
ETNIC ȘI NAȚIONAL ÎN CONCEPŢIA LUI 
CONSTANTIN RĂDULESCU-MOTRU 


Constantin Rădulescu-Motru (1868—1957) sa dis în 
cultura noastră ca o personalitate multiplă ce a marcat O epocă, 
dar şi un destin personal: psiholog, filosof, ereat all priimaduii ko- 
borator de psihologie experimental din gamă, editor şi coanducänar 
de reviste culturale, filosofice şi psihologie, academician si pme- 
şedinte al Academiei Române, doctrimar së politician, pp r şi 
îndrumător al multor generarii de dascăli şi specialisti. Teoman 
şi metafizician, pragmatic şi activ, C. Răbadescu-Monnu sa üm- 
plicat în dezbaterile timpului său, inclusiv în acelea camaienizate 
de accente polemice virulente. Mai mud, s-a încurmria! Să adbandeze 
teme de o rară complexitate, chiar îm ysa fomdubü cazuttalhttan dz 
idei ştiinţifice şi de fapte empirice. Ermira se sorie în nün 
acestor teme. 

Gânditor de talie europeană, filosofi mamân a camtmuit o aam- 
cepție spirituală despre om, parsomalitaze, vocaţie, cullenăă yi etnir. 
A edificat un sistem de gâmdăre original pe namriiull comei die 
energie şi personalitate |. A nepardiiztt Stirenznez,. pe at a What! 


1 Vezi: G. Videor Riomsa. Viata, pansanaliiara yi agera luii ©. 
Rădulescu Momu în Omagiu pmofesamndisii C. RidulksauMaoinmu, BRATARI; 
Societatea Română de Filosofie. 198%. p. 17. Deme CRM. au mie 
M. Raka, E. Speranţia, V. Bimo, N. Magia, IP. Waidia, 
Gh. Al Cazan, S. Ghiţă, N. Gogontaţă Œh. Widen, 
Z. Omea, Corina Hri, D. Otonesain. © caranianizare aant a far- 

revoluționarismul, pledând pentru necesitatea progresului social 
şi istoric real, concret, generat de viata sufletească a unui popor. 
Concepţia lui Rădulescu-Motru este evoluționistă, marcată de 
exigenţe scientiste şi de tendinţe către pragmatism. 

A căutat să întregească viziunea filosofică şi culturologică 
despre națiune cu una psihologică. Regenerarea şi ierarhizarea 
energiilor naţionale se produc, în viziunea sa, prin prefaceri sufle- 
teşti şi spirituale ale poporului, concordant cu valorile istorice ale 
epocii. lar din această perspectivă a argumentat modernizarea 
țării prin „renașterea sufletească”. Specificul naţional este studiat 
prin trăsăturile psihologice ale unui popor, prin dezvăluirea fon- 
dului propriu sufletesc. 

În vasta operă a lui C. Rădulescu-Motru problematica etni- 
cului, a raporturilor acestuia cu alte procese sociale ocupă un loc 
distinct. Încă din prima sa scriere majoră — „Cultura română şi 
politicianismul”” — răzbate ideea specificului unui popor. Apoi, 
toate scrierile sale analizează profilul şi comportamentul etnic 
românesc, autorul înscriindu-se astfel în marea dezbatere asupra 
problemelor fundamentale ale psihologiei şi antropologiei poporului 
român. A publicat un număr de lucrări de referinţă în domeniu, în 
afara celei deja menţionate: „Sufletul neamului nostru. Calităţi. şi 
defecte”? (1910). „„Personalismul energetic”? (1927), ,„Vocația, 
factor hotărâtor in cultura popoarelor” (1935), ,„„Românismul, 
catehismul unei noi spiritualităţi”” (1936), „Psihologia poporului 
român” (1936). „„Etnicul românesc”? (1942). Acestora li se 
adauză numeroase articole în reviste de specialitate sau în presa 


mulat Mircea Vulcănescu: „Filosof în sensul deplin al cuvântului prin 
personalitate și râsunet social, psiholog prin profesie şi aptitudini, logician 
prin exerciţiu şi pedagog prin obicei, d. profesor Rădulescu-Motru este 
meta fizician prin înclinaţie şi, de vocaţie, sociolog” (Mircea Vulcănescu, 
La sărbătorirea profesorului Rădulescu-Motru”, în Mircea Vulcănescu, 
Pentru o nouă spiritualitate filosofică (editor Marin Diaconu, Editura Emi- 
nescu, 1992, p. 209). ` 


— VI — 


ETNICUL ROMÂNESC 


culturală. Așadar, constatăm studierea constantă de către psiho- 
logul român a problematicii etnicului, ceea ce-l așază în rândul 
marilor specialişti ai psihologiei etnice. 

„Elnicul românesc”?  întregeşte viziunea lui Motru despre 
etnic și aspectele legate de acesta. Este ultima sa lucrare amplă, 
scrisă la o vârstă venerabilă (74 ani), expresie a longevității spi- 
rituale a unei mari personalități. Acest volum s-a constituit și în- 
tr-un bilanţ al travaliului de o viață pe o temă atât de dificilă, dar 
şi ca reper în ansamblul concepţiilor autohtone despre profilul 
poporului român. 

Înainte de a face o analiză a ideilor lui Motru, să subliniem, 
succint, persistenţa, de-a lungul timpului, în gândirea românească, 
a problematicii despre naţional. 


Trezirea conștiinței naţionale, pregnant afirmată de Şcoala 
Ardeleană, a născut întrebarea: cine suntem, cu toate corolarele 
ei ce s-au pus şi se pun încă. Pașoptiștii înşişi au formulat-o direct, 
fiind obligaţi, la interogaţii, pe această temă, de orientarea româ- 
nilor către civilizația modernă. Dacă dintr-un început chestiunea 
apărea cepisodic sau era discutată prin referire la raporturile ro- 
mânilor cu Apusul şi cu Răsăritul, din a doua jumătate a secolului 
trecut dezbaterea capătă o dimensiune esenţială: specificul na- 
tional. M. Kogălniceanu, A. Russo, B.P. Hasdeu discută analitic 
particularitățile etnicului românesc. Titu Maiorescu, şi o dată cu 
el mişcarea junimistă, pune tranșant problema: cum evoluăm şi 
cu ce mijloace ?, de aici derivând un alt aspect nu mai puțin carac- 
teristic : raportul dintre civilizaţia modernă şi psihicul naţionai. 
Eminescu Încheagă o concepție originală asupra căilor şi modali- 
tăților de modernizare a unei ţări plasate într-un context al in- 
fiuenţelor. 

Cu toate acestea, o lucrare specială despre teoria etnicului nu 
s-a scris în secolul al XIX-lea, dominat de viziunea filologică, is- 
torică sau folclorică asupra poporului român. Abia în anul 1907 

sociologul Dumitru Drăghicescu tipăreşte primul volum dintr-o 
proiectată trilogie, „Din psihologia poporului român”, rămas, din 
păcate, singurul, celelalte două anunțate nemaifiind elaborate. 
Masivă, incomodă şi critică, lucrarea pune, pentru prima dată ia 
noi, într-o manieră sistematică și raţională, problema profilului 
psihologic al românului. Parcă dorindu-se o confirmare a unora 
din trăsăturile noastre naţionale, relevate de D. Drăghicescu, 
cu foarte puține excepții, lucrarea nu se va bucura de o exegeză 
autohtonă, fără a mai lua în discuţie nevalorificarea ideilor ei în 
lucrări ulterioare pe aceeaşi temă. 

“Perioada interbelică cunoaște o efervescenţă a dezbaterilor şi 
a polemicilor pe tema etnicuiui şi a naţionalului. Apar studii 
semnate de D. Gusti, S. Mehedinţi, M. Ralea, Tr. Brăileanu, N. 
Petrescu, Lucian Blaga, N. Crainic, D. Stăniloaie, M. Eliade, 
“N. Iorga, foarte diferite între ele. 

Trei mari tendințe se desprind din bogata publicistică pe a- 
ceastă temă: 1. estetico-culturală, axată, în principal, pe speci- 
ficul naţional (etnic) în creația artistică și literară ; 2. saciologico- 
istorică, orientată spre explicarea mecanismelor de constituire a 
etnicului şi naționalului :. 3. Q3- fil îlosofică, interesată de decelarea 
dimensiunilor gândirii şi e azag pila; etnice și naționale. Nu este 
oportun să discutăm aici toate ideile româneşti din epocă. Facem 
referire doar la câțiva sociologi și filosofi. 

N. Petrescu a examinat factorul etnic ca rezultat al diferen- 
zierilor sociale, dar şi ca motiv determinant al TEaTității sociale ?. 2 
D. Gusti a considerat etnicul o comunitate de sânge şi de tradiție, 
caracterizată prin fatalism, resemnare și pasivitate.: „Factorul 
determinant şi de creare al națiunei este voinţa socială” 5. Et- 
nicul este strâns asociat cu poporul. P. Andrei a explicat că dintre 


? N. Petrescu, Principiile sociologiei comparate, (ediţie Maria Lario- 
nescu) Editura ştiinţifică, 1994, p. 230. 
3 D. Gusti, Problemele naţiunii, în Sociologia militans, 1934. 

toate formele de comunitate, națiunea imprimă adânc caractereie 
si conștiința individului. Ea este diferită de comunitatea de sânge 
și de rudenie, fără ca prin acestea să fie denumit etnicul. Socio- 
logul ieşean a făcut distincția intre popor, definit ca un fapt na- 
tural, şi naţiune, ca o comunitate civilizată 4. 

Dintre filosofi, amintim doar pe L. Blaga cu teza spațiului 
mioritic, element definitoriu pentru etnicul românesc 5, şi V. Băn- 
cilă care, în studiul |despre Blaga, a dezbătut categoriile cunoaş- 
terii etnice româneşti şi a prezentat liniile spiritualităţii ţărăneşti $. 

Nu este lipsit de interes să subliniem că în ţări europene din 
acel timp se editau lucrări ce tratau despre etnicul diferitelor po- 
poare : contele Sforza — „L'âme italienne”, Louis Reynaud — 
„L'âme allemande”, Ernst Robert Curtius — „Essai sur la 
France”, William Ralph Inge — England” ?. 


Revenind la C.R.-M., acesta, încă de la începuturile activi- 
tății sale publicistice, a fost preocupat de psihologia etnică ?. În 
prima sa lucrare de psihologie socială, „Cultura română şi poli- 


1 P. Andrei, Sociologie generală (ediţie M. Mâciu), Ed. Academiei, 
1970, p. 397. 

5 L. Blaga, Trilogia culturii, Editura pentru literatură universală, 1969, 
p. 255. 

sv. Băncilă, L. Blaga. Energie românească, 1938, p. 22. 

7 Cf. D. lamandi, D-l C. Rădulescu-Motru și Etnicul românesc, în 
„Preocupări literare”, nr. 12, 1942, p. 636. 

€ La finele veacului trecut C.R.-M., împreună cu G. Coşbuc, Anghel 
Demetriescu şi O. Densusianu, a lansat în „Noua Revistă Română” un 
chestionar privitor la psihologia poporului român, cu următoarele întrebări: 
1. Care operă literară, după părerea dvs., exprimă mai bine firea şi aspira- 
tiile neamului românesc ?; 2. Care este trăsătura dominantă în firea româ- 
nului ?; 3. Care sunt calităţile şi defectele care deosebesc naționalitatea 
română de celelalte naţionalităţi (Cf. T. Herseni, Cultura psihologică ro- 
mânească, Ed. şt. şi encicl., 1980, p. 118). 

ticianimul””, autorul descrie poporul român prin compararea su- 
fletului rural cu cel urban. O societate se dezvoltă numai dacă 
dispune de un sistem de cultură, adică de o armonie între valorile 
sufletești cunoscute şi apreciate de toți membrii ei. În acest volum 
formulează o teză ce o va dezvolta mai târziu : „Pentru ca un 
popor să fie apt de cultură, se cere ca el să fie apt de o persona- 
litate” ?. În cazul românilor, valorile rurale ar determina psihicul 
lor. 

În anul 1910 C.R.-M. publică un opuscul „Sufletul neamului 
nostru. Calităţi şi defecte”, în care remarcă drept principală 
trăsătură a poporului român gregarismul sufletului său, produs 
prin imitație: „Gregarismul sufletesc care ne-a fost de mare ajutor 
în trecut, de aici înainte ne poate fi stricător” 0, exprimând astfel 
o teză cu implicaţii metodologice : aprecierea virtuţilor istorice ale 
specificului nostru psihic, justificat de contextul istoric şi geopo- 
litic, concomitent cu afirmarea exigenței imperative a schimbării 
particularităților noastre etnice în acord cu cerințele timpului, 
idee întâlnită apoi, în toate scrierile sale ulterioare. Con- 
tinuator al junimismului, C.R.-M. depăşeşte nivelul strict teoretic, 
încercând o analiză concretă a căilor de transformare a caracte- 
rului naţional românesc, modernizarea ţării fiind posibilă numai 
prin modificarea esenţială a psihicului poporului român. 

În articolul „Rasa, cultura şi naționalitatea în filosofia isto- 
riei? sunt consideraţii foarte interesante despre naţiune și naţio- 
nalitate. Se subliniază că, față de rasă şi cultură, naționalitatea 
este un proces social nou și nu dispune de caracterul universal al 
acestora : ,„Naționalitatea este o problemă europeană sau cel 


° C. Rădulescu-Motru, Personalismul energetic şi alte scrieri, ediție 
Gh. Al. Cazan, Editura Eminescu, 1984, p. 64. 

10 Idem, Sufletul neamului nostru. Calităţi şi defecte, Ed. Anima, 1990, 
p. 14. 

mult europeană și americană. În celelalte continente sau nu 
există deloc, sau își face de abia apariția” ©. Polemizând cu unele 
doctrine, C.R.-M. demonstrează că popoarele europene a trebuit 
să devină :naţionale pentru a-și apăra existența. Dificultăţi spe- 
cifice spaţiului european au obligat populaţiile de aici să se u- 
nească în structuri naţionale. Naţiunile sunt rezultatul luptei duse 
de popoarele Europei pentru „a-şi găsi stabilitatea şi continui- 
tatea”. Întrucât popoarele europene au fost prea divizate, pro- 
cesul de formare a națiunii nu a fost generat numai de un singur 
factor sau de un grup de factori, aceiaşi pentru toate. La fiecare 
popor a acționat un element determinant specific (fie înrudirea 
de rasă, fie religia, fie limba şi tradițiile comune). Totuși, ar 
exista un factor cu rol decisiv pentru orice naţiune : çanştiinja 
apartenenței la un grup ce a cunoscut și a trăit aceleaşi eveni- 
mente istorice, aminilireă “suferințelor şi luptelor comune. 
m a discursul academic „Andrei Bârseanu şi naționalismul” 

(1924) C.R.-M. descrie pentru întâia oară elementele alcătui- 
toare ale națiunii: „Fundamentul unei națiuni îl constituiesc : în- 
rudirea de sânge ; viața cu tradiții şi influențe comune ; corela- 
țiunile strânse cu pământul şi multe alte legături de minte şi de 
inimă, stabilite în decursul unei lungi conviețuiri, între locuitorii 
unei ţări”? 12, 


În lucrarea  „„Personalismul energetic” autorul pledează 
pentru formarea unui tip de personalitate care să depășească pe 
cea etnică, văzută doar ca specifică satului : „„Satul român nu este 
dar lipsit de personalitate. Pe cea istorică sau etnică, el o are fără 
discuție. El nu are însă o personalitate energetică, adică o perso- 
nalitate care, continuând natura, să creeze, peste natură, forma 


u Jdem, Rasa, cultura și naționalitatea în filosofia istoriei, în „Arhiva 
pentru ştiinţă şi reformă socială”, nr. 2, 1922, p. 27. 


12 Idem, Andrei Bârseanu și naționalismul, 1924, p. 17. 

nouă de energie” 13. Peste ani, ideea de mai sus cunoaște unele 
nuanțe, etnicul nemaifiind redus doar la sat. 

În anul 1935, prin lucrarea .„Vocaţia, factor hotărâtor în cul- 
tura popoarelor”, C.R.-M. aduce noi elemente în discutarea psi- 
hologiei etnice, îndeosebi cu referire la raportul dintre etnic şi 
vocație. Un popor se manifestă nu atât prin etnicul său, cât prin 
vocația sa : „Unul este însă sufletul poporului românesc în mani- 
festările sale curat psihologice și altul este sufletul poporului ro- 
mânesc în realizarea vocației sale. Vocaţia românilor începe acolo 
unde sfârşeşte psihologia românilor” 14. Este o viziune modernă ce 
depăşeşte concepția îngustă şi simplistă despre etnic. Nu este sufi- 
cientă doar existenţa unui grup de populaţie reunit prin legături 
de sânge, teritoriu, strămoşi comuni. În contextul vieţii moderne, 
o națiune se afirmă prin contribuția adusă ta fondul universal de 
creaţie, prin prezenţa activă și dinamică. Cum ? Prin individuali- 
_tățile sale. Cultura românească ar fi alcătuită din opere ce aparțin 
maselor şi nu unor individualități, fapt explicabil, după C.R.-M., 
prin aceea că românii „erau constrânși în trecut să-şi înăbușe vita- 
litatea pentru a-şi ascunde mai bine existența” 15, idee ce o regă- 
sim şi la Ralea *. 

în „„Românismul, catehismul unei noi spiritualităţi”” (1936) 
se propune o perspectivă concretă asupra etnicului românesc în 
noul context dat de Unirea din anul 1918. Întâlnim aici o încercare 
de definire a etnicului : „Etnicul este echilibrul sufletesc şi trupesc 
pe care un popor îl realizează prin adaptarea sa la medi eo- 


1 Idem, Personalismul energetic și alte scrieri, ed. cit., p. 624—625. 

15 Ibidem, p. 734. 

15 Ibidem. 

1% Mihai Ralea, Fenomenul românesc, în Iordan Chimet, Dreptul la 
memorie vol. LII, 1992, p. 624. („Ne-am redus individualitatea și combati- 
vitatea la minimum ca să nu irităm inamici prea puternici, ne-am reținut 
de la orice afirmare de sine ca să ne putem salva viaţa ”.) 

grafic. În caracterele lui regăsim influenţele climei și regiunii pă- 
mântești, vecinătățile culturale și dispozițiile rasei _etc., influențe 
dăruite de natură, nu cucerite prin sforțarea poporului. Etnicul 
este acumulare, vocatia este creare. Pe baza etnicului, ființa ro- 
mânului dobândește dreptul de a figura în muzeul etnografic. al 


focul care purifică ființa poporului de compromisurile etnicului 
său’. Cum se poate constata, C.R.-M. concepe, în anul 1936, etni- 
cul prin trăsături biologice și etnografice, fără să sesizeze caracterul 
„Său originar, de prim strat în configurația unei naţiuni, cu toate că 
el formulează condiţiile de existență a națiunii române : reabili- 
tarea tradițiilor şi instituţiilor de baştină în care a trăit poporul 
român, reabilitarea spiritualităţii creştine, a ortodoxismului, grija 
pentru fondul biologic şi etic, dar și pentru teritoriu. Toate aceste 
clarificări teoretice au scopul de a argumenta necesitatea unei noi 
spiritualități, aceasta fiind românismul, al cărui ideal nu este a- 
firmarea naţiunii române în mod asemănător celor occidentale, ci 
dezvoltarea societății româneşti în acord cu cerințele psihice ale 
poporului român, el fiind „întronat în plămădeala sufletească a 
poporului român, în tradițiile, instituţiile de baştină ale acestui 
“popor. Românismul nu caută să-și afirme legitimitatea, el se 
afirmă pe sine ca fapt” !. 

O teză ce trebuie neapărat consemnată este relația dintre etnic 
și sistemul social şi de producţie. Englezul, spune C.R.-M. nu poate 
fi decât burghez şi integrat societăţii capitaliste, „fiindcă el este 
adevăratul părinte al tehnicii economice capitaliste” ®. Cât pri- 
veşte pe români, aceştia ar fi disponibili pentru alte sisteme so- 


1? Idem, Rormânismul, catehismul unei noi spiritualităţi, ediţie Gh. A1. 
Cazan, Editura ştiinţifică, 1990, p. 91. 

15 Ibidem, p. 72. 

1% Ibidem, p. 102. 

ciale. Psihologul român pune o problemă de acută importanţă so- 
ciologică : adecvarea sistemului social şi a producției la specificul 
psihic al fiecărui popor. Pentru români, pornind de la anumite rea- 
lități social-economice de atunci, aprecia că este adecvat statul 
țărănesc, datorită preponderenței clasei țărănești, teză ce s-a 
dovedit neviabilă. 

În lucrarea „Psihologia poporului român” (1937), C.R.-M. 
revine asupra unor idei, dezvoltându-le prin investigarea raportului 
dintre însușirile sufleteşti ale unui popor şi cadrul instituțional. 
Trei factori principali acționează asupra fondului sufletesc : 
fondul biologic. ereditar al populaţiei, mediul geografic şi caracte- 
rele instituționale dobândite de populaţie de-a lungul evoluției sale 

| istarice, acestea din urmă cuprinzând manifestări tipice de natură 
spirituală care prin tradiţii se repetă în mod constant : vorbirea, 
obiceiuri morale şi juridice, concepții despre viaţă, trăsături na- 
ționale. Nu orice popor ar fi capabil să creeze o cultură naţională : 
„Sunt popoare care trăiesc într-o veşnică copilărie”, iar popula- 
țiile apte pentru a edifica o cultură proprie „au în ele particulari- 
tatea de a-și cristaliza experiența istorică în instituții de natură 
spirituală, instituţii, care, odată înrădăcinate, preiau conducerea 
vieții lor sufleteşti”? 20. Jar mai departe : „Numai poporul care gă- 
sește în finalitatea sa spirituală condiții prielnice pentru munca și 
[dezvoltarea sufletească a majorității membrilor săi, numai acela 
este sigur de viitor. Poporul cu o finalitate spirituală corcită din | 
„diferite tipuri este un popor pierdut pentru istoria omenirei” 21. 
Cadrul instituțional este determinant în constituirea profilului psi- 
hologic al unui popor. În acest sens, C.R.-M. explică trăsăturile 
noastre naționale. Românul nu este mai leneş decât alții, dimpo- 
trivă are calități pentru o activitate eficientă şi rațională. „El este 
sep 


žo Idem, Psihologia poporului român, Societatea Română de Cercetări 
Psihologice”, 1937, p. 7. 
21 Ibidem, p. 22. 

Tai 
neperseverent fiindcă instituţiile statului l-au obligat la impro- 
vizații”? 2. Popoarele capabile de a crea instituţii spirituale sunt 
acelea care „au cultură proprie, adică ele sunt creatoare de origi- 
nalitate sufletească în istoria omenirei”” %. Rezultă că pentru 
poporul român cerința este edificarea unei _spiritualităţi proprii 
pornind de la un cadru instituțional structurat şi coerent care să 
reflecte propria psihologie. ăia 

Faţă de aceste idei (reluate de C.R.-M. și în „Enciclopedia 
României” ) s-au manifestat reacţii diferite. Ne referim numai la 
una dintre acestea, cea aparținând cunoscutului sociolog Anton 
Golopenţia : „Ipoteza de lucru nu trebuie să fie cea a imuabili- 
tății caracterului naţional. Să contăm cu posibilitatea unei oarecari 
mlădieri a lui” 24, scria într-o recenzie autorul amintit. Mai mult 
ar fi necesară luarea în considerare, alături de ţărani şi funcţionari, 
a muncitorilor şi burgheziei, ce-şi fac simţite prezența în viaţa 
socială şi economică românească. Cât priveşte relaţia cu Occi- 
dentul, Golopenţia aprecia că românii nu pot evita preluarea teh- 
nicii şi a administraţiei planificate, adoptate pretutindeni în lumea 
civilizată. Ea Ta 

Am sintetizat câteva dintre ideile lui C.R.-M. formulate în 
lucrări anterioare celei pe care o discutăm. Ce a rezultat ? Gândi- 
torul nostru nu defineşte riguros etnicul, totuşi se desprinde o anu- 
mită concepție, şi anume identificarea acestuia cu viața sufletească 
a unui popor marcată de condiţiile fizice, geografice şi etnografice, 
apropiindu-se în mare măsură de curentele antropologice şi etno- 
grafice axate pe o asemenea înţelegere a etnicului. C.R.-M. pune 
în relief exigenţe pentru poporul românesc în efortul său de depă- 


2 Ibidem, p. 15. 

25 Ibidem, p. 7. 

24 A. Golopenţia, recenzie la Psihologia poporului român de C.R.-M., 
în „Sociologie românească”, 1937, p. 369. 

şire a acestei condiţii etnice : afirmarea sa ca personalitate ener-- 
getică sau prin virtuțile sale vocaţionale, prin individualitatea sa. 
socială şi productivă. 


DESTINUL UNEI CĂRȚI ÎNTR-O SITUAȚIE-LIMITĂ 


Lucrarea „„Etnicul românesc”? este un volum de sinteză a pro- 
priilor idei despre fenomenele şi procesele vieţii psihice a unei na- 
țiuni. Ea s-a vrut a fi o analiză ştiinţifică, din unghiul filosofiei şi 
al psihologiei, a unor teme ce crau acaparate de gazetari şi partide 
politice. Însă ea a fost elaborată în condiţii speciale asupra cărora 
Stăruim în continuare, valorificând scrieri inedite ale autorului” 
unde se fac referiri la tema discutată %. 

Cartea aceasta a apărut în anul 1942, deci în plin război 
mondial. Scrierea ei a fost motivată de context, care era unul de 
situaţie-limită, şi aşa, credem, trebuie judecată. Un intelectual cu 
o operă remarcabilă, ce a traversat un timp istoric al ţării sale, 
bogat în evenimente decisive pentru destinul neamului său a găsit 


25 Este vorba de însemnările autorului, intitulate Revizuirile şi Adăo- 
girile pe care experienţa de 75 de ani împliniți mi-a impus să le fac la cele: 
crezute și publicate de mine şi de lumea din timpul meu cu începere de la 2/15- 
Jebruarie 1943(în continuare: Revizuiri și Adăogiri... ) Lucrarea cuprinde: 
75 de caiete manuscris, aflate în Fondul de manuscrise al Academiei Ro- 
mâne (I—4 Msse, 1—75). În cuprinsul acestui amplu op, filosoful şi-a re-. 
vizuit, uneori radical, concepţia expusă în lucrările editate de-a lungul ac- 
tivităţii sale publicistice. A insistat pe tezele despre personalismul energetic, 
domeniu unde a adus o contribuţie originală de excepţie. De asemenea oferă 
informaţii şi consideraţii proprii despre mari personalităţi ale culturii ro- 
mâne, unele total diferite de ceea ce s-a cunoscut până acum. Menţionăm: 
doar pe T. Maiorescu, N. Iorga, I. Petrovici, S. Mehedinţi, D. Gusti, M. 
Ralea, M. Sadoveanu ş.a. În aceeaşi manieră sunt examinate personalităţi 
ale vieţii politice româneşti. Foarte interesante sunt aprecierile şi evaluă- 
rile sale privind evenimente din istoria ţării, în special cele două mari răz- 
boaie şi perioada de după 23 august 1944. Nu mai puţin semnificative. 
apar datele cu privire la propria-i biografie. 

de cuviință să exprime, cu mijloacele exegezei filosofice şi ale 
științei, o concepţie şi o opțiune într-un moment istoric crucial. 
Ultimul volum edit al lui C.R.-M. este, aşa cum el însuşi a afirmat, 
„o scriere ocazională cerută de împrejurări” *5, ceea ce-i conferă 
un Statut oarecum special în ansamblul operei filosofului român. 

În „Revizuiri şi Adăogiri”” C.R.-M. explică motivele ce 
l-au determinat să elaboreze „Etnicul românesc”. Profesorul 
Iuliu Moldovan, președintele Astrei, l-a solicitat să scrie pentru 
Biblioteca Astra o lucrare cu titlul „„Etnicul românesc”? sau , Psi- 
hologia poporului român”. Dezbaterile din epocă privind mersul 
războiului l-au obligat să renunțe la acest proiect, propunând în 
Schimb ministrului Propagandei Naţionale, profesorul Al. Marcu, 
o lucrare pe aceeaşi temă, ceea ce a fost acceptat imediat. Autorul 
voia să dea răspuns astfel disputei dig-cadrul elitei românești, 
preocupată de soarta alianțelor României, divizată fiind în două 
curente : unul ataşat alianței cu Germania, considerată ca singura 
soluţie pentru a împiedica extinderea bolşevismului asupra Româ- 
niei, altul care nu agrea orientarea către Germania, deoarece astfel 
România ar fi făcut-o împotriva Angliei şi Franţei, aliaţii noștri 
tradiționali. 

Scrisă Într-un stil simplu, dar în limitele exigenţelor științifice, 
cartea nu este o lucrare de propagandă sau numai de oportunitate 
imediată. Prin ea, C.R.-M. a exprimat poziţia sa în fața opiniei 
publice : aderenţa la alianța cu Germania care ar fi benefică 
pentru România, deoarece astfel ar fi protejate principiile vieţii na- 
ționale, spre deosebire de aliaţii ruso-anglo-americani al căror 
instinct de dominație ar impune internaţionalismul în relaţiile 
dintre state. 


2 Pe 31 iulie 1943, formulând propunerile sale pentru Antologia filo- 
sofică, la cererea lui C. Narly, C.R.-M. scria : „Am lăsat la o parte Etnicut 
românesc, considerând că această lucrare are mai mult un caracter ocazio- 
nal în timp de război” (Revizuiri și Adăogiri, caiet 4, p. 437). 

Asupra opțiunii sale autorul a revenit deseori în „Revizuiri și 
Adăogiri””, aducând nuanțe şi informaţii cu implicaţii profunde 
asupra judecării gândirii sale. Dacă examinăm cartea „Etnicul 
românesc” numai prin ceea ce spune, am putea trage concluzii 
parțiale sau false, ce ar afecta ansamblul concepției discutate. De 
aceea, este absolut necesar să prezentăm succint ideile sale despre 
evoluția evenimentelor europene postbelice pentru a-i înțelege 
corect poziția. 

În aprecierea concepţiei sale, trebuie luat în considerare faptul 
că filosoful a fost preocupat de-a lungul întregii sale activități ştiin- 
țifice şi publicistice de conservarea și evoluţia spiritului naţional 
românesc. Or, în viziunea lui, în condițiile create de conflictul 
mondial, Germania ar fi reprezentat tendința de apărare a naţio- 
nalității, pe când englezii, americanii şi ruşii arfi distrus-o. El a 
discutat rolul Germaniei nu prin acţiunea regimului nazist, deși 
nu lipsesc consideraţii ce subliniază virtuţi ale acestuia, ci prin 
raportul dintre cultura (civilizația) germană și cultura (civiliza- 
ţia) celorlalte puteri participante la război, văzute ca deosebite 
una de alta, situate într-un conflict ireductibil. 


În discuție nu este nicidecum filogermanismul său. Gânditorul 
român a manifestat interes puternic pentru o strategie cât mai a- 
decvată situaţiei României, având_în_vedere un principiu : conser- 
varea şi pratejarea-particularităților naționale ale-poperului român 
în contextul conflictului dintre marile puteri. Deşi nu a acceptat 
războiul şi a respins ideologia nazistă, a pledat pentru orientarea 
României către Germania, argumentând că dominaţia Europei 
de către germani ar avea efecte negative mai mici decât dominația 
rusească sprijinită de anglo-americani. El intuise că România era 
obiect de dispută între Germania şi Rusia, ceea ce-i impunea să 
basculeze între aceste puteri, dar nu putea înțelege de ce englezii 


şi americanii îi susțineau pe ruși și astfel, inevitabil, cădeam în 
sfera lor de influență. Desfăşurarea evenimentelor avea să de- 

monstreze că toate ţările prinse între germani şi sovietici s-au 
aflat într-o dilemă la care, indiferent de politica adoptată, nu au 
putut găsi o soluție satisfăcătoare, adică de autonomie sau suve- 
ranitate faţă de cele două puteri ™. Ca filosof și psiholog, C.R.-M. 
a abordat perspectiva României în contextul situaţiei concrete din 
Europa : „Căci noi românii avem o menire pe lumea aceasta, cât 
timp Europa îşi păstrează vechile tradiţii culturale. Din moment 
ce aceste tradiții vor dispare şi vor fi înlocuite cu o civilizaţie mer- 
cantilă materialistă, aşa cum este cea americană sau cu o civili- 
zaļie comunistă cum este cea rusească, România îsi va pierde 
menirea sa” 28, 

Filosoful român a afirmat, de fapt, teza culturologică a rolului 
potenţialului cultural al popoarelor participante la conflictul mon- 
dial, în deciderea căilor de evoluție a Europei. Germanii ar fi dispus 
de mijloace şi ar fi fost obligaţi de propriile valori şi tradiţii să 
apere, este adevărat, de pe pozițiile unei puteri învingătoare, prin- 
cipiile naţionale, dezvoltate și susținute de o îndelungată evoluție 
a gândirii despre naţiune, pe când celălalt grup de ţări ar fi accen- 
tuat valorile universale, în fond, propriile valori declarate ca uni- 
versale. În acest sens, C.R.-M. îi vedea pe germani ca apărători ai 
spiritului european. În termenii lui Blaga, cultura germană ar fi 
catalitică şi nu dominatoare. Se desprind deci două atitudini ce se 


manifestă concomitent : una care vizează consecinţele imediate ale 
războiului asupra României, alta referitoare la evoluția Europei. 
În primul caz, recunoaşte că a depășit condiția omului de ştiinţă, 


2? Vezi: Florin Constantiniu, Între Hitler şi Stalin, Editura Danubius, 
1991. Mareşalul polonez E. Rydz-Smigly a afirmat în sensul celor discutate 
mai sus: „Cu germanii riscăm să ne pierdem libertatea noastră, cu ruşii se 
pierde sufletul nostru” (Cf. FI. Constantiniu, op. cit., p. 106). 

3 C. Rădulescu-Motru, Revizuiri și Adăogiri, caiet 4, p. 464—465. 

fără să analizeze lucid şi mai profund desfășurarea războiului”. 
În celălalt caz, a rămas credincios convingerilor sale cu privire la 
dezvoltarea ulterioară a Europei, în raport de situația Germaniei, 
deși a căutat să-i prezinte obiectiv pe germani : „Marele lor defect 
este că lor le lipsește conducerea de sine, adică conducerea prin 
ei înșiși, aşa cum o au anglo-americanii. Foarte limpezi la minte, 
„când este să judece în domeniul ştiinţelor exacte, şi chiar în do- 
meniul istoriei, germanii sunt cu mintea turburată când este să-și 
fixeze conduita politică [...]. Evoluţia sistemului nervos n-a 
ajuns la ei până la desăvârșirea funcțiunilor care fac din voința 
liberă şi autonomă suprema însușire a personalității omeneşti”. 
Dar, se întreabă filosoful, înfrângerea Germaniei s-a soldat cu 
libertatea și pacea între popoare ? Evident nu, constata el. „După 
înfrângerea Germaniei nu urmează o epocă de înfrățire între po- 
poare pe baza principiilor democraţiei, urmează organizarea unei 
viitoare dominaţii”” 3%, scria în anul 1947. 

Spirit european şi cunoscător al valorilor occidentale, C.R.-M. 
face diferenţa între totalitarismul rusesc şi spiritul dominator al 
americanilor : „Este drept că între cele două pericole — interna- 
ționalismul rus şi internaţionalismul anglo-american — este de 
preferat acesta din urmă, fiindcă acesta mai lasă oarecare nădejde 


29 În 1945, după încheierea războiului, şi-a reproșat implicarea prea 
mare în exprimarea opţiunilor legate de situaţia din timpul războiului: 
„Am fost târât mai mult decât mi-era permis, pe panta patriotismului con- 
venţional [...] Uitarea de mine însumi a mers chiar atât de departe încât 
am legat destinul României de persoana mareșalului Antonescu [...] Dacă 
aş fi fost consecvent convingerilor mele, această schimbare aş fi prevăzut-o 
(victoria Aliaţilor—n.n.) şi strigând-o sus şi tare aş fi fost mai de folos 
neamului meu, decât aşa cum am fost lăsându-mă târât pe panta patriotis- 
mului convenţional”. (Revizuiri, caietul 23, p. 2601) Semnificativ este şi 
faptul că C.R.-M. a semnat, în aprilie 1944, apelul intelectualilor adresat 
mareșalului Ion Antonescu pentru ieşirea României din război. 


30 Ibidem, caiet 34, p. 3876. 

românilor într-o eventuală renaştere națională” ®™, deoarece de- 
mocrația americană tinde la o diferenţiere în personalitatea umană. 
C.R.-M. a echivalat comunismul cu nazismul : „Comunismul ru- 
sesc este oarecum a doua ediţie corectată şi mult adăugită a na- 
zismului”” 32. 

Am insistat asupra motivaţiilor punerii în circuit a lucrării 
„„Etnicul românesc”, pentru a înţelege scopul pentru care C.R.-M. 
a elaborat-o, dar şi pentru a percepe cartea respectivă ca modali- 
tate de expresie pentru frământările, ezitările, dificultățile, si- 
uația dramatică şi contradicţiile trăite de un mare intelectual ce a 
dorit să ofere, cu deosebire tinerilor, un îndreptar spiritual în o 
situație-limită în care se afla națiunea română. Încercăm să de- 
celăm, în continuare, acele elemente perene din lucrare pentru 
concepția lui C.R.-M. despre etnic. 


CONCEPTUL DE ETNIC 


În lucrarea „Etnicul românesc”, se urmăreşte, în principal, 
clarificarea teoretică a temei, ca şi o definire a conceptului. Dacă 
in studiile anterioare, aşa cum am remarcat, etnicul era doar 
descris sau noțiunea era definită sintetic, aici se ambiţionează in- 
vestigarea globală a conceptului de etnic. Parcurgerea acestei 
lucrări pune în evidenţă tensiunea caracteristică efortului de clari- 
ficare şi de cunoaştere a unui fenomen greu măsurabil prin metode 
științifice simple. De aceea, găsim multe definiţii, descrieri, ca şi 
formulări lapidare despre etnic. Constatăm ezitări, reveniri, co- 
recții terminologice şi lingvistice, delimitări, toate în scopul de a 
oferi o imagine cât mai exactă asupra noțiunii de etnic. 

C.R.-M. sesizează, deşi nu exprimă direct, caracterul limitativ 
al unor doctrine în domeniu. Este influențat şi orientat, de teorii 
germane despre psihologia popoarelor. Nu se ataşează însă de ele 


31 Ibidem, caiet 37, p. 4027 
32 Ibidem, caiet 33, p. 3700. 

pentru că acestea mi-i oferă explicaţiile necesare realităților etnice 
românești. Cunoaşte, din sursă directă, contribuţii germane şi 
engleze, citate, de altfel, în lucrare, dar le preia critic, chiar cu 
mare prudență. De pildă, realizează că noţiunea de etnic, aşa cum 
apare în lucrări de antropologie şi etnografie, nu este suficient de 
concludentă. El a semnalat tendința, inacceptabilă pentru cu- 
noașterea specificului unui popor, de a reduce etnicul la procese 
şi fenomene istorice sau caracteristice societăților primitive. Prin 
urmare, respinge înțelegerea etnografică a , etniculyi. El adoptă 
conceptul de etnic şi-l dezvoltă în această lucrare pentru a exprima 
o realitate umană şi socială foarte vastă, fără a surprinde dife- 
rențele specifice. 

C.R.-M. recunoaşte lipsa unei definiții a etnicului : „ci este 
numai pe cale de a se da”. O scurtă sînteză a definiţiilor formu- 
late de C.R.-M. este necesară pentru înţelegerea concepției sale. 
Astfel, etnicul este definit psufietul populației”? sau „această co- 


munitate numim etnie”. Etnicul este deci identic cu 
psihicul u or. Lucrarea discutată aici este, în subsidiar, o 


pledoarie pentru cunoaşterea etnicului în relație cu structura psi- 
hică a fiecărui popor. 

Etnicul are şi sensul de caracter naţional. Există un tip etnic 
român, iar dacă vrem să cunoaştem acest tip să studiem locul 
ocupat de etnicul românului în tipurile de personalitate, tipuri de 
cultură, tipuri istorice şi tipuri vocaţionale. Întâlnim în lucrare şi 
o definiție a etnicului raportată la individ : „un complex de mani- 
festări tipice, pe care individul le găsește la naşterea sa şi la care 
se adaptează fără împotrivire”'33. 

Etnicul cuprinde toate tipurile psihologice şi sociale : „„Singu- 
rele tipuri omenești care rămân, adică indiferente tipului etnic, 


3 „Oetnie se distinge prin fenomene culturale tradiţionale”, se scrie: 
în Enciclopedia Universalis, vol. 6, 1968, p. 674. 

Sunt tipurile produse prin diferenţierea de sex şi rasă”. Alteori 
etnicul este identificat cu naționalul : „Etnicul cuprinde poporul 

sau națiunea întreagă”. Etnicul este definit și prin raportarea la 

rasă, originea rasială. fiind, alături de condiţiile geografice, un ele- 

ment ce structurează etnicul însă nu-l reduce la acesta, așa cum se 

întâmpla în alte lucrări ale sale. Voind să depăşească înţelegerea 
unui popor. prin originea. rasială ca element definitoriu, C.R.-M. 

utilizează termenul de etnic, considerat operaţional în cunoaşterea 

vieţii şi manifestărilor sufleteşti naţionale, dar îl descrie prin ceea. 
ce astăzi se numeşte etnicitate : „„Etnicul unei naţiuni este sufletul 
națiunii, întrucât acest Suflet se manifestă sub influența conștiinței 
de comunitate între membrii unei națiuni” sau „„Etnicul este, prin 

urmare, într-o definiție mai precisă, Structura istorică pe care oie- 
viața unui grup social, care se bucură de conştiinţa unui eu al său 
“propriu” (subl. ns). De asemenea, descrie națiunea ca o comuni- 

tate bazată pe juridic şi spiritual, spre deosebire de etnic ce exprimă 

mai mult originea rasială şi condițiile geografice în care trăieşte 

o populație. 


Lucrări actuale asupra etnicului reliefează idei asemănătoare 
cu acelea formulate de C.R.-M. De pildă, etnicitatea este definită 
„ca aspect al relaţiilor sociale dintre agenţii care se consideră 
ei înşişi diferiți cultural de membrii altor grupuri cu care ei au 


un minimum de interacțiune permanentă” %. Etnicitatea este defi- 
nită şi ca identitate socială (bazată pe contrastul vis-ă-vis de alții ) 
caracterizată prin o rudenie metaforică sau fictivă. Elementul 
etnic apare numai când diferentele culturale creează constant o 
diferență în interacțiunea dintre membrii grupului. La C.R.-M. 


etnicul ca structură sufletească a unui popor este o realitate tipică 


34 Thomas H. Eriksen, Ethnicity and Nationalism, Pluto Press, 1993, 
p. 12. 

Procesului de evoluţie socială. Originalitatea unui popor este con- 
servată de etnic. Fenomenele tipice dezvoltării moderne (indus- 
/rializarea, urbanizarea, birocratizarea ), apreciază el, nu conduc: 
la anularea diferenţelor dintre popoare, dimpotrivă, le adânceşte. 

Balansul între etnic şi etnicitate creează sentimentul de in- 
consecvență sau incoerență logică în viziunea sa. Psihologul a 
intuit diferența, dar nu a exprimat-o conceptual în mod riguros, 
deoarece ideea era foarte nouă şi originală, neîntâlnită în litera- 
tura de specialitate a timpului, greu de conceptualizat adecvat. 
Teza lui este deosebit de valoroasă. Rămâne ca noi astăzi să ac- 
ceptăm ce înțelegea el exact prin noţiunile discutate, precum și 
ideea permanenţei etnicului în orice tip de societate, deci a univer- 
salității lui. 

De asemenea, savantul distinge între etnicul restrâns şi etnicul 
extins. Primul se referă la grupuri sociale mici ; fiecare din cele 
două tipuri are un specific dat de conștiință. Etnicul restrâns are 
conștiința comunităţii de origine, iar cel extins are conștiința co- 
munităţii de limbă şi de destin. Etnicul restrâns ar avea mărimea 
unui sat, iar cel extins s-ar identifica cu națiunea. Etnicul restrâns 
este mai bogat în manifestări tipice, pe când cel extins este 
mai sărac în asemenea gen de trăsături, dar conservă pe cele 
caracteristice. Diferenţierea lui C.R.-M. este oportună, deoarece 
etnicul este conceput ca structură de comunitate complexă, nu ca 
una uniformă. Rezultă că etnicul cunoaşte forme diferite în raport 
de condiţiile concrete în care ființează. Comunicarea între ele 
are loc datorită, în primul rând, orientării lor spre valori funda- 
mentale, ca şi mijloacelor de acțiune ce sunt comune tuturor struc- 


turilor etnice ale unui popor. 
CONŞTIINŢA ETNICĂ 


Pentru gânditorul român condiția fundamentală a etnicului o 
ae conștiința de comunitate-; aceasta coordonează actele 
> 
N 


Yoa 

societăţii spre unitate şi continuitate. Fără conştiinţa de comunita te 
nu există societate umană. 

Fiecare popor cunoaşte trei tipuri de conştiinţă a comunității : 
de origine, de limbă ; şi de le destin, dar prezente în grade diferite. În 
ordine istorică, pr ima este fe conștiința comunității de origine, adică 
membrii unei comunități conștientizează ei înşişi că au strămoși 
sau ocrotitori comuni. Originea lor comună se regăsește în aceste 
simboluri. Obiceiurile și tradiţiile ar fi fost generate şi susținute 
„de conștiința de origine. 

În evoluția lor, societăţile traversează calea spre conștiința 
comunității de limbă, instrument fundamental de creare a culturii 
şi de susținere a conștiinței unității culturale : „Pe baza comuni- 
zății de limbă şi nu pe aceea de origine, s-au trezit în conștiința po- 
poarelor aspiraţiile spre suveranitatea lor națională”, teză evi- 
dent restrictivă. Cercetări antropologice şi etnosociologice au de- 
monstrat că, în aceeași măsură, conștiința comunității de origine 
şi cea de limbă au acționat în procesul de constituire a naţiunii. Şi 
În acest caz observăm o schimbare cu privire la factorii de consti- 
tuire ai unei naţiuni. În anul 1922, în articolul „Rasa, cultura și 
naționalitatea în filosofia istoriei”, autorul sublinia că nu doar 
un Singur factor sau grup de factori ar fi determinat, peste tot, 
formarea naţiunilor. o 

Elementul nou-adus în definirea etnicului este conștiința comu- 
nităţii de destin. O comunitate natională este desăvârşită numai 
atunci când dis, dispune de un asemenea tip de conștiință, aceasta ma- 
nifestându-se în situaţii sociale şi istorice complexe, exceptionale. 
Înrudirea cu acele popoare care împărtășesc același destin este 
premisa esenţială a conştiinţei comunităţii de destin, care „ar aduce 
cu sine o adevărată revoluţie în politica externă a națiunilor”. Re- 
zultă că acest tip de conștiință „este de o mare importanţă în mo- 
mentele de război, cum ne aflăm astăzi (anul 1942 — n.n. ), 
de aceea i se cuvine o deosebită atenţie”. CR-M se înscrie şi de 
astă dată într-una din direcțiile ideologice «le timpului, pro- 

blematica destinului, el însuși scriind o carte semnificativă, 
„Timp şi destin” (1940). Ce este destinul? „Este desfă- 
surarea în timp a fondului sufletesc”, greu de măsurat şi 
controlat, deoarece este imprevizibil : „destinul nu are hotar pentru 
etnicul său”. Comunitatea de destin este mai întinsă decât celelalte 
două. În condiţii istorice concrete un popor poate să ajungă într-o 
comunitate de destin cu alte popoare. 

Psihologul român caracterizează fiecare tip de conştiinţă. 
Conştiința de origine se întemeiază pe afectivitate şi tradiţii, 
fiind foarte puţin disponibilă la inovaţie. Conştiința comunității 
de limbă, pe lângă afectivitate, are şi intelectualitate. Conştiinţa 
comunității de destin este „condiționată de rațiune”, exprimată 
numai de conducătorii cu capacitate de previziune excepţională. 
Comunitatea creștină ar fi un exemplu de realizare de către etnic 
a conștiinței comunității de destin care ar fi transformat vechiul 
etnic (precreştin ) în etnic nou, deoarece acesta din urmă acțio- 
nează prin voință conştientă. Conștiinţa comunităţii de destin 
este „etnicul Europei viitoare”, idee care ar însemna unificarea 
europeană sub auspiciile unor valori comune : „Comunitatea de 
destin consistă în solidarizarea conştientă a membrilor unei na- 
țiuni, în voinţa de a păstra unitatea lor materială, cu orice sacrificii, 
chiar dacă ar lupta cu lumea întreagă”. Conştiinţa comunităţii 
de destin este factorul ce ar asigura existența naţiunilor în situații- 
Eikes ( războaiele, de pildă “A Elementul central al etnicului îl e- 


ității de destin. 

Acest tip de conștiință este asociat cu ideea de spațiu vitai 
care ar urma „să fie stabilit după indicațiile etnicului, căci în 
spațiul vital al unei națiuni nu poate intra orice teritoriu locuit 
de orice națiune străină, ci numai teritoriul locuit de o națiune în- 


rudită prin destin. Știința etnicului va delimita zonele spațiului 

vital din jurul fiecărei naţiuni, căci Europa viitoare va fi probabi! 
organizată pe baza comunității de destin. Naţiunile amenințate de 
primejdii comune îşi vor asigura viitorul prin o apărare comună 
și astfel vor intra împreună în acelaşi spațiu vital. Ele vor trebui 
să recunoască deasupra suveranităților o organizare juridică supra- 
națională, cerută de legea propriei lor conservări”. Este ușor de 
remarcat actualitatea tezelor filosofului român, astăzi când se fac 
eforturi pentru edificarea unor structuri europene întemeiate pe 
rațiuni economice, dar şi din nevoia prevenirii unor pericole pen- 
tru securitatea ţărilor din acest spațiu. Deşi pornea de la teoria 
spațiului vital, concepția lui C.R.-M., referitoare la construirea 
comunităţii de destin într-un areal spiritual şi de civilizație pentru 
popoarele europene se distanța şi se diferenția de respectiva teorie, 
mai ales în privința modalității de constituire a acesteia şi de 
ființare a individualităţii etnice a fiecărui popor. 


TRADIȚIE ŞI SCHIMBARE ÎN ETNIC 


„C. Rădulescu-Motru concepe AAA în n mişcare, în dezvoltare,, 


olie fără ca aceasta să determine : schimbări radicale. EI sub- 
liniază ideea existenței de etnii refractare la schimbare, fără a 
oferi exemple concrete. Istoria cunoaşte cazuri de dispariție a 
unor etnii datorată, înainte de orice, jieputinței de adaptare la 
schimbare. -o 
= Discutând despre transformările etnice, C.R.-M. este cu deo- 
sebire interesat de modul cum se produc acestea în sat. Și în această 
lucrare, gânditorul român abordează Satul ca element -esențial al 
etnicului, fiind „celula nepieritoare care întreține continuitate 
<&tniculyi” , teză, ă productivă şi de mare. actualitate. Procese națio; 
nale Ge olane dovedesc cu prisosință rolul satului în conser- 
varea trăsăturilor etnice în contextul unor împrejurări ce au acțio- 
nat şi acţionează încă pentru anularea specificului naţional prin 
integrarea forțată în comunități supranaţionale. 

O precizare a autorului este de reținut : etnicul sătesc nu este 
„un produs biologic, care apără pe locuitorii satului, așa cum in- 
stinctul apără pe animale”. Uniformitatea specifică satului mr 
este generată de imitaţia mecanică, la fel ca în lumea animală, 
ci de faptul că lumea satului cere o conformare la tradiţii, obiceiuri 
şi rosturi ale locului. Săteanul este dependent de tradiții, iar uni- 
formitatea se manifestă in sat „prin persistența aceleiaşi conştiinţe 
între locuitorii satului”. De aceea, în sat predomină relaţiile soci- 
ale cu referire la concepția comună de NOI. Există un suflet colec- 
tiv al lumii rurale, determinant în constituirea conştiinţei de ori- 
gine. Exemplul oferit de colectivitate, iar nu inițiativa perso- 
nală, acţionează decisiv asupra comportamentului uman din me- 
diul rural. Totuşi, „liderii” satului pot oferi modele celorlalți, 
iar schimbarea se produce în acest sens. 

Este sesizabilă o deosebire între ideile lui C.R.-M din „„Etnicul 
românesc” și aprecierile lui despre sat în lucrări anterioare. Rura- 
lul era văzut într-o stare de imobilism (,, Eterna lui imobilitate”” 3% ).. 
Această eternă imobilitate „convine de minune personalității de- 
tip istoric și etnic. Satul românesc nu inovează în deprinderile 
strămoşeşti, dar în schimb, prin repetarea acestora, întreține: 
continuitatea tipului istoric” %. Satul reprezintă fundamentul evo- 
luţiei istorice şi, de fapt, factorul ce a conservat specificul etnic.. 

Am insistat asupra unora dintre tezele lui Motru formulate 
în anul 1927 (,„Personalismul energetic”) în scopul comparării 
lor cu acelea din anul 1942. Ideile lui despre sat ca element a? 
etnicului se înscriu în dezbaterile destul de agitate din epocă. Ne 
referim numai la două atitudini. Astfel, Lucian Blaga considera că 
„satul este în esenţă preistoric ... Tot ce a intrat în comunicare 
saua influenţat satul a fost adaptat de către sat” %. Filosoful din 


35 C. Rădulescu-Motru, Personulismul energelic..., ed. cit., p. 623. 
15 Ibidem, p. 624. 


* Lucian Blaga, Permanenţa preistoriei, în Dreptul la memorie, IV, 
ed. cit., 146. 

Lancrăm dă exemplul creştinismului care s-ar fi adaptat la stilit 
vieții preistorice a Satului românesc. Pe o poziție opusă este O. 
Densusianu : „Când se zice că în lumea satelor noastre s-a păs- 
trat mai bine puritatea rasei, adică latinitatea, se afirmă ceva ce 
nu corespunde realităței la condiţiile în care a trăit poporul nos-- 
tru ; fără deosebire de clase, s-a amestecat cu diferite elemente 
streine”? 3%. 

C.R.-M. a dovedit flexibilitate științifică atunci când a pro- 
cedat la corectarea unor opinii personale. Aşa s-a întâmplat cu 
ideile sale despre rolul satului în edificarea etnicului. În „„Etnicul' 
românesc” a pledat pentru definirea etnicului prin caracteristicile: 
tuturor grupurilor sociale şi nu numai prin cele ale ţărănimii, aşa 
cum procedase anterior. Este posibil ca reconsiderarea ideilor 
sale să fie efectul sugestiei lui A. Golopenţia din anul 1937, care 
îi solicita, aşa cum am subliniat, studierea, din punct de vedere 
etnic, şi a altor categorii sociale din structura românească, nu 
numai a ţărănimii. 

C.R.-M. a considerat greşită ideea după care manifestările: 
etnice ar avea la origine gândirea omului primitiv. El a respins: 
tezele teoreticienilor gândirii magice, atrăgând atenţia, în același 
timp, asupra pericolelor prezentate de orientarea către metafi-. 
zică a unor cercetători în studiile despre etnic. Putem bănui că 
lucrarea „,Etnicul românesc” s-a dorit a fi şi o demonstrație a: 
acuității demersului ştiinţific în domeniu. 

Pe cine viza autorul nostru ? Dacă luăm în considerare faptul 
că L. Blaga a publicat în anul 1941 volumul „Despre gândirea 
magică”, este ușor de înţeles la cine se referea. Blaga nu a făcut: 
niciodată referire la poziția negativă exprimată de C.R.-M. faţă 
de încercarea coniurării unei metafizici desprinse din cultura 


> 


populară. Indirect, însă, într-un articol din revista „Saeculum 


38 O. Densusianu, Poesia vieţii rustice, în Dreptul la memorie, IV, ed- 
cit., p. 107. 

(ianuarie-februarie 1943) autorul „Spațiului mioritic? şi-a 
exprimat rezerva față de virtuțile filosofice de orientare pozi- 
tivistă în a pune „în mișcare puterile creatoare ale gândirii unui 
popor în căutare de sine”. C.R.-M. a găsit de cuviință să dea o 
replică prin articolul „Ofensiva contra filosofiei ştiinţifice”, sus- 
ținând că în filosofia tinerilor şi-ar face loc „problematica eresu- 
rilor din descântecele şi miturile populare” şi s-ar cere filosofului 
român „să-şi ia ca țintă a activităţii sale dezvăluirea misterului 
românesc, ascuns în etnic” 5. 

Replica lui Blaga nu întârzie să vină. În revista „„Saeculum” 
publică nu articole de analiză, ci pamflete într-un limbaj, nu numai 
nefilosofic, dar, uneori, lipsit şi de urbanitate (cu etichete, precum 
„Mortu”, „săpunul filosofic”: etc.). Articolele lui Blaga au 
stârnit o adevărată furtună în rândul intelectualilor români, ajun- 
gându-se la formarea de grupuri pro şi anti Rădulescu-Motru, 
primele fiind alcătuite, de regulă, din mari intelectuali ajunşi la 
o vârstă venerabilă, de cealaltă parte tineri. S-au organizat ac- 
țiuni de solidarizare la Academie, în presă s-au publicat pagini 
omagiale, articole de susținere pentru C.R.-M.410. 

În legătură cu această controversă, analiza textelor relevă că 
„ambii gânditori au avut dreptate, dar lipsa de receptivitate 
reciprocă a făcut că dialogul lor să nu fie productiv, ci steril. 
C.R.-M. reacționează la gândirea magică din perspectiva ştiinţei 
şi a studiului etnicului românesc. Blaga, discutând despre magic, 
pune alături primitivul de țăranul român, de unde ar rezulta o 
echivalență între gândirea primitivului şi cea a săteanului nostru. 


3 C. Rădulescu-Motru, Ofensiva contra filosofiei ştiinţifice, în „Re- 
vista Fundațiilor Regale”, an X, nr. 7, iulie 1943, p. 123—137. 

10 C.R.-M. a manifestat aprehensiune față de gândirea lui L. Blaga. 
N. Iorga nota în Memorii (VII, p. 341) cu prilejul alegerii lui Blaga ca mem- 
bru al Academiei: „Motru-mi spune că nu înţelege nimic din filosofia lui”. 
În Revizuiri și Adăogiri, C.R.M, în perioada disputei cu Blaga, și-a expri- 
mat nedumerirea că Blaga a putut fi ales membru al Academiei. 

Cum satul, ca etnic restrâns, reprezintă pentru psihologul român 
locul manifestării conștiinței de origine, nu putea să accepte 
explicarea pe bază de irațional a proceselor ce au loc în acest tip 
de comunitate umană. El a insistat pe necesitatea cunoaşterii 
științifice a vieţii sufletești ţărăneşti. Apoi, întervine un alt ele- 
ment : modul de a concepe etnicul. Or, în viziunea sa, etnicul este 
un fenomen viu, actual şi nu o relicvă istorică. Einicul sătesc stă 
la originea etnicului naţional. El credea că prin ideile metafizice 
ale tinerilor filosofi s-ar accentua şi întreţine în continuare primi- 
tivitatea noastră : „Cultura română stă pe un fond tradițional, 
în bună parte refractar la cerinţele timpului nostru. Rădăcinile 
ei se întind prea adânc în primitivitatea magiei și în mlaştina ima- 
ginaţiei dezordonate, nu mai este nevoie să o mai ajutăm noi și 
pentru a se adânci mai mult. Când în jurul nostru activitatea ştiin- 
țifică face atâtea progrese, este să ne tăiem noi singuri craca de 
sub picioare, lovind în prestigiul ştiinţei și încercând să înlocuim 
filosofia bazată pe știință cu o metafizică ieșită din interpretarea 
descântecelor băbeşti. Comandamentul suprem al neamului nostru 
este astăzi să intrăm în istoria lumei, iar nu să persistăm în pre- 
istorie? îi. Aserţiuni, în principiu, adevărate. Numai că se insti- 
tuie un divorț prea radical între știință și metafizică. Or, gândul 
filosofic poate fi tot atât de productiv ca şi experimentul ştiinţi- 
fic. C.R.-M. se alătură astfel acelui curent printre ai cărui repre- 
Zentanți se număra şi sociologul H.H. Stahl, ce nega valoarea 
ideilor blagiene pentru că nu se bazau pe investigația empirică. 


41 C. Rădulescu-Motru, Revizuiri și Adăogiri, caiet 5. Merită să consem- 
năm opinia lui Nichifor Crainic, adversar al filosofului, care este identică 
de această dată, cu a sa, referitoare la Blaga. Acesta „preconizează o meta- 
fizică românească elaborată din superstițiile folclorice, din miturile indiene 
şi din ereziile creştine, toate elementele antiortodoxe. Dar aceasta n-ar fi 
decât o metafizică a babelor vrăjitoare [subl. ns). (N. Crainic, Transfigura- 
rea românismului, „Gândirea””, aprilie, 1943, p. 184.) 

L. Blaga a adus o contribuție excepțională la studiul gândirii 
mitice şi magice. „Mintea primitivului — scrie Blaga — este ar- 
ticulată de aceeași logică și este înzestrată cu aproximativ aceleaşi 
funcţii categoriale ca şi mintea civilizatului, dar primitivul ope- 
rează materialmente incomparabil mai frecvent decât civilizatul 
cu conceptul irațional al puterii de sine sau al substanţei magice."'12 

Aceste teze le formula Blaga în anul 1941, în totală opoziție 
“cu sociologul francez Levy-Bruhl. Peste două decenii, antropo- 
logul francez Claude Levi-Strauss4 emitea o teză similară cu 
«cea susținută de Blaga. 

Acuzaţia adusă de C.R.-M. tinerilor etnografi şi folclorişti 
„privind devierea de la adevărata cercetare a etnicului românesc 
nu se susține. O dezbatere a acestor idei noi, stimulative, inclusiv 
în Academia Română, ar fi fost mult mai benefică decât polemica 
Înverşunată şi agresivă ce a avut loc în prima parte a anilor '40 4. 


12 Lucian Blaga, Opere filosofice, Trilogia valorilor, Ed. Minerva, 
1987, p. 289. 

13 Ç. Levi-Strauss, Gândirea primitivă, Editura ştiinţifică, 1970, p. 153. 

4 Au existat în epocă opinii ce aderau la ideile tinerilor filosofi și, 
implicit, la cele ale lui Blaga. În cronica la „Etnicul românesc” Dimitrie 
Iamandi nu s-a raliat judecății lui C.R.-M. referitoare la noile orientări 
ale tinerilor cercetători: „De ce să le refuzăm acest drept, acela de a face 
«din idee metoda de divinajie a sensului umanităţii ?* (Dimitrie Iamandi, 
D-l C. Rădulescu-Motru și Etnicul românesc, în „Preocupări literare”, 
nr. 12, 1942, p. 634.) Un analist al domeniului, N. Petrescu, fără a face refe- 
rire la disputa C.R.-M.—Blaga, în articolul „Mentalitatea primitivă”, publi- 
“cat în „Anale de Psihologie”, vol. IX, 1942, sub directoratul lui C.R.-M., 
„scria : „De o deosebire organică şi esenţială nu poate fi vorba (între gândirea 
primitivă şi cea a omului civilizat — n.n.) [... ] Oricât de izbitoare ar fi 
unele aspecte ale gândirii primitivilor, identitatea de fond cu gândirea civi- 
lizaţilor este evidentă. Aceleași principii stau la baza ambelor tipuri de gân- 
-dire, cu deosebire de formă în manilestarea lor”. Un exeget actual, Gh. 
Al. Cazan, apreciază ca vagi ideile lui C.R.-M. despre logica primitivului. 
Gh. Al. Cazan, Studiu introductiv la C. Rădulescu-Motru: Personalismul 
«energetic şi alte scrieri, Ed. Eminescu, 1984, p. XXXIIL.) 

Procesul de formare a naţiunilor este conceput de C.R.-M. 
ca o consecință a evoluției etnicului. Comunitățile etnice în dez- 
voltarea lor istorică şi socială, în temeiul tradițiilor, obiceiurilor 
şi al conștiinței de comunitate, devin, în anumite condiţii, naţiuni. 

Ideea este prezentă astăzi în studiile antropologice. Unul din- 
trei cei mai cunoscuți specialişti în domeniu, Anthony D. Smith, 
propune marcarea unei diferenţe între modul de concepere a na- 
țiunii în Occident şi modul de a gândi națiunea dincolo de Rin“5. 


RAPORTUL ETNIC — RELIGIE 


CR-M s-a aplecat deseori asupra problematicii implicării reli- 
giei în viața socială și națională. Încă din „Cultura română şi 
politicianismul”” sublinia rolul important al Bisericii ortodoxe 
pentru spiritualitatea românească: „Dacă astăzi suntem într-o 
unitate politică, — şi atâţia câţi suntem —, apoi aceasta se da- 
torește în primul rând Bisericii ortodoxe. Graţie acestei biserici a 
fost cu putință să ieşim de sub atâtea influenţe străine, fără ca 
sufletul nostru să fie prea profund atins” %. 

Peste ani, psihologul român revine la chestiunea ortodoxis- 
mului, aducând noi elemente despre raportul dintre etnic şi religie, 
conform cu exigenţele investigării ştiinţifice. A respins hotărât 
tentativa de a așeza la temelia naţiunii şi a statului național eie- 
mentul religios, recte ortodoxismul, ceea ce-i va atrage critici, 
degenerate câteodată în invective. În „,Etnicul românesc” C.R.-M. 
reia discuția despre raportul religiei cu etnicul, cu accent pe 
creştinism. Teza susținută este că religia nu poate înlătura sau 
substitui etnicul şi, cu atât mai puțin, să accelereze ritmul de evo- 
lufie a unei etnii, ceea ce poate fi judecat şi ca o replică la ideea 


16 Anthony D. Smith, National Identity, Penguin Books, 1991, p. 11. 
19 C, Rădulescu-Motru, Personalismul energetic şi alte scrieri, ed. cit. 
p. 65. 

L. Blaga a adus o contribuţie excepțională la studiul gândirii 
„mitice şi magice. „Mintea primitivului — scrie Blaga — este ar- 
ticulată de aceeași logică şi este înzestrată cu aproximativ aceleași 
funcţii categoriale ca şi mintea civilizatului, dar primitivul ope- 
rează materialmente incomparabil mai frecvent decât civilizatul 
cu conceptul irațional al puterii de sine sau al substanţei magice.’ ’”*? 

Aceste teze le formula Blaga în anul 1941, în totală opoziție 
«cu sociologul francez Levy-Bruhl. Peste două decenii, antropo- 
logul francez Claude Levi-Strauss%% emitea o teză similară cu 
-cea susținută de Blaga. 

Acuzația adusă de C.R.-M. tinerilor etnografi și folcloriști 
„privind devierea de la adevărata cercetare a etnicului românesc 
nu se susține. O dezbatere a acestor idei noi, stimulative, inclusiv 
în Academia Română, ar fi fost mult mai benefică decât polemica 
Înverşunată şi agresivă ce a avut loc in prima parte a anilor '40 14. 


s2? Lucian Blaga, Opere filosofice, Trilogia valorilor, Ed. Minerva, 
1987, p. 289. 
13 Ç. Levi-Strauss, Gândirea primitivă, Editura ştiinţifică, 1970, p. 153. 
^ Au existat în epocă opinii ce aderau la ideile tinerilor filosofi și, 
implicit, la cele ale lui Blaga. În cronica la „Etnicul românesc” Dimitrie 
Iamandi nu s-a raliat judecății lui C.R.-M. referitoare la noile orientări 
-ale tinerilor cercetători: „De ce să le refuzăm acest drept, acela de a face 
“din idee metoda de divinaţic a sensului umanităţii ?** (Dimitrie lamandi, 
D-l C. Rădulescu-Motru şi Etnicul românesc, în „Preocupări literare”, 
nr. 12, 1942, p. 634.) Un analist al domeniului, N. Petrescu, fără a face refe- 
rire la disputa C.R.-M.—Blaga, în articolul „Mentalitatea primitivă”, publi- 
“cat în „Anale de Psihologie”, vol. IX, 1942, sub directoratul lui C.R.-M, 
scria : „De o deosebire organică şi esenţială nu poate fi vorba (între gândirea 
primitivă şi cea a omului civilizat —- n.n.) [...] Oricât de izbitoare ar fi 
unele aspecte ale gândirii primitivilor, identitatea de fond cu gândirea civi- 
lizaţilor este evidentă. Aceleaşi principii stau la baza ambelor tipuri de gân- 
-dire, cu deosebire de formă in manifestarea lor”. Un exeget actual, Gh. 
Al. Cazan, apreciază ca vagi ideile lui C.R.-M. despre logica primitivului. 
Gh. Al. Cazan, Studiu introductiv la C. Rădulescu-Motru: Personalismul 
«energetic și alte scrieri, Ed. Eminescu, 1984, p. XXXIII.) 

Procesul de formare a naţiunilor este conceput de C.R.-M. 
ca o consecință a evoluției etnicului. Comunitățile etnice în dez- 
voltarea lor istorică și socială, în temeiul tradițiilor, obiceiurilor 
si al conștiinței de comunitate, devin, în anumite condiții, naţiuni. 

Ideea este prezentă astăzi în studiile antropologice. Unul din- 
trei cei mai cunoscuți specialişti în domeniu, Anthony D. Smith, 
propune marcarea unei diferenţe între modul de concepere a na- 
țiunii în Occident şi modul de a gândi națiunea dincolo de Rin“. 


RAPORTUL ETNIC — RELIGIE 


CR-M s-a aplecat deseori asupra problematicii implicării reli- 
giei în viața socială şi națională. Încă din „Cultura română și 
politicianismul”” sublinia rolul important al Bisericii ortodoxe 
pentru spiritualitatea românească: „Dacă astăzi suntem într-o 
unitate politică, — şi atâția câți suntem —, apoi aceasta se da- 
torește în primul rând Bisericii ortodoxe. Graţie acestei biserici a 
fost cu putință să ieşim de sub atâtea influențe străine, fără ca 
sufletul nostru să fie prea profund atins” 45. 

Peste ani, psihologul român revine la chestiunea ortodoxis- 
mului, aducând noi elemente despre raportul dintre etnic şi religie, 
conform cu exigenţele investigării științifice. A respins hotărât 
tentativa de a așeza la temelia națiunii şi a statului național ele- 
mentul religios, recte ortodoxismul, ceea ce-i va atrage critici, 
degenerate câteodată în invective. În „,Etnicul românesc” C.R.-M. 
reia discuţia despre raportul religiei cu etnicul, cu accent pe 
creştinism. Teza susținută este că religia nu poate înlătura sau 
substitui etnicul și, cu atât mai puțin, să accelereze ritmul de evo- 
lufie a unei etnii, ceea ce poate fi judecat și ca o replică la ideea 


15 Anthony D. Smith, National Identity, Penguin Books, 1991, p. 11. 
19 C, Rădulescu-Motru, Personalismul energetic şi alte scrieri, ed. cit. 
p. 65. 

sociologului german M. Weber despre impactul religiei protestante 
asupra dinamizării economice şi sociale a societăţilor occidentale. 


C.R.-M. delimitează, în același timp, etnicul de creştinism : „El 
(creştinismul—n.n. ) nu a venit că să înlocuiască etnicul şi să dea 
popoarelor fără cultură un mijloc miraculos de a se ridica la o 
cultură desăvârşită, ci a venit ca să purifice şi să înnobileze etnicul 
existent al popoarelor ajunse la un anumit nivel de cultură’. Îna- 
inte de apariția creştinismului „cultul religios de până aici era un 
produs etnic curat ; el nu avea caracterul de universalitate pe care-l 
are eticul creștin. Eticul creștin pentru prima oară, deşi condiţio- 
nat în apariția sa, are totuşi caracterul de universalitate, adică 
de comandament care depăşeşte experienţa istorică a omenirii”. 


C. Rădulescu-Motru nu poate accepta exacerbarea elementu- 
lui religios din rațiuni ce fin de spiritualitatea timpurilor moderne. 
El susține, deși nu cu claritate, diferența între integrarea religiei 
în Structura etnică şi crearea unui stat întemeiat pe ideologia re- 
ligioasă. În acest sens, concepe românismul. Acesta „nu este 
nici xenofobism ... , nici ortodoxism, este un naționalism ma: 
adâncit sau mai integralizat în cerinţele vremii” 4. 

Faţă de cele afirmate în anul 1904, în „Cultura română si 
politicianismul””, am putea vorbi de o schimbare în concepția 
savantului privind relaţia dintre religie şi etnic? Răspunsul nu 
este simplu. Oricum, nu a negat niciodată apartenența românilor 
la ortodoxism, nu a minimalizat virtuțile sale spirituale, culturale 
și naționale. Însă el nu a acceptat „fundamentalismul religios, cu 
deosebire clădirea unui stat pe valori religioase. Trebuie să remar- 
căm că autorul nostru rămâne la nivelul generalităților în chestiunea 
discutată, ea fiind mult mai complexă, şi tocmai de aceea nu pot 
fi respinse ab initio unele dintre ideile reprezentanţilor ortodoxis- 
mului. Numai pentru faptul de a fi pus în discuţia publică această 


4 C. Rădulescu-Motru, Românismul, ed. cit., p. 93. 

temă, deosebit de dificilă şi sensibilă, este un merit ce se cuvine 
a fi consemnat. Nu s-a luat în seamă că, în condiţii concrete, apar- 
tenența la religie este identică cu apartenenţa etnică. Epoca noas- 
tră nu este scutită de experienţe în acest sens, de_conflicte inter- 
etnice ce au la bază cenfliete religioase, dovadă a existenţei unei 
intercondiționări a etnicului cu religia. 

Dincolo de discuţiile şi polemicile pe seama ortodoxismului, 
rămâne indubitabilă realitatea integratoare a acestei religii în 
spiritualitatea şi particularităţile naţionale româneşti, fără ca 
aceasta să însemne o identitate cu etnicul românesc. 


NAȚIONALISMUL 


În scrierile lui C.R.-M. întâlnim dese referiri la naționalism. 
Începând cu articolul „Naționalismul. Cum se înțelege. Cum trebuie 
să se înțeleagă” (pe care-l publicăm în acest volum) şi sfârșind 
cu publicistica de maturitate, psihologul a acordat o atenţie spe- 
cială acestui fenomen. Atitudinea şi concepția sa despre naţiona- 
lism cunosc o evoluție în raport de etapa istorică, dar, dincolo de 
asemenea variaţii, este de observat o constanță în gândirea sa, și 
anume pledoaria pentru un naționalism moderat, tolerant, flexibil. 

Înscris în orientarea ideatică a „Junimii”, C.R.-M. are ca 
deviză a concepţiei sale preceptul maiorescian „naționalism în 
marginile adevărului”. Este interesant că savantul şi-a formulat 
concepția sa sistematică despre naționalism în discursul de recep- 
ție la Academia Română, intitulat „Andrei Bârseanu şi naţiona- 
lismul””, deci în cadrul celui mai înalt for ştiinţific a găsit de cu- 
viință să abordeze problematica naţionalismului. 

În viziunea lui, naționalismul cunoaşte o evoluție în conţinutul 
şi forma sa: „În sens vechi, naționalismul era un sentiment de 
conservaţie, el se desvăluia sentimentului şi realizarea lui era läsa- 
tă tot inspirației sentimentului ; era impulsiv şi subiectiv. Naţio- 
nalismul nou, cel al viitorului, va fi o armă ofensivă : va fi calculat 
şi obiectiv. Cel dintâi ia ființă din venerarea trecutului ; cel de 

al doilea, din inteligența celor ce conduc treburile publice ; cel 
dintâi se întreabă de unde suntem ; cel de al doilea : încotro mer- 
gem” 48. 

Și în cazul abordării naţionalismului, C.R.-M. aplică cele 
două principii ale sale : analiza istorică prin care se recunosc vir- 
tuțile naţionalismului și abordarea acestuia în raport cu exigen- 
pele evoluției României în viitor. 

C.R.-M. a delimitat spiritul patriotic de cel naţionalist exce- 
siv. Patriotismul este sentimentul de solidaritate și de ataşament 
față de valorile naționale create de activitatea productivă sau ele 
însele sunt generatoare de comportamente productive. În acord 
cu concepţia sa generală despre consecințele revoluţiei de la 1848, el 
a formulat teza potrivit căreia naționalismul excesiv ar fi de sorginte 
pașoptistă, vorbind de „anacronica spiritualitate a naţionalismului 
pașoptist”? considerată a fi „astăzi principala piedică în calea 
însănătoşirii sufleteşti a neamului românesc” 45, ceea ce reprezenta 
la aproape 100 de ani de la desfășurarea revoluției pașoptiste, o 
poziție conservatoare lipsită de justificare, din moment ce întregul 
edificiu politic şi instituțional românesc din deceniul 3 ale seco- 
lului nostru funcționa după standarde europene, prefigurate toc- 
mai de paşopltiști. 

Prin sublinierea nuanţei conservatoare a viziunii lui C.R.-M. 
privind căile de dezvoltare modernă a ţării nu diminuăm valoarea 
criticii sale față de unele realităţi naţionale, așa cum reiese cu 
claritate şi din articolul „Naționalismul. Nu întreprindem o 
analiză detaliată a acestui articol. Punem în relief doar unele exa- 
gerări ale autorului în analiza naţionalismului promovat de liberali, 
caşia celui propovăduit de Iorga și A.C. Cuza. Ela contrapus idei- 


4 C. Rădulescu-Motru, Andrei Bârseanu și naționalismul, ed. cit., 
p. 14. 
4? Idem, Românismul, ed. cit., p. 12. 

lor emise de Torga şi A.C. Cuza gândirea eminesciană’, afirmând 
„adevăratul înţeles al naționalismului” , care „are ca premisă ma- 
joră adevărul enunțat de Eminescu : la civilizație nu se ajunge 
decât prin muncă”. Totuşi îi reproşează lui Eminescu, de pe po- 
ziții psihologiste, că nu a luat în seamă dispoziţiile sufleteşti, care 
ar explica starea românilor, dincolo de orice influenţă a străinilor : 
„Căci duşmanii noştri nu sunt în afară de noi, ci sunt în noi în- 
şine, şi ei nu se numesc nici evrei, nici greci, nici bulgăroi cu ceafa 
groasă, nici nemți, ci se numesc lenea, minciuna, lipsa de rezistență 
față de ispita viciului, orgoliul copilăresc şi multe alte asemeni 
slăbiciuni”. 

C.R.-M. a caracterizat teza lui Eminescu despre muncă, fac- 
tor determinant al oricărei civilizaţii, ca fiind neadâncită. Psiho- 
logul formulează obiecţii la tezele eminesciene, făcând o 
legătură mecanică între lecturile poetului ( Buckle, de pildă) şi 
ideile sale despre edificarea civilizației române moderne. El se 
pronunță asupra gândirii eminesciene numai în temeiul lecturii 
volumului I din „Scrieri politice şi literare”, fatalmente incomplet 
și nerelevant pentru cunoașterea întregii sale viziuni, aşa cum se 
profilează astăzi, după editarea operei integrale a poetului. 

C.R.-M. a insistat de-a lungul vieţii pe ideea că numai prin 
muncă se poate ridica poporul român, astfel putând fi Inlăturate 
trăsături negative, precum lipsa de disciplină şi de finalizare a 
activității productive. „Cel ce munceşte prosperă ; cel ce nu 


50 În anul 1939, în cuvântarea ţinută la şedinţa solemnă a Academiei 
Române din 16 iurie, cu prilejul comemorării morţii lui Eminescu, C.R.-M. 
afirma : „Semnalăm îndeosebi contribuţiile d-nilor N. Iorga şi A. C. Cuza 
care au reuşit să popularizeze în cele mai îndepărtate unghere ale ţării prin- 
cipiile naţionalismului, arătând cât de mult aceste principii sunt sprijinite 
de concepţiile politice ale lui Eminescu” (,„,Convorbiri literare”, 6—9, 
1939, p. 733). Se constată o schimbare a poziţiei sale faţă de ideile celor doi 
preopinenţi ai săi, criticate în anul 1909. 

munceşte, sau nu ştie a munci, acela nu prosperă” afirma C.R.-M., 
teză valabilă în general, dar nu pot fi eludate în abordarea unei 
asemenea teme condițiile şi contextul muncii, motivațiile ei, ceea 
ce la Eminescu întâlnim 5!. Mai târziu, C.R.-M. va introduce o 
nuanță în „Psihologia poporului român”, şi anume că românul 
lucrează improvizat din cauză că statul îl determină să procedeze 
într-un asemenea mod. 


ETNOPSIHOLOGIA 


Unul din scopurile lucrării ,„Etnicul românesc” este contura- 
rea domeniului de studiu al etnopsihologiei. În viziunea savantului, 
aceasta este o psihologie diferenţială, deoarece se ocupă de studiul 
condițiilor de producere a conștiinței de comunitate a tipului 
etnic. În comparație cu alte psihologii de ramură, ea este conside- 
rată a fi un gen de psihologie generală. „Obiectul de cercetare al 
acestei ştiinţe consistă în descrierea și explicarea condiţiilor prin 
care se întreține între membrii unui grup social conștiința comuni- 
tății de origine, de limbă şi de destin”. Realitatea studiată de etno- 
psihologie este etnicitatea, adică procese şi fenomene vii, concrete. 
„„Stiința etnicului este știința vieții sufletești a unei națiuni exis- 
tente în viaţă, ca atare, este știința unui Suflet, iar nu ştiinţa unui 
organism mort”. 

Spre deosebire de sociologie care se ocupă de naţiune privită 
ca un organism social în condiţii identice, etnopsihologia studiază 
organismul sufletesc aflat sub incidența conștiinței de comunitate, 
a conștiinței naţionale şi a caracterului naţional.. Constatăm însă 
o delimitare cam rigidă a acestei discipline de antropolo- 
gie, sociologie ș etrografie. Omul de ştiinţă Motru nu a 


51 Constantin Schifirneţ, Gândirea eminesciană asupra evoluţiei socieţății 
românești moderne, „Viitorul social”, 3, 1989; vezi şi Ilie Bădescu, Socio- 
logie eminesciană, Editura Porto-Franco, 1994. 

acceptat, surprinzător, interdisciplinaritatea studiului etnic. 
Aceasta explică, credem noi, evitarea sau neglijarea unor 
lucrări româneşti semnate de Ibrăileanu, Iorga, Blaga, Ralea, 
D. Drăghicescu, N. Petrescu, M. Eliade. Recursul doar la 
idei ce aparțin grupului său de gândire este vizibil, poate 
mai mult ca în orice altă scriere a sa. 

Etnopsihologul nu este un ewmpirist, ci un cercetător preocupat 
de explicarea condiţiilor şi corespondenţelor dintre conștiința de 
comunitate a. grupului şi condiţiile de dezvoltare. El „trebuie 
să propună măsuri de îndreptare, ca o consecinţă a cercetărilor”, 
iar în acest mod devine un „reformator social”. Este vizibilă 
înscrierea modelului de cercetător etnopsiholog propus de C.R.-M. 
în curentul Școlii sociologice a lui D. Gusti, care a teoretizat şia 
aplicat tipul de cercetare-acțiune. 


x * 
* 


Despre această lucrare s-a scris în publicaţiile timpului 5%, 
însă în majoritatea dintre ele analiza a fost mai mult convenţio- 
nală. De remarcat este că multe dintre cronici au fost publicate 
de reviste în numerele ianuarie-februarie 1943, când C.R.-M. 
împlinea vârsta de 75 de ani. În revista „„Saeculum””, recenzia 
apărea în numărul din septembrie 1943, deci după ce filosojul 


52 Ne-am oprit la recenziile apărute în reviste din care am reţinut: 
Gavrilă lacoş, Baza filosofică a etnopsihologiei, în „Revista Fundațiilor 
Regale”, februarie 1943; Al. C. Ionescu, Etnicul românesc, în „Convorbiri 
literare”, februarie 1943 ; Al. Procopovici, Ernicul românesc, în „Luceafărul””, 
februarie, 1943; Eugeniu Speranţia, Glose la Etnicul românesc, „Transil- 
vania”, ianuarie, 1943; Ştefan Zissulescu, Etnicul românesc, în „Gândirea ”, 
februarie, 1943; C. Grofşoreanu, Etnicul românesc, în „Revista Institutului 
Social Român”, Banat Crişana, sept.-oct. 1942; Dimitrie Iamandi, D-I 
prof. C. Rădulescu-Motru şi Etnicul românesc”, în „Preocupări literare”, 
nr. 12, 1942; Ştefania Sorescu, Etnicul românesc, în „Analele de Psihologie” 
1942; Gh. Pavelescu, Ernicul românesc, în „Saeculum”, sept.-oct. 1943.. 

publicase în luna iulie a aceluiași an articolul „Ofensiva contra 
filosofiei ştiinţifice”. Evident, analiza cărții a fost negativă şi 
cu etichetări („oportunist””, de pildă). 

Singura cronică extinsă (8 pagini) este cea semnată de Eu- 
geniu Speranţia, cunoscut exeget al operei filosofului, în care se 
subliniază că lucrarea „„Etnicul românesc” este un document ai 
timpului, fiind „cea mai dinamică dintre cărțile lui C. Rădulescu- 
Motru”. 

Ce obiecţii s-au adus, atâtea câte au fost ? O bună parte dintre 
recenzenţi s-au referit la teza despre conștiința comunității de 
destin. De pildă, Al. Procopovici observa că, dacă destinul nu are 
hotar, aşa cum susținea C.R.-M., atunci acesta nu poate fi un 
aspect caracteristic pentru etnic. Sunt popoare care n-au origine 
comună, nici limbă comună, dar au conștiința unui destin comun, 
fiind dată ca exemplu Elveția. Ştefan Zissulescu nu este de acord 
cu ideea despre ordinea de succesiune a celor trei tipuri de etnic. 
Este de părere, că, dimpotrivă, conștiința comunităţii de destin 
precede conștiința comunităţii de limbă, deoarece ea nu este de 
dată recentă, cum argumentează C.R.-M. Acelaşi autor a apreciat 
că cele trei tipuri de etnic coexistă, dar în funcție de condiţii is- 
torice predomină unul dintre ele. Totul depinde de circumstanţeie 
istorice prin care trece un popor. 

În exegeza postbelică, nu prea extinsă, consacrată filosofului, 
lucrarea ,„ Etnicul românesc” nu a fost analizată „probabil şi da- 
torită dificultăților ridicate de problematică şi de ideile vehiculate, 
neagreate oficial până în anul 1989. 

C.R.-M. a recunoscut că tezele sale din volumul „„Etnicul ro- 
mânesc” nu au fost înţelese şi lucrarea „n-a avut succesul pe care-l 
aşteptam” şi „nu şi-a atins scopul” 5. Şi-a asumat eșecul deoarece, 


53 „Cititorii n-au sesizat înţelesul pe care-l are destinul în momentele 
actuale ale vieţii noastre istorice [... ]. Legătura pe care o puneam eu între 
hotărârea luată astăzi cu voința conștientă de a fi în alianţă cu poporul 

aşa cum el însuşi a scris, nu a explicat îndeajuns cum destinul asu- 
mat prin o voinţă eroică generează un etnic nou. A fost convins 
că în viitor concepția sa va fi altfel judecată : „În schimb, sunt 
mulțumit că am expus un adevăr istoric (crearea unei comunităţi 
europene—n.n.), care mai târziu va fi recunoscut de toată lumea""54. 

Aşadar, ultima lucrare de amploare a gânditorului român i-a 
adus insatisfacții, în loc să fie ceea ce şi-a dorit, un îndreptar 
pentru opinia publică românească în chestiunea opțiunii României 
în contextul războiului. 

Sinteza finală a principalelor teze despre etnic desprinse din 
investigația întreprinsă în acest studiu argumentează originalita- 
tea viziunii filosofului român asupra unei tematici dificile, cu o 
multitudine de consecințe teoretice şi practice : 

1. Etnicul este o dimensiune universală a umanității. Aparține 
fiecărei comunităţi naţionale, indiferent de nivelul de dezvoltare 
socială și economică, prin urmare, etnicul este un fapt psihologic 
şi social viu. În acest sens, a interpretat raporturile dintre grupuri 
etnice prin ceea ce, astăzi, se numeşte etnicitate ; 

2. Viziunea asupra etnicului este evoluționistă, uneori restric- 
tivă ; modernizarea etmicului este concepută prin exigențe conser- 
vatoare ; 

3. Cunoaşterea sensului evoluţiei proceselor etnice şi naţio- 
nale include ideea dezvoltării relaţiilor dintre naţiuni într-o 
structură de comunitate europeană, căreia să i se conceadă misi- 
unea conservării valorilor, a naţionalităţii şi a identității naţionale. 


german (care salvează viitorul Europei de pericolul bolşevic) şi destinul 
pe care ni-l cucerim de aci înainte n-a fost deloc mai înţeleasă. Vina este, 
desigur, a mea. N-am insistat în destul asupra destinului în înţelesul de drum 
nou istoric, cucerit prin voinţă eroică ; am trecut prea repede asupra condi- 
ţiilor sufleteşti şi istorice care fac dintr-o hotărâre istorică, luată în momente 
tragice, generator de etnic nou, de un etnic fundat pe destin”. (Revizuiri, 
şi Adăogiri, caiet 8, p. 1107). 
54 Ibidem. 

Raportul dintre naţional și europenism l-a conceput ca pe unul 
de egalitate, şi nu ierarhic. Un popor contribuie la dezvoltarea 
umanităţii numai prin păstrarea originalității sale. C.R-M. nu a 
dizolvat naţionalul într-o realitate supranațională, dar nu a exa- 
gerat unicitatea naţionalului ; 

4. Analiza etnicului integrează principiul metodologic': valori- 
Zarea virtuţilor istorice ale etnicului românesc -şi demonstrarea 
necesității adecvării sau a schimbării psihologiei etnice la cerin- 
țele dezvoltării moderne ; 

5. Studiul psihologic al etnicului este explicativ, dar și nor- 
mativ având ca obiectiv reformarea societăţii. : Națiunea. română 
poate progresa numai prin activități transformatoare ce au la 
bază studiul științific al realității româneşti ; 

` 6. Este prefigurat un nou naționalism, definit. prin: constiința 
de comunitate, care condiționează actele societăţii spre unitate 
şi continuitate. Românismul este etnicul românesc, generat de 
specificul poporului român conexat la condiţiile istorice ale Europei. 


Cartea aceasta se vrea a fi mai mult decât:o-investigaţie teore- 
tică. Ea urmăreşte formularea unor cerințe practice.. Înainte de 
orice, este afirmată ideea adaptării oricărei activităţi la etnicul 
românesc. Oricum? C.R.-M. este foarte clar-şi ferm: :5e' impune 
spirit critic în atitudinea faţă de etnic. Nu tot ce'ține de'etnic este 
necesar a fi dezvoltat, ci numai ceea ce este: valoare. Spirituali- 
tatea pentru care pledează Motru este o categorie axiologică, iar 
schimbarea produsă în etnic să vizeze doar acest plan valoric. 

Lucrarea este un punct de referință în domeniu; ea analizând 
idei moderne şi actuale, distingându-se şi ca o 'viziune originală 
asupra etnicului. C.R.-M. a sperat ca lucrarea aceasta să aibă 
impact direct asupra cititorului. Destinul ei a fost să fie altul : 
o contribuție importantă la studiul problematicii complexe a etni- 
cului, la cunoaşterea poporului român. l 

CONSTANTIN SCHIFIRNEŢ 


Notă asupra ediției 


Ediţia de faţă a lucrării „Etnicul românesc. Comunitate de 
origine, limbă şi destin” este prima după 54 de ani de la publica- 
rea ei la editura Casa Școalelor în anul 1942. Ea este însoţită 
de un articol al autorului „Naționalismul. Cum se înţelege. Cum 
uebuie să se înțeleagă”, publicat în anul 1909, în „Noua 
Revistă Română”, fiind prima anu!ză sistematică a psihologu- 
lui român despre naționalism. 

Textele au fost transcrise în conformitate cu normele orto- 
grafice în vigoare, păstrându-se anumite forme şi cuvinte rar 
folosite astăzi. Au fost corectate unele erori tipografice şi au 
fost înlăturate, cu mici excepţii, inconsecvenţele autorului în 
transcrierea aceluiaşi cuvânt. Unele omisiuni din text au 
fost rezolvate prin confruntarea cu fragmente din manu- 
scrisul „Obiectul etnopsihologiei“, aflat la Biblioteca Acade- 
miei Remâne, Fond Manuscrise. Textul astfel introdus este în 
cursive, însoţit de menţiunea, în paranteze: Cf. mss., B.A.R. 

Am considerat necesar să însoțim cele două lucrări cu note 
explicative şi referinţe scurte despre personalitățile la care se 
fac trimiteri. 

Notele din subsolul paginilor (marcate în text prin asteric) 
aparţin autorului. În transcrierea acestora s-a păstrat metodo- 
logia sa de alcătuire a aparatului ştiinţific al lucrării. Notele 
explicative ale editorului sunt numerotate cu cifre arabe de la 
1 în continuare, fiind plasate la finele volumului. 

COMUNITATE DE ORIGINE, 
LIMBĂ ȘI DESTIN 


PREFAŢĂ 


Etnicul românesc este aceea ce în mod obişnuit se numeşte 
şi Românism. El conține în structura pe care i-a dat-o trecutul 
istoric potențialul de energie cu care națiunea română va avea să 
întrunte necunoscutul viitorului. 

Paginile ce urmează, în care am încercat să-i arătăm înțelesul, 
se adresează în primul rând generaţiei tinere, tiindcă ea este che- 
mată să culeagă roadele victoriei, în caz de desăvârşire a comu- 
nității de destin în etnicul românesc, sau să plătească cu amare 
sacrificii, în caz de nedesăvârşire a acesteia. Doresc să fie citite 
cu cuget curat, aşa cum au fost scrise. 


Profesor C. RĂDULESCU-MOTRU 


22 martie 1942 


INTRODUCERE 


1. Definiția omului trebuie să țină seama de trupul și 
sufletul acestuia. — 2. Ordinea condițiilor materiale şi or- 
dinea condiţiilor sufleteşti în definirea tipului etnic. Con- 
trolul reciproc între cercetările antropologice și psihologice. 
— 3. Conștiința de comunitate, condiția fundamentală în 
existența etnicului. Evoluţia conștiinței de comunitate. Co- 
munitate de origine, de limbă și de destin. Influența răz- 
boaielor asupra evoluției conștiinței de comunitate. — 4. 
Virtualitățile din etnicul românesc care înlesnesc conştiinţa 
comunități! de destin. Obiceiurile de Jamilie. Ortodoxismul. 
Geniul limbii române. 


1. — Definirea omului, chiar când este vorba de a fi restrânsă 
la caracterele esenţiale pe care le prezintă un om de un tip spe- 
cial etnic, cum este acela de Român, este greu de făcut, din cauza 
multiplelor perspective în care făptura omului intră ca obiect 
de cercetare ştiinţifică. O bună definiţie ştiinţifică trebuie să dea 
obiectului un loc precis în ordinea unor obiecte de genul cel mai 
apropiat. Şi tocmai această ordine este pentru om totdeauna 
discutabilă, fiindcă prin constituţia lui complexă, omul poate 
intra în acelaşi timp în diferite ordine de genuri apropiate lui. 
El este trup şi suflet; dar nu trup de o parte şi suflet de altă parte; 
ci unitate nedespărţită de trup şi suflet, aceea ce aduce după 

sine o mare complicaţie la definiţie. Dacă ar fi trup numai, de- 
finiţia ar fi uşoară. Naturaliştii au şi dat-o de mult. După ei, 
omul este o speță din ordinea animalelor mamifere caracteri- 
zată prin mersul drept, prin creier dezvoltat şi limbaj articulat. 
Dar această definiţie este de natură ca să mulțumească doară pe 
aranjatorii de muzee de ştiinţe naturale. Este ceva mai bună 
decât aceea atribuită lui Plato 1, după care omul ar fi o ființă 
în două picioare, fără pene; în fond, însă, ca valoare logică, a- 
mândouă stau pe aceeaşi treaptă. l 

Omul fiind trup şi suflet laolaltă, definiția lui trebuie să ţină 
în seamă cel puţin două genuri de ființe apropiate lui: unele ma- 
teriale şi altele spirituale; aceea ce au şi făcut toţi filosofii până 
acum. Pentru toţi filosofii, omul este o ființă care sc deosebește 
de animal prin manifestări spirituale. Kant 2 îl numește un ani- 
mal care se poate perfecționa sufleteşte. Max Scheler? îl nu- 
mește un animal care poate să zică nu; bineînţeles, având pu- 
terea sufletească să zică nu. Nicolai Hartmann 4 îl numeşte ființa 
care-şi inventează ea singură primejdii, bineînţeles, iarăşi prin 
natura sa sufletească. Şi aşa mai departe. Toate definițiile date 
omului implică cel puţin două ordine de fapte, una materială 
şi alta spirituală ; cu atât mai mult, dacă se are în vedere făptura 
unui om de un tip special. Astfel se vorbeşte în zilele noastre 
foarte des de oameni, de tipuri rasiale, de tipuri istorice, de tipuri 
culturale, de tipuri etnice şi aşa mai multe; toate au nevoie pen- 
tru definirea lor de o dublă perspectivă cel puţin. Pentru definirea 
unui tip, o singură perspectivă este totdeauna insuficientă. De- 
finiția unui tip rasial, bunăoară, cere neapărat întregirea carac- 
terelor corporale prin cele spirituale, căci altminteri, atât unele, 


cât şi celelalte singure sunt fără o aplicaţie practică. De asemeni, 
definirea unui tip cultural, istoric sau etnic, dacă se restrânge la 
caracterele pur spirituale, nu este complectă. Omul, sub orice 
formă ar fi privit, nu este complect definit, decât prin toate ca- 

racterele sale esenţiale, atât corporale, cât şi spirituale. Şi dacă 
definiţia este să servească la o operă de reformă a vieţii lui so- 
ciale şi economice, această cerinţă trebuie numaidecât împli- 
nită; o reformă reală a omului este posibilă numai prin înrâu- 
rirea atât a fiinţei lui corporale, cât şi spirituale. 

De aceea, constatăm astăzi peste tot locul în lumea civilizată 
o schimbare de front, în ceea ce priveşte lupta dusă contra ig- 
noranţei şi a mizeriei omenești. Răspândirea cunoştinţelor, prin 
instituţiile şcolare, nu se mai face, ca mai înainte, fără a ţine 
seama de tipul biologic la care aparţine elevul, şi nici reformarea 
morală a unei populaţii nu o mai aşteaptă nimeni de la acela 
care nesocoteşte măsurile de eugenie, adică de influențare a 
eredității şi a factorilor mediului în care trăieşte populaţia. Cu 
deosebire, în Imperiul german şi în Italia, concepția integrală 
despre om, trup şi suflet laolaltă, nedespărţite, stă la baza poli- 
ticii de stat. Educaţia sufletului ţine un pas egal cu educaţia 
fizică; propaganda morală, cu măsurile de eugenie 5. În cele- 
lalte ţări schimbarea de front merge mai încet, dar este, totuşi, 
în curs peste tot. La noi, în România, acum de curând,.la 2 
martie 1942, Conducătorul Statului, dl Mareşal I. Antonescu ê 
a luat hotărârea ca să se înceapă cât mai repede studierea pro- 
blemei introducerii măsurătorilor exacte pentru stabilirea tipu- 


rilor biologice și psihologice, după care să se orienteze pe viitor 
educaţia tineretului şi politica muncii naţionale. În legile noastre 
şcolare, de altmintreli, aplicaţia instrumentaţiei ştiinţifice pentru 
cunoaşterea individualităţii biologice şi psihologice a elevilor 
din clasele primare şi secundare este prevăzută de mai mulţi 
ani; lipsa însă a unui personal pregătit şi mai ales dezinteresarea 
familiei au făcut ca realizarea acestei aplicaţii să fie foarte limi- 
tată. Totuşi, începuturi serioase avem şi ele se vor înmulţi, pro- 
babil, în urma hotărârii luate de Conducătorul Statului. 

2. — Aceste consideraţii dau a înţelege pentru ce definiţia 
unui tip omenesc, ca acela al tipului etnic român, nu se poate 
face uşor. Obiceiul pe care-l practicăm cu toţii, de a caracteriza 
pe Român prin un epitet oarecare: Românul este răbdător; Ro- 
mânul este generos; Românul este bun soldat; Românul este 
născut poet şi altele de felul acesta, exprimă starea noastră su- 
biectivă, dintr-un moment dat, față de natura Românului, iar 
nicidecum o generalizare care poate contribui la definirea aces- 
tuia. Pentru ca definiţia Românului ca tip etnic să aibă o valoare 
cât de mică din punct de vedere ştiinţific, trebuie ca ea să fie 
ridicată pe cel puţin două ordine de fapte: pe ordinea condiţiilor 
materiale ale fiinţei lui şi pe ordinea manifestărilor sufleteşti. 
O definiţie precisă cere chiar mai multe asemenea ordine, fiindcă 
fiecare din cele două implică în sine mai multe. Ordinea condi- 
ţiilor materiale se compune din ordinea condiţiilor geografice 
şi a condiţiilor antropologice ; aceea a faptelor sufleteşti se com- 
pune încă din mai multe. 


Aci avem mai întâi ordinea tipurilor psihologice, care se 
subdivide în mai multe altele: tipuri de personalitate, tipuri de 
cultură, tipuri istorice şi tipuri vocaţionale; pentru a enumera 
pe cele principale. Numai după ce locul ocupat de etnicul român 
în aceste diferite ordine este precizat, se poate spune că definiţia 
lui este pe cale de a se da; căci ea nu este încă, ci este numai pe 
cale de a se da. După ce vom şti locul precis pe care-l ocupă et- 
nicul Românului în ordinea condiţiilor geografice, antropologice 
şi psihologice, mai este nevoie de cercetarea caracterelor speci- 
fice, care deosebesc pe român de toţi ceilalţi semeni ai lui etnici 
de pe suprafaţa pământului. Până la definiţia lui ştiinţifică este, 
aşadar, o cale lungă, pe care n-o putem scurta după voie, fără 
a reduce din valoarea definiţiei. Dacă o scurtăm, atunci să fim 
bine înţeleşi că și valoarea definiţiei noastre este redusă. Din ne- 


norocire, tocmai la aceasta trebuie să ne așteptăm în cazul defi- 

niţiei ce urmărim să dăm tipului etnic român. Nu avem înaintea 
noastră pregătite prin cercetări metodice cunoştinţele privitoare 
la diferitele ordine de condiţionări, în care el este aşezat. Cu- 
noaştem în mod fragmentar condiţiile geografice şi antropolo- 
gice. Din condiţiile geografice cunoaştem mai bine pe acele de 
caracter general, cu referire la viaţa economică a Românului, 
iar acele cu referire la viaţa sufletească lipsesc cu desăvârşire. Nu 
ştim întrucât muntele şi şesul, schimbările atmosferice, flora şi 
fauna teritoriului locuit de Români au influenţat etnicul aces- 
tora. Despre condiţiile antropologice, de asemeni, indicaţiile 
vagi ce avem până acum sunt pentru caracterizarea etnicului cu 
totul insuficiente. Știm că populaţia românească, luată în între- 
gime, aparţine rasei alpine (hiperbrahicefale) într-un procent 
aproximativ de 41%; rasei dinarice (brahicefale) într-un procent 
iarăşi aproximativ de 30%; rasei nordice (mezocefale) într-un 
procent de 26%, şi rasei mediteraneene (dolicocefale) de 3%; 
dar aceste procente sunt întemeiate pe cercetarea numai a câ- 
torva mii de subiecte (ultima a laboratorului de psihologie ex- 
perimentală din Bucureşti, pe cercetarea a 143,856 subiecte, 
bărbaţi, femei şi copii din mediul rural şi urban) şi încă şi aceste 
subiecte nu repartizate în mod proporţional pe densitatea de 
populaţie a diferitelor regiuni. Apoi, chiar dacă numărul su- 
biectelor cercetate s-ar ridica la milioane,distribuţia tipurilor 
rasiale, dacă este dată în cifre medii pe ţara întreagă, nu oglin- 
deşte sufletul populaţiei, adică etnicul. Media pe ţara întreagă 
este o simplă abstracţie. Trebuie cunoscută distribuţia tipurilor 
rasiale pe fiecare provincie, pe fiecare regiune, pe fiecare sat 
pe cât este cu putinţă. Pe lângă distribuţia tipurilor de rasă, tre. 
buie cunoscut coeficientul de vitalitate al populației şi în specia] 
valoarea fiecărui tip rasial. După acestea încă, mai trebuie să 
cunoaștem dispoziţia la asimilare pe care o arată diferitele tipuri 


Tasiale. Care dintre acestea, când se împreună, dau naştere la 

generații de un acelaşi sau de un rang superior vital şi care duc, 
din potrivă, la o scădere de rang, căci sunt unele asimilări oare 
dau generaţii fericite, şi altele nu. Seria condiţionărilor mate- 
riale, prin urmare, este destul de lungă. Dar presupunând că am 
ajuns la capătul ei, am ajuns oare după cunoaşterea tuturor a- 
cestor condiţionări materiale la cunoaşterea sufletului. popu- 
laţiei, la etnicul român, în sfârşit? Nu, desigur. Avem, cu a- 
ceastă cunoaştere, numai o latură a problemei etnicului rezol- 
vată, partea condiţionării lui materiale, la care trebuie să adă- 
ogăm partea propriu-zis sufletească. Calea cunoaşterii etnicului 
este atunci prea lungă, ar zice cineva ! Este în adevăr lungă, dar 
este'aceeaşi cu aceea pe care merge şi cunoașterea sufletului de 
om individual. Psihologul, după ce cunoaşte dispoziţia siste- 
mului nervos şi după ce a ajuns să diferenţieze diferitele funcțiuni 
ale creierului, n-a ajuns prin aceasta să cunoască de-a dreptul 
însuşi sufletul individului, căci din dispoziţia elementelor ma- 
teriale, oricât le-ar privi el de atent, nu reiese înțelesul pe care-l 
are sufletul, ci psihologul trebuie să interpreteze dispoziţiile .sis- 
temului nervos, coordonând la ele actele sufleteşti şi printr-un 
control reciproc între condiţiile materiale şi actele sufleteşti să 
ajungă la cunoaşterea adevărului. Astfel s-a ajuns în psihologie 
la progresele din ultimii ani. Problema localizărilor sufleteşti 
nu s-a elucidat privind la materia nervoasă a creierului, ci s-a 
elucidat prin controlul reciproc dintre condiţiile materiale şi 
manifestările sufleteşti, asociate lor. La fiecare nepotrivire dintre 
condiţiile materiale şi manifestarea sufletească, prin noi ipoteze 
s-a ajuns la un progres. Astăzi psihologul ştie unde sunt loca- 


lizate, în materie nervoasă, cele mai multe din funcțiunile su- 
fletului omenesc, şi cu timpul le va şti pe toate. Ştie, în orice caz, 
cu mult mai bine decât ştia psihologul, care evita legătura dintre 
suflet şi condiţionările lui materiale. Astţel, el ştie când sufletul 
se dezvoltă normal şi când el degenerează; apoi dacă este să 

influențeze asupra sufletului, pentru a-i da educaţie, ştie ce mij- 
loace are să întrebuințeze; de asemeni, când sufletul este în 
stare de boală, ştie la ce cauză are să atribuie boala, şi aşa în 
multe alte împrejurări. Cu cunoştinţele de astăzi nu este silit să 
invoce protecţia spiritelor bune ca să-i vină în ajutor. În aceeaşi 
situaţie este și etnopsihologul. Cunoaşterea condiţiilor mate- 
riale nu-l dispensează de a face şi el cercetări asupra etnicului. 
Din potrivă, el trebuie să stea alături de antropolog și de biolog, 
primind îndrumări de la aceștia şi dând la rândul său îndrumări, 
căci. numai prin colaborarea reciprocă a tuturor se poate ajunge 
la cunoștința etnicului. De aceea, cu mâhnire am luat cunoștință 
de concluzia la care ajunge distinsul profesor şi publicist, dl 
Ion F. Buricescu 7, care, după ce trece în revistă rezultatele cer- 
cetărilor antropologice asupra rasei Românilor, declară sen- 
tenţios că în cercetările antropologice nu se poate găsi un sprijin 
solid pentru cunoașterea sufletului poporului român (,,Revista 
de Filosofie”, 1941, pag. 84). Singura concluzie îndreptăţită, care 
s-ar fi putut da, în momentul actual al ştiinţei, este că cerce- 
tările asupra condiţiilor materiale ale etnicului românesc nu sunt 
destul de înaintate, şi mai ales că ele nu sunt sprijinite pe cer- 
cetări paralele asupra manifestărilor sufletești ale acestui etnic. 
Căci, afară de colectarea obiectelor de interes etnografic, des- 
tinate muzeelor de etnografie, şi de culegeri de folklor, etnicul 
Românului n-a găsit la oamenii de ştiinţă din România ecoul 
cuvenit. El a fost luat drept pretext pentru făurirea multor spe- 
culaţii metafizice, dar ca obiect de cercetare ştiinţifică, în afară 
de utilizarea lui în câteva scrieri de filologie, a fost cu totul uitat. 
Din condiţionările lui psihologice nu cunoaștem deloc tipurile 
de personalitate care domină în rândurile populaţiei româneşti. 
Asupra tipurilor culturale istorice şi a tipurilor vocaţionale, 
avem descrierile improvizate de călătorii şi de amatorii de ro- 
mane, nu însă studii făcute metodic. În primul rând, lipseşte 
o concepţie despre fundarea etnicului, care să permită coordo- 

narea documentelor adunate până acum şi care apoi să îndru- 
meze cercetările viitoare; o concepție care să servească omului 
de ştiinţă drept ipoteză de lucru, până la sistematizarea defi- 
nitivă a cunoştinţelor despre etnic. 

Scopul acestor pagini este tocmai de a formula o asemenea 
concepţie, absolut necesară în stadiul actual al cercetărilor 
etnologice. 


3. — Între condiţiile care întreţin existenţa etnicului, aceea 
care nu lipseşte niciodată şi care cu drept cuvânt se poate numi 
fundamentală, este conştiinţa de comunitate. Fără o conştiinţă 
de comunitate nu există societate de oameni, chiar dacă socie- 
tatea este redusă la familie. Familia de oameni, fundată pe ins- 
tinct numai, poate că a existat odată pe pământ, dar nu ca fapt 
care intră în viața istorică a omenirii, ci ca un fapt biologic, care 
nu interesează etnopsihologia. Societatea omenească presupune 
ca având în existenţa ei funcțiunea conştiinţei, care singură poate 
explica dezvoltarea limbajului şi a tehnicii de muncă. O societate 
de oameni fără limbaj şi fără o tehnică de muncă este o simplă 
societate de animale, despre care putem vorbi teoretic, dar despre 
care nu avem urmă de cum vreodată a fost constituită. În cele 
mai primitive urme rămase din epocile preistorice ale omenirii 
se recunosc caracterele vieţii conştiente. 

Între condiţiile fundamentale ale societății omenești, prin 
urmare şi ale etnicului, stă conştiinţa de comunitate, care co- 
ordonează actele societății spre unitate şi continuitate. Conşti- 
inţa de comunitate nu este nevoie să fie tot timpul într-un câmp 
luminos, este destul ca ea să fie gata a interveni în orice moment. 
Primele manifestări ale ei îmbracă forma tradiţiilor religioase. 
Membrii societăţii, fie cât de primitivi, se simt în legătură de 
comunitate între ei prin cultul închinat ființelor supranaturale, 
în voinţa cărora ei pun soarta lor. În cuvântul latinesc „religio”? 
se păstrează chiar înțelesul de comunitate. Cu dezvoltarea vieţii 

istorice apoi conştiinţa de comunitate a mers lărgindu-se. Frica 
de necunoscut şi primejdia războaielor au făcut ca societăţile, 
asemănate prin origine, să se grupeze mai multe la un loc, în 
aceeaşi conştiinţă de comunitate. Din numeroasele seminţii de 
popoare care locuiau Italia s-a constituit cu timpul comunitatea 
Imperiului roman, cum s-a constituit şi Imperiul german de as- 
tăzi din seminţiile germane risipite pe teritoriul Europei centrale 
și nordice. Primejdia războiului nu face să se nască însăşi con- 
ştiinţa de comunitate, această conştiinţă există mai dinainte în 
mod obscur la popoarele înrudite prin rasă, dar primejdia răz- 
boaielor provoacă întărirea şi clarificarea acestei conştiinţe. 
Procesul acesta istoric urmat până acum se va urma și de aci 
înainte. Primejdiile, dimpreună cu toate celelalte împrejurări 
istorice prin care trec popoarele, aduc în conștiința de comunita- 
te, pe care o au membrii acestora, motive de adâncire și de 
lărgire de orizont. Conștiinţa de comunitate evoluează astfel 
de la starea amorfă, pe care o au popoarele primitive, la stările 
din ce în ce mai luminoase și mai adânc structurate, pe care le 
găsim la popoarele contimporane. Aceste stări de evoluţie sunt 
de neapărată nevoie să fie fixate de către etnolog, fiindcă ele 
formează o ordine de ascensiune sufletească, înlăuntrul căreia 
etnicul fiecărui popor în parte poate fi definit prin locul pe care-l 
ocupă. 

Noi fixăm, ca mai principale, trei stări de evoluţie pentru 
conştiinţa de comunitate: conştiinţa comunităţii de origine, 
conştiinţa comunităţii de limbă şi conştiinţa comunităţii de des- 
tin. În etnicul fiecărui popor, cu lungă viaţă istorică, întâlnim 
câteşitrele aceste stări, nu însă într-un grad egal. Fiecare popor 
îşi are preferinţele sale, după alcătuirea ce are, din punct de ve- 
dere antropologic şi psihologic. 

Să vedem cum se caracterizează fiecare dintre aceste stări. 
Conştiinţa comunităţii de origine este prima în ordine istorică. 

Pe ea se fundează primele organizări sociale. Membrii acestor 
organizări, cu cât mai primitive, cu atât mai puţin numeroase, 
se consideră, ca având la originea lor strămoşi sau ocrotitori 
comuni. Zicem ocrotitori fiindcă la popoarele primitive descen- 
denţa este o noţiune puţin lămurită. Sunt şi astăzi hoarde de 
sălbatici care se consideră descendenţii unor animale sau chiar 
ai unor obiecte materiale legendare. Conştiinţa comunităţii de 
origine trebuie luată în înţeles larg. Ea se referă mai des la faptul 
ocrotirii, decât la acela al descendenţei biologice. Fetişii, spiri- 
tele, strămoşii sunt puşi de-a valma la origine. Această conşti- 
inţă de origine comună întreţine obiceiurile, ritualul cultului şi 
toate tradiţiile societăţii. Membrii poporului socotesc că orice 
abatere de la aceea ce ei au pomenit că trebuie făcut din generaţie 
în generaţie, este o amenințare directă la existenţa societăţii 
însăşi. Dacă ei sunt înrudiţi prin fondul lor rasial, pe care-l pot 
şi păstra neștirbit față de invazia elementelor de neam străin, 
organizarea lor socială poate dura atunci îndelungat fără nici o 
schimbare, făcând impresia unui mecanism instinctiv. Dar a- 
ceasta se întâmplă foarte rar. Societăţile formate numai pe baza 
conştiinţei comunităţii de origine, dacă în energia lor proprie 
nu găsesc mijlocul de a evolua, sunt destinate degenerescenţei 
şi pieirii. Acesta este cazul multora dintre societățile de sălbatici 
care vegetează până în zilele noastre. În mod obişnuit, socie-. 
tăţile evoluează transformându-şi treptat conștiința comunităţii 
de origine în conştiinţa comunităţii de limbă. Limba este instru- 
mentul care înlesneşte comunicarea între membrii societăţii şi 
prin aceasta face posibilă cultura, adică acumularea experienţei 
sociale de la o generaţie la altă generație. Limba apoi, pe lângă 


că îndeplinește acest rol de instrument, îndeplineşte şi un rol de 
creaţie. Ea incită pe om la inovaţii. Cu cât între membrii unui 
popor se găsesc mai multe exemplare de oameni dotați în mod 
excepţional, cu atât prin incitarea limbii se deschid înaintea so- 


— 14 — 


ETNICUL ROMÂNESC 


cietăţii orizonturi noi. Tehnica muncii se îmbogățește prin pu- 
tinţa ce i se dă de a fi fructul colaborării între oameni distanţaţi 
în timp şi spaţiu; inteligența membrilor societăţii câştigă aripi 
ca să se înalțe; cuvântul, prin virtualităţile lui de a crea convin- 
geri, spiritualizează tot ce întâlneşte în jurul lui. Societatea 
prinde prin limbă conștiința unității sale de cultură, şi această 
conştiinţă are un orizont şi o potenţialitate cu mult mai vastă 
decât. avea aceea de origine. Conştiinţa comunităţii de origine 
este. prinsă pe rădăcini adânci, dar ea este oarbă cât timp nu 
vine conştiinţa comunităţii de limbă ca să-i dea orizont. Pe baza 
comunității de limbă, şi nu pe aceea de origine, s-au trezit în 
conştiinţa popoarelor europene aspiraţiile spre suveranitatea lor 
naţională. Căci prin cultivarea limbii, un popor începe a se cu- 
noaşte, ce este şi ce poate. Creaţiile culturale sunt pentru el o- 
glindă, în care se poate vedea şi admira. Naționalismul popoa- 
relor europene din ultimul secol este produsul ideologic al stă- 
ruinţii cu care fiecare din aceste popoare şi-a cultivat limba. 
Fără primejdiile provocate de războaie, poate că această 
stare a conştiinţei de comunitate ar fi încă dominantă în Europa 
actuală. Organizaţia democratică a Europei de până aci chiar 
se găsea în bună armonie cu conştiinţa comunităţii de origine 
şi cu aceea a comunităţii de limbă. Căci pentru principiile demo- 
craţiei nu este altă bază mai solidă decât conştiinţa că membrii 
unui stat sunt fiii aceluiaşi bun părinte, strămoş sau Dumnezeu, 
şi, în acelaşi timp, sunt cu toţii fiinţe cuvântătoare egal de în- 
dreptăţite- la egalitate şi libertate. Cumpăna vremurilor noi a 
voit însă altfel. Naţiunile amenințate în existența lor prin răz- 
boaie au trebuit să-şi asigure viitorul printr-o nouă conștiință 
de comunitate. Aceasta este conştiinţa comunităţii de destin. 
Originea şi limba nu sunt de aci înainte uitate, dar cad pe al 
doilea plan; pe primul plan vine voința naţiunii de a trăi, în- 
fruatând războiul. Membrii comunităţii de destin sunt aceia 
cari, având conștiința vieţii lor primeiduite, sunt hotărâți la 

orice sacrificiu. Războaiele de astăzi sunt războaie pe viaţă şi pe 
moarte. Pentru a-şi susţine hotărârea membrii comunităţii de 
destin nu găsesc în organizarea democrată a statului un ajutor; 
dimpotrivă, mai curând o piedică. Apărarea destinului cere 
disciplină şi conducere competentă, pe când apărarea originii 
şi a limbii puteau fi lăsate pe seama improvizaţiei individuale. 
Şi aceea ce este mai important din punct de vedere politic, apă- 
rarea destinului aduce o schimbare profundă în raporturile dintre 
popoare. Alianţele făcute după înrudirile de origine şi de limbă 
sunt de aci înainte înlocuite cu alianțele dintre popoare apro- 
piate prin destin. În direcţia aceasta, conştiinţa comunităţii de 
destin aduce cu sine o adevărată revoluţie în politica externă a 
naţiunilor. Disciplina şi conducerea competentă, dimpreună cu 
sincera întovărăşire de destin, sunt de acum înainte grijile care 
stau pe primul plan în politica statelor contimporane. 

Aceasta este marea răscruce de drum, înaintea căreia, dim- 
preună cu multe alte popoare europene, ne găsim noi Românii, 
astăzi. Etnicul nostru român va putea, sau nu, să suporte această 
transformare în conştiinţa lui de comunitate ? Fi-va el o armă- 
tură puternică pentru apărarea viitorului românesc ? 

lată tragica întrebare care se pune generaţiei de astăzi. 

Judecând după experienţa trecutului, putem fi, într-o mare 
măsură, optimişti. 


4. — După compoziţia şi gradul de asimilare armonică a 
elementelor din fondul rasial, precum şi după cum împrejurările 
istorice aduc pace sau război, fiecare naţiune îşi găsește echilibrul 
său sufletesc într-una din combinaţiile pe care le oferă cele trei 
forme ale conştiinţei de comunitate. Grecia veche nu s-a putut 
organiza într-un stat unitar, pe când populaţia Italiei vechi a 
ajuns să organizeze marele imperiu roman, fiindcă populaţia 
Greciei vechi şi-a găsit echilibrul sufletesc în conştiinţa comuni- 
tăţii de limbă, care se acomodează perfect cu descentralizarea pe 

cetăţi, pe când popoarele latine din Italia, începând cu acelea 
din jurul Romei, împinse de neliniștea dela hotare, au trecut 
repede de la conştiinţa comunităţii de origine la conştiinţa co- 
munității de destin. Etnicul latin a favorizat disciplina armatei 
şi selecţia conducătorilor statului, pe când etnicul grecesc a 
favorizat cultura literară şi frumoasele arte. În timpul nostru, 
de asemeni, Franţa are un etnic dominat de conştiinţa comuni- 
tăţii de limbă, pe când Germania are pe al său dominat de con- 
ştiinţa de destin. Italia modernă s-a abătut câteva secole până 
ce şi-a transformat în cele din urmă conştiinţa etnicului său 
într-o conştiinţă de destin, alături de Imperiul german. 

Bineînţeles, evoluţia de la o formă de conştiinţă la alta nu se 
poate dirija după voie. Etnicul unui popor îşi găseşte el însuşi, 
prin o evoluţie naturală, forma de conştiinţă care i se potriveşte 
mai bine. Căci, prin evoluţie, el nu face decât să se adapteze la 
pasul timpului pentru a-şi conserva existenţa. Dacă printre vir- 
tualităţile compoziţiei sale nu se află acelea necesare evoluţiei, 
etnicul rămâne ca împietrit pe loc, în forma de conştiinţă în care 
a izbutit să se aşeze. Şi aceasta este tocmai una din marile tristeţi 
ale istoriei culturii omeneşti. Sunt popoare al căror etnic a de- 
venit refractar la o nouă evoluţie; popoare care par că şi-au 
găsit odată şi pentru totdeauna echilibrul sufletesc. 

Despre etnicul românesc nu se poate zice acest lucru. În 
sate, în special în satele de munte, este adevărat că el este pu- 
ternic ancorat pe conştiinţa comunităţii de origine. Obiceiurile 
legate de familie au fost şi sunt încă de o fixitate care n-are pe- 
reche la alte popoare; aceasta a şi făcut puterea de rezistenţă a 
satelor româneşti, cu toate băjeniile forțate din trecut. Dar ală- 
turi de fixitate constatăm şi mobilitate. În obiceiurile satului a 
pătruns, mulţumită acestei mobilități, ritualul religios, împle- 
tindu-se în ele într-un chip aşa de armonic, încât dă impresia 
că ritualul introdus este tot așa de vechiu ca şi obiceiurile. Cre- 

dinţele, legendele, formulele de vrajă, simbolurile folosite de 
locuitorii satelor românești sunt minunate încrucişări spirituale 
născute din păgânism şi creştinism, cum nu se mai întâlnesc 
nicăieri în cealaltă lume creştină. Dispoziţiile testamentare apoi, 
care sunt actele cele mai intim legate de viaţa familiei, fiindcă 
prin ele se asigură avutul urmaşilor, au fost puternic influențate 
de credinţa religioasă. O mare mulţime de proprietari de 
moşie au ţinut să înzestreze mai curând bisericile şi mânăs- 
tirile decât pe propriii lor fii. În grija inimii lor, întărirea orto- 
doxismului era pe acelaşi plan cu continuarea familiei lor. De- 
sigur că la aceasta a contribuit într-o mare măsură caracterul 
Bisericii ortodoxe, care reprezintă învățătura lui Christ, în forma 
ei de la începutul creştinismului ; învățătură îndreptată spre ini- 
ma, iar nu spre raţiunea omului; dar nu mai puţin a contribuit 
la această îmbinare minunată, între obiceiul vechi păgân şi ri- 
tualul creştin, într-o bună măsură şi virtualitatea înnăscută 
sufletului românesc, de a fi primitor de inovaţie. Această vir- 
tualitate nu s-a mărginit la primirea ritualului creştin. ortodox, 
ci a avut multe alte rezultate fericite. Este recunoscută astăzi 
de toată lumea valoarea de originalitate a folklorului şi a artei 
populare din satele româneşti. Satele noastre nu s-au alimentat 
spiritual din rămăşiţele căzute de pe masa culturală a oraşelor, 
cum a putut fi cazul în alte ţări, ci s-au alimentat din aceea ce 
au produs poeţii şi artiştii lor anonimi; anonimi, dar ai lor şi 
numai ai. lor. Evoluţia de la conştiinţa comunităţii de origine la 
conștiința comunităţii de limbă s-a produs astfel în modul cel 
mai natural în constituţia etnicului românesc. Poezia și arta 


populară, începute la sate, s-au transformat treptat prin mij- 
locirea oamenilor de vocaţie, educați în instituţiile de oraș, 
într-o mişcare culturală naţională, care a dus la unitatea cultu- 
rală a Românilor de pe tot întinsul teritorial al Regatului român 
contimporan. 

De mai bine de un secol, etnicul românesc a depășit cadrul! 
sătesc şi a luat caracterele unui etnic naţional pe ţara întreagă, 
fundat de conştiinţa comunităţii de limbă. Vechea iubire de 
moşie și de obiceiuri s-a extins asupra acelora cari vorbesc ace- . 
eaşi limbă. Patriotismul localnic s-a transformat într-un naţio- 
nalism culturai şi politic, așteptând timpul ca să se transforme 
în comunitate de destin. Virtualităţile limbii românești au uşurat 
în mare parte această extindere rapidă. Limba românească are, 
într-adevăr, într-însa, pentru cine o cunoaşte adânc, o putere de 
autodeterminare, care îi asigură dezvoltarea în contra tuturor 
influențelor străine la care poate fi expusă ê. Sunt limbi care-și 
modifică structura de la un secol la altul, fiindcă sunt robite 
influențelor care se exercită asupra lor. Limba românească, dim- 
potrivă. Ea primeşte cu ușurință inovațiile, dar cu aceeaşi ușu- 
rinţă se şi scutură de ele. Unde mai sunt grecismele de acum 150 
de ani, când până şi prin sate îşi vorbea lumea cu «Kir arhon», 
«ipochimen», «psihimu», «protipendadă», «kirumio»» şi altele 
multe ? Unde mai sunt franţuzismele care până acum de curând 
goniseră din saloanele bucureştene cuvintele româneşti ? S-au 
dus şi se vor duce încă toate, aşa cum s-au dus pe vremea lor 
slavonismele şi turcismele. Într-o legendă veche orientală se 


Spune că pământul este aşezat pe spinarea unui elefant gigantic, 
care de câte ori își scutură pielea dărâmă de pe pământ clădirile 
ridicate de oameni. Un asemenea elefant gigantic este pentru cul- 
tura românească limba. Suportă pe ramurile ei tot felul de străi- 
nisme, dar din timp în timp le scutură şi revine la aceea ce a fost 
cu multe secole înainte. Creatorii literari de valoare, un M. Emi- 
nescu, un Gh. Coşbuc, un A. Odobescu, un Ion Creangă, un M. 
Sadoveanu şi alții scriu în limba în care au scris primii tradu- 
cători ai Bibliei în secolul al 17-lea. Geniul limbii româneşti 
îşi cunoaşte drumul. 

În structura limbii stă, de altmintreli, ca într-un sâmbure, 
originalitatea pe care o va arăta în viitor etnicul unui popor; 
fiindcă în această structură a limbii este dat filtrul care alege, 
din influenţele mediului de viaţă, aceea ce se potriveşte şi se păs- 
trează şi aceea ce nu se potriveşte şi se respinge. Însușirile limbii 
pun în valoare însuşirile etnicului. 

Însuşirile etnicului nostru îndrituiesc a aștepta cu încredere 
comandamentul zilei de mâine. De doi ani ni se cere adâncirea 
naţionalismului fundat pe conștiința comunităţii de origine şi 
„de limbă, pentru a avea Românismul fundat pe conştiinţa co- 
| munităţii de destin. Obiceiurile satului ne-au întreţinut conștiința 
comunităţii de origine; cărturarii şi oameniii de vocaţie ne-au 
luminat conştiinţa comunităţii de limbă; este acum rândul ca 
să se întroneze în etnicul nostru conștiința comunităţii de destin 
prin eroismul acelora ce pot purta o armă pentru apărarea ho- 
tarelor în contra barbariei năvălitoare dinspre Răsărit. Nu sun- 
tem. la prima năvălire de barbari. Românii au fost doar de vea- 
curi o veşnică santinelă, pusă să apere în acest colţ al Europei 
creştinismul şi civilizația. Datoria ne-o cunoaştem. Caracterele 
tipului de Român se vor defini, după cum datoria, pe care o cu- 
„noaştem, va fi împlinită. 

Când datoria va fi împlinită, atunci toate epitetele legate 
până acum de numele de Român vor fi de prisos. Va fi destul 
să se zică: în noua Europă, ieșită din focul năpraznic al războ- 
iului cel mare și sfânt dus contra barbariei bolșevice, Românul 
și-a făurit el singur destinul. 


CAPITOLUL I 


PROBLEMA ETNICULUI. CONSIDERAŢII 
PRELIMINARE 


1. Obiectul etnopsihologiei. Descrierea şi explicarea 
etnicului. Etnopsihologia, știință auxiliară pentru educația 
și conducerea politică. — 2. Conștiinţa socială. Definiţia 
sufletului după psihologia științifică. Viaţa este una. Con- 
diționarea vieţii sufletești de ordinea dinamică a faptelor 
biologice. — 3. Sufletul şi mediul său de viaţă. Rolul imi- 
tației în formarea etnicului sătesc. — 4. Etnicul nu este 
«0 biogeneză animală. Obiceiurile etnicului sătesc în ierarhia 
dor. Oamenii model în sate.  Diferenţierea etnicului prin 
cultivarea limbii. Rolul oamenilor de vocaţie. — 5. Etni- 
cul de oraș. Rolul instituțiilor culturale de oraş. Ajutorul 
dat de ideea latină pentru susținerea etnicului românesc. 
— 6. Caracterizarea etnicului de destin. 


l. MẸtiinga etnopsihologiei are de obiect descrierea şi ex- 
plicarea condițiilor care întrețin în mod permanent, între mem- 
brii unui grup social, conştiinţa comunității lor de origine, 
de limbă şi de destin. În grupurile sociale constituite în națiuni, 
aşa cum le găsim în Europa, aceste trei comunități sunt la un 
loc, formând împreună comunitatea etnică sau națională. Căci, 
după înțelesul etimologic, etnicul este tot una cu sal A 
Diferenţierea dintre conştiințele acestor, comunități reprezintă o 
diferențiere, nu spaţială, (cf. mss. B.A.R.) ci graduală în 

dezvoltarea conştiinţei naţionale. Conştiinţa comunităţii de origi- 
ne, căreia i se mai zice comunitatea de sânge, împreună cu aceea a 
comunităţii'de limbă sau de cultură, fiindcă prin cultivarea limbii 
se mijloceşte cultura în genere, împreună şi cu conştiinţa comuni- 
tăţii de destin, sau de menire istorică, — sunt cele trei aspecte pe 
care le ia conştiinţa naţională în cursul dezvoltării sale. Etnicul res- 
trâns la grupuri sociale mici, cum se presupune că au fost po- 
poarele primitive şi cum mai sunt încă popoarele sălbatice de 
astăzi, se bucură numai de comunitatea de origine; etnicul în- 
tins pe naţiune ajunge însă, treptat, la conştiinţa comunităţii 
de limbă şi apoi de destin. În ţările europene, etnicul restrâns 
îl avem în sate; însă şi satele, fiind încorporate în state naţio- 
nale întinse, nu pot sta în afară de o comunitate de limbă şi 
de destin; totuși, ele au cu precădere conştiinţa comunităţii 
de origine şi -de aceea pot fi considerate aparte. Este, însă, o 
inconsecvenţă a restrânge etnicul numai la sate. Etnicul cuprinde 
poporul sau națiunea întreagă. Dacă se găsesc etnologi cari 
despart diferitele comunităţi şi consideră ca etnic propriu-zis 
numai etnicul care.se raportă la comunitatea de origine și lasă 
la o parte cultura şi menirea istorică a naţiunii, aceasta nu schim- 


bă întru nimic obiectul însuși al etnopsihologiei, ci schimbă 
numai metoda de lucru. Şi aceasta îşi are o explicare destul de 
mulțumitoare. Obiectul etnopsihologiei, întins peste cele trei 
comunităţi, este în adevăr foarte vast şi cere o cercetare spri- 
jinită pe o bogată documentare şi pe o excepţională pregătire 
ştiinţifică, ceea ce numai puţini pot s-o aibă. De aceea, este pru- 
dent să se introducă despărţiri şi să se cerceteze deosebit etni- 
cul redus la comunitatea de origine de etnicul întins la comu- 
nitatea de limbă şi destin. Inconsecvent este, însă, dacă se crede 
că psihologia etnicului trebuie să se oprească la comunitatea 
de origine, căci aceasta ar însemna că viața sufletească a et- 

nicului întins pe naţiune nu este o continuare naturală a etni- 
cului restrâns, ci este o creaţie spontană, ceea ce ar fi pe de-a-ntre- 
gul o falsificare a realităţii. 

Pentru a-și uşura sarcina, unii etnologi obişnuiesc să gru- 
peze documentările lor după natura condiţiilor care mijlocesc 
formarea conștiinței de comunitate etnică şi propun, astfel, o 
clasificare după natura condiţiilor. Într-o primă clasă, ei așa- 
ză condiţiile de natură fizică: teritoriul cu altitudinea şi clima 
sa, bogăţia solului, natura hotarelor etc.; într-o altă clasă, con- 
diţiile biologice: dispoziţiile ereditare ale rasei; într-o altă cla- 
să, iarăşi: condiţiile sociale şi de ordine spirituală etc. Şcoala 
sociologică de la București împarte condiţiile în patru cadre: 
cadrul cosmologic, cadrul biologic, cadrul psihic și cadrul is- 
toric; cele două dintâi denumite naturale, iar celelalte două din 
urmă, sociale *. Clasificarea, după natura condiţiilor, nu poate 
fi considerată din principiu ca o greşeală, fiindcă ea, de fapt, 
vine în ajutorul cercetărilor etnografice, mai ales când acestea 
se fac pe echipe, aşa cum se fac de şcoala sociologică de la 
Bucureşti; are numai dezavantajul că ea abate atenţia etnolo- 
gului, când acesta urmăreşte psihologia etnicului, de la prin- 
cipalul scop al ştiinţei lui. Scopul principal al etnopsihologiei 
este de a explica formarea conştiinţei etnicului total, naţional, 
iar nu la alegere, câte o faţă a acestei conştiinţe. Etnopsihologia 
este menită să servească, într-un viitor apropiat, ca ştiinţă de 
bază pentru educarea şi pentru conducerea politică a naţiunii. 

Reita etnopsihologiei este mai restrâns de cum este obiec- 
tul psihologiei generale, care consistă în descrierea și expli- 
carea condiţionării faptelor sufleteşti de tot felul, legate de fiinţa 
omului (acesta luat atât ca ființă individuală, cât şi ca ființă 
cu viaţă socială) şi este mai larg de cum este obiectul psihologi- 


* D. Gusti”, Sociologia militans (1935, pag. 48). 

ilor speciale, care se ocupă cu diferitele tipuri omeneşti din via- 
ţa socială. Faţă de psihologia generală, etnopsihologia este: 
o psihologie diferenţială, fiindcă obiectul ei îl formează nu con- 
diţiile în care se produc faptele sufleteşti în genere, ci numai 
condiţiile în care se produce conştiinţa de comunitate a ti- 
pului etnic; dar față de celelalte psihologii speciale, ea este o 
psihologie generală, deoarece tipul etnic, pe care-l studiază 
ea, condiţionează nașterea tuturor celorlalte tipuri.Ă Într-adevăr, 
tipurile profesionale: ucenic, lucrător, comerciant, industriaș, 
medic, avocat, magistrat, militar etc., cum şi tipurile culturale: 
cult, incult, lucrător manual, intelectual, sătean, orăşean etc. — 
nu. se pot descrie și explica decât ţinându-se seama de tipul et- 
nic la care ele aparţin. Chiar și tipurile după vârstă: copil şi 
adolescent — formează obiect de psihologie numai întruatât, 
întrucât sunt încadrate în tipul etnic; căci ceea ce interesează 
pe psiholog la aceste tipuri sunt dispoziţiile lor pentru educaţie 
care este totdeauna o educaţie într-un mediu etnic, iar nu o edu- 
caţie în. genere. Singurele tipuri omenești care rămân în afară, 
adică indiferente tipului etnic, sunt tipurile produse prin di- 
ferenţierea de sex şi de rasă: bărbat, femeie, rasă de Nord, rasă 
galbenă, neagră etc. — care intră în obiectul psihologiei ge- 
netăle, sau mai curând în antropologie; toate celelalte tipuri, 
întru cât prezintă un interes din punct de vedere sufletesc, pre- 
supun totdeauna la baza lor o diferențiere etnică. Încadrarea 
în etnic coristituie pentru toate o condiţie esenţială. Ucenic, 
medic, magistrat, militar, comerciant, industriaș, intelectual, 
cult etc. — sunt denumiri goale de înțeles atâta vreme cât nu 
sunt raportate la un cămin etnic; adică pe cât știm unde și cum 
îşi trăiesc activitatea profesională și culturală. 

; Bin definiția dată etnopsihologiei, vedem că obiectul de 


cercetare al acestei ştiinţe consistă în descrierea și explicarea 

condiţiilor prin care se întreţine, între membrii unui grup so- 
cial, conştiinţa comunităţii de origine, de limbă şi de desti 
De cele mai multe ori, cercetarea se opreşte la simpla pad 

criere a tipului etnic şi nu merge până la explicarea lui. În cazu- 
rile acestea, etnopsihologul se mărginește la adunarea de docu- 
mente antropologice, arheologice, istorice, filologice şi artis- 
tice, din care el dovedeşte continuitatea conștiinței de comu- 
nitate, fără ca din documentele găsite să facă aprecieri şi, mai 
ales, să facă prevederi asupra vitalităţii şi menţinerii tipului 
etnic; etnopsihologul este, astfel, mai mult un etnograf, iar idea- 
lul muncii lui este să ajungă la crearea unui muzeu etnografic 
în cuprinsul grupului sau al regiunii de etnic în care şi-a făcut 
cercetările. Dacă etnopsihologul nu se oprește la descrierea ma- 
terialului etnic, ci pășește la explicarea condiţiilor, atunci această 
explicare, fără voia lui chiar, îl constrânge să analizeze mai de 
aproape corespondenţa în care se găseşte conştiinţa de comu- 
nitate a grupului cu condiţiile în care acesta se dezvoltă; să 
aprecieze întru cât condiţiile favorizează sau periclitează tăria 
şi continuitatea conștiinței de comunitate; ceva mai mult: îl 
constrânge să propună măsuri de îndreptare, ca o consecinţă 
a cercetărilor. Etnopsihologul devine astfel reformator social, 


iar rezultatele ştiinţei etnopsihologiei se încorporează ca argu- 
mente pentru susținerea unei anumite conduceri politice. Etno- 
psihologia nu este singură în acest caz. Alături de ea, şi la noi 
în ţară, precedând-o, stă sociologia *. 


* Şcoala sociologică din Bucureşti, din jurul profesorului D. Gusti» 
de la începutul ei a avut preocupări de reforme sociale. Semnificativ, în 
această privinţă, este însuşi titlul organului de publicitate de sub direcţia 
profesorului D. Gusti: Arhiva pentru ştiinţa şi reforma socială. — Comp. 
şi Sociologia militans de D. Gusti, Bucureşti. — În Germania, pentru 
mulţi sociologi, sociologia este nedespărțită, este chiar încorporată poiiticii. 

Din moment ce etnopsihologia nu se opreşte la descrierea 
materialului, ci pășeşte și la explicarea lui, ea are atunci nevoie 
de un larg împrumut de la psihologia generală. Cunoştinţele 
acesteia sunt numaidecât de trebuință pentru a orienta munca 
etnopsihologului. Cu deosebire sunt de trebuinţă cunoștințele 
care privesc principiile generale de metodă. Împrumutând cu- 
noştințe de la psihologia generală, etnopsihologul poate să-şi 
lămurească definiţia conştiinţei de comunitate, care constituie 
în ştiinţa sa o problemă fundamentală. Este conștiința de co- 
munitate un fapt sufletesc, de aceeaşi natură cu faptele sufle- 
teşti pe care le cunoaşte omul individual? Această întrebare 
mulți nici nu şi-o pun, deoarece au convingerea că faptele su- 
fletești sunt de aceeași natură, fie că ele se petrec în ființa omu- 
lui individual, fie că ele se petrec într-un grup social; cu toate 
acestea, răspunsul cere oarecare discuţie, ba chiar o serioasă 
discuţie. El poate suna şi altfel. Cineva se poate îndoi că fap- 
tul sufletesc ce se petrece în mediul etnic este de aceeași natură 
cu acela care se petrece în omul individual, pe următoarele con- 
sideraţii. Faptul sufletesc presupune, atunci când el are loc în 
viața omului individual, un suflet individual, legat de un corp 
individual, adică presupune o individuațiune care trăieşte cât 
trăieşte și omul individual; presupunere care nu-şi are loc atunci 
când este vorba de faptul sufletesc ce se petrece în grupul social, 
unde nu este suflet individual, nici corp individual, ci o succe- 
siune de suflete şi de corpuri individuale *. De aceea, unii con- 


sideră ca puţin îndreptățită denumirea de suflet, întrebuințată 
pentru viaţa unei naţiuni sau a unui neam; naţiunile, neamurile, 
popoarele, societăţile n-au suflete, deşi au manifestări sufle- 
teşti; manifestările lor sufleteşti, în orice caz, nu sunt de ace- 


* Willy Helipach!0, Einführung in die Volkerpsychologie (1938, pag. 
106). 

eași natură cu acelea pe care le găsim la sufletele individuale. 
Iată, prin urmare, că răspunsul nu se poate dafără discuţie, 
în ceea ce priveşte înţelegerea conștiinței de comunitate ca fapt 
sufletesc și deci este nevoie de a examina, în prealabil, cum își 
defineşte psihologia generală conştiinţa, pentru a vedea în urmă 
dacă și conștiința de comunitate, pe care o găsim în grupul so- 
cial, poate, sau nu, să formeze obiect de știință. Etnopsiho- 
logia mărginită la descriere, la etnografie, este oarecum inde- 
pendentă de psihologia generală. Un etnograf poate colecţiona 
o. întreagă comoară de documente asupra unui grup etnic, fără 
să simtă nevoia unei pregătiri cu cunoștințe serioase de psiho- 
logie generală; un etnopsiholog, însă, care are pretenţia să ex- 
plice şi să judece întru cât un suflet etnic se găsește sau nu în 
condiţii favorabile de dezvoltare, nu poate să se considere dis- 
pensat. de ajutorul psihologiei generale; dimpotrivă, — cu cât 
pretenţiile lui sunt mai mari, cu atât el trebuie să fie cu o com- 
petinţă mai adâncă în psihologia generală. 


2. — Cuvântul conștiință, când este întrebuințat pentru a 
denumi fapte din viaţa omului individual, are în vorbirea cu- 
rentă un înțeles aproape uniform; un înțeles, care nu egalează 
o definiţie științifică, dar care, pentru rostul ce are de îndepli- 
nit, este îndeajuas de bine determinat. Prin el se deosebește 
în mod lămurit aceea ce și ştiinţa deosebeşte prin cuvântul con- 
ştiinţă, în viața omului individual. Înţelesul din limba curentă 
devine însă neprecis, de-a dreptul chiar confuz, când este che- 
mat să denumească fapte din viaţa socială. Aci, acela care-l 
întrebuinţează se găseşte într-o mare încurcătură. Nu ştie, de 


la început, cum şi unde să-l întrebuinţeze. Are viaţa societăţii 
de oameni o conștiință, aşa cum are viața omului individual? 
Dacă are o conştiinţă, şi trebuie să aibă, fiindcă altmintreli 


însăşi limba, care constituie organul de comunicare între oa- 

meni, ar fi inexplicabilă; care este forma sub care ea se mani- 
festă ? Există o conştiinţă socială, în afară de conştiinţele in- 
dividuale, sau există numai conștiințele individuale, fără nici 
un adaos în plus? Limba curentă întrebuinţează foarte des 
cuvântul de conștiință socială, precum şi multe alte cuvinte 
de acelaşi fel; cum bunăoară: conştiinţa naţională, conştiinţa 
de clasă socială, conștiința colectivă, conştiinţa omenirii etc., 
la care adăugăm conştiinţa etnicului, fiindcă limba înregistrea- 
ză toate inovațiile gândirii omenești; îndreptăţirea acestor cu- 
vinte însă nu vine din simpla lor întrebuințare, ci trebuie să se 
facă deosebit şi în mod metodic. Dacă îndreptăţirea se verifică, 
ele se vor păstra mai departe; dacă nu se verifică, limba le va 
părăsi, aşa cum a părăsit multe altele. Voim să zicem adică: 
întrebuințarea unui cuvânt nu garantează că înțelesul acestuia 
corespunde realităţii. Istoria culturii omeneşti prezintă des- 
tule exemple de cuvinte lipsite de vrice corespondenţă cu rea- 
litatea. 

Ce îndreptățește pe cineva să vorbească de o conştiinţă 
socială (şi de celelalte conştiinţe, legate de viaţa socială), ca de 
o realitate de sine stătătoare, şi acestei conştiinţe să-i atri- 
buie apoi manifestări de felul acelora pe care le are conştiinţa 
individuală ? Căci în împerecherea cuvintelor „conștiință”” și 
„socială”” se cuprind două afirmaţii. Prima că există o conş- 
tiinţă socială, deosebită de conştiinţa individuală, și a doua, 
că între conştiinţa socială şi conştiinţa individuală este o ase- 
mănare de natură, amândouă fiind subordonate noţiunii ge- 
nerale de conștiință. 

Ambele afirmaţii sunt subinţelese de acela care întrebuin- 
ţează cuvintele de conștiință socială, dar nu şi dovedite ca ade- 


vărate. Dovedite ca adevărate ele nici nu pot fi, prin simpla ob- 
servare de sine, prin introspecţie. Introspecţia mijloceşte cu- 
noașterea faptelor sufletești din viața individuală, iar nu pe a 

celor din viaţa socială. Acela care vorbește, aşadar, de o conşti- 
ință socială, în nici un caz nu poate cunoaște din propria sa 
observare, întru cât această conștiință se aseamănă sau diferă 
de aceea internă, cunoscută lui, ci trebuie să recurgă la un raţio- 
nament, şi anume la un raționament care să depăşească metoda 
de cunoaștere prin introspecţie. Din fericire, un asemenea ra- 
țţionament îl poate găsi în psihologia științifică de astăzi. 
Psihologia ştiinţifică de astăzi pune, ca îndreptar cercetă- 
rilor sale, o definiţie a sufletului care face cu putință extinderea 
cunoaşterii și asupra faptelor sufleteşti din viața socială, unde 
cercetarea prin introspecţie este cu neputinţă. După această 
definiție, domeniul vieţii sufletești începe de la condiționările 
ei biologice şi se continuă neîntrerupt până la manifestările 
din lumina conștiinței; faptul de a fi în conştiinţă nu este pentru 
viaţa sufletească unica ei condiție de existență, ci este numai una 
între alte multe condiţii. Viaţa sufletească are rădăcini adânci, 
dintre care până la lumina conştiinţei se ridică numai câteva, 
și încă nu dintre acelea care întrețin substratul ei permanent. 
Substratul permanent al vieţii sufleteşti se întreţine de ordinea 
dinamică a condiţiilor biologice, deasupra căreia lumina conş- 
tiinţei joacă în mod intermitent. Orice fapt sufletesc, faptul, 
bunăoară al scrierii unei adrese pe plicul unei scrisori, sau al 
potrivirii pasului pentru a urca o scară, sau al scrierii numelui 
unei persoane etc., fie faptul cât de simplu, sau fie cât de compli- 
cat, este totdeauna o îmbinare de mișcări materiale şi de în- 
făţişări în lumina conştiinţei, îmbinare care nu merge după 
voia aceluia care are în conștiință faptul, ci după cum este or- 
dinea dinamică a condițiilor din substratul adânc al vieţii su- 
fleteşti. La scrierea adresei pe plicul unei scrisori, mișcările me- 
canice ale mâinii se îmbină cu fapte de memorie conştientă: 
numele persoanei, numele stradei etc., dar în ce proporţie intră 


în această îmbinare mişcările mecanice şi în ce proporţie fap- 


— 29 — 


C. RĂDULESCU-MOTRU 


tele conştiente, aceasta nu se poate prevedea de mai înainte, 
fiindcă această măsură de proporţie nu se face în lumina con- 
ştiinţei, ci se impune de ordinea dinamică a substratului ascuns 
conștiinței. Dacă în momentul de a scrie adresa, penița nu mer- 
ge ca de obiceiu sau hârtia plicului întină cerneala etc., atunci 
proporţia faptelor de conştiinţă se va mări; de unde cu o peniță 
bună şi pe o hârtie bună, scrierea adresei se făcea în mod me- 
canic, acum se va face conștient. Și invers, dacă adresa care este 
să se scrie, se scrie pentru a suta oară, cu o peniță încercată 
şi pe hârtie bună, de astă dată lumina conștiinței aproape că 
dispare. De asemeni, în cazul potrivirii pasului în suirea unei 
scări, aceeași îmbinare de mişcări mecanice şi de acte conşti- 
ente, în proporţia dictată de substratul adânc al vieţii sufleteşti. 
Acestea, se va zice însă, sunt fapte sufleteşti prea simple, și la 
faptele sufletești prea simple, mișcările mecanice joacă mare 
rol. Dar lucrurile se petrec tot aşa şi la faptele sufleteşti cele mai 
complicate. Un poet care-şi ascultă inspiraţia şi scrie versuri 
nu face altceva decât îmbină dispoziții, de mult mecanizate, 
cu acte noi de conştiinţă. Întocmai cum omul la urcarea scării 
îşi potriveşte pasul, cedând când mecanicului, când conştien- 
tului, așa şi el construieşte versul îmbinând asonanțe vechi, 
de mult mecanizate, cu creaţii noi, controlate de lumina conşti- 
inței. Nu este fapt sufletesc, cât ar fi de complicat, care să nu 
cuprindă în el o îmbinare de mecanic şi de conştient. Ba încă, 
este cu atât mai vădită îmbinarea, cu cât faptul este mai compli- 
cat. Faptele sufletești de o durată lungă, cum sunt toate faptele 
de voință cu premeditare, cad toate în această categorie. 
Ele sunt realizate în urma unui lung şir de momente, în care 
alternează conştiinţa cu inconştiența, starea de veghe cu starea 
de somn, adeseori chiar starea de sănătate cu starea de boală 
şi cu toate acestea unitatea lor, în ciuda acestei îmbinări încâl- 


cite, se păstrează până la sfârşit nealterată. În lumina conşti- 

inţei, faptele de voinţă apar ca dirijate de un eu conştient, care 
le mână și le. susţine tot timpul, în realitate, însă, aceea ce mână 
şi susţine faptele de voinţă este ordinea dinamică a substratului 
biologic, fiindcă eul conştient este o realitate intermitentă. 
Ordinea. dinamică a substratului biologic asigură, prin suc- 
cesiunea condiţiilor, unitatea tuturor realizărilor sufleteşti. 
Dacă omul dispune de o logică a gândirii şi a faptei sale, cu toată 
intermitența conştiinţei sale, aceasta se datorează ordinii ima- 
nente din substratul adânc al ființei sale. Substanţa sufletului 
său este pe aceeaşi ordine dinamică, pe aceeaşi linie de destin, 
cu întreaga viață de pe pământ. Dar cum se explică această 
ordine dinamică din viața sufletească ? În același fel în care se 
explică şi ordinea dinamică, prin care se asigură apariția pe su- 
prafaţa pământului a formelor de vieţuitoare, de mii şi sute 
de mii de ani. Cum formele vieţuitoarelor de pe suprafaţa pă- 
mântului sunt ortogenetice, adică se continuă din generaţie 
în generaţie într-o direcţie care exclude întâmplarea, așa şi 
manifestările vieţii sufleteşti. Sămânţa unei plante, în virtutea 
dinamismului ei intern, produce zi după zi formele plantei 
care au rodit-o; iar dispoziţiile ereditare sufletești ale unui om 
produc zi după zi, prin dinamismul lor intern, pe omul de mâi- 
ne. Acelaşi destin în viaţa vegetală,ca şi în viaţa sufletească. 
Viața pe pământ este una; explicarea ei, sau misterul ei, de ase- 
meni. 

Această unificare a vieţii de pe pământ nu trebuie luată însă 
în înțelesul că pe pământ viaţa sufletească este fără realitate, 
şi că numai viața vegetală, sau biologică, are realitate, căci aceas- 
ta ar însemna dualism între cele două vieţi, iar nu unificare. 


Prin unificare trebuie să înţelegem tocmai îndepărtarea dualis- 
mului care a ţinut în loc atâtea secole ştiinţa psihologiei şi în- 
locuirea lui prin identitatea de natură între biologic și sufletesc. 
Aceea ce separă viaţa sufletească de viaţa biologică sunt numai 

condiţiile în care ele se produc, iar nu natura lor. Orice fapt 
din viaţa biologică, în anumite condiţii, poate deveni fapt su- 
fletesc, precum și orice fapt din viața sufletească poate deveni 
fapt biologic, în anurrite condiţii, Aceea ce a împiedicat pe ve- 
chii psihologi să recunoască această unificare era credința lor 
greşită că realitatea vieţii sufleteşti consistă în perpetua ei în- 
soţire de conştiinţă. Această credință este astăzi părăsită cu 
desăvârşire de psihologii ştiinţifici. Însoţirea de conştiinţă joacă 
un rol, încă un rol însemnat, dar în dirijarea vieții sufleteşti, 
şi nu ca formând realităţile acesteia. Ea este pe planul fenome- 
nologic, iar nu pe cel ontologic. Vadul pe care curge viața su- 
fletească este cu mult mai adânc și mai vast de cum este vadui 
conştiinţei. Despre aceasta avem să ne convingem de îndată 
ce vom intra în analiza vieții sufleteşti sociale, la care trecem 
acum. 


Vom analiza din viaţa sufletească socială, atât cât va fi de 
nevoie pentru înţelegerea etnicului. 


3. — Faptele vieţii sufleteşti de ordine socială intră fără ex- 
cepţie în aceeaşi definiție, ca şi faptele vieţii sufleteşti individuale. 
Psihologia nouă, în deosebire de cea veche, integrează pe om 
în mediul său, așa cum a făcut de mult şi ştiinţa biologiei ce 
animalul. Viaţa individuală izolată nu poate să existe, fie că 
este biologică, fie că este psihologică; fiindcă viața, pe orice plan 
ar fi, presupune o acțiune reciprocă între organism şi mediu. 
Organismul şi mediul constituiesc împreună o unitate; singura 
unitate care există de sine. Un organism, despărțit de mediul 
său de viaţă, este o simplă abstracţie. Mediul nu trebuie înțeles, 
cum din greşeală se înțelegea înainte, ca fiind acelaşi pentru 


toate organismele care trăiesc pe pământ, ci trebuie înţeles 
ca fiind diferențiat, după nevoile fiecărui organism. Câinele 
n-are acelaşi mediu de viaţă, pe care-l are calul, sau boul, sau 

iepurele etc. Pentru câine, mediul de viaţă se restrânge la aceea 
«ce interesează simţurile şi instinctele sale. Bolta înstelată a ce- 
rului, chiar şi varietatea florilor dintr-o grădină sunt pentru 
«câine inexistente; în schimb, pentru el sunt existente urmele 
-de miros pe care le lasă oamenii sau animalele care trec pe lângă 
-culcușul lui. Pentru cal, de asemeni, mediul de viață se reduce 
la aceea ce-l interesează pe el; cum se reduce şi pentru bou, 
şi pentru iepure etc. Fiecare fel de animal se întregeşte cu un 
anumit mediu, mediul care-l interesează pe el, şi care este o 
porţiune din mediul cel mare cosmic de care se ocupă ştiinţa 
omenească, și care mediu, iarăși posibil, să nu fie cel de tot mare, 
întru cât şi ştiinţa omenească aparţine şi ea unui organism, 
“care face, la rândul său, o reducere în mediul cel de tot mare. 
Mediul de tot mare nu este dat organismelor de pe pământ 
să-l cunoască. 


Cum organismul animal se întregeşte în mediul său de viață, 
şi nu poate fi înțeles decât în legătură cu acesta, așa şi sufletul 
“omului. Mai ales sufletul omului. Luat individual, adică izolat, 
sufletul omului are o existență speculativă; este o simplă crea- 
ţie metafizică; o existenţă reală are el numai întregit în condiţiile 
de viaţă ale mediului. Acest adevăr a ajuns, în sfârşit, să fie re- 
“cunoscut astăzi de înşişi reprezentanţii de seamă ai Metafizicei. 
Martin Heidegger!! îl aşază la baza filosofiei sale, şi dimpreună 
cu el toată şcoala filosofilor existenţialişti *. 

Sufletul omului începe să existe din momentul ee intră în 
“corespondenţă cu mediul său de viață. El şi-a dobândit conşti- 
inţa de sine, nu dintru început, ci după ce a avut conştiinţă 
de viaţa din jurul său şi cu deosebire după ce a avut conştiinţă 
«de sufletele similare lui. Sau, cu o expresie, des repetată astăzi, 


* M. Heidegger, Sein und Zeit, I, Halle, 1927, p. 203 şi urm.; W. 
Miihlmann ?, Methodik der Völkerkunde, 1938, p. 99. 

omul a cunoscut pe semenii lor, pe alter, înainte de a se cunoaşte 
pe sine, pe ego al său propriu. Asupra acestui adevăr nu este 
nevoie să mai insistăm; el se înţelege de la sine; este chiar de 
mirare că a fost recunoscut aşa de târziu. 


Yerimele înfăptuiri se realizează în sufletul unui copil, după 
tipul înfăptuirilor care s-au realizat de mai înainte în sufletele 
acelora care trăiesc în acelaşi mediu cu el. Imitaţia este prima 
şcoală a creşterii sufletului. Copilul învaţă să devină om, imi- 
tând pe acei din jurul său. Regulile după care el se îmbracă, 
mănâncă, se joacă, se culcă, se închină, vorbeşte etc. nu sunt in- 
ventate de el, ci sunt reguli impuse de înfăptuirile oamenilor care 
au trăit înaintea lui, și în mijlocul cărora el s-a născut. Înainte 
de a înfăptui ceva din iniţiativă proprie, omul se conformează 
servil la tipul manifestărilor sufleteşti din jurul său. Și se confor- 
mează, bineînţeles, fără să aibă conştiinţa că prin aceasta face 
un act de imitație. Regulile impuse de mediu au intrat așa de 
adânc în felul său de a fi, încât nu le mai poate deosebi de ace- 
lea care pornesc din inițiativă proprie; ele constituiesc a doua 
lui natură, sunt obiceiurile lui. 

Între toate sufletele care trăiesc în același mediu social se 
- formează, în chipul acesta, o comunitate de simţiri şi de deprin- 
deri, așa că întreg grupul social, cu toate că este compus din 
mai mulți indivizi, câteodată chiar din foarte mulţi indivizi, 
apare ca având un singur suflet, care se manifestă uniform; 
şi încă, nu în curs deo viaţă de om, ci în curs de mai multe ge- 
neraţii. Apare, cu alte cuvinte, înaintea noastră un bloc de su- 
flete individuale, legate între ele prin o uniformitate de mani- 
testări externe. De la portul îmbrăcămintei şi până la reacţiunile 
sufletești cele mai intime în caz de boală şi de moarte; de la zi- 
cătorile glumeţe, proferate în timpul danţului şi până la formu- 
lele solemne spuse în clipele hotărâtoare înaintea morţii; în 


‘vorbele şi faptele, manifestate la lumina zilei, de față cu lumea 


— 34 — 


ETNICUL ROMÂNESC 


toată, precum şi în cele manifestate în ascuns, departe de vă- 
zul lumii, peste tot se constată între membrii grupului un ace- 
laşi tipar sufletesc. Această comunitate de suflete o numim et- 
nic. Avem înaintea noastră un etnic ori de câte ori constatăm 
între membrii unei populaţii manifestații sufleteşti tipice, care 
se repetă din generaţie în generaţie. Etnicul poate fi restrâns 
şi poate fi întins. Cel mai restrâns, în zilele noastre, are iotuși 
mărimea unui sat. Cel întins se identifică, de regulă, cu națiunea. 
Sunt însă cazuri când etnicul depăşeşte hotarele legale ale n2- 
ţiunii. Între etnicul restrâns şi etnicul întins există diferenţe, 
nu însă diferențe esenţiale. Etnicul restrâns este mai bogat în 
manifestări tipice. Etnicul întins este mai sărac în manifes- 
tări tipice, păstrează totuşi pe cele mai caracteristice. Astfel, 
în mijlocul unei națiuni, unde se găsesc amândouă felurile de 
etnic, etnicul mărginit la sat constituie o comunitate sufletească 
cu mult mai bogată în manifestări tipice, decât etnicul întins 
peste teritoriul națiunii întregi. Această diferență se exprimă 
şi prin gradarea spiritului de tradiţie. Este de mult cunoscută 
puterea pe care o are tradiția în mijlocul populației unui sat, 
în comparaţie cu aceea pe care o are în mijlocul unei populaţii 
numeroase. Cea mai bună exemplificare a etnicului se face de 


aceea prin sat. Satul este celula nepieritoare care întreţine con- 
tinuitatea etnicului. 


4. — Etnicul constituie astfel în viaţa societății omenești 
un complex de manifestări tipice, pe care individul le găsește 
la naşterea sa și la care el se adaptează fără împotrivire. El intră 


ca o verigă în lanţul unui mecanism, care şi-a început funcţio- 
narea înainte de el, şi care va continua-o şi după el. În aceste 
condiții, mai poate fi vorba de o conştiinţă a etnicului ? Nu este 
oare etnicul un complex de condiționări de ordine biologică, 
fără legătură cu sufletul ? 

Iată-ne reveniţi la problema formulată mai înainte cu pri~ 
vire la unificarea vieţii sufleteşti cu viața biologică. Etnicul este. 
un minunat exemplu pentru ilustrarea unificării de care vorbeam. 
În etnic, conştiinţa nu se arată și totuşi în el nu avem un mecanism 
brut, nu avem nici măcar un caz de simplă biogeneză, ca în 
societăţile de animale. Nimeni nu contestă etnicului o viață 
sufletească ; ceva mai mult: nu-i contestă nici conştiinţa, deşi 
în manifestările lui conștiința nu apare. Prin urmare, o viaţă. 
sufletească, deosebit de viaţa biologică, poate să existe şi fără 
ca totuşi ea să fie însoţită de conștiință. Cum se învederează 
această posibilitate ? 

Într-un chip simplu, și convingător. 

Aceluia care trăiește într-un etnic sătesc şi care toată viaţa 
lui a repetat în mod inconştient obiceiurile din jurul său, daţi-i 
numai ocazia să se găsească înaintea unui străin, care nu se con- 
formează acelorași obiceiuri, ci-şi urmează legea lui; ce con- 
statăm ? Constatăm că locuitorul satului nostru, cu toate că 
n-a practicat în mod conştient obiceiurile etnicului său, știe 
totuşi perfect de bine ce aparţine şi ce nu aparţine acestui etnic. 
De unde răsare, acum deodată, ştiinţa lui de a deosebi ? Răsare 
din acelaşi loc de unde răsare şi ştiinţa omului care, suind în 
mod automat o scară, se corectează la fiecare pas greşit; de unde 
răsare şi știința omului, care, având de scris cu o peniță stricată, 
își corectează la fiece moment mişcările mâinii; răsare adică 
din condiţiile latente ale vieţii sale sufleteşti. Locuitorul satu- 
lui nostru în lunga sa practică n-a fost o simplă verigă într-un 
lanţ mecanic, n-a fost nici măcar un simplu animal dotat cu 
un mimetism instinctiv, ci a fost un suflet de om; dar care în 
tot timpul, cât a practicat etnicul, n-a recurs la conştiinţă. De. 


îndată ce însă condiţiile vieţii cer recursul la conştiinţă, această 
conștiință se găsește la postul său. Ascultaţi numai judecata pe 
care locuitorul nostru de sat o administrează străinului! Ne- 

practicarea obiceiurilor din partea străinului este judecată as- 
pru, uneori ca o nelegiuire şi pe motive numeroase. Conștiința. 
etnicului nu lipseşte aşadar, ea este numai ascunsă. Când viața 
o cere, răsare în toată lumina. 

Conştiinţa, nu numai că există, dar ea este şi bine diferen- 
ţiată. Nu toate obiceiurile etnicului stau în lumina ei pe aceeași 
înălțime. Unele sunt mai imperative, așa că vina aceluia care le 
calcă este mai mare, iar altele sunt oarecum facultative. În struc- 
tura etnicului durează o adevărată ierarhie, o ierarhie care nu 
este aceeaşi la toate naţiunile. Sunt națiuni care: ancorează. 
etnicul lor pe ritualul ceremoniilor mortuare, şi sunt naţiuni 
care-l ancorează pe sărbătorile calendaristice şi pe tehnica mun- 
cii; fiecare naţiune își are ierarhia sa de valori etnice, după rasa, 
trecutul și poziția sa geografică. Numai cine cunoaşte această. 
ierarhie înţelege pentru ce fiecare naţiune își are barierele sale 
speciale în oprirea unei influențe străine. În conştiinţa etnicului 
este dat implicit un criteriu de cunoaştere a unei populații. 


Aceasta este prima formă sub care apare conştiinţa etnicu- 
lui, conştiinţă datorită faptului că etnicul este negat prin o 
arătare contrară lui. Este forma cea mai strâns legată de viața 
etnicului. Este armatura de defensivă pe care şi-o creează acesta, 
în mod aproape instinctiv. De la această formă au împrumutat 
primele legiuiri omenești caracterul lor negativ. Să nu furi; 


să nu minți; să nu ucizi, să nu-ţi faci chip cioplit pentru a te 
închina lui etc. Legi pentru aceea ce nu trebuie să faci, iar nu 
pentru aceea ce trebuie să faci; fiindcă pentru ceea ce trebuie 
să faci legile sunt de mai înainte date de etnic. 

Pe lângă această formă negativă, conștiința etnicului ia şi o: 
formă pozitivă. Aceasta de a doua prezintă mai multe variante 
şi este pentru psihologia etnicului de un mai mare interes. Ea 


este oarecum armatura ofensivă, prin care etnicul năzuieşte să-şi 

cucerească un loc sub soare. Ea a atras cu deosebire atenţia 
cercetătorilor etnologi *. 


Să examinăm câteva din principalele variante în care ea 
se prezintă. 

În fiecare mediu etnic practicarea manifestărilor tipice nu se 
face în mod absolut uniform. Chiar în mediul restrâns al unui 
sat sunt locuitori cari practică obiceiurile cu mai multă nobleță 
decât alții. În atitudinea lor, în gesturile şi în vorbele lor, este 
ceva care-i distinge de ceilalți şi care constrânge pe ceilalţi să-i 
ia drept modele. În satele românești, acest lucru se observă 
foarte uşor şi foarte des. Locuitorii cari trec drept modele nu 
sunt cei mai bogaţi, nici cei cu influenţa politică, nici cei mai 
instruiți. Dimpotrivă. Modelele sunt alese dintre aceia cari 
au un prestigiu aparte de curăţenie sufletească, sau, cum se 
zice deseori, de omenie. În satele româneşti acest prestigiu 
aparte este legat totdeauna de vechimea la care se datează fa- 
milia omului. Prestigiul îl au de drept băștinașii. Cei nou-ve- 
niți: în sat, oricâte însuşiri personale ar avea, sunt totdeauna 
niște venetici. Ei reușesc cu greu să-şi ia neveste şi chiar să-şi 
facă prieteni credincioși în rândul celor de baştină. Prin această 
distincţiune concedată modelelor se introduce în conştiinţa 
etnicului o portiță pentru inovaţii. Nu intră pe această portiţă 
prea multe şi prea însemnate inovații, dar totuşi intră câteva. 
Dacă un venetic îmbracă haina altfel de cum este dat s-o îm- 
brace, sau dacă în biserică se comportă altfel de cum este obi- 
ceiul, sau dacă face cine ştie ce abatere de la ceremonialul înmor- 
mântării, locuitorii satului privesc cu curiozitate, poate şi râd; 
de emoţionat nu se emoţionează nimeni. Dacă însă un băşti- 


* A se vedea lucrările lui Malinowski B. 1°, Rivers W. H. R. 1, Sbi- 
rokogoroff S. M.15, Steinmetz S. R.1*, Thurnwald RY ș.a., cu toate că în mai 
toate se dă preferinţă etnicului de la popoarele sălbatice. 

naş face asemenea lucruri, satul întreg este în fierbere; şi despre 
un aşa eveniment vorbesc locuitorii lui nu o zi, două, ci luni și 
ani de zile. Dar inovațiile produse de locuitorii model nu sunt, 
la drept vorbind, inovaţii în obiceiurile satului, ci numai potri- 
viri de atitudine în practicarea obiceiurilor. În fond etnicul 
rămâne neschimbat. Aceea ce se schimbă în el este partea con- 
vențională, gradarea lui, şi până la un punct, eleganța. La bo- 
tezul copiilor, la nunţi, la pomenirea morţilor, la sărbătorile 
mari etc. este obiceiu să se facă cheltuieli şi schimb de plocoane ; 
fondul acestui obicei rămâne neatins de inovațiile locuitorului 
model, dar poate fi atins în ceea ce priveşte măsura şi fudulia 
până la care se ridică suma cheltuielilor. Prin atitudinea locui- 
torilcr model suma poate fi urcată sau scăzută, trâmbiţată, 
zgomotos sau ţinută sub tăcere. Sunt sate în care cheltuielile 
de botez şi de nuntă constituiesc o adevărată catastrofă pentru 
bugetul familiei săteanului, şi sunt sate în care aceste cheltuieli 
sunt cumpătate. Acestea din urmă au norocul de a avea în mij- 
locul lor modele preţioase. Interesant este apoi de văzut raportul 
dintre influența locuitorilor model şi ierarhia obiceiurilor din 
structura etnicului. Care parte din etnic cade sub influența 
modelului şi care, nu ? Căci model pentru practica întregului 
etnic nu există. Locuitorul băştinaş este luai ca model şi imitat 
în practica obiceiurilor legate de viaţa familiei, iar în restul 
celorlalte obiceiuri, alții sunt mai influenți ca el. În practica 
vrăjitoriilor, a farmecelor şi a medicamentărilor la boală, el 
este întrecut de toate babele satului. Adeseori el nu dă tonul 
nici în practica obiceiurilor în legătură cu munca. Foarte rar 


iarăşi atitudinea lui impune în alegerea şi aprecierea cântece- 

lor şi a produselor artistice. Influenţa lui este importantă prin 
aceea că se raportăla obiceiurile care fac parte din substratul 
primitiv al etnicului, la tradițiile de familie. Când tradiţiile de 
familie sunt slăbite într-un sat, atunciaci şi prestigiul băștina- 
șului este pierit. Satele, cu locuitorii de amestecătură, nu pun 
preţ pe o conformare exactă a ceremoniilor de astăzi la cele 
din trecut. De aceea, în asemeni sate, improvizările la ceremo- 
niile de la naştere, de la botez, de la nuntă nici nu sunt obser- 
vate, iar întrucât conformarea nu este cerută, dispare şi rolul 
modelului. Acesta este cazul tuturor orașelor. 


O altă formă, în arătarea conştiinţei etnicului o oferă pro- 
ducţia literară. Limba este pentru grupul social sătesc un simplu 
mijloc de comunicaţie între membrii săi. Aceștia n-au la început 
nici o conștiință despre funcțiunile şi mai ales, despre funcţiu- 
nile creatoare ale limbii. O vorbesc, așa cum au vorbit-o moşii 
și strămoşii lor. Când însă vine împrejurarea să o audă, scân- 
teind de imagini şi de înţelesuri noi, în gura povestitorilor şi 
a cântăreților de talent, atunci limba pentru ei nu mai este un 
simplu mijloc de comunicaţie, folosit în mod mecanic, ci este 
o vrajă care le leagă gândurile și simţirile într-o admiraţie comu- 
nă. La ospeţe, la şezători, la horă şi la toate serbările locuitorii 
satului, prin admirarea plăsmuirilor literare, iau cunoştinţă de 
comunitatea lor culturală. Ceva mai mult: deodată cu această 
cunoştinţă încolţește în sufletul fiecărui locuitor al satului în- 
crederea în _virtualităţile propriei sale energii. În plăsmuirile 
limbii stau ascunse dorinţele, iar dorințele întreţin îndemnul 
spre activitate. În literatura populară stă chezăşia avântului 
eroic de mai târziu, la care tinde orice etnic de destin. 

Un sprijin imediat la formarea conştiinţei etnicului îl dau 
oamenii înzestrați cu însuşiri excepţionale de inteligență și de 
caracter, şi pe care îi numim oamenii de vocaţie. Aceștia se nasc 
într-o proporţie mică, dar constantă în rândurile fiecărui po- 
por: câteva exemplare la zeci de mii de născuţi într-o generaţie, 
a popoarele de rasă superioară, iar la popoarele de rasă in- 
ferioară î8, câteva exemplare la sute de mii și chiar la milioane 
de născuţi, căci natura este foarte zgârcită cu oamenii de vocaţie, 
Prin aceşti oameni de vocaţie, cari duc în sufletul lor grija pentru 


viitorime, îşi asigură etnicul diferenţierea cerută de condiţiile 
Imorale şi materiale. 
Etnicul sătesc este prea restrâns, ca populaţie, pentru a-şi 


asigura prin oamenii săi de vocaţie diferenţierea cerută. El este 
constrâns să se ajute cu împrumuturi făcute de la un etnic 
mai întins şi pe care-l găseşte în orașele cu care are raporturi 
de comunicaţie. Astfel, sprijinul pe care-l dau oamenii de vocaţie 
la formarea conştiinţei etnicului sătesc nu este direct, ci este 
indirect, dat pe calea orașului. Tot ce se adaogă la conștiința 
etnicului sătesc, peste practica obiceiurilor legate de instituția 
familiei şi peste aceea ce artiști populari reușesc să trezească 
în sufletul locuitorilor de sat, este datorit împrumuturilor din 
afară. În țările europene, aceste împrumuturi sunt obligatorii. 
Căci în Europa, precum şi în unele ţări din celelalte continente, 
fiecare sat își are şcoala şi biserica sa, care nu sunt altceva decât 
instituţii puse în serviciul împrumutului obligatoriu pe care sa- 
tul trebuie să-l facă de la oraş. Prin acest împrumut obligatoriu 
fiecare ţară urmărește unitatea sa etnică, aceea ce în zilele noas- 
tre este un lucru îndreptăţit, atât din punct de vedere politic, cât 

şi din punct de vedere cultural. Un etnic, curat sătesc, este, prin 
urmare, greu de întâlnit în ţările cu o cultură înaintată. 


5. — Etnicul întins, prin mijlocirea oraşelor, pe întreg teri- 
toriul unei naţiuni, pierde din caracterele originare ale etni- 


cului sătesc. Conformismul omului la tradiţie, şi în special la 
ritualul ceremoniilor de familie este în noul etnic slăbit, dar în 
schimb intră în acest etnic nou preocupări de o ordine mai 
înaltă. Prin instituţiile culturale ale oraşului, oamenii de vocaţie 
găsesc prilejul să lărgească orizontul . conştiinţei comunităţii 
sătești. Ei transformă înrudirea de origine în conştiinţă naţională. 
Familia nu mai este mărginită la bătrânii satului, ci se întinde 
dincolo peste veacuri la originile naţiunii; limba, de asemeni; 
destinul, de asemeni. În instituţiile de oraş, după care apoi 
se vor lua şi instituţiile satului, preocuparea merge spre totali- 
tatea naţiunii, care apare ca o ființă de sine stătătoare deasupra 
oamenilor luaţi individual. Naționalismul modern este produ- 
sul muncii culturale din instituţiile oraşului. Progresul lui a, 
mers paralel cu progresul acestor instituţii. 

Etnicul satului românesc a fost însă mult timp lipsit de spri- 
jinul oraşelor, fiindcă oraşele posedând instituţii culturale erau. 
în Țara românească puţine, şi apoi şi acelea care erau aveau 
instituţii culturale în limbă şi în sprijin străin. Este drept că. 
etnicul satului românesc era destul de adânc înrădăcinat, şi de: 
aceea a putut rezista multe secole de-a rândul, dar izolarea 
lui totuşi ar fi sfârşit prin a-l nimici, dacă această vitregie a soar- 
tei s-ar fi prelungit prea mult. Din fericire, înainte ca instituţiile. 
culturale româneşti să intre în rolul lor, el a fost ajutat dintr-o. 

dată şi în împrejurări care n-au seamăn în istoria lumii. Credinţa 
în latinitate şi cu aceasta dimpreună prețuirea nobleţii de ori- 
gine a neamului românesc au adus ajutorul mântuitor. Desco- 
perirea originii neamului românesc în glorioasa Romă antică 
a fost pentru etnicul sătesc de până aci mai mult decât o învio- 
rare ; a fost pentru el o viaţă nouă care dintr-o dată o lărgit con- 
ştiinţa lui până la orizontul de conştiinţă naţională. Noi acei 
de astăzi, cari suntem născuţi în orizontul conştiinţei naționale, 
abia ne putem închipui îmbărbătarea produsă în sufletul co- 
munității româneşti de această descoperire. Numai  recitind 
cronicile şi cărţile scrise pe vremea veche şi identificându-ne 
cu sufletul celor ce le-au scris, putem să ajungem la o înțelegere. 
Ne dăm seama atunci că tot ce stă scris în aceste cărți şi cronici 
pornește din inspirația unei revelații. Ţara de până aci, oropsi- 
tă şi aruncată în drumul răilor, se revelă în ele ca post de santi- 
nelă al civilizației; limba, nevrednică până aci să servească 
la tipărirea cărților sfinte, devine o limbă dulce şi melodioasă, 
care aşteaptă să fie curăţită de străinismele ce au năpădit-o; 
neamul obidit ajunge acum înrudit deodată cu neamurile mari 
ale Europei şi chemat la un măreț destin. Credinţa în latinitate 
dă lumini noi şi motive noi de reforme. Prin argumentările cele 
mai variate se urmărește unitatea tuturor Românilor pe baza 
originii lor latine. Izolarea satelor era astfel înlăturată. Până 
ce instituţiile culturale ale oraşului să păşească la tipărirea căr- 
ţilor utile poporului, grăbesc a le tipări răzleții oameni de vo- 
caţie sub inspiraţia crezului latinist. Românul are o limbă 
frumoasă; are o literatură de valoare şi are un viitor politic 

strălucit; fiindcă înainte de toate el este de origine nobilă la- 
tină 1%. Ca o chemare la o nouă viaţă îşi face arătarea acest crez 
mai întâi, pe la jumătatea secolului al XVII-lea, în scrierile lu: 
Grigore Ureche % şi Miron Costin *. „Limba noastră din multe 
limbi este făcută şi ni este amestecat graiul nostru, măcar că 
de la Râm ne tragem””, — scrie Grigore Ureche în cronica sa. 
Iar Miron Costin, după ce descrie cât de măreț a fost trecutul 
Imperiului roman, unde neamul Moldovenilor îşi află strămoşii, 
exclamă plin de mândrie către cititorii săi, Moldoveni: „,Cau- 
tă-te dară acum, cititorule, ca într-o oglindă şi te priveşte de 
unde ești, lăpădând de la tine toate celelalte basne, câte unii au 
însemnat despre tine, de neştiință rățăciţi, alţii de zavistie, care 
din lume între neamuri n-a lipsit niciodată; alții din băigăite 
scripturi şi deşarte”?. Pe urmele lui Miron Costin vin apoi Di- 
mitire Cantemir 2 şi Stolnicul C. Cantacuzino 2%, unchiul lui 
Constantin Brâncoveanu 24. După secolul al XVII-lea ţara cade 
sub influența grecismului. Crezul latinist răzbate totuşi la lu- 
mină şi încă mai convingător. La 1787 lenache Văcărescu 25 
scrie în prefața de la prima ediţie a gramaticii sale: „De la primii 
fii ai coloniştilor lui Traian a început a se dejghina limba, căci 
fiind Daci împreună locuitori cu dânşii, Sârbii şi Bulgarii ve- 
cini, atâtea limbi deosebite şi a lor (a fiilor de colonişti) fără 
gramatică, ce urma să fie alt la limba noastră, decât aceeace 
vedem astăzi ? Căci de ar fi fost măcar un dascăl de gramatică, 
astăzi am grăi toţi limba latinească sau italienească, cu carele au 
venit acei stăpânitori de atunci”. Argumente, desigur, naive, 
dar care arată cât de nețărmurită era credinţa în latinitate. 
Tot în acelaşi sens Radu Tempea °’, din Sibiu, în prefața gra- 

maticii sale din 1797. „Cât a stat Dacia sub sceptrul Împărăției 
romane, Românii latineşte sau râmleneşte au vorbit. Iar mai 
târziu limba s-a amestecat”. Apoi Samuel Clain * în „Istoria 


Românilor”! tipărită la Buda în 1800, precum și istoricii din 
timpul său Gh. Şincai % şi Petru Maior 2 scriu cu acelaşi en- 
tuziasm de originea şi trecutul neamului românesc. În 1856 
litereie chirilice sunt înlocuite cu cele latine 30, şi în același timp 
ca o completare, o întreagă școală de filologi se puse pe lu- 
cru, ca să scoată cât mai neîntârziat din ortografie şi chiar din 
dicţionarul limbii române orice urmă de element nelatin. A 
trebuit să vină războiul Independenţei şi proclamarea Regatu- 
dui din 1881 pentru ca zelul latinist să se domolească, şi ca nea- 
mul românesc să dobândească încrederea că el valorează şi 
prin firea sa proprie, nu numai prin nobleţa descendenţii sale. 
Vasile Alecsandri publicase încă de la 1867 în ediţie completă 
poeziile populare, ca pe nişte modele de frumusețe, fără să ape- 
leze la paternitatea latină; Titu Maiorescu?! susţine o orto- 
grafie fonetică şi atacă școala lui Simion Bărnuţiu *?, care pro- 
punea pentru organizarea Statului român modelul republicii 
antice a Romei; istoricii cei noi pun, din ce în ce, în mai multă 
lumină popoarele din vechea Dacie, atribuindu-le o parte 
însemnată în constituirea poporului român; un mare număr 
de publicişti, începând cu genialul Mihai Eminescu, vorbesc 
mai puţin de latinitate şi mai mult de autohtonia Românilor, 
de Geto-Daci și de Românism... % Credinţa în latinitate sfâr- 
şește prin a pierde actualitatea pe care o deţinea odinioară. 
Dar cu pierderea actualităţii, ea n-a pierdut şi locul de cinste 
pe care-l deține, şi-l va deţine totdeauna, în istoria neamului 

românesc. Fără credinţa în latinitate nu s-ar fi putut forma, din 
conştiinţa etnicului românesc, conştiinţa naţională a poporu- 
lui românesc de astăzi. 


6. — La conştiinţa naţională, fiecare popor ajunge în inter- 
vale de timp diferite, unul mai repede, altul mai încet, toate însă 
au calea trecerii aceeaşi. Etnicul strâns legat de configuraţia 
teritoriului şi de moştenirea biologică se ridică, mai întâi, prin 
tradiţiile de familie şi prin obiceiurile practicate din tată în fiu 
la conştiinţa comunităţii de origine. În etnicul cel mai restrâns, 
conștiința acestei comunităţi iese la lumină, cel puţin ca o apă- 
rare în contra străinului. Apoi etnicul prinde a lua conştiinţă 
de comunitatea de limbă. În literatura populară avem aurora 
acestei conștiințe. Odată conştiinţa comunităţii de limbă în- 
firipată, etnicul își are pregătită calea de trecere spre naţional. 
Limba este instrumentul cel mai de seamă al acestei treceri, 
fiindcă ea înlesneşte colaborarea oamenilor de vocaţie din cu- 
prinsul unei ţări în instituţiile de cultură ale orașelor. Instituţiile 
de cultură pregătesc, la rândul lor, conştiinţa comunităţii de 
destin, şi cu aceasta se desăvârşeşte conștiința naţională. 

Această evoluţie de la conştiinţa comunităţii de origine la 
aceea de destin face să înţelegem rolul deosebit pe care-l au 
aceste trei conștiințe în conducerea politică a popoarelor de 
astăzi în ceea ce priveşte educaţia cetățenească și organizarea 
propagandei de stat. Conştiinţa etnicului de sat, fiind izvorâtă 
din condiţii geo-biologice, este greu de influențat. Ea se pleacă 
cu greu la intenţiile educatorului și ale propagandistului. Ră- 
mâne neschimbată, ca o piatră de temelie. Greu de influenţat 

este și conştiinţa etnicului cu privire la limbă. Frumusețile unei 
limbi nu se pot da cu împrumut pentru a fi gustate, dincolo de 
hotarele ei naturale. Și ca și frumusețile limbii, tot aşa sunt şi 
originalităţile culturii unui popor. Dacă din snobism capodo- 
perele sunt admirate astăzi peste întreg pământul, cu adevă- 
rat rodnice însă, adică cu adevărat seminţe spirituale, din care 


să răsară noi opere de valoare, capodoperele nu sunt decât în 
ţara de origine. Dintre toate, singura influențabilă este conști- 
inţa comunităţii de destin, care vine cea din urmă. 

Conştiinţa comunităţii de destin izvorăște din marile ho- 
tărâri prin care trece o naţiune în decursul vieţii sale istorice. 
Războaiele; revoluțiile; alianțele de arme; trădările... adică 
faptele care hotărăsc de soarta naţiunii. Aceste fapte sunt pe 
planul transcendental al libertăţii și nu se pot prevedea, fiindcă 
ele sunt condiționate de factori necontrolabili: înmulţirea popu- 
laţiei, schimbările de vecinătate, schimbările în cursul is- 


toric al culturii omeneşti și altele ca acestea. Astfel, destinul 
neamului românesc a fost hotărât, în direcţii diferite: după 


amenințările popoarelor vecine, ale căror interese au fost schim- 
bătoare; după principiile călăuzitoare ale politicii europene şi, 
în sfârșit, de aci înainte, după pacea care se va încheia la sfâr- 
şitul marelui război început la 22 iunie 1941 de către Marele 
Imperiu German contra Uniunii Sovietelor Ruse, la care s-a 
aliat şi România %. Comunitatea de destin este astfel schimbă- 
toare, pe când comunitatea de origine și comunitatea de limbă 
(şi când zicem limbă, zicem cultură în genere) sunt stabile, 
Etnicul românesc, precum şi al oricărui alt popor, consistând 
în conștiința câtortrele comunităţi, este, așadar, stabil prin baza 
sa şi mobil prin ultima sa desăvârşire. În muzeele etnografice 

de aceea pot figura în număr mare documentările de la bază: 
pentru obiceiuri, pentru ceremonii, pentru tehnica de muncă, 
pentru începuturile de cultură etc., dar nu şi pentru manifes- 
tarea conştiinţei de destin. Aceasta din urmă, strâns legată de 
actualitate, este greu de prins în forme tipice. Sunt etnopsi- 
hologi cari, din această pricină, renunţă la manifestarea con- 
ştiinţei de destin şi se mulțumesc cu manifestarea etnicului 


a 


în înţeles restrâns, fiindcă ei socotesc că prin aceasta 
din urmă se caracterizează într-un mod mai lămurit individuali- 
tatea unei naţiuni. Noi credem că această separare este © 
inconsecvenţă. Individualitatea unei naţiuni nu se caracteri- 
zează pe deplin prin manifestările ei neschimbătoare, ci prin 
toate manifestările cerute de destinul ei. 


CAPITOLUL il 


ETNICUL ROMÂNESC. COMUNITATE DE 
ORIGINE, DE LIMBĂ ȘI DE DESTIN 


1. Satul românesc la prima vedere. Unitormitatea lui 
nu este datorită instinctului de imitație. — 2. Greșita teo- 
rie a unei gândiri magice, opusă gândirii logice. — 3. Punc- 
tul de vedere al etnopsihologiei, alături de acela al antro- 
pologiei și sociologiei. — 4. Întelesul pe care-l are „lu- 
mea” În mintea săteanului. Einicul se caracterizează fi- 
nând seamă de toate manifestările lui. Sunt unilateraie 
caracterizările care ţin seamă numai de etnicul sătesc. — 
5. Eul colectiv al satului. — 6. Condiţiile pentru cons- 
tituirea unei bune hărţi etnografice. Înnoirile în tehnica 
muncii sătești. Lupta lor cu tradiţia. Sărbătorile. Întovă- 
răşirile dintre săteni. — 7. Așa-numita pasivitate a săiea- 
nului. Etnopsihologia și practica educaţiei. — 8. Limba, 
ca factor în constituirea națiunilor moderne. Greutățile 
întâmpinate în trecut la cultivarea limbii româneşti. Urmele 
lăsate de aceste greutăți. — 9. Notiunea de destin În şti- 
inta contimporană. Cauza specială pentru producerea co- 
munității de destin. Ea poate diferi de la un secol la altul. 
Nevoia de conducător politic în etnicul de destin. — 10. Avan- 
tajele pe care le are studiul etnicului din întreitul punct de 


vedere : al originii, al lhmbii şi al destinului. 

1. — Cine intră într-un sat românesc, mai ales într-unul 
de munte, chiar de la prima vedere, după aşezarea caselor, ri- 
sipite sau adunate la un loc, în linie dreaptă sau puse într-o 
configuraţie geometrică, îşi dă seama de felul ocupaţiei locuito- 
rilor şi, într-o mare măsură, de vechimea aşezării lor *; dar, în 
acelaşi timp, el îşi dă seama, din toată înfățișarea satului, că lo- 
cuitorii acestuia sunt înrudiţi între ei prin origine. Vede casele 
construite în același stil şi aproape din acelaşi material; de ase- 
menea, îngrădirile cu poarta din jurul casei; apoi, coşera vitelor, 
pătulul şi celelalte mici acarete. Micile deosebiri de la o casă la 
alta stau în raport cu avutul proprietarului şi privesc mărimea, 
iar nu caracterul înfăţişării. Casa omului înstărit este mai lar- 
gă şi mai înaltă, ferestrele şi uşile ceva mai regulate, cerdacul 
mai spaţios, pe când casa omului sărac este mai pitică şi mai 
Strâmtă, dar în total aspectul este acelaşi. Acela care locuieşte 
în una, ca şi acela care locuiește în cealaltă par a fi copilărit 
împreună în aceeaşi casă părintească, fiindcă amândoi au ace- 
laşi simţ gospodăresc, acelaşi gust şi aceleaşi obiceiuri în miş- 
cări şi odihnă. Dacă în sat se zăresc, ici şi colo, câteva case 
de zid, construite în alt stil şi din alt material, acei cari locuiesc 
în ele sunt străini sau săteni umblaţi pe la oraşe şi îmbogăţiţi 
prin comerţ ori moștenire. Aceeaşi impresie o lasă şi privirea 
îmbrăcămintei. Când este vară, uniformitatea portului iese 
şi mai mult în evidenţă, fiindcă îmbrăcămintea este mai sumară. 


* Comp., pentru satul român din Transilvania și Banat, studiile prof. 
Romulus Vuia”, rezumate în volumul La Transylvanie, Col. Academia 
Română, 1933 ; pentru problema însăşi a satului, publicaţiile şcoalei socio- 
logice din București, în special monografiile satelor Nerej, Drăguş, Clopo- 
tiva, precum şi anchetele în 50 de sate românești făcute de echipele regale 
studenţeşti, sub direcţia dlui profesor D. Gusti (Biblioteca de Sociologie, 
Etică și Politică). Contribuţii preţioase asupra aşezării satelor românești, 
în cărţile de geografie ale dlor profesori S. Mehedinţi "°, V. Mihăilescu 37 
şa. 

Dar și iarna diferența nu este tocmai mare. Căciula, cojocul, 
iţarii, opincile, la bărbaţi; cârpa de pe cap, haina sub care se 
vede cămaşa cu râuri şi zavelca, opincile, la femei, sunt croite 
la fel, fiindcă ele îmbracă oameni care au gustul şi nevoile de 
confort la fel. Mici variaţii se găsesc şi la îmbrăcăminte, aşa cum 
se găsesc la locuinţe. Aceia dintre sătenii trăiţi pe la orașe au 
împrumutat câte ceva din portul orăşenilor. Tinerii cari au fost pe 
la orașe vin de aci cu pălărie, cu vestă, cu surtuc pe care le pun 
la zi de sărbătoare şi mai ales la horă, modul însă cum le poartă 
nu schimbă nici la ei ţinuta totală, care rămâne la fel cu a ce- 
lorlalţi. Îmbrăcămintea, ca și casa, nu caracterizează pe indi- 
vidul care le posedă, ci caracterizează satul întreg. Fiecare sat, 
după regiunea în care se află, își are modelul său de casă şi de 
îmbrăcăminte. 

Această uniformitate își are explicarea în comunitatea de 
origine a satului. Generaţie după generaţie, locuitorii satului 
continuă a-și construi locuinţele şi a-şi confecţiona îmbrăcămin- 
tea după acelaşi tipar. Şi tot astfel, generaţie după generaţie, 
îşi păstrează obiceiurile, credinţele şi până şi superstiţiile. De 
la prima vedere, acela care intră în sat are impresia că se află 
înaintea unei uniformităţi produse în mod mecanic, prin imi- 
taţie. Copilul imitează pe tatăl, și aşa, în decursul timpului, 
toată lumea din sat ajunge la aceeaşi înfățișare. Această primă 
impresie de uniformitate mecanică a şi fost considerată de mulţi 
etnografi și sociologi ca un fapt indiscutabil, pe care ei şi-au 
fundat apoi teoria imitaţiei pentru explicarea etnicului. Expli- 
carea este şi la noi în România aproape curentă. În lipsă de etno- 
grafi, de cari avem foarte puţini, culegătorii de folklor, bazaţi 


pe generalizările sociologice ale lui F. Tânnies% şi E. Durk- 
heim 29, socotesc că etnicul sătesc, întocmai ca și etnicul popoa- 
relor primitive, este un produs biologic, care apără pe locuitorii 
Satului, așa cum instinctul apără pe animale. Tönnies, în special, 


PE Si vea 


C. RĂDULESCU-MOTRU 


prin deosebirea ce face între comunitate şi societate *; cea din- 
tâi izvorâtă din voinţa speciei, iar cea de a doua, din voința 
omului ca persoană conştientă, a încurajat printre folkloriştii 
noştri răspândirea acestei păreri. Ea este răspândită chiar între 
puţinii noştri etnografi. G. Vâlsan 4, dacă nu o susţine pe față, 
îi aduce totuși multe argumente în sprijin **. Părerea este, de 
altfel, seducătoare prin simplitatea ei. Sociologul nostru Tra- 
ian Brăileanu 4l, într-o scriere voluminoasă despre „Teoria 
comunităţii omenești” (1941), o ia ca adevăr fără să o discute 
măcar. Teoria este, totuşi, nu numai discutabilă, dar eronată 
pe de-a-ntregul. 

Imitaţia curat mecanică. sau asemănată cu funcţia instinc- 
tului, nu există la om, decât ca fapt întâmplător şi fără urmări 
pentru viața sufletească. În timpul unei conferinţe plicticoase 
bunioară, se poate repeta de unul, ori de mai mulţi, căscatul 
nereţinut al unei persoane din asistenţă, sau un strănut, sau un 
gest izolat, dar o repetare mecanică de mișcări complicate, 
fără intenţie voită, aceasta este o imposibilitate. Copilul care 
călăreşte pe băț şi repetă toate gesturile şi strigătele omului 
matur, nu imitează mecanic, ci organizează intenţionat miş- 
-cările şi strigătele sale pentru a-şi da înfăţişarea de om matur, 
adică adaptează după slaba lui pricepere imitaţia la un scop. 
Dacă scopul îi rămâne neînțeles, imitarea nu se face. Nu s-a 
născut încă pe lume omul care să imite fapte neînţelese, adică 
fapte care să nu corespundă unei intenţii. La popoarele primitive 
sunt cazuri în care se imită animalele, dar niciodată fiindcă 
mişcarea animalelor se impune în mod mecanic, sau instinc- 
tiv, ci fiindcă omul primitiv crede că imitând pe animal poate 
înșela sau poate să-şi însușească puterea lăuntrică a acestuia. 
Jmitaţie pentru imitație nu se poate produce decât prin sugestie, 


* F. Tânnies, Gemeinschaft und Gesellschaft, 1935. 
** G. Vâlsan, O știință nouă, etnografia, Cluj, 1927. 

dar aceasta este fără urmări în viața sufletească. În orice caz, 
n-am putea susține că uniformitatea etnicului este datorită 
puterii de sugestie pe care părinţii o au asupra copiilor, căci 
atunci uniformitatea etnicului, ca orice sugestie, ar fi absolut 
inconştientă, aceea ce nu se întâmplă cu locuitorii satului. Este 
drept că, dacă ai întreba pe un sătean de ce se îmbracă așa cum 
se îmbracă sau de ce la naştere, la botez, la cununie, la înmor- 
mântare, practică obiceiurile pe care le practică, acestuia i-ar 
fi greu să răspundă, dar din neputinţa lui de a răspunde nu tre- 
buie să <onchidem că faţă de îmbrăcăminte şi față de obiceiuri 
el este absolut inconştient. Și de aceasta ne convingem de îndată 
ce schimbăm întrebarea. În loc de a-l întreba de ce face aşa cum 
face, să-l întrebăm: de ce nu se îmbracă ca oamenii de la oraş; 
de ce nu practică obiceiurile străinilor, când asistă la un botez, 
la o căsătorie sau la o înmormântare, şi atunci vom vedea că 
aceea ce credeam că nu există la el, există și încă foarte adânc. 
Conştiința comunităţii lui de origine cu satul întreg iese numaide- 
cât la iveală. Nu se îmbracă şi nu practică alte obiceiuri, fiindcă 
atunci ar ieşi din rândul lumii; din rândul lumii, în care s-a po- 
menit. Uniformitatea la care else subordonează nu este o uniformi- 
tate produsă în mod mecanic, ci este uniformitatea pe care o 
cere lumea la care aparţine. Ce zice lumea, ce face lumea, ce crede 
lumea, ce poruncește lumea, pentru el nu sunt sugestii venite 
de aievea, la care se supune inconştient, ci sunt realităţi vii sufle- 
teşti, pe care le poartă cu el, zi și noapte; dacă nu în lumina conş- 
tiinţei, dar pe pragul conştiinţei și gata să intre în funcţie ori 
de câte ori nu sunt urmate. Aceasta se întâmplă, de regulă, în 
viaţa sufletească a oricărui om. Cine a învăţat să meargă, merge 
pe drum fără a se gândi la fiecare pas pe care-l face; de îndată 
ce însă este greșit pasul, conştiinţa intervine numaidecât; con- 
ştiinţa nu este dispărută prin urmare, ci este numai acoperită, 
gata să intervină, când cere trebuința. Așa se petrec lucrurile 

şi în constituirea comunității etnicului. Uniformitatea acestuia 
se produce nu în mod mecanic, ci prin persistența aceleiași con- 
ştiinţe între locuitorii satului. Aceștia continuă să practice obi- 
ceiurile, cum continuă să vorbească aceeași limbă. Oare și limba 
să fie un produs mecanic? Aşa ar trebui să zicem, fiindcă și 
ea păstrează aceleaşi forme în decurs de mai multe generații. 
Dar atunci am pune şi pe orăşeni pe ordinea mecanică, sau bio- 
logică, pe care vor unii sociologi şi etnografi să-i pună pe săteni, 
aceea ce, desigur, este un lucru cu totul necuviincios chiar. 


2. — Teoria imitaţiei mecanice nu este singura greșeală 
care înpreunează progresul cercetărilor etnografice, mai este 
şi o a doua tot aşa de regretabilă. Aceasta datorită amestecu- 
lui cu speculaţiile metafizice. Se pretinde anume că manifes- 
tările etnicului au la originea lor o gândire specială a omului 
primitiv; o gândire magică, deosebită de gândirea omului cult 
european și că nimic nu se înţelege din viaţa etnicului dacă i 
se nesocotește acestuia logica lui particulară. Se petrece astfel 
și cu etnicul aceea ce s-a petrecut mai înainte cu explicarea ori- 
ginii literaturii populare. Cum originea acesteia din urmă era 
explicată prin mitologia popoarelor plecate din India, aşa şi 
etnicul în genere urmează să fie explicat prin misterul magiei. 
Să examinăm pe scurt această rătăcire metafizică. 

Sociologii cari au întreprins primele cercetări asupra so- 
cietăților primitive au constatat că afirmaţiile oamenilor primi- 
tivi păcătuiesc din punctul de vedere al logicii raţionale. Omul 
primitiv nu respectă principiul contradicţiei. El afirmă că un 
lucru este, şi nu este, în acelaşi timp. De asemeni, pentru el, 
partea unui tot este aci mai mică, aci egală cu totul. Dar aceea 
ce este mai absurd, la omul primitiv, este puterea magică pe 
care o acordă cuvântului. Cuvântul este la el realitate. Pronun- 


țând numele unui lucru el crede că intră în stăpânirea acestui 

lucru, iar nepronunțând numele unei boale sau al unei primejdii, 
că scapă de boală şi de primejdie. 

Aceste constatări făcute de sociologi ispitiră de îndată pe 
unii filosofi, — și înainte de filosofi, pe unii etnografi chiar să 
le găsească explicarea în existența unei logici speciale a omului 
primitiv. Ispita aceasta nu merse prea departe. L. Levy-Bruhl“?, 
cel mai filosof dintre sociologi, se opri la definirea câtorva prin- 
cipii, lăsând altora sarcina de a continua. Din nefericire, con- 
tinuară, nu sociologii, ci metafizicienii. Teoriile acestora, spri- 
jinite pe o conjunctură favorabilă de împrejurări, — aceste 
teorii s-au produs tocmai pe când inconştientul lui Freud 4 și 
matriarhatul lui Bachofen 44: erau la modă —, nu întârziară de 
a se înmulţi şi de a câştiga partizani. Aşa ele au ajuns şi până 
la noi. Ce cuprind aceste teorii? Cu referire la explicarea et- 
nicului, ele sunt aproape de acord a găsi în gândirea etnicului 
o gândire magică revelatoare de realităţi ontologice transcen- 
dente. Gândirea magică, de o parte, și gândirea logică raţio- 
nală, de cealaltă parte, ar fi ca două faze ale unui proces de 
metamorfoză; gândirea magică, fiind matricea din care a je- 
şit gândirea logică, şi, bineînţeles, mai adâncă și mai plină de 
adevăr. decât aceasta din urmă. Cum logica rațională are pos- 
tulate, categorii şi forme de certitudine, aşa ar avea şi gândirea 
magică. Numai că gândirea magică ar pătrunde în ontologic, 
pe când logica raţională se menţine pe planul superficial al 
formei. 

Cu toată frumuseţea și iscusinţa dialectică a acestor specu- 
laţii, ele nu vor întârzia a fi descoperite ca erori. Cercetătorii 
etnografi de specialitate, străini, le evită din ce în ce mai mult*. 
La noi, unde nu sunt mulţi cercetători etnografi de specialitate , 


* W. Mibhlmann, Methodik der Völkerkunde, 1938, pag. 142 şi urm. 

se întâlnesc destul de des. De aceea, socotim că este bine ca 
asupra problemei să atragem atenţia. 

Teoreticienii gândirii magice pleacă de la o greșită înţelegere. 
a gândirii omeneşti, ca fapt psihologic, şi de la o şi mai greşită 
înţelegere a logicii raţionale, şi apoi pe aceste două greşeli cons- 
truiesc o teorie a gândirii magice, care nu corespunde la ceva 
real. De fapt, omul vine pe lume nu cu o gândire în înţelesul 
propriu al cuvântului, ci vine cu o conştiinţă, în care se perindă 
tot felul de stări sufleteşti; vine cu o conştiinţă torent. cum a 
denumit-o psihologul W. James, şi din acest torent face el o 
gândire; şi aceasta după o lungă perioadă de cultură, și anume, 
după ce el îşi stabileşte anumite norme de clasare și de raportare 
a stărilor de conştiinţă; şi, mai ales, după ce intră în stăpânirea 
unei limbi evoluate de la starea de simplă expresie emotivă la 
starea de simbolizare a înțelesurilor abstracte. Gândirea. în 
înţelesul propriu al cuvântului, adică, gândirea care duce la 
cunoştinţe obiective, şi nu la simple stări subiective, este un pro- 
dus al culturii, iar nu un dar al naturii. Natura dă omului cong- 
tiință intuitivă proteică, din care el trebuie să-și pregătească 
un instrument de cunoaştere. | 

De aceste simple adevăruri nu vor să ţină seamă teoreticienii 
gândirii magice. Pentru ei logica raţională este un fel de gândire, 
potrivită unui anumit tip de om, căreia i s-ar opune, iarăși 
ca o gândire potrivită altui tip de om, gândirea magică. Odată 
rătăciţi de această eroare, ei inventează precum am mai spus, 
pentru această din urmă gândire: postulate, categorii și forme 
de certitudine pentru a face din ea o mentalitate opusă menta- 
lităţii raţionale. Înthieaga articulaţie dintre operaţiile logice, 
prin mijlocirea cărora omul cu cultură îşi înmulțește cunoş- 
tinţele, este reconstituită sub altă formă în gândirea magică 
pentru a-i da acesteia puterea de a avea și ea cunoştinţe, şi încă 

raţionale; cu un cuvânt, omul primitiv, neavând la dispoziţia 
sa decât conștiința intuitivă proteică şi servindu-se numai de o 
limbă nediferenţiată de expresia emoţională, are totuşi o gân- 
dire minune, perfectă gata, prin mijlocirea căreia pătrunde 
misterele existenței. Cine este ursit să urce calvarul culturii 
ajunge la simpla logică raţională, cine este însă ursit la magie 
are de-a dreptul gândirea magică şi n-are nevoie de cultură; 
trăind, el ştie pentru ce trăiește, ştie și tot adevărul despre lu- 
crurile care-l înconjură. 

Înţelegem acum fericirea ce aşteaptă pe cercetătorul etni- 
cului sătesc, când se lasă condus de teoria gândirii magice. 
Tot ce etnicul prezintă ca neînțeles, sau greu de înţeles pentru 
logica raţională, va trece de partea gândirii magice, unde numai- 
decât găsește o explicare. 

Teorii metafizice, și deci inofensive, vor zice unii! Desigur, 
inofensive; fiindcă sunt metafizice, dar nu pentru toată lumea. 
Sunt inofensive pentru acei obișnuiți să se ocupe cu metafizica, 
dar nu şi pentru acei care-și propun să facă cercetări asupra 
etnicului, mai ales când ei sunt la începutul carierei lor, așa cum 
este cazul cu mulţi tineri la noi. În loc de a merge pe urmele 
unui Simion Mehedinţi, unui G. Vâlsan, Romul Vuia, D. Gusti, 
mulți dintre tinerii cari cercetează etnicul nostru sătesc, în loc 
de documentări și de judecăţi controlate,se avântă pe aripile 
imaginaţiei în tot felul de explicări metafizize. Obiceiurile vechi, 
cum de pildă: obiceiul pe care-l au ciobanii noştri, când urcă 
primăvara la stână, să-și aprindă primul foc prin frecarea a două 
lemne; sau găsirea de unelte vechi, cum ar fi plugul de lemn, 
ţăstul-cuptor, închizătoarea secretă de poartă cu drugi dinţaţi; 
oale cu desenuri caracteristice epocii preistorice şi multe altele 
ca acestea, despre care au scris istoricii noștri, dându-le ca do- 
vezi de vechimea poporului român pe pământul Daciei, sunt 
luate de către unii dintre tinerii noștri publiciști drept semne 


C. RĂDULESCU-MOTRU 


care scot la lumină, din adâncul substratului ontologic al etni- 
cului de sat românesc, conturul spaţiului tracic sau al spațiu- 
lui geto-dacic 46; ba chiar al unui spaţiu grachic, după numele 
celebrilor tribuni ai Romei, fraţii Tiberius şi Caius Grachus %, 
deoarece, după părerea unora dintre acești publicişti, dorinţa 
de a avea pământ este tot așa de vie în săteanul român de astăzi 
ca în cetățeanul Romei din timpul Grachilor. Şi aşa, sub in- 
fluenţa puterii revelatoare pe care ar fi având-o gândirea magi- 
că: doinele, baladele, muzica, jocul, ornamentele de- pe vase 
şi râurii de pe cămăși, stilul locuinţelor şi, în sfârşit, tot materi- 
alul documentar al etnicului românesc iese de sub cercetarea 
minuțioasă a judecății ştiinţifice, pentru a intra în sfera spe- 
culaţiilor metafizice. Mult timp pierdut, şi tocmai când el ne 
este mai scump ca oricând. 

Această orientare spre metafizică, pe care o constatăm în 
scrierile unora dintre tinerii noştri folklorişti şi etnografi, cons- 
tituie, după părerea noastră, o barieră serioasă în calea cerce- 
tărilor asupra etnicului românesc, şi de aceea ne-am permis 
să aducem întreaga problemă la cunoştinţa Academiei Române, 
care are datoria să-și spună cuvântul ori de câte ori în activita- 
tea culturală a ţării se produc îndrumări greșite *. 


3. — Cu înlăturarea teoriei că uniformitatea vieţii din etnic 
este datorită imitaţiei mecanice dintre membrii comunităţii, 
precum şi a teoriei că manifestările etnicului se explică prin na- 
tura particulară a gândirii magice, care ar fi pentru etnic aceea 
ce este logica raţională pentru omul de ştiinţă, se face liber 
drumul spre constituirea unei ştiinţe speciale a psihologiei etni- 
cului. Căci atâta vreme cât se crede că etnicul se confundă cu 


biogeneza animală, nu poate fi vorba de o psihologie specială 


* Acest capitol a fost citit în ședința Academiei Române din 30 ia- 
nuarie 1942. 

a etnicului, ci cel mult de un capitol al psihologiei comparate, 
dacă nu chiar de un capitol al psihologiei animale. De asemenea, 
dacă se consideră ca adevărată teoria gândirii magice, în a- 
cest caz n-are ce căuta o cercetare specială a etnicului unui po- 
por, până ce nu este constituită, ca disciplină universală, o Me- 
tafizică a gândirii magice, înlăuntrul căreia diferitele psihologii 
ale comunităţilor etnice să-şi ocupe locul de simple ilustraţii, 
Într-un caz, ca şi în altul, etnografii ar trebui să renunţe la auto- 
nomia ştiinţei lor şi să aleagă între Biologie şi Metafizică. Din 
fericire, cele două teorii au fost de scurtă durată. Încurajate la 
început de primii sociologi, cari s-au ocupat cu civilizația po- 
poarelor primitive, ele sunt astăzi părăsite de etnografii specia- 
lişti. 

Cu liberarea drumului din partea Biologiei şi a Metafizicei, 
constituirea psihologiei etnicului ca știință separată nu vine de 
la sine, ci mai are încă dificultăți de învins. Principala dintre 
acestea priveşte definirea obiectului său.. Căci domeniul de fapte 
pe care-l cercetează etnopsihologul nu numai că este vast, 
dar este în acelaşi timp cercetat şi de alți oameni de ştiinţă. 
Intrând într-un sat, etnopsihologul se interesează de locuinţele 
locuitorilor, de portul lor, de datinele şi de obiceiurile, cum și 
de credinţele, de jocurile, de serbările familiale şi calendaristice, 
de întovărăşirile şi superstiţiile la care locuitorii se supun prin 
tradiție, de arta populară şi, în sfârşit, de toate particularită- 
tile sufleteşti ale satului. Dar acestea toate sunt şi pentru alţii 
obiecte de interes. Geograful, istoricul, istoricul culturii, antro- 
pologul, sociologul şi psihologul se interesează deopotrivă 
de aceleaşi obiecte, fiindcă pentru fiecare dintre ei manifestările 
sufleteşti ale satului intră în categoria faptelor ce aparţin şti- 
inței fiecăruia. Dar pe lângă aceştia, au interes să cunoască 
viața sufletească a satului mulţi alţii. Filologul, istoricul lite- 
rar, pedagogul, igienistul etc. nu mai puţin vin să cerceteze sa- 
tul pentru a cunoaște limba, expresivitatea literară, aptitudinile 

intelectuale, condiţiile igienice în care trăiesc locuitorii; cu un 
cuvânt, de sat şi de manifestările lui se interesează aproape toți 
oamenii de cultură, nu numai etnopsihologul. În anchetele mo- 
nografice asupra satului, întreprinse de şcoala sociologică din 
Bucureşti, de sub conducerea dlui profesor Gusti, precum şi în 
cercetările făcute de Institutul de Biopolitică de la Cluj, de sub 
direcția dlui profesor Iuliu Moldovan “5, a fost nevoie chiar 
de echipe compuse din numeroşi specialişti, pentru a aduna ma- 
terialul documentar ce făcea trebuință. Satul, prin urmare, 
poate forma obiectul mai multor ştiinţe, cum, de altfel, este 
cazul cu numeroase alte obiecte sau înfăptuiri ale naturii. Ace- 
lași obiect însă, când este studiat de mai multe ştiinţe, este stu- 
diat din diferite puncte de vedere, şi tocmai această diferență 
dintre punctele de vedere constituie criteriul după care se de- 
fineşte ştiinţa. Aceea ce numim obiectul unei ştiinţe stă în punc- 
tul de vedere, pe care şi-l fixează omul de ştiinţă în studiul său. 
Întrebarea care este obiectul psihologiei etnicului este, aşadar, 
una şi aceeaşi cu întrebarea: care este punctul de vedere diferit 
pe care-l adoptă etnopsihologul când studiază viaţa satului 
sau viaţa unui popor, în deosebire de ceilalți oameni de ştiinţă ? 

Singurul punct de vedere care se poate menţine deosebit 
şi care nu este adoptat de sociolog, de istoric, de filolog, de an- 
tropolog şi de toţi ceilalţi este, după părerea noastră, următorul: 
Etnopsihologul are să-și îndrepte cercetarea spre condiţiile 
care întrețin între membrii unui grup social, din generaţie în 
generaţie, conştiinţa comunităţii lor de origine, de limbă și 
de destin; aceea ce nu intră în preocupările celorlalte ştiinţe. 
Zicem condiţii şi nu cauze, fiindcă termenul de cauză este prea 
pretențios într-o ştiinţă care nu poate duce la o constatare de 
raporturi matematice: şi înţelegem prin condiţii şirul de fapte 
sau complexul de împrejurări în care se încadrează în mod per- 
manent, în timp şi în spaţiu, conştiinţa comunităţii. 

Condiţiile acestea, care încadrează viața comunităţii etnice, 
constituiesc, este drept, un obiect de studiu şi pentru ştiinţele 
enumerate mai înainte: în primul rând, pentru sociologie şi 
pentru istoria culturii; deosebirea punctului de vedere al etno- 
psihologiei stă însă în aceea că ea are drept scop să descrie, 
sau să explice, condiţiile comunităţii etnice în legătură cu per- 
sistenţa conștiinței de origine, de limbă și de destin între mem- 
brii ei, pe când sociologia şi istoria culturii au drept scop să 
descrie şi să explice aceleaşi condiţii, dar în legătură cu instituţiile 
politice, sociale şi culturale ale unui grup social, fără a ţine seama 
dacă membrii grupului social au sau nu o conştiinţă de comuni- 
tate între ei. Un sociolog american din zilele noastre crede chiar 
că este indiferent pentru sociologie dacă grupul social are măcar 
o conștiință de orice fel. Este natural, cu toate acestea, ca între 
sociologie, istoria culturii şi etnopsihologie să existe o legătură 
strânsă care să impună sprijinul lor reciproc. 

Condiţiile în care se încadrează conştiinţa de comunitate 
etnică sunt variate de la un popor la altul, aceea ce aduce toc- 
mai o serioasă piedică la înaintarea cercetătorilor de etnopsi- 
hologie. Comunitățile etnice, chiar când ele trăiesc în condiții 
geografice şi biologice asemănătoare, prin structura funcţio- 
nală a dispoziţiilor lor sufleteşti totuși, diferă foarte mult una 
de alta, în aceea ce privește conştiinţa de origine, de limbă şi 
de destin. În această varietate stă piedica de care vorbeam în 
calea muncii etnopsihologului, dar, în acelaşi timp, în -această 
varietate :stă: şi îndreptăţirea acestei munci. Cu cât .etnopsiho- 
logul pătrunde mai adânc în originalitatea unui etnic, cu atât 
munca lui este mai de folos. Și cum în adâncul care- separă ori- 
ginalitatea unui etnic de altul nimeni nu poate pătrunde cu o 
egală competință, de aceea stricta specializare a etnopsihologu- 
lui devine o necesitate. Bun etnopsiholog este cineva numai pentru 
un singur etnic. 

4. — După cele arătate până aci, obiectul etnopsihologiei 
îl formează studiul condiţiilor care întreţin între membrii unui 
grup social conștiința comunităţii, iar la cunoştinţa acestor 
condiţii se ajunge prin interpretarea materialului etnografic. 
Aceea ce se înfăţişează etnopsihologului la intrarea sa într-un 
sat nu sunt condiţiile care întreţin conştiinţa etnicului, ci sunt 
exteriorizările determinate de aceste condiţii. Dacă mâine, 
peste un an sau peste zece ani, etnopsihologul, intrând în ace- 
laşi sat, găseşte aceleași datine, aceleași credinţe și obiceiuri, 
acelaşi port și același ceremonial în serbări, aceasta nu este din 
cauză că fiecare locuitor al satului a însemnat în registrul memo- 
riei sale de cum să se poarte, cum să vorbească sau cum să pe- 
treacă, ci fiindcă neschimbate au rămas în el condiţiile vieţii 
sufleteşti. În registrul fiecăruia, înţeleg pe locuitorii satului 
nostru, stă o singură însemnare, dar aceasta adânc, așa ca 
să nu se șteargă: voi face ce face toată lumea. De un registru 
în memoria fiecăruia în parte nu este nevoie. Dacă un locuitor 
uită ce trebuie făcut, în o anume zi, este de ajuns să se întâl- 
nească cu primul consătean care-i va aduce aminte. Datinele, 
credinţele, obiceiurile, toate se continuă neschimbate, câtă 
vreme rămân neschimbate condiţiile sufleteşti care au creat 
pe acest „atotştiutorul”” care se cheamă toată „lumea”. Și între 
aceste condiţii, aceea care stă la baza tuturor este neîncrederea 
locuitorului de sat în propria sa gândire şi simţire. Această 
neîncredere a lui are un lung şi dureros trecut. Ea- este urma ata- 
vică a fricii pe care a simţit-o omul faţă de natura înconjurătoare 
încă de la originea sa. 

Omul şi-a început viaţa sufletească pe pământ sub stăpâni- 
rea copleșitoare a slăbiciunii sale. El este, la naştere, mai slab 
ca orişicare alt animal. Dar, totdcodată, este singura ființă 
pe pământ capabilă de perfecţionare. Conştiinţa nimicniciei 
i-a dat imbold spre perfecționare, și de la aceasta a venit mân- 

tuirea sa. Frica întrucât a trezit conştiinţa în mod permanent, a 
făcut din om o ființă sociabilă. Sociabilitatea a adus apoi cu 
sine tradiţia, şi cu aceasta prima armătură solidă pentru om. 
Societăţile primitive s-au închegat şi dezvoltat organizate pe 
tradiţii. Acestea au înlocuit funcțiunea instinctelor, care lip- 
seau. La această armătură n-au renunţat societăţile omenești, 
nici până astăzi. Dar de la armătura societăţilor primitive până 
la a acelor de astăzi, ce deosebire! 

În mai puţin de zece mii de ani, interval de timp foarte scurt 
faţă de milioanele de ani cât a trăit omul pe pământ în stare de 
sălbăticie, tradiţia primitivă s-a transformat în cultura morală 
şi raţională de astăzi. Armătura omului de astăzi este cultura, pe 
care societatea i-o transmite, învăţându-l a o utiliza de la naştere. 


La această cultură s-a ajuns prin contribuţia tuturor popoa- 
relor. Fiecare popor, în limita potenţialului său de originalitate, 
a contribuit cu ceva, şi contribuţia fiecăruia, prin împrumuturi 
reciproce, a devenit avutul tuturor. Şi, totuşi, fiecare popor 
îşi are drumul spre progres deosebit; își are etnicul său. Fiindcă, 
deși în fiecare popor există condiţii de înaintare şi unde nu sunt, 
sau sunt slabe, se pot suplini prin împrumuturi, dinamica aces- 
tor condiţii însă nu este pretutindeni la fel. Popoarele evoluează 
într-un tempo diferit unele de altele. Unele îşi găsesc repede o 
structură sufletească echilibrată, pe care o păstrează multe se- 
cole în şir; pe când altele sunt veşnic în căutarea unui echilibru 
şi îşi modifică structura de la un secol la altul. Fizionomia 
etnicului de această structură depinde. De aceea, în loc de a 
constata în evoluţia popoarelor spre cultura raţională şi morală 
o uniformitate care să se asemene cu aceea pe care o au plantele 
în creşterea lor, constatăm o mare deosebire de la popor la po- 
por. Ceva mai mult. Evoluţia spre cultura rațională şi morală 


nu şterge deosebirile dintre popoare, ci, din potrivă, le adânceş- 
te, pentru -a le utiliza apoi în profitul culturii însăşi. 

Nu insistăm mai mult asupra acestei constatări, fiindcă 
ea este făcută de mulți oameni de ştiinţă şi este de multă vreme 
făcută. Ea confirmă, de altmintreli, legea diferenţierii organis- 
melor în lumea întreagă, şi poate fi chiar socotită ca o simplă 
aplicaţie a acesteia. 

Această constatare, şi anume, că fiecare popor în contribuţia 
pe care el o dă la progresul omenirii îşi păstrează originalitatea 
sa şi că numai mulțumită păstrării acestei originalităţi el poate 
fi de folos culturii generale omeneşti, atrage asupra popoarelor 
de astăzi îndatorirea de a reflecta asupra etnicului, pe care po- 
trivit firei sale îl are fiecare dintre ele, pentru ca în acord cu 
acest etnic să-şi dirijeze activitatea culturală. 


Îndatorirea aceasta n-a scăpat atenţiei vigilenţilor condu- 
cători de stat din zilele noastre. Dovada o avem în multipli- 
carea cercetărilor de etnografie făcute din iniţiativa Statului 
şi, mai ales, în interesul cu care publicul cel mare urmăreşte 
rezultatele acestor cercetări. Problema este pusă, etnicul este 
Chiar la modă, dar metodele prin care se urmăreşte rezolvarea 
problemei nu sunt totdeauna dintre cele mai fericite. 


Unii cercetători se mărginesc la studierea condiţiilor mate- 
riale şi morale în care se dezvoltă viaţa satelor şi socotesc că, 
din momentul ce au descris organizarea acestei vieţi sub rapor- 
tul proprietăţii, al familiei, al obiceiurilor etc., prin aceasta au 
sfârşit prin a cunoaște şi etnicul poporului. Alţii se mulţumesc 
cu mai puţin. Pentru aceştia, curentele literare sau filosofice, 
dacă nu chiar moda îmbrăcămintei, destăinuiesc tot etnicul. 
Poporul francez, bunioară este raționalist şi universalist, fiindcă 
a avut pe Descartes şi are o limbă literară cu circulaţie univer- 
sală; poporul englez, din potrivă, este practic şi individua- 
list, din motive cam de aceeaşi natură ; şi așa cu toate popoarele. 
Pentru aceşti cercetători, sunt destul câteva manifestări, bă- 


tătoare la ochi, pentru ca, pe temeiul lor, să găsească etnicul 

unui popor. Problema este însă de o prea mare însemnătate, 
pentru ca deslegarea ei să fie abandonată unor asemeni metode 
improvizate. 

Condiţiile materiale și morale în care se dezvoltă viața de 
sat, oricât de caracteristice pentru etnic ar fi ele, sunt ale unei 
singure pături sociale şi nu ale poporului întreg; de asemenea, 
orice alte condiţii luate în parte, pe lângă că aparțin unei clase 
sociale, aparțin în tot cazul și unei epoci din viaţa poporului; 
etnicul trebuie să fie definit, însă, ţinându-se seama de toate 
păturile sociale, precum şi de o durată cât mai extinsă din viața 
poporului, căci numai așa ne apropiem de cunoaşterea fondului 
lui original. Poporul vechiu elin apare, în Iliada lui Omer 49, 
eroic; în filosofia lui Plato şi Aristoteles 50, meditativ ; în perioada 
de la sfârșit, cu tendinţe mistice; care din aceste aparențe ex- 
primă adevărul etnic ? Tot astfel, cetățenii Romei erau împăr- 
țiți, în aceea ce priveşte credințele religioase, cel puțin în două 
categorii: unii cari credeau în ele şi alții cari nu credeau în ele; 
între acei cari nu credeau în ele, erau chiar acei însărcinaţi 
să le celebreze oficial. Relativ la aceştia, ni se spune, ca de un 
fapt cert, că preoţii oficiali ai credințelor în preziceri nu se puteau 
abţine de a râde între ei, ori de câte ori se întâlneau. Prin ur- 
mare, este cazul şi aci de a ne întreba: care este adevăratul 
etnic al Romei? l 

În mod practic, s-a răspuns la asemeni întrebări, recurgân- 
du-se la numărătoare. Caracterul etnic al unui popor l-ar da, 
în consecinţă, clasa socială cea mai numeroasă. Și cum clasa 
socială cea mai numeroasă o constituiesc, în multe țări, şi la noi 
mai ales, locuitorii satelor, etnicul s-ar confunda astfel cu su- 
fietul satului. Răspunsul acesta aduce o înlesnire practică, dar 
din punct de vedere ştiinţific nu rezolvă problema. Originalita- 


tea unui popor, originalitatea de care depinde viitorul acestuia, 
nu este condiţionată de numărul, ci de calitatea sufletească 

a fiilor săi, sau mai precis vorbind: de tipurile vocaţionale din 
mijlocul populaţiei sale. După modul cum aceste tipuri sunt 
distribuite la sat şi la oraş şi, mai ales, după nivelul de vitali- 
tate fizică şi morală la care stau aceste tipuri, se poate face un 
pronostic cu şanse de a fi confirmat de viitor. Etnopsihologul 
face, aşadar, o greşeală dacă se opreşte la câteva manifestări 
ale etnicului, fie acestea cât de bătătoare la ochi. El trebuie să 
pătrundă cu studiul său până la structura condiţiilor adânci şi 
permanente de tipologie rasială, şi să nu se mulțumească cu 
obişnuitele clasificări ale statisticii: ştiutori şi neştiutori de car- 
te; cunoscători sau necunoscători ai limbii recunoscute ca pre- 
ponderantă în stat: credincioşi la o confesiune bisericească 
sau alta etc.; asemeni clasificări sunt şi ele importante, dar nu- 
mai ca simple indicații. 

Bineînţeles, descoperirea condiţiilor adânci şi permanente, 
în faza actuală a cunoştinţelor de etnografie, este o întreprin- 
dere din cale afară de grea. Ea depăşeşte puterile de muncă 
ale unui singur om de ştiinţă. Poate şi chiar ale unei întregi 
generaţii de etnopsihologi. La descoperirea lor nu se poate 
ajunge deci decât treptat, prin o muncă metodică. Pentru or- 
ganizarea colaborării între specialişti și pentru uşurinţa clasi- 
ficării materialului documentar, este însă nevoie, în primul 
rând, de o ipoteză de îndrumare, așa cum se obişnuiește în multe 
alte ştiinţe, şi care de aceea se şi numeşte, în mod obişnuit, 
ipoteză de muncă. În cazul cercetărilor de etnopsihologie, ipo- 
teza de îndrumare trebuie să o dea, după părerea noastră, psiho- 
logia omului individual, considerată din punctul de vedere ge- 
netic. Evoluţia sufletului colectiv al unui popor nu reproduce, 
bineînţeles, evoluția omului individual, dar nici nu o contra- 


zice. Evoluţia sufletului colectiv de popor este mai complicată 
de cum este aceea a sufletului de om individual, dar evoiuţia 
acestuia din urmă, în orice caz, poate servi drept normă ipote- 

tică pentru cea dintâi. Noi am adoptat, precum s-a văzut din 
definiția dată obiectului etnopsihologiei, ca ipoteză de îndru- 
mare, deosebirea dintre cele trei stadii ale conştiinţei etnice: 
conştiinţa comunităţii de origine, de limbă şi (a) comunității 
de destin. Prin această ipoteză, pe care o supunem verificării 
cercetătorilor etnografi și folklorişti, am voit să înţelegem că 
în sânul omenirii, întru cât omenirea evoluează spre o cultură 
rațională şi morală, se produc treptat comunităţi conştiente 
de originea lor, de limba lor şi de destinul lor. Nu toate popoa- 
rele trec consecutiv prin aceste trei stadii. Sunt unele care se opresc 
la primul, altele la al doilea şi câteva numai ajung până la al 
treilea. Comunitatea etnică din primul stadiu condiţionează 
legătura dintre membrii ei prin conştiinţa acestora de a fi de 
origine comună. Această conştiinţă se învederează prin păstra- 
rea datinelor, obiceiurilor şi a tuturor tradiţiilor în port şi muncă, 
aşa cum le întâlnim prin satele noastre. Conştiinţa n-are nevoie 
să fie totdeauna luminată; destul că ea pândește din umbră 
la continuitatea uniformă a vieţii din comunitate. Acest stadiu 
corespunde, în evoluţia omului individual, la starea de primă 
orientare a conștiinței lui în societate; când raporturile de la om 
la om sunt reduse la acelea de contact direct: imitație, întovă- 
răşiri după vârstă, ceremonial simbolic şi de familie, partici- 
pare la datine, jocuri şi obiceiuri etc., adică la raporturi susținute 
pe intuiţia persoanei. Conştiinţa comunităţii de limbă, care for- 
mează al doilea stadiu, presupune între membrii comunităţii 
raporturi extinse, mijlocite de limbă. Limba intră şi ea în rapor- 
turile de contact direct, adică în viaţa comunităţii din primul 
stadiu, unde ea este susținută pe intuiţia persoanei; dar limba 
are şi virtualități care depăşesc contactul direct, şi anume are 


virtualităţile culturale de diferite grade, prin care se ajunge 
la o conştiinţă de comunitate între oameni numeroşi, locuind 
pe un teritoriu care trece dincolo de hotarele satului; limba, 

adică, prin virtualităţile ei, unifică şi aceea ce nu unifică originea. 
Multe popoare îşi datorează unitatea lor naţională limbii, 
iar nu originii. În evoluţia omului individual, acest stadiu cores- 
punde la starea conştiinţei orientate prin o cultură organizată 
şi dirijată. În sfârşit, în comunităţile cu conştiinţa de destin, 
membrii comunităţii sunt legaţi între ei prin înfăptuiri istorice, 
la care au participat sau au consimțit şi care pun în cumpănă 
viitorul lor și al copiilor lor. În evoluţia omului individual, 
acest al treilea stadiu corespunde conștiinței cetăţeanului ho- 
tărât să se solidarizeze cu destinul comunităţii sale, din convin- 
pere intimă şi liberă. 

Etnicul nostru românesc are particularitatea de a prezinta 
câteșitrele aceste stadii. Stadiul întâi, etnicul sătesc, este reprezin- 
tat printr-un material bogat şi care este extins pe o perioadă de 
timp extrem de lungă, fiindcă începe de la perioada neolitică; 
stadiul al doilea, bine închegat prin conştiinţa unităţii culturale ; 
iar Stadiul al treilea începe cu ultimele mari războaie, după toate 
semnele într-un chip fericit. 


5. — Să luăm acum în parte şi în mod mai amănunţit cunoş- 
tință de cele trei stadii ale etnicului românesc. 

Etnicul românesc a fost constituit prin contribuţiile diferi- 
telor seminţii de popoare, dinlăuntrul hotarelor Daciei vechi, 
seminţii apropiate între ele şi unificate, în decursul unui lung 
şir de secole într-o singură naţiune română, sub influența consti- 
inţei dobândite despre comunitatea lor de origine, despre comuni- 
tatea lor de limbă şi despre comunitatea lor de destin. Conşti- 
ința comunităţii de origine a dat struetura etnicului sătesc: 
obiceiurile, credinţele, portul și arta țărănească, păstrate şi 
astăzi de numeroase sate, aşezate pe o largă suprafaţă din teri- 
toriul ţării noastre. Ea a avut primul rol în constituirea etnicu- 
lui românesc și acest rol îl va păstra totdeauna. Cu diferenţierea 
oraşelor de sate şi cu organizarea progresivă a statului românesc, 

la conștiința comunităţii de origine s-a adăugat, cu un rol din 
ce în ce mai preponderent, conştiinţa comunității de limbă, 
din care s-a ridicat aceea a unităţii de cultură naţională. Iar, 
sub continua ameninţare a soartei neamului, plămădită prin 
ingrijorarea războaielor tragice şi a hotărârilor eroice, la aceste 
două, s-a adăugat în al treilea stadiu de dezvoltare, conștiința 
comunităţii de destin: „unul ne este destinul la toți Românii”), 
sub a cărei influență ne găsim astăzi. 

Conştiinţa comunităţii de origine a produs etnicul sătesc. 
Că acest etnic este produs sub influența unei conștiințe, nu face 
îndoială. Am spus-o mai înainte, şi revenim asupra acestui 
adevăr prin câteva cuvinte. Orişicât am numi organizaţia 
satului o organizaţie primitivă, ea nu este totuşi o comunitate 
animală; nu este chiar o adunătură de sălbatici. Sălbaticii se 
grupează în hoarde constituite prin înrudirea de sânge, dar 
gruparea lor se datorează mai mult condiţiilor de viață biologică 
şi excepţional numai celor de viață sufletească. Satul românesc, 
cum şi de altminteri orice sat din Europa, îşi găseşte unitatea 
sa socială în datul unei conştiinţe de comunitate omenească. 
Nu aflăm sat în Europa care să-şi caute ascendenţa într-un 
animal sau într-un obiect al naturii, aşa cum fac multe hoarde 
de sălbatici. Negreşit, conştiinţa comunităţii de origine nu o 
are satul european într-o lumină vie, dar el o are cu toate acestea, 
fiindcă numai aşa se explică integrarea lui sufletească în organi- 
zaţiile sociale şi culturale pe care le aduce cu sine statul naţional, 
în care intră toate statele europene. Hoardele de sălbatici sunt 
refractare organizărilor de stat naţional; trăiesc şi mor în struc- 
tura lor primitivă, fără putinţă de a se integra în organizări 
superioare de cultură, aceea ce a şi îndreptăţit pe unii antropo- 
logi să le considere ca resturi degenerate şi nicidecum ca forme 
de început ale evoluţiei istorice a omenirii. 

Conştiinţa comunităţii de origine are pentru exprimarea sa 
în satul românesc, un organ foarte viu, care se cheamă: gura 
lumii. Cum face lumea; cum crede lumea; cum hotărăşte lumea. 
Săteanul se orientează după lume. Nu după o lume abstractă 
sau cu o existență transcendentă lui, ci după lumea care-l încon- 
jură şi a căreia realitate el o simte trăind în obiceiurile şi credin- 
tele pe care le-a pomenit de când s-a născut. Această lume dă- 
tătoars de obiceiuri şi de credinţe, stă strajă și călăuză întregii 
sale activități. Memoria, judecata, gustul pentru frumos, apre- 
cierea de ce-i bine şi de ce-i rău, precum şi toate facultăţile lui 
spirituale se sprijină şi nu pot fi înţelese în manifestările lor, 
decât raportate la lume; iar această lume este însăşi comuni- 
tatea lui de origine, iar nu o autoritate impusă cu de-a sila. 
Revolta în contra lumii, adică în contra obiceiurilor şi a credin- 
telor satului, revoltă pe care o întâlnim așa de des la omul de 
oraş, pentru sătean este o scrânteală de minte; el nu-şi poate 
concepe ființa, ca deosebită de lume. El formează cu ea o unitate 
nedespărţită. De aceea, unui sătean nu-i vine niciodată în minte 
să întrebe: de ce la naştere, la nuntă, ori la înmormântare obi- 
ceiul este așa şi nu altminteri; de ce iarăşi credinţa că anumite 
semne duc la prevestiri rele şi nu la unele bune; de ce, în sfârşit, 


descântatul, când este să-l facă, trebuie să-l facă repetând anu- 
mite cuvinte şi nu altele, fiindcă asemeni întrebări i se par la 
fel de ridicole cu întrebările: de ce s-a născut cu ochii căprui şi 
nu albaştri, de ce este înalt şi nu este scund şi altele ca de-al-de- 
astea. Întrebări de felul acestora şi le pune numai omul care a 
ajuns să-şi facă din experienţa sa personală un criteriu de jude- 
cată, aceea ce săteanul este departe de a face. Săteanul este con: 
dus, nu de „eul”” personal, ci de „eul colectiv” al lumii. Supre- 
mele sale convingeri şi le exprimă la plural: „noi sătenii”, 
„noi bătrânii”, „noi tinerii”, „noi femeile”. Totdeauna „noi”, 

nu „eu”. La persoana întâi de la singular, vorbesc în sat numai 
aceia cari au dobândit deprinderi de şcoală. 

Obiceiurile, credinţele, portul, întovărăşirile la joc şi la muncă, 
tehnica muncii în genere, arta populară etc., cu un cuvânt, 
tot etnicul sătesc poate fi înţeles numai ţinând seama de această 
identificare a săteanului în sufletul colectiv al „lumii satului”. 
Constatarea aceasta nu este nouă; ea a fost făcută şi de mulţi 
alţii; aproape chiar în aceleaşi cuvinte. Din nefericire însă, 
constatarea aceasta, odată făcută, n-a fost folosită pentru a 
scoate din ea îndrumările necesare cercetărilor etnografice, 
ci a servit de bază la tot felul de speculaţii sociologice şi meta- 
fizice, iar aceia care au avut oroare de speculaţii s-au mărginit 
la strângere de material etnografic. Desigur, aceștia din urmă 
erau mai folositori ştiinţei, de cum erau ceilalți, dar nici ei nu 
serveau ştiinţei lor în mod desăvârşit. Etnopsihologia trebuie 
să fie ceva mai mult decât o ştiinţă ajutătoare istoricului culturii ; 
ea trebuie să ambiţioneze a găsi îndrumări, nu numai pentru 
viitoarele cercetări etnografice, dar şi pentru educaţia şi con- 
ducerea politică a naţiunii, asupra căreia se aplică. 


6. — În cercetarea obiceiurilor şi a credințelor unui sat, 
prima regulă care se impune etnografului este ca elsă se asigure 
că aceste obiceiuri şi credinţe sunt în adevăr în actualitatea vieţii 
satului, iar nu simple născociri sau lucruri citite prin cărţi. 
De aceea, este de datorie o cât de prelungită şedere printre să- 
teni în acest scop. Dacă s-ar putea, etnogratul ar trebui să ia 
cunoștință de obiceiurile şi credinţele satului, nu prin întrebări 
puse, ci lăsând ca obiceiurile şi credințele să se actualizeze în 
faţa lui. În felul acesta el își dă seama de sinceritatea şi de pres- 
tigiul lor; date pe care nu le poate avea din informaţiile dobân- 


dite prin întrebări. Graba de a culege cât de mult etnic, de la 
orişice informator şi câteodată chiar prin corespondenţă scrisă 

sa: a 


special mult discredit pentru culegerile de folklor. Cercetătorul 
de etnic nu trebuie să uite că ştiinţa etnografiei este o știință 
de observaţie şi ca orice ştiinţă de observaţie trebuie să se fundeze 
pe o intuiţie lămurită, pe care în domeniul etnicului nu o poate 
avea cineva decât prin trăirea manifestărilor etnice. Ținându-se 
seama de aceste îndatoriri. se poate ajunge în urmă la alcătuirea 
unei hărți etnografice, în care sufletul etnic al unui popor este 
arătat ca într-o oglindă. Dacă însă nu se ţine seama de aceste 
îndatoriri, harta etnografică, alcătuită pe bază de informaţii 
superficiale, este fără valoare ştiinţifică şi poate fi interpretată. 
după interesul aceluia care a alcătuit-o. Spunem toate aceste 
lucruri banale, fiindcă, în zilele noastre, lupta care se dă între 
popoare pentru dovedirea constituţiei lor etnografice a făcut 
din falsificarea hărților etnografice o afacere de stat5!, Sunt 
guverne care cred că pot servi popoarelor ce conduc prin organi- 
zarea sistematică a falsificării hărților etnografice *. 


Cercetările întreprinse asupra altor manifestări etnice, ca: 
stilul locuinţei, portul, construcţia uneltelor de lucru şi de gos- 
podărie casnică, desenurile şi armonizarea culorilor pe diferite 
obiecte etc., necesită o şedere mai redusă în mijlocul sătenilor, 
deoarece aceste manifestări se intuiesc repede, şi de multe ori 
cu ajutorul fotografului, fără ca să fie nevoie de prezenţa chiar 
a cercetătorului. În schimb, aceste manifestări cer de la etno- 
graf o mai mare iscusinţă în ceea ce priveşte stabilirea originali- 
tăţii lor. Unele dintre ele sunt de-a dreptul marfă care circulă 


din sat în sat; altele sunt datorite unor specialişti, care îşi mută 
reşedinţa din loc în loc, după cum cer interesele comerciale. 
În afară de acestea, legătura lor cu conștiința de comunitate a 


* Comp. Vintilă Mihăilescu, Ueber die ethnogr. Karte des Grafenl. 
Teleki, „Bul. Soc. rom. de Geografie”, 1940, pag. 233. 

lumii satului, nefiind atât de strânsă, cum este aceea a obice- 
iurilor şi a credințelor, face ca ele să fie mai expuse influențelor 
venite din vecinătate. Totuşi, cu totul libere de sub etnicul să- 
tesc, nu sunt nici ele. Inovaţiile în stilul locuinţei și al îmbrăcă- 
minţii se strecoară cu mare greutate..O unealtă nouă, fie ea 
cât de practică şi cât de ieftină, nu înlocuiește pe cea veche, deşi 
aceasta este fără calităţi, decât treptat. Ea trebuie să fie adoptată 
mai întâi de un fruntaș al satului, să-şi facă un lung stagiu până 
ce să fie adoptată de toată lumea. Furca de tors, în forma ei 
primitivă, bunăoară, își ţine locul la brâul țărancelor noastre, 
cu toate că multe dintre acestea cunosc furca în modele noi și 
își dau seama de neajunsurile celei vechi. Tot astfel și cu celelal- 
te unelte de gospodărie. Săteanul le înlocuiește cu greu, deşi 
nepotrivirea lor cu cerinţele practice ale vieţii îi este câteodată 
vădită. Toate aceste unelte fac oarecum parte din ritualul cre- 
dințelor şi au prin acestea un rost în ursita vieţii sale. Plugul 
și boii trebuie tămâiaţi înainte de a ieşi la prima arătură de 
primăvară, slujbă ce nu se poate face la orice mașinărie; jugul 
boilor își are fixate forma şi materialul, deci nu poate fi înlocuit 
cu hamul de piele; tot așa: războiul de ţesut, vârtelnița, călda- 
rea, pirostriile, ceaunul, vătraiul, făcăleţul şi multe altele, nu 
fiindcă sunt simple şi deci ieftine, ci fiindcă în ele se prelungește 
felul de a' simţi al săteanului. În structura lor simplă îşi găseşte 
săteanul liniştea și ordinea sa la lucru. Înainte de a-l obliga 
să-şi înnoiască acest vechiu inventariu de unelte, — dacă este 
ca obligaţia să fie executată și deci să fie spre folosul lui —, 
trebuie pregătit ca sufletul lui să prețuiască uneltele dintr-un 
alt punct de vedere, de cum făcea el până acum. Trebuie găsit 
mijlocul, ca el să preţuiască tehnica muncii cu altă măsură ca 


în trecut. În trecut, tehnica muncii nu este prețuită pentru va- 


loarea sa proprie; este o simplă tradiţie anexată altora. Înaintea 
ei treceau şi trec obiceiurile și credințele, fie cât de păgubi- 

toare. „Când soarele este aproape de asfinţit să încetezi din lu- 
cru”, după o credinţă a locuitorilor din. jud. Ialomiţa *. „Orice 
lucru să-l începi lunea, iar marțea şi sâmbăta sunt zilele morți- 
lor şi orice lucru ai începe în ele nu iese la capăt bun”. „Dar 
lunea să nu înveţi boii la jug”. „Marţea, joia şi sâmbăta nu se 
începe nimic, căci nu-ţi iese cu spor”. „Vinerea sau sfânta Vineri 
este o zi în care femeile se abţin de la multe lucruri, precum: 
pieptănatul, măturatul în casă, facerea de leşie etc., căci este 
rău de boală” **. „Miercurea nu se spală cămaşa, că pe ceia 
lume bei zoală (leşia cu care se spală cămăşile)””, cred locuitorii 
din judeţul Iași. Iar cei din alte judeţe cred că miercuri să nu te 
cârpeşti, că nu ţine cusătura. Joi după Sf. Paşti şi toate joile 
până la a noua săptămână după Sf. Paşti, este interzisă munca, 
după credința din Bucovina, din Vâlcea şi din multe alte locali- 
tăţi. Duminica, dacă tai păsăre sau orice dobitoc, dacă te lai, 
dacă sădeşti plante, dacă ciopleşti sau faci orice fel de muncă, 
te aşteaptă focul, pe lumea aceasta şi pe cealaltă ***. Nu este zi 
din săptămână care să nu-şi aibă opreliştea****. Şi cu toate acestea, 
nu se mărgineşte, la atâta numai, puţina trecere, pe care o are 
tehnica muncii, la sătean. La zilele nefaste, care-l opresc de la 
muncă, trebuie să mai adăugăm deprinderile consacrate prin 
tradiţie şi care fac din el un muncitor fără încredere în experiența 
şi judecata sa personală. Conştiinţa comunităţii hotărăşte pentru 
el. Când începe aratul de primăvară, când însămânțatul şi strân- 
gerea recoltei, ce sămânță să aleagă, ce vite să crească şi în 


* Artur Gorovei5?, Credinţi și superstiții ale poporului român, Ediţia 
Academia Română, 1915. 

** Comp. Artur Gorovei, Op. cit. ; N. Cartojan, Cărţile populare 
în literatura românească, vol. 1, pag. 158. 


*** Artur Gorovei, Op. cit., pag. 109. 
***%* Este de prisos să înșirăm toate zilele de sărbătoare; numărul lor 
exagerat este cunoscut de toţi. 

ce condiţii să le crească etc., toată organizarea muncii agricole, 
cu un cuvânt, este bazată, nu pe iniţiativa personală, ci pe exem- 
plul dat de toată lumea. Munca este o datorie, iar izvor de bo- 
gătie şi putere este numai prin întâmplare sau prin noroc. 

Tehnica muncii este înglobată ca o anexă în tradiţie așa că 
nici o inovaţie nu se poate face înlăuntrul ei, până ce nu se schim- 
bă tradiţia. Alegerea zilei când începe aratul, semănatul sau 
culesul recoltei, înlocuirea uneltei vechi cu una nouă; îngriji- 
rea de sănătatea vitelor și de hrana lor, întovărășirea cu alţii 
la muncă, precum şi toate mișcările pe care le face săteanul în 
scop gospodăresc sunt hotărâte de tradiţia satului şi nu de ju- 
decata sa personală. Oricâtă experienţă ar avea săteanul, mai tare 
decât experienţa lui este tradiția satului. 

Şi aci este locul de a face o observaţie pe care mulți au fă- 
cut-o, dar după ce au făcut-o au și uitat-o de îndată. Un sătean 
luat aparte poate fi ușor convins că felul lui de muncă este gre- 
şit şi că trebuie schimbat numaidecât. El făgăduiește că pe vi- 
itor va semăna și va prăşi porumbul altfel decât până acum. 
Sinceritatea convingerii lui nu lasă nici o îndoială. Cu toate 
acestea, când vine semănatul şi prășitul porumbului, el munceşte 
aşa cum a mai muncit. L-au convins alții de contrar? Nu, ci 
pur şi simplu: convingerea cea nouă, pe care a făgăduit-o, 
a plutit la el pe deasupra voinţei, fără a fi fost în stare să-l de- 
termine la o schimbare. Căci convingerea, ca să prindă într-o 
minte de om şi ca să aibă urmări în activitatea acestuia, trebuie 
să fie sprijinită pe o anumită organizare de funcţii sufleteşti. 
Ea are o tehnică prin care se realizează, cum are orice muncă 
în genere. Dacă nu funcţionează această tehnică, atunci convin- 
gerea nu reuşeşte să prindă. Primul rol în funcționarea acestei 
tehnici îl joacă mecanismul vorbirii. La începutul convingerii 
stă cuvântul. După natura pe care o are înţelesul cuvântului 


este şi natura convingerii la om. La omul la care cuvântul nu 

este împreunat cu un înțeles bine definit şi obiectiv, ci este 
legat de o actualitate sufletească subiectivă, convingerea este 
puţin solidă. Ca să dureze la el o convingere, trebuie ca aceasta 
să se sprijine pe o deprindere: să fie expresia unui sentiment 
permanent sau să fie în acord cu actualitatea sufletească a me- 
diului social. Cazul în care se găsește tocmai săteanul. Convin- 
gerea săteanului se reazămă pe actualitatea sufletească a conș- 
tiinței satului; adică, el are convingerea pe care o are toată lu- 
mea şi care este fixată în zicători, credinţe şi proverbe. Un să- 
tean, de etnic curat românesc, vede cu ochii lui şi aude cu urechile 
lui, dar judecă şi, mai ales, conchide în zicători, credinţe şi 
proverbe. În mod excepțional, dacă este luat deoparte şi dacă 
starea lui sufletească stă sub influenţa unor sentimente puternice, 
el adoptă o convingere nouă şi o adoptă chiar în mod sincer, 
dar de îndată ce reintră în lumea satului, convingerea cea nouă 
a pierit şi el revine la aceea ce a crezut şi a făcut totdeauna. 
O confirmare a acestei caracteristici o aflăm indirect în 
practica întovărăşirilor dintre săteni. Are săteanul nostru încli- 
nare pentru întovărăşiri cu alții? Da, când este vorba de joc, 
cântec şi petrecere ; fiindcă la acestea nu este nevoie de o organi- 
zare contractuală, după un program de lucru discutat -și bazat 
pe răspunderea fiecărui tovarăş, ci este mai mult o organizare 
între anonimi, în care colaborarea este fixată de tradiţie, în mod 
uniform. Pentru întovărăşirea la joc, cântec şi petrecere săteanul 
nostru are multă înclinare. Danţurile şi colindele constituiesc 
chiar o parte însemnată şi originală a etnicului sătesc. Până 
la vârsta de maturitate se pare că nu este sătean care:să nu fi 
făcut parte din asemeni întovărăşiri. În schimb, întovărăşi- 
rile, în scop de producţie economică, care cer un plan de lucru 
şi răspundere nu sunt încercate. Lucrul de tovărăşie miroase a 
sărăcie, zice un proverb. Conştiinţa de comunitate leapă pe 
membrii satului între ei, în mod trainic, prin obiceiuri şi tradiţii, 

dar ea nu este o conştiinţă de solidarism, în înţeles economic. 
Această din urmă conștiință trebuie educată în mod special, 
ea nu răsare de-a dreptul din etnicul sătesc. În această privinţă, 
sociologul F. Tönnies are dreptate să insiste asupra marii dife- 
rente dintre comunitate şi societate; comunitatea este etnic, 
iar societatea este organizarea bazată pe un plan de lucru şi 
pe răspundere personală. 


7. — Cu cât mai amănunțite şi mai bine conduse sunt 
cercetările făcute asupra etnicului sătesc, cu atât constatarea 
de la, care am plecat se verifică mai mult. Conștiinţa comunităţii 
de origine dirijează întreaga activitate a săteanului. Săteanul 
se simte liniştit şi asigurat când se ştie în acord cu lumea satu- 
lui. Muncește după tradiţie, cum după tradiţie practică toate 
obiceiurile de familie. Este aceasta o dovadă de pasivitate, ve- 
nită prin influenţa fatalismului oriental, așa cum au scris şi 
scriu încă mulţi etnografi metafizicieni ? Dar unde începe şi 
unde sfârşeşte orientul şi influenţa lui, deoarece sătenii din 
toate ţările pământului arată aceeaşi pasivitate? Săteanul 
francez şi.german sunt tot așa de pasivi ca şi cel român. Singurii 
săteni întreprinzători pe suprafața pământului sunt aceia cari 
îşi părăsesc etnicul lor originar și se duc să exploreze terenurile 
virgine ale unei țări străine, așa cum s-au petrecut lucrurile 
în timpul colonizării Americii de Nord, dar aceştia numai săteni 
adevăraţi nu pot fi socotiți, ci mai curând sunt burghezi, cu su- 
flet de negustori *. Sătenii adevăraţi sunt lipsiţi de spirit întreprin- 
zător, întrucât viaţa lor este dirijată de conştiinţa unei comuni- 
tăți de origine. Nu faptul că sunt născuţi în Franța, Germania 
sau România determină pasivitatea lor, ci faptul că sunt năs- 
cuți şi trăiesc într-un etnic sătesc. Cu încetarea influenței aces- 


* T. Hersenisi!, Sociologia rurală, în „Revista de Filosofie”, 1941 
ianuarie. 

sunt atâtea motive prețioase de artă, că munca depusă pentru 
alegerea lor este totdeauna răsplătită cu prisos. Entuziasmul, 
pe care l-a arătat şcoala romantică germană, din secolul tre- 
cut, pentru literatura populară, tocmai acestei cauze se datorează. 
Asemenea şi la noi: poeţii și literaţii de frunte, începând cu Vasile 
Alecsandri şi cu Mihai Eminescu, au împrumutat multe imagini 
şi locuţii fericite din bogatul tezaur al poeziei populare. Între- 
gul etnic poate servi înacelaşi scop lumii şcolare. O „educaţie 
este cu atât mai temeinică, cu cât ea găseşte o mai adâncă re- 
zonanţă în sufletul elevului, iar o asemenea adâncă rezonanță 
o dă numai armonia dintre etnic şi școală. Educaţia trebuie să se 
clădească pe etnic. 


8. — De altminteri, acesta este şi drumul pe care îl urmează 
dezvoltarea culturii orişicărui popor sănătos. Numai că şcoala 
procedează într-un cadru redus şi prin mijloace puse sub di- 
recţia unei științe metodice, pe când cultura se dezvoltă într-un 
cadru larg şi prin mijloace care ies de sub stăpânirea omului. 
Etnicul sătesc a evoluat la etnicul românesc de astăzi, întregind 
la conştiinţa comunităţii de origine, conştiinţa comunității 
de limbă și de destin, tot prin selectarea elementelor sale proprii. 
Limba vorbită de comunitatea satului cuprinde în ea virtuali- 
tăți infinite. Din acestea sunt realizate în viaţa satului numai 
acelea care ajută expresivitatea intuitivă. Cuvântul săteanului 
este un cuvânt-gest. El exprimă stări sufleteşti subiective şi 
prea puţin înţelesuri obiective. Pe acestea din urmă săteanul 
n-are nevoie să le exprime, cu tot dinadinsul, deoarece ele sunt 
prezente în mintea tuturor sătenilor sub formă de credinţe și 
de proverbe; ele circulă în întreg satul ca un avut comun. Pen- 
tru o comunitate însă mai extinsă, aceste realizări sunt insufi- 
ciente. Oamenii cari au pierdut conștiința comunităţii de origine, 


fiindcă trăiesc în aglomerări mari de populaţie, unde nu se mai 

știe de origine, au nevoie de o limbă cu o altă structură și cu o 
altă valoare de circulație. Cuvintele acestei limbi trebuie să fie 
fixate de un înţeles obiectiv, pentru ca ele să poată fi comunica- 
bile şi să producă în mintea ascultătorului aceeaşi judecată 
pe care o are în mintea sa și vorbitorul. Între sătenii, cari îşi 
vorbesc în sat, stă la mijloc, înlesnindu-le înţelegerea, actuali- 
tatea sufletească pe care o dă tradiția. Abia apucă a vorbi unul, 
că ceilalți au înțeles ce vrea să spună. Ei se cunosc între ei prea 
bine, iar noutăţile satului sunt prea rare. Cu totul altfel, în aglo- 
meraţiile mari de populaţie, în care a slăbit sau chiar a dispărut 
comunitatea sufletească întreținută prin tradițiile etnicului. 
Aci, nemaifiind o intimitate de toate zilele între vorbitori, cu- 
vintele ce se schimbă între ei trebuie ca, prin proprietăţile. lor, 
să producă comunitatea de suflet necesară pentru a fi înţelese. 
De aceea, cu multă dreptate, a fost considerată limba ca un fac- 
tor fundamental în constituirea naţiunilor moderne. Fără o 
unitate de limbă nu se poate concepe o unitate de viață 
națională. Şi unitatea de limbă, pentru aglomerațiile mari 
de populaţie, nu o dă direct limba vorbită în etnicul 
Satului, ci o dau perfecționările care se adaugă acesteia. 
Perfecţionările încep chiar din mijlocul etnicului. Povestitorii 
de basme şi poeţii populari, în mod spontan, toarnă în tipare 
noi cuvinte întrebuințate zilnic de săteni. Unele din acestea rã- 
mân şi, fiind plăcute, se repetă din generație în generaţie. La 
ele se adaugă formulele solemne, în care cuvântul se însoţeşte 
cu un înțeles, fixat intențional pentru veșnicie. Așa sunt formulele 
de vrăjitorie la primitivi; formulele de credinţă creștină la po- 
poarele creştinate. Proverbele, cu cât sunt mai bine prinse după 
realitate, deschid un drum larg raționamentului obiectiv. Cu de- 
pășirea etnicului sătesc apoi scrisul devine o necesitate. Cuvân- 
tul scris are un alt prestigiu decât îl are cel vorbit. Jar cel tipă- 


rit, un prestigiu şi mai mare. Cărţile bisericești, în primul rând, 

autoritatea de a impune un înţeles precis cuvintelor sale şi încă 
mai puțin autoritatea de a stăvili năvala neologismelor. Aceas- 
ta nu s-ar întâmpla, dacă în secolele trecute ea ar fi fost dintru 
început folosită de biserică şi apoi treptat de gândirea româneas- 
că în legi, în ştiinţă şi în literatură. Lipsa de a fi făcut un lung 
stagiu se răzbună astăzi. Sperăm, însă, că prin mijlocirea insti- 
tuţiilor şcolare şi de cultură ale Statului să se înlăture aceste 
neajunsuri, aşa că limba să-şi îndeplinească pe deplin rolul 
la care este chemată în realizarea unităţii noastre naţionale. 


9. — La cele două forme de etnic, arătate până aci, unul fun- 
dat pe conştiinţa comunităţii de origine şialtul pe conştiinţa 
comunităţii de limbă, în mai toate țările europene, deodată 
cu organizarea statelor, se mai adaugă şi un al treilea, fundat 
pe conştiinţa comunităţii de destin. Acesta de al treilea, de obicei 
neluat în seamă în timp de pace de către etnopsihologi, este de 
o mare importanță în momentele de război, cum ne aflăm astăzi 
şi de aceea i se cuvine o deosebită atenţie. 

Ce este destinul şi întrucât conştiinţa destinului este un fac- 
tor activ la constituirea unui etnic? 


Încă din cele mai vechi timpuri ale culturii europene, prin 
destin s-a înţeles neprevăzutul care hotărăşte desfășurarea vieții 
omeneşti sub influența unei puteri necunoscute, putere deasu- 
pra tuturor celorlalte puteri. Pentru creştini această putere este 
aceea a lui Dumnezeu şi astfel creştinul numeşte destinui, pro- 
videnţă. În filosofia modernă înţelesul oscilează, după cum filo- 
sofia este idealistă sau materialistă, dogmatică sau critică, 
dar în toate cazurile tendința lui este de a înlocui puterea necu- 
noscută prin date accesibile raționamentului; date care să nu 
treacă, în tot cazul, peste mijloacele de control ale logicii. Cu 


progresele biologiei, antropologiei, istoriei şi psihologiei, ten- 
dinţa aceasta s-a accentuat şi mai mult, aşa că astăzi datele care 

hotărăsc destinul omului sunt căutate în constituţia sufletească 
a acestuia, în caracterul lui, iar destinul popoarelor, în condiţiile 
fundamentale rasiale, geografice şi culturale, pe care se aşază 
viaţa istorică. Astfel, după înțelesul pe care în mod curent îl 
găsim în filosofie, şi după ea şi în știința modernă, destinul este 
desfășurarea în timp a fondului sufletesc, cu care vine omul, 
sau poporul, pe lume. El este imprevizibil, fiindcă, pentru şti- 
ința de astăzi, fondul sufletesc pe care el îl desfăşură este din- 
colo de control; dar nu este nici fatalitate oarbă, întrucât acest 
fond sufletesc este, totuşi, în realitatea experienței omeneşti 
şi poate fi influențabil *. 

Ideea de destin nu mai este, aşadar, o sperietoare pen- 
tru omul modern. Publiciştii o întrebuinţează zilnic în discuţiile 
pe care le fac în jurul problemelor de educație, de politică, de 
ideal, fără să fie acuzaţi că se pierd în metafizică. Bărbaţii de 
stat o invocă, fără sfială, în discursuri şi proclamaţii solemne. 
Ideea este în curs, la noi, ca şi peste tot în lumea cultă europeană. 
Un reprezentant de frunte al școalei istorice românești, profe- 
sorul de la Universitatea din Bucureşti P. P. Panaitescu ° îşi 
începe un studiu despre destinul românesc, publicat acum de 
curând, cu aceste cuvinte semnificative: „Concepţia de destin 
care de abia acum se cristalizează pentru studiile istorice este 
fecundă: pentru dezvoltarea lor. Istoria nu mai poate fi pentru 
timpurile noastre grave şi pline de sămânță hotărâtoare a vi- 
itorului o plăcută înşirare de anecdote pentru oamenii de spi- 
rit, nici un haos în care înoată cu voluptate cerudiţii, căci des- 
tinul, adică misiunea unui popor în lume, este descifrabil din 
paginile istoriei”? **. 


* Comp. C. Rădulescu-Motru, Timp şi Destin, Bucureşti, 1940. 
** P. P, Panaitescu, Destin românesc, în „Convorbiri literare”, 1941, 
pag. 1270. 

Întrebarea, care este destinul unui om sau al unui popor, 
este pe cale de a putea avea un răspuns din ce în ce mai precis, 
paralel cu rezultatele pe care le vor avea cercetările asupra ca- 
racterului la omul individual şi asupra fondului sufletesc la 
popoare. Când aceste din urmă cercetări vor ajunge la rezultate 
temeinice, ideea destinului va fi şi ea limpezită, sau în orice caz 
va fi pe cale de a fi limpezită. Vom şti pe viitor la ce să o raportăm. 

Dar problema etnicului, pe care o avem noi în vedere, nu se 
soluţionează prin Simpla limpezire a raportului dintre destin 
şi caracterul omului individual sau dintre destin și fondul su- 
fletesc al unui popor. Din acest raport nu reiese necesitatea unei 
conștiințe de comunitate etnică. Nu avem cauza producerii 
ei. În etnicul de sat, ca şi în etnicul de limbă, caracterul omului 
individual, cum şi fondul sufletesc al poporului, există ca date 
permanente, prin urmare, încă pe timpul lor conştiinţa comuni- 
tăţii de destin ar trebui să fie actuală şi un nou etnic n-ar mai 
avea ce căuta. De ce, cu toate acestea, vorbim de conștiința 
comunităţii de destin, ca de un ce nou, în afară de conştiinţa 
care servește de bază celorlalte două forme ale etnicului ? De 
ce, de fapt, trăiesc popoare pe lume, care nu ajung la conștiințe 
destinului lor? Limpezirea ideii de destin nu este de-ajuns, 
ci, pentru soluţionarea problemei noastre, trebuie să ne între- 
băm mai departe, aşa cum ne-am şi întrebat, întrucât este ne- 
cesară ivirea unei conştiinţe speciale de destin, care să producă 
o nouă comunitate de etnic ? 

Prin cercetările antropologice, istorice, entopsihologice etc., 
fondul sufletesc al poporului românesc este într-o oarecare mă- 
sură cunoscut, şi el va fi şi mai cunoscut, în urma cercetărilor 
viitoare. Ştim, astăzi, că moştenirea rasială primită de la vechii 
locuitori ai Daciei l-a înzestrat cu predispoziţii spre ascetism, 
aceea ce l-a făcut să practice, cu o înaltă religiositate, creşti- 
nismul, în ritualul ortodox; că prin virtualitățile fericite ale lim- 
bii, el şi-a putut crea în scurt timp o cultură naţională demnă 

de admirat, cu toate greutăţile ce i-au stat împotrivă; că, în 
sfârşit, se bucură de la natură de un robust optimism, care-l 
face, ca şi pe strămoşii săi Daci, să nu se teamă de primejdiile 
războiului, orişicât ar fi ele de tragice; toate acestea le știm şi 
pe viitor le vom şti încă mai bine, dar nu mai puţin știm, de 
asemeni, că momentele hotărâtoare din care este constituit 
destinul poporului românesc sunt diferite de la secol la secol — 
fiecare epocă își are semnificaţia sa în destinul unui popor — 
şi că, aşa fiind, fiecare moment hotărâtor din destinul românesc 
trebuie să aibă cauza sa specială, în afară de fondul sufletesc 
al poporului românesc, care rămâne ca o condiţie permanentă. 
Comunitatea de destin este slabă în timp de pace; ea se întăreşte 
în momente de grea cumpănă, când este de ales între pace şi 
război, când Ţara este în primejdie. Fondul sufletesc este însă 
acelaşi: Nu de la el vine provocarea momentelor de grea cumpă- 
nă. Acestea trebuie explicate prin intervenţia unei cauze spe- 
ciale, așa cum sunt explicate, de altminteri, toate schimbările 
ce se petrec în natură. O piatră se rostogolește de pe înălțimea 
unui deal. Care este cauza ? Dacă ea n-ar fi fost pe înălțime de 
deal şi ar fi fost într-un fund de vale; dacă ea n-ar fi fost grea; 
dacă pământul de sub ea n-ar fi fost mâncat de ploaie; dacă 
ea n-ar fi fost izolată, ci ar fi fost legată de un bloc mai mare: 
dacă n-ar fi tost ploaia din ajun... nu s-ar fi întâmplat rosto- 
golirea. Mulţi „dacă””, unul tot așa de important ca altul. Care 
este cauza ? Evident, dacă n-ar fi fost ploaia din ajun, piatra 
ar mai fi rămas pe loc, cu toate că ea era pe înălțime, era grea, 
era izolată şi pământul de sub ea era mâncat. De aceea, zicem 
că ploaia din ajun este cauza, iar înălțimea, greutatea, izolarea 
şi starea pământului care o sprijinea sunt numai condiţiile în 


Care s-a petrecut rostogolirea pietrei. Aşa şi la înţelegerea des- 
tinului românesc. Fondul sufletesc al poporului român consti- 
tuie condiționarea permanentă a momentelor hotărâtoare de 

destin; iar fiecare dintre aceste momente îşi are cauza sa spe- 
cială. Poporul românesc în decursul istoriei sale a trebuit să facă 
față la diferite primejdii şi de fiecare dată a luat hotărâri, ale 
căror motive erau susținute pe fondul sufletesc al poporului, 
dar aceste motive nu erau aceleași în mod permanent, ci diferite 
după împrejurări. Şi nu erau aceleaşi, fiindcă de multe ori ho- 
tărârea, care era de luat, nu aparţinea numai poporului român, 
ci şi altor popoare. Comunitatea de destin este mai întinsă 
de cum este aceea de limbă şi de origine. Prin destin se pot lega 
între ele popoare care n-au în de comun, nici limba, nici originea. 
Aşa poporul român, în trecutul său, a mers ca apărător al creş- 
tinătăţii, alături de popoarele slave, iar astăzi, ca apărător al 
civilizaţiei europene, merge alături de poporul german, în contra 
tocmai a celui mai numeros dintre popoarele slave. Destinul 
n-are hotar pentru etnicul său. El poate pune în comunitate pe 
membrii unui singur popor şi tot el poate pune în comunitate 
pe toate popoarele unui continent. 

Cu alte cuvinte, destinul românesc este condiţionat în mod 
permanent de fondul sufletesc al poporului român, dar acest 
fond nu explică motivele care fac ca poporul român să ia o 
hotărâre supremă, de pace sau de război, într-un anumit mo- 
ment; aceste motive, care constituiesc cauza specială a destă- 
Şurării destinului, le dă conştiinţa, trezită în popor, prin preve- 
derea conducătorilor săi. În războiul din 1916—1918 alianţa 
cu Imperiul rusesc apărea în conştiinţa conducătorilor popo- 
rului român ca fiind puţin periculoasă pentru viitor, deoarece 
se credea Imperiul rusesc, supranumit Colosul cu picioare de lut, 
ca fiind în decădere €!; în 1941, poporul român, sub conducerea 
Mareșalului I. Antonescu, conducătorul Statului, porneşte răz- 
boi contra Sovietelor ruse, fiindcă alta este conştiinţa acestuia 
de destin românesc. Fondul sufletesc al poporului român este 

Cu aceste constatări am ajuns să avem elementele care fac 
originalitatea etnicului de destin şi-l deosebesc de etnicul de 
origine și de etnicul de limbă. 

Câteșitrele forme de etnic sunt determinate de conştiinţa 
comunităţii româneşti, însă după conţinutul deosebit al acesteia. 
Conştiinţa comunităţii de origine este adânc înfiptă în afecti- 
vitate; este puţin supusă inovaţiilor; şi în același timp, mai puţin 
limpede. Ea dă etnicul sătesc, uniform şi ordonat prin tradiţii. 
Mulțumită acestei conștiințe, locuitorii satului se simt ca la ei 
acasă, chiar când sunt siliţi să emigreze, dacă emigrarea lor se 
face cu satul întreg. Așa se explică trăinicia integrităţii poporului 
român cu toată urgia băjeniilor din trecut. Satul emigra întreg 
şi cu satul întreg se păstra și fiinţa poporului român. Etnicul 
bazat pe conştiinţa comunităţii de origine n-are nevoie de condu- 
cători, el se conduce de sine; este fără moarte. Conștiințţa comu- 
nităţii de limbă cuprinde şi ea multă afectivitate, dar şi multă 
intelectualitate. Ea dă etnicul de cultură naţională, adică et- 
nicul pe cuprinsul Țării întregi. Are nevoie de oameni de vocaţie. 
Din fericire, la popoarele sănătoase aceşti oameni de vocaţie 
se găsesc în anumită proporţie, la fiecare generaţie. Întunericul 
unei perioade poate fi compensat prin lumina perioadei urmă- 
toare. Aşa la poporul român, multiplele influenţe străine asupra 
limbii n-au oprit, ci numai au întârziat purificarea şi stilizarea 
acesteia pentru o cultură superioară. În schimb, conştiinţa 
comunităţii de des:in este cea mai sensibilă şi deci cea mai ex- 
pusă. Ea este condiţionată de rațiune, adică de prezenţa, în 
mijlocul poporului, a unor conducători de prevedere excep- 
țională. Lipsesc acești conducători, în momentul când ei sunt 
necesari, destinul poporului este periclitat. Căci hotărârile 
supreme nu aşteaptă deliberări îndelungi și atât mai puțin deli- 
berări luate pe jumătate. O părere greșită, iscodită de o ideolo- 
gie politică superficială, susținea până de curând că destinul 

popoarelor este asigurat prin instinctul lor de conservare; și, 
în consecință, că hotărârile supreme se pot lua prin sufragiul 
universal. Nimic din trecutul istoric al omenirii nu vine să con- 
firme această părere. Hotărârile supreme care au determinat 
asigurarea sau distrugerea vieţii popoarelor au fost totdeauna 
opera conducătorilor. Această legătură dintre destinul poporului 
şi conducătorul lui constituie tocmai partea de tragedie din is- 
toria omenirii. Fiecare popor are posibilitatea să fie condus 
de conducători destoinici, dar această posibilitate este intermi- 
tentă în realizarea ei. La minutul când trebuie, conducătorui 
destoinic poate lipsi şi atunci nimeni altul pe lume nu-l poate 
înlocui. 


10. — Dacă studiul etnicului românesc se face din întreitul 
punct de vedere: al comunităţii de origine, de limbă și de destin, 
credem că etnopsihologul poate, cu mai multă ușurință şi chiar 
în mod mai ştiinţific, să-și claseze materialul adunat şi apoi 
să ordoneze generalizările scoase din acest material, de cum ar 
face păstrând, ca până acum, un punct de vedere unitar și care, 
de obicei, este unul dintre cele trei. Nici comunitatea de origine, 
nici comunitatea de limbă, nici comunitatea de destin, luate în 
parte fiecare, nu reuşesc să dea o bază pentru caracterizarea 
etnicului întreg. Căci etnicul unui popor este totdeauna în curs 
de devenire, cum este și orice organism de pe fața pământului. 
În orice etnic, ca şi în orice organism, viaţa se primeneşte con- 
tinuu, lăsând în urma sa structuri vechi acoperite de altele 
noi. În sufletul omului individual deosebim funcțiuni vechi și 
funcțiuni noi, legate de organe vechi şi noi. Conştiinţa însăşi 
nu este unitară, ci se desfăşoară pe planuri de înălțime diferită 
şi cu ea dimpreună întreaga personalitate omenească. Etnicul, 
care pentru popor este aceea ce este personalitatea pentru indi- 


vid, prezintă o structură diferențiată. A-l forţa să intre într-o 

structură unitară însemnează a-i întuneca cele mai preţioase 
particularități, și anume acelea provenite din devenirea lui, 
Adeseori interesante de ştiut sunt tocmai aceste particularităţi, 

Într-un sat românesc, bunăoară, se găsesc multe obiecte 
prețioase pentru studiul etnicului românesc. Acela care vizi- 
tează satul: se poate înapoia la oraş ducând cu sine un material, 
cu care poate împodobi o cameră de muzeu etnografic. Dar 
oare numai aceste obiecte sunt de preţ ? Sunt de preţ și obiceiurile, 
credinţele, tehnica de muncă și altele. Sunt şi acestea, negreșit. 
Dar în afară de acestea, nimic altceva ? Îndrăzneala surprinsă 
la câte un sătean de a-și scrie, pentru sufleţelul lui, o carte despre 
„multe şi de toate”, în care zilnic să-şi noteze impresiile şi re- 
flecţiile, unele în versuri, altele în proză stilizată pe simţul lui 
de frumos, nu constituie și aceasta un document etnic de preţ, 
care să merite a reţine atenţia vizitatorului ? Socotim că da, 
şi de aceea sunt de felicitat etnografii cari se îndeletnicesc cu 
adunarea unor asemenea documente, fiindcă în ele găsim dovada 
trecerii în mod normal de la etnicul de origine la etnicul de limbă. 
Unor asemeni documente eram obişnuiţi, până acum, să le dăm 
atenție numai dacă au o vechime; ele sunt însă de preţ chiar 
când sunt recente, căci trecerea de la etnicul de origine la etnicul 
de limbă se face în mod continuu. Același preţ îl au şi documen- 
tele în care se manifestă începuturile etnicului de destin. Prefe- 
tele multora dintre vechile tipărituri româneşti intră în această 
categorie. Conștiinţa clară de destin, care încoronează, în vre- 
muri cu totul nouă, etnicul popoarelor, la poporul român o gă- 
sim, din trecutul îndepărtat, conducând politica lui Ştefan cel 
Mare, Vlad Ţepeş şi Mihai Viteazul. „N-am avut de la Turci, 


zice acesta din urmă, nici o greutate sau vreo nedreptate, dar 


* Ion Chelcea02, Neam și Țară. Pagini de etnografie şi folklor, 
București, 1940, pag. 121. 

ceea ce am făcut, toate le-am făcut pentru credinţa creștineas- 
că... M-am apucat să ridic această mare greutate cu această 
ţară săracă a noastră, ca să fac un scut al întregei creştinătăţi”. 
Această conştiinţă de destin este apoi mai clară, ca oricând altă- 
dată, în zilele noastre. Pericolul bolşevismului rus a adus pe 
toți Românii într-o strânsă solidaritate pe câmpul ds război, 
alături de Imperiul german. 

Întreitul punct de vedere, pe care-l propunem pentru stu- 
diul etnicului românesc, nu înlătură însă unificarea. Unificarea 
celor trei forme de etnic trebuie să se facă, dar la sfârşit. Căci 
numai aşa din studiul etnicului românesc se pot scoate îndru- 
mări fundate pentru educaţia şi orientarea politică a poporului 
românesc. 


CAPITOLUL III 


DE LA ETNIC LA ETICUL CREȘTIN 


1. Descrierea etnicului african după cartea lui Diedrich 
Westermann. Deziluzia negrilor africani faţă de europeni 
şi de creștinism. — 2. Influenţa eticului asupra etnicului. 
Limitele acestei influențe. Eticul creștin depăşeşte ca- 
drele etnicului. — 3. Împrejurările istorice în care a 
apărut eticul creștin. Caracterul de revelaţie al acestuia. 
— 4. Eticul creştin fundează etnicul de destin, a cărui 
realizare se urmăreşte în istoria popoarelor europene. 


1. — Un bun cunoscător al regiunilor locuite de popoarele 
săibatice de pe continentul Africii, Diedrich Westermann $5, 
directorul Institutului African din Berlin, a avut ingenioasa idee 
ca, în loc de a publica o carte, în care să descrie etnicul popoare- 
lor din Togo, Sierra Leone, ţara Buşmenilor, colonia Kenya 
etc., a lăsat pe reprezentanţii acestor popoare să-şi istorisească 
ei înşişi viaţa, el mulțumindu-se cu simplul rol de tălmăcitor. 
Cartea este de un deosebit interes. Ea dă un bogat material do- 
cumentar şi, în acelaşi timp, deschide un larg orizont pentru 
înțelegerea psihologiei etnicului. Reprezentanţii popoarelor 
sălbatice, cari-şi istorisesc aci viața lor, cunosc cu toţii pe euro- 
peni, la cari unii au servit ani îndelungaţi, alţii au fost în şcolile 

lor, înființate de misionarii diferitelor biserici creştine; unui 
chiar a trăit mai mulţi ani în Europa, unde a frecventat cursurile 
unui gimnaziu real şi ale unei facultăți de medicină. Prin urmare, 
toţi îşi dau seama de deosebirile dintre mediul vieţii lor de ori- 
gine şi mediul de viață european şi, totodată, îşi dau seama de 
perspectiva ce se deschide comunităţilor lor pentru viitor. În 
istorisirile lor avem direct intuiţia procesului de diferenţiere a 
etnicului primitiv; avem sub ochi un adevărat experiment 
de ordine socială. 

Din conţinutul acestei cărți aflăm mai întâi că, în consti- 
tuţia etnicului popoarelor sălbatice africane, primul rol îl joacă 
conştiinţa comunităţii de familie. Reprezentanţii cari-şi isto- 
risesc viaţa insistă fără excepţie asupra genealogiei lor. Nu este 
unul care să conceapă că omul poate trăi în afară de legăturile 
lui de familie. La orice vârstă, fiul, fiica şi nepoţii se adăpos- 
tesc, în caz de nenorocire, în casa părinților. Ei nici nu se des- 
part de părinţi decât constrânşi de sărăcie sau izgoniți de vrajele 
aruncate asupra lor de duşmani. Căci vrajele joacă un rol im- 
portant în viaţa sălbaticilor. Prin mijlocirea lor sunt explicate 
boalele şi toate nenorocirile prezente şi viitoare. Vrăjitorii sunt 
medicii și sfătuitorii de fiece moment ai sălbaticului; sunt ex- 
ploatatorii ignoranței acestuia. Dar cu tot rolul nenorocit al vra- 
jelor, sentimentele de familie se menţin sincere și puternice. 
Bătrânii sunt respectați de tineri. Femeia, deși într-o situaţie 
inferioară față de bărbat, nu este totuşi sclava acestuia, ci este 
egala lui în îndatoririle față de continuitatea familiei. Din toate 
istorisirile reprezentanţilor africani reiese că imperativul vieţii afri- 
cane este să se asigure continuitatea cât mai numeroasă a familiei. 
Sentimentul de prietenie este iarăși sincer şi puternic. Iată cum 
se exprimă în această privință unul dintre reprezentanţii cari 
figurează în cartea lui Westermann: „În prietenia pe care o 


arată un european pentru un negru african, stau lucrurile aşa: 


— 94 — 


ETNICUL ROMÂNESC 


într-o bună zi, acesta, fie că a făcut ceva bun sau a făcut ceva 
rău, europeanul nu mai vrea să știe de el. O asemenea prietenie 
este fără valoare. Trebuie să iubești pe om dacă îi eşti prieten, 
chiar dacă el face rău, fiindcă om fără păcat nu este. De aceea, 
eu zic: în ce priveşte prietenia, europenii sunt prieteni răi. 
Am mai observat apoi că europeanul arată prietenie numai cât 
are interes de negrul african, iar când nu mai are interes rupe 
prietenia... Prietenia europeanului este din gură, nu din inimă. 
Europeanul minte. Noi, africanii, nu eram obișnuiți să mințim, 
acum am învăţat de la europeni” (Afrikaner erzählen ihr Leben, 
pag. 249). 

Această caracterizare pesimistă este datorită în mare parte 
relei înţelegeri pe care o are negrul african despre motivele pur= 
tării europeanului față de el. Europeanul tratează pe airican 
drept copil, căutând să se servească de el pentru anumite inte- 
rese economice viitoare. Urmărirea unui interes economic pe 
plan de viitor, obișnuită europeanului, este tocmai pentru afri- 
canul care trăieşte pe planul actualităţii, de la început, unact 
de nesinceritate. Negrul african mănâncă, atunci când are 
şi atunci când poate; de aceea, la el motivele de ospătarc în 
comun sunt totdeauna bine venite; cu cât cercul lui de prieteni 
şi de rude este mai întins, cu atât şi zilele de foame sunt la el mai 
rare; pe când europeanul, rostuindu-și viața cu prevedere, are 
mai puțin nevoie de ospețele prietenilor și ale rudelor. Pentru 
negrul african, europeanul apare de aceea ca fiind un egoist; 
deşi se declară creștin. Fiecare are dreptate, dar dintr-un punct 
de vedere deosebit. Africanul judecă în orizontul etnicului său, 
iar europeanul în orizontul unui etnic cu mult mai evoluat. 
La negrul african practica prevederii este necunoscută. Asi- 


gurarea vieţii lui se sprijină pe obiceiurile legate de organizarea 
comunităţii de origine. Aceste obiceiuri îl dirijează şi îl susţin. 


De aci rezultă, la el, reaua înțelegere a europeanului, precum 

şi reaua înţelegere a creştinismului european. Am putea mai bine 
zice, marea deziluzie a negrului african, față de creştinismul 
european, deziluzie care aduce după sine şi pe aceea față de euro- 
pean în genere. Negrul african aşteaptă de la Dumnezeul creș- 
tin asigurarea unei vieţi, ferită de griji şi de necazuri, așa cum 
etnicul lui bazat pe comunitatea de origine l-a obișnuit să aştep- 
te. Dumnezeul creștin ar trebui să fie, după el, un spirit bun de 
vrăjitor atotputernic care să deschidă fiecăruia drum sigur spre 
linişte și fericire. Europeanul nu practică un asemenea creș- 
tinism. Dimpotrivă, în loc să se lase în grija lui Dumnezeu, el 
se forţează să-și întindă cât mai mult puterea asupra naturii, 
pentru a o aservi scopurilor sale egoiste; iar prin ştiinţă și in- 
venţii, el înfruntă chiar pe Dumnezeu. „Mare deziluzie am avut, 
istoriseşte negrul african venit în şcolile din Europa, când am 
constatat că nici unul dintre camarazii mei albi nu se ducea 
regulat la biserică, deși toți se ţineau drept creştini” *. Crești- 
nismul european nu împuținează greutăţile vieţii. El lasă pe 
om să se descurce singur cu găsirea hranei şi a adăpostului; 
nu intervine niciodată. 

Africanul, care-şi istorisește viața în cartea lui Westermann, 
ar fi putut merge mai departe cu constatările sale, dacă ar fi 
cercetat evoluţia istorică a creștinismului. El ar fi putut constata 
în purtarea europenilor de astăzi o gravă inconsecvenţă faţă 
de purtarea primilor creștini. Primii creştini nu urmăreau câş- 
tiguri materiale; dimpotrivă, ei se lepădau de orice avere şi tră- 
iau în comunități sărace, ajutându-se reciproc, ca nişte fraţi 
ce aparțin la aceeași familie. Cu umilinţa în suflete, ei duceau 
o viaţă ascetică. A fost și în Europa o epocă în care creștinismul 


era practicat după dorinţa negrului african! De ce această epocă 
nu s-a continuat? 


* Diedrich Westermann, Afrikaner erzăhlen ihr Leben, 1938, pag. 385. 

2. — Fiecare ţară îşi are etnicul său, adică structura istorică 
pe care a luat-o sufletul poporului care o locuieşte, suflet strâns 
legat, în dezvoltarea sa, de anumite condiţii, pe care nici o cre- 
dinţă religioasă nu le poate suprima sau înlocui, ci cel mult 
dirija. Creştinismul nu era chemat să uniformizeze etnicul po- 
poarelor, ci era chemat să moralizeze etnicul acestora; el este 
etic, nu etnic. Etnicul dă omenirii obiceiurile şi practica vieţii 
de toate zilele, eticul dă omenirii aspiraţiile. De aceea, prin creş- 
tinism, nici Europa nu este constrânsă să persiste în starea ei 
economică şi socială de acum 19 secole în urmă, nici Africa să 
devină deodată continent cu civilizație europeană. Deziluzia 
africanului, de care pomeneam mai sus, provine din o greşită 
înțelegere a faptelor omeneşti. Africanul din cartea lui Wes- 
termann ia eticul creștin drept etnicul european. El așteaptă 
de la răspândirea unui ideal etic suprimarea sau, în tot cazul, 
scurtarea etapelor de evoluţie ale etnicului. 


Această greşită înţelegere a raportului dintre etnic şi eticul 
creştin nu o au numai reprezentanţii Africii, ci o au și unii re- 
prezentanți ai altor continente, inclusiv şi ai celui european. 
Ea constituie, pentru etnopsihologie, o problemă importantă, 
care trebuie să fie îndeaproape cercetată ; aceea ce ne şi îngăduim 
să o facem în capitolul acesta. 


Începem această cercetare referindu-ne din nou la materialul 
documentar pe care ni-l procură istorisirile din cartea lui Wester- 
mann. Africanul care îşi arată deziluzia, văzând lipsa de sin- 
ceritate a europenilor în practicarea creștinismului, ne vorbeşte 
şi de cele văzute în şcolile din ţara sa de origine. Aci, în portul 
Lome al coloniei franceze Dahomey fi, misionarii creştini au 
înființat şcoli care aveau în programul lor de studii şi studiul 
limbii indigenilor. Cum era considerat acest studiu din partea 
şcolarilor indigeni? Ca fiind absolut fără importanţă. Dar 


să-l lăsăm pe el singur să istorisească: „„Învăţătorii noştri nu 

puteau să ne convingă de importanţa limbii materne şi de ne- 
cesitatea de a o cultiva. Ne ruşinam dacă făceam greșeli în scri- 
erea limbii franceze sau engleze, dar nu ne ruşinam deloc dacă fă- 
ceam greşeli în scrierea limbii noastre. Acei dintre noi cari 
avuseseră ocazia să se plimbe pentru scurtă vreme prin Europa, 
la înapoierea lor se prefăceau că au uitat limba maternă, prin 
aceasta ei voiau să arate cât de bine stăpânesc limba străină. 
Ceea ce este mai trist este că erau admiraţi de toată lumea” 
(op. cit., pag. 356). Aceasta în ceea ce priveşte limba. Arătările 
sunt şi mai puţin îmbucurătoare în ceea ce priveşte sentimentele 
de solidaritate cetățenească. Bunul-plac al şefilor diferitelor 
neamuri pune piedică oricărui progres. „Cât de des mă gândesc 
cu tristeţe la ce ar fi putut să ajungă neamul meu, dacă n-ar fi 
fost cruzimea fostului rege Agokoli, care a silit pe toţi supușii 
săi să se împrăştie pe regiuni întinse”? (op. cit., pag. 353). Re- 
prezentanţii Africii, care-şi istorisesc viaţa, au apoi de multe 
ori ocazia să vorbească despre tehnica muncii din regiunile 
lor de origine. Această tehnică este primitivă, bineînţeles. Ea 
se mărgineşte la vânătoare, la agricultură redusă şi la un co- 
merţ încă și mai redus. Această stare de primitivitate nu cens- 
tituie principala ei caracterizare. Principala ei caracterizare stă 
în aceea că această tehnică primitivă rămâne neschimbată din 
generaţie în generaţie. Copilul face aceeaşi muncă primitivă 
ca şi tatăl său. Dacă într-un meșteșug oarecare unul a ajuns 
la o inovaţie, aceasta, de obicei, se pierde la moartea sa sau cel 
mult o cunoaşte numai acela care a stat lângă dânsul; mai de- 
parte inovaţia nu merge. De altmintreli, inovaţia care aduce ur 
spor de productivitate nu atrage atenţia. Ea este pusă pe seama 
vrăjitoriei. În etnicul african se bucură de atenţie numai ceea 


ce este extraordinar. Un om care manifestă semne de nebunie are 
cu mult mai multă vază decât cel mai iscusit meşteşugar. Din ge- 
neraţie în generaţie, experienţa se reia de la început, ca în lumea 

animală. Etnicul negrului african, cu alte cuvinte, nu are o viață 
istorică. El trăieşte perpetuu în prezent. 

Ne oprim deocamdată la aceste date documentare pe care le 
găsim verificate în toate scrierile sociologilor contimporani. 

Ce schimbare poate să aducă eticul creştin în această stare 
de lucruri ? Nici o schimbare, dacă el nu este precedat de multe 
alte schimbări în viaţa de toate zilele. Înainte de a-și iubi pe aproa- 
pele, ca pe sine însuși, negrul african trebuie să se familiarizeze 
cu vederea oamenilor, cari nu aparțin direct familiei sale, şi să 
nu-i mai ia pe aceştia drept dușmani, aşa cum face de obicei. Ca 
să ajungă la această familiarizare este de neapărată nevoie ca 
între el şi străin să existe putinţa de a comunica prin vorbă. Co- 
municarea prin vorbă iarăși, pe lângă că este condiționată de 
cultura limbii, este condiționată şi de înlăturarea piedicilor pe 
care le opune spaţiul. Unde nu există circulaţie între oameni, 
nu există nici înțelegere. Presupunând aceste condiţii îndeplinite, 
vorba de la om la om nu aduce după sine şi iubirea de la om la 
om. Mai este nevoie ca între oamenii cărora li se propagă creş- 
tinismul să existe o organizare socială, în care să fie cuprinse 
familiile în care aceşti oameni sunt născuţi. Cercul iubirii nu 
merge mai departe de cercul organizaţiei sociale. Dar o organi- 
zație socială, constituită din numeroase familii, nu se poate 


înfiripa decât între oameni cari au cât de puţin simţul prevederii. 
Cu cât organizarea socială este mai întinsă, pentru ca ea să fie 
durabilă, trebuie ca în sânul ei să sə găsească mai mult simţ de 
prevedere : adică, să fie mai bine condusă. Altmintreli, prima 
împrejurare neprielnică: o secetă, o inundație, o invazie de lă- 
custe, o boală contagioasă etc., reuşeşte să o împrăștie. Acesta 
este tocmai cazul multor neamuri de sălbatici. Împrejurări pri- 
elnice fac că multe din aceste neamuri ajung la o oarecare den- 
sitate de populaţie dar prima împrejurare neprielnică le risi- 

peşte din nou şi constrânge pe fiecare familie să-şi caute norocul 
care şi încotro poate. 

Nu înşirăm mai departe condiţiile toate, câte trebuiesc îm- 
plinite, pentru ca eticul creştin să aibă răsunet în mijlocul po- 
pulaţiilor de sălbatici. Ele se rezumă într-un cuvânt: fără a fi 
precedat de un anumit nivel de cultură, eticul creştin este fără 
efect. Aceasta explică de ce el n-a apărut în conştiinţa omenirii 
decât la un anumit moment istoric din viaţa acesteia. El nu a 
venit ca să înlocuiască etnicul şi să dea popoarelor fără cultură 
un mijloc miraculos de a se ridica la o cultură desăvârșită, ci a 
venit ca să purifice şi să înnobileze etnicul existent al popoa- 
relor ajunse la un anumit nivel de cultură. Iubirea de oameni 
este înțeleasă şi practicată numai acolo unde există pentru ea 
rădăcini adânci, care să-i pregătească ieşirea la lumină. Înainte 
de Evanghelia iubirii creştine, secole de-a rândul, conștiința ome- 
nirii s-a mulțumit să recolteze din aceste rădăcini numai senti- 
mente izolate de sociabilitate. Fiecare etnic şi-a avut deprinderile 
sale morale. În cultul religios al zeităților de tot felul, în care a 
crezut omenirea, de la începutul ei chiar, s-au manifestat multe 
din aceste deprinderi. Organizările sociale erau totdeauna legate 
de anumite sisteme de practică a dreptăţii şi a respectării persoa- 
nei omeneşti ; dar aceste sisteme nu ieşeau din cadrul etnicului, 
ci erau o consecință a organizării sociale. Cultul religios de 
până aci era un produs etnic curat; el nu avea caracterul de uni- 
versalitate pe care-l are eticul creştin. Eticul creștin pentru 
prima oară, deşi condiţionat în apariția sa, are totuși caracterul 
de universalitate; adică de comandament care depăşeşte expe- 
“riența istorică a omenirii. Iubirea de oameni, predicată de E- 
vanghelia lui Christ, trece dincolo de hotarele etnicului; are 
chiar o tendinţă contrară etnicului. Cum se explică apariţia lui 
„Şi apoi marea înrâurire pe care a avut-o în dezvoltarea culturii 
europene ? 

3. — Inovările, de pe urma cărora se produc schimbări în 
cursul istoriei omenești, sunt totdeauna izvorâte din activitatea 
oamenilor deosebit de dotați, de la natură şi pe cari-i numim 
oameni de vocaţie. Înmulțirea cunoştinţelor, perfecţionarea 
tehnicii de muncă, progresul moral, toate sunt datorite oamenilor 
de vocaţie. Între aceștia însă, acei cari inovează pe terenul moral 
ocupă un loc aparte. Ei sunt foarte rari. Şi sunt foarte rari 
fiindcă dispoziţiile sufleteşti care se cer pentru a inova pe terenul 
moral sunt de cele mai multe ori contrare dispoziţiilor naturale 
omeneşti. Morala cere de la inovatorul ei uitare de sine, sacri- 
ficiul chiar de sine, aceea ce nu este cazul inovatorilor în genere. 
Pe terenul științei şi al tehnicii, activitatea inovatorului se poate 
asocia, şi de fapt se şi asociază totdeauna, cu dorințe egocen- 
trice. În morală însă, niciodată. Aci, inovaţia este totdeauna o 
victorie repurtată în contra egoismului. De aceea, inovatorii, 
pe terenul moral sunt nu numai rari, dar lumea se îndoieşte chiar 
că ar fi de aceeaşi natură cu ceilalți oameni. Eticul creştin este, 
față de morala timpului în care s-a produs, aşa de ridicat, încât 
nu face îndoială că izvorul lui este de inspiraţie divină. 

Împrejurările istorice în care el a apărut sunt bine cunos- 
cute şi se pot rezuma în puţine cuvinte. Teritoriul Asiei occiden- 
tale dinspre Marea Adriatică a fost tot timpul disputat de statele 
puternice de pe valea Eufratului şi a Nilului. El trecea când sub 
stăpânirea unora, când a altora. Într-un răstimp de pace, pe 
acest teritoriu au reuşit să pătrundă şi să formeze mici state inde- 
pendente seminţiile israelite şi judee. Pacea n-a fost însă de 
lungă durată. Teritoriul este din nou invadat şi statele de pe el 
nimicite, dimpreună cu zeitățile la care ele erau închinate. Un 
singur stat se menține, dacă nu complet independent, dar cel 
puţin cu o aparenţă de continuitate : acela al lui Israel, care avea 
ca zeitate pe Jahve %. Această catastrofă a ridicat în prestigiu 

cultul acestuia din urmă. Un şir de profeţi sfârşiră apoi prin pre- 
dicile lor a face din Jahve o zeitate răzbunătoare şi atotputernică. 
Dacă Israeliţii îi vor rămâne credincioși, acesta le va da nu numai 
vechea independenţă, dar și stăpânirea lumii întregi. 

În atmosfera profetismului evreiesc moravurile patriarhale 
reveniră la viaţă şi astfel raporturile între clasele sociale se mai 
îndulciră ; etnicul însă rămase același. Obiceiurile își urmară 
cursul lor vechi: în viața de toate zilele; în raporturile de familie; 
în comer|; în tehnica muncii; în raporturile cu străinii etc. Mo- 
rala familiei, a comerțului și a conduitei față de străini se con- 
tinuă, ca. mai înainte. Dacă Jahve va fi să iasă victorios din lupta 
sa cu celelalte zeități, singurii în câștig vor fi Israeliţii, cari ca 
popor ales i-au rămas credincioşi. Ei vor avea bogăţie şi glorie. 
Restul lumii rămâne așa cum a mai fost *. 

Pe urmele acestui profetism a venit creștinismul, nu însă ca 
o continuare, ci ca o purificare şi ca o înălțare. Dumnezeul creștin 
este Bunul Părinte al lumii întregi; nu are popor ales şi nu este 
răzbunător ca Jahve. În eticul profeților, obligaţiile impuse cre- 
dincioșilor lui Jahve sunt răsplătite cu bunuri pământești şi, 
mai ales, cu dreptul de stăpânire asupra celor necredincioşi ; în 
eticul creştin, obligaţiile impuse credincioşilor sunt o pregătire 
pentru viaţa de dincolo de mormânt, și în afară de orice răsplă- 
tire cu bunuri pământești. Mai presus de toate apoi, în eticul 
creştin deosebirile de origine, de avere, de limbă şi de hotar sunt 
suprimate. Credincioșii, de orice origine și de orice limbă, sunt 
deopotrivă fiii lui Dumnezeu, chemaţi la o fericire cerească, 
egală pentru toți. Eticul profeților izvorăşte din dorința de a 
da poporului evreu o reparaţie, după nenorocirile suferite, pe 


când eticul creştin izvorăște din dorința de a da tuturor oame- 


* E. Troeltsch, Das Ethos der hebrâischen Propheten (Logos, B- 
VI. 1916/1917). 


— 102 — 


ETNICUL ROMÂNESC 


nilor, fără deosebire, putinţa de a ajunge la fericire prin purifi- 
carea şi înălțarea lor sufletească. Între unul și altul este o deose- 
bire ca de la pământ la cer. Profeţii evrei urmăresc mântuirea 
neamului lor şi sunt legaţi de etnicul acestuia; creştinismul ur- 
măreşte mântuirea omului, fără a ţine seama de tradiția etni- 
cului. Din această cauză, creştinismul nu a prins rădăcini în 
țara profeților israeliți, ci a trebuit să treacă în ţările cu o cul- 
tură mai înaintată. Şi nici aci fără o aprigă rezistență. Idealul 
lui era prea ridicat pentru toate țările. În aceasta stă tecmai 
proba revelaţiei sale divine. Eticul creştin apare într-un moment 
al istoriei omenești, dar nu cerut de cultura timpului, ci impus 
culturii timpului. Născut, iar nu făcut. Acest paradox explică 
persecuția cu care a fost întâmpinat creştinismul din partea con- 
ducătorilor politici ai statelor antice. Aceştia nu puteau înţelege 
o religie despărțită de tradiţia unui etnic. În Roma, bunăoară, 
îşi găseau azil tot felul de zeități. Dar credincioşii adunaţi în jurul 
acestor zeități aparţineau unei anumite seminţii și unei anumite 
limbi; comunităţile creştine, singure ele, erau constituite din 
credincioşi, recrutaţi dintr-un amestec de seminţii şi limbi, şi 
practicau obiceiuri de înfrățire şi de disciplină morală, cu totul 
diferite de cele practicate până aci. Noua religie apărea ca un 
element de dizolvare pentru organizarea Imperiului roman. De 
aceea, măsurile de persecuție îndreptate contra creștinismului *- 


4. — În realitate, noua religie nu era un element de dizolvare 
pentru organizarea Imperiului roman, ci ea aducea cu sine, dim- 
potrivă, o conştiinţă mai largă de comunitate omenească prin 
mijlocirea căreia organizarea imperiului ar fi avut de câştisat 
în soliditate. În comunitatea creştină îşi află realizare etniculipe 
baza conștiinței de destin, a solidarităţii în aceeaşi soartă, che- 


* Ernst Troeltsch, Die alte Kirche (Logos, B. VI. 1916,1917). 

mată să joace în viitor un rol hotărâtor în viaţa popoarelor eu- 
ropene. În această viaţă a popoarelor europene, ca un fir roșu, 
se poate urmări transformarea vechiului etnic într-un etnic de 
destin. Teama de odinioară a conducătorilor statelor antice, că 
prin această transformare se introduce în organizarea statului 
un element dizolvant, se dovedeşte fără temei. Este adevărat că 
în comunitatea creştină, vechiul etnic, cu tradiţiile lui de origine 
şi de limbă, cade pe al doilea plan, dar nu pentru a face loc anar- 
hiei de moravuri, ci, dimpotrivă, pentru a pune în locul lui un 
etnic de o disciplină mai severă, necunoscută până aci. Etnicul 
vechi se mulțumea cu sprijinul dat de tradiţie; etnicul nou cere 
voinţa conştientă. Pentru a-și mântui sufletul, creştinul nu este 
de ajuns să imiteze, ci el trebuie să aibă veşnic conştiinţa trează 
pentru a evita păcatul. În comunitatea creştină domneşte o 
disciplină tot aşa de severă, dacă nu chiar mai severă, ca în rân- 
durile celei mai bune armate. Această disciplină, de natură su- 
fletească, a scăpat priceperii conducătorilor politici, în prima 
epocă a creştinismului. Ea n-a întârziat însă să fie pricepută, şi 
odată pricepută să fie folosită, chiar cu precădere înaintea ace- 
leia din rândurile armatei. Prin mijlocirea acestei disciplini su- 
fleteşti, cerută de eticul creştin, a fost cu putință organizarea 
raporturilor culturale dintre popoarele Europei moderne. Idea- 
lurile, care depăşesc sfera intereselor strict naţionale, ar fi rămas 
fără apărători în mijlocul Europei, dacă creştinismul n-ar fi 
creat din vreme etnicul fundat pe conştiinţa comunităţii de destin. 
Căci popoarele prin firea lor sunt egocentrice, ca şi indivizii. 
Până ce ele să-şi cunoască menirea de santinelă în apărarea unui 
ideal comun, trebuie ca mai înainte prin conștiința lor să treacă 
fiorul eticului creştin, care singur poate da putere de sacrificiu. 
Fără plămădirea dată de creştinism sufletului european, n-ar fi 


astăzi războiul pentru apărarea civilizației în contra barbariei 

bolşevice şi n-ar fi nădejdea în organizarea unei Europe mai civi- 
lizate pe viitor. 

Eticul creştin a fost făcut cunoscut popoarelor din antichitate 
prin revelaţia divină a lui Isus Christos, şi de atunci fiecare popor 
a înfăptuit din el atât cât i-au permis puterile sufleteşti. Căci 
revelaţia se mărginește la lumina conştiinţei, nu trece și la în- 
făptuire. Înfăptuirea rămâne să şi-o pregătescă fiecare popor în 
parte. Poporul care are fericirea să nască din mijlocul lui oa- 
meni de vocaţie, inovatori pe toate terenurile, este mai în măsură 
să realizeze condiţiile cerute de înfăptuirea eticului creştin. Oa- 
menii lui de vocaţie pregătesc conştiinţa comunităţii de destin 
prin dezvoltarea pe care ei o aduc culturii. A face numai predica 
eticului creștin, fără a pregăti de mai înainte dezvoltarea culturii, 
este fără folos. Pe urmele unei asemeni predice vine deziluzia, 
aşa cum am văzut-o la negrii africani, în cartea lui Westermann. 
Europa de astăzi, după atâtea secole de pregătire culturală, este 
încă departe de a avea între popoarele ei o comunitate de destin, 
prin care să-și apere viitorul. Este lung şi spinos drumul pe 
Golgota, pe care omenirea trebuie să-l suie, după pilda Mântui- 
torului. 


CAPITOLUL IV 


ÎNDRUMĂRI NOI ÎN ETNOPSIHOLOGIE 


1. Etnic şi naţional au același înţeles. — 2. Etnicul nu se 
reconstituie din piesele de muzeu etnografic, el este în ac- 
tualitatea națiunii. — 3. Știința etnicului, un îndreptar 
pentru politica și cultura unei națiuni. Conștiinţa de comu- 
nitate este pentru viața socială aceea ce este eul pentru viața 
individuală. Conştiinţa de comunitate, cheia de boltă a sta- 
tului naţional european. — 4. Rolul pe care-l are ştiinţa 
etnicului în viața națiunilor. Ajutorul pe care-l dă la inter- 
pretarea datelcr antropologice și sociologice. Activitatea 
școlară trebuie înrădăcinată pe cunoştinţa etnicului. Va- 
loarea de circulaţie a însușirilor şi a scăderilor din sufletul 
unei națiuni. — 5. Aplicarea științei etnicului la raporiul 
dintre națiuni. Realizarea pe teren politic a comunităților 
de destin. Condiţiile în care această realizare s-a făcut în 
Germania şi Italia. — 6. Etnicul de destin pe linia politicii 
internaționale. Spaţiul vital şi problema minorităților. 


1. — Etnicul, după etimologia sa (din grecescul ethnos), 


are înţelesul cuvântului național, pe care-l găsim în mai toate 
limbile europene format din latinescul natio, şi care denumeşte 
comunitatea de naştere. In limba latină, clasică şi medievală, 

cuvântul natio are o întrebuințare rară; în locul lui este între- 
buinţat cuvântul ethnicus, pentru a denumi pe barbarul sau pă- 
sânul (gentilis) după neamul de origine. Cu organizarea po- 
poarelor europene în state naţionale, cuvântul național câştigă 
în răspândire, înlocuind peste tot pe erhnicus. Cuvântul înlocuit 
revine însă la viață prin constituirea științei, ctnografia. A- 
ceastă ştiinţă, care are de scop să cerceteze viața sufletească a 
națiunilor, după uzul adoptat în terminologia ştiinţifică, a trebuit 
să se denumească cu un termen grecesc. Astfel ethnos, ethnicus, 
etnicul se încetăţenesc din nou în vorbirea curentă, dublând în- 
țelesul cuvântului național. 

Dar când doi termeni au la origine același înţeles, întrebuin- 
tarea lor sfârşeşte prin a le găsi o diferenţiere. Aşa și în cazul 
de faţă. Etnicul a dobândit în vorbirea curentă un înţeles legat 
ceva mai strâns de originea rasială şi de condiţiile geografice, 
pe când naţionalul s-a extins de preferință pe planul juridic și 
spiritual. Nu se zice suveranitate etnică sau biserică etnică, ci 
se zice suveranitate naţională şi biserică naţională. În schimb, 
nu se zice: naţionalul de munte, ci etnicul de munte ; de aseme- 
nea, expresia: înrudire națională nu se zice, ci înrudire etnică. 
Etnicul, în limba română, are o tonalitate afectivă mai pronun- 
tată de cum are naţionalul, care se desface din ce în ce mai mult 
de personalitatea omenească pentru a lua un caracter neutral. 

Este de prevăzut că pe viitor, prin înmulțirea cercetărilor et- 
nografice şi mai ales prin ramificarea acestora, diferenţierile de 
înţeles, produse până acum în vorbirea curentă, să se precizeze 
mai mult. Etnicul își va avea înţelesul elaborat de ştiinţa etno- 
logiei, iar naționalul va continua să aibă înțelesul pe care i-l vor 
da ideologiile politice şi sociale. De pe acum chiar, în scrierile 
de etnologie, aproape că nu se întâlneşte decât cuvântul etnic, 
deşi adesea acest termen ar putea fi înlocuit cu naționalul. 

2. — Cum și în ce scop trebuie studiat etnicul unui popor ? 

Prin însăși punerea acestei întrebări, mărturisim neîncrederea 
pe care o avem în îndrumarea dată până astăzi cercetărilor asupra 
etnicului. Ştiinţa etnicului este știința vieţii sufletești a unei 
naţiuni existente în viață, ca atare este ştiinţa unui suflet, iar nu 
ştiinţa unui organism mort, pe care l-am avea de reconstituit 
din rămăşiţele trecutului. Sufletul unei naţiuni, în firea lui, se 
continuă același, de la naşterea și până la moartea naţiunii, aşa 
că acela care vrea să-l cunoască trebuie să-l cerceteze în între- 
gimea lui. În acest chip procedează și celelalte ştiinţe, cu obiecte 
asemănătoare. Antropologia pentru a cunoaște tipul de rasă, la 
care aparţine o naţiune, compară caracterele corporale ale dife- 
ritelor generaţii perindate în viaţa naţiunii, fără preferinţă pentru 
o generaţie sau alta, şi dă, ca rezultat, definiţia tipului rasial la 
care națiunea aparţine; tip care cuprinde deopotrivă pe stră- 
moşi şi pe cei ce se găsesc în viaţă. Dacă tipul de la o generaţie 
la alta nu este același, aceasta însemnează că nici națiunea nu a 
rămas aceeași. Căci viaţa organismelor, fie individuale, fie so- 
ciale, este unitară; ea se ridică pe aceeași curbă de creștere de 
la naștere şi până la moarte. Aceea ce antropologia face pentru 
cunoaşterea tipului rasial, trebuie să facă şi etnopsihologia 
pentru cunoașterea etnicului unei naţiuni. Ea trebuie să studieze 
viața sufletească a naţiunii începând cu strămoșii şi sfârşind cu 
ultima generaţie. Căci antropologia și etnopsihologia au același 
organism social de studiat, numai că antropologia se ocupă cu 
caracterele fizice ale organismului, iar etnopsihologia, cu ca- 
racterele lui sufleteşti. Din aceste consideraţii, socotim că în- 


drumarea dată până acum cercetărilor asupra etnicului este 
greșită. Ştiinţa etnicului nu poate ca până acum să se mărgi- 
nească la colectarea unor obiecte pentru muzeu, fie aceste obi- 
ecte cât de artistice şi cât de rare; ea nu poate iarăși să stea în 
serviciul istoricului pentru a uşura acestuia datarea şi carac- 

terizarea epocilor culturale; cu atât mai puţin încă nu poate fi 
o apologetică a trecutului, ci ea trebuie să fie o ştiinţă a realităţii 
sufletești, din care să se poată trage învățăminte pentru viitorul 
naţiunii studiate. Pentru cunoaşterea realităţilor sufleteşti dis- 
părute sunt ştiinţele arheologice, preistorice, protoistorice și 
multe altelc. Acestor ştiinţe le revine sarcina de a reconstitui 
aceea ce nu mai există. Etnicul nu este un obiect de reconstituire, 
după date istorice; el este viu în fiinţa oricărei naţiuni și trebuie 
numai dezvăluit pentru a se vedea în întregime; explicat pertru 
a i se înţelege unitatea organică. Etnicul românesc, dacă ar fi să-l 
reconstituim din piesele de muzeu, ar fi să renunțăm la ade- 
vărata lui cunoaștere. Căci ce reprezintă oare piesele de muzeu ? 
Rarităţi de tot felul. Acestea adunate la un loc nu constituiesc o 
realitate vie, ci o plăsmuire fictivă. Etnicul reconstituit din pie- 
sele adunate în muzeu este ca o pasăre reconstituită din legen- 
dele imaginate de poeţi: pasăre cu tot felul de pene frumoase, 
cu tot felul de zboruri agere şi cu tot felul de ciripiri, în fond, un 
fel de fenix fără viață. Etnicul românesc adevărat stă în sufletul 
întregii naţiuni române, care trăieşte în prezent, şi care în decur- 
sul vieţii sale a putut desfăşura diferite virtualităţi, toate însă 
formând un singur organism, cu o singură linie de destin. 

În afară de antropologie, ştiinţa de care etnopsihologia se 
apropie mai mult este sociologia, dar fără să se confunde cu ea. 
Sociologia are între obiectele sale de cercetare şi naţiunile, ală- 
turi de toate societățile omeneşti, începând cu acelea ale sălba- 
ticilor şi sfârşind cu acelea ale oamenilor civilizaţi. Dar cerce- 
tarea sociologului porneşte din alt punct de vedere de cum por- 
nește aceea a etnopsihologului. Sociologul privește națiunea ca 
pe un organism social, în care unificarea diferitelor funcțiuni 
suileteşti se face în condiţii de ordine universală, adică în condiţii 
asemănătoare, dacă nu chiar identice la toate naţiunile de pe 


suprafața pământului, pe când etnopsihologul priveşte națiunea 

ca pe un organism sufletesc, produs sub influenţa unei anumite 
conștiințe de comunitate și care, prin diferenţierea sa de la na- 
ţiune la naţiune, face din fiecare naţiune un unicum pe lume. A- 
tenţia sociologului este îndreptată spre faptul instituţional, care 
se repetă în timp şi în spaţiu; iar atenţia etnopsihologului, spre 
faptul caracteristic individual. Adevărurile sociologiei se desco- 
peră, în mod izolat fiecare, prin metoda comparativă şi se verifică 
prin statistică; adevărurile etnopsihologului, fiind strâns legate 
de intuiţia totului etnic, n-au putinţa de a se izola, aşa că desco- 
perirea lor prin metoda comparativă înaintează cu greu, şi tot 
așa este și verificarea lor. Pentru a le descoperi, omul de ştiinţă 
trebuie să le trăiască în el însuși. Sociologul care-și propune să 
strângă cercetarea înlocuind observarea comparativă făcută 
asupra naţiunii în genere cu ancheta asupra naţiunii sale proprii, 
în etnicul căreia el pătrunde trăindu-l, în aparenţă își ușurează sar- 
cina, dar în realitate şi-o îngreunează. De aceea, foarte rareori 
sociologii se hotărăsc la această restrângere. 


3. — Cunoaşterea unui etnic dispărut-din viața omenirii este 
greu de realizat; este chiar un lucru irealizabil ; dar și dacă s-ar 
realiza, o asemenea cunoaştere n-ar avea alt rol decât să ilustreze 
o epocă din istoria culturii omenești, așa cum este ilustrată a- 
ceastă istorie de atâtea alte capodopere produse de geniul ome- 
nesc. Un rol practic, în viața naţiunilor de astăzi, ca n-ar avea 
sau l-ar avea pe acela pe care-l au, de regulă, cunoştinţele is- 
torice. Adică, foarte redus. Ştiinţa istoriei, în scop pragmatic, 
se scrie de aceea astăzi din ce în ce mai rar. 


Cu totul diferit este rolul pe care este chemată să-l aibă ştiinţa 
etnicului existent şi pe care urmăreşte să îl dea etnopsihologia. 
Această știință, pe lângă că pune în valoare rezultatele cerce- 


tărilor antropologice și sociologice, precum vom vedea îndată, 
constituie un îndreptar preţios pentru orientarea politică şi cul- 

turală a naţiunii, la care ea se referă. Dar înainte de a trece la 
arătarea motivelor cărora se datorează acest rol diferit, să in- 
sistăm prin câteva cuvinte asupra. caracterelor care definesc 
etnicul. 

Am spus mai înainte că etnicul este sufletul unei naţiuni. 
Această definiție are nevoie de o precizare în ceea ce privește 
cuvântul suflet. Mai întâi, nu înţelegem prin suflet o entitate 
metafizică, ci unitatea de viaţă legată de o orientare conştientă, 
Suflet, în înţeles larg, au și animalele, fiindcă oriunde constatăm 
o simţire conştientă, trebuie să admitem şi existența unui suflet. 
Dar cuvântul suflet are şi un înţeles restrâns, care mărginește 
sufletul la om. În acest înţeles restrâns, el este simţirea împreu- 
nată cu o conştiinţă a eului. Animalul simte, dar nu raportează 
simţirea lui la un eu conștient. Singur omul ajunge la această 
conştiinţă. În acest înţeles restrâns, luăm şi noi sufletul din defi- 
niţia etnicului. Etnicul este prin urmare, într-o definiţie mai pre- 
cisă, structura istorică pe care o ia viaţa unui grup social, care 
se bucură de conştiinţa unui eu al său propriu. Un eu al său 
propriu omul individual îl are din naştere, dar acest eu nu-l are 
societatea de oameni. Societatea de oameni este formată la în- 
ceput prin constrângeri instinctive, apoi este menţinută prin 
aceste constrângeri mult timp fără ca manifestările ei să fie con- 
duse de conştiinţa unui eu; ea ajungr la acest eu, după perioade 
lungi de evoluţie, sub influența credințelor religioase, care in- 
troduc în viaţa societății obiceiurile de supunere către o ordine 
superioară, unde domnesc ființe cu puteri supranaturale şi de 
care atârnă soarta oamenilor. Prin aceste obiceiuri, se pregătesc 
în decursul veacurilor condiţiile care determină apariţia conşti- 
inţei de comunitate între membrii societăţii şi care pentru viaţa 
societăţii este aceea ce este conștiința eului pentru viaţa indivi- 
duală. Când conştiinţa de comunitate şi-a făcut apariţia, mani- 

festările sufleteşti ale societății dobândesc, sub influenţa ei, un 
caracter de înrudire între ele; constituiesc un etnic. Etnicul unei 
naţiuni este, așadar, însuşi sufletul naţiunii, întrucât acest suflet 
se manifestă sub influența conştiinţei de comunitate între mem- 
brii naţiunii. 

Această conştiinţă de comunitate este cheia de boltă care 
susține edificiul statului național modern. Pe persistenţa acestei 
conştiinţe durează, şi cu încetarea ei va înceta și statul naţional 
modern. Dacă va înceta, cu ce ar putea fi înlocuit ? Este o pre- 
vedere pe care nimeni nu este capabil să o facă. Poate va fi înlo- 
cuit cu un stat susținut pe o forță de constrângere nouă, şi a- 
ceasta ar însemna o revenire spre trecut, şi poate fi înlocuit tot 
aşa de bine printr-un stat susținut pe o conştiinţă de comunitate 
mai vastă de cum este aceea cunoscută omenirii până acum; 
dar aceasta este o problemă, care deocamdată nu se pune. Statul 
naţional, în Europa de astăzi, este puternic şi, probabil, va îi 
şi mai puternic în Europa de mâine. 

Conștiinţa de comunitate, care stă la baza etnicului,. după 
condiţiile istorice în care s-au dezvoltat popoarele europene, 
îmbracă trei diferite forme, ce se urmează într-o constantă ordine 
de succesiune, aceea ce probează că ele sunt creaţiile unui proces 
istoric comun tuturor popoarelor europene. Prima este forma 
comunităţii de origine, pe care au cunoscut-o şi popoarele antice, 
sub denumirile de ethnos, gens, natio, ethnicus, denumiri pe care 
le păstrăm şi astăzi. Această formă dă etnicului satelor de as- 
tăzi. A doua formă este aceea a comunităţii de limbă, care este 
o simplă adaptare a celei dintâi la cerințele spirituale ale vremii. 
Limba, prin multiplele ei virtualități spirituale, este menită să 
înlocuiască treptat conştiinţa originii. Oamenii de aceeaşi limbă 
tind spre o unitate de cultură, iar unitatea de cultură, luând din 
ce în ce mai mult în viața popoarelor moderne caracterul unei 


arme de luptă pentru apărarea existenţei, sfârşeşte, prin 

a întuneca și apoi a îngloba în ea conștiința de origine. Aceasta 
de a doua formă dă etnicul de pe teritoriul întreg al naţiunii, sat 
şi oraș la un loc. A treia formă mai recentă, dar care se ar unță 
de pe acum ca aceea ce va avea durata cea mai lungă, este conşti- 
ința comuaitătii de destin; etnicul Europei viitoare. În această 
formă a conştiinţei de comunitate, eul omenesc apare în maxi- 
mum său de energie, ca voință. Comunitatea de destin consistă 
în solidarizarea conştientă a membrilor unei națiuni în voința 
de a păstra unitatea lor naţională, cu orice sacrificiu, chiar dacă 
ar fi să lupte cu lumea întreagă. Această conştiinţă de comuni- 
tate este cerută de războiul mondial al epocii noastre și se va 
intensifica pe măsură ce războaiele vor ameninţa pe viitor sigu- 
ranța naţiunilor, adică, probabil, pe veșnicie de aici înainte. 

Ne oprim deocamdată la aceste caracterizări generale ale 
etnicului, pentru a nu anticipa prea mult conţinutul paginilor ce 
urmează. 


4. — Reluând consideraţiile începute asupra rolului deosebit 
pe care-l poate avea ştiinţa etnicului în viața practică a naţiunilor 
europene, notăm, de la început, ajutorul pe care această știință 
este chemată să-l dea interpretării rezultatelor obţinute de cer- 
cetările antropologice și sociologice. Aceste cercetări sunt por- 
nite în toate țările europene din dorința de a dobândi o cât mai 
exactă, cunoaștere a posibilităților morale de care dispune na- 
țiunea asupra căreia ele se fac, pentru a putea apoi, pe baza 
acestei cunoașteri, să se întreprindă îmbunătăţiri pentru viitor. 
Rezultatele acestor cercetări au nevoie de interpretare, fiindcă 
altmintreli ele nu se pot aplica. Ele sunt simple documente. 
Astfel, dacă se constată că populația României se împarte, după 
indicele cefalic, în patru tipuri rasiale, și anume: 3,2% dolico- 
cefali ; 25,6% mezocefali ; 30,3 % brahicefali ; 40,9 % hiperbrahi- 
cefali; sau dacă din punct de vedere al tipului de personalitate, 

tinerii români între 16 —25 ani se împart în: 8,33% extravertiţi, 
60,27 % ambivertiţi și 31,40 % introvertiţi ; şi iarăşi dacă înălți- 
mea corporală la copiii români de 3 ani este de 87 centimetri, 
iar la tinerii de 25 ani este de 1,71 m, toate aceste rezultate date 
de cercetările antropologice * prin ele înseşi nu îndreptățesc o 
propunere de realizat în organizarea viitoare a naţiunii române, 
până ce nu ştim precis ce cere etnicul românesc de la diferitele 
tipuri rasiale și tipuri de personalitate. Fiecare etnic național, 
întocmai ca orice organism, îşi are cerinţele sale. Unul cere în- 
cordare de braţe şi rezistenţă la intemperiile climei; altul cere 
încordare intelectuală pentru invenţii industriale sau artistice; 
unul prosperă, cu cât sunt mai înrudite tipurile de rasă ale popu- 
laţiei sale; altul, din potrivă, cu cât sunt mai diferite; nu sunt 
două etnice la fel pe suprafața pământului. Etnicul actual al Im- 
periului german are alte cerințe de cum are etnicul Imperiului 


britanic, de aceea după alt criteriu sunt judecate rezultatele an- 
tropologiei în Germania şi după un alt criteriu sunt judecate re- 
zultatele în Britania ; aceea ce este reprobat într-o țară este apro- 
bat în alta. Dogmatica Bisericii creştine catolice este adoptată 


* Rezultatele de mai sus au fost obţinute de măsurătorile antropo- 
metrice ficute de echipa Laboratorului de psihologie experimentală al 
Universităţii din București. în anii 1937—1941, sub conducerea dlui I.M. 
Nestor ê", şetul de lucrări al Laboratorului. Măsurătorile pentru indicele 
cefalic au iost făcute asupra unui număr de 143.856 subiecte, bărbaţi, 
femei şi copii de origine etnică română. Măsurătorile pentru tipul de per- 
sonalitate au fost făcute asupra unui număr de 3.000 subiecte. Rezultatele 
date mai sus asupra personalităţii sunt provizorii. Rezultatele date asupra 
înălțimii au fost scoase din măsurarea unui număr de 95.000 indivizi, ro- 
mâni. Rezultatele definitive obţinute din toate măsurătorile făcute de echi- 
pă, şi care privesc cercetarea tipului rasial sub şase aspecie, vor apărea 
ulierior în publicaţia ce pregăteşte dl 1. M. Nestor. O comunicare preula- 
bilă despre tipurile rasiale românești după indicele cefalic s-a făcut la Aca- 
demia Română (publicată în „Revista Fundațiilor Regale”, 1 aprilie 1941). 

de un mare număr de naţiuni și după această dogmatică sufietul 
omului nu are rasă, ci el este acelaşi pretutindeni, fie că trupul 
care-l însoțește este alb, negru sau galben, căci el este după chipul 
şi asemănarea lui Dumnezeu, nemuritor ; cu toate acestea, unele 
naţiuni ţin seama de rasă și altele, nu. Etnicul unora cere selecţia 
rasială, iar etnicul altora, nu. Este necesară cunoaşterea etni- 
cului, adică a conştiinţei actuale a eului unei națiuni, pentru a 
da o bună interpretare rezultatelor ieşite din cercetările antro- 
pologice. Tot astfel şi cu rezultatele ieșite din cercetările socio- 
logice. Instituţiile fiecărei naţiuni își au un climat propriu, 
după influența pe care o exercită asupra lor conștiința de comu- 
mitate a membrilor naţiunii. Instituţiile care trăiesc în climatul 
comunităţii de destin funcţionează cu un simț de răspundere 
morală, necunoscut instituţiilor care trăiesc în climatul comuni- 
tăţii de origine sau de limbă, fiindcă la baza lor este o mărturisire 
de credinţă, care lipseşte la acestea din urmă. Comunitatea de 
destin impune fiecărui membru al său dovadă de sinceritate. 
Pentru. ea, nu este de ajuns certificatul de naştere. Sociologia 
cunoaște națiunea, ca tip de societate omenească, „sub specie 
aeternitatis”, de aceea adevărurile ei privesc pe toate naţiunile 
existente deopotrivă, pe când în realitate fiecare naţiune este un 
organism unic în felul său ; aceea ce este adevăr folositor pentru 
una nu este adevăr folositor pentru oricare alta. Pentru a nu că- 
dea în eroarea de a împrumuta instituţii, perfecte din punct de 
vedere formal, dar nepotrivite, inutile, sau chiar stricătoare unei 
națiuni, este necesar de a controla totdeauna adevărurile socio- 
logice la lumina cerinţelor etnicului naţional. Această necesitate 


au şi întrevăzut-o unii dintre sociologi. Max Rumpf ĉ!, încă din 
1931, recomandă sociologilor intrarea în realitate. înțelegând 
prin realitate tocmai ajustarea cercetărilor sociologice la cerin- 


tele etnicului. Şi ca început al acestei intrări în realitate el pro- 

pune sociologilor germani să-şi aibă privirea aţintită asupra celor 
două tipuri de om pe care le prezintă etnicul național german: 
tipul locuitorului de sat, care reprezintă tipul culturii naturale, 
vechiu de mii şi mii de ani pe pământul Germaniei, și tipul euro- 
american al locuitorului de oraş mare, care reprezintă tipul civi- 
lizator şi care este o arătare cu totul nouă *. Şcoala sociologică 
din Bucureşti, din jurul profesorului D. Gusti, merge, de asemeni, 
prin anchetele monografice întreprinse pe întreg cuprinsul țării, 
într-o direcţie care o apropie mult de ştiinţa etnicului naţional. 
Totuşi, sociologia în spiritul fundatorului său, Auguste Comte$?, 
ca o ştiinţă de legi pentru faptele sociale, la fel cum este fizica 
pentru faptele fizice, are încă numeroşi partizani. În scrierile 
acestora citim zilnic despre mişcarea democraţiei sau mişcarea 
capitalismului burghez sau a proletariatului, ca de niște feno- 
mene astronomice, care, indiferent de ţară, s-ar fi producând 
după anumite legi fixe. Nu de mult s-a publicat şi în România o 
asemenea, scriere de către Şt. Zeletin 70 asupra burgheziei româ- 
nești, bineînţeles fără să dea atenţie dacă burghezii, pe cari 
i-au creat legile sociologice în România, au fost români sau 
streini. Şi acest abuz de legi sociale, cu aplicaţie universală, a- 
meninţă să continue şi de acum înainte dacă răspândirea științei 
etnicului, înti-o nouă îndrumare, nu-i va pune barieră. 

Dar acestea sunt foloasele indirecte ale nouei științe a etni- 
cului. Alături de ele, sunt şi altele directe care privesc sistemul de 
educaţie şi de conducere politică în viaţa unei naţiuni. Un sistem 
de educaţie nu poate da roade pentru viitorul unei naţiuni, câtă 
vreme el nu se ajustează la posibilităţile de care ea dispune. Ştie 
toată lumea că o sămânță nu se aruncă la întâmplare pe pământ 
roditor sau pe piatră seacă, ci se aruncă acolo unde este cerută 
de condiţiile atmosferice şi de însuşirile terenului. De ce nu se 


* Max Rumpf, Deutsche Volkssoziologie im Rahmen einer sozialen 
Levbensiehre, Nürnberg, 193]. 


— 116 — 


ETNICUL ROMÂNESC 


face acelaşi lucru şi cu şcoala, care este în felul ei şi ea o sămânță 
producătoare de energii spirituale ? Fiecare naţiune îşi are etni- 
cul său, adică potenţialul său sufletesc, în parte hărăzit de na- 
tură, în parte format din propria sa experienţă istorică. Pe acest 
etnic trebuie înrădăcinată activitatea şcoalei. Ce este de preț în 
acest etnic trebuie ajutat să se dezvolte; ce este învechit şi fără 
preţ trebuie înlăturat ca învechit şi fără preţ , iar nu trecut sub 
tăcere, ca să dăinuiască în virtutea inerţiei. Şcoala are datoria 
să fie curajoasă. A lăuda cu exageraţie tot ce se cuprinde într-un 
etnic național însemnează a socoti acest etnic ca mort, căci numai 
despre morţi se spune numai bine. Fiecare etnic naţional cuprinde 
într-însul destul lucruri de preţ, care să-i salveze respectul cei 
se cuvine. Linguşirea către el, din partea celor care-l continuă, nu 
poate avea altă cauză decât nevrednicia acestora. 


În etnicul satelor noastre, bunăoară, ca și în etnicul oricărui 
sat din Europa, se găsesc urme de superstiții păgâne; legende; 
formule de farmece şi de descântece rămase aproape fără înţeles 
alături de tradiţii creştine, câteodată chiar combinate împreună ; 
tradiţiile creştine altoite pe cele păgâne. D. profesor N. Cartojan 
în documentatele sale două volume despre Cărțile populare in 
literatura românească (Bucureşti, 1929) dă o sumă de exemple 
în această privinţă. Toată literatura populară, care, începând 
din secolul al 16-lea şi până astăzi, circulă în mod neîntrerupt şi 
intens prin satele noastre, intră în această categorie. Şcoala nu le 
dă însă o atenţie deosebită. Ele sunt citate ca lucruri copilăreşti, 
câteodată chiar cu dispreţ. Şi cu toate acestea, ce fericite ocazii 
ar putea ele să ofere educatorulu: pentru dirijarea sufletească a 
tineretului! În orişice superstiție se poate găsi un fond care să 
ilustreze o obişnuinţă ori o ditormaţie a judecății omenești, care 
este bine să fie cunoscute pentru a le opri repetarea. Într-o su- 
perstiţie se afirmă, bunăoară, că „nu este bine să te speli seara 

la ochi, că orbeşti *. Evident, în această superstiție se afirmă un 
lucru cu totul neadevărat şi de care oricine se poate convinge 
prin experienţă proprie. Dar învățătorul care se mulţumeşte să 
constate neadevărul şi să îndemne tineretul să se spele fără frică 
seara, când este de trebuinţă, n-a făcut o lecţie, ci a pierdut timpul 
şcoalei degeaba. O adevărată lecţie ar fi făcut el, dacă ar fi ex- 
plicat pentru ce omului, de la care a pornit superstiţia, de acum 
câteva mii de ani în urmă i-a fost frică să se spele seara. Tineretul 
ar fi aflat atunci că, pe timpul când omul nu ştia că ziua şi noap- 
tea sunt fapte naturale care se produc prin rotația pământului în 
jurul axei sale, noaptea apărea ca o ființă duşmănoasă, gata să-l 
înghită de la apusul soarelui; pe când astăzi ea nu mai inspiră 
frică, deoarece mintea omului a fost luminată prin știință. Ce 
lecţie frumoasă, ar fi fost și cât de folositoare pentru inteligenţa 
tineretului. Apoi, legendele, în care păgânismul şi creștinismul 
sunt amestecate, la câte lecţii folositoare n-ar putea ele da ocazie, 
dacă ar fi bine utilizate! În țesătura fiecăreia dintre aceste le- 
gende se pot uimări treptele pe care s-a suit cu greu sufletul pă- 
gân spre cerul creştinismului. „Epistola Mântuitorului. Isus 
Hristos”; „Apocalipsul Sfântului Pavel”? şi multe altele, care 
până astăzi constituiesc pâinea spirituală a poporului de jos, 
sunt minunate mijloace de educaţie morală, pentru educatorii 
cari le ştiu interpreta pe înţelesul culturii de astăzi. În „Apoca- 
lipsul Maicii Domnului” sunt descrise muncile iadului pentru 
acei cari au păcătuit în viaţă; unele mai groaznice decât altele. 
Citite, aşa cum sunt scrise, nu sunt de un mare câştig pentru edu- 
caţia tineretului. Citite, însă, având alături atârnate pe peretele 
şcolii tablouri cu ilustraţii, în care sunt înfăţişate: murdăria, să- 
răcia, urâţenia şi schilodirile corporale rezultate de pe urma ne- 
cumpătării şi a viciilor contractate din ignoranță, cât de folosi- 


* A. Gorovei, Credințe și superstiții ale poporului român, București, 
1915, pag. 247. 

toare devin ele atunci ca mijloace de educaţie! Tânărul, chiar 
după părăsirea şcolii, dacă va citi „Apocalipsul”? se va gândi că 
iadul începe încă din lumea aceasta pentru omul păcătos şi că 
iadul de dincolo de mormânt este numai o continuare. 

Multe învățăminte folositoare, pentru educaţie, se pot, aşa- 
dar, scoate din superstiţiile şi legendele etnicului, dacă știe ci- 
neva să le interpreteze cum trebuie. Se pot folosi şi multe alte 
slemente ale etnicului. Cântecele şi dansurile populare sunt mi- 
nunate mijloace prin care cultura muzicală și exerciţiile sportive 
ale tineretului se pot îndruma, având prin acestea şi avantajul 
de a apropia şcoala de căminul familiei“. 

Tot atât de folositoare, dacă nu şi mai folositoare, sunt da- 
tele etnicului pentru conducerea politică a naţiunii. 

Orice conducător politic este ţinut să cunoască realitatea 
etnică a naţiunii pe care este chemat să o guverneze, chiar dacă 
în intenţia sa este să nu sprijine mai departe această realitate, ci 
să o reteze din rădăcină; căci şi atunci el nu poate proceda la 
dezrădăcinarea etnicului fără să-l cunoască. Astfel, guvernanţii 
din ultimii 25 ani ai Uniunii Sovietelor Ruse, pentru a scoate 
poporul rus din ignoranţa în care, după părerea lor, l-au ținut 
guvernanţii din trecut, n-au găsit mijloc mai potrivit decât să 
creeze muzee și şcoli de etnografie, în care erau colectate şi ex- 
plicate datele etnicului: obiecte vechi, superstiții, credinţe etc., 
pentru a dovedi tineretului în câtă ignoranță a stat poporul rus 


* Apropierea dintre şcoală şi căminul-familiei a ntenţionat-o şi prof. 
N. lorga ”, care, în calitate de ministru al Educaţiei Naţionale, a dat în 
1930 o circulară către şcolile primare, prin care introducea un ceas de şeză- 
toare pe săptămână în programul de studii al claselor II, III şi IV primară. 
Lăudabile stăruinţe pentru a folosi folklorul ca mijloc de educaţie a depus 
Apostol D. Culea 7, în calitate de consilier cultural şi de director al şcolilor 
țărănești de pe lângă Fundaţiile Culturale Regale. Comp. Ap. D. Culea, 
Probleme culturale din satul românesc. Câteva realizări („Şcoala şi Viaţa”, 
ianuarie 1942, Bucureşti). i 

sub stăpânirea burgheziei şi cât de luminat rămâne pentru el, 
de aci înainte, drumul spre cultura dirijată de bolşevism. 

Într-o direcție contrară bolşevicilor, dar în fapt tot aşa de 
greşită, este întrebuințarea pe care o dau etnicului demagogii. 
Dacă bolşevicii condamnă etnicul fără judecată, tot fără jude- 
cată îl linguşesc demagogii. Prima grijă a demagogului este de a 
fi pe placul mulţimii. Sufletul acesteia, pentru el, este o comoară 
de înţelepciune, de frumuseţe, de virtute şi chiar de credință 
religioasă. Când mulţimea nu satisface ambițiile politice ale de- 
magogului, atunci acesta nu arareori întoarce foaia şi în loc de 
linguşire vine cu injurii la adresa aceluiaşi suflet, care, în loc de 
comoară, este găsit plin de păcate. Demagogii de toate nuanțele, 
după succesul avut în politică, au pus în circulaţie tot felul de: 
epitete exagerate, asupra etnicului unui popor, atât în bine, cât 
Şi în rău. 

În afară de acest rol caricatural, etnicul a avut însă, în condu- 
cerea politică de până acum, şi un rol serios. Adevăraţii condu- 
cători politici au ţinut totdeauna seama de realitatea lui. Exem- 
plele istorice, în această privință, sunt aşa de numeroase, că nu: 
este nevoie să insistăm. Încă din timpul Greciei antice, avem pă- 
rerea filosofului Heraklit °, că moravurile poporului sunt ziduri 
mai tari în jurul cetăţii, de cum sunt zidurile făcute în piatră, şi, 
desigur, că părerea filosofului era rezultatul unei experiențe în- 
cepute de poporul grec cu mult înainte. Romanii, de asemeni, 
aveau proverbul că legea trăieşte numai susținută de moravuri. 
Dar cu tot rolul lui din trecut, un rol mai însemnat este rezervat 
etnicului de astăzi înainte. Până acum, conducătorii politici sunt 
ţinuţi la obligaţii cu mult mai grele. Ei trebuie să cunoască et- 
nicul, nu prin simpla experiență personală, ci să-l cunoască şti- 
inţific, în mod chiar adânc, fiindcă pe baza acestei cunoștințe ei 
sunt constrânși să clădească viitorul naţiunilor. În vechea condu- 


cere politică, etnicul cerea să nu fie contrazis, avea un rol pasiv; 

în noua conducere politică, etnicul cere să fie ascultat, are un roi 
activ. Cum s-a ajuns la această schimbare ? 


Cu această întrebare ajungem la problema cea mai nouă şi 
de bună seamă cea mai gingașă pe care etnopsihologia şi-o pune 
astăzi: problema îndreptăţirii pe care o are cunoașterea știin- 
ţifică a etnicului de a se impune conducerii politice a unei na- 
ţiuni. Ce aduce cu sine nou această cunoaștere științifică, pentru 
ca ea să fie îndreptăţită la rolul imperios pe care-l pretinde ? 


Răspunsul ne este în parte indicat prin examinarea unor 
cazuri analoage. Sunt și alte cunoașteri ştiinţifice, care în timpul 
din urmă au ridicat pretenţii la fel. Așa, cunoaşterea științifică a 
faptului eredității. De asemeni, cunoaşterea ştiinţifică a faptului 
înmulțirii populaţiei. Aceste două fapte erau de mult cunoscute 
conducerii politice. Dar ele, deşi cunoscute, nu se impuneau poli- 
ticii. Astăzi, cunoştinţa lor ştiinţifică a adus după ea obligaţia 
pentru conducătorul politic de a se supune la prevederile lor. 
Căci cunoașterea științifică nu se mărginește la semnalarea 
faptelor, ci ea le și prevede. În prevedere stă îndreptăţirea apli- 
cării. 

Etnicul se prezintă, înaintea omului de bun-simţ, ca o tota- 
litate de însușiri și scăderi sufleteşti, din care rezultă anumite 
manifestări caracteristice. Bunul-simţ fixează aceste manifestări 
caracteristice în câteva tipuri expresive, pe care le consideră 
drept realităţi. Etnicii sunt astfel clasaţi în vrednici sau leneși, 
curagioşi sau fricoşi, cu gust artistic sau cu îndemânări negusto- 
rești, după cum întîmplarea face ca o însușire sau o scădere a lor 
sufletească să iasă în evidență. Bunul-simț nu poate prinde struc- 
tura dinamică a manifestărilor. Şi aci este partea lui slabă. Însu- 
şiri şi scăderi se găsesc în sufletul oricărui om individual, dar nu 
Statistica însușirilor şi scăderilor este hotărâtoare, ci valoarea de 
circulaţie a fiecăreia dintre ele. Aceasta din urmă este de ţinut 
în seamă la caracterizarea etnicilor. Din adunarea tuturor mani- 


=- 121 — 


C. RĂDULESCU-MOTRU 


festărilor de artă, pe care le-a realizat un popor, în timp de secole, 
nu rezultă că sufletul lui este înclinat spre artă, cum nici din 
adunarea tuturor neologismelor dintr-o limbă nu rezultă că 
limba și-a pierdut caracterul ei naţional, pe câtă vreme cuvintele 
ei care circulă, în număr și mai mare, sunt de origine naţională. 
Cunoașterea etnicului bazată pe bunul-simţ este o cunoaştere 
descriptivă, făcută dintr-o anumită perspectivă, adesea subiec- 
tivă. Conducerea politică nu se poate orienta după o asemenea 
cunoaştere. Pentru ea, etnicul trebuie să fie o busolă care să 
indice precis pulsul vieţii naţionale. Această busolă o poate ea 
avea numai în cunoașterea științifică a etnicului, care dezvăluie 
valoarea de circulaţie a fiecărei însușiri şi scăderi caracteristice 
din constituția sufletească a naţiunii. 


Iată, bunăoară, un popor la care producţia agricolă lasă mult 
de dorit. Standardul de viaţă al membrilor lui ameninţă să scadă 
şi să pericliteze viitorul. Îmbunătăţiri în tehnica de muncă se 
impun. Conducerea politică este gata să le sprijine și le şi spri- 
jină cu mari sacrificii. Dar în calea îmbunătăţirilor se ivesc difi- 
cultăţi neașteptate. Producătorii mici agricoli, sătenii persistă 
în tehnica lor de muncă, aşa că sprijinul acordat de conducerea 
politică pare a fi zadarnic. Ce va sfătui cunoaşterea de bun simţ 
şi ce va sfătui cunoașterea ştiinţifică a etnicului în această îm- 
prejurare ? Cea dintâi va sfătui aceea ce a sfătuit totdeauna. Să- 


teanul este un îndărătnic și un leneş, trebuie deci constrâns să-şi 
schimbe munca. Ce va sfătui cunoașterea ştiinţifică ? Va sfătui 
înlăturarea treptată a tradiţiilor în care este încătușată munca 
săteanului. Căci săteanul nu este nici îndărătnic, nici leneș, ci 
este robul tradiţiei. Uneltele, ca şi zilele de muncă, nu sunt la 
alegerea lui, ci sunt impuse lui de tradiţie. N-are să încerce el 
o unealtă nouă, pentru a fi de râsul satului; nici n-are să înjure 
noi: tineri, neînvăţaţi, în ziua de luni, pentru ca să-i moară boii; 

această pentru el însemnează cuminţenie; pentru cine nu-l cu- 
noaşte, lene. Dacă este să-şi schimbe tehnica de muncă, să- 
teanul trebuie să înceapă prin a-şi schimba și tradiţia, şi la a- 
ceasta nu-l poate aduce cineva cu sila, ci cu învoirea lui. În locul 
tradiţiei, trebuie să aibă o regulă urmată de tot satul, pentru ca 
el să se ştie la fel cu toată lumea; fiindcă convingerea la el nu vine 
pe cale individuală, ci numai pe cale colectivă. Cunoaşterea ști- 
inţifică a etnicului este astfel în măsură să arate cum, fără] a în- 
trebuința mijloace de constrângere şi, prin urmare, fără a pierde 
din popularitate, o conducere politică poate ajunge nu numai la 
schimbarea tehnicii de muncă agricolă, ci şi la schimbarea multor 
altor deprinderi rămase necorespunzătoare cu vremea. 


5.— Aplicațiile, pe care ştiinţa etnicului pretinde a le avea 
în politică, trec însă de cadrul politicii interne a unei naţiuni; ele 
năzuiesc să aducă o schimbare și în înțelegerea raporturilor dintre 
naţiuni. Deocamdată cle sunt afirmate ca posibile prin publicaţii 
de caracter filosofic, dar toate semnele sunt de pe acum că ele 
vor fi formulate în curând ca principii de drept internaţional, 
pentru a fi realizate în practică. Dacă aceste aplicaţii ale ştiinţei 
etnicului se vor găsi îndreptăţite în viitor, atunci însuși scopul 
ştiinţei etnicului va câştiga o amploare necunoscută cercetărilor 
etnografice de până azi. În problema etnicului naţional se vor 
concentra, în cazul acesta, toate interesele vitale ale politicii 
timpului nostru. 

Ce cuprinde în sine această problemă a etnicului și pentru ce 
deslegarea ei este legată de atât de însemnate interese politice 
internaţionale? 

Am arătat mai sus cele trei forme pe care le poate lua conști- 
inţa de comunitate a etnicului: conștiința comunităţii de origine, 
de limbă și de destin. Conștiinţa comunităţii de origine, precum şi 
aceea a comunităţii de limbă izvorăsc de la sine, prin însăși orga- 
nizarea societăţilor omenești. Etnicul statornicit pe baza lor este 

vechiu, de când durează și cultura europeană. Herodot î4 vor- 
beşte de omogloţi, adică de oamenii care aparţin unei comunităţi 
de limbă. Aceea de origine este şi mai veche, fiindcă este lundată 
pe instituţia familiei. Ambele comunităţi de origine şi de limbă 
n-au nevoie să fie susținute pe o conştiinţă clară, luminoasă. 
Este destul pentru ele o conştiinţă latentă, care să le apere. Să- 
teanul nu știe de unde vin obiceiurile și limba, totuşi nu se abate 
de la tradiţia lor, şi de câte ori se abate lumea satului îl face să 
simtă că s-a abătut. Etnicul bazat pe conştiinţa comunităţii de 
destin este deosebit. Conştiinţa de la baza lui nu vine din tradiţie 
şi nu este latentă, ci este clară, luminoasă, fiindcă ea este sprijinită 
pe voinţă. Dintr-un etnic de destin fac parte aceia cari, cu voință 
conştientă, ţin linia unui destin comun cu preţul oricărui sa- 
crificiu. Există oare pe teren politic realizate asemeni comunități 
de destin, şi dacă există, cum s-au organizat şi întru cât exemplul 
lor influențează conducerea actuală a politicii internaţionale ? 


Aceste comunităţi de destin există şi încă foarte puternice. 
În primul rând sunt: Comunitatea naţional-socialistă germană, 
Italia fascistă și Imperiul japonez, după care urmează apoi altele, 
pe cale de constituire. Între ele sunt câteva diferenţe; structura 
lor de bază este însă aceeași. În rândurile ce urmează, noi avem 
în vedere comunitatea naţional-socialistă germană, a cărei orga- 
nizare exercită cea mai puternică influenţă în politica mondială, 

Înălţarea de la conştiinţa comunităţii de origine și de limbă 
la conştiinţa comunităţii de destin, care stă la baza noului etnic 
german, italian și japonez, este provocată de dificultăţile cu care 
aceste trei imperii au avut de luptat în ultimii ani. Între aceste 
dificultăţi, în prima linie trebuie pusă dificultatea de a ţine un 
echilibru între producţia economică şi creşterea de populaţie. 
Câteşitrele aceste imperii se găsesc pe teritorii lipsite de materii 
prime în cantitatea cerută de înmulţirea populaţiei lor. La dificul- 
tatea de ordin economic. s-a adăugat apoi aceea de ordin politic. 

Câteşitrele aceste imperii, din cauza progreselor industriale și a 
valorii muncii lor inventive, sunt duşmănite de statele care dispun 
de întinderi teritoriale vaste şi de bogății materiale. Conştiinţa 
comunităţii de destin a venit ca o disciplinare a energiilor naţio- 
nale pentru a preîntâmpina dificultăţile, de care aceste imperii 
erau amenințate. Etnicul bazat pe conștiința comunităţii de 
origine nu cere de la membrii săi o disciplină deosebită. Singura 
lui disciplină este păstrarea tradiţiei. O selecţie a membrilor săi 
în îndeplinirea sarcinilor sociale nu este nici ea cerută. Membrii 
au drepturi egale, fiindcă sunt de aceeași origine, sau, cum se 
zice, fiindcă toţi sunt „de ai noştri”. Și etnicul bazat pe conștiința 
comunităţii de limbă nu cere o deosebită disciplină. Cere însă o 
oarecare selecţie. Limba este un instrument de cultură şi, prin 
aceasta, de distincție socială. În etnicul comunităţii de limbă, 


oratorul este un om cu prestigiu. Națiunea însăşi, dacă etnicul 
ei este bazat pe conştiinţa comunităţii de limbă, se consideră ca 
având un prestigiu deosebit şi o valoare mai mare culturală, prin 
faptul că limba ei este cu însuşiri stilistice și are o circulaţie uni- 
versală. Exemplul ni-l oferă în această privinţă! națiunea fran- 
ză *. Singur etnicul bazat pe conştiinţa comunităţii de destin 
cere în mod imperios disciplină şi selecţie printre membrii săi. 

Conștiința comunităţii de destin a găsit în națiunea germană 
un teren prielnic de realizare şi prin dispoziţiile sufleteşti ale 
acestei naţiuni. 


* În grelele vremuri de astăzi pentru Franța, când toate instituţiile 
şi formele de viaţă ale acesteia sunt criticate în urma dezastrului suferit 
în războiul cu Germania din 1940, singură limba franceză se bucură în 
Franţa de un prestigiu universal. Ea este prezentată ca o boltă care sprijină 
unitatea şi viitorul naţiunii franceze. (Comp. Gabriel Hanotaux 75 şi Duc 
de la Force, membri ai Academiei Franceze, în articolul Richelieu et les 
lettres, „Revue des Deux Mondes”, 15 februarie 1942). 

Rasele superioare se deosebesc de cele inferioare prin aceea 
că au în mijlocul lor numeroase exemplare de oameni dotați cu 
însuşiri excepționale. Din judecata şi voinţa acestora izvorăsc 
inovațiile binefăcătoare, care, răspândite apoi în masa popula- 
ției, constituiesc civilizația de astăzi. Peste toate însuşirile însă, 
de care se bucură oamenii de rasă superioară, stă însușirea de a 
pune frâu şi de a învinge stăpânirea egoismului. Egoismul este 
stăpânul oamenilor de rasă inferioară. O naţiune de rasă supe- 
rioară, când se găsește amenințată în viitorul ei, are singura cei. 
scăpare în unirea într-un singur gând și o singură voință a oame- 
nilor săi de însușiri excepţionale. Dacă aceștia izbutesc să se 
impună, prin disciplină şi curaj, națiunea atunci de la sine se 
transformă dintr-o comunitate de origine şi de limbă, într-o 
comunitate de destin. Egoismul individului este înlăturat din 
conducerea politică a naţiunii și interesele comunităţii sunt îm- 
brăţișate de toți. Comunitatea de destin, ca să aibă între membrii 
etnicului său o disciplină strânsă, are nevoie de un conducător. 
Un conducător care să seimpnnă prin judecată prevăzătoare şi prin 
energie de voinţă și care, înainte de toate, să ia asupra sa răspun- 
derea. În conducător este simbolizat însuşi destinul naţiunii, 
fiindcă de gândul şi de fapta lui depinde viitorul. 

În condiţiile acestea a fost constituit noul stat naţional-so- 
cialist german %, sub conducerea lui Adolf Hitler 77, o pavăză 
pentru a asigura națiunea germană în contra primejdiilor de care 
ea era amenințată. Primejdiile fiind aceleaşi şi pentru alte na- 
țiuni, este natural ca organizaţia Statului german să fie adoptată 
şi de alte naţiuni. În fapt, ea a fost chiar într-o mare măsură anti- 
cipată de organizarea Statului fascist italian. 

Organizarea sau mai curând consolidarea unei naţiuni, prin 
transformarea etnicului său dintr-o comunitate de origine şi de 
limbă într-o comunitate de destin, nu poate rămâne fără influ- 


enţă asupra conducerii politice. În ceea ce priveşte politica in- 

ternă, lucrul n-are nevoie de multe dovezi. Influenţa s-a arătat 
din primul moment, mai întâi, în Imperiul german. Sub condu- 
cerea lui Adolf Hitler, viaţa politică internă germană este cu de- 
săvârşire alta. Disciplina şi selecţia, care şi mai înainte nu lăsau 
de dorit, astăzi au devenit exemplare 78. Influenţa nu se mărgi- 
neşte însă numai între hotarele naţiunii germane, ci ea trece şi 
dincolo de hotare. 


6. — În două ordine de fapte se manifestă această influenţă, 
în mod mai acut. Întâi, în delimitarea suveranităţii naţionale şi 
al doilea, în constituirea statutului de recunoaștere a etnicului 
minoritar. Cea dintâi, de regulă, cunoscută sub denumirea de 
problemă a spaţiului vital; cea de a doua, sub denumirea de 
problemă a minorităţilor de etnic străin. 

În amândouă aceste ordine de fapte o bună orientare poli- 
tică nu se poate avea decât pe baza unei cunoștințe ştiinţifice a 
etnicului. 

Absoluta suveranitate a fiecărei națiuni înlăuntrul hotarelor 
sale proprii era un lucru ce se înțelegea de la sine în perioada 
etnicului fundat pe conştiinţa comunităţii de origine şi de limbă. 
Hotarele închideau ca într-o casă proprie, pe acei de aceeaşi 
origine și de aceeaşi limbă. Lucrul acesta nu se mai înțelege tot 
aşa de uşor pe baza noului etnic, constituit pe comunitatea de 
destin. Hotarele destinului sunt cu mult mai elastice de cum sunt 
acelea ale originii. 

Chiar etnicul fundat pe comunitatea de limbă năzuise încă 
de mult la un spaţiu mai larg de cum este acel oferit de teritoriul 


național. Fiecare popor ţine ca limba lui să se extindă peste 
hotare. Cu atât mai mult, dacă poporul trăieşte într-o comunitate 
de destin. Antropo-geograful Fr. Ratzel”% a afirmat, cu multă 
dreptate, că modificările pe harta geografică sunt numai o con- 
secință a desfăşurării vieţii istorice. Şi destinul ce este el oare alt- 

ceva decât o desfăşurare istorică ? Naţiunile cu o conducere po- 
litică prevăzătoare trebuie să-şi asigure în jurul lor un spaţiu 
vital. Iar acest spaţiu vital urmează să fie stabilit după indica- 
iile etnicului, căci în spaţiul vital al unei naţiuni nu poate intra 
orice teritoriu locuit de orice naţiune străină, ci numai teritoriul 
locuit de o naţiune înrudită prin destin. Perspective largi se des- 
chid astfel înaintea cercetărilor viitoare etnografice. Ştiinţa et- 
nicului va delimita zonele spaţiului vital din jurul fiecărei na- 
ţiuni, căci Europa viitoare va fi, probabil, organizată pe baza 
comunităţii de destin. Naţiunile amenințate de primejdii comune 
îşi vor asigura viitorul prin o apărare comună şi astfel vor intra 
împreună în acelaşi spaţiu vital %. Ele vor trebui să recunoască 
deasupra suveranităţilor o organizare juridică supranaţională, 
cerută de legea propriei lor conservări. 


O organizare juridică supranaţională va trebui, de asemeni, 
să soluţioneze şi vechea problemă a minorităţilor străine de pe 


teritoriul unei naţiuni. Ştiinţa etnicului este chemată să găsească 
leac iredentismului naţionalist de odinioară. Şi leacul va fi găsit, 
cu atât mai repede, cu cât conştiinţa comunităţii de destin va fi 
mai răspândită. Iredentismul de odinioară era întreţinut de con- 
ştiinţa comunităţii de origine, care împingea națiunea să se în- 
chidă cu zid chinezesc pentru a-şi apăra suveranitatea față de 
naţiunile vecine, aşa cum face şi melcul, care se închide în căsuţa 
sa pentru a se pune la adăpost de lumea externă. În viaţa politică 
a Europei viitoare, ştiinţa etnicului, lărgind orizontul conştiinţei 
de comunitate, va reuşi să găsească, pentru asigurarea viitorului 
unei naţiuni, mijloace mai solide de apărare, decât acelea de până 
acum. Prin respectul reciproc ce şi-l vor păstra între ele, de o 
parte, etnicul naţiunii majoritare, de altă parte, diferitele grupări 
etnice minoritare, se va ajunge la consolidarea tuturor. Viitorul 

plin de neprevăzut impune solidaritate, nu numai între membrii 
unei națiuni, ci şi între toate naţiunile care merg pe linia ace- 
luiași destin. 

Știința etnicului este astfel menită să dea o importantă con- 
tribuţie la realizarea unei mai bune conduceri, în politica fiecărei 
naţiuni, precum şi o organizare durabilă a raporturilor dintre 
naţiuni. 


NAȚIONALISMUL 


Cum se înţelege 
Cum trebuie să se înţeleagă 


NAȚIONALISMUL, 
CUM SE ÎNȚELEGE 


În secolul în care s-a cucerit libertatea politică, nu o singură. 
dată oratorii şi publiciştii, în lupta lor pentru câştigarea dreptu- 
rilor, au fost constrânși să exclame: Libertate! Libertate! câte: 
crime nu se comit în numele tău! 

Dacă aceşti oratori şi publicişti ar fi privit lucrurile dintr-un. 
punct de vedere mai științific, ei nu ar mai fi fost aduşi să facă 
o exclamaţie cu un caracter aşa de tragic, ci s-ar fi mulţumit cu 
constatarea unei legi generale, și anume cu constatarea că în 
găsirea unei etichete pentru denumirea stărilor sufleteşti ale: 
omului natura este foarte econoamă; ea întrebuințează aceeaşi 
etichetă pentru stări sufleteşti variate. Oratorii şi publiciştii ar fi 
văzut apoi că faptul constatat de ei formează de mult, pentru 
oamenii de ştiinţă, un obiect de cercetare metodică. 

Așa în ştiinţa limbagiului, nu este un studiu mai atrăgător 
pentru filologi decât acela care se ocupă cu schimbarea de înţe- 
lesuri pe care le suferă un cuvânt, în vreme ce forma lui mate- 
rială rămâne aceeaşi. Sunt atâtea cuvinte care se pronunţă as- 
tăzi, în același chip ca şi cu două-trei sute de ani înainte, şi cari 
cu toate acestea au trecut printr-o serie lungă de schimbări, şi 
cari au ajuns câteodată să aibă înțelesuri tocmai contrarii, de 
cum le aveau înainte. Bunioară, calificativul «domn», ştie ori- 

cine, că se da înainte, în semn de distincțiune, numai persoanei 
care exercita o stăpânire asupra semenilor săi, pe când astăzi 
«domn» se zice fiecui; şi cu cât este cineva numai «domn» pur şi 
simplu, cu atât este mai lipsit de orişice stăpânire. Calificativul 
«jupâneasă» iarăşi, ce a fost odată, şi cum a ajuns acum! Apoi 
«crai», «cavaler», «cocon» şi atâtea altele. Pronunţarea tuturor 
acestor cuvinte a rămas ca pironită în aceleaşi sunete, pe când 
înţelesul lor a curs dimpreună cu vremea. 

Negreşit însă că legea formulată mai sus nu se ilustrează nică- 
ieri mai bine ca în domeniul vieţii sociale. Aci, cu deosebire, în 
loc de a fi restrânși numai la cuvinte, putem urmări schimbările 
de înţeles pe cari le suferă principiile, programele şi idealurile; 
apoi aci schimbarea, în loc de a se face numai succesiv în de- 
cursul timpului, ea se face și simultan prin coexistenţa diferitelor 
straturi sau clase sociale. Un ideal, exprimat prin anumite cu- 
vinte, are un înţeles pentru bogatul din clasele privilegiate şi un 
alt înţeles pentru săracul din clasele oropsite. Un principiu, 
neschimbat ca expresiune, se schimbă ca înţeles de la o clasă 
socială la alta! Nu este dar numai cuvântul «libertate» care aco- 
peră crime, ci orişice principiu. În înţelesul pe care îl capătă un 
principiu, un program sau un ideal, se oglindește interesul vre- 
melnic al omului care aplică principiul, programul sau idealul; 
şi interesul acesta este individual. Exprimarea verbală este eti- 
cheta sau decorul care vorbeşte lumei din prejur; sub etichetă 
stă însă sufletul care se zbuciumă după interesele de moment; 
acest suflet trăieşte şi deci se mişcă cu vremea ; este tiran sau blând 
după cum cere momentul... pe când decorul rămâne în veci a- 
celaşi. Natura pare că are oroare să inventeze prea multe deco- 
ruri. Iată, bunioară, decorul de eternă frumuseţe care îmbracă 
idealul blândului Mântuitor Isus Christos! Ce exemplu clasic 
pentru ilustrarea legei de economie a naturii! Cum l-au înţeles 
pe Isus primii apostoli, şi cum l-au înţeles războinicii papi din 
Evul Mediu ? Cum îl înţeleg bogaţii de astăzi, şi cum îl înţeleg 

săracii ? În aceleași cuvinte se exprimă idealul lui pentru toţi! 
La toţi stă pe buze 'resemnarea, iar în fundul sufletului celor mai 
mulţi patima ; la toţi stă pe buze iubirea aproapelui, iar în fundul 
sufletului celor mai mulți pisma și vanitatea! Idealul este veşnic 
acelaşi, adică în același vestmânt, pe când înţelesul lui se schimbă 
după om şi după vremuri... Și nimeni nu gândește să schimbe 
decorul, deşi el nu mai serveşte decât pentru a induce lumea în 
eroare! O, natură, din cauza economiei tale, la adăpostul fru- 
moaselor cuvinte inventate pe vremuri, se comit atâtea crime! 


II 


Noi nu ne vom ocupa însă de idealul lui Isus, fiindcă de el 
s-au ocupat prea mulţi alţii; ne vom ocupa de ideaul naţionalis- 
mului, un decor tot aşa de frumos, deși mai puţin vast; şi încă 
nu de idealul naționalismului român. . . 

Și aci este un teren bogat de exploraţie! 


Politicianul român este, după vorbă, naţionalist şi numai 
naţionalist... Idealul lui este să servească interesele mari ale 
neamului şi să contribuie la înălțarea neamului! El nu cunoaște 
o doctrină mai sfântă ca aceea a intereselor superioare naţionale! 
Ochii lui devin scânteietori şi vocea îi vibrează, când aude sau 
rostește cuvântul de național! Politicianul român este în stare 
să comită şi o crimă în numele naţionalismului... Legea de eco- 
nomie a naturii duce, precum am zis, la multe cruzimi. 

Să vedem însă ce se ascunde la naţionalistul român dede- 
subtul decorului. Ce suflet bate sub un vestmânt așa de frumos ? 

La 1848, majoritatea naționaliștilor era formată din postu- 
lanţii de slujbe, cari doreau căderea boierilor pentru ca ei să le 
ia locul 81. Şi le-au luat locul. În mai puţin de 30 ani slujbele cele 
mai înalte ale Statului ieşiră din patrimoniul familiilor boierești 

şi trecură în acela al boiernaşilor şi foştilor arendaşi îmbogăţiţi 
pe la moșiile boierilor. Statul se naţionaliză. În sfârşit, atmosfera 
cea grea a trecutului dispăru, şi toţi îmbogăţiţii din comerţ şi 
arendă putură să respire liber... pe scaunele din divan, ocupate 
mai înainte de ciocoii şi de boierii mari! Un parvenit voi chiar 
să se urce pe treptele tronului... dar își termină aventura la * 
Ploieşti %. Interesele superioare ale neamului fură dar satis- 
făcute! Din fericire, nu pentru multă vreme, căci politicianul 
român continua să vegheze... 

Boierii grecizaţi părăsiseră, aşadar, slujbele mari, şi în locul 
lor se aşezară oamenii noi, — singurii iubitori de neam —, 
poporul însă nu era fericit, ba era chiar nefericit. Şi nefericirea 
poporului este tot ce nu poate să suporte un politician român, 
naţionalist! Neamul să sufere, când el, naţionalistul, este în 
fruntea Statului ? Aceasta nu se poate. Ce-l doare pe neam? 
Sărăcia. Ah! trebuie făcut ceva! Ignoranţa ? Trebuie făcut ceva! 
Şi politicianul român, rănit în suflet de durerea neamului, gândi 
cum să îndrepte lucrurile. Sărăcia ? Cum să se îndrepte sărăcia ? 
Prin bogăţie, negreşit; rețeta era uşor de găsit. Să îmbogățim 
neamul aşadar. Dar cum ? Trebuie găsit un mijloc, şi încă un 
mijloc naţionalist, pentru a nu da de bănuit! Şi politicianul ro- 
mân, deștept din fire, găsi o adevărată perlă: programul econo- 
mic al Partidului Naţional-Liberal! 

Trebuie făcut ceva pentru interesele neamului, îşi ziseră gân- 
ditorii acestui partid ; trebuie să ne arătăm naționaliști nu numai 
în viaţa politică, ci şi în viaţa economică! Slujbele statului le-am 
ocupat noi, este drept, dar nu este destul! Naţionalizarea sluj- 
belor este un lucru secundar, pe lângă naţionalizarea muncii 
poporului! Trebuie să avem devotament ca să naționalizăm și 
câştigurile industriei mari, a(le) băncilor şi a(le) tuturor între- 
prinderilor susținute de Stat. De ce aceste câştiguri să meargă la 
străini ; ele trebuie să meargă în pungile noastre. La lucru dar, 

devotați membri ai Partidului Naţional-Liberal, naționalizaţi 
câștigurile mari din industrie şi bănci, cât mai repede; căci inte- 
resele superioare ale neamului vă impun acest sacrificiu! Neamul 
românesc are să vă admire şi să vă păstreze o veșnică recunoş- 
tință în viitor! Dar ce vorbim noi de viitor! el vă admiră şi vă 
este recunoscător încă de pe acum. Cu zece zile în urmă, am văzut 
noi înşine pe câţiva oameni din popor cari vărsau lacrămi de 
bucurie, când au auzit că se serbează jubileul fabricii naţionale 
de la Letea! 8 «Domnule, îmi zicea unul foarte mișcat, nu ştii 
cât mă simt de mândru ca Român cu ocazia jubileului acestei 
fabrici! Am auzit că această fabrică nu produce nici hârtie multă, 
nici hârtie bună, şi cu toate acestea câștigurile ei merg strună! 
Ce invenţie bună, domnule! Ar trebui ca toată lumea să se lase 
de plugărit şi să se apuce de fabrici, căci aci plouă, nu plouă, 
câştigul merge sigur. S-au dus vremurile când Românul, cu su- 
doarea frunţii sale, trebuia să-şi câştige averea! Acum, în secolul 
maşinilor, faci o fabrică şi nu mai duci grije! Ce, domnule, nu- 
mai străinii să câștige din fabrici ? Să câştigăm şi noi Românii! 
Trăiască Ion C. Brătianu» %. M-am grăbit negreşit să sporesc 
entuziasmul omului meu, explicându-i că astăzi se câștigă, nu 
numai cu fabricile, ci şi cu băncile privilegiate de Stat, cu între- 
prinderile de tramvaie şi cu multe altele... numai deşteptăciune 
să ai, şi să te înscrii între devotaţii Partidului Naţional-Liberal! 
Omul meu era foarte încântat, căci sfatul, acest din urmă, îl exe- 
cutase el încă de mult... 


Naţionalizarea muncii poporului, iată dar ţinta cea sfântă a 
unui bun naţionalist! Cine nu-i mulțumit cu această ţintă ? Cine 
nu vrea să se îmbogăţească, luptând pentru interesele superioare 
ale neamului ? Cine este naivul, care să dea cu piciorul la tan- 
tieme şi la dividende de acţionar, când aceste tantieme şi divi- 
dende sunt tocmai tot atâtea mângâieri cari se aduc pentru su- 


fletul neamului ? Numai un nebun poate să azvârle banul, care 

are proprietatea miraculoasă, că intrând în punga ta:să aducă 
în mod indirect şi fericirea poporului! 

Şi sunt, totuși, nebuni de aceştia! În capul lor stă profetul 
de la Vălenii de Munte, d. N. Iorga 55. Acesta este un profesor 
citit, şi care nu se lasă să fie înşelat cu frazeologia din programul 
naţional-liberal! Acesta are şi curajul ca — vorba aceea — să 
spună naţionalistului, naţionalist, și hoțului pe nume! Programul 
Partidului Naţional-Liberal, după dânsul, nu este naţionalist *. 

Iată-ne dar înaintea unui nou naționalism! Decorul rămâne 
însă acelaşi: interesele superioare ale neamului; înălțarea nea- 
mului ; idealul cel sfânt al neamului. . .dar să vedem ce seascunde 
sub decor. l l 

D.N. Iorga este un cărturar, adică un om a cărui cultură este 
formată din cărțile citite, iar nu din o experiența încercată în 
viața reală. Această origine a culturii sale îl constrânge sufle teşte 
să fie ca mai toţi cărturarii cari se amestecă în politică, şi pe cari 
i-a descris perfect de bine încă de acum un secol J. de Maistre %: 
orgolios; îmbătat de ideile sale şi mai ales ideea propriului său 
eu; dușman al principiului de subordonaţiune; «frondeur» din 
fire şi partizan înnăscut al oricărei inovaţiuni **. Cu un asemenea 


* Iată de altfel cuvintele proprii prin care caracterizează d. Iorga 
Partidul Naţional-Liberal: „Un partid întreg, cel liberal, se înfăţişează 
totdeauna ca păstrătorul acelor idei (de la 48), ca purtătorul acelui steag, 
ca moștenitorul acelor deschizători de cale, idealişti şi revoluționari. Astfel 
de reclamaţii i-au adus destul folos și i-au asigurat până dăunăzi o popula- 
ritate, pe care el însuşi trebuie să recunoască astăzi că a pierdut-o cu totul, 
şi pe dreptate, căci liberalii sunt conservatorii poziţiilor câştigate, şi ei re- 
prezintă acelaşi amestec de boierie decăzută, de parvenitism rapace şi de 
intelectuali fabulos de ambiţioşi cari alcătuiesc clasa stăpânitoare de azi”. 
(Neamul Românesc ™, 19 decembre 1908). 

*%* J, de Maistre, Quatre Chapitres sur la Russie, t. VIII, cb. II, pag- 
297. 

suflet. este uşor de înţeles ce politică naționalistă are să se facă. 
Viaţa reală va trece pe al doilea plan, iar pe primul plan va veni 
mirajul idealist. Naționalismul din programul naţional-libera! 
este egoist, fiindcă exprimă interesele unei clase restrânse com- 
puse din bogătaşii cari au capitaluri de plasat, dar, în schimb, 
acest naționalism este clar, ba încă este aşa de clar că aproape 
nu mai rămâne nimic pentru idealitate; naționalismul cărturăresc 
însă, care este fondat pe idei citite, nu este mai puţin egoist, 
dar, în schimb, este vag, aşa de vag, că cineva, care vrea să-l 
înţeleagă, ameţeşte. Partidul Naţional-Liberal îşi are pentru na- 
ţionalismul său o unitate de măsură, care este banul; d. Iorga 
n-are nici o unitate de măsură, — căci vanitatea eului, ca şi 
spaţiul dintre ideile citite, nu se poate măsura, și de aceea dânsul 
vorbeşte ca un profet, în numele unei... misiuni divine! 8 As- 
cultați numai cum îşi anunță activitatea sa naționalistă în primul 
număr apărut din Neamul Românesc * : 

„Dacă m-am hotărât să scot aceste caiete, n-am făcut-o în 
însuşirea mea de om care port barbă, care locuiesc în cutare 


stradă, la cutare număr, care am cutare loc în viaţă, al cărui nume 
începe cu litera I. Ci mă cred în stare, cu câtă învăţătură pot să 
am, cu câtă muncă pot să cheltuiesc, şi cu ce suflet am ajuns 
să-mi fac; mă simt în stare, va să zică, să vorbesc despre lucrurile 
cele mari ale neamului meu, despre nevoile lui adânci, despre 
suferințele lui vechi şi sfinte, despre ţintele lui înalte şi grele de 
ajuns, despre tot ce mă priveşte, până în adâncul inimei mele, şi 
pe mine care am scris aici, dar şi d-ta, care citeşti, şi pe vecinui 
d-tale, şi pe cine nu-ţi este vecin, şi pe prietenul d-tale, şi pe acela 


care, suferind, totuşi de aceleași nevoi şi tinzând către acelaşi 
ideal, îți este duşman, pentru cine ştie ce pricină, care rămâne 


* „Neamul Românesc“, 10 mai 1906, pag. 2. 

numai între d-voastră amândoi, şi care n-are a face câțuşi de 
puţin cu viaţa cea mare, cea largă, cea curată și trainică, — ce 
zic trainică ? veşnică — , din care pornesc toate vieţile noastre, 
şi depărtându-se de care, viața oricăruia dintre noi se stinge şi 
se ofilește, viața neamului, a tuturor celor de astăzi, a tuturor ceior 
de ieri, de alaltăieri, şi din adâncul vremurilor, a tuturor celor ce 
cu ajutorul lui Dumnezeu vor veni pe urma noastră pentru a 
trăi și a munci ca Români. Despre lucrurile acestea mă simt în 
stare a vorbi, nu ca mine însumi, ci ca unul din mulţime, care s-a 
întâmplat că ştie mai bine, pe când alţii știu mai puţin şi căruia, 
din nevoia sufletului său, într-o clipă îi vine glas pentru a vorbi, 
cu graiul său, dar cu inima voastră, a tuturora. Mă înţeleg nu 
ca un om, ce-şi urmărește rosturile lui, fie cât de vrednice şi de 
curate, ca un om ce caută să scoată la iveală ființa lui, chiar spre 
înaintarea şi binele altora, ci ca «mâna de țărână» prin care ar 
scrie, zi de zi şi ceas de ceas, despre tot ce ne mișcă mai mult 
şi ne îndearană mai tare, cineva mai mare, cu mult mai mare 
decât mine ”. 

Aţi citit această compoziţie de stil ? Recitiţi-o, deşi este cam 
lungă, căci este.un model în care se răsfrânge tot ce poate da 
un suflet de cărturar; orgoliu fără seamăn: mă înţeleg nu ca un 
om, ce-și urmărește rosturile lui... ci ca „mâna de ţărână” prin 
care ar scrie, cineva mai mare, cu mult mare! ; beţia de vorbe, 
pentru a masca lipsa unei cunoștințe precise despre nevoile 
reale ale ţării: mă simt în stare să vorbesc despre lucrurile cele 
mari ale neamului meu, despre nevoile lui adânci, despre suferin- 
țele lui vechi şi sfinte, despre ţintele lui înnalte şi grele de ajuns... ; 
dușman înnăscut a tot ce-i organizat de alţii, și partizan al ino- 
vaţiilor impuse de un ideal nebulos: fintind către aceleaşi ide- 
al... către viaţa cea mare, cea largă, cea curată şi trainică, — ce 


zic trainică ? veşnică -— , din care pornesc toate vieţile noastre, și 
depărtându-se de care, viața oricăruia dintre noi se stinge și se 

ofiieşte viața neamului, a tuturor celor de astăzi, a tuturor celor 
«le ieri, de alaltăieri, şi din adâncul vremurilor, a tuturor celor ce 
cu ajutorul lui Dumnezeu vor veni pe urma noastră pentru a trăi 
și a munci ca Români !... 

De când au apărut aceste cuvinte prin cari se anunţă misiunea 
divină a dlui N. lorga, au trecut mai mult de trei ani. În acest 
interval caietele din Neamul Românesc au apărut regulat câte 
două şi trei pe săptămână, aşa că acum formează vreo şapte vo- 
lume groase, fiecare de câte 1 000 pagini. Ce teanc colosal de 
hârtie tipărită! Deschideţi de curiozitate însă aceste volume şi 
căutaţi o soluţie precisă şi practică pentru durerile neamului, 
scrisă de d. Iorga: veţi avea o mare decepţie! Afară de injurii şi 
trivialități foarte precise, nu veţi găsi decât aceleași cuvinte 
goale pe care le-am reprodus mai sus: viața curată şi veşnică a 
neamului; lucrurile cele mari ale neamului; suferinţele vechi şi 
sfinte ale neamului... tot cuvinte mari, şi atâta tot. lar când 


vrea să fie cu dinadinsul precis, d. Iorga cade în contradicții 
evidente pentru orişicine. Așa, la 5 noiembrie 1908, dânsul se 
întreabă prin Neamul Românesc, ce e un naţionalist ? şi vrând 
cu orişice preţ să se deosebească de naționaliștii sentimentali , — 
iată ce răspunde: «În faţa lor (adică a sentimentalilor) se ridică 
o altă generaţie (a dlui Iorga), care ştie că patriotismul e ceva care 
nu se expune fiindcă se înţelegea de la sine, ca şi iubirea de neam. 
Fa (tot generaţia dlui Iorga) ştie că naționalismul e o doctrină 
Politică, o anume concepție a vieţii de stat pusă în serviciul nea- 
mului privit ca fiinţă organică, hotărâtoare. „Ea (tot generaţia 
dlui Iorga) ştie deci că liberalul, conservatorul, nu pot fi naţio- 
naliști, tocmai fiindcă sunt — şi-şi zic — liberal şi conservator. 
Naționalismul nu e un colorit sentimental pentru orice credință 


politică ; el e însuşi o credință, şi una exclusivă”, 

Observaţi acum logica. Naționalismul este la început, în 
prima propoziţie, o doctrină politică şi o concepție ; iar în a doua, 
el este o credință exclusivă ! Apoi liberalii și conservatorii (adică 
restul lumii politice din țara noastră cu excepția dlui Iorga) nu 
pot fi cu nici un preț naționaliști, fiindcă își zic liberali şi conser- 
vatori! Naționalismul trebuie să rămână cu orice preț monopolul 
exclusiv al dlui Iorga. Ceilalţi își zic liberali şi conservatori, deci 
își pierd naționalismul; d. Iorga nu-și zice: deci el are credința 
exclusivă a naţionalismului! Naționalismul este, într-o propo- 
zitie, o doctrină politică şi o concepție de stat, adică un produs al 
judecății dobândit în urma unei cumpăniri de argumente, și 
deci supus discuţiunii, ca toate produsele judecății; dar tot na- 
ţionalismul este în a doua propoziţie şi o credinţă exclusivă ! 
Dar în ce cap se pot lega toate aceste propoziţii, cari cuprind 
afirmaţiuni așa de contradictorii ? O doctrină care să fie credinţă 
exclusivă! Cu cine avem de a face ? 

Presimţind, probabil, reflecția noastră, d. Iorga își şi termină 
articolul, din care extragem aceste contradicții cu următoarele 
cuvinte pline de înțeles: 


Însă datoria noastră e să denunțăm cu orice prilej ordinara 
șarlatanie ce se face, pângărind naționalismul. 

Iată ce şi noi ne grăbim să facem, prin articolul de față. De- 
nunțăm o şarlatanie, care, din fericire, nu are altă origine decât 
vanitatea unui suflet copilăros. 

Dacă în aceşti trei ani de când apare Neamul Românesc nu ar 
fi fost chestia adunării fondurilor pentru înființarea unei tipo- 
grafii naționale la Văleni de Munte și n-ar fi fost chestia alegerii 
dlui Iorga ca deputat la Iași, iar în timpul din urmă apelurile 
pentru Liga Culturală %?, nicăieri nu s-ar putea găsi o publica- 
ţiune care să semene revistei Neamul Românesc prin deșertăciu- 
nea muncii depuse de directorul ei. Injurii, trivialităţi se găsesc 
cu duiumul; dar acestea nu constituiesc o operă durabilă, şi nici 

onorabilă. În orice caz, noi credem că „acel cineva mai mare, 
cu mult mai mare”, care şi-a ales „mâna de ţărână””, numită 
Iorga, pentru ca să predice poporului român idealul naţionalis- 
mului, va fi având el şi altele de spus decât trivialităţile scrise 
în Neamul Românesc ! Sau să fie „acel cineva mai mare”, „cu 
mult mai mare” nimeni altul decât tot d. Iorga? Dacă da, a- 
tunci ce atâtea floricele de stil? Înjură, dle Iorga, după pofta 
inimii, căci în ţara românească presa este liberă și n-ai nevoie 
să-ţi zici naţionalist pentru aşa lucru mic! 

Tot ce s-a scris serios pentru cauza naţionalismului în Nea- 
mul Românesc, nu vine de la d. N. Iorga, ci de la altii, obscurii 
corespondenţi cari ne povestesc păsurile lor! De la d. Iorga ne 
vin numai frazele nebuloase şi sibilice *, când este vorba de prin- 
cipii; şi grosolăniile de mahala, când este vorba de persoane, 

Naționalismul Partidului Naţional-Liberal şi-a găsit cea mai 
potrivită sărbătorire în jubileul din zilele trecute a fabricii de 
hârtie de la Letea. Cu această ocazie acţionarii partidului şi-au 
numărat dividendele şi s-a băut pentru fericirea poporului. Na- 
ționalismul dlui Iorga s-a sărbătorit ceva mai nainte: cu ocazia 
congresului studenţesc de la Iaşi. Aci în loc de dividende s-au 


numărat declamaţiile retorice... Încurajaţi industria națională, 
căci aşa faceți fericirea poporului! ziceau liberalii la Letea; răs- 
pândiţi învăţăturile luate „din aceeaşi carte”, căci aşa realizați 
unitatea culturală a neamului! ziceau studenţii pe viaţă, adepţii 
dlui Iorga, la Iaşi. Neapărat, unii subînţelegeau să se încurajeze 
industria care este proprietatea dlor naţionali-liberali; iar cei- 


lalți subînţelegeau să se răspândească învăţăturile din cartea 


* În genul profetismului ebraic, precum am arătat în articolele mele 
anterioare (Profetismul în cultura noastră națională, „Noua Revistă Ro- 
mână”, nr. 15 şi 16, vol. 6). 

dlui Iorga, carte care măguleşte vanitatea profetului de la Vă- 
leni de Munte şi a adepților săi! Şi unii, şi alții îşi zic naționaliști... 
sinceri! Mai încape vorbă ? 


III 


Dacă aş avea un temperament de revoluţionar, aş încheia 
acest articol cu o energică diatribă în contra societăţii româneşti 
de astăzi, care tolerează ca interesele personale şi deșertăciunea. 
unora să fie luate drept interese superioare ale neamului! Dar 
n-am temperament de revoluţionar, ci sunt un simplu om de 
de ştiinţă, care doreşte să-şi dea seamă de toate cele ce-l încon- 
joară ; şi care față de semenii săi nu are decât o singură patimă, 
anume: aceea de a nu suferi să fie prostit... 

Constatările făcute mai sus sunt departe de a mă îndemna 
să pornesc o diatribă în contra societăţii. Din potrivă, ele îmi 
sunt simpatice, fiindcă le înţeleg... Felix qui potuit rerum cog- 
noscere causas 9%. Aşa este mersul fatal al lumii; oamenii tre- 
buie să trăiască ; şi ce sunt ei de vină, dacă natura se arată zgâr- 
cită în inventarea expresiunilor! Naționalismul guralivilor și 
poligrafilor de la noi ? Desigur, o simplă etichetă, care acoperă 
egoismul și vanitatea lor. Dar ce-i cu asta ? Egoismul și vanitatea, 
nu sunt ele oare cele mai adânci sentimente din cari pornesc, în 
genere, faptele omenești ? Cum să le dai atunci la o parte, sau 
să le condamni ? Ele au servit până acum ca pârghie pentru ri- 
dicarea culturii omenești, și probabil că tot ele au să servească. 
şi de acum înainte ! Legea evoluţiunii este, aşadar, fatală ? Ne- 
greşit. Oamenii trebuie să trăiască! Trăiască Jon Brătianu! Tră- 
iască Nicolae Iorga! 


NAȚIONALISMUL, 
CUM TREBUIE SĂ SE ÎNŢELEAGĂ 


Am cunoscut până acum, așadar, două înțelesuri diferite 
pe cari le are cuvântul naționalism: înţelesul din programul 
economic naţional-liberal şi înţelesul din frazeologia dlui Iorga; 
unul avându-și rădăcinile în interesele unei clase, dacă nu chiar 
a unor familii, celălalt în temperamentul unui om, care întru- 
neşte în sine calităţile unui remarcabil stilist cu acelea ale unui 
îndrăzneţ agitator. Negreşit însă că acestea nu sunt singurele 


înţelesuri, în curs mai sunt și altele, numai că aceste două, descrise: 
mai sus, sunt cele mai răspândite şi prin urmare cele mai tipice la 
noi. Toate celelalte sunt imitaţiuni şi variante ale acestora, după. 
Joc şi ocazie. Domnul băcan din colțul stradei, bunioară, care 
face naționalism „la toartă”, nu se ridică până la perspectiva 
la care se ridică un fruntaș naţional-liberal, dar în strâmta lui 
perspectivă, el împărtășește cu toate acestea tendința egocentrică 
a acestuia din urmă: fericirea neamului depinde de îmbogățirea 
lui... De asemenea, băietanul licean care sparge geamurile 
magazinelor evreieşti, după fiecare manifestaţie, deşi este departe 
de a suferi de ipertrofia eului, cum suferă d. Iorga, cu toate a- 
cestea în fond, sufletește, el este fiul acestuia din urmă: fericirea 

neamului depinde de satisfacerea vanităţii sale copilăreşti. Schim- 
baţi rangurile, schimbaţi vârstele, și diferențele dispar. 

Aceste înțelesuri nu sunt speciale limbii româneşti, ci sunt 
universale. În orişice limbă s-ar găsi cuvântul naționalism, 
întrucât limba este vorbită de egoişti şi de vanitoşi, se vor 
găsi şi înțelesurile arătate mai sus. Dar în opunere cu toate 
aceste înțelesuri însă, mai este unul; acela pe care îl găsim în 
judecata oamenilor deprinşi să facă abstracţiune de interesele şi 
deșertăciunea personalităţii lor, înțelesul care ar trebui să fie ... 

Pentru a-l găsi pe acesta, în limba românească, trebuie să 
revenim la scrierile politice ale lui Mihail Eminescu. 

Cuvântul de „naţionalism”” îl întrebuințează Mihail Eminescu 
rar, în comparaţie cu acei cari au venit după dânsul, dar la el 
cuvântul este cu un înţeles precis şi profund, cum ar trebui să 
fie. Toţi naționaliștii de după Eminescu, în cazul cel mai bun, 
n-au făcut decât să repete aceea ce a scris Eminescu, şi în cazul 
când ei au vroit să depășească pe Eminescu, cum a voit d. A. C. 
Cuza ™%, n-au făcut decât să exagere concepția lui. Inteligența 
extraordinar de originală şi de limpede a lui Eminescu a desprins 
din şirul fenomenelor sociale pe acelea cari au adus mizeria 
morală și materială a poporului român; Eminescu a explicat 
înlănțuirea cauzală a suferințelor noastre din prezent; şi tot el 
a formulat marea întrebare la care rămâne să răspundă viitorul. 
Mintea lui critică a găsit toți termenii problemei; sufletul lui, 
bogat în însuşiri artistice, a dat și cea mai strălucită formă, care 
se putea da, unei mișcări naționaliste. Acei veniți după dânsul 
sunt, şi în ceea ce priveşte fondul, şi în ceea ce priveşte forma 
cugetării, cu mult inferiori lui. De aceasta se poate convinge 
oricine comparând cele scrise de Eminescu cu cele scrise de cel 
mai de valoare epigon al lui Eminescu, d. A. C. Cuza. 

Cât a văzut Eminescu atâta văd şi epigonii lui, naționaliștii 
noştri de astăzi; cu deosebire numai că Eminescu vedea limpede 
şi avea măiestria formei în exprimarea celor văzute, pe când a- 

ceştia de astăzi văd turbure, și când exprimă cele ce văd, bâjbâie 
numai cu fraze apocaliptice, iar nu vorbesc. Acolo unde n-a iz- 
butit Eminescu, şi anume în fața unei soluţiuni pozitive la pro- 
blema naţionalismului, acolo de fapt n-au izbutit nici epigonii 
lui; nimic nou, de valoare, nu întâlnim în mişcarea naționalistă 
de astăzi, care să iasă deasupra celor gândite, acum vreo 30 ani 
în urmă, de nemuritorul poet. 


Înapoi la Eminescu dar, toți acei cari aveţi dorința să știți 


cum se pune chinuitoarea problemă a durerilor neamului nostru! 


Ideile naţionaliste ale lui Mihail Eminescu au fost publicate 
între anii 1876 şi 1881 prin Curierul de Iași %* şi prin Timpul %, 
ziare cari apăreau pe acea vreme. Ideile acestea au avut de la 
început un mare răsunet, și ele au fost cunoscute de toată lumea 
care se interesa de progresul culturii românești, deşi nu toată 
lumea știa că sunt ale lui Eminescu. La această mare răspândire 
au contribuit nu atât cele două ziare amintite, cât persoanele cu 
cari venea în contact Eminescu, şi în special acelea cari făceau 
parte din societatea literară a Junimei %, înființată de dnii Carp %, 
Maiorescu 9, Negruzzi % şi Pogor 9%. Această admirabilă so- 
cietate făcea o întinsă propagandă pentru ideile nemuritorului 
poet. Întocmai cum servesc în laboratoarele de fizică instru- 
mentele numite rezonatoare pentru a distinge şi a întări tonurile 
muzicale, tot aşa servea pe vremuri această admirabilă societate 
a Junimei pentru a distinge şi a răspândi ideile originale pe cari 
câte unul dintre membrii săi le da la lumină. O frumoasă cuge- 
tare rostită sau scrisă într-o frază lapidară, cum era în obiceiul 
lui Eminescu să rostească şi să scrie, era destul să fie auzită de 


membrii Junimei, pentru ca a doua zi să-și ia zborul în toate 

cercurile societăţii românești. „Ați auzit ce-a spus Eminescu ?” 
„Ați citit ce-a scris Eminescu ?” şi în trei zile cel mult nu mai 
era nimeni care să nu ştie ce a spus și a scris marele cugetător!: 
Admirabilă societate, — pe care unii, numai în necunoştință de 
bunele ei servicii, o numeau societate de admiraţie mutuală; — 
fără ea, cine ştie, dacă ideile naţionaliste ar fi găsit așa de curând 
un ecou în politica ţării noastre! 

Naționalismul eminescian consistă mai ales în o critică ne- 
miloasă a stării de fapt în care se găseşte societatea românească 
.de astăzi. Mergem înspre pieire, ne zice Eminescu. Poporul ro- 
mân se stinge din viaţă, înaintea ochilor noştri indiferenți. „Un 
mic bulgăr de omăt căzând din vârful unui munte se face din ce 
în ce mai mare, rupe cu el copacii codrilor, strică ogoarele, as- 
tupă un sat. Un mic sâmbure greșit în organizaţia societăţii, în 
viaţa economică, creşte şi îngroapă o naţiune. Ne mirăm cu 
toţii de mulţimea crâşmelor în țara noastră, — de mulțimea ji- 
-danilor — , cauza c mulţimea rachiului, mulţimea velniţelor, 
«dar oare această mulţime de unde vine ? Supt domnia turcească 
a existat micul sâmbure, o dispoziţie de export. Exportul grâ- 
nelor era oprit. Prin urmare, grânele neconsumate trebuiau pre- 
făcute în obiect exportabil, în vite. S-au combinat lucrurile. Vel- 
nița consumă prisosul, şi dă hrană vitelor. Velniţa producea 
rachiu, rachiul trebuia consumat şi era mult. S-au făcut multe 
-crâșme. Pentru acestea trebuiau crâșmari. S-au adus mulți evrei 
şi proprietarul impunea fiecărui din supușii lui de a lua atâta 
rachiu pe an. Unele plăţi pentru muncă se făceau în rachiu. S-a 
introdus exportul, în adevăr, însă velnirele au rămas, în locul 
Brânelor s-au luat cartofii, căci rachiul devenise o trebuinţă, 
şi această trebuinţă cerea împlinire. Care au fost rezultatele ei ? 
O populaţie nesănătoasă, fără energie de caracter, fără energie 
economică, care își vinde munca pe băutură, o populaţie în care 
mortalitatea creşte în mod înspăimântător, iar sudoarea mânilor 
«ei se capitalizează ın mâinile unui element fără patrie, fără limbă, 

fără naționalitate. Nu este de mirat că influența austriacă «este 
mare». 

Aşa îşi explică Eminescu la 1876 °° influența austriacă *. 
Problema nu se mărgineşte însă pentru el numai la rolul nefast al 
cârciumilor, ci el îmbrățișează întreaga noastră dezvoltare so- 
cială. Noi ne-am dat, zice dânsul, o constituţie politică nepotri- 
vită cu existența reală a claselor noastre sociale. „Corelatul 
constituţiilor statelor apusene este o clasă de mijloc, bogată, 
cultă,-o clasă de patricieni, de fabricanți — industriași — cari 
văd în constituţie mijlocul de a-şi reprezenta interesele în mod 
adecvat cu însemnătatea lor, — la noi legea fundamentală nu 
însemnează decât egalitatea pentru toţi scribii de a ajunge la 
funcţiile cele mai înalte ale Statului”. Noi nu avem acele clase 
sociale pozitive pe care se sprijină organizaţia de stat în Apus. 
„Aristocraţia istorică — şi ea trebuie să fie totdeauna istorică 
pentru a fi importantă — a dispărut aproape, clasa de mijloc 
pozitivă nu există, golurile sunt împlinite de străini, clasa ță- 
ranilor e prea necultă şi deşi singura clasă pozitivă, nimeni n-o 
pricepe, nimeni n-o reprezintă, nimănui nu-i pasă de ea. 

Ne mai rămâne o singură clasă pozitivă, pe al cărei spate 
trăim cu toţii — țăranul român... 

Cum am tratat noi pe aceşti ţărani? Am clădit un aparat 
greoi şi netrebnic pe spatele sale, aparat reprezentativ cum îl 
numim, şi care nu-i decât pretextul de a crea din ce în ce mai 
multe posturi, plătite tot din punga lui, direct sau indirect. În- 
tr-o ţară, care n-are export industrial, țăranul munceşte pentru 
toți: sigur şi necontestabil. Dantela de Bruxelles, galonul de pe 
chipiul generalului, condeiul de fier cu care scriem, chibritul cu 
care ne aprindem ţigara, toate ne vin în schimbul grâului nostru, 
şi acest grâu îl produce numai țăranul, grâul e productul muncii 
sale”, 


*.M. Eminescu, Scrieri politice şi literare (Ediţia Minerva), 1, ț. 98. 

„Cu cât mai mulți indivizi se sustrag de la producerea brută, 
cu atât mai mulţi trăiesc pe seama aceleiași sume de oameni. Ce 
este consecventa ? Este că acel om, sau nu va fi în stare să ne 
susție, sau va trebui ca cu acelaşi timp şi cu aceleaşi puteri să 
producă mai mult. Va trebui sau să peară, sau să se cultiveze și 
să lucreze cu mașina. Care-i cazul nostru ? El nu s-a cultivat. 
Țăranul nostru este același ca şi înainte de acum 50 ani, dar 
sarcina ce-o poartă, înzecită. El poartă în spatele lui: câteva mii 
de proprietari (la începutul secolului câteva zeci), mii de am- 
ploiaţi (la începutul secolului câteva zeci), sute de mii de evrei 
(la începutul secolului câteva mii), zeci de mii de alți supuşi 
străini (la începutul secolului câteva sute)”. 


Sâmburele greșit din organizația societăţii noastre a crescut 
şi ameninţă să îngroape întreaga naţiune. „Dacă nu ne vom 
trezi de cu vreme şi nu vom arunca la naiba toți perceptorii, 
subperceptorii, sub-subperceptorii, dacă nu vom descărca pe 
ţărani şi nu-i vom asigura o desvoltare liniştită, dacă nu ne vom 
hotărî, să nu purtăm nici un product străin pe noi, precum au 
făcut ungurii în vremea absolutismului. . Nu dreptul public, 
ci păstrarea naționalității noastre e lucrul de căpetenie pentru 
noi și ar fi mai bine să nu alegem deputați decât să piară naţia 
românească”. 

„Altfel am avea a alege între domnia austriacă şi cea ru- 
sească. Supt cea dintâi, evreii ar intra în sate în număr mai mare 
decât astăzi, țăranii ar deveni servii lor, moşiile ar fi cumpărate 
de societăţi şi de capitalişti, colonizate cu nemți, iar nația redusă 
la proletariat. — În cazul al doilea, un ucaz ar şterge limba din 
biserică şi stat, țăranul ar trăi mai bine, însă supt condiția ca 
să se rusifice; care din noi, cum ar scrie, acolo i-ar îngheţa mucu 
condeiului; iară cei mai curajoşi ar mări pohodul na Sibir, fără 

judecată, prin ordin administrativ — administratnym  poriad- 
kom” *. 

Aceste idei din 1876 revin sub condeiul lui Eminescu și câţiva 
ani mai în urmă, în 1880—1881, pe când Eminescu se găsea ca 
prim-redactor la ziarul conservator Timpul, cu deosebirea 
numai că influenţei austriace i se dă acum un rol mai redus, şi 
în locul acesteia vine pe primul plan teoria păturei superpuse. 
„„Nu există, după a noastră părere, nici o deosebire între rasa 
română din Muntenia, Moldova, din cea mai considerabilă 
parte a Ardealului şi a Ţării ungurești. E absolut aceeaşi rasă, 
cu absolut aceleași înclinări şi aptitudini”. 

„Dar în Bucureşti și în oraşele de pe marginea Dunării, s-a 
ivit un element etnic cu totul nou şi hibrid care ne-a furnizat ge- 
neraţia actuală de guvernanțţi. Aceştia sunt rămășițele haimana- 
lelor de sub steagurile lui Pasvantoglu 1% şi Ypsilant1! și res- 
turile numeroase ale cavalerilor de industrie din Fanar 1%... 
Toată spuma asta de fanarioți novisimi, cari s-au pripăşit în ţară 
de 50—60 de ani încoace, formează naturalmente elementul de 
disoluțiune, demagogia României. 

Fizic și intelectual stârpituri, neavând nici tradiţii, nici patrie, 
nici naţionalitate hotărâtă, le vedem punându-se la discreția 
străinilor şi votându-le când pe Strussberg 1%, când rescumpă- 
rarea, ba le vedem aliându-se în Moldova cu evreii, ca să paraliseze 
lupta de emancipare națională de acolo. Aprinşi de o instinctivă 
ură contra tuturor elementelor istorice şi autoctone ale acestei 
ţări, le-am văzut introducând în toate ramurile legi străine, ne- 


adaptate nici intereselor, nici naturei ei” **. 


Şi Eminescu adaugă: „Ceea ce sunt pentru Moldova evreii, 
sunt pentru Țara Românească aceste venituri cari, prin identi- 


* M. Eminescu, Scrieri politice şi literare, I, pag. 99—102. 
** M. Eminescu, Culegere de articole apărute în „Timpul” (Ed. Gr. 
Peucescu), pag. 91. 

tatea religiei, au ştiut să se strecoare printre români, să-i amă- 
gească şi să ajungă a-i stăpâni; şi pentru ca lucrul să le succeadă 
şi mai bine au precupeţit tocmai instinctele noastre naționale. ..”?. 

„Avem de o parte rasa română, cu trecutul ei, identică în 
toate țările pe cari le locuieşte; popor cinstit, inimos, capabil de 
adevăr şi patriotism. Avem apoi deasupra acestui popor o pătură 
superpusă, un fel de sediment de pungaşi şi de cocote, răsărită 
din amestecul scursăturilor orientale şi occidentale, incapabilă 
de adevăr şi de patriotism... pe care Moldovenii din eroare o 
numesc Munteni. 

Această teorie am expus-o în mai multe rânduri...” 

În alte articole Eminescu arăta apoi cum pieirea neamului 
nostru decurge din exploatarea nemiloasă a țărănimei sub jugul 
ierarhiei sociale, pe care ne-am dat-o. 

„Boalele fizice bântue populaţiile noastre din cauza regimului 
rău alimentar. Acest regim nu se poate schimba decât prin îmbu- 
nătăţirea soartei materiale a ţăranului şi această îmbunătăţire 
nu-i cu putință decât prin o reorganizare socială care să-l asigure 
în contra exploatării sub orice formă ar veni, fie sub forma da- 
toriilor contractate pentru a plăti birul, fie sub aceea a presta- 
țiunilor exagerate, fie, în fine, sub aceea a datoriilor pentru 
băuturi“ *, 

Dar cum se explică faptul că țărănimea noastră a început să 
piară d-abia acum, deşi regimul său alimentar a fost insuficient 
şi în trecut ? În timpurile de dinainte de epoca de când s-a des- 
chis comerțului țării noastre drumul exportului european, nu 
era o mai mare bogăţie în țară, dinpotrivă; şi cu toate acestea 
populaţiunea țării noastre era în creştere, pe când acum este în 


descreştere! Cum se explică acest fapt paradoxal? 


* M.Eminescu, Culegere de articole, pag. 92—93, 111. 

Pentru a da această explicare, zice Eminescu: „Venim la 
principiul pe care l-am stabilit de mult în coloanele acestei foi 
(Timpul). Regimul vechiu ori câte defecte ar fi avut, capabile 
încă de îmbunătăţire, era ieftin. Pentru a susținea un regim, pe 
care surâzând d. C.A. Rosetti 1% îl numea compus din zece boeri 
mari şi treizeci de boiernași mici, țăranul plătea acel tradiţional 
galben pe an din prisosul lui. În fine, trebuinţele acelor patruzeci 
de oameni erau mici şi lesne de satisfăcut; astăzi o Carada !% 
.cheltuieşte mai mult decât Iordache Filipescu 1%, care era putred 
de bogat, cum se zice. Sarcina socială era uşoară; era în raport 
cu puterile de producţiune ale poporului! Dacă țăranul trăia 
rău ori bine, în belşug sau sărăcie, forța musculară pe care avea 
a o pune la dispoziţia societăţii, a ţării era minimă; echilibrul 
între puterea musculară cheltuită și între restituţia acestei puteri 
prin alimente era deplin. Acest echilibru e acum stricat. Sute de 
mii de greco-bulgari şi de jidani trăesc astăzi de pe spatele ace- 
luiaş număr de muncitori; aceștia caută să-și înzecească munca 
pentru ca să susție noua sarcină socială şi cu toate acestea regi- 
mul alimentar, departe de a deveni mai bun, e mult mai rău 
“decât înainte..." *. 

Această explicare: revine adeseaori în articolele lui Eminescu ; 
ea era aproape subînțeleasă în toate afirmările susținute de dân- 
sul. „Populaţia, şi tocmai populația producătoare, scade de la 
1864 încoace în proporţii înspăimântătoare, dar ceea ce e mai 
trist sunt cauzele acestei scăderi, cauze adânci economice şi 
sociale cari fac ca însuşi sâmburele naționalităţii, rasa, să de- 
genereze. S-a observat de către medicii de regimente că statura 
-oamenilor scade, că aptitudinile lor fizice şi morale degenerează 
Şi această din urmă împrejurare e mai tristă decât celelalte. Nu 


mai e nevoie a adăoga că aceste rezultate sunt a se atribui şi să- 
* M. Eminescu, Culegere de articole, pag. 112. 

răciei şi urmărilor ei morale, decăderii vieţii de familie, vicii- 
lor... Dar care e originea comună a acestor rele ? Declasarea, 
zicem noi, înmulţirea peste măsură a oamenilor ce trăiesc din 
munca aceleiaşi sume de producători. În alte ţări, clasele supe- 
rioare compensează prin munca lor intelectuală, munca materi- 
ală a celor de jos. Întrebăm dacă cele patru clase primare și 
cursul de violoncel a dlui Costinescu 1% compensează zecile de: 
mii de franci ce acest consumator le ia pe an, evident din munca 
altora ? Înaintarea pe scara societății române nu este dar dato- 
rită meritului, ştiinţei, activităţii, ci un leneş ignorant care învâr- 
teşte şurupuri patriotice, ajunge prin intrigă şi neadevăr ori unde 
poftește. Aceşti oameni declasaţi sunt totodată instrumentele 
cele mai bune, pentru că sunt cele mai coruptibile, cu cari se 
servesc străinii pentru a exploata ţara, populaţiile ei autoctone.. 


Jată nervul răului în contra căruia nu ajuta nici proclamarea. 
independenţei, nici coroana de oţel a regelui, nici ridicarea cre- 
ditului visteriei, bogat pe cunoştinţa că Statul român are bunuri 
imobiliare de câteva miliarde de înstrăinat, nici frazele patrio- 
tice! *? *. 

Și după constatarea răului în altă parte asupra soluţiunei: 
„Chestiunea e, fără îndoială, socială: am fi socialiști numai 
atunci când am propune a soluțiune socialistă. Departe de noi 
asta. Din contra, soluţiunea ce o propunem nu poate fi decât 
conservatoare, reacționară chiar. Clasele muncitoare trebuesc 
scăpate de paraziți; paraziţii înşişi trebuiesc, prin o riguroasă. 
organizaţie, siliți la munca la care se pricep. La tăiat lemne 
Serurie 1%, Ja cârciumărie Carada! Nu oameni mari cu abece- 
darul în mână; nu escroci şi tâmpiţi în demnităţile statului; nu 
cocoterie şi pungășie în afacerile publice! 


* M. Eminescu, Culegere de articole, pas. 83—84. 

O reorganizare socială având de principiu apărarea şi încu- 
rajarea muncei, înlăturarea feneanţilor şi paraziţilor din viața 
publică, iată ceea ce e de neapărată trebuință! 

Așa dar să ne înţelegem. 

Nu cerem și nu voim, precum insinua Românul 1%, exter- 
minarea cu sabia a elementelor hibride. Dar ceea ce pretindem 
pozitiv e ca asemenea elemente să nu fie determinante, domni- 
toare în Statul român. Nu ne opunem dacă ele se vor hrăni prin 
muncă proprie, dar nu exploatând munca altora. Nu avem ni- 
mic de zis dacă Serurie se va ocupa cu cinstita cismărie, Bosnagi 
cu zidăria. Dar în capul unui Stat român nu se cade să vedem 
aproape esclusiv numai oameni străini, incapabili de a pricepe 
geniul poporului nostru și, până la un grad oarecare, incapabil 
de a-l iubi şi de a-l cruța. 

Şi când vorbim de poporul român, știm foarte bine de cine 
vorbim. Nu de amestecături, nu de oameni veniţi de eri alaltăeri 
în una din provinciile Daciei lui Trajan, ci de acel element etnic 
eşit din încrucișarea Românilor cu Dacii, de rasa romană. A- 
ceasta a fost în trecutul ţărilor noastre rasa plastică, rasa for- 
matoare de stat, cea orânduitoare, cea istorică; aceasta trebuie 
să și rămâie de acum înainte. Cum că deosebirea între adâncimea 
rasei istorice şi superficialitatea celor superpuse e mare, o ştie 
oricine. În inima unui popă din Ardeal e mai mult sentiment 
național românesc decât într-o sută de mii de Caradale și în 
craniul unui singur Român încape de cinci ori pe atâţia creeri pe 
cât s-ar constata cu cumpăna în titvele mutrelor de paiaţă ale 
patrioţilor”? *. 


Acestea sunt scrise de Eminescu cu vreo treizeci de ani în 
urmă, deşi sună aşa de cunoscut că par a fi scrise de ieri, alal- 


* M. Eminescu, Culegere de articole, pag. 127. 

tăieri. Societatea Junimea a avut, în păstrarea actualităţii lor, 
un rol frumos şi netăgăduit, după cum am mai spus-o. 

De asemenea, d. A.C. Cuza a fost un aprig propagator al 
acestor idei până la o vreme. Scrierea sa din 1895, Țăranii şi 
clasele dirigente, este un simplu rezumat al teoriilor lui Eminescu 
despre păturile superpuse; numai că d. A.C. Cuza evită această. 
din urmă denumire și se mulţumeşte cu denumirea de „,paraziţi”?. 
Pentru unul ca și pentru celălalt, procesul nenorocirii noastre: 
naţionale se urmează în acelaşi chip : începe de la aceeași dată și 
are aceleaşi faze. „După pacea de la Adrianopol s-au dărâmat, 
în sfârșit, şi cele din urmă fortificații pe cari Turcia le avea pe. 
malul stâng al Dunării, şi de o dată cu acestea se ridicară: una 
câte una piedicele de până atunci ale negoţului și agriculturei şi 
astfel, începând a se desvolta bogăţiile pământului nostru și. 
căutându-și schimbul pe producte apusene, am fost puşi în con-. 
tact cu civilizaţia, cu ideile apusului, cari şi-au făcut drum, s-au 
răsădit la noi fără nici o greutate, fără nici o împotrivire din par-- 
te-ne””, — ne spune Eminescu *. Aceeași constatare de dată oœ 
tace şi A.C. Cuza **. Apoi, după ce libertatea comerțului fu 
proclamată prin tratatul de la Adrianopol, exploatarea muncii: 
ţăranului şi parazitismul social urmează în aceeași înlănţuire: 
cauzală. „Cauza morbidităţii ţăranului român este exploatarea. 
neomenoasă la care este supus în linia întâia din partea statului, 
în linia doua de către mulțimea nenumărată de străini pe cari îi 


susține cu munca lui. Cauza e demagogia, care se hrăneşte din 
spinarea lui, uzura roşie, administraţia roşie, sporirea bugetelor 
de cheltuieli ale statului... iar nu clima şi epidemiile. Sub ace- 
eași climă poporul nostru era sănătos și sporea până mai alal- 
tăeri, sub Mihai Sturdza 0, sub Barbu Știrbei ™!, sub Grigore 


* M. Eminescu, Culegere de articole, pag. 21. 
** A.C. Cuza, Ţăranii și clasele dirigente, pag. XVI—XVIII. 

Ghica” 11, — ne spune Eminescu *. Aceeaşi logică și la 
d. Cuza, „În trecut era o potrivire perfectă între modul de trai, 
hrană, îmbrăcămintea şi locuinţa ţăranului nostru, și munca ce 
1 se cerea ; între formele înăuntru cărora era chemat să se miște, 
şi starea sa de cultură; între foloasele ce le avea de la organiza- 
ţia puterii statului și mijloacele ce se luau de la dânsul pentru 
întreținerea sa. Puterile claselor noastre muncitoare fiind astfel 
cruțate, poporaţia ţării a putut să prospereze, după cum se vede 
din înmulţirea sa îmbucurătoare şi din liniştea ce domnea atunci 
printre locuitori. Starea aceasta de lucruri a ţinut până la anul 
1829, când tractatul de Adrianopola proclamat libertatea desă- 
vârşită a comerţului în principate, care, modificând sistemul de 
schimb al productelor, a trebuit firește să transforme şi întregul 
nostru sistem de producere... De unde odinioară munca ţă- 
ranilor noştri era mărginită prin însuşi sistemul economic în 
vigoare, atrași în piaţa universală, munca lor nu mai putea să 
aibă astăzi de normă decât trebuințele acestei pieţe, cari sunt ne- 
mărginite. De unde altădată stăpânii mijloacelor de producere 
lăsau neîntrebuințate chiar zilele de clacă hotărâte prin lege, 
astăzi puterile claselor noastre muncitoare, încordate peste mă- 


sură, nu mai erau în stare să astâmpere setea nepotolită de câștig, 
care este în firea însăşi a formei de producere capitalistă...” **. 
Întreg raționamentul pe care îl face Eminescu încă de la 1876, îl 
repeta şi d. A.C. Cuza la 1895: „Era firesc dar ca clasele noastre 
dirigente 'să înmulțească funcţionarii, peste nevoile reale ale 
țării, şi să întrebuințeze întreaga putere a statului și mai toată 
munca luată de la cei de jos sub forma de impozit pentru satis- 


facerea propriilor trebuinţi. 


* M. Eminescu, Culegere de articole, pag. 117. 
** A.C. Cuza, Țăranii şi clasele dirigente, pag. XLVI. 

Astăzi nu mai este nici un soiu de potrivire între modul de 
trai, hrană, îmbrăcăminte, locuinţa ţăranului nostru şi munca ce 
trebue să o facă; între formele înăuntrul cărora e chemat să se 
miște și starea sa de cultură, între foloasele ce le are de la orga- 
nizarea puterei statului şi mijloacele ce i se cer pentru între- 
ţinerea sa. Puterile claselor noastre muncitoare fiind astfel risi- 
pite fără folos pentru dânsele, poporaţia noastră îşi manifestă 
strâmtorarea în care trăeşte prin descreşterea sa și prin răscoa- 
lele periodice ale țăranilor” *. 

În sfârşit, soluţiunea la care ajunge d. A.C. Cuza, în scrierea 
sa din anul 1895, este aceeaşi la care ajunsese și Eminescu 
cu vreo douăzeci de ani înainte, cu deosebire numai că Emi- 
nescu, mai modest, nu vedea necesitatea unei noi direcţiuni în 
politică, direcția cu tendinţe naţionale și democratice, ci se mul- 
ţumea cu direcția conservatoare pe care o împărtășeau și patronii 
ziarului Timpul, la care el colabora. Am văzut cum își expune 
Eminescu soluţiunea sa: „o reorganizare socială având de prin- 
cipiu apărarea şi încurajarea muncei, înlăturarea feneanţilor şi 
paraziţilor din viața publică, iată ceea ce e de neapărată tre- 
buinţă”; d. A.C. Cuza ajunge la aceeași soluţiune, numai că 
dânsul pune printre paraziți, în prima linie, elementul evreiesc. 


II 


În fiecare teorie socialo-politică trebuiesc deosebite două 
părți: partea referitoare la faptele constatate şi partea referi- 
toare la explicarea acestor fapte. Pentru ca o teorie să fie numită 
adevărată, sau în tot cazul să fie numită științifică, trebuiesc ca 
ambele aceste părți să fie întemeiate. Nu este destul ca faptele 
să fie bine observate, ci se mai cere ca și explicarea faptelor să 


* A.C. Cuza, Țăranii şi clasele dirigente, pag. L. 

fie la înălțimea științei timpului, şi, de altă parte, nu este de nici 
un folos o bună logică în explicarea dată, dacă faptele nu au fost 
exact observate. 

Teoria socialo-politică a lui Eminescu şi a continuatorilor 
săi naționaliști de astăzi îndeplineşte ea oare condiţiunile ce se 
cer unei teorii ştiinţifice ? 

lată ce ne propunem să examinăm în paginile următoare. 

Întru ce privește faptele, Eminescu are în general dreptate. 
Poporaţiunea noastră, dacă nu degenerează tocmai, este departe 
de a avea procentul de creştere pe care ar trebui să-l aibă, dat 
fiind pământul așa de roditor al ţării. De altmintreli. d. A.C. 
Cuza n-a pierdut nici o ocazie ca să dovedească acest fapt prin 
ajutorul statisticilor făcute după Eminescu. Tot așa de adevărat 
este apoi spusa lui Eminescu, că, în organizaţia societății 
noastre, parazitismul este foarte întins. Și iarăși tot d. Cuza a 
complectat pe Eminescu printr-o: formulare şi mai fericită pe 
care o găsim în discursul său de la 29 noiembrie 1894, pro- 
nunțat în Cameră: „în organismul nostru social s-a stabilit 
ceea ce se numeşte în sociologie și în biologie o stare de parazi- 
lism, în loc de o stare de symbioză, adică de împreună vieţuire, 
bazată pe reciprocitatea serviciilor. Eu susţin, în adevăr, că pă- 
tura conducătoare în ţara românească trăeşte pentru sine și din 
acest trai nu rezultă nici un folos pentru nevoile adevărate ale 
poporului român”. 

Întru ce priveşte elementele cari constituiesc parazitismul, 
nici Eminescu, nici continuatorii săi, naționaliștii de astăzi, nu 
dau o enumerare precisă. Eminescu, în primele timpuri, când 
scria la Curierul de Iași, înclină să vadă în poporaţiunea de ori- 
gine austriacă, adică în evrei !!%, elementul parazitar; dar în 
urmă, când trece în Bucureşti ca redactor la Timpul, el lasă pe 
evrei pe al doilea plan și pune pe primul plan „rămășițele hai- 
manalelor de sub steagurile lui Pasvantoglu și. Ypsilant, resturile 
numeroase ale cavalerilor de industrie din Fanar”; şi pe aceste 

rămăşiţe şi resturi, cari nu au nici tradiţii, nici patrie, nici naţio- 
nalitate hotărâtă, el le consideră ca pe acelea cari mijlocesc ve- 
nirea străinilor în țară. Naţionaliştii, de după Eminescu, au re- 
venit din nou la evrei; poate şi din cauză că d. Cuza locuieşte la 
Iaşi. Apoi, în afară de evrei şi rămășițele de care vorbeşte Emi- 
nescu, între elementele parazitare mai trebuie să punem şi ele- 
mente de origine curat românească, căci altfel nici Eminescu, 
nici continuatorii săi n-ar fi putut identifica pe paraziți cu cla- 
sele dirigente! 14 Oricâtă xenofobie am admite noi pe seama na- 
ţionaliştilor, este cu neputinţă să credem însă că ei au putut a- 
firma cum că toate elementele ce intră în clasele dirigente de 
astăzi sunt de origine evreiască sau sunt rămășițe -din Fanar! 
Clasele dirigente de astăzi cuprind elemente româneşti, și ele 
totuşi sunt, atât pentru Eminescu, cât şi pentru d. Cuza, acelea 
cari sug din vlaga poporului şi-l aduc pe acesta la nenorocire, 
în aşa fel că studenţii naționaliști ai d-lui Cuza s-au crezut în- 
dreptăţiţi ca într-un congres public să respingă orice colaborare 
cu clasele dirigente, pentru motivul că ei, domnii studenţi, voiesc 
cu adevărat ridicarea poporului! 

La aceste două fapte, cari sunt în fond adevărate, — lăsând 
la o parte, bineînţeles, exagerarea sub care le prezintă unii na- 
ționalişti — se adaogă un al treilea fapt, acesta nediscutabil, şi 
anume: avântul economic şi social pe care îl ia ţara după tratatul 
de Adrianopol din 1829. 

Ţara românească, se îmbogăţeşte după 1829, și, totuşi, popo- 
raţiunea ei muncitoare descrește; descrește poporaţiunea mun- 
citoare şi, totuşi, elementele parazitare se înmulţesc; acestea 
sunt faptele cari au izbit mintea lui Eminescu, și pe care Emi- 
nescu a căutat să le explice. 

Să vedem explicarea. 

Eminescu are două explicări; amândouă nu pe deplin for- 
mulate, dar amândouă îndeajuns de schiţate pentru a forma o- 
biectul discuţiunii noastre. Pe una dintre aceste explicări o găsim 

în conferința sa asupra influenţei austriace, adică în prima peri- 
oadă a activităţii sale politice ca redactor la Curierul de laşi, pe 
cea de a doua o găsim în Timpul, adică în cea de a doua perioadă. 

Aceste două explicări sunt mult diferite între ele, precum mult 
diferite între ele sunt și condiţiunile în cari scrie Eminescu. Pe 
cea dintâi Eminescu o schiţează la Iaşi: într-un mediu cu preo- 
cupări științifice; pe cea de a doua o schiţează la Bucureşti în 
calitate de.redactor al unui ziar de partid. La Iaşi, Eminescu era 
mai mult în atmosfera cărţilor; la București, era mai mult în 
atmosfera pasiunilor politice. Începem cu aceea schițată în con- 
ferința asupra influenţei austriece. 

În timpul când scria Eminescu în Curierul de Taşi în toată 
lumea cultă europeană făcea mare zgomot o scriere a istoricului 
englez H.T. Buckle 115, intitulată storia civilizaţiunii în Engli- 
tera *. În această scriere, pentru prima oară, era făcută încer- 
carea ca faptele istorice, în loc să fie numai descrise, să fie şi 
explicate prin legi cauzale. Buckle, întemeiat pe ideile filozofice 
ale timpului său, încerca să-și explice progresul şi decadenţa civi- 
lizaţiunii din analiza condiţiunilor de viaţă ale popoarelor. În 
special, explicarea dată de dânsul mizeriei în care trăiseră popoa- 
rele vechi orientale, cari avuseseră totuşi sub picioarele lor un sol 
foarte fertil, a făcut o mare impresiune în lumea cultă de pe 
atunci. Explicarea lui Buckle era citată de toți scriitorii timpului, 
mai ales că ea se sprijinea şi pe teoriile lui Malthus 6, un alt 
scriitor foarte răspândit pe acea vreme. Această scriere a lui 
Buckle pătrunsese şi la Iaşi. D.l Titu Maiorescu, pe atunci pro- 
fesor de filosofie la Universitatea din localitate, o comenta la 
curs și chiar în conferinţe publice. Toţi membrii Junimei o cu- 
noşteau şi cu atât mai mult o cunoştea Eminescu care avea o 


* În traducere franceză, Histoire de la civilisation en Angleterre, apă- 
rură la 1865, în 5 volume. Volumul I este acela îr care se găsesc considera- 
ţiunile generale. 

mare preferință pentru scrieri de asemenea natură. Credinţa 
noastră este că Eminescu a împrumutat din scrierea lui Buckle 
cu ceva modificări metoda acestuia de argumentare în explicarea 
faptelor istorice, şi că de această metodă el s-a. servit pentru a-şi 
explica starea de fapt în care se găsea țara noastră sub ochii lui. 


Astăzi scrierea lui Buckle este socotită ca o scriere de valoare, 
judecată faţă de acelea din timpul său, dar ca o lucrare științifică 
incomplectă, față de cele contimporane nouă. Buckle n-a ţinut 
seamă de toate datele problemei ce avea de rezolvat; el a trecut 
cu vederea câteva dintre cele principale, cum este influența ca- 
racterelor fixate în rasă, şi influenţa eredității în genere; iar în 
schimb, a dat o prea mare importanţă înfluenţei mediului fizic 
asupra sufletului omenesc. În tendinţele sale fundamentale, 
scrierea lui Buckle urmează filozofiei lui Locke 117, care este în 
deobşte recunoscută astăzi ca unilaterală. 

Modificările pe cari le aduce Eminescu argumentării lui Buc- 
kle sunt de un ordin secundar, așa că ele nu înlătură lipsurile 
fundamentale de cari s-a făcut vinovat marele istoric englez. Din 
această cauză şi teoria politică-socială a lui Eminescu lasă mult 
de dorit din punctul de vedere ştiinţific. 


Buckle stabilise în scrierea sa mai sus citată, o legătură cau- 
zală între fertilitatea solului şi mizeria popoarelor orientale din 
vechime prin mijlocul următorului raționament: un pământ 
prea fertil, zicea dânsul, are ca rezultat o sporire a populaţiunii, 
fiindcă el dă un belșug de materii hrănitoare, — și teritoriile 
vechilor civilizaţiuni orientale, India şi Egiptul, erau tocmai 
fertile şi dedeau un belșug de sâmburi de orez; sporul de popula- 
ţiune aduce însă după sine o ofertă prea mare de braţe muncitoare 
şi deci o concurenţă prea mare la muncă; o prea mare concurență 
la muncă aduce după sine scăderea salarului şi cu aceasta mi- 


zeria claselor muncitoare! Dacă n-ar fi fost belșugul de materii 
hrănitoare, — sâmburele de orez „greşit în organizarea socie- 

tăţii””, cum ar zice Eminescu, — , n-ar fi venit nici mizeria cla- 
selor muncitoare pe care o întâlnim în vechile civilizaţiuni! Acum 
iată şi raționamentul lui Eminescu din conferinţa sa asupra in- 
fiuenţei austriece, pe care l-am citat pe larg în articolul precedent. 
Țara românească până la tratatul de la Adrianopol avea expor- 
tul oprit, zicea dânsul, și din această cauză locuitorii ei rămâneau 
cu un prisos de grâne neconsumate, fiindcă preţul acestora era 
mic; acest prisos de grâne — „sâmburele nenorocit”? pentru noi! 
— îşi găsi o întrebuințare în cultura vitelor, fiindcă acestea se 
puteau vinde mai cu preţ; cultura vitelor aduse după sine necesi- 
tatea fabricaţiunii de rachiu; de aci: înmulţirea cârciumilor, în- 
mulţirea evreilor şi degenerarea populaţiunii rurale. „Sâmburele 
nenorocit?” care aduce mizeria claselor muncitoare, la Buckle, 
este sâmburele de orez, care, ieşind prea nutritiv din pământul 
fertil al Indiei şi al Egiptului, sporeşte populaţiunea, care apoi 
se îmbulzeşte la muncă şi scade salariul; iar la Eminescu, „sâm- 
burele nenorocit” este prisosul recoltelor neconsumate, din cauza 
opririi exportului, şi care prisos a trebuit să fie prefăcut în ra- 
chiu pentru a-și găsi un bun preț. Asemănarea între amândoi 
este evidentă; nu avem identitatea termenilor, dar avem identita- 
tea metodei. Paradoxul ce trebuia explicat era de altmintrelea a- 
celaşi: în ţara noastră, ca și în țările vechii civilizaţiuni orientale, 
pe un pământ fertil, trăiește o populaţiune muncitoare în cea 
mai neagră mizerie. 

Știința mai nouă din timpul nostru ar avea însă multe obiec- 
țiuni de făcut argumentării lui Buckle, şi prin urmare şi aceleia a 
lui Eminescu. 

Populaţiunea, zice Bukcle, sporeşte, fiindcă găseşte o nutri- 
țiune îmbelşugată! Dar oare orice populaţiune sporeşte când 
nutrițiunea este îmbelșugată ? Evident că nu, ci numai anumite 
populațiuni sporesc, pe când altele rămân neinfiuențate în creş- 
terea lor de faptul belşugului în nutriţiune. Dacă faptul afirmat 
de Buckle ar fi adevărat pentru toate popoarele, atunci nu s-ar 

înţelege cum poporul francez, care, în comparaţie cu alte po- 
poare, nu duce grija nutriţiunii, este totuşi în descreștere, pe când 
alte popoare, cari n-au nici un belşug de nutriţiune, cresc! Tre- 
buie ca populaţiunea să fie de o anumită natură pentru ca bel- 
șugul de nutriţiune să determine în chip necesar creşterea ei, 
şi această anumită natură este produsul eredității sufleteşti de 
care se bucură populațiunea. O populaţiune fără multe însuşiri 
dobândite prin ereditate este, desigur, mai pasivă faţă de influ- 
ența nutriţiunii, decât o altă populaţiune care are în sufletul său 
deprinderi proprii, fixate prin ereditate. Pentru aceasta din urmă, 
fenomenul creșterii sau al) descreşterii ei stă independent de 
faptul că pământul locuit este fertil sau nu. Cu cât o popu- 
laţiune este mai cultă, cu atât se bucură de o mai mare libertate 
faţă de condiţiunile imediate ale mediului cosmic, în care tră- 
ieşte. Buckle are dreptate, cu argumentaţiunea sa, numai în ce 
priveşte populaţiunile inculte, adică în ce privește popu- 
laţiunile influențabile în modul cel mai pasiv de mediu. De 
asemenea, nici raportul dintre sporul populaţiunii şi des- 
creşterea salariului nu este exact pentru orişice populaţiune. 
În Europa cultă, ca și în America, sunt multe popoare cari cresc 
în numărul locuitorilor şi cari, în același timp, au din an în an 
salariile muncitorilor mai urcate. Şi aci, ştiinţa mai nouă are 
aceeaşi observaţie de făcut lui Buckle: el face prea mult abstrac- 
ţiune de dispozițiunile sufleteşti pe cari le aduc cu dânsele în 
viaţă diferitele popoare și admite, prea uşor, că sufletul omenesc 
ar fi ca un fel de ceară moale pe care se poate imprima orice. Cu 
un cuvânt, Buckle a primit prea pe de-a întregul filosofia unila- 
terală a compatriotului său John Locke. 

Aceleași obiecţiuni se pot aduce şi lui Eminescu. „Sâmburele 
greşit”? s-a preschimbat, să zicem, în chip fatal în rachiu, fiindcă 
altmintreli el, ca sâmbure, n-avea voie să treacă granița, şi ră- 
mânea fără valoare de schimb, dar ca rachiul produs din el să 
găsească imediat un debuşeu sigur pe piaja noastră internă, 

adică să găsească muşterii care să-l consume cu atâta aviditate, 
aceasta nu se întâmplă totdeauna fatal. Numai o anumită popu- 
lațiune, cu anumite dispozițiuni sufleteşti dă fabricaţiunii ra- 
chiului aşa debușşeu ; alte populaţiuni însă nu. Eminescu a trecut 
cu vederea, întocmai ca şi Buckle, dispoziţiunile sufleteşti ale 
populaţiunii eare avea să sufere influența sâmburelui greşit. Din 
cauza acestei treceri cu vederea, concluziunea argumentări; 
păcătuieşte mult din punctul de vedere al ştiinţei obiective. 
Eminescu zice: înmulțindu-se crâşmele s-au adus mulți evrei, 
apoi proprietarul impunând supuşilor săi de a consuma atâta 
rachiu, consumarea a devenit o trebuinţă şi a adus dege nerarea 
populațiunii. A cărei populaţiuni ? Numai a populaţiunii mun- 
citoare, afirmă Eminescu, căci populaţiunea evreiască și a altor 
exploatatori n-a degenerat, ci, din potrivă, s-a înmulțit. Atunci 
nu rachiul singur a fost cauza degenerării, fiindcă rachiul sta la 
îndemâna tuturor, ci dispoziţiunea sufletească a acelora cari nu 
puteau să reziste consumării rachiului. .. Despre această latură 
a problemei a uitat să vorbească Eminescu, deşi el ar fi avut 
multe .de spus. Populaţiunea rurală, masa cea numeroasă a 
muncitorilor se găsea înaintea rachiului ca un copil fără povă- 
țuitor. Nici şcoala, nici biserica, nici obiceiurile nu ofereau aces- 
tei populațiuni un adăpost sufletesc în contra ispitei. Popu- 
laţiunea aceasta a transformat îndată consumarea rachiului în 
trebuință şi din această cauză a degenerat. O altă populaţiune 
cu altă îngrădire morală ar fi rezistat: şi probă, a rezistat în- 
suşi acela care avea rachiul pe mână, crâșmarul evreu. 
Explicarea dată de Eminescu este, aşadar, unilaterală, în- 
tocmai ca şi a lui Buckle. Am fi nedrepţi însă cu dânsul dacă 
n-am adaoga că el a presimţit singur insuficiența argumentării 
sale și că în alte scrieri a încercat să se completeze tocmai în 
felul cum cere ştiinţa de astăzi, adică introducând și factorul 
sufletesc. Dar această complectare nu ajunge niciodată până 
la o formulare definitivă. Reflexiuni şi crâmpeie de argumentare 

presărate ici şi colo prin diferitele sale articole și informațiuni, 
cu deosebire în acele publicate în Curierul de Iași, şi atâta tot. 
lată una din acestea, pe lângă cele reproduse mai sus. 

Cu ocazia unui discurs ţinut de d. Ion Brătianu la desbaterea 
bugetului în 1876, Eminescu face următoarea reflexiune în Cu- 
rierul de Iaşi: „„Reproducem din discursul dlui Brătianu toate 
pasagele, care caracterizează vina cea mare a generaţiunii tre- 
cute, care, orbită de civilizaţia străină, a crezut că, introducând 
formele exterioare ale ei, i-a introdus totodată și cuprinsul. Acest 
cuprins nu se realizează decât prin muncă. Nici ziare, nici legi, 
nici academii, nici o organizaţie asemănătoare cu cele mai înain- 
tate nu sunt în stare de a înlocui munca, și o stare de lucruri, care 
nu se întemeiază pe ea, e o fantasmagorie, care va dura mai 
mult sau mai puţin, dar se va preface în fum la suflarea recei 
realități”? *. Şi în genul acestei reflexiuni sunt încă multe altele. 


Cuprinsul unei civilizaţii nu se realizează decât prin muncă : 
acesta este marele adevăr asupra căruia trebuia să stăruie Emi- 
nescu. Din nenorocire, el n-a făcut decât să-l enunţe, ca şi mulți 
alţi, de altmintreli, după dânsul. Dacă ar fi stăruit asupra a- 
cestui adevăr, cu mintea cea limpede pe care el o avea, ajutat de 
cultura solidă pe care o primise din Universitățile germane, 
Eminescu ar fi ajuns, desigur, să formuleze pentru totdeauna. 
cauza neajunsurilor în cari ne zbatem noi, Românii de astăzi; 
el ne-ar fi definit pentru totdeauna datoria celor ce voim să lup- 
tăm pentru binele neamului ! Dar Eminescu a lunecat într-o altă 
direcţie, precum vom vedea îndată, şi adevărul enunțat de el a 
rămas fără o mai de aproape cercetare. Colegii săi din societatea 
Junimea l-au repetat după dânsul pe toate tonurile, când mai 


duios, când mai declamatoriu, așa că astăzi toți îl cunosc, dar 
nimeni încă nu l-a analizat în mod obiectiv şi n-a scos dintr-însul 


* M. Eminescu, Scrieri politice şi literare, I, pag. 241. 

toate consecinţele pe cari un om de ştiinţă le poate scoate. Şi 
<v toate acestea, toți vorbim de naționalism. 

Adevăratul înţeles al naţionalismului — naționalismul cum 
trebuie să se înţeleagă — are ca premisă majoră adevărul enun- 
ţat de Eminescu: la civilizație nu se ajunge decât prin muncă! 
Cum îţi este munca așa îţi este şi civilizația! După cum este 
munca pozitivă pe care un popor o produce, așa va fi şi civili- 
zaţia lui! Orice altă credinţă, vorba tot a lui Eminescu, nu este 
decât o fantasmagorie. 

Care este munca poporului nostru ? Este ea la înălțimea civi- 
lizaţiei pe care ne-am apropiat-o ? Este ea sub nivelul acestei 
civilizații? Aci stă cheia înţelesului pentru toate nenorocirile 
noastre. Dacă munca noastră este la înălțimea civilizaţiei pe care 
ne-am dat-o, şi, totuşi, populaţiunea noastră muncitoare dege- 
nerează, şi parazitismul se întinde în viața publică, şi nemulţu- 
mirea generală crește... atunci singura explicare posibilă este 
că suntem înconjurați sau subminaţi de duşmani bine pregătiți 
pentru distrugerea noastră şi care lucrează în contra noastră, 
după un plan bine stabilit! Dacă munca noastră însă nu este la 
înălțimea civilizațiunii pe care ne-au dat-o, atunci explicarea se 
schimbă. Pentru a cădea în nenorocire, nu este nevoie de duş- 
mani bine pregătiţi şi învoiţi între dânșii, ci sunt îndeajuns fap- 
tele noastre, noi ne suntem nouă cei mai mari dușmani! Viaţa 
noastră publică, în cazul acesta din urmă, pentru a fi viciată de 
parazitism, nu are nevoie să aștepte imigraţiunea străinilor, duş- 
manii noştri, ci se viciază ea singură prin deprinderile noastre ne- 
adaptate civilizațiunii ; paraziţii răsar din mijlocul neaoşilor Ro- 
mâni, buaii noștri fraţi. Bunioară, legile noastre politice impun 
regimul parlamentar, adică regimul după care afacerile publice se 
decid prin discuţie publică, fiindcă discuţie publică se presupune 
că va produce adevărul, dacă noi însă, nepregătiţi pentru discuţie 

cinstită, ne minţim chiar pe noi înşine cum voim atunci ca re- 
gimul parlamentar să ne aducă :vreun folos ? Doi oameni de şti-- 
inţă ajung prin discuţie la un adevăr durabil, fiindcă fiecare dintre 
dânşii și-a impus anumite reguli de discuţie, și, în primul rând, 
legea morală ca să afirme numai aceea ce crede obiectiv; dacă 
ei ar face altfel, dacă fiecare nu s-ar asculta decât pe sine, desigur 
că discuţia n-ar ajunge la nici un rezultat. Şi tocmai așa facem: 
noi în politică. În discuţiile publice nu ascultăm decât pe acela 
care vorbeşte cum cer interesele noastre personale, iar pe acela 
care nu vorbeşte cum cer interesele noastre personale îl hulim 
numindu-l „,calomniator”” al ţării! Tot aşa procedăm și în viaţa 
comercială şi peste tot. Comerţul ca să fie profitabil trebuie să. 
fie făcut în anumite condițiuni sufletești, care să împiedice risipa. 
de timp și de material: noi însă voim ca printr-o muncă „de mân- 
tuială”” să profităm din comerţ! Şi ne mirăm apoi că nu izbu- 
tim! Dar, ar trebui ca să ne mirăm când s-ar întâmpla con- 
trariul! Munca noastră, a Românilor, față de obligaţiunile 
pe cari ni le impune civilizaţiunea pe care ne-am dat-o, este o 
muncă „de mântuială””, un sabotage, iar nu o muncă producă- 
toare. În viaţa politică, nu facem politică, ci politicianism; în 
viața industrială şi agricolă, nu muncim, ci ne pripim spre 


3 


„câștigul fără muncă” — un ideal prea bine descris de Eminescu 
în satirele sale. Pentru a ajunge în situaţia în care am ajuns, nu 
era dar nevoie de mâna străinilor dușmani; am fi ajuns noi aci 
unde suntem, și chiar dacă întreagă suprafața Ţării Româneşti 
ar fi fost locuită totdeauna de neaoși Români! Căci dușmanii 
noştri nu sunt în afară de noi, ci sunt în noi înșine; şi ei nu se 
numesc nici evrei, nici greci, nici bulgăroi cu ceafa groasă, nici 
nemți, ci se numesc: lenea, minciuna, lipsa de rezistență faţă 
de ispita viciului, orgoliul copilăresc, pe care nu-l știm distinge 
de mândria cea nobilă, şi multe asemeni slăbiciuni, despre cari 

vorbim adesea noi între noi, între patru ochi, dar pe cari le as- 
cundem în public de teamă că ne va râde lumea *. 


Există, prin urmare, un „sâmbure greşit”! în organizarea 
societății noastre, — cum prea bine zice Eminescu — , dar acel 
sâmbure nu este de grâu sau de porumb, cum presupunea ace- 
laşi Eminescu, imitând raționamentul lui Buckle, ci este un sâm- 
bure de natură sufletească, şi de la acesta ne vin toate neajunsu- 
rile! Duşmanii pe cari noi îi vedem în afară de noi, stând la 
pândă, nu au o existență mai reală decât o au întrupările pe 
cari le dă imaginaţiunea poporului cauzelor ascunse și neprice- 
pute. De ce este bolnav copilul tău, babă Ioană ? L-a deochiat 
un străin, cumătră Stanco! Ai făcut rău că l-ai arătat străinului, 
babă Ioană! Şi baba Ioana, pe viitor, îşi fereşte copilul de ochii 
străinului, dar cu aceasta nu şi-l fereşte totuși de boală. Așa şi 
cu boala poporului nostru. L-au deochiat străinii, fiindcă prea. 
era muncitor ? Să lăsăm ştiinţa babelor, şi să venim odată la 
adevărata ştiinţă ! 

Eminescu, din nenorocire, cum am spus mai sus, nu a ur- 
mărit mai departe explicarea neajunsurilor societății româneşti 
pe baza adevărului pe care el însuşi îl enunţă aşa de bine, ci cu 
vremea el ajunge la o nouă explicare, — aceea de a doua din 
ziarul Timpul — , care este cu mult inferioară, ştiinţificeşte, ace- 
leia date sub influenţa lui Buckle. 


În ziarul Timpul, între anii 1880—1881, el aruncă vina, după 
cum am văzut, pe elementele neistorice, rămăşiţele haimana- 


lelor de sub steagul lui Pasvantoglu şi Ypsilante; spuma tuturor 
resturilor din Fanar, şi care s-a reconstituit într-un partid... 
acela al roşilor! Aceste stârpituri la fizic şi la inteligență, „nea- 


* Asupra nepotrivirii dintre însuşirile sufleteşti cerute de cultura apu- 
seană şi însuşirile de fapt ale poporului nostru, a se vedea mai pe larg scrie- 
rea noastră: Cultura română şi politicianismul, Librăria Socec, 1904. 

vând nici tradiții, nici patrie, nici naţionalitate hotărâtă, le ve- 
dem, zice Eminescu, punându-se la discreţia străinilor şi votân- 
du-le când pe Strusberg, când răscumpărarea, ba le vedem ali- 
ându-se în Moldova cu evreii, ca să paralizeze lupta de emanci- 
pare naţională de acolo. Aprinși de o instinctivă ură contra tutu- 
ror elementelor istorice şi autohtone ale acestei ţări, le-a văzut 
introducând în toate ramurile legi străine, neadaptate nici inte- 
reselor „nici naturei ei!” Faţă de aceste stârpituri, — cari consti- 
tuiesc, după Eminescu, să nu uităm, marea majoritate a parti- 
dului roşilor, adică a partidului liberal! — , poporul român stă 
plin de calităţi. 

Poporul român n-are nici undefect, afară de acela că este 
prea blând şi se lasă să fie jupuit ca oaia din biblie! Naţionaliştii 
de astăzi din jurul redacției Neamului Românesc, în tot ce pri- 
veşte aceste idei, sunt servilii imitatori ai lui Mihail Eminescu. 
Schimbaţi numai câteva cuvinte: în loc de partidul roşilor, cum 
zicea Eminescu, ziceţi partidul jidoviţilor, şi în loc de Pasvan- 
toglu, Ypsilante, Fanar... ziceţi Mochi Fişer, Froim Fişer, Pa- 
lestina... şi atunci aveți articolele naționaliștilor redactori la 
Neamul Românesc ! Ideile sunt aceleași, numai că, la aceşția din 
urmă, ideile sunt exprimate mai puţin plastic de cum ştia să le 
exprime Eminescu. Dl. A.C. Cuza singur încearcă între aceşti 
naționaliști o notă originală, exagerând până la absurd campania 
contra evreilor. DI A.C. Cuza nu vede înaintea ochilor decât 
pericolul jidovesc; după dânsul: presa este jidovită, magistra- 
tura este jidovită, ţara întreagă este jidovită... Şi Eminescu, 
de altmintreli, în multe din articolele sale din Timpul, fulgerase 
în contra... Caradalelor, Gianiilor, Ferekizilor etc., acuzându-i 
că ar fi pus stăpânire pe această ţară! A exagerat el dar un Emi- 
nescu; de ce n-ar exagera în această direcţie şi un A.C. Cuza ? 

Însă această comparaţie să nu ne înșele. 

„Comparaison n’est pas raison””, zice un proverb francez, şi 
aci este locul să-l repetăm şi noi. Din faptul că Eminescu a exa- 

gerat nota naţionalismului ieftin în articolele sale din Timpul, 
întocmai cum exagerează astăzi şi d. A.C. Cuza, nu rezultă deloc 
că motivul care produce exagerarea dlui Cuza a fost şi cauza 
exagerării lui Eminescu. Mihail Eminescu avea, ce-i drept între 
1880—1881, calitatea de redactor la un ziar de partid, — şi 
anume la un ziar adversar roșilor — , şi aceasta explică întru 
câtva pasiunea sa, dar aceasta nu explică pe deplin abaterea sa 
de la direcţiunea pe care o începuse mai nainte, pe când se afla 
în Iaşi. Eminescu putea fi pătimaş în polemică, dar el nu era o- 
mul care să părăsească o metodă ştiinţifică, pentru a susţine o 
convingere dictată de interesul unui partid, fie chiar când acel 
partid era compus din prietenii săi. Naţionaliştii de astăzi pot 
face aşa lucru, nu însă şi Eminescu. 

Pentru ca să se opereze o aşa schimbare în judecata lui Emi- 
nescu, a trebuit ca în sufletul lui să se fi petrecut ceva de mare 
importanță, ceva care să-i fi schimbat cumpăna hotărârii și 
care să-l silească să arunce preocupările ştiinţifice pe al doilea 
plan şi să pună pe primul plan interese de altă natură! 

În adevăr, există, după părerea noastră, un motiv puternic 
care a putut să facă pe Eminescu să ia o altă direcţie în expli- 
carea stării sociale a ţării noastre, şi care l-a putut aduce de la 
raţionamentul unui Buckle la tonul violent şi adesea nedrept 
al articolelor sale din Timpul. Când vom cunoaște acest motiv, 
vom cunoaşte şi principala cauză pentru ce adevăratul înțeles al 
naţionalismului îşi face cu atâta greutate un drum în conștiința 
compatrioţilor noștri. .. 

De acest motiv rămâne să ne ocupăm în ultima parte a stu- 


diului nostru. 

Călăuziţi de ideile lui Eminescu ne-am apropiat, aşadar, de 
adevăratul înţeles al cuvântului naționalism, de naționalismul cum 
trebuie să se înţeleagă. 

Un popor întreg nu ajunge la o cultură viciată şi la degene- 
rare din cauza a câtorva elemente parazitare cari s-au introdus 
în mijlocul său, ci cauza răului este mai adâncă: ea stă în dispo- 
ziţiunile sufleteşti ale poporului însuşi. Paraziţii nu pot pătrunde 
în corpul unei societăți sănătoase, sau, când pătrund, ei sunt 
puşi în stare de symbioză, adică sunt obligaţi la o reciprocitate 
de servicii. Când corpul societăţii are însă într-însul ceva putred, 
atunci paraziţii sunt la largul lor, şi nu este nevoie ca imigraţi- 
unta să-i înmulțească, ci se înmulţesc ei singuri din sămânță 
curat autohtonă. Putrigai să fie că ies ciupercile în belșug ! Şi în țara 
noastră, din nenorocire, s-a adunat destul putrigai! Eminescu, 
cel. d?intâi, de altfel, a spus-o cu curaj: „Drept că înmulţirea 
evreilor în ţările noastre a mers mână în mână cu reformele în 
sens liberal, că acestea au ajutat înmulțirea furnicarilor. Deja 
Regulamentul organic care a pus ciocoimea alături cu boerii 
vechi, dându-i o egalitate de drepturi, pe care n-o meritau, a 
făcut ca fiecare din aceşti noi artistocraţi, cari fugeau de muncă 
şi aspirau la slujbuşoare, să aibă câte un asociat jidan supt formă 
de orândariu pe peticuţele lor de moşii; tot acel Regulament a 
desfiinţat de jure breslele, aceste clase puternice şi bine consti- 
tuite de meseriași. În urmă, alte reforme și mai liberale au des- 
chis uşa funcțiilor statului, înmulţite la infinit, tuturor feciorilor 
de popă și de negustori, cari nu reprezintau nici avere, nici in- 
teligenţă, şi cari găsiau mai comod a trăi din funcţii plătite de 
stat și de comune decât din munca lor proprie, din îndeletnicirea 

cu meșteșugul părinţilor lor. Astfel s-a înmulţit ruşinea de muncă 
şi proletariatul condeiului, această clasă veşnic nenorocită, con- 
damnată la celibat şi la mizerie, luptând prin ură, intrigi, calom- 
nii şi vicleșug pentru pânea amară a bugetului şi înecând c-o 
rară obrăznicie orice muncă spirituală adevărată, orice merit 
adevărat”. Și în acelaşi articol * : „Se va găsi că lenea este carac- 
teristică Românului ridicat, pentru că s-a şi ridicat din clasa 
leneşe, din privilegiaţii mici. Rămânea deci o singură clasă mun- 
citoare, din a cărei exploatare trebuia să trăiască toată socie- 
tatea română, țăranul. Dar chiar exploatarea directă era o muncă 
prea grea pentru aristocrația foștilor cafegii şi ciubucii, de aceea 
s-au introdus pretutindenea câte-un asociat activ Kesaro-Krăesc 
— câte un evreu l’ — O civilizație care se ridică pe munca nu- 
mai a unei singure clase sociale ce sănătate poate ea să aibă ? Și ne 
mai întrebăm apoi de ce s-au înmulţit la noi elementele parazitare ? 


În diferite rânduri **, am avut ocaziunea să arătăm răspunsu- 
rile pe cari le dau oamenii de știință la întrebarea „în ce consistă 
cultura şi civilizația unui popor **. Comparând aceste răspun- 
suri' vedem acum că ele se sprijină pe acelaşi adevăr fundamental 
pe care l-a enunțat și Eminescu. Cultura sau civilizația unui 
popor, ziceau oamenii de ştiinţă, nu consistă în transformările 
materiale externe, care înconjură sufletul poporului, ci ele con- 
sistă în dispozițiunile sufleteşti ale acestuia, în deprinderile mo- 
rale şi intelectuale pe cari poporul le cucereşte şi le adaogă de- 
prinderilor sale animalice. Acelaşi lucru îl zice însă şi Eminescu ; 
căci munca pe care el o pune la baza culturii şi a civilizaţiunii nu 
este altceva decât actualizarea deprinderilor sufleteşti. Între 
mediul extern care trebuie transformat şi deprinderile sufletului, 
cari sunt energia potenţială din care are să vină cauza transfor- 
mărilor externe, stă faptul muncii, adică faptul acrualizării de- 


* M. Eminescu, Scrieri politice şi literare, I, pag. 112—113. 
** Cultura română şi politicianismul (1904); Puterea Sufletească (1909). 

prinderilor sufleteşti. În cultura văzută a unui popor nu se gă- 
seşte decât atât cât s-a putut actualiza din disposiţiunile sufle- 
tului său, adică atât cât s-a putut exterioriza prin muncă. De a- 
ceea vorbeşte şi Eminescu aşa de des de muncă, şi numai de 
muncă. Nu există violență de limbagiu, — în marginile unui stil 
de scriitor superior, bineînțeles, — pe care el să nu o fi îndreptat 
în contra celor ce vânează „câştigul fără muncă”! În această 
pricepere adâncă pe care el o are despre importanța muncii stă, 
de bună seamă, şi raţiunea pentru care Eminescu este şi astăzi 
atât de admirat în toate cercurile intelectuale ale neamului nostru. 

Cu toate acestea, adevărul enunțat aşa de bine nu a continuat 
să formeze până la sfârşit baza pe care Eminescu şi-a edificat 
teoria naționalismului său. În loc de a continua analiza între- 
prinsă asupra deprinderilor sufleteşti pe cari şi le-a dobândit 
poporul nostru în urma atâtor vicisitudini istorice; în loc de a 
despărți între aceste deprinderi ce este bun şi ce este rău, şi a 
căuta apoi să sprijine, prin mijloace potrivite, elementele bune 
contra celor rele; în loc să ajungă la formularea unui program 
practic pe baza căruia munca pozitivă a poporului nostru să se 
garanteze în contra parazitismului, iar parazitismul, fără multe. 
declamaţiuni patriotice, să fie canalizat treptat spre ocupaţiuni 
modeste şi folositoare; în loc de o teorie acceptabilă de un om 
de stat, Eminescu, după câteva ezitări, termină cu teoria păturilor 
superpuse; o teorie prin care defectele sufleteşti ale neamului 
nostru sunt cu indulgență acoperite sub motivul că ele sunt is- 
torice și autohtone, iar toată vina nenorocirii noastre sociale este 
aruncată în spinarea câtorva indivizi cari, în afară de numele 
lor de familie, nu aveau, poate, în ei ceva mai străin decât aveau 
şi alţi indivizi puşi, totuşi, în rândul autohtonilor! De ce popu- 
laţiunea rurală degenerează; de ce suferim de boale sufleteşti și 
corporale; de ce ne înstrăinăm cu uşurinţă averile lăsate de pă- 
rinți pentru a ne duce la Paris şi la Nisa să petrecem ; de ce litera 
cărţii învăţate nu se prinde de creierul nostru, şi copilul de ţăran 

trecut prin şcoala primară, după doi-trei ani de la părăsirea 
şcoalei, este analfabet ; iar copilul ciocoiului este încă și mai rău, 
fiindcă este amoral; de ce viciile de toate soiurile fac adevărate 
ravagii în sânul societăţii noastre, întocmai ca și în societăţile 
sălbaticilor: de ce acestea și altele multe, pe cari este inutil să 
le mai înşirăm ?... Fiindcă, zice Eminescu, „elementele de bal- 
tă”, rămăşiţele Fanarului: Roseteșştii, Gianii, Ferekizii, Costi- 
neştii, Caradalele etc., cu un cuvânt, demagogia roșie a pus stă- 
pânire pe ţară! Aceştia, o mână de oameni, abat din drumul lor 
de până acum, adică de la munca lor cinstită, pe cei şase milioane 
de Români neaoși şi autohtoni, şi aceștia ca nişte oi blânde se 
lasă să fie abătuţi! Poate fi așa ceva crezut ? Şi înainte de toate, 
cum a putut să creadă aşa ceva o minte ca a lui Eminescu ? În- 
țelegem să creadă aşa ceva un bărbat cu fire de demagog, un 
N. Iorga bunioară, care pentru a cuceri aplausele mulţimei este în 
stare să facă toate lingușirile şi să zică că neam mai nobil ca al 
nostru, al Românilor, nu mai există pe suprafața pământului; că 
virtuți mai dumnezeiești ca în sufletul nostru, traco-daco-roman, 
nu se mai găsesc nicăieri; dar la un Eminescu! la o minte așa de 
limpede și un temperament așa de puţin conciliant pentru dema- 
gogie! Să vedem pe scriitorul acesta, steaua literaturii române, 
încercând cu fantasia sa istorică, ca un Iorga oarecare, să recon- 
stituie o rasă pură românească, autohtonă, şi o altă rasă „a par- 
veniţilor”” şi „a paraziţilor”?, pe cari apoi să le opuie față în faţă, 
făcând din cea dintâi o victimă, şi din cea de a doua un călău! 
Aşa ceva este de necrezut! Trebuie să fi fost un motiv mai pu- 


ternic care să îndemne pe un Eminescu să pună talentul său în 
serviciul unei teorii, care, astăzi, s-a găsit așa de potrivită pentru 
capetele unor naționaliști de felul celor din jurul dlor Iorga şi 
Cuza! Trebuie să fi fost un motiv mai presus de interesul ştiin- 
tei, — interes pe care o minte ca a lui Eminescu ştia să-l prețu- 


iască — , trebuie să fi fost un motiv mai sfânt! 

Și a fost, în adevăr, un asemenea motiv sfânt. 

Eminescu era cu mintea sa în ţara noastră, scria pentru noi 
Românii de aicea, pentru partidul care patrona Timpul, dar cu, 
inima sa el era dincolo, în nenorocita ţară în care copilărise, în 
frumoasa lui Bucovină! Şi aci, vai! existau duşmani concertaţi 
pentru distrugerea populațiunei băștinașe române; aci existau, 
în adevăr, dușmanii cari pândeau fără milă pe fraţii săi Români! 
Eminescu scria în Bucureşti la un ziar de partid; el apăra aci o 
politică de partid, și combătea o politică de partid; articolele 
sale erau pline de iubire sinceră pentru unii, şi pline de ură 
pentru alții; dar numai în aparenţă; iubirea și ura lui adevărată 
treceau granița țării pentru a se revărsa dincolo în ţara alor săi! 
Aşa ne explicăm pentru ce frazele întrebuințate de el în Timpul 
sunt aceleaşi cu cele întrebuințate vorbind de Bucovina. Amără- 
ciunea sa sufletească pentru cele ce văzuse dincolo îl pătrunsese: 
până într-atât, încât el nu mai vedea alte condițiuni de existență 
pentru neamul românesc întreg, decât pe acelea cari se desfă- 
şurau în Bucovina. Din cauza nenorocirei acestei ţări a devenit 
el naţionalist, şi şi-a explicat şi mizeria populațiunei noastre de 
dincoace, așa cum a explicat-o. Fraza lui maiestră este, negreșit, 
pusă în serviciul cauzei naţionale a Românilor de aici, din Regat, 
dar ea nu exprimă adevărul, decât când o repunem în mediul ei 
natural, în Bucovina! Aci ea pierde orice exagerare; și pentru 
Bucovina ea întrupează în sine arta desăvârșită, cu ştiinţa desă- 
vârșită ! 

Să recitim, în adevăr, teoria naționalistă a lui Eminescu în 
aplicațiunea ei la starea Bucovinei, şi vom vedea de îndată deo- 
sebirea. Acum suntem înaintea originalului. 

„Şi ce a devenit astăzi (la 1877, după o sută de ani de la ră- 
pire) obârşia Moldovei? Făgăduit-au fost Austria s-o ţie în ve- 
chile ei legi şi obiceiuri, bunurile mânăstireşti să le întrebuinţeze 
spre ridicarea poporului moldovean, răzăşii să rămâie întru ale 
lor, târgoveţii întru ale lor și multe alte lucruri au făgăduit. 

Şi ce au făcut din ţară ? Mlaștina de scurgere a tuturor ele- 
mentelor sale corupte, loc de adunătură a celor ce nu mai puteau 
trăi într-alte părţi, vavilonul babilonicei împărăţii. Deşi după 
dreptul vechiu, jidanii n-aveau voe nici sinagogi de piatră să 
aibă, astăzi ei au drept în mijlocul capitalei Lavra lor, iar asupra 
țării ei s-au svârlit ca un pâlc negru de corbi, expropriind palmă 
cu pâlmă pe ţăranul încărcat de dări, sărăcit prin împrumuturi 
spre a-și plăti dările, nimicit prin dobânzile de judă, ce trebue să 
le plătească. Şi asta, în jargonul gazetelor vieneze, se numeşte 

-a duce civilizaţia în Orient. Oamenii, a căror unică ştiinţă stă în 
vânzarea cu cumpăna strâmbă și înșelăciune, au fost chemaţi să 
civilizeze cea mai frumoasă parte a Moldovei. 

Poporul cel mai liber, şi mai îngăduitor și-a plecat capul sub 
jugul celei mai mizerabile și mai slugarnice rase omenești. Pă- 
mântul cel mai înflorit încape palmă ca palmă în mâinile cele 
mai murdare — raiul Moldovei se umple de neamul cel mai 
abject. Şi fiindcă la toate aceste procese de expropriare, agenții 
de împlinire au tantiemele lor, de aceea jidovimea și judecătorii 
merg mână în mână subt pajura creştină cu două capete. 

Fără a vărsa o picătură de sânge, fără muncă, fără inteli- 
genţă, fără inimă, pune astăzi mâna pe un pământ sfânt, a căruia 
apărare ne-a costat pe noi râuri de sâng”, veacuri de muncă, 
toată inteligența noastră trecută, toate mișcările cele mai sfinte 


ale inimei noastre. 


Şi e plină de străini, 
Ca iarba de mărăcini; 
Şi e plină de dușmani, 
Ca râul de bolovani. 
lar mila străinului 

E ca umbra spinului: 
Când vrei să te umbreşti, 
Mai tare te dogoreșşti *. 


Acesta este stilul care îți stoarce lacrămi, fiindcă este pornit 
dintr-o adâncă convingere și redă tristul adevăr așa cum el este 
în realitate. În Timpul, stilul rămâne acelaşi, dar el nu mişcă, 
fiindcă nu mai este haina curată a adevărului! 

Aci în Bucovina teoria naționalistă a lui Eminescu se verifică 
pe deplin. „Rasa mizerabilă și slugarnică””, compusă din adu- 
nătura celor ce nu puteau trăi într-alte părți”, formează un - 
pzricoi serios, fiindcă această „,adunătură”” reprezintă un pro- 
cent mare din întreaga populaţiune a ţării. În Bucovina, „pâlcul 
negru de corbi” expropriază, în adevăr, palmă cu palmă, pe 
țăranul încărcat de dări, fiindcă pâlcul de corbi are spijinul indi- 
rect al statului: ,.jidovimea şi judecătorii merg mână în mână 
supt pajura creştină cu două capete”. Dar noi, mulțumim lui 
Dumnezeu, n-am ajuns încă acolo! **. Noi, sănătoși de am fi la 
suflet, n'-am avea să ne temem de pâlcurile de corbi; acestea 
s-ar duce atunci de unde au venit. 

Durerea lui Eminescu pentru cele ce se petreceau în frumoasa 
lui Bucovină era așa de adâncă, încât niciodată ea nui s-a şters 
din suflet. Tipul poporului nefericit era pentru el poporul din 
Bucovina. Acest tipl-a purtat mintea lui peste tot; şi peste tot 
a adus aceeaşi explicare la nenorocirea popoarelor. Până şi pe 
unguri îi plânge Eminescu, aplicând teoria care îi sta lui la inimă! 
Alianţa cu elementul evreo-german, acel element parazitar care 


* M. Eminescu, Răpirea Bucovinei ; articol apărut încadrat în negru 
în „Curierul de Iaşi”! de la 30 septemvre 1877. (V., Scrieri politice și literare, 
l, pg. 209—210.) 

** Numai d. Cuza crede că și la noi magistratura este pusă în serviciul 
jidovimei (v. art. sale din ,Neamul Românesc”). 

stăpâneşte din Viena, ar plăti-o poporul unguresc, după 
Eminescu, cu: ,,mortalitatea și sărăcia ţăranului, cultura prădă- 
toare şi estensivă a pământului, înmulţirea peste măsură a func- 
ţionarilor, advocaţilor şi politicianilor de meserie, burlăcia 
claselor superioare...''.*%; adică cu mizeria care sugrumă și 
pe poporul din Bucovina! Mieluşeii de unguri, nimeni nu i-a 
compătimit mai sincer ca Eminescu! Şi ar fi compătimit Eminescu 
pe orice popor, care ar fi avut în starea sa, fie cât pe de depar- 
te, o asemănare cu starea Bucovinei! Căci să nu uităm, Emi- 
nescu era înainte de toate un artist! 116 

Un istoric renumit, de altfel, cum este neîntrecutul istoric 
german Mommsen 11, a amestecat adeseori în cercetările sale 
cele mai obiective asupra istoriei Romanilor şi preocupări su- 
biective! Aşa se afirmă de către critici competenţi că (lui) 
Mommsen, în descrierea evenimentelor cari au adus formarea 
Imperiului roman, i-a fost mai mult gândul la formarea imperiu- 
lui german din zilele noastre, decât la cel roman! Şi dacă un 
Mommsen, un istoric de meserie, a putut să facă acest amestec, 
cu atât mai ușor l-a putut face un artist ca Eminescu! Cine i-ar 
putea aduce acestuia o vină pentru aceasta ? Cu atât mai mult, 
când Eminescu, venit din Bucovina, găsea şi aici la noi tot neno- 
rocire şi mizerie! Îndemnul ca să dea aceeaşi explicare pentru 
starea socială de aici, ca și pentru cea de dincolo, era ia dânsul 
aproape irezistibil. 


IV 
Acesta este motivul acel sfânt care a făcut pe Eminescu să 


vadă în decăderea noastră socială efectul păturilor superpuse, 
când în realitate această decădere este numai rezultatul defec- 


* M. Eminescu, Scrieri politice și literare I, , pag. 156. 

telor noastre superpuse. Țăranul de la baza edificiului sogial 
român aduce la consolidarea acestui edificiu o parte de muncă 
pozitivă, şi o parte de „,lasă-mă să te las”, curată marfă româ- 
nească,. care strică într-o largă măsură aceea ce rezultă din munca. 
pozitivă ; apoi deasupra ţăranului vine albăstrimea orăşenească 
de toate categoriile, care aduce cu cât este mai sus, cu atât și 
mai puţină muncă pozitivă şi cu atât mai multă marfă din aceea. 
curat românească : palavre, risipă, îmbulzeală la-câştig fără muncă, 
minciună, şi altele, şi altelz, până la supremul „ori, ori”, adică 
ori mă faci ministru, ori sunt gata să dau cu piciorul la șandrama! 
Un aşa edificiu, clădit prin superpunerea unor aşa defecte su- 
fletești, este greu să reziste la cea mai mică adiere de vânt; de. 
ce dar am mai căuta noi să vedem, și numele de botez pe care îl 
poartă aceia cari întrupează defectele?! Formăm o aceeași 
pastă ; o pastă foarte autoctonă, căci nici un popor altul nu re- 
vendică dreptul de paternitate asupra defectelor noastre! 


Negreșit, omul din fire este înclinat spre antropomorfism, 
adică este înclinat să-şi explice mersul lucrurilor prin ivirea 
unor cauze cari au formă de oameni. Este mai greu să se con- 
ceapă cauza decăderii noastre sociale ca o înlănţuire de defecte 
sufleteşti, decât ca efectul voinţei unor oameni în carne și oase, 
cari stau înaintea ochilor. De aceea, întotdeauna se vor găsi 
destui cari să dea crezământ explicării că nouă, Românilor,.ne 
merge rău, fiindcă avem duşmani cari ne-au jurat peirea. Dar de 
aceştia, deși destui, n-avem să ne ocupăm. Eisunt de bună-cre- 
dinţă. Marele rău pe care îl fac aceștia este că ei dau posibilitate 


celor de rea-credinţă să se menţină în rolul de apostoli ai naţio- 
nalismului. 

Şi la acești oameni simpli şi de bună-credinţă, trebuie să mai 
adăogăm şi pe aceia de „aceeași suferință’ cu Eminescu;;. pe 
fraţii veniţi din Transilvania. Eminescu căzuse în eroarea de a 
crede că la noi sunt pături superpuse din cauză că văzuse, în 

adevăr, în Bucovina o pătură superpusă despuind populaţiunea 
românească de toate drepturile şi bunurile sale. Fraţii noştri din 
Traneilvania, cari vin şi fac politică la noi, sunt ademeniţi, din 
aceeaşi cauză ca și Eminescu, să cadă în aceeași eroare. Obiş- 
nuiţi în patria lor cu lupta de rasă, ei transportă această luptă de 
rasă și la noi. Pe unguri, pe cari nu-i mai văd înaintea ochilor, 
îi înlocuiesc cu evreii, cu grecii, cu bulgarii etc., și devin din cauza 
acestei iluziuni un fel de profeţi cari încep să plângă pe ruinele 
neamului nostru, întocmai cvm plângeau profeţii cei vechi ai 
evreilor pe ruinele Ierusalimului! 

Aceşti fraţi, veniţi din Transilvania, împreună cu oameni 
simpli și de bună-credinţă cari sunt din fire înclinați spre expli- 
cări antropomorfice, pregătesc v atmosferă prielnică pentru 
agitația antisemiţilor, antibulgarilor, antigrecilor și a tuturor 
anti posibili. Naționalismul lor sincer devine pârghia de ridicare 
pentru un vanitos ca Iorga şi pentru un antisemit ca Cuza! Ei, 
frații noştri din Trarsilvania, mai ales, având inima plină de 
amărăciune din patria lor. nu mai caută să distingă condiţiunile 
diferite în cari poporul românesc din Regat se dezvoltă, ci îşi pun 
punga şi credința lor în serviciul unor naționaliști ca Iorga şi 
Cuza, cari le aduc în schimb suprema consolare: că precum nea- 
mul românesc de dincolo de Carpaţi este nimicit de unguri, așa 
neamul românesc de dincoace de Carpaţi este nimicit de jidani! 
căci nimicit de cineva trebuie să fie neamul românesc, în tot cazul, 
pentru ca Iorga și Cuza să aibă un rol în această țară! Ce poli- 
ticiani! Ce urâtă profesie! Când vor îrţelege însă oamenii de. 
bună-credinţă că le-a venit vremea să înceteze a mai sta ca instru- 
mente în mâna tuturor ambiţioşilor îndrăzneţi ? Când îşi vor 
aduce aminte, acești oameni de bună-credință, că unul dintre 
marele defecte ale Românului din trecut a fost tocmai acela de a 
se lăsa cu ușurință să fie pus drept coadă de topor la orişice lovire 


îndreptată în contra alor săi ? 

Oamenii de bună-credinţă, şi cu deosebire fraţii transilvăneni, 
să-și deschidă ochii! Dincolo de Carpaţi există o rasă care duş- 
măneşte de moarte neamul românesc şi care vrea pieirea lui; 
aceasta este rasa ungară. Reprezentanţii acestei rase vor pieirea 
Românilor nu ca oameni, ci ca Români; căci ca oameni i-ar 
lăsa ei pe Români să trăiască şi încă le-ar da şi avantagii, numai 
să se facă unguri. Dincoace de Carpaţi însă nu este nici o rasă 
care să ne duşmănească pentru faptul că suntem Români, ci 
sunt indivizi de origine deosebită ca a noastră şi cari nu cer 
altceva mai bine decât să fie socotiți ca Români. Cine ne dă 
nouă dreptul să respingem pe aceşti indivizi ? Ideile ce ni le fa- 
cem noi despre ei că sunt neasimilabili ? După ce judecăm noi 
însă ce este asimilabil şi ce este neasimilabil ? Unde este crite- 
riul nostru ? Singurul criteriu pe care ni-l putem ştiințificeşte 
permite este acela al liberei determinări. Aceia cari în deplină 
libertate de suflet se hotărăsc a fi cetăţeni români, îndeplinesc 
prin aceasta şi cea mai esenţială condiţiune a cetăţeniei române ! 
Căci cine ne dă nouă dreptul de a le scruta conştiinţa şi de a le 
respinge hotărârea lor ca nesinceră ? Dececu acelaşi drept, n-ar 
bănui şi ei sinceritatea noastră ? În timpul în care trăim nu există 
alt criteriu decât acesta, sau cel puţin un alt criteriu care să se 
împace cu cultura europeană. Ungurii chiar, neîmpăcaţii noştri 
dușmani, practică şi ei acelaşi criteriu. Te declari ungur, din Ro- 
mân ce ai fost, duşmănia lor a încetat; — cuvântul tău este în- 
deajuns. Şi pentru noi, nimica nu este îndeajuns! Probabil că 
noi voim să rămânem la ce am fost, pe când ungurii voiesc să 
meargă înainte! Când zic „,noi””, înţeleg pe compatrioţii noștri 
rătăciţii din jurul dlor Iorga şi Cuza. Pentru aceștia, Dumnezeu a 
împărţit lumea în două feluri de oameni: în Români și în oameni 
de ceilalți; oamenii ceilalți au facultatea de a se asimila între ei în 
toate felurile, pe când Românii nu; ei rămân veşnic aceiași, 
autohtoni. În vremurile noastre de luptă şi cucerire «veşnic ace- 
iaşi» însemnează însă veşnic în urmă! 

Interesele superioare ale neamului românesc, care bun Ro- 
mân nu vrea să le apere ? Intenţia celor mai mulţi, nici o îndoială 
nu este, că va fi bună; dar de la intenţie la faptă este o lungă cale. 
Mijloacele cari aduc săvârşirea faptei nu stau așa la întâmplare 
înaintea celui bine intenționat, ci ele trebuiesc alese, fiindcă 
între ele sunt unele bazate pe adevăr și altele bazate pe minciună. 
Şi minciuna, Doamne! de câte ori nu este îmbrăcată în vestmin- 
tele cele mai strălucitoare pentru a ademeni privirea; și de câte 
ori dar mijloacele bazate pe minciună, nu sunt alese! 

Așa sunt în special pentru apărarea intereselor neamului 
nostru mijloacele alese de Iorga și Cuza ; minciuna stă la baza lor. 

Neamul românesc, de astăzi, împărţit în diferite state, suferă 
din cauze multiple. De o parte, pentru a vorbi numai de trunchiul 
lui principal, în Bucovina şi Transilvania, el este obiectul perse- 
cuțiunii nemiloase a unor popoare deosebite care vor să-şi men- 
ţină în contra lui supremaţia în Imperiul babsburgic; de altă 
parte, în Regat, el este în luptă cu sine însuși pentru a se dezbăra 
de deprinderile nepotrivite cu cultura timpului și a-și apropia pe 
cele potrivite: naționaliștii trec cu vederea această diferenţă şi 
ne vorbesc peste tot locul de lupta de rasă. Întocmai cum şovi- 
niștii unguri alarmează pe compatrioții lor cu spectrul ireden- 
tismului daco-român, tot aşa şi naționaliștii din România alar- 
mează pe compatrioţii lor cu spectrul alianței universale israelite. 
Vrea un şovinist în Ungaria să se facă indispensabil, atunci nu- 
maidecât ridică chestia iridentei ; vrea un naţionalist, ca Iorga şi 
Cuza, să se găsească în treabă, apoi numaidecât începe să strige 
că le miroase a bani jidoveşti şi că la noi partidele politice, pro- 
fesorii, judecătorii, armata, presa, în sfârşit, toate instituţiunile 
țării sunt corupte cu banii alianţei israelite! 

Şi acum consecinţa : Vor asupriţii Români din Transilvania şi 
Bucovina să protesteze contra asupritorilor lor şi să facă apel la 
sentimentele Europei culte, atunci numaidecât le răspund un- 
gurii că ei nu fac nici pe sfert din aceea ce predică naționaliștii 
români din Regat, și că acei ce protestează să se mulțumească 
că la ei, în Ungaria, nu s-a ajuns încă la sălbăticia care transpiră 
din publicaţia Neamul Românesc ! (ce blasfemie, Dumnezeule! 
acest. cuvânt pus pe pamfletul ce apare în Vălenii de Munte!). 
Vor, de cealaltă parte, bunii Români din Regat să întreprindă o 
operă trainică de regenerare a sufletului național; să desvălească 
putrigaiul și să dea posibilitate corpului nostru social să se însă- 
nătoşeze, atunci încep ţipetele desperate ale naționaliștilor au- 
tohtoni: că se calomniază ţara, că se strică bunele obiceiuri bă- 
trâneşti, că bietul Român nu se mai recunoaşte într-atâta. străi- 
nătate! La orice inovaţie dorită și plănuită, se răspunde cu ace- 
lași gest de neîncredere: tot ce se plănuieşte este după îndemnul 
jidanilor! 

Naţionaliştii români din jurul dlor Iorga şi Cuza nu pot con- 
cepe pe Români decât sub înfătişarea de ţărani naivi, cari au 
veşnic nevoie de epitropie. Că nezmul acesta, dacă este menit 
şi el să aibă un rol în Orientul Europei, este dator să lupte şi să 
cucerească, după cum fac şi alte neamuri, aceasta nu poate să 
intre în capul lor! Ei doresc pentru Români mijloace excepţio- 
nale. Românii să învingă sorbind din lulea, şi privind cum nourii 
se mişcă pe cer... 

Şi în credința aceasta, naționaliștii noştri au fixat și un pro- 
gram de acţiune: un program de soluţiuni pozitive la durerile 
neamului! Acest program, opera dlui A.C. Cuza, este pubiicat 


în Neamul Românesc de la 39 ianuarie 1905. 

Ce găsim în acest program ? 

În afară de câteva idei luate din programul partidelor demo- 
<ratice, găsim câteva naivităţi demagogice, bune numai pentru a 

ademeni pe alegătorii de colegiul al II-lea şi al III-lea, și o sin- 
gură idee pozitivă, care însă este exprimată timid prin subîn- 
țelesuri. 

Asupra ideilor democratice nu insistăm. Este evident că nici 
un om serios din această ţară nu va discuta cu dnii Iorga şi 
Cuza, când și cum să se revizuiască opera de împroprietărire 
din 1864, „să se creeze şcoli de administraţie”, „să se organizeze 
autonomia clerului””, „să se organizeze şcoala”, să se creeze un 
credit industrial şi alte câteva de acestea. Asemenea idei fac 
parte integrantă din programul partidelor serioase. 

Trecem la naivitățile demagogice: Să se lichideze moşiile 
împovărate ale particularilor, pentru a fi împărţite ţăranilor. 
Să se hrănească capitalul Casei Rurale cu tot excedentul buge- 
tului! Să se desființeze capitația. Să se desființeze prestațiile. Să 
se îmbunătățească situația materială a corpului didactic! (De 
ce numai a corpului didactic ? A tuturor!) Să se înlăture străinii 
de la furnituri şi lucrări! Să se încurajeze mișcarea artistică na- 
ţională! Să se înmulțească numărul soldaţilor pentru ca armata 
noastră să fie cel puţin îndoită ca a oricărui stat balcanic! etc... 
Toate acestea, pentru a fi realizate, presupun mijloace bugetare. 
Ele sunt dar simple naivităţi pe cât timp nu se indică aceste mij- 
loace. De unde bani pentru a plăti moşiile particularilor ? pentru 
a avea un excedent în buget ? pentru a te lipsi de capitaţie şi de 
prestații ? pentru a îmbunătăţi soarta profesioniştilor ? pentru a 
înlătura concurența de la darea furniturilor și lucrărilor publice ? 
pentru a îndoi numărul soldaţilor ? Ah! uitasem. Statul, ce treabă 
are decât să plătească ? Dacă este stat, să ia el bani de unde ştie! 
vorba personajului, care a anticipat mentalitatea dlui A.C. Cuza, 
în cunoscuta comedie a lui Caragiale. 


O singură idee pozitivă găsim în program, dar aceea timid 
exprimată: alungarea străinilor din ţară! D.A.C. Cuza n-are 
curajul să o spună pe față, dar aceasta rezultă din programul său, 

dacă este ca acest program să nu cuprindă dispoziţiuni contra- 
dictorii. D. Cuza voiește, pe faţă, numai alungarea străinilor din 
sate. Dar unde să se ducă ei ? La oraşe ? Dar atunci ar urma că 
noi singuri îi împingem pe străini să ia locul Românilor în comer- 
tul şi industria oraşelor ? Acesta nu poate fi gândul dlui Cuza. Ca 
străinii să rămână strânşi pe o piaţă şi să stea cu braţele încruci- 
șate, aceasta iarăşi nu se poate. Prin urmare, o singură soluţie: 
să-i punem pe o corabie şi să-i înecăm în mare! Aceasta rezultă, 
de altmintreli, şi din alte dispoziţiuni ale programului. D. Cuza 
vrea o armată numeroasă, dar care să nu cuprindă străini! Ar- 
mata se compune însă din soldaţi, şi soldaţii trebuiesc luaţi 
dintre muncitorii ţării. Dar atunci iarăşi, cum ? Noi ne plângem, 
pe de o parte, că străinii concurează la muncă pe conaţionalii 
noştri, şi apoi, de altă parte, noi singuri să le înlesnim străinilor 
reuşita, dispensându-i de armată ? 

Singura idee pozitivă din programul dat naționaliștilor de 
d. A. C. Cuza este, prin urmare, aceea care se subînţelege, și 
anume: gonirea străinilor din ţară ! 

Pentru a găsi o asemenea idee însă nu era nevoie de o prea 
mare încordare cerebrală. Poporul chinezesc a găsit-o de mult, 
şi încă fără ajutorul oamenilor de ştiinţă! 

O încordare cerebrală cere, din potrivă, ideea care se găseşte 
în programul lumii culte europene: nu să goneşti pe străini, ci 
să pui pe străini în serviciul intereselor naţionale! Ca să goneşti 
pe străini nu poţi, şi chiar dacă ai putea, la ce folos ? Prosperi- 
tatea popoarelor nu cade din cer, ca un fel de pomană dumne- 
zeiască, aşa că singura ta grijă să fie să nu laşi şi pe străini alături 
de tine pe pământul pe care cade pomana; ci prosperitatea se 
cucereşte prin muncă! Cel ce munceşte prosperă; cel ce nu mun- 
ceşte, sau nu știe munci, acela nu prosperă. Oricâtă distanță ar 
fi, de altfel, între poporul care nu munceşte, sau nu ştie munci, 


şi între poporul care munceşte, raportul între ele rămâne tot- 

deauna același: acela care muncește prosperă în dauna celui ce 
nu munceşte sau nu ştie munci! Străinul din Germania sau stră- 
inul din America, care ştie munci mai bine decât autohtonul din 
România, este tot atâta de periculos pentru prosperitatea aces- 
tuia din urmă, cum este şi străinul din Bucureşti. Nu distanţa 
face atât pericolul, cât felul de muncă. 

Dar pentru a înţelege acest nou punct de vedere, pentru a 
propaga naționalismul adevărat, iar nu pe acela al dlui A.C. 
Cuza, trebuie să ai încredere în puterea de muncă a poporului 
tău! Şi nu este dat oricui să aibă o asemenea încredere. Sunt oa- 
meni fricoşi şi oameni curagioşi; şi întocmai ca şi oamenii, sunt 
şi idealurile : unele isvorâte din frică, şi altele izvorâte din curaj. 

Idealul naţionalist al dlor Cuza și Iorga nu este idealul care 
convine celor cari au încredere în puterea de muncă a poporului 
român. Idealul dlor Cuza și Iorga este un ideal izvorât din des- 
curajare, şi, ca atare, el nu poate face aderenţi decât punând la 
contribuție patimile cele mai puţin nobile ale sufletului româ- 
nesc. România piere! Sunt însă gata dnii Iorga şi Cuza să o sca- 
pe!!!... Ce, la noi simţul ridicolului s-a tocit cu desăvârşire ? 


NOTE 


1. Platon (Plato) (427—347 a. Hr), filosof grec. A întemeiat 
la Atena şcoala filosofică Academia. A fost elevul lui Socrate 
şi profesorul lui Aristotel. Elaborează teoria ideilor sau 
formelor prin care afirmă existenţa formelor eterne şi i- 
muabile. Cea mai cunoscută lucrare a sa, Republica, discută 
problema dreptăţii, importanţa ei în statul ideal, calităţile 
cerute conducătorilor şi cetăţenilor acestui stat. Alte scrieri: 
Banchetul, Fedru, Fedon, Parmenide, Sofistul. 


2. Immanuel Kant (1724—1804), filosof german, profesor la 
Universitatea din Kânisberg .A realizat o sinteză între gân- 
direa raţională şi experiența senzorială. Realitatea poate fi 
cunoscută prin categoriile apriorice ale intelectului şi prin 
formele apriorice ale sensibilităţii. Scrieri principale: Critica 
rațiunii pure (1781), Critica raţiunii practice (1788), Critica 
puterii de judecată (1790). 

3. Max Scheler (1874—1928), filosof și teolog catolic german, 
reprezentant de seamă al fenomenologiei pe care a aplicat-o 
la studiul eticii și al filosofiei valorilor. Scrieri: Zur Phâno- 
menologie und Theorie der Sympathiegefiihle (1913), Der 
Formalismus in der Ethik und die materiale Wertethik (1916) 
Wesen und Formen der Sympathie (1923). 

4. Nicolai Hartmann (1882—1950), filosof german. Este au- 
torul unor lucrări despre ontologie. Opere: Bazele onto- 
logiei, Estetica, Etica. 

5. 


2 


Eugenie : acţiunea de ameliorare a indivizilor ce aparţin 
unei rase umane, atât fizic, cât şi mental. Ideologia nazistă 
a deformat sensul real al eugeniei prin susținerea tezei ine- 
galității între rasele umane, ceea ce în practică s-a concre- 
tizat în folosirea unor tehnici de intervenţie în actele de re- 
producere a indivizilor de rasă „,inferioară””. C. Rădulescu- 
Motru discută teoretic problema eugeniei fără a se opri la 
consecinţele ei în politica statului nazist. 


Ion Antonescu (1882—1946), mareşal, conducător al statului 
român (1940— 1944). Arestat la 23 august 1944, va fi judecat 
de Tribunalul poporului, care-l condamnă la moarte; a fost 
executat prin împuşcare în iunie 1946. 


I.F. Buricescu (1880—1944), profesor şi publicist, colabo- 
rator apropiat al lui C. Rădulescu-Motru. A fost prefect 
de Ialomiţa, deputat. A scris, printre altele , „Scrisori către 
Terţius (1926), Sufletul românesc (1944). C.R.-M. se referă 
la articolul acestuia, intitulat Rasa și sufletul românesc, în 
„Revista de filosofie”, nr. 1—2, 1941. 


D. Macrea în Probleme de lingvistică română (1961) pre= 
zintă următoarea structură a originii cuvintelor românești: 
latine — 36,50%, dar 62,46% în circulaţie; slave vechi — 
4,91% şi 3,92% în circulaţie ; franceze— 33,70%, dar numai 
1,9% în circulație; latine savante — 4,52%, şi 3,20%, în 
circulaţie; germane — 1,10% şi 1,02% în circulație; di- 
verse — 3,21 % şi 2,13 în circulaţie. Elementele latine şi ro- 
manice sunt folosite în proporţie de 75,92% în vocabular 
şi 85.13% în circulaţie. (Gheorghe Bulgăr, Limba română, 
Editura Vox, 1995, p. 25.) 


Dimitrie Gusti (1880—1955), sociolog, profesor la univer- 
sităţile din Iaşi (1910), București (1921), membru al Acade- 
miei Române, preşedinte al Academiei Române(1944— 1946), 

ministru al învățământului, director al Institutului Social 
Român. Concepe realitatea socială ca un ansamblu de ma- 
nifestări (economice, spirituale, juridice şi politice) în ca- 
drul unor unități sociale (sat, oraş, familie). A elaborat 
principiile metodei monografice. A inițiat şi a coordonat 
cercetarea monografică a satelor din România. Este crea- 
torul Muzeului Satului. Opere: Sociologia războiului (1915), 
Comunism, socialism, anarhism, sindicalism, bolşevism 
(1920), Sociologia militans (1935), Cunoaştere şi acțiune în 
serviciul națiunii (2 vol, 1939), Problema sociologiei (1940). 


Willy Hellpach (1877-— ?), psiholog german, profesor la 
Universitatea din Heidelberg. A studiat psihologia popoa- 
relor. Dintre lucrări menţionăm: Die geistigen Epidemien 
(1907), Einführung in die Volkerpsychologie (1937), Grun- 
driss der Religionpsychologie (1951). 


Martin Heidegger (1889—1976), filosof german. A aplicat 
fenomenologia la studiul fiinţei umane, elaborând o onto- 
logie a umanului. Pentru H. ființa umană nu există efectiv, 
ea devine ceea ce nu este dar trebuie să fie. A exista în- 
seamnă a transcede către o posibilitate viitoare. Scrieri: 
Fiinţă şi timp (1927), Introducere în metafizică (1953), Ori- 
ginea operei de artă (1956). 

Wilhelm Miihlmann (1904), etnolog şi sociolog german, pro- 
fesor de etnosociologie la Universitatea din Heidelberg. Su- 
bliniază rolul factorilor psihici în formarea etniilor: conşti- 
ința comunitară, voința creatoare colectivă, autodelimitarea 
de alte grupuri. Face distincţia între etnic şi comunitatea 
lingvistică, numai existenţa acesteia din urmă nefiind sufi- 
cientă în constituirea etnicului. Lucrări: Methodik der 
Vălkerkunde (1938), Geschichte der Anthropologie (1948), 
Rassen, Ethnien, Kulturen (1964). 

13. 


14 


15. 


16. 


Bronislaw Malinowski (1884—1942), etnolog englez de ori- 
gine poloneză. A întreprins expediții etnologice în Noua 
Guinee şi în Melanezia. Fundamentează metoda funcțio- 
nalistă în etnologie. Are contribuții importante în antro- 
pologia economică. Scrieri: Magic, Science and Religion 
(1926), A Scientific Theory of Culture and other Essays 
1944), The Dynamics of Culture Change (1945). 


Williams H. Rivers (1864—1922), antropolog şi etnolog en- 
glez; a fost director al Laboratorului britanic pentru studiul 
psihologiei experimentale; a întreprins expediţii antropo- 
logice în Melanezia şi India. Scrieri: The History of Mela- 
nesian Society (1914), Kinship and social organization (1914), 
Conflict and dream (1923), The growth of civilization (1924). 


S. M. Shirokogoroff (1887—1939), etnolog rus (în text este 
transcris greşit: Sbirokogoroff). A fost director al Muzeului 
de Antropologie și Etnografie al Academiei de Ştiinţe din 
Petersburg, profesor de etnologie la universităţile din Vla- 
divostok (1918—1922) şi Beijing (1926). Defineşte etnia ca 
grup de persoane cu limbă, obiceiuri şi organizare socială 


comune, având conştiinţa originii comune, grup care oferă 
cadrul distinct pentru procesele biologice şi culturale cu- 
noscute de membrii săi. Distinge cinci tipuri de omogenitate 
în cadrul etniei: culturală, psihomentală, lingvistică, conti- 
nuitate istorică şi autocunoaşterea. Scrieri: Organizarea 
socială a tunguşilor nordici (1930), Complexul psihomental al 
tungusilor (1935), Investigația etnologică a Chinei (1942). 


S. R. Steinmetz, etnolog olandez, profesor la Universitatea 
din Amsterdam. A studiat populații din Africa şi Oceania, 
(Rechts Verhalinisse von eingeborenen Völkern in Afrika und 
Ozeanien, 1903). 

17. Richard Thurnwald (1869—1954), etnolog şi sociolog aus- 


18 


19 


20 


triac; profesor de etnologie la Universitățile din Haile, 
Berlin şi în SUA. A fondat Institutul de Cercetări Etnolo- 
gice din Berlin (1946). A demonstrat rolul monedei în reali- 
zarea schimburilor economice, a studiat fenomenele de îm- 
prumut cultural. Scrieri: Psihologia totemismului (1917), 
Psihologia oamenilor primitivi (1922), Cercetări asupra psi- 
hologiei popoarelor şi a sociologiei (14 vol., 1925—1936). 

Formulare nu suficient de riguroasă. C.R.-M. nu a pledat în 
nici o lucrare pentru o politică a diferențelor rasiale. Dimpo- 


trivă, a luptat contra manifestărilor rasiale (de pildă, anti- 
semitismul). 


Latinismul este un curent cultural şi național care accentu- 
ează rolul şi importanța ideilor latinităţii în structura limbii și 
a etnicului românesc. A continuat, în secolul al XIX-lea, idei 
ale Şcolii Ardelene, aducând noi argumente privind originea 
latină a limbii române şi contribuind la generalizarea scrierii 
cu caractere latine. A deformat unele dintre sensurile con- 
ferite de Şcoala Ardeleană latinităţii, cu deosebire prin ple- 


doaria pentru un purism lingvistic (limba noastră să fie cură- 
tată de toate elementele nelatine) şi exagerarea importanței 
moștenirii romane (poporul român s-ar trage direct din 
romani), impunerea ortografiei etimologice. Dintre repre- 
zentanțţii latinismului amintim: Timotei Cipariu, August 
Treboniu Laurian, I. Massim. 

Grigore Ureche (c. 1590—1647), cronicar; mare spătar (1634 
— 1643), mare vornic (1643—1646). Afirmă pentru prima 
dată în istoriografia noastră ideea originii romane a. româ- 
nilor. Scrierea sa, Letopiseţul Ţării Moldovii, este cea mai 
veche scriere în limba română din Moldova. 

21, 


22 


23 


24. 


Miron Costin (1633—1691), cronicar, istoriograf, poet. Ca 
mare boier, a deţinut funcţii importante: paharnic, pârcălab, 
mare comis, mare vornic, mare logofăt. Dintre scrieri men- 
ţionăm: De neamul moldovenilor, din ce ţară au ieşit stră- 
moşii lor, Letopiseţul Ţării Moldovei de la Aaron Vodă de 
unde este părăsit de Urechi vornicul de Ţeara de Gios. 


Dimitrie Cantemir (1673—1723), filosof, scriitor, om politic, 
domn al Moldovei (1693, 1710—1711), membru al Acade- 
miei din Berlin. El tratează critic şi sistematic istoria popo- 
rului român de la origini până la formarea statelor româ- 
neşti; argumentează continuitatea poporului român în 
Dacia ; dezvoltă teza originii romane a poporului român. A 
susţinul teza existenței unui stat românesc independent din 
care s-ar fi despărțit apoi Ţara Românească, Moldova și 
Transilvania. Dintre scrierile sale cităm: Divanul sau gâl- 
ceava înţeleptului cu lumea sau Giudeţul sufletului cu trupul 
(1968), Descrierea Moldovei (1825), Hronicul vechimii a 
romano-moldo-vlahilor (vol. I-II, 1835—1836), Istoria iero- 
glifică (1965), Istoria creșterii și descreșterii curţii otomane 
(1714—1716). 


Stolnicul C. Cantacuzino (c. 1640—1716), istoric, diplomat, 
geograf, mare stolnic (sub acest cognomen va rămâne cu- 
noscut în istorie). A sprijinit şi a realizat filologic Biblia 
de la Bucureşti (1688). A întocmit o hartă a Țării Românești. 
Este inițiatorul a numeroase proiecte culturale. A argu- 
mentat şi a susținut romanitatea poporului român. Opera 
principală: Istoria Țării Româneşti întru care se cuprinde 
numele ei cel dintâi şi cine au fost locuitorii de atunci . 
Constantin Brâncoveanu, domn al Ţării Româneşti (1688 — 
1714). A luptat pentru menţinerea autonomiei ţării între 
cele trei imperii (otoman, țarist şi habsburgic). A fost ucis, 
împreună cu cei patru fii ai săi, de către turci. 

25. lenăchiță Văcărescu (c. 1740—1797), poet, filolog, istoric, 
descendent al uneia din cele mai vechi familii boiereşti. A 
fost mare spătar, caimacam, a îndeplinit misiuni diploma- 
tice. Lucrarea sa principală: Observaţii sau băgări de seamă 
asupra regulelor şi orânduielilor gramaticii rumăneşti (1787). 


Radu Tempea (1168—1824), filolog. A fost director al şco- 
lilor naţionale ortodoxe din Transilvania (1796—1808). Lu- 
crarea sa de bază este Grematica românească (1797), elabo — 
rată sub influența ideilor corifeilor Şcolii Ardelene, care a 
contribuit la constituirea unei terminologii autohtone. A 
fost un etimologist moderat. 


Samuil Micu Clain(1745—1806), filolog, istoric, teolog, unul 
din reprezentanţii Şcolii Ardelene. Coautor la Supplex Libellus 
Valachorum. A tradus Biblia, împreună cu Gh. Şincai şi 
P. Maior, tipăreşte Elementa linguae daco-romanae sive va- 
lachicae. Alte lucrări: Scurtă cunoștință a istoriei românilor ; 
Istoria şi lucrurile şi întâmplările românilor. 


28. Gheorghe Șincai (1754—1816), istoric şi filolog, reprezen- 
tant al Şcolii Ardelene, organizator al învățământului româ- 
nesc din Transilvania în calitate de director al școlilor pri- 
mare. A luptat pentru emanciparea naţională a românilor 
din Transilvania pe calea reformelor și a culturalizării. Au- 
tor al unor importante scrieri despre istoria românilor şi al 
unor manuale. Opera principală: Hronica românilor și a 
mai multor neamuri (3. vol). 


26 


27 


29. Petru Maior (1760—1821), teolog, istoric, reprezentant al 
Școlii Ardelene. A luptat pentru emanciparea românilor din 
Transilvania. Spre deosebire de S. Micu şi Gh. Şincai, a 
subliniat ideea continuării de către limba română a latinei 
populare. Dintre scrierile sale cităm : Istoria pentru începutul 
românilor în Dachia ; Istoria bisericii românilor ; Lexico- 
nul de la Buda (colaborare), Dialog pentru începutul limbei 
române între nepot şi unchi. 


30. La 25 februarie 1856, Eforia Instrucțiunii Publice din Țara 
Românească a stabilit scrierea cu caractere latine („,hotărăşte 

ca de acum înainte să se adopte literele latine, atât în 
cărțile didactice, cât şi în scriere”). Cf. Emil Vârtosu, Note 
despre introducerea oficială a alfabetului latin în Principatele 
Române 1856—1859 în „Arhiva românească”, VIII (1942). 
Definitiv, grafia latină s-a impus după înfăptuirea Unirii 
Principatelor în anul 1859. În Transilvania scrierea latină 
se peneralizase mai devreme. 


+ Titu Maiorescu (1840—1917), filosof, estetician, critic şi om 


33. 


34. 


35. 


politic, profesor la universitățile din Iași și Bucureşti, membru 
al Academiei Române. A înființat Societatea culturală ,,Ju- 
nimea”. A fost ministru de mai multe ori, iar în anii 1912 — 
1914 a fost prim-ministru. A prezidat Congresul de pace 
de la Bucureşti (1913). Este editorul primei ediții a Poeziilor 
lui Eminescu (1883). Autor al celebrei teorii a formelor fără 
fond, a impus spiritul critic în cultura română. Scrieri mai 
importante: Critice (I—II), 1908), Discursuri parlamentare 
(1—V, 1897—1915). 


Simion Bărnuţiu (1808—1864), om politic, estetician, pro- 
fesor la Facultatea de Drept din Iaşi (1858), conducător al 
revoluţiei de la 1848 din Transilvania; susținător al latinis- 
mului. Scrieri mai importante: Raportul românilor cu ungurii 
şi principiile libertăţii naţionale (1848), Dreptul public ai 
românilor (1867), Pedagogia (1870). 


Afirmaţie exagerată. Eminescu nu a susținut în scrierile sale 
teza preponderenţei dacismului în structura etnicului ro- 
mânesc. 


Previziune neîmplinită. În anul 1944 C.R.-M. se alătură in- 
telectualilor români, semnând scrisoarea adresată lui An- 
tonescu pentru scoaterea ţării din război. 


Romulus Vuia (1887—1963), folclorist și etnograf, profesor 
de etnografie la Universitatea din Cluj. A fost director al 
Muzeului Etnografic al Transilvaniei (1923). Dezvoltă teza 
caracterului unitar organic al vieţii rurale. Din cunoaşterea 
legendelor, credințelor şi practicilor rituale aduce argumente 
în dovedirea continuității istorice în Transilvania, Lucrări: 
La Transylvanie (1933), Tipurile de păstorit la români (1968), 
Studii de etnografie și folclor (1, 1975). 


— 19% — 


NOTE 


36. 


37. 


38. 


39. 


40. 


41. 


Simion Mehedinţi (1869 —1962), geograf şi etnolog, profesor 
de geografie la universităţile din Iași (1910) şi Bucureşti 
(1911—1938), membru al Academiei Române. Conform 
concepţiei sale, un popor se diferenţiază etnografic prin 
munca şi uneltele sale. Opere: Câracterizarea unui popor 
prin munca şi uneltele sale (1920), Vechimea poporului român 
și legătura sa cu elementele alogene (1925), Coordonate etno- 
grafice. Civilizație şi cultură (1930). 


Vintilă Mihăilescu (1890—1978), geograf, profesor de geo- 
grafie la Universitatea Bucureşti, membru al Academiei 
Române. A elaborat bazele geografiei așezărilor urbane şi 


rurale în România. Lucrări: Geografia fizică a României 
(1936), Carpaţii sud-estici (1963). 


F. Tönnies (1855—1936), filosof şi sociolog german, profe- 
sor la Universitatea din Kiel. Autor al faimoasei teorii a 
comunităţii. Lucrarea de bază: Gemeinschaft und Gesel- 
Ischaft (1887). 


Emile Durkheim (1858—1917), filosof, fondatorul şcolii so- 
ciologice franceze. A fost profesor la universităţile din Bor- 
deaux şi Paris. A editat din anul 1898 „,l'Ann6e sociologique”?. 
A studiat structurile elementare ale societăţilor umane. Lu- 
crări: Reglesde la methodologie sociologique (1894), Le Sui- 
cide (1897), Les Formes élémentaires de la vie religieuse (1912), 
Education et sociologie (1922). 


George Vâlsan (1885—1935), geograf şi etnograf, profesor 
la universităţile din Iași, Cluj şi Bucureşti, membru al Aca- 
demiei Române. A întreprins expediţii etnografice în Ser- 
bia. A adus contribuţii importante la delimitarea etnogra- 
fiei de geografie. Scrieri: De la românii din Serbia (1913), 
Menirea etnografiei în România (1924). 


Trâian Brăileanu (1882—1947), sociolog, profesor la univer- 
sitățile din Cernăuţi şi Bucureşti. A editat şi a condus mai 
multe reviste („Însemnări sociologice”, „Cugetări”, „,Po- 

42, 


43. 


44. 


45. 


46. 


47. 


porul”’ etc). Lucrări: Despre condițiunile conștiinței și ale 
cunoștinței (1918), Sociologie generală (1926), Statul şi comu- 
nitatea morală (1937), Sociologia şi arta guvernării (1937), 
Teoria comunității omeneşti (1941). 


Lucien Lévy-Bruhl (1857—1939), sociolog şi etnolog fran- 
cez, profesor la Sorbona. A analizat mentalitățile arhaice, 
primitive pe care le consideră analogice, mistice şi prelogice. 
Scrieri: Les Fonctions mentales dans les sociétés inférieures 
(1910). La Mentalite primitive (1922). 


Sigmund Freud (1856—1939), psihiatru, psiholog austriac, 
întemeietorul psihanalizei, din perspectiva căreia studiază 
religia, arta și creaţia științifică.! Lucrări: Totem și Tabu 
(1913), Moise și religia monoteistică (1934), Psihopatologia 
vieții cotidiene. 

Johann Jacob Bachofen (1815—1887), jurist, istoric elveţian ; 
unul dintre fondatorii sociologiei juridice. Lucrarea funda- 
mentală: Das Mutterrecht (1861). 


William James (1842—1910), psiholog şi filosof american. 
A dezvoltat filosofia pragmatismului. Scrieri principale: 
The Principles of Psychology (1890), Pragmatism : A New 
Name for Some Old Ways of Thinking (1907). 


C.R.-M. se referă la dezbaterile din perioada anilor '20— 
—”30 cu privire la prezența elementelor tracice şi dacice în 
etnicul românesc. Amintim doar pe L. Blaga, care a publicat 
în „„Gândirea”” (sept. 1921) articolul Revolta fondului nostru 
nelatin. În epocă s-au manifestat tendinţe din partea unor 
publiciști de exacerbare a rolului tracilor în constituirea 
neamului românesc, ceea ce a determinat pe Şerban Cio- 
culescu să vorbească de tracomanie şi tracomani. Cât pri- 


veşte pe C.R.-M., gruparea revistei „,Saeculum”, condusă 
de Blaga, va reacţiona la atitudinile sale referitoare la tra- 
cism și dacism. 

Tiberius Sempronius Grachus, Caius Sempronius Grachus 
(fraţii Grachi), senatori romani. Numele lor este asociat 
cu reformele agrare susținute de ei în scopul înlăturării con- 

48. 


49 


50. 


51. 


diţiilor sociale precare de la sfârşitul secolului al II-lea 
a. Hr. din Imperiul roman. 


Iuliu Moldovan (1882—1966), medic, profesor universitar, 
directorul Institutului de Igienă şi Sănătate Publică din Cluj, 
deputat, senator, preşedintele Astrei. 


Homer (Omer) (probabil, între sec. X şi VIII a.Hr), poet 
grec. Opera: Iliada, Odiseea 


Aristotel (384—322 a.Hr.), filosof grec. Delimitându-se de 
filosofia lui Platon, a creat un sistem original întemeiat pe 
principiile materiei, formei şi substanţei. Opera: Fizica, 
Metafizica, Etica Nicomachică, Poetica, Organon. 


C.R.-M. se referă la utilizarea de către guvernele maghiare 
a unor hărţi etnografice falsificate privind compoziţia etnică 
a populaţiei din România. Psihologul român citează lucrarea 
lui Vintilă Mihăilescu, Uber die etnographischer Kărte des 
Grafen i. Teleki (publicată şi în româneşte în „Revista Geo- 
grafică Română”, 2—3, 1940). În această scriere, cunoscutul 
geograf analizează cu argumente ştiinţifice falsificarea de 
către cercetătorii maghiari a structurii etnice a României 
pe seama hărților etnice. V. Mihăilescu se opreşte la lucrarea 
Carte ethnographique de la Hongrie en acordance avec la 
densite de la population, Budapest, 1919, semnată de Paul 
Teleki, unde se utilizează o metodă de întocmire a hărților 
etnice ce ar dovedi prezenţa compactă a maghiarilor de la 
Vest (din Ungaria) spre Est (în România). P. Teleki scoate 
populaţia din spaţiile relativ nepopulate şi o transferă în 
părţile mai bine locuite, creând astfel spaţii fictive cu o 
densitate de 100 locuitori pe km?. Spre a evita indicii reali 
de densitate pentru oraşe, autorul maghiar extinde popula- 
ţia acestora peste teritoriul rural până la obţinerea aceleiaşi 
densități de 100 de locuitori pe km?. 

Scopul procedeului lui Teleki a fost acreditarea ideii de- 
spre crearea densităţii uniforme de 100 de locuitori pe km? 
şi întinderea populaţiei oraşelor, maghiarizate, peste teri- 
toriul rural românesc, până la obţinerea aceleiași densități 
de locuitori pe km?. În acest fel, se creează, subliniază V. 


Mihăilescu, goluri inexistente şi arii maghiare de întindere 

52 


53 


54 


fictivă care dau observatorului neavizat sau grăbit impresia 
unei continuități a punţii maghiare dintre Vest şi Est. 
Geograful român apreciază că singura metodă obiectivă şi 
ştiinţifică constă în reprezentarea pe aceeaşi hartă sau pe 
hărţi suprapuse (dintre care una tipărită pe hârtie transpa- 
rentă) a neamurilor și a densităţii populaţiei. El aminteşte, 
în acest context, de Emm. de Martonne, cel ce a elaborat 
o hartă etnică a Transilvaniei pe baza recensământului ma- 
ghiar din anul 1910: Carte de la densité et la répartition 
des nationalités en Roumanie, în „Annales des geographie”, 
XXIX, 1920. Metoda profesorului francez constă în prezen- 
tarea pe aceeaşi hartă în tonuri deosebite a neamurilor şi 
densităţii populaţiei în România. Drept urmare, savantul 
francez a transpus pe hartă aceleaşi date ca şi contele Teleki, 
contrazicându-i rezultatele şi a condamnat procedeul cerce- 
tătorului ungur ca fiind subiectiv şi interesat, deci neştiin- 
tific. 

În afara articolului tradus și publicat în limba germană, 
V. Mihăilescu a tipărit în anul 1941 lucrarea Harta etnică 
a României transcarpatice, cu anexe ce cuprind hărţile etnice 
elaborate de Emm. de Martonne, de Tiberiu Moraru și de 
el însuşi, pe principii ştiinţifice, hărți ce dovedesc falsitatea 
tezelor şi concluziilor autorilor maghiari. 
Artur Gorovei (1864—1951), folclorist. Editează prima revistă 
românească de folclor, „„Şezătoarea””. A întreprins un stu- 
diu al demonologiei realizând o tipologie a incantaţiilor 
populare. Lucrări: Cimiliturile românilor (1898), Credinţi și 
superstiții ale poporului roman (1915), Descântecele romă- 
nilor (1931). 
Nicolae. Cartojan (1883—1944), istoric literar, profesor la 
universitatea Bucureşti, membru al Academiei Române; 
specialist în studiul cărţilor populare. Scrieri: Cărţile popu- 
lare în literatura românească (1958), Istoria literaturii române 
vechi (I—III, 1940—1945). 


Traian Herseni (1907—1980), sociolog, profesor la univer- 
sitățile Bucureşti şi Cluj, cercetător ştiinţific la institute ale 
Academiei Române, unul din reprezentanţii de seamă ai 

56. 


57. 


58. 


59. 


60. 


61. 


NOTE 


Şcolii sociologice de la București. Lucrări: Teoria monogra- 
fiei sociologice (1934), Probleme de sociologie pastorală (1941), 
Forme străvechi de cultură poporană (1911), Sociologie 
(1982). 


Simion Ștefan (?—1656) mitropolit al Ardealului (1643— 
1652). A tradus, împreună cu alţi cărturari, Noul Testament 
sau Împăcarea cu legea noao a lui Isus Hristos domnului 
nostru, cunoscut şi ca Noul Testament de la Bălgrad (Alba 
Iulia). 


Noul Testament, tradus şi tipărit în anul 1648 la Alba 
Iulia, a contribuit la unitatea lingvistică şi culturală a ro- 
mânilor. A fost model pentru traducătorii, de mai târziu, 
ai Bibliei. 

Boierii Golești, familie renumită din Ţara Românească, cu 
rol politic şi cultural important în secolul al XIX-lea. Cei 
mai cunoscuți sunt: Iordache, Dinicu, Ştefan, Nicolae, A- 
lexandru. 


Fraţii Brătianu. În secolul al XIX-lea I.C. Brătianu şi Dumi- 
tru C. Brătianu, iar în secolul al XX-lea I.I.C. Brătianu, 
Vintilă Brătianu, Constantin Brătianu, toți au avut un rol 
excepțional în viaţa politică, socială şi economică a ţării. 


George Fotino (1896—1969), jurist român, profesor de is- 
toria dreptului la Universitatea din Bucureşti; ministru 
(4 noiembrie 1944—5 martie 1945); membru al Academiei 
Române; director al Aşezământului cultural „I.C.Brătianu”, 


P.P. Panaitescu (1900—1967), istoric, profesor la Univer- 
sitatea Bucureşti, membru al Academiei Române. Lucrări 
principale: Dimitrie Cantemir, (1958), Interpretări româ- 
nești (1947), Obștea țărănească în Tara Românească şi 
Moldova (1964), Începuturile şi biruința scrisului în limba 
română (1965), Introducere la istoria culturii românești 
(1969). 


Explicaţia dată de C.R.-M. este simplistă, lipsită de adevăr. 
Conducătorii României din anii primului război mondial 
nu au neglijat puterea Imperiului țarist şi mai ales aspiraţia 
acestuia de a câștiga influență şi chiar teritorii cât mai spre 

62. 


63. 


64. 
65 


66. 


67. 


68. 


vest. Încheierea alianțelor cu Rusia a avut alte motivații 
şi calcule politice decât acelea invocate de către autor. Vezi: 
Anastasie Iordache, Ion I.C. Brătianu, Bucureşti, 1994. 


Ion Chelcea (1902—1991), etnograf şi sociolog, profesor la 
universitățile din Cluj şi Iaşi. A întemeiat Muzeul Etnografic 
al Moldovei, al cărui director a fost între anii 1951 — 1957. 
A studiat sistematic etnii din arealul românesc, a realizat 
numeroase cercetări în aproape toate zonele ţării. Lucrări: 
Neam şi țară. Pagini de etnografie şi folclor (1940), Etnografia, 
obiect, concepţie, metodă (1943), Rudarii. Contribuţie la o 
monografie etnografică (1944), Tiganii din România. Mono- 
grafie etnografică (1944). 

Dietrich Westermanu (1875—1956), etnolog german ; specia- 
list în studiul problemelor etnologice ale Africii. Lucrări: 
Afrikaner erzählen ihr Leben (1938), Geschichte Afrikas 
(1952). 

Dahomey denumire până în anul 1975 a R.P. Benin. 


Iahve (cel ce este), numele lui Dumnezeu în Vechiul Testa- 
ment. Este interzisă pronunțarea lui în religia mozaică. 


Ernst Troeltsch (1865—1923), filosof german, profesor de 
filosofie la universitatea din Berlin. Concepţia sa este o 
încercare de depăşire a istoricismului german prin analiza 
interdependenţelor dintre condiţiile socio-economice şi cu- 
rentele ideologice. Lucrarea principală: Der Historismus 
und seine uberwindung (1924). 


I.M. Nestor (1901— ?), psiholog, colaborator apropiat al 
lui C.R.-M.; a efectuat numeroase cercetări de psihologie 
experimentală; a fost redactor, cu rol esenţial în editarea 
unor reviste de psihologie: ‚Revista de psihologie experi- 
mentală” (1931), „Analele de psihologie”? (1934—1943), 
„Jurnalul de pirotehnică” (1937—1941); a condus laborato- 
rul experimental al catedrei de psihologie din cadrul Uni- 
versității Bucureşti. Lucrări: Profesiogramele psihologice 
(1939), Orientarea profesionlă (1939). 


Max Rumpf (1878—1953), sociolog german, specialist în 
sociologia națiunii. Lucrarea de bază: Deutsche Volkssozio- 
logie im Rahmen einer sozialen Lebenslehre (1931). 

69. A. Comte (1798—1857), filosof și sociolog francez, întemeie- 
tor al pozitivismului și creator al termenului de sociologie. 
Ideea sa fundamentală: evoluţia istoriei cunoaşte dezvolta- 
rea de la faza teologică la cea metafizică și apoi la cea pozi- 
tivă. Lucrări: Curs de filosofie pozitivă (6 vol., 1830—1842), 
Catehism pozitiv (1852). 


10. Ștefan Zeletin (1882—1934), sociolog şi economist, profesor 
la Universitatea din laşi. A studiat procesul de edificare 
a civilizaţiei române moderne, argumentând evoluţia Româ- 
niei spre capitalismul de tip industrial, ca urmare a necesi- 
tății proprii de dezvoltare economică. Lucrări: Burghezia 
română ; Originea şi rolul ei istoric (1925), Neoliberalismul 
(1927). 


71. Nicolae Iorga (1871—1940), istoric, scriitor, om politic, 
profesor la Universitatea București, membru al Academiei 
Române, doctor honoris causa al mai multor universităţi 
străine, membru al unor academii din străinătate, deputat, 
senator, prim-ministru. A înființat Universitatea populară 
de la Vălenii de Munte (1908); a întemeiat reviste culturale ; 
a înființat şi a condus Partidul Naţionalist-Democrat. Din 
vasta sa operă amintim: Istoria românilor (—X) 1936— 
1939, Istoria literaturii româneşti în veacul al XIX-lea (|— 
III, 1907—1910), Contribuţii la istoria literaturii românești 
în veacul al XVIII-lea (1906). 

12. Apostol D. Culea (1882—1949), pedagog. A elaborat lucrări 
referitoare la dezvoltarea instrucției şi culturii populare: 
Școala unitară a satului (1938), Datini şi muncă (1945), 
Școli şi cursuri țărănești (în colaborare, 4. vol.). 


73. Heraclit (c. 540—c. 475 a. Hr.), filosof grec. Lumea n-a 
fost creată, ci ea este într-o veșnică devenire, este ideea de 
bază a lui Heraclit. 

74. Herodot (485—425 a. Hr.), istoric şi geograf grec, supra- 
numit „părintele istoriei”. A realizat pentru prima oară 
reunirea datelor istorice şi geografice conform unui princi- 
piu diriguitor. Opera: Istorii (nouă cărţi). 

15. Gabriel Hanotaux (1853—1944), istoric şi om politic fran- 
cez. A fost ministru al Afacerilor Externe. Lucrări: Histoire 

77 

de la France contemporaine (1903), Histoire illustrée de la 
guerre de 1914 (17 volume, 1915—1926). 


C.R.-M. a discutat la modul general chestiunea statului 
național-socialist german, neanalizând ideile doctrinei na- 
ziste. Naţional-socialismul a preluat şi a deformat teza lui 
Fichte despre oportunitatea autarhiei în situația când sta- 
tul german s-ar afla în primejdie. S-a teoretizat dar s-a şi 
acționat în temeiul tezei despre imperativul dominației mon- 
diale de către Germania, prin desființarea de state suverane 
și independente, prin folosirea forței şi dictatului în rela- 
tiile internaționale: „Proiectul naţional-socialist depăşeşte 
de altfel cu mult perspectivele unei simple revanșe, care ar 
repara urmările unui război pierdut pe nedrept şi ale unui 
tratat de pace îngust. Nici măcar nu poate fi înscris în pan- 
germanismul tradiţional”? (Francois Chatelet, Evelyne Pi- 
sier, Concepţiile politice ale secolului XX”, Ed. Humanitas, 
1994 „p. 307); vezi şi Hannah Arendt, „Originele totalitaris- 
mului”', Ed. Humanitas, 1994. 


Adolf Hitler (1889—1945), om politic german. Şeful parti- 
dului nazist; cancelar și conducător al celui de al treilea 


Reich (1933—1945). Şi-a expus doctrina în lucrarea Mein 
Kampf. 


C.R.-M. nu a înfățișat consecințele practice ale aplicării 
ideilor lui Hitler. Or, selecția devenită exemplară, aşa cum 
a susţinut autorul, a fost un principiu și un mijloc de exter- 


minare a unor popoare, considerate inferioare („neamurile 
neaeriene””). În Revizuiri şi Adăogiri filosoful român for- 
mulează judecăţi critice despre regimul lui Hitler. Oferim 
numai un exemplu: în anul 1944 vorbește despre conducă- 
torul german acuzându-l că „a omorât în România liber- 
tatea democraţiei (Revizuiri. .. caiet 6, p. 803). 

Frederich Ratzel (1844—1904), geograf şi etnolog german, 
creator al şcolii de antropogeografie și al geopoliticii. Se 
înscrie în curentul determinist cu privire la procesele de for- 


mare a etniilor: Antropogeographie (1899), Völkerkunde 
(1885). 

80. Comentariile lui C.R.-M. despre spaţiul vital se disting de 
concepţia nazistă. El a sugerat ideea unui spațiu european, 
edificat ca urmare a afirmării conştiinţei comunităţii de 
destin, care să stea la baza unei structuri organizaționale 
necesare pentru conservarea identității naţionale a fiecărui 
popor. Viziunea lui C.R.-M. este o alternativă la tezele ra- 
sismului şi ale imperialismului de orice nuanţă susținute 
de promotorii ideologiei totalitare. Filosoful nu a argu- 
mentat prin ideea spaţiului vital cucerirea teritoriilor altor 
state, dimpotrivă, a exprimat un imperativ: reunirea în 
acelaşi spaţiu vital a naţiunilor care sunt amenințate să 
fie distruse. În acest sens pledează pentru crearea unei or- 
ganizaţii juridice supranaţionale, neidentificată cu o anumită 
naţiune. 

81. C.R.-M. exprimă şi în această lucrare poziţia lui cunoscută 
despre revoluţia de la 1848, pe linia viziunii junimiste asupra 
modalităţilor de edificare a civilizaţiei române moderne. 
Studii asupra revoluţiei au demonstrat oportunitatea idea- 
lurilor și obiectivelor proclamate, precum şi aderenţa la 
acestea a unor boieri. 

82. Este vorba de Alexandru Candiano-Popescu (1841—1901), 
unul dintre inițiatorii mișcării antidinastice de la Ploieşti 
(august 1870). A fost general. 

83. Fabrica de hârtie „,Letea”? de la Bacău. 


84. Jon C. Brătianu (1821—1891), om politic, a fost ministru și 
prim-ministru (1876—1888), fondator şi lider al Partidului 
Naţional Liberal. A avut un rol important în revoluţia din 
Țara Românească din anul 1848 în unirea din 1859 şi în 
cucerirea independenţei de stat (1877—1878). 

85. Vezi nota 71. 


86. J. de Maistre (1783—1821), diplomat italian şi publicist 
francez, adversar al Revoluţiei Franceze din 1789. Dintre 
lucrările sale menţionăm Considerations sur la France (1975). 


87. Neamul românesc, ziar editat de către N. Iorga între anii 
1906—1940 (cu unele întreruperi). 


88. Aprecierea poartă amprenta stilului pamfletar. În anul 1940 
în cuvântul rostit la Academia Română, C.R.-M. sublinia 

89. 


NOTE 


exact ceea ce ironizase cu 31 de ani în urmă: „Asupra ţării 
au mers sentimentele nobile naţionaliste (pe care le-a propă- 
văduit Iorga-n.n.) pregătind înarmarea morală a generaţiei 
care a făcut războiul de {întregire a neamului; asupra lui a 
mers ura”? (N. Iorga, în C. Rădulescu-Motru, Mărturisiri, 
Editura Minerva, 1990, ediţie Valeriu Râpeanu, Sanda Râ- 
peanu, p. 191). 


Liga Culturală, de fapt, Liga pentru unitatea culturală a 
tuturor românilor. A fost înființată în anul 1890 la Bucu- 
reşti, în scopul susţinerii luptei pentru realizarea unităţii 
politice a românilor. A exisiat până în anul 1940. Din anul 
1908 activitatea acestei asociaţii a fost condusă de N. Iorga. 


90. „Fericit cel care poate cunoaşte cauza lucrurilor”. 


91. A.C. Cuza (1857—1947), om politic şi publicist, profesor 


la Universitatea din Iaşi. A înființat Liga Apărării Naţio- 
nale Creştine (1923), din care s-a desprins, apoi, Garda 
de Fier. Fuzionând cu partidul lui O. Goga, s-a format 
Partidul Naţional Creştin (1935). A scris versuri în stil 
eminescian. 


92. Curierul de Iași, ziar ieşean editat din anul 1868. Din a- 


prilie 1874 are subtitlul: Foaea publicațiunilor oficiale din 
resortul Curţii Apelătive din Iaşi. În anul 1876, Eminescu 
a lucrat la acest ziar, fiind responsabil de partea literară, 
dar şi de revista internă. El a lucrat la acest ziar până în 
toamna anului 1877, când s-a mutat la Bucureşti, la ziarul 
Timpul”. 


93. Timpul, cotidian bucureştean, întemeiat în anul 1876, 


organ de presă al Partidului Conservator de sub conducerea 
lui Lascăr Catargi. Eminescu colaborează la acest ziar de 
la începutul lui noiembrie 1877 până la sfârșitul lui iunie 
1883. 


94. Junimea, societate literară, înființată în Iaşi în anul 1863 


de către P.P. Carp, T. Maiorescu, I. Negruzzi, V. Pogor, 
Th. Rosetti. Sub egida eis-au organizat întruniri (vestitele 
prelecțiuni populare), s-au editat reviste şi ziare, s-au creat 
instituții de învăţământ. La şedinţele „Junimii au citit 
din scrierile lor Eminescu, Creangă, Caragiale, Slavici etc. 

95. 


96. 
97. 


98. 


99. 


P.P. Carp (1837—1918), om politic, fruntaş al Partidului 
Conservator. Membru fondator al societăţii „Junimea? 
ministru în mai multe guverne conservatoare, prim-ministru 
(1910 —1912). 


Vezi nota 31. 


Iacob Negruzzi (1842—1932), scriitor, fiul lui Costache 
Negruzzi. A fost profesor de drept comercial la universită- 
ţile din Iași (1863—1884) și din București (1884—1896), 
membru al Academiei Române, fondator al Societăţii ,,Ju- 
nimea””; redactor răspunzător şi, apoi, director al revistei 
„Convorbiri literare”? (1867—1895); deputat şi senator. 
Scrieri: Amintiri de la Junimea (1923). 


Vâsile Pogor (1833 —1906), scriitor, om politic, întemeietor 
al Societăţii „Junimea””. 


C.R.-M. se referă la conferinţa lui Eminescu ţinută la Ju- 
nimea şi publicată în „Convorbiri literare”, sub titlul „,In- 
fluenţa austriacă asupra românilor din Principate”, în nu- 
mărul din 1 august 1876. 


100. Pasvantoglu (Pasvanoglu Osman) (?—1807), vestitul pașă 


din Vidin, organizator a numeroase acțiuni de jaf în Mun- 
tenia şi Oltenia. A incendiat oraşul Craiova. A rămas în 
memoria colectivă ca un personaj ce trezeşte groază, dar 
şi ca un răzvrătit față de sultan, reușind să-şi consolideze 
autoritatea de-a lungul Dunării de la Vidin la Rusciuk. 


101. Alexandru Ipsilanti (Ypsilant) (1792—1828), conducător al 


Eteriei greceşti, fiul lui Constantin Ipsilanti, domn, succe- 
siv, în cele două Principate. A fost general în armata rusă 
Şi aghiotant al ţarului Alexandru I. În anul 1820 este numit 
şef suprem al Eteriei şi generalissim al războiului de elibe- 
rare a creştinilor din Imperiul otoman. Formează o armată 
de voluntari în Rusia, cu care străbate Moldova şi Țara 
Românească în anul 1821. Intrând în conflict cu Tudor 
Vladimirescu, l-a prins, prin trădare, şi l-a ucis. 


102. Fanar (Fener), suburbie a Constantinopolului, numită 


astfel după farul (fanar) situat pe Cornul de Aur, locuită 
de greci. De aici, în perioada 1711—1821, s-au desemnat 

NOTE 


domnii pentru Principatele Române, de unde şi denumirea 
de „,epoca fanariotă”. 


103. Henry B. Strousberg (1823—1884), mare industriaş ger- 
man. În anul 1870 ia în concesiune construirea şi exploata- 
rea căilor ferate Bucureșşti-Vârciorova, Bucureşti-laşi, con- 
cesiune ce a dat naştere la mari procese. Ea a fost răscum- 
părată de către statul român. 


104. C.A. Rosetti (1816—1885), om politic, scriitor, editor. A 
participat la revoluţia de la 1848 în Țara Românească. 
A fondat şi a condus ziarul ,„,„Românul” (1857). Lider al 
Partidului Naţional Liberal şi colaborator al lui I.C. Bră- 
tinau, a fost ministru, deputat, primar al capitalei. 


105. Eugeniu Carada (1836—1910), economist, om politic, pu- 
blicist. A contribuit la înființarea Băncii Naţionale a Ro- 
mâniei (1880). 


106. Iordache Filipescu (1765—1855), vornic şi mare ban, mi- 
nistru (1847, 1849—1854). 


107. Emil Costinescu (1844—1921), om politic, membru mar- 
cant al PNL, deputat, senator, ministru; unul dintre fon- 
datorii Băncii Naţionale a României. 

108. Grigore Serrurie (1821 —1893), publicist, poet şi traducător, 
om politic. 


109. Românul, ziar apărut la București între anii 1857—1915. 


110. Mihai Sturdza (1795—1884), domn al Moldovei (1834— 
1849). A organizat administraţia oraşelor, a creat poliţia. 
În anul 1835 a deschis Academia Mihăileană din Iaşi. 
În anul 1844 dezrobeşte pe țiganii domneşti şi mănăsti- 
reşti. 

111. Barbu Stirbei (1799—1869), domn al Ţării Românești 
(1849—1856), cunoscut ca un bun administrator al ţării, 


cu deosebire în ce priveşte finanţele şi învățământul. A 
organizat armata. 


112. Grigore Ghica, domn al Moldovei, (1849 —1856). A dus o 
politică liberală, a modernizat instituţiile de stat şi a re- 
organizat armata. A sprijinit mişcarea unionistă, 

113. 


114. 


115. 


116. 


117. 


118. 


119. 


NOTE 


Afirmaţie falsă. Eminescu nu a identificat nicăieri influenţa 
austriacă exclusiv cu evreii din această țară. 


Eminescu nu a discutat parazitismul numai în raport de 
originea etnică. Există în publicistica lui o galerie de ro- 
mâni cărora poetul le dezvăluie comportamentul parazitar. 


Thomas H. Buckle (1821 —1862), istoric englez. Concepţia 
sa despre civilizaţie se înscrie în doctrina evoluționistă, 
istoria fiind în viziunea lui, o dezvoltare continuă și line- 
ară. A fost unul dintre autorii cu mare audienţă printre 
membrii „,Junimei'. Principala sa lucrare: The History 
of Civilisation in England (|, 1857, II, 1861). 


Thomas R. Malthus (1766—1834), economist, demograf. 
În opera de bază Essay on Population (1798), susține ideea 
că există un decalaj între creşterea economică şi creşterea 
populației, prima făcându-se în progresie numerică, cea de 
a doua în progresie geometrică. Creșterea excesivă a popu- 
lației ar conduce la apariția de crize în evoluția societății. 


John Locke (1632—1704), filosof englez. În lucrarea sa 
Essay concerning Human Understanding (1690) formulează 
teza după care mintea umană, la naştere, este o rabula 
rasa, numai experiența imprimă toate cunoștințele despre 
realitatea exterioară, tiind generate de datele simțurilor. 


Afirmațtie evident exagerată. S-a argumentat, iar ediția 
integrală a operei eminesciene o dovedeşte că Eminescu 
nu este doar un mare poet, ci şi un profund gânditor, poe- 
zia însăși fiind influențată de gândirea sa politică. 
Theodor Mommsen (1817—1903), istoric şi arheolog ger- 
man, unul dintre cei mai renumiți specialişti în istoria 
Imperiului roman. A primit premiul Nobel (1902). Lucrări 
principale: Istoria Romei (5 volume), Manual de antichi- 
tăți (20 de volume). 


CUPRINSUL 


ETNIC ŞI NAȚIONAL ÎN CONCEPȚIA LUI CON- 
STANTIN RĂDULESCU-MOTRU ........ V 


NOTĂ ASUPRA EDIŢIEI ........... XUI 


ETNICUL ROMÂNESC 


Comunitate de origine, limbă și destin 


PREFAŢĂ. vena ae a ca a Te faci need Cd a. ati d 3 


INTRODUCERE .... cc... : 5 
1. Definiţia omului trebuie să ţină seama de trupul şi 
sufletul acestuia (p. 5)— 2. Ordinea condiţiilor materiale 
şi ordinea condiţiilor sufletești în definiţia tipului etnic. 
Controlul reciproc între cercetările antropologice şi psiho- 
logice. (p. 8 ) — 3. Conştiinţa de comunitate, condiţia 
fundamentală în existenţa etnicului. Evoluţia conştiinţei de 
comunitate. Comunitate de origine de limbă şi de destin. 

Influenţa războaielor asupra evoluţiei conştiinţei de comuni- 
tate. (p. 12 ) — 4. Virtualităţile din etnicul românesc care 
înlesnesc conştiinţa comunităţii de destin. Obiceiurile de 
familie. Ortodoxismul. Geniul limbii române. (p. 16) 


CAPITOLUL 1 


PROBLEMA ETNICULUI. CONSIDERAŢII PRE- 
LIMINARE. > eso d ea m ea aa 


1. Obiectul etnopsihologiei. Descrierea şi explicarea 

etnicului. Etnopsihologia, știință auxiliară pentru educaţia 
și conducerea politică. (p. 21) — 2. Conştiinţa socială. 
Definiţia sufletului după psihologia ştiinţi fică. Viaţa este 
una. Condiţionarea vieţii sufleteşti de ordinea dinamică a 
faptelor biologice. (p. 27) — 3. Sufletul şi mediul său 
de viață. Rolul imitaţiei în formarea etnicului sătesc. 
(p. 32 ) — 4. Etnicul nu este o biogeneză animală. Obj- 
ceiurile etnicului sătesc în ierarhia lor. Oamenii model în 
sate. Diferenţierea etnicului prin cultivarea limbii. Rolul 
oamenilor de vocaţie. (p. 35 ) — 5. Etnicul de oraş. Rolul 
instituţiilor culturale de oraș. Ajutorul dat de ideea latină 
pentru susţinerea etnicului românesc. (p. 41 ) — 6. Ca- 
racterizarea etnicului de destin. (p. 45) 


CAPITOLUL II 


ETNICUL ROMÂNESC, COMUNITATE DE ORI- 
GINE, DE LIMBĂ ȘI DE DESTIN . 


1. Satul românesc la prima vedere. Uniformitatea lui nu 
este datorită instinctului de imitație. (p. 50) — 2. Greșşita 
teorie a unei gândiri magice, opusă gândirii logice (p. 54) 
— 3. Punctul de vedere al etnopsiholoziei, alături de acela 

21 


49 


al antropologiei și sociologiei. (p. 58) — 4. Înţelesul pe 
care-l are „„lumea”” în mintea săteanului. Etnicul se caracteri- 
zează ţinând seamă de toate manifestările lui. Sunt uni- 
laterale caracterizările care țin seamă numai de etnicul 
sătesc. (p. 62) — 5. Eul colectiv al satului. (p. 68 ) — 6. 
Condiţiile pentru constituirea unei bune hărți etnogra- 
fice. Înnoirile în tehnica muncii sătești. Lupta lor cu tra- 
diția. Sărbătorile. Întovărăşirile dintre săteni. (p. 71) — 7. 
Așa-numita pasivitate a săteanului. Etnopsihologia şi! prac- 
tica educaţiei. (p. 77) — 8. Limba, ca factor în consti- 
tuirea națiunilor moderne. Greutățile întâmpinate în tre- 
cut la cultivarea limbii româneşti. Urmele lăsate de aceste 
greutăţi. (p. 80) — 9. Noţiunea de destin în ştiinţa con- 
timporană. Cauza specială pentru producerea comunității 
de destin. Ea poate diferi de la un secol la altul. Nevoia de 
conducător politic în etnicul de destin. (p. 84) — 10. 
Avantajele pe care le are studiul etnicului din întreitul 
punct de vedere: al originii, al limbii şi al destinului. 
(p. 9). 


CAPITOLUL III 
DE LA ETNIC LA ETICUL CREȘTIN. . 


1. Descrierea etnicului african după cartea lui Diedrich 
Westermann. Deziluzia negrilor africani față de europeni 
şi de creștinism. (p. 93) — 2. Influenţa eticului asupra etni- 
cului. Limitele acestei influenţe. Eticul creștin depăşeşte ca- 
drele etnicului. (p. 97) — 3. Împrejurările istorice în 
care a apărut eticul creştin. Caracterul de revelație al 
acestuia. (p. 101) — 4. Eticul creştin [undează etnicul de 
destin, a cărui realizare se urmăreşte în istoria popoarelor 


europene. (p. 103). 

CAPITOLUL IV 
ÎNDRUMĂRI NOI ÎN ETNOPSIHOLOGIE 


1. Etnic şi naţional au același înțeles. (p. 106)— 2. Etnicul 
nu se reconstituie din piesele de muzeu etnografic, el este în 


actualitatea națiunii (p.108)—3. Ştiinţa etnicului, un îndrep- 
dreptar pentru politica şi cultura unei națiuni. Conştiinţa 
de comunitate este pentru viaţa socială aceea ce este eul 

pentru viaţa individuală. Conştiinţa de comunitate, cheia 
de boltă a statului național european. (p. 110) — 4. Ro- 

lul pe care-l are ştiinţa etnicului în viaţa națiunilor. Aju- 
torul pe care-l dă la interpretarea datelor antropologice şi 

sociologice. Activitatea școlară trebuie înrădăcinată pe 

cunoştinţa etnicului. Valoarea de circulaţie a însuşirilor şi 

a scăderilor din sufletul unei naţiuni. (p. 113) — 5. A- 

plicarea ştiinţei etnicului la raportul dintre naţiuni. Reali- 

zarea pe teren politic a comunităţilor de destin. Condiţiile. 
în care această realizare s-a făcut în Germania şi Italia. 
(p. 123) — 6. Etnicul de destin pelinia politicii internaţio- 
nale. Spaţiul vital şi problema minorităţilor. (p. 127) 

„Prin obiectivele pe care şi le-a ales, 
cartea răspunde prompt şi copios exigențelor 
timpului de azi, — de aceea e, cum şi trebuie 
să fie, un document al timpului său. Totuşi, ea 
rămâne pentru oricând o contribuţie de mare 
valoare, fie că cetitorul de azi i-ar adopta toate 
părerile, fie chiar dacă se îndoieşte asupra 
unora dintre ele. De ce? Pentru că chiar şi 
dacă unele concluzii pot comporta discuţii, 
premisele desprinse din vasta erudiție a auto- 
rului rămân punct de plecare de care trebuie 
să se țină seama. Materialul acesta, departe de 
a fi o îngrămădire amorfă în spaţiile sub-pagi- 
nale, e prezentat cu mare însufleţire într-un 
text atractiv, plin de naturaleță. O puzderie de 
gânduri, de ipoteze, de sugestii fecunde fac 
din Etnicul românesc cea mai dinamică din- 
tre scrierile d-lui prof. Rădalescu-Motru.“ 


Eugeniu Speranţia 

EDITURA ALBATROS 
Bucureşti e 1996 

ETNIC ŞI NAȚIONAL, ÎN CONCEPŢIA LUI 
CONSTANTIN RĂDULESCU-MOTRU 


Constantin Rădulescu-Motru (1868—1957) s-a distins în 
cultura noastră ca o personalitate multiplă ce a marcat o epocă, 
dar și un destin personal: psiholog, filosof, creator al primului la- 
borator de psihologie experimentală din ţară, editor și conducător 
de reviste culturale, filosofice şi psihologice, academician și pre- 
ședinte al Academiei Române, doctrinar şi politician, profesor și 
îndrumător al multor generaţii de dascăli și specialiști. Teoretician 
şi metafizician, pragmatic și activ, C. Rădulescu-Motru s-a im- 
plicat în dezbaterile timpului său, inclusiv în acelea caracterizate 
de accente polemice virulente. Mai mult, s-a încumetat să abordeze 
teme de o rară complexitate, chiar în lipsa fondului autohton de 
idei științifice şi de fapte empirice. Etnicul se înscrie în rândul 
acestor teme. 

Gânditor de talie europeană, filosoful român a construit o con- 
cepție spirituală despre om, personalitate, vocaţie, cultură și etnic. 
A edificat un sistem de gândire original pe temeiul conceptelor de 
energie şi personalitate |. A repudiat stagnarea, pe cât a blamat 


1 Vezi: G. Vlădescu-Răcoasa, Viaţa, personalitatea şi opera lui C. 
Rădulescu- Motru, în Omagiu profesorului C. Rădulescu-Motru, Bucureşti, 
Societatea Română de Filosofie, 1932, p. 17. Despre C.R.-M. au scris 
M. Ralea, E. Speranţia, V. Băncilă, N. Bagdasar, P. Vaida, 
Gh. Al. Cazan, S. Ghiță, N.  Gosgoneaţă Gh. Vlăduţescu, 
Z. Ornea, Corina Hrişcă, D. Otovescu. O caracterizare exactă a for- 


zvy 


C. RĂDULESCU-MOTRU 


revoluționarismul, pledând pentru necesitatea progresului social 
şi istoric real, concret, generat de viața sufletească a unui popor. 
Concepţia lui Rădulescu-Motru este evoluționistă, marcată de 
exigențe scientiste și de tendinţe către pragmatism. 

A căutat să întregească viziunea filosofică și culturologică 
despre națiune cu una psihologică. Regenerarea și ierarhizarea 
energiilor naţionale se produc, în viziunea sa, prin prefaceri sufle- 
teşti şi spirituale ale poporului, concordant cu valorile istorice ale 
epocii. Iar din această perspectivă a argumentat modernizarea 
țării prin „renașterea sufletească”. Specificul naţional este studiat 
prin trăsăturile psihologice ale unui popor, prin dezvăluirea fon- 
dului propriu sufletesc. 

În vasta operă a lui C. Rădulescu-Motru problematica etni- 
cului, a raporturilor acestuia cu alte procese sociale ocupă un loc 
distinct. Încă din prima sa scriere majoră — „Cultura română si 
politicianismul” — răzbate ideea specificului unui popor. Apoi, 
toate scrierile sale analizează profilul și comportamentul etnic 
românesc, autorul înscriindu-se astfel în marea dezbatere asupra 
problemelor fundamentale ale psihologiei şi antropologiei poporului 
român. A publicat un număr de lucrări de referinţă în domeniu, în 
afara celei deja menționate: „Sufletul neamului nostru. Calităţi și 
defecte” (1910), „„Personalismul energetic? (1927), „„Wocaţia, 
factor hotărâtor în cultura popoarelor? (1935), „„Românismul, 
catehismul unei noi spiritualităţi”” (1936), „Psihologia poporului 
român” (1936), „„Etnicul românesc” (1942). Acestora li se 
adaugă numeroase articole în reviste de specialitate sau în presa 


mulat Mircea Vulcănescu: „Filosof în sensul deplin al cuvântului prin 
personalitate şi răsunet social, psiholog prin profesie și aptitudini, logician 
prin exerciţiu și pedagog prin obicei, d. profesor Rădulescu-Motru este 
metafizician prin înclinaţie şi, de vocaţie, sociolog” (Mircea Vulcănescu, 
La sărbătorirea profesorului Rădulescu-Motru”, în Mircea Vulcănescu, 
Pentru o nouă spiritualitate filosofică (editor Marin Diaconu, Editura Emi- 
nescu, 1992, p. 209). A 

culturală. Aşadar, constatăm studierea constantă de către psiho- 
logul român a problematicii etnicului, ceea ce-l așază în rândul 
marilor specialişti ai psihologiei etnice. 

„Etnicul românesc”?  întregeşte viziunea lui Motru despre 
etnic şi aspectele legate de acesta. Este ultima sa lucrare amplă, 
scrisă la o vârstă venerabilă (74 ani), expresie a longevității spi- 
rituale a unei mari personalităţi. Acest volum s-a constituit şi în- 
tr-un bilanţ al travaliului de o viaţă pe o temă atât de dificilă, dar 
și ca reper în ansamblul concepțiilor autohtone despre profilul 
poporului român. 

Înainte de a face o analiză a ideilor lui Motru, să subliniem, 
succint, persistenţa, de-a lungul timpului, în gândirea românească, 
a problematicii despre naţional. 

Trezirea conştiinţei naţionale, pregnant afirmată de Școala 
Ardeleană, a născut întrebarea: cine suntem, cu toate corolarele 
ei ce s-au pus şi se pun încă. Paşoptiștii înșiși au formulat-o direct, 
fiind obligați, la interogaţii, pe această temă, de orientarea româ- 
nilor către civilizația modernă. Dacă dintr-un început chestiunea 
apărea episodic sau era discutată prin referire la raporturile ro- 
mânilor cu Apusul şi cu Răsăritul, din a doua jumătate a secolului 
trecut dezbaterea capătă o dimensiune esențială: specificul na- 
țional. M. Kogălniceanu, A. Russo, B.P. Hasdeu discută analitic 
particularitățile etnicului românesc. Titu Maiorescu, şi o dată cu 
el mișcarea junimistă, pune tranşant problema: cum evoluăm și 
cu ce mijloace ?, de aici derivând un alt aspect nu mai puţin carac- 
teristic : raportul dintre civilizaţia modernă şi psihicul naţionai. 
Eminescu încheagă o concepție originală asupra căilor şi modali- 
tăților de modernizare a unei ţări plasate într-un context al in- 
fluenţelor. 

Cu toate acestea, o lucrare specială despre teoria etnicului nu 
s-a scris în secolul al XIX-lea, dominat de viziunea filologică, is- 
torică sau folclorică asupra poporului român. Abia în anul 1907 

sociologul Dumitru Drăghicescu tipăreşte primul volum dintr-o 
proiectată trilogie, „Din psihologia poporului român”, rămas, din 
păcate, singurul, celelalte două anunţate nemaifiind elaborate. 
Masivă, incomodă și critică, lucrarea pune, pentru prima dată ia 
noi, într-o manieră sistematică şi rațională, problema profilului 
psihologic al românului. Parcă dorindu-se o confirmare a unora 
din trăsăturile noastre naționale, relevate de D. Drăghicescu, 
cu foarte puţine excepții, lucrarea nu se va bucura de o exegeză 
autohtonă, fără a mai lua în discuţie nevalorificarea ideilor ei în 
lucrări ulterioare pe aceeaşi temă. 

“T Perioada interbelică cunoaște o efervescenţă a dezbaterilor şi 
a polemicilor pe tema etnicuiui şi a naţionalului. Apar studii 
semnate de D. Gusti, S. Mehedinţi, M. Ralea, Tr. Brăileanu, N. 
Petrescu, Lucian Blaga, N. Crainic, D. Stăniloaie, M. Eliade, 
N. Iorga, foarte diferite între ele. 

Trei mari tendinţe se desprind din bogata publicistică pe a- 
ceastă temă: 1. estetico-culturală, axată, în principal, pe speci- 
ficul naţional (etnic) în creaţia artistică şi literară.; 2. sacielegieo- 
istorică, orientată spre explicarea mecanismelor de constituire a 
emicălui şi naționalului «3. filosofică, interesată de decelarea 
dimensiunilor gândirii şi concepțiilor etnice și naţionale. Nu este 
oportun să discutăm aici toate ideile româneşti din epocă. Facem 
referire doar la câțiva sociologi şi filosofi. 


N. Petrescu a examinat factorul etnic ca rezultat al diferen- 
ilor sociale, dar_si i mi realităţii sociale ?. 


D. Gusti a considerat etnicul o comunitate de sânge şi de tradiție, 
caracterizată prin fatalism, resemnare şi pasivitate. : „Factorul 
determinant și de creare al naţiunei este voința socială” 5. Et- 
nicul este strâns asociat cu poporul. P. Andrei a explicat că dintre 


2 N. Petrescu, Principiile sociologiei comparate, (ediţie Maria Lario- 
nescu) Editura științifică, 1994, p. 230. 
3 D. Gusti, Problemele naţiunii, în Sociologia militans, 1934. 

toate formele de comunitate, națiunea imprimă adânc caractereie 
şi conștiința individului. Ea este diferită de comunitatea de sânge 
și de rudenie, fără ca prin acestea să fie denumit etnicul. Socio- 
logul ieșean a făcut distincţia între popor, definit ca un fapt na- 
tural, şi națiune, ca o comunitate civilizată +. 

Dintre filosofi, amintim doar pe L. Blaga cu teza spațiului 
mioritic, element definitoriu pentru etnicul românesc 5, şi V. Băn- 
cilă care, în studiul |despre Blaga, a dezbătut categoriile cunoas- 
terii etnice româneşti și a prezentat liniile spiritualităţii țărănești €. 

Nu este lipsit de interes să subliniem că în [ări europene din 
acel timp se editau lucrări ce tratau despre etnicul diferitelor po- 
poare :' contele Sforza — „L’âme italienne”, Louis Reynaud — 
„L'âme allemande”, Ernst Robert Curtius— „Essai sur la 
France”, William Ralph Inge — „„England”” ?. 


Revenind la C.R.-M., acesta, încă de la începuturile activi- 
tății sale publicistice, a fost preocupat de psihologia etnică ?. În 
prima sa lucrare de psihologie socială, „Cultura română și poli- 


4 P. Andrei, Sociologie generală (ediţie M. Mâciu), Ed. Academiei, 
1970, p. 397. 


5 L. Blaga, Trilogia culturii, Editura pentru literatură universală, 1969, 
p. 255. 


da Băncilă, L. Blaga. Energie românească, 1938, p. 22. 


? Cf. D. Iamandi, D-l C. Rădulescu-Motru şi Etnicul românesc, în 
„„Preocupări literare”, nr. 12, 1942, p. 636. 

ë La finele veacului trecut C.R.-M., împreună cu G. Coșbuc, Anghel 
Demetriescu și O. Densusianu, a lansat în „Noua Revistă Română” un 
chestionar privitor la psihologia poporului român, cu următoarele întrebări: 
1. Care operă literară, după părerea dvs., exprimă mai bine firea și aspira- 
tiile neamului românesc ?; 2. Care este trăsătura dominantă în firea româ- 
nului ?; 3. Care sunt calităţile și defectele care deosebesc naționalitatea 
română de celelalte naţionalităţi (Cf. T. Herseni, Cultura psihologică ro- 
mânească, Ed. şt. şi encicl., 1980, p. 118). 

ticianimul”", autorul descrie poporul român prin compararea su- 
fletului rural cu cel urban. O societate se dezvoltă numai dacă 
dispune de un sistem de cultură, adică de o armonie între valorile 
sufleteşti cunoscute şi apreciate de toți membrii ei. În acest volum 
formulează o teză ce o va dezvolta mai târziu : „Pentru ca un 
popor să fie apt de cultură, se cere ca el să fie apt de o persona- 
litate” 9. În cazul românilor, valorile rurale ar determina psihicul 
lor. 

În anul 1910 C.R.-M. publică un opuscul „Sufletul neamului 
nostru. Calităţi şi defecte”, în care remarcă drept principală 
trăsătură a poporului român gregarismul sufletului său, produs 
prin imitație: „Gregarismul sufletesc care ne-a fost de mare ajutor 
în trecut, de aici înainte ne poate fi stricător” 1, exprimând astfel 
o teză cu implicaţii metodologice : aprecierea virtuţilor istorice ale 
specificului nostru psihic, justificat de contextul istoric şi geopo- 
litic, concomitent cu afirmarea exigenței imperative a schimbării 
particularităților noastre etnice în acord cu cerințele timpului, 
idee întâlnită apoi, în toate scrierile sale ulterioare. Con- 
tinuator al junimismului, C.R.-M. depăşeşte nivelul strict teoretic, 
încercând o analiză concretă a căilor de transformare a caracte- 
rului naţional românesc, modernizarea ţării fiind posibilă numai 
prin modificarea esenţială a psihicului poporului român. 

În articolul „Rasa, cultura și naționalitatea în filosofia isto- 
riei”? Sunt consideraţii foarte interesante despre națiune și naţio- 
nalitate. Se subliniază că, față de rasă şi cultură, naționalitatea 
este un proces social nou și nu dispune de caracterul universal al 
acestora : „„Naţionalitatea este o problemă europeană sau cel 


° C. Rădulescu-Motru, Personalismul energetic şi alte scrieri, ediţie 
Gh. Al. Cazan, Editura Eminescu, 1984, p. 64. 

10 Idem, Sufletul neamului nostru. Calităţi şi defecte, Ed. Anima, 1990, 
p. 14. 

muit europeană şi americană. În celelalte continente sau nu 
există deloc, sau îşi face de abia apariția” Y. Polemizând cu unele 
doctrine, C.R.-M. demonstrează că popoarele europene a trebuit 

să devină--najionale -pentru a-și apăra existența. Dificultăţi spe- 

cifice spaţiului european au obligat populaţiile de aici să se u- 

nească în structuri naționale. Naţiunile sunt rezultatul luptei duse 

de popoarele Europei pentru „a-și găsi stabilitatea şi continui- 

tatea”. Întrucât popoarele europene au fost prea divizate, pro- 

cesul de formare a națiunii nu a fost generat numai de un singur 

factor sau de un grup de factori, aceiași pentru toate. La fiecare 

popor a acţionat un element determinant specific (fie înrudirea 

igia, fie limba şi tradițiile comune). Totuși, ar 

exista un factor cu rol decisiv pentru orice naţiune : pouștiinta 
apartenenţei la un grup ce a cunoscut și a trăit aceleaşi eveni-_ 
“mente istorice, amintirea suferințelor şi luptelor comune. 


În discursul academic „Andrei Bârseanu şi naționalismul” 
(1924) C.R.-M. descrie pentru întâia oară elementele alcătui- 
toare ale națiunii : „Fundamentul unei națiuni îl constituiesc : în- 
rudirea de sânge ; viața cu tradiții şi influențe comune ; corela- 
țiunile strânse cu pământul şi multe alte legături de minte şi de 
inimă, stabilite în decursul unei lungi conviețuiri, între locuitorii 
unei fări” 12, 


În lucrarea  „„Personalismul energetic”? autorul pledează 
pentru formarea unui tip de personalitate care să depășească pe 
cea etnică, văzută doar ca specifică satului : „Satul român nu este 
dar lipsit de personalitate. Pe cea istorică sau etnică, el o are fără 
discuție. El nu are însă o personalitate energetică, adică o perso- 
nalitate care, continuând natura, să creeze, peste natură, forma 


11 Idem, Rasa, cultura şi naționalitatea în filosofia istoriei, în „Arhiva 
pentru ştiinţă şi reformă socială”, nr. 2, 1922, p. 27. 
12 Idem, Andrei Bârseanu şi naționalismul, 1924, p. 17. 


=i 


C. RĂDULESCU-MOTRU 


nouă de energie” 13. Peste ani, ideea de mai sus cunoaște unele 
nuanțe, etnicul nemaifiind redus doar la sat. 

În anul 1935, prin lucrarea ,„Vocația, factor hotărâtor în cul- 
tura popoarelor”, C.R.-M. aduce noi elemente în discutarea psi- 
hologiei etnice, îndeosebi cu referire la raportul dintre etnic și 
vocaţie. Un popor se manifestă nu atât prin etnicul său, cât prin 
vocația sa : „Unul este însă sufletul poporului românesc în mani- 
festările sale curat psihologice şi altul este sufletul poporului ro- 
mânesc în realizarea vocației sale. Vocaţia românilor începe acolo 
unde sfârşeşte psihologia românilor” 14. Este o viziune modernă ce 
depăşeşte concepția îngustă şi simplistă despre etnic. Nu este sufi- 
cientă doar existența unui grup de populație reunit prin legături 
de sânge, teritoriu, strămoși comuni. În contextul vieţii moderne, 
o naţiune se afirmă prin contribuţia _adusă-ta- fondul uni versal de 
creaţie, prin prezenţa activă și dinamică. Cum ? Prin individuali- 
tățile sale. Cultura românească ar fi alcătuită din opere ce aparțin 
maselor și nu unor individualități, fapt explicabil, după C.R.-M., 
prin aceea că românii „erau constrânşi în trecut să-și înăbușe vita- 
litatea pentru a-și ascunde mai bine existența” 15, idee ce o regă- 
sim şi la Ralea *. 


În „„Românismul, catehismul unei noi spiritualități”” (1936) 
se propune o perspectivă concretă asupra etnicului românesc în 
noul context dat de Unirea din anul 1918. Întâlnim aici o încercare 
de definire a etnicului : „Etnicul este echilibrul sufletesc și trüpesc 
pe care un popor îl realizează prin adaptarea sa la medi 0- 


13 Idem, Personalismul energetic şi alte scrieri, ed. cit., p. 624—625. 

14 Ibidem, p. 734. 

15 Jbidem. 

19 Mihai Ralea, Fenomenul românesc, în Iordan Chimet, Dreptul la 
memorie vol. III, 1992, p. 624. („Ne-am redus individualitatea şi combati- 
vitatea la minimum ca să nu irităm inamici prea puternici, ne-am reţinut 
de la orice afirmare de sine ca să ne putem salva viaţa ”.) 


— BI — 


ETNICUL ROMÂNESC 


grafic. În caracterele lui regăsim influențele climei şi regiunii pă- 
mânteşti, vecinătățile culturale și_dispoziţiile rasei etc., influențe 
dăruite de natură, nu cucerite prin sforțarea poporului. Etnicul 
este acumulare, vocatia este creare. Pe baza etnicului, ființa ro- 
nânului dobândește dreptul de a figura în muzeul etnografic, al 
omenirii. Dreptul de a participa la viața istorică a omenirii îl dă 
numai conştiinţa vocației de român [...] Conștiinţa vocației este 
focul care purifică fiiița poporului de compromisurile etnicului 
său’, Cum se poate constata, C.R.-M. concepe, în anul 1936, etni- 
cul prin trăsături biologice şi etnografice, fără să sesizeze caracterul 
„său originar, de prim strat în configurația unei naţiuni, cu toate că 
el formulează condiţiile de existență a naţiunii române : reabili- 
zarea tradiţiilor şi instituțiilor de baştină în care a trăit poporul 
român, reabilitarea spiritualității creştine, a ortodoxismului, grija 
pentru fondul biologic şi etnic, dar și pentru teritoriu. Toate aceste 
clarificări teoretice au scopul de a argumenta necesitatea unei noi 
spiritualităţi, aceasta fiind românismul, al cărui ideal nu este a- 
firmarea națiunii române în mod asemănător celor occidentale, ci 
dezvoltarea societății româneşti în acord cu cerințele psihice ale 
poporului român, el fiind „întronat în plămădeala sufletească a 
poporului român, în tradiţiile, instituțiile de baştină ale acestui 
“popor. Românismul nu caută să-și afirme legitimitatea, el se 
afirmă pe sine ca fapt” !. 

O teză ce trebuie neapărat consemnată este relația dintre_etnic 
şi sistemul social și de producție. Englezul, spune C.R.-M. nu poate” 
fi decât burghez şi integrat societății capitaliste, „fiindcă el este 
adevăratul părinte al tehnicii economice capitaliste” *. Cât pri- 
vește pe români, aceştia ar fi disponibili pentru alte sisteme so- 


17 Idem, Românismul, catehismul unei noi spiritualități, ediție Gh. Al. 
Cazan, Editura ştiinţifică, 1990, p. 91. 

19 Ibidem, p. 72. 

19 Ibidem, p. 102. 

ciale. Psihologul român pune o problemă de acută importanță so- 
ciologică : adecvarea sistemului social și a producției la specificul 
psihic al fiecărui popor. Pentru români, pornind de la anumite rea- 
lități social-economice de atunci, aprecia că este adecvat statul 
țărănesc, datorită preponderenţei clasei țărănești, teză ce: s-a 
dovedit neviabilă. | 
În lucrarea „Psihologia poporului român” (1937), C.R.-M. 
revine asupra unor idei, dezvoltându-le prin investigarea raportului 
dintre însuşirile sufleteşti ale unui popor _ şi cadrul instituțional. 
Trei factori principali acţionează asupra fondului sufletesc : 
fondul biologic ereditar al populației, mediul geografic și caracte- 
rele_iustituţionale dobândite de populație de-a lungul evoluției sale 
istorice, acestea din urmă cuprinzând manifestări tipice de natură 
spirituală care prin tradifū se repetă în mod constant : vorbirea, 
obiceiuri morale şi juridice, concepţii despre viaţă, trăsături na- 
ționale. Nu orice popor ar fi capabil să creeze o cultură naţională : 
„Sunt popoare care trăiesc într-o veșnică copilărie”, iar popula- 
fiile apte pentru a edifica o cultură proprie „au în ele particulari- 
tatea de a-şi cristaliza experienţă istorică în instituţii de natură 
spirituală, instituţii, care, odată înrădăcinate, preiau conducerea 
vieții lor sufleteşti” 20. Jar mai departe : „„Numai poporul care gă- 
sește în finalitatea sa spirituală condiţii prielnice pentru munca și 
dezvoltarea sufletească a majorităţii membrilor săi, numai acela 
este sigur de viitor. Poporul cu o finalitate spirituală corcită din 
diferite tipuri este un popor pierdut pentru istoria omenirei”! 21. 
Cadrul instituțional este determinant în constituirea profilului psi- 
hologic al unui popor. În acest sens, C.R.-M. explică trăsăturile 
noastre naţionale. Românul nu este mai leneş decât alții, dimpo- 


trivă are calități pentru o activitate eficientă şi raţională. „El este 
E 


ĉo Idem, Psihologia poporului român, Societatea Română de Cercetări 
Psihologice”, 1937, p. 7. 
2 Ibidem, p. 22. 

neperseverent fiindcă instituţiile statului l-au obligat la PE | 
vizații”» 2. Popoarele capabile de a crea instituţii spirituale sunt 
acelea care „au cultură proprie, adică ele sunt creatoare de origi- 
nalitate sufletească în istoria omenirei”” 3. Rezultă că pentru 
poporul român cerința este edificarea unei spiritualități proprii 
pornind de la un cadru_instituţional structurat. și coerent care să 
reflecte propria psihologie. 

Față de aceste idei (reluate de C.R.-M. şi în „Enciclopedia 
României” ) s-au manifestat reacții diferite. Ne referim numai la 
una dintre acestea, cea aparținând cunoscutului sociolog Anton 
Golopenţia : „Ipoteza de lucru nu trebuie să fie cea a imuabili- 
tății caracterului național. Să contăm cu posibilitatea unei oarecari 
alădieri a lui” 4, scria într-o recenzie autorul amintit. Mai mult 
ar fi necesară luarea în considerare, alături de țărani şi funcţionari, 

a muncitorilor şi burgheziei, ce-și fac simţite prezenţa în viața 
socială şi economică românească. Cât priveşte relația cu Occi- 
dentul, Golopenţia aprecia că românii nu pot evita preluarea teh- __ 
nicii şi a administraţiei planificate, adoptate ] pretutindeni în lumea 
civila i d ee 


Am sintetizat câteva dintre ideile lui C.R.-M. formulate în 
lucrări anterioare celei pe care o discutăm. Ce a rezultat ? Gândi- 
torul nostru nu defineşte riguros etnicul, totuși se desprinde o anu- 
nită concepţie, şi anume identificarea acestuia cu viața sufletească 
a unui popor marcată de condiţiile fizice, geografice şi etnografice, 
apropiindu-se în mare măsură de curentele antropologice şi etno- 
grafice axate pe o asemenea înţelegere a etnicului. C.R.-M. pune 


în relief exigenţe pentru poporul românesc în efortul său de depă- 


22 Ibidem, p. 15. 

2 Ibidem, p. 7. 

4 A. Golopenţia, recenzie la Psihologia poporului român de C.R-M., 
în „Sociologie românească”, 1937, p. 369. 

şire a acestei condiţii etnice : afirmarea sa ca personalitate ener- 
getică sau prin virtuțile sale vocaţionale, prin individualitatea sa. 
socială şi productivă. 


DESTINUL UNEI CĂRȚI ÎNTR-O SITUAȚIE-LIMITĂ 


Lucrarea „Etnicul românesc” este un volum de sinteză a pro- 
priilor idei despre fenomenele și procesele vieţii psihice a unei na- 
țiuni. Ea s-a vrut a fi o analiză științifică, din unghiul filosofiei şi 
al psihologiei, a unor teme ce erau acaparate de gazetari şi partide 
politice. Însă ea a fost elaborată în condiţii speciale asupra cărora 
Stăruim în continuare, valorificând scrieri inedite ale autorului 
unde se fac referiri la tema discutată %. 

Cartea aceasta a apărut în anul 1942, deci în plin război 
mondial. Scrierea ei a fost motivată de context, care era unul de 
situație-limită, şi așa, credem, trebuie judecată. Un intelectual cu 
o operă remarcabilă, ce a traversat un timp istoric al ţării sale, 
bogat în evenimente decisive pentru destinul neamului său a găsit 


2 Este vorba de însemnările autorului, intitulate Revizuirile și Adão- 
girile pe care experienţa de 75 de ani împliniţi mi-a impus să le fac la cele 
crezute și publicate de mine şi de lumea din timpul meu cu începere de la 2/15: 
februarie 1943(în continuare: Revizuiri și Adăogiri... ) Lucrarea cuprinde: 
75 de caiete manuscris, aflate în Fondul de manuscrise al Academiei Ro- 
mâne (1—4 Msse, 1—75). În cuprinsul acestui amplu op, filosoful şi-a re-- 
vizuit, uneori radical, concepţia expusă în lucrările editate de-a lungul ac- 
tivităţii sale publicistice. A insistat pe tezele despre personalismul energetic, 
domeniu unde a adus o contribuţie originală de excepție. De asemenea oferă 
informaţii şi consideraţii proprii despre mari personalităţi ale culturii ro- 
mâne, unele total diferite de ceea ce s-a cunoscut până acum. Menţionăm: 
doar pe T. Maiorescu, N. Iorga, I. Petrovici, S. Mehedinţi, D. Gusti, M. 
Ralea, M. Sadoveanu ș.a. În aceeaşi manieră sunt examinate personalităţi 
ale vieţii politice româneşti. Foarte interesante sunt aprecierile şi evaluă- 
rile sale privind evenimente din istoria ţării, în special cele două mari răz- 
boaie şi perioada de după 23 august 1944. Nu mai puţin semnificative. 
apar datele cu privire la propria-i biografie. 

de cuviință să exprime, cu mijloacele exegezei filosofice şi ale 
științei, o concepție şi o opțiune într-un moment istoric crucial. 
Ultimul volum edit al lui C.R.-M. este, aşa cum el însuși a afirmat, 
„0 scriere ocazională cerută de împrejurări” 26 ceea ce-i conferă 
un statut oarecum special în ansamblul operei filosofului român. 

În „Revizuiri şi Adăogiri”” C.R.-M. explică motivele ce 
l-au determinat să elaboreze „Etnicul românesc”. Profesorul 
Iuliu Moldovan, preşedintele Astrei, l-a solicitat să scrie pentru 
Biblioteca Astra o lucrare cu titlul ,,Etnicul românesc” sau „„Psi- 
hologia poporului român”. Dezbaterile din epocă privind mersul 
războiului l-au obligat să renunțe la acest proiect, propunând în: 
schimb ministrului Propagandei Naţionale, profesorul Al. Marcu, 
o lucrare pe aceeași temă, ceea ce a fost acceptat imediat. Autorul 
voia să dea răspuns astfel disputei din cadrul elitei româneşti, 
preocupată de soarta alianțelor României, divizată fiind în două 
curente : unul atasat alianței cu Germania, considerată ca singura 
soluție pentru a împiedica extinderea bolşevismului asupra Româ- 
niei, altul care nu agrea orientarea către Germania, deoarece astfel 
România ar fi făcut-o împotriva Angliei şi Franţei, aliaţii noştri 
tradiționali. 

Scrisă într-un stil simplu, dar în limitele exigenţelor ştiintifice, 
cartea nu este o lucrare de propagandă sau numai de oportunitate 
imediată. Prin ea, C.R.-M. a exprimat poziția sa în fața opiniei 
publice: aderenţa la alianța cu Germania care ar fi benefică 
pentru România, deoarece astfel ar fi protejate principiile vieţii na- 
ționale, spre deosebire de aliaţii ruso-anglo-americani al căror 
instinct de dominație ar impune internaționalismul în relațiile 
dintre state. 


2 Pe 31 iulie 1943, formulând propunerile sale pentru Antologia filo- 
sofică, la cererea lui C. Narly, C.R.-M. scria: „Am lăsat la o parte Einicut 
românesc, considerând că această lucrare are mai mult un caracter ocazio- 
nal în timp de război” (Revizuiri și Adăogiri, caiet 4, p. 437). 

Asupra opțiunii sale autorul a revenit deseori în ,Revizuiri şi 
Adăogiri””, aducând nuanţe şi informații cu implicaţii profunde 
asupra judecării gândirii sale. Dacă examinăm cartea ,,Etnicul 
românesc” numai prin ceea ce spune, am putea trage concluzii 
parțiale sau false, ce ar afecta ansamblul concepţiei discutate. De 
aceea, este absolut necesar să prezentăm succint ideile sale despre 
evoluția evenimentelor europene postbelice pentru a-i înţelege 
corect poziția. 

În aprecierea concepției sale, trebuie luat în considerare faptul 
că filosoful a fost preocupat de-a lungul întregii sale activități ştiin- 
țifice şi publicistice de conservarea şi evoluţia spiritului naţional 
românesc. Or, în viziunea lui, în condiţiile create de conflictul 
mondial, Germania ar fi reprezentat tendința de apărare a națio- 
nalității, pe când englezii, americanii şi rușii arfi distrus-o. El a 
discutat rolul Germaniei nu prin acțiunea regimului nazist, deși 
nu lipsesc consideraţii ce subliniază virtuți ale acestuia, ci prin 
raportul dintre cultura (civilizația) germană şi cultura (civiliza- 
ţia) celorlalte puteri participante la război, văzute ca deosebite 
una de alta, situate într-un conflict ireductibil. 


În discuţie nu este nicidecum filogermanismul său. Gânditorul 
român a manifestat interes puternic pentru o strategie cât maia- 
decvată situaţiei României, având în vedere un principiu : conser- 
varea și protejarea-particutaritățiior naționale ale poporului român 
în contextul conflictului dintre marile puteri. Deși nu a acceptat 
războiul și a respins ideologia nazistă, a pledat pentru orientarea 
României către Germania, argumentând 'că dominaţia Europei 
de către germani ar avea efecte negative mai mici decât dominația 
rusească sprijinită de anglo-americani. El intuise că România era 
obiect de dispută între Germania şi Rusia, ceea ce-i impunea să 
basculeze între aceste puteri, dar nu putea înțelege de ce englezii 
și americanii îi susțineau pe ruși și astfel, inevitabil, cădeam în 
sfera lor de influență. Desfășurarea evenimentelor avea să de- 

monstreze că toate [ările prinse între germani și sovietici s-au 
aflat într-o dilemă la care, indiferent de politica adoptată, nu au 
putut găsi o soluție satisfăcătoare, adică de autonomie sau suve- 
ranitate față de cele două puteri”. Ca filosof şi psiholog, C.R.-M. 
a abordat perspectiva României în contextul situaţiei concrete din 
Europa : „Căci noi românii avem o menire pe lumea aceasta, cât 
timp Europa îşi păstrează vechile tradiţii culturale. Din moment 
ce aceste tradiţii vor dispare şi vor fi înlocuite cu o civilizaţie mer- 
cantilă materialistă, așa cum este cea americană sau cu o civili- 
zaļie comunistă cum este cea rusească, România îşi va pierde 
menirea sa” %. 

Filosoful român a afirmat, de fapt, teza culturologică a roluiui 
potenţialului cultural al popoarelor participante la conflictul mon- 
dial, în deciderea căilor de evoluţie a Europei. Germanii ar fi dispus 
de mijloace şi ar fi fost obligaţi de propriile valori şi tradiţii să 
apere, este adevărat, de pe poziţiile unei puteri învingătoare, prin- 
cipiile naţionale, dezvoltate și susținute de o îndelungată evoluţie 
a gândirii despre națiune, pe când celălalt grup de ţări ar fi accen- 
tuat valorile universale, în fond, propriile valori declarate ca uni- 
versale. În acest sens, C.R.-M. îi vedea pe germani ca apărători ai 
spiritului european. În termenii lui Blaga, cultura germană ar fi 
catalitică şi nu dominatoare. Se desprind deci două atitudini ce se 
manifestă concomitent : una care vizează consecințele imediate ale 
războiului asupra României, alta referitoare la evolutia Europei. 


În primul caz, recunoaşte că a depăşit condiția omului de știință, 


2? Vezi: Florin Constantiniu, Între Hitler şi Stalin, Editura Danubius, 
1991. Mareșalul polonez E. Rydz-Smigly a afirmat în sensul celor discutate 
mai sus: „Cu germanii riscăm să ne pierdem libertatea noastră, cu ruşii se 
pierde sufletul nostru” (Cf. FI. Constantiniu, op. cit., p. 106). 

28 C, Rădulescu-Motru, Revizuiri şi Adăogiri, caiet 4, p. 464—465. 

fără să analizeze lucid şi mai profund desfăşurarea războiului”. 
În celălalt caz, a rămas credincios convingerilor sale cu privire la 
dezvoltarea ulterioară a Europei, în raport de situația Germaniei, 
deşi a căutat să-i prezinte obiectiv pe germani : „Marele lor defect 
este că lor le lipseşte conducerea de sine, adică conducerea prin 
-ei înşişi, aşa cum o au anglo-americanii. Foarte limpezi la minte, 
„când este să judece în domeniul ştiinţelor exacte, și chiar în do- 
meniul istoriei, germanii sunt cu mintea turburată când este să-și 
fixeze conduita politică [...]. Evoluţia sistemului nervos n-a 
ajuns la ei până la desăvârşirea funcţiunilor care fac din voința 
liberă şi autonomă suprema Însuşire a personalității omeneşti”. 
Dar, se întreabă filosoful, înfrângerea Germaniei s-a soldat cu 
libertatea şi pacea între popoare ? Evident nu, constata el. „După 
înfrângerea Germaniei nu urmează o epocă de înfrățire între po- 
poare pe baza principiilor democraţiei, urmează organizarea unei 
viitoare dominaţii”” 39, scria în anul 1947. 

Spirit european și cunoscător al valorilor occidentale, C.R.-M. 
face diferența între totalitarismul rusesc şi spiritul dominator al 
americanilor : „Este drept că între cele două pericole — interna- 
fionalismul rus şi internaţionalismul anglo-american — este de 
referat acesta din urmă, fiindcă acesta mai lasă oarecare nădejde 


29 În 1945, după încheierea războiului, şi-a reproşat implicarea prea 
mare în exprimarea opţiunilor legate de situaţia din timpul războiului: 
„Am fost târât mai mult decât mi-era permis, pe panta patriotismului con- 
venţional [...] Uitarea de mine însumi a mers chiar atât de departe încât 
am legat destinul României de persoana mareșalului Antonescu [... ] Dacă 
aş fi fost consecvent convingerilor mele, această schimbare aş fi prevăzut-o 
(victoria Aliaţilor—n.n. ) şi strigând-o sus şi tare aş fi fost mai de folos 
neamului meu, decât aşa cum am fost lăsându-mă târât pe panta patriotis- 
mului convenţional”. (Revizuiri, caietul 23, p. 2601) Semnificativ este şi 
faptul că C.R.-M. a semnat, în aprilie 1944, apelul intelectualilor adresat 
mareșalului Ion Antonescu pentru ieşirea României din război. 


30 Ibidem, caiet 34, p. 3876. 

românilor într-o eventuală renaştere națională” 3!, deoarece de- 
mocraţia americană tinde la o diferenţiere în personalitatea umană. 
C.R.-M. a echivalat comunismul cu nazismul : „Comunismul ru- 
sesc este oarecum a doua ediție corectată şi mult adăugită a na- 
zismului”” 32. 

Am insistat asupra motivaţiilor punerii în circuit a lucrării 
„„Etnicul românesc”, pentru a înţelege scopul pentru care C.R.-M. 
a elaborat-o, dar şi pentru a percepe cartea respectivă ca modali- 
taie de expresie pentru frământările, ezitările, dificultăţile, si- 
Juația dramatică și contradicţiile trăite de un mare intelectual ce a 
dorit să ofere, cu deosebire tinerilor, un îndreptar spiritual în o 
situație-limită în care se afla națiunea română. Încercăm să de- 
celăm, în continuare, acele elemente perene din lucrare pentru 
concepția lui C.R.-M. despre etnic. 


CONCEPTUL DE ETNIC 


În lucrarea „„Etnicul românesc”, se urmărește, în principal, 
„clarificarea teoretică a temei-ca-și-o_ definire a conceptului. Dacă 
în studiile anterioare, așa cum am remarcat, etnicul era doar 
descris sau noțiunea era definită sintetic, aici se ambiţionează in- 
vestigarea globală a_ conceptului de etnic. Parcurgerea acestei 
lucrări pune în evidență tensiunea caracteristică efortului de clari- 
ficare şi de cunoaștere a unui fenomen greu măsurabil prin metode 
științifice simple. De aceea, găsim multe definiţii, descrieri, ca şi 
Jormulări lapidare despre etnic. Constatăm ezitări, reveniri, co- 
recții terminologice şi lingvistice, delimitări, toate în scopul de a 
oferi o imagine cât mai exactă asupra noțiunii de etnic. 

C.R.-M. sesizează, deşi nu exprimă direct, caracterul limitativ 
al unor doctrine în domeniu. Este influențat și orientat, de teorii 
germane despre psihologia popoarelor. Nu se atașează însă de ele 


3 Ibidem, caiet 37, p. 4027 
s2 Ibidem, caiet 33, p. 3700. 

pentru că acestea nu-i oferă explicațiile necesare realităților etnice 
româneşti. Cunoaşte, din sursă directă, contribuţii germane şi 
engleze, citate, de altfel, în lucrare, dar le preia critic, chiar cu 
mare prudență. De pildă, realizează că noţiunea de etnic, așa cum 
apare în lucrări de antropologie şi etnografie, nu este suficient de ` 
concludentă. El a semnalat tendința, inacceptabilă pentru cu- 
noaşterea specificului unui popor, de a reduce etnicul la procese 
şi fenomene istorice sau caracteristice societăților ` primitive. Prin: 
urmare, respinge înțelegerea etnografică a _etnicului. El adoptă 
conceptul de etnic şi-l dezvoltă în această lucrare pentru a exprima 
o realitate umană şi socială foarte vastă, fără a surprinde dife- 
rențele specifice. 

C.R.-M. recunoaşte lipsa unei definiţii a etnicului : „ci este 
numai pe cale de a se da”. O scurtă sinteză a definiţiilor formu- 
late de C.R.-M. este necesară pentru înţelegerea concepției sale. 


Astfel, etnicul este definit „sufletul populației? sau „această c co- 
munitate de suflete o numim etnie”. Etnicul este deci identic cu 


psihicul unui popor. Lucrarea “discutată aici este, în subsidiar, o 
pledoarie pentru cunoaşterea etnicului în relație cu structura psi- 
hică a fiecărui_popor. 

Etnicul are şi sensul de caracter naţional. Există un tip etnic 
român, iar dacă vrem să cunoaştem acest tip să studiem locul 
ocupat de etnicul românului în tipurile de personalitate, tipuri de 
cultură, tipuri istorice şi tipuri vocaţionale. Întâlnim în lucrare și 
o definiție a etnicului raportată la individ : „un complex de mani- 
festări tipice, pe care individul le găseşte la nașterea sa şi la care 
se adaptează fără împotrivire”*33. 

Etnicul cuprinde toate tipurile psihologice şi sociale : Singu- 
rele tipuri omeneşti care rămân, adică indiferente tipului etnic, 


3 „Oetnie se distinge prin fenomene culturale tradiţionale”, se scrie: 
în Enciclopedia Universalis, vol. 6, 1968, p. 674. 

sunt tipurile produse prin diferențierea de sex şi rasă”. Alteori 
etnicul este identificat cu naționalul : „Etnicul cuprinde poporul- 
sau națiunea întreagă”. Etnicul este definit şi prin raportarea la 
rasă, originey rasială-fiind, alături de condiţiile geografice, un ele- 
ment ce structurează etnicul însă nu-l reduce la acesta, aşa cum se 
întâmpla în alte lucrări ale sale. Voind să depășească înţelegerea 
unui popor prin originea rasială ca element definitoriu, C.R.-M. 
utilizează termenul de etnic, considerat operaţional în cunoașterea 
vieţii şi manifeştărilor sufleteşti naţionale, dar îl descrie prin ceea. 
ce astăzi se numeşte etnicitate : „Etnicul unei natiuni este sufletul 
națiunii, întrucât acest suflet se manifèstă ă sub influența conștiinței 
de comunitate în între membrii unei națiuni” Sau „„Etnicul este, prin- 
urmare, într-o definiţie mai precisă, structura istorică pe care qie- 
viața unui grup social, care se bucură de conştiinţa unui eu al său, 
riu” (subl. ns). De asemenea, descrie națiunea ca o comuni: 
p tea şi spiritual, spre deosebire de etnic ce exprimă 
mai mult originea rasială şi condiţiile geografice în care trăieşte 
o populaţie. 


Lucrări actuale asupra etnicului reliefează idei asemănătoare 
cu acelea formulate de C.R.-M. De pildă, etnicitatea este definită 
„ca aspect al relaţiilor sociale dintre agenţii care se consideră 
ei înşişi diferiți cultural de membrii altor grupuri cu care ei au 
un minimum de interacțiune permanentă” 4. Etnicitatea este defi- 
nită şi ca identitate socială (bazată pe contrastul vis-à-vis de alții) 
caracterizală prin o rudenie metaforică sau fictivă. Elementul 
etnic apare numai când diferentele culturale creează constant o 
diferență în interactiunea dintre membrii grupului. La C.R.-M. 


etnicul ca structură sufletească a unui popor este o realitate tipică 


34 Thomas H. Eriksen, Ethnicity and Nationalism, Pluto Press, 1933, 
p. 12. 

Procesului de evoluţie socială. Originalitatea unui popor este con- 
servată de etnic. Fenomenele tipice dezvoltării moderne (indus- 
trializarea, urbanizarea, birocratizarea ), apreciază el, nu conduc 
la anularea diferențelor dintre popoare, dimpotrivă, le adânceşte. 

Balansul între etnic şi etnicitate creează sentimentul de in- 
consecvență sau incoerență logică în viziunea sa. Psihologul a 
intuit diferența, dar nu a exprimat-o conceptual în mod riguros, 
deoarece ideea era foarte nouă şi originală, neîntâlnită în litera- 
tura de specialitate a timpului, greu de conceplualizat adecvat. 
“Teza lui este deosebit de valoroasă. Rămâne ca noi astăzi să ac- 
ceplăm ce înţelegea el exact prin noţiunile discutate, precum și 
ideea permanenţei etnicului în orice tip de societate, deci a univer- 
salității lui. | 

De asemenea, savantul distinge între etnicul restrâns şi etnicul 
extins. Primul se referă la grupuri sociale mici ; fiecare din cele 
două tipuri are un specific dat de conştiinţă. Etnicul restrâns are 
conștiința comunității de origine, iar cel extins are conştiinţa co- 
munității de limbă și de destin. Etnicul restrâns ar avea mărimea 
unui sat, iar cel extins s-ar identifica cu națiunea. Etnicul restrâns 
este mai bogat în manifestări tipice, pe când cel extins este 
mai sărac în asemenea gen de trăsături, dar conservă pe cele 
caracteristice. Diferenţierea lui C.R.-M. este oportună, deoarece 
etnicul este conceput ca structură de comunitate complexă, nu ca 
una uniformă. Rezultă că etnicul cunoaşte forme diferite în raport 
de condiţiile concrete în care ființează. Comunicarea între ele 
are loc datorită, în primul rând, orientării lor spre valori funda- 
mentale, ca şi mijloacelor de acțiune ce sunt comune tuturor struc- 


turilor etnice ale unui popor. 


CONŞTIINŢA ETNICĂ 


Ele gânditorul român condiția fundamentală a etnicului o 
0 


nstituie conștiința de comuni p-aceasta coordonează actele 


— XXIV — 


ETNICUL ROMÂNESC 


societăţii spre unitate şi continuitate. Fără conștiința de comunita te 
„nu există societate umană. 

Fiecare popor cunoaşte trei tipuri de conștiință a comunităţii :, 
de origine, de limbă și de destin, dar prezente în grade diferite. În 
ordine istorică, prima este conștiința comunităţii de origine, adică 
„membrii unei comunităţi conștientizează ei înşişi că au strămoşi 
sau ocrotitori comuni. Originea lor comună se regăsește în aceste 
„simboluri. Obiceiurile și tradițiile ar fi fost generate şi susținute 
„de conștiința de origine. 

În evoluţia lor, societățile traversează calea spre conștiința 
„comunităţii de limbă, instrument fundamental de creare a culturii 
şi de susținere a conştiinţei unităţii culturale : „Pe baza comuni- 
Zăţii de limbă şi nu pe aceea de origine, s-au trezit în conştiinţa po- 
poarelor aspiraţiile spre suveranitatea lor națională”, teză evi- 
dent restrictivă. Cercetări antropologice și etnosociologice au de- 
monstrat că, în aceeaşi măsură, conștiința comunităţii de origine 
„și cea de limbă au acţionat în procesul de constituire a naţiunii. Si 
În acest caz observăm o schimbare cu privire la factorii de consti- 
tuire ai unei naţiuni. În anul 1922, în articolul „Rasa, cultura şi 
naționalitatea în filosofia istoriei’, autorul sublinia că nu doar 


un Singur factor up de factori ar_fi determinat, peste tot, 


formarea naţiunilor. 

Elementul nou-adus în definirea etnicului este constiinta comu- 
nităţii de destin. O comunitate natională este desăvârşită numai 
«atunci când dispune de un asemenea tip de conştiinţă, aceasta ma- 
nifestându-se în situaţii sociale şi istorice complexe, excepționale. 
Înrudirea cu acele popoare care împărtăşesc acelaşi destin este 
premisa esenţială a conştiinţei comunității de destin, care „ar aduce 
cu sine o adevărată revoluție în politica externă a națiunilor’. Re- 
zultă că acest tip de conștiință „este de o mare importanţă în mo- 
mentele de război, cum ne aflăm astăzi (anul 1942 — n.n. ), și 
de aceea i se cuvine o deosebită atenție”. CR-M se înscrie şi de 
astă dată într-una din direcțiile ideologice «ìe timpului, pro- 

blematica destinului, el însuși scriind o carte semnificativă, 
„Timp şi destin” (1940). Ce este destinul? „Este desfă- 
şurarea în timp a fondului sufletesc”, greu de măsurat şi 
controlat, deoarece este imprevizibil : „destinul nu are hotar pentru 
etnicul său”. Comunitatea de destin este mai întinsă decât celelalte 
două. În condiţii istorice concrete un popor poate să ajungă într-o 
comunitate de destin cu alte popoare. ` 


Psihologul român caracterizează fiecare tip de conştiinţă. 
Conștiinţa de origine se întemeiază pe afectivitate şi tradiţii, 
fiind foarte puţin disponibilă la inovaţie. Conştiinţa comunităţii 
de limbă, pe lângă afectivitate, are şi intelectualitate. Conștiinţa 
comunităţii de destin este „„conditionată de rațiune”, exprimată 
numai de conducătorii cu capacitate de previziune excepțională. 
Comunitatea creştină ar fi un exemplu de realizare de către etnic 
a conștiinței comunităţii de destin care ar fi transformat vechiul 
etnic (precreştin) în etnic nou, deoarece acesta din urmă acţio- 
nează prin voință conştientă. Conștiinţa comunităţii de destin 
este „etnicul Europei viitoare”, idee care ar însemna unificarea 
europeană sub auspiciile unor valori comune : „Comunitatea de 
destin consistă în solidarizarea conștientă a membrilor unei na- 
țiuni, în voinţa de a păstra unitatea lor materială, cu orice sacrificii, 
chiar dacă ar lupta cu lumea întreagă”. Conştiinţa comunității 
de destin este factorul ce ar asigura existenţa naţiunilor în situații- 
limită (războaiele, de pildă ). Elementul central al etnicului il e- 
zintă voinţa sa de a trăi și de a se conserva. Primejdiile în care se 
GT o napine Sau un popor, generează în mod decisiv conștiința 

Acest tip de conştiinţă este asociat cu ideea de spaţiu vital 
care ar urma „să fie stabilit după indicaţiile etnicului, căci în 
spațiul vital al unei naţiuni nu poate intra orice teritoriu locuit 
de orice naţiune străină, ci numai teritoriul locuit de o națiune în- 


rudită prin destin. Știința etnicului va delimita zonele spaţiului 

vital din jurul fiecărei naţiuni, căci Europa viitoare va fi probabi! 
organizată pe baza comunităţii de destin. Naţiunile amenințate de 
primejdii comune îşi vor asigura viitorul prin o apărare comună 
„și astfel vor intra împreună în acelaşi spațiu vital. Ele vor trebui 
să recunoască deasupra suveranităţilor o organizare juridică supra- 
națională, cerută de legea propriei lor conservări””. Este ușor de 
remarcat actualitatea tezelor filosofului român, astăzi când se fac 
eforturi pentru edificarea unor structuri europene întemeiate pe 
rațiuni economice, dar şi din nevoia prevenirii unor pericole pen- 
tru securitatea ţărilor din acest spaţiu. Deși pornea de la teoria 
spațiului vital, concepția lui C.R.-M., referitoare la construirea 
comunităţii de destin într-un areal spiritual şi de civilizaţie pentru 
popoarele europene se distanța şi se diferenţia de respectiva teorie, 
mai ales în privința modalității de constituire a acesteia şi de 
ființare a individualității etnice a fiecărui popor. 


TRADIȚIE ŞI SCHIMBARE ÎN ETNIC 


C. Rădulescu-Motru concepe etnicul în mișcare, în dezvoltare;, 
fiind „tot în proces de devenire” prin_urmare, Cunoăşte o 
“evoluție, fără ca aceasta să determine schimbări radicale. El sub- 
liniază ideea existenţei de etnii refractare la schimbare, fără a 
oferi exemple concrete. Istoria cunoaşte cazuri de dispariție a 
unor etnii datorată, înainte de orice, neputinței de adaptare la 
schimbare. 

Discutând despre transformările etnice, C.R.-M. este cu deo- 
sebire interesat de modul cum se produc acestea în sat. Şi în această 
lucrare, gânditorul român abordează-Satul ca element -esenţial_ al. 
etnicului, fiind , icritoare_care întreţine continuitate / 


<inicului”?, teză_productivă_și de mare actualitate. Procese natio 
nale contemporane dovedesc cu prisosință rolul satului în conser- 
varea trăsăturilor etnice în contextul unor. împrejurări ce au acțio- 
nat şi acționează încă pentru. anularea specificului național prin 


. LĂ -a PEPE] . 
integrarea forțată în comunități Supranaţionale. 

O precizare a autorului este de reținut : etnicul sătesc nu este 
„un produs biologic, care apără pe locuitorii satului, așa cum in- 
stinctul apără pe animale”. Uniformitatea specifică satului me 
este generată de imitația mecanică, la fel ca în lumea animaiă, 
ci de faptul că lumea satului cere o conformare la tradiții, obiceiuri 
și rosturi ale locului. Săteanul este dependent de tradiţii, iar uni- 
formitatea se manifestă în sat „prin persistenţa aceleiaşi conştiinţe 
între locuitorii satului’. De aceea, în sat predomină relaţiile soci- 
ale cu referire la concepția comună de NOI. Există un suflet colec- 
tiv al lumii rurale, determinant în constituirea conștiinței de ori- 
gine. Exemplul oferit de colectivitate, iar nu inițiativa perso- 
nală, acționează decisiv asupra comportamentului uman din me- 
diul rural. Totuşi, „liderii”” satului pot oferi modele celorlalti, 
iar schimbarea se produce în acest sens. 

Este sesizabilă o deosebire între ideile lui C.R.-M din „„Etnicul 
românesc” şi aprecierile lui despre sat în lucrări anterioare. Rura- 
lul era văzut într-o stare de imobilism („Eterna lui imobilitate”” % ). 
Această eternă imobilitate „convine de minune personalității de 
tip istoric și etnic. Satul românesc nu inovează în deprinderile 
strămoşeşti, dar în schimb, prin repetarea acestora, întreține: 
continuitatea tipului istoric”. Satul reprezintă fundamentul evo- 
luției istorice şi, de fapt, factorul ce a conservat specificul etnic.. 

Am insistat asupra unora dintre tezele lui Motru formulate 
în anul 1927 (,Personalismul energetic”) în scopul comparării 
lor cu acelea din anul 1942. Ideile lui despre sat ca element al 
etnicului se înscriu în dezbaterile destul de agitate din epocă. Ne: 
referim numai la două atitudini. Astfel, Lucian Blaga considera că 
„satul este în esenţă preistoric ... Tot ce a intrat în comunicare 
Sau a influenţat satul a fost adaptat de către sat” 3. Filosoful din: 


35 C. Rădulescu-Motru, Personalismul energetic. .., ed. cit., p. 623- 

5 Ibidem, p. 624. 

*7 Lucian Blaga, Permanenţa preistoriei, în Dreptul la memorie, 1V, 
ed. cit., 146. 

Lancrăm dă exemplul creștinismului care s-ar fi adaptat la stilul 
vieţii preistorice a satului românesc. Pe o poziţie opusă este O. 
Densusianu : „Când se zice că în lumea satelor noastre s-a păs- 
trat mai bine puritatea rasei, adică latinitatea, se afirmă ceva ce 
nu corespunde realităței la condiţiile în care a trăit poporul nos- 
tru ; fără deosebire de clase, s-a amestecat cu diferite elemente 
streine”? 38. 

C.R.-M. a dovedit flexibilitate ştiințifică atunci când a pro- 
cedat la corectarea unor opinii personale. Aşa s-a întâmplat cu 
ideile sale despre rolul satului în edificarea etnicului. În „Etnicul 
românesc” a pledat pentru definirea etnicului prin caracteristicile: 
tuturor grupurilor sociale şi nu numai prin cele ale țărănimii, asa: 
cum procedase anterior. Este posibil ca reconsiderarea ideilor 
sale să fie efectul sugestiei lui A. Golopenţia din anul 1937, care- 
îi solicita, aşa cum am subliniat, Studierea, din punct de vedere: 
etnic, şi a altor categorii sociale din structura românească, ni 
numai a ţărănimii. 

C.R.-M. a considerat greşită ideea după care manifestările: 
etnice ar avea la origine gândirea omului primitiv. El a respins: 
tezele teoreticienilor gândirii magice, atrăgând atenția, în același 
timp, asupra pericolelor prezentate de orientarea către metafi-- 
zică a unor cercetători în Studiile despre etnic. Putem bănui că 
lucrarea „„Einicul românesc” s-a dorit a fi şi o demonstrație a: 
acuităţii demersului ştiinţific în domeniu. 

Pe cine viza autorul nostru ? Dacă luăm în considerare faptul 
că L. Blaga a publicat în anul 1941 volumul „Despre gândirea 
magică”, este uşor de înţeles la cine se referea. Blaga nu a făcut: 
niciodată referire la poziția negativă exprimată de C.R.-M. fată 
de încercarea conturării unei metafizici desprinse din cultura 
populară. Indirect, însă, într-un articol din revista Saeculum” 


3 O. Densusianu, Poesia vieţii rustice, în Dreptul la memorie, IV, ed- 
cit., p. 107. 

(ianuarie-februarie 1943) autorul „Spațiului mioritic? și-a 
exprimat rezerva faţă de virtuțile filosofice de orientare pozi- 
tivistă în a pune „în mișcare puterile creatoare ale gândirii unui 
popor în căutare de sine”. C.R.-M. a găsit de cuviință să dea o 
replică prin articolul „Ofensiva contra filosofiei științifice”, sus- 
ținând că în filosofia tinerilor și-ar face loc „problematica eresu- 
rilor din descântecele şi miturile populare” şi s-ar cere filosofului 
român „să-și ia ca țintă a activităţii sale dezvăluirea misterului 
românesc, ascuns în etnic” *, 

Replica lui Blaga nu întârzie să vină. În revista „Saeculum” 
publică nu articole de analiză, ci pamflete într-un limbaj, nu numai 
nefilosofic, dar, uneori, lipsit şi de urbanitate (cu etichete, precum 
„„Mortu””, „săpunul filosofic’ etc.). Articolele lui Blaga au 
stârnit o adevărată furtună în rândul intelectualilor români, ajun- 
gându-se la formarea de grupuri pro și anti Rădulescu-Motru, 
primele fiind alcătuite, de regulă, din mari intelectuali ajunși la 
o vârstă venerabilă, de cealaltă parte tineri. S-au organizat ac- 
țiuni de solidarizare la Academie, în presă s-au publicat pagini 
omagiale, articole de susținere pentru C.R.-M.%0. 

În legătură cu această controversă, analiza textelor relevă că 
„ambii gânditori au avut dreptate, dar lipsa de receptivitate 
reciprocă a făcut că dialogul lor să nu fie productiv, ci steril. 
-C.R.-M. reacționează la gândirea magică din perspectiva ştiinţei 
„şi a Studiului etnicului românesc. Blaga, discutând despre magic, 
pune alături primitivul de ţăranul român, de unde ar rezulta o 
echivalență între gândirea primitivului şi cea a săteanului nostru. 


3 C, Rădulescu-Motru, Ofensiva contra filosofiei științifice, în „Re- 
vista Fundațiilor Regale”, an X, nr. 7, iulie 1943, p. 123—137. 

3 C.R.-M. a manifestat aprehensiune faţă de gândirea lui L. Blaga. 
N. Iorga nota în Memorii (VII, p. 341) cu prilejul alegerii lui Blaga ca mem- 
bru al Academiei: „Motru-mi spune că nu înțelege nimic din filosofia lui”. 
În Revizuiri și Adăogiri, C.R.M, în perioada disputei cu Blaga, și-a expri- 
mat nedumerirea că Blaga a putut fi ales membru al Academiei. 

Cum satul, ca etnic restrâns, reprezintă pentru psihologul român 
locul manifestării conştiinţei de origine, nu putea să accepte 
explicarea pe bază de irațional a proceselor ce au loc în acest tip 
de comunitate umană. El a insistat pe necesitatea cunoașterii . 
științifice a vieţii sufletești țărănești. Apoi; intervine un alt ele- 
ment : modul de a concepe etnicul. Or, în viziunea sa, etnicul este ` 
un fenomen viu, actual și nu o relicvă istorică. Etnicul sătesc stă 
la originea etnicului național. El credea că prin ideile metafizice 
ale tinerilor filosofi s-ar accentua și întreține în continuare primi- 
tivitatea noastră : „Cultura română stă pe un fond tradițional, 
în bună parte refractar la cerințele timpului nostru. Rădăcinile 
ei se întind prea adânc în primitivitatea magiei şi în mlaştina ima- 
ginației dezordonate, nu mai este nevoie să o mai ajutăm noi şi 
pentru a se adânci mai mult. Când în jurul nostru activitatea ştiin- 
fifică face atâtea progrese, este să ne tăiem noi singuri craca de 
sub picioare, lovind în prestigiul ştiinţei şi încercând să înlocuim 
filosofia bazată pe știință cu o metafizică ieșită din interpretarea 
descântecelor băbești. Comandamentul suprem al neamului nostru 
este astăzi să intrăm în istoria lumei, iar nu să persistăm în pre- 
istorie’. Aserțiuni, în principiu, adevărate. Numai că se insti- 
tuie un divorț prea radical între ştiinţă şi metafizică. Or, gândul 
filosofic poate fi tot atât de productiv ca și experimentul ştiinţi- 
fic. C.R.-M. se alătură astfel acelui curent printre ai cărui repre- 
zentanţi se număra şi sociologul H.H. Stahl, ce nega valoarea 
ideilor blagiene pentru că nu se bazau pe investigația empirică. 


& C. Rădulescu-Motru, Revizuiri și Adăogiri, caiet 5. Merită să consem- 
năm opinia lui Nichifor Crainic, adversar al filosofului, care este identică 
de această dată, cu a sa, referitoare la Blaga. Acesta „preconizează o meta- 
fizică românească elaborată din superstiţiile folclorice, din miturile indiene 
şi din ereziile creştine, toate elementele antiortodoxe. Dar aceasta n-ar fi 
decât o metafizică a babelor vrăjitoare [subl. ns). (N. Crainic, Transfigura- 
rea românismului, „„Gândirea””, aprilie, 1943, p. 184.) 

L. Blaga à adus o contribuţie excepţională la studiul gândirii 
mitice și magice. „Mintea primitivului — scrie Blaga — este ar- 
ticulată de aceeași logică şi este înzestrată cu aproximativ aceleaşi 
Juncții categoriale ca şi mintea civilizatului, dar primitivul ope- 
rează materialmente incomparabil mai frecvent decât civilizatul 
cu conceptul irațional al puterii de sine sau al substanței magice.”'42 

Aceste teze le formula Blaga în anul 1941, în totală opoziţie 
cu sociologul francez Levy-Bruhl. Peste două decenii, antropo- 
logul francez Claude Levi-Strauss% emitea o teză similară cu 
“cea susținută de Blaga. 

Acuzația . adusă de C.R.-M. tinerilor etnografi şi folelorişti 
„privind devierea de la adevărata cercetare a etnicului românesc 
nu se susține. O dezbatere a acestor idei noi, stimulative, inclusiv 
În Academia Română, ar fi fost mult mai benefică decât polemica 
Înverșunată și agresivă ce a avut loc în prima parte a anilor *40 4. 


42 Lucian Blaga, Opere filosofice, Trilogia valorilor, Ed. Minerva, 
1987, p. 289. 
43 C, Levi-Strauss, Gândirea primitivă, Editura ştiinţifică, 1970, p. 153. 
14 Au existat în epocă opinii ce aderau la ideile tinerilor filosofi și, 
implicit, la cele ale lui Blaga. În cronica la „Etnicul românesc” Dimitrie 
Iamandi nu s-a raliat judecății lui C.R.-M. referitoare Ia noile orientări 
-ale tinerilor cercetători: „De ce să le refuzăm acest drept, acela de a face 
«din idee metoda de divinaţie a sensului umanităţii ?:* (Dimitrie Iamandi, 
D-l C. Rădulescu- Motru şi Etnicul românesc, în „Preocupări literare”, 
“nr. 12, 1942, p. 634.) Un analist al domeniului, N. Petrescu, fără a face refe- 
Tire la disputa C.R.-M.—Blaga, în articolul „Mentalitatea primitivă”, publi- 
“cat în „Anale de Psihologie”, vol. IX, 1942, sub directorătul lui C.R.-M., 
“scria : „De o deosebire organică şi esenţială nu poate fi vorba (între gândirea 
primitivă şi cea a omului civilizat — n.n.) [... ] Oricât de izbitoare ar fi 
unele aspecte ale gândirii primitivilor, identitatea de fond cu gândirea civi- 
lizaţilor este evidentă. Aceleaşi principii stau la baza ambelor tipuri de gân- 
-dire, cu deosebire de formă în manifestarea lor”. Un exeget actual, Gh. 
Al. Cazan, apreciază ca vagi ideile lui C.R.-M. despre logica primitivului. 
4Gh. Al. Cazan, Studiu introductiv la C. Rădulescu-Motru: Personalismul 
«energetic și alte scrieri, Ed. Eminescu, 1984, p. XXXIII.) 


— XXXII — 


ETNICUL ROMÂNESC 


= A 


Procesul de formare a naţiunilor este conceput de C.R.-M. 
ca o consecință a evoluţiei etnicului. Comunitățile etnice în dez- 
voltarea lor istorică şi socială, în temeiul tradiţiilor, obiceiurilor 
și al conştiinţei de comunitate, devin, în anumite condiții, naţiuni. 

Ideea este prezentă astăzi în studiile antropologice. Unul din- 
trei cei mai cunoscuţi specialiști în domeniu, Anthony D. Smith, 
propune marcarea unei diferenţe între modul de concepere a na- 
țiunii în Occident și modul de a gândi națiunea dincolo de Rin“5. 


RAPORTUL ETNIC — RELIGIE 


CR-M s-a aplecat deseori asupra problematicii implicării reli- 
giei în viața socială și naţională. Încă din „Cultura română şi 
politicianismul”” sublinia rolul important al Bisericii ortodoxe 
pentru spiritualitatea românească: „Dacă astăzi suntem într-o 
unitate politică, — şi atâţia câți suntem —, apoi aceasta se da- 
torește în primul rând Bisericii ortodoxe. Graţie acestei biserici a 
fost cu putință să ieşim de sub atâtea influențe străine, fără ca 
sufletul nostru să fie prea profund atins” 4%. 

Peste ani, psihologul român revine la chestiunea ortodoxis- 
mului, aducând noi elemente despre raportul dintre etnic şi religie, 
conform cu exigenţele investigării ştiinţifice. A respins hotărât 
tentativa de a așeza la temelia națiunii și a statului naţional ele- 
mentul religios, recte ortodoxismul, ceea ce-i va atrage critici, 
degenerate câteodată în invective. În „„Etnicul românesc” C.R.-M. 
reia discuția despre raportul religiei cu etnicul, cu accent pe 
creştinism. Teza susținută este că religia nu poate înlătura sau, 
substitui etnicul şi, cu atât mai puţin, să accelereze ritmul de evo- 
lufie a unei etnii, ceea ce poate fi judecat și ca o replică la ideea 


15 Anthoay D. Smith, National Identity, Penguin Books, 1991, p. 11. 
19 C. Rădulescu-Motru, Personalismul energetic şi alte scrieri, ed. cit. 
p. 65. 


3 — c. 415 — XXXIII — 


C. RĂDULESCU-MOTRU 


sociologului german M. Weber despre impactul religiei protestante 
asupra dinamizării economice și sociale a societăţilor occidentale. 


C.R.-M. delimitează, în acelaşi timp, etnicul de creştinism : „El 
(creştinismul—n.n. ) nu a venit că să înlocuiască etnicul şi să dea 
popoarelor fără cultură un mijloc miraculos de a se ridica la o 
cultură desăvârşită, ci a venit ca să purifice şi să înnobileze etnicul 
existent al popoarelor ajunse la un anumit nivel de cultură”. Îna- 
inte de apariția creştinismului „cultul religios de până aici era un 
produs etnic curat ; el nu avea caracterul de universalitate pe care-l 
are eticul creştin. Eticul creștin pentru prima oară, deşi condiţio- 
nat în apariția sa, are totuși caracterul de universalitate, adică 
de comandament care depăşeşte experiența istorică a omenirii”. 


C. Rădulescu-Motru nu poate accepta _exacerbarea elementu- 
lui religios din raţiuni ce ţin de spiritualitatea timpurilor moderne. 
El susține, deşi nu cu claritate, diferența între integrarea religiei 
în structura etnică şi crearea unui stat întemeiat pe ideologia re- 
ligioasă. În acest sens, concepe românismul. Acesta. „nu esie 
nici xenofobism ... , nici ortodoxism, este un naționalism ma: 
adâncit sau mai integralizat în cerințele vremii” 4?. 

Faţă de cele afirmate în anul 1904, în „Cultura română și 
politicianismul'”, am putea vorbi de o schimbare în concepția 
savantului privind relaţia dintre religie și etnic? Răspunsul nu 
este simplu. Oricum, nu a negat niciodată apartenența românilor 
la ortodoxism, nu a minimalizat virtuțile sale spirituale, culturale 
și naționale. Însă el nu a acceptat fundamentalismul religios, cu 
deosebire clădirea unui stat pe valori religioase. Trebuie să remar- 
căm că autorul nostru rămâne la nivelul generalităților în chestiunea 
discutată, ea fiind mult mai complexă, şi tocmai de aceea nu pot 
fi respinse ab initio unele dintre ideile reprezentanţilor ortodoxis- 
mului. Numai pentru Japtul de a fi pus în discuția publică această 


î? C. Rădulescu-Motru, Românismul, ed. cit., p. 93. 

temă, deosebit de dificilă şi sensibilă, este un merit ce se cuvine 
a fi consemnat. Nu s-a luat în seamă că, în condiţii concrete, apar- 
tenenţa la religie este identică cu apartenenţa etnică. Epoca noas- 
tră nu este scutită de experiențe în acest sens, de_conflicte inter- 


etnice » ce au la bază cenftiete-religioase, dovadă a existenţei upei 
intercondiționări_a_etnicului cu religia. 

Dincolo de discuţiile şi polemicile pe seama ortodoxismului, 
rămâne indubitabilă realitatea integratoare a acestei religii în 
spiritualitatea şi particularităţile naţionale românești, fără ca 
aceasta să insemne o identitate cu etnicul românesc. 


NAȚIONALISMUL 


În scrierile lui C.R.-M. întâlnim dese referiri la naționalism. 
Începând cu articolul „Naționalismul. Cum se înţelege. Cum trebuie 
să se înțeleagă” (pe care-l publicăm în acest volum) şi sfârșind 
cu publicistica de maturitate, psihologul a acordat o atenţie spe- 
cială acestui fenomen. Atitudinea și concepția sa despre naţiona- 
lism cunosc o evoluţie în raport de etapa istorică, dar, dincolo de 
asemenea variaţii, este de observat o constanţă în gândirea sa, și 
anume pledoaria pentru un naționalism moderat, tolerant, flexibil. 

Înscris în orientarea 'ideatică a Junimii”, C.R.-M. are ca 
deviză a concepţiei sale preceptul maiorescian „naționalism în 
marginile adevărului”. Este interesant că savantul şi-a formulat 
concepția sa sistematică despre naționalism în discursul de recep- : 
ție la Academia Română, intitulat „Andrei Bârseanu și naţiona- 
lismul””, deci în cadrul celui mai înalt for ştiinţific a găsit de cu- 
viință să abordeze problematica naţionalismului. 

În viziunea lui, naționalismul cunoaşte o evoluție în conţinutul 
şi forma sa: „În sens vechi, naționalismul era un sentiment de 
conservaţie, el se desvăluia sentimentului și realizarea lui era lăsa- 
tă tot inspiraţiei sentimentului ; era impulsiv şi subiectiv. Naţio- 
nalismul nou, cel al viitorului, va fi o armă ofensivă : va fi calculat 
şi obiectiv. Cel dintâi ia fiinţă din venerarea trecutului ; cel de 

al doilea, din inteligența celor ce conduc treburile publice ; cel 
dintâi se întreabă de unde suntem ; cel de al doilea : încotro mer- 
gem” 43. 

Și în cazul abordării naţionalismului, C.R.-M. aplică cele 
două principii ale sale : analiza istorică prin care se recunosc vir- 
tuțile naționalismului și abordarea acestuia în raport cu exigen- 
țele evoluției României în viitor. 

C.R.-M. a delimitat spiritul patriotic de cel nationalist exce- 
siv. Patriotismul este sentimentul de solidaritate şi de ataşament 
față de valorile naţionale create de activitatea productivă sau ele 
însele sunt generatoare de comportamente productive. În acord 
cu concepția sa generală despre consecințele revoluţiei de la 1848, el 
a formulat teza potrivit căreia naționalismul excesiv ar fi de sorginte 
pașoptistă, vorbind de „anacronica spiritualitate a naţionalismului 
pașoptist” considerată a fi „astăzi principala piedică în calea 
însănătoşirii sufletești a neamului românesc” 49 ceea ce reprezenta 
la aproape 100 de ani de la desfășurarea revoluției pașoptiste, o 
poziție conservatoare lipsită de justificare, din moment ce întregul 
edificiu politic şi instituțional românesc din deceniul 3 ale seco- 
lului nostru funcționa după standarde europene, prefigurate toc- 
mai de pașoptiști. 

Prin sublinierea nuanţei conservatoare a viziunii lui C.R.-M. 
privind căile de dezvoltare modernă a [ării nu diminuăm valoarea 
criticii sale faţă de unele realități naţionale, așa cum reiese cu 
claritate și din articolul „Naționalismul. Nu întreprindem o 
analiză detaliată a acestui articol. Punem în relief doar unele exa- 
gerări ale autorului în analiza naționalismului promovat de liberali, 
caşia celui propovăduit de Iorga şi A.C. Cuza. Ela contrapus idei- 


48 C. Rădulescu-Motru, Andrei Bârseanu și naționalismul, ed. cit., 
p. 14. 
4 Idem, Românismul, ed. cit., p. 12. 

lor emise de Iorga şi A.C. Cuza gândirea eminesciană5, afirmând 
„adevăratul înțeles al naționalismului” , care „are ca premisă ma- 
joră adevărul enunțat de Eminescu : la civilizație nu se ajunge 
decât prin muncă”. Totuşi îi reproşează lui Eminescu, de pe po- 
ziții psihologiste, că nu a luat în seamă dispozițiile sufleteşti, care 
ar explica starea românilor, dincolo de orice influenţă a străinilor : 
„Căci dușmanii noștri nu sunt în afară de noi, ci sunt în noi în- 
şine, şi ei nu se numesc nici evrei, nici greci, nici bulgăroi cu ceafa 
groasă, nici nemți, ci se numesc lenea, minciuna, lipsa de rezistență 
față de ispita viciului, orgoliul copilăresc şi multe alte asemeni 
slăbiciuni”. 

C.R.-M. a caracterizat teza lui Eminescu despre muncă, fac- 
tor determinant al oricărei civilizații, ca fiind neadâncită. Psiho- 
logul formulează obiecții la tezele eminesciene, făcând o 
legătură mecanică -între lecturile poetului ( Buckle, de pildă) şi 
ideile sale despre edificarea civilizației române moderne. El se 
pronunță asupra gândirii eminesciene numai în temeiul lecturii 
volumului I din „Scrieri politice şi literare”, fatalmente incomplet 
şi nerelevant pentru cunoaşterea întregii sale viziuni, aşa cum se 
profilează astăzi, după editarea operei integrale a poetului. 

C.R.-M. a insistat de-a lungul vieții pe ideea că numai prin 
muncă se poate ridica poporul român, astfel putând fi Inlăturate 
trăsături negative, precum lipsa de disciplină şi de finalizare a 
activității productive. „Cel ce munceşte prosperă ; cel ce nu 


50 În anul 1939, în cuvântarea ținută la şedinţa solemnă a Academiei 
Române din 16 iurie, cu prilejul comemorării morții lui Eminescu, C.R.-M. 
afirma : „Semnalăm îndeosebi contribuţiile d-nilor N. Iorga şi A. C. Cuza 
care au reușit să popularizeze în cele mai îndepărtate unghere ale ţării prin- 
cipiile naţionalismului, arătând cât de mult aceste principii sunt sprijinite 
de concepţiile politice ale lui Eminescu” (,,Convorbiri literare”, 6—9, 
1939, p. 733). Se constată o schimbare a poziţiei sale faţă de ideile celor doi 
preopinenţi ai săi, criticate în anul 1909. 

munceşte, sau nu ştie a munci, acela nu prosperă” afirma C.R.-M., 
teză valabilă în general, dar nu pot fi eludate în abordarea unei 
asemenea teme condiţiile și contextul muncii, motivațiile ei, ceea 
ce la Eminescu întâlnim 5. Mai târziu, C.R.-M. va introduce o 
nuanță în „Psihologia poporului român”, şi anume că românul 
lucrează improvizat din cauză că statul îl determină să procedeze 
într-un asemenea mod. 


ETNOPSIHOLOGIA 


Unul din scopurile lucrării ,„Etnicul românesc” este contura- 
rea domeniului de studiu al etnopsihologiei. În viziunea sâvantului, 
aceasta este o psihologie diferenţială, deoarece se ocupă de studiul 
condițiilor de producere a conștiinței de comunitate a tipului 
etnic. În comparație cu alte psihologii de ramură, ea este conside- 
rată ă fi un gen de psihologie generală. „Obiectul de cercetare al 
acestei științe consistă în descrierea şi explicarea condiţiilor prin 
care se întreține între membrii unui grup social conştiinţa comuni- 
tății de origine, de limbă şi de destin”. Realitatea studiată de etno- 
psihologie este etnicitatea, adică procese şi fenomene vii, concrete. 
„„Stiința etnicului este știința vieții sufletești 'a unei națiuni exis- 
tente în viaţă, ca atare, este ştiinţa unui suflet, iar nu știința unui 
organism mort” 


Spre deosebite de sociologie care se ocupă de națiune privită 
ca un organism social în condiții identice, etnopsihologia studiază 
organismul sufletesc aflat sub incidența conștiinței de comunitate, 
a conştiinţei naționale și a caracterului naţional..Constatăm însă 
o delimitare cam rigidă a acestei discipline de antropolo- 
gie, sociologie ș etnografie. Omul de ştiinţă Motru nu a 


5 Constantin Schifirneţ, Gândirea eminesciană asupra evoluției sociețății 
românești moderne, „Viitorul social”, 3, 1989; vezi şi Ilie Badescu; Socio- 
logie eminesciană, Editura Porto-Franco, 1994. 


— XXXVIII — 


ETNICUL ROMÂNESC 


a Mmmm 


acceptat, surprinzător, interdisciplinaritatea studiului etnic. 
Aceasta explică, credem noi, evitarea sau- neglijarea unor 
lucrări româneşti semnate de Ibrăileanu, Iorga, Blaga, Ralea, 
D. Drăghicescu, N. Petrescu, M. Eliade. Recursul doar la 
idei ce aparțin grupului său de gândire este vizibil, poate 
mai mult ca .în orice altă scriere a sa. 

Etnopsihologul nu este un empirist, ci un cercetător preocupat 
de explicarea condiţiilor şi corespondenţelor dintre conştiinţa de 
comunitate a grupului și condiţiile de dezvoltare. El „trebuie 
să propună măsuri de îndreptare, ca o consecință a cercetărilor”, 
iar în acest mod devine un „reformator social”. Este vizibilă 
înscrierea modelului de cercetător etnopsiholog propus de C.R.-M. 
în- curentul Școlii sociologice a lui D. Gusti, care a teoretizat și a 
aplicat tipul de cercetare-acţiune. 


* o * 

Despre această lucrare s-a scris în publicațiile timpului, 
însă în majoritatea dintre ele analiza a fost mai mult convențio- 
nală. De remarcat este că multe dintre cronici au fost publicate 
de reviste în numerele ianuarie-februarie 1943, când C.R.-M. 
împlinea vârsta de 75 de ani. În revista „Saeculum”, recenzia 
apărea în numărul din septembrie 1943, deci după ce filosoful 


52 Ne-am oprit la recenziile apărute în reviste din care am reţinut: 
Gavrilă lacoș, Baza filosofică a etnopsihologiei, în „Revista Fundațiilor 
Regale”, februarie 1943; Al. C. Ionescu, Etnicul românesc, în „Convorbiri 
literare”, februarie 1943; Al. Procopovici, Eznicul românesc, în „Luceafărul””, 
februarie, 1943; Eugeniu Speranţia, Glose la Etnicul românesc, „Transil- 
vania ”, ianuarie, 1943 ; Ştefan Zissulescu, Ernicul românesc, în „Gândirea”, 
februarie, 1943; C.-Grofşoreanu, Eżnicul românesc, în „Revista Institutului 
Social Român”, Banat Crişana, sept.-oct. 1942; Dimitrie Iamandi, D-I 
prof. C. Rădulescu-Motru şi Etnicul românesc”, în „„Preocupări literare”, 
nr. 12, 1942; Ştefania Sorescu, Ernicul românesc, în „Analele de Psihologie”. 
1042; Gh. Pavelescu, Etnicul românesc, în „„Saeculum””, sept.-oct. 1943.. 

publicase în luna iulie a aceluiaşi an articolul „Ofensiva contra 
filosofiei ştiinţifice’. Evident, analiza cărții a fost negativă şi 
cu etichetări („oportunist””, de pildă). 

Singura cronică extinsă (8 pagini) este cea. semnată de Eu- 
geniu Speranţia, cunoscut exeget al operei filosofului, în care se 
subliniază că lucrarea „„Etnicul românesc” este un document al 
timpului, fiind „cea mai dinamică dintre cărțile lui C. Rădulescu- 
Motru”. 

Ce obiecţii s-au adus, atâtea câte au fost ? O bună parte dintre 
recenzenţi s-au referit la teza despre conștiința comunității de 
destin. De pildă, Al. Procopovici observa că, dacă destinul nu are 
hotar, aşa cum susținea C.R.-M., atunci acesta nu poate fi un 
aspect caracteristic pentru etnic. Sunt popoare care n-au origine 
comună, nici limbă comună, dar au conștiința unui destin comun, 
fiind dată ca exemplu Elveţia. Ștefan Zissulescu nu este de acord 
cu ideea despre ordinea de succesiune a celor trei tipuri de etnic. 
Este de părere, că, dimpotrivă, conștiința comunităţii de destin 
precede conştiinţa comunităţii de limbă, deoarece ea nu este de 
dată recentă, cum argumentează C.R.-M. Același autor a apreciat 
că cele trei tipuri de etnic coexistă, dar în funcție de condiții is- 
torice predomină unul dintre ele. Totul depinde de circumstanţeie 
istorice prin care trece un popor. 

În exegeza postbelică, nu prea extinsă, consacrată filosofului, 
lucrarea ,,Etnicul românesc” nu a fost analizată „probabil şi da- 
torită dificultăților ridicate de problematică şi de ideile vehiculate, 
neagreate oficial până în anul 1989. | 

C.R.-M. a recunoscut că tezele sale din volumul , Etnicul ro- 
mânesc”? nu au fost înţelese și lucrarea „n-a avut succesul pe care-l 
aşteptam” şi „nu şi-a atins scopul” 53. Şi-a asumat eșecul deoarece, 


a „Cititorii n-au sesizat înţelesul pe care-l are destinul în momentele 
actuale ale vieţii noastre istorice [... ]. Legătura pe care o puneam eu între 
hotărârea luată astăzi cu voinţa conştientă de a fi în alianţă cu poporul 

aşa cum el însuși a scris, nu a explicat îndeajuns cum destinul asu- 
mat prin o voință eroică generează un etnic nou. A fost convins 
că în viitor concepția sa va fi altfel judecată : „În schimb, sunt 
mulțumit că am expus un adevăr istoric (crearea unei comunităţi 
curopene—n.n.), care mai târziu va fi recunoscut de toată lumea”*'54. 

Aşadar, ultima lucrare de amploare a gânditorului român i-a 
adus insatisfacţii, în loc să fie ceea ce şi-a dorit, un îndreptar 
pentru opinia publică românească în chestiunea opțiunii României 
în contextul războiului. 

Sinteza finală a principalelor teze despre etnic desprinse din 
investigația întreprinsă în acest studiu argumentează originalita- 
tea viziunii filosofului român asupra unei tematici dificile, cu o 
multitudine de consecințe teoretice şi practice : 

1. Etnicul este o dimensiune universală a umanității. Aparține 
fiecărei comunităţi naţionale, indiferent de nivelul de dezvoltare 
socială şi economică, prin urmare, etnicul este un fapt psihologic 
şi social viu. În acest sens, a interpretat raporturile dintre grupuri 
etnice prin ceea ce, astăzi, se numeşte etnicitate ; 

2. Viziunea asupra etnicului este evoluționistă, uneori restric- 
tivă ; modernizarea etnicului este concepută prin exigențe conser- 
vatoare ; 

3. Cunoașterea sensului evoluţiei proceselor etnice şi naţio- 
nale include ideea dezvoltării relaţiilor dintre naţiuni într-o 
Structură de comunitate europeană, căreia să i se conceadă misi- 
unea conservării valorilor, a naţionalităţii şi a identității naționale. 


german (care salvează viitorul Europei de pericolul bolşevic) şi destinul 
pe care ni-l cucerim de aci înainte n-a fost deloc mai înţeleasă. Vina este, 
desigur, a mea. N-am insistat în destul asupra destinului în înţelesul de drum 
nou istoric, cucerit prin voinţă eroică ; am trecut prea repede asupra condi- 
ţiilor sufleteşti şi istorice care fac dintr-o hotărâre istorică, luată în momente 
tragice, generator de etnic nou, de un etnic fundat pe destin”. (Revizuiri, 
şi Adăogiri, caiet 8, p. 1107). 
54 Ibidem. 

Raportul dintre național și europenism l-a conceput ca pe unul 
de egalitate, și nu ierarhic. Un popor contribuie la dezvoltarea 
umanității numai prin păstrarea originalității -sale. C.R.-M. nu a 
dizolvat naționalul într-o realitate supranaţională, dar nu a exa- 
gerat unicitatea naționalului ; 

4. Analiza etnicului integrează principiul 'metodologic': valori- 
zarea virtuților istorice ale etnicului românesc -şi -demonstrarea 
necesității adecvării sau.a schimbării psihologiei etnice la cerin- 
fele dezvoltării moderne ; a tg 

5. „Studiul psihologic al etnicului este : elicei da şi nor- 
mativ având ca obiectiv reformarea societății. Națiunea: „română 
poate progresa numai prin activități transformatoare ce au la 
bază studiul științific al realității româneşti ; 

- 6. Este prefigurat un nou naționalism, definit- prin: constiința 
de comunitate, care condiționează actele societăţii spre unitate 
şi continuitate. Românismul este etnicul românesc, generat de 
‘specificul poporului român conexat la condiţiile istorice ale Europei. 

: si alri pone i 

Cartea aceasta se vrea a fi mai mult decât:o: investigație teore- 
tică. Ea urmăreşte formularea unor cerința practice.. Înainte ` de 
orice, este afirmată ideea adaptării oricărei activităţi la etnicul 
românesc. Oricum.? C.R.-M. este foarte clar-şi.ferm.:: :6e' impune 
spirit critic în atitudinea faţă de etnic. Nu tot ce'ține de'etnic este 
necesar a fi dezvoltat, ci numai ceea ce este-valoare. Spirituali- 
tatea pentru care pledează Motru este o categorie axiologică, iar 
schimbarea produsă în etnic să vizeze doar acest plan valoric. 

Lucrared este un punct de referință în domeniu; ea analizând 
idei moderne şi actuale, distingându-se şi ca o 'viziune originală 
asupra etnicului. C.R.-M. a sperat ca lucrarea această să aibă 
impact direct asupra cititorului. Destinul ei a fost să fie altul: 
o contribuţie importantă la studiul problematicii complexe a. etni- 
cului, la cunoașterea poporului român. ' 

CONSTANTIN SCHIFIRNEŢ 


Notă asupra ediţiei 


Ediţia de faţă a lucrării „Etnicul românesc. Comunitate de 
origine, limbă şi destin” este prima după 54 de ani de la publica- 
rea ei la editura Casa Școalelor în anul 1942. Fa este însoţită 
de un articol al autorului „Naționalismul. Cum se înțelege. Cum 
trebuie să se înțeleagă”, publicat în anul 1909, în „Noua 
Revistă Română”, fiind prima anui!ză sistematică a psihologu- 
lui român despre naționalism. 

Textele au fost transcrise în conformitate cu normele orto- 
grafice în vigoare, păstrându-se anumite forme şi cuvinte rar 
folosite astăzi. Au fost corectate unele erori tipografice şi au 
fost înlăturate, cu mici excepţii, inconsecvenţele autorului în 
transcrierea aceluiaşi cuvânt. Unele omisiuni din text au 
fost rezolvate prin confruntarea cu fragmente din manu- 
scrisul „Obiectul etnopsihologiei““, aflat la Biblioteca Acade- 
miei Remâne, Fond Manuscrise. Textul astfel introdus este în 
cursive, însoţit de menţiunea, în paranteze: Cf. mss., B.A.R. 

Am considerat necesar să însoţim cele două lucrări cu note 
explicative şi referințe scurte despre personalităţile la care se 
fac trimiteri. 

Notele din subsolul paginilor (marcate în text prin asteric) 
aparţin autorului. În transcrierea acestora s-a păstrat metodo- 
logia sa de alcătuire a aparatului ştiinţific al lucrării. Notele 
explicative ale editorului sunt numerotate cu cifre arabe de la 
1 în continuare, fiind plasate la finele volumului. 

ETNICUL ROMÂNESC 


COMUNITATE DE ORIGINE, 
LIMBĂ ȘI DESTIN 


PREFAŢĂ 


Etnicul românesc este aceea ce în mod obișnuit se numeşte 
și Românism. El conține în structura pe care i-a dat-o trecutul 
istoric potențialul de energie cu care națiunea română va avea să 
întrunte necunoscutul viitorului. 

Paginile ce urmează, în care am încercat să-i arătăm înțelesul, 
se adresează în primul rând generaţiei tinere, tiindcă ea este che- 
mată să culeagă roadele victoriei, în caz de desăvârşire a comu- 
nității de destin în etnicul românesc, sau să plătească cu amare 
sacrificii, în caz de nedesăvârșire a acesteia. Doresc să fie citite 
cu cuget curat, așa cum au fost scrise. 


Profesor C. RĂDULESCU-MOTRU 


22 martie 1942 


INTRODUCERE 


1. Definiția omului trebuie să țină seama de trupul şi 
sufletul acestuia. — 2. Ordinea condițiilor materiale şi or- 
dinea condiţiilor sufleteşti în definirea tipului etnic. Con- 
trolul reciproc între cercetările antropologice şi psihologice. 
— 3. Conștiința de comunitate, condiția fundamentală în 
existența etnicului. Evoluţia conștiinței de comunitate. Co- 
munitate de origine, de limbă și de destin. Influenţa răz- 
boaielor asupra evoluției conștiinței de comunitate. — 4. 
Virtualitățile din etnicul românesc care înlesnesc conştiinţa 
comunități! de destin. Obiceiurile de familie. Ortodoxismul. 
Geniul limbii române. 


1. — Definirea omului, chiar când este vorba de a fi restrânsă 
la caracterele esenţiale pe care le prezintă un om de un tip spe- 
cial etnic, cum este acela de Român, este greu de făcut, din cauza 
multiplelor perspective în care făptura omului intră ca obiect 
de cercetare ştiinţifică. O bună definiţie ştiinţifică trebuie să dea 
obiectului un loc precis în ordinea unor obiecte de genul cel mai 
apropiat. Şi tocmai această ordine este pentru om totdeauna 
discutabilă, fiindcă prin constituţia lui complexă, omul poate 
intra în același timp în diferite ordine de genuri apropiate lui. 
El este trup şi suflet; dar nu trup de o parte şi suflet de altă parte; 
ci unitate nedespărţită de trup şi suflet, aceea ce aduce după 

sine o mare complicaţie la definiţie. Dacă ar fi trup numai, de- 
finia ar fi uşoară. Naturaliştii au şi dat-o de mult. După ei, 
omul este o speță din ordinea animalelor mamifere caracteri- 
zată prin mersul drept, prin creier dezvoltat și limbaj articulat. 
Dar această definiţie este de natură ca să mulțumească doară pe 
aranjatorii de muzee de ştiinţe naturale. Este ceva mai bună 
decât aceea atribuită lui Plato1, după care omul ar fio ființă 
în două picioare, fără pene; în fond, însă, ca valoare logică, a- 
mândouă stau pe aceeaşi treaptă. 


Omul fiind trup şi suflet laolaltă, definiţia lui trebuie să ţină 
în seamă cel puţin două genuri de ființe apropiate lui: unele ma- 
teriale şi altele spirituale; aceea ce au și făcut toţi filosofii până 
acum. Pentru toţi filosofii, omul este o ființă care se deosebeşte 
de animal prin manifestări spirituale. Kant 2 îl numeşte un ani- 
mal care se poate perfecționa sufletește, Max Scheler? îl nu- 
meşte un animal care poate să zică nu; bineînţeles, având pu- 
terea sufletească.să zică nu. Nicolai Hartmann € îl numeşte fiinţa 
care-şi inventează ea singură primejdii, bineînţeles, iarăşi prin 
natura sa sufletească. Şi aşa mai departe. Toate definițiile date 
omului implică cel puţin două ordine de fapte, una materială 
şi alta spirituală; cu atât mai mult, dacă se are în vedere făptura 
unui om de un tip special. Astfel se vorbește în zilele noastre 
foarte des de oameni, de tipuri rasiale, de tipuri istorice, de tipuri 
culturale, de tipuri etnice și aşa mai multe; toate au nevoie pen- 
tru definirea lor de o dublă perspectivă cel puţin. Pentru definirea 
unui tip, o singură perspectivă este totdeauna insuficientă. De- 
finiția unui tip rasial, bunăoară, cere neapărat întregirea carac- 
terelor corporale prin cele spirituale, căci altminteri, atât unele, 
cât și celelalte singure sunt fără o aplicaţie practică. De asemeni, 
definirea unui tip cultural, istoric sau etnic, dacă se restrânge la. 
caracterele pur spirituale, nu este complectă. Omul, sub orice 


formă ar fi privit, nu este complect definit, decât prin toate ca” 

racterele sale esenţiale, atât corporale, cât şi spirituale. Şi dacă 
definiţia este să servească la o operă de reformă a vieţii lui so- 
ciale şi economice, această cerință trebuie numaidecât împli- 
nită; o reformă reală a omului este posibilă numai prin înrâu- 
rirea atât a fiinţei lui corporale, cât şi spirituale. 

De aceea, constatăm astăzi peste tot locul în lumea civilizată 
o schimbare de front, în ceea ce priveşte lupta dusă contra ig- 
noranței şi a mizeriei omenești. Răspândirea cunoștințelor, prin 
instituţiile şcolare, nu se mai face, ca mai înainte, fără a ţine 
seama de tipul biologic la care aparţine elevul, şi nici reformarea 
morală a unei populaţii nu o mai aşteaptă nimeni de la acela 
care nesocoteşte măsurile de eugenie, adică de influențare a 
eredității şi a factorilor mediului în care trăiește populaţia. Cu 
deosebire, în Imperiul german şi în Italia, concepția integrală 
despre om, trup şi suflet laolaltă, nedespărţite, stă la baza poli- 
ticii de stat. Educaţia sufletului ţine un pas egal cu educaţia 
fizică; propaganda morală, cu măsurile de eugenie5. În cele- 
lalte ţări schimbarea de front merge mai încet, dar este, totuşi, 
în curs peste tot. La noi, în România, acum de curând,.la 2 
martie 1942, Conducătorul Statului, dl Mareşal I. Antonescu ê 
a luat hotărârea ca să se înceapă cât mai repede studierea pro- 
blemei introducerii măsurătorilor exacte pentru stabilirea tipu- 
rilor biologice şi psihologice, după care să se orienteze pe viitor 
educaţia tineretului şi politica muncii naţionale. În legile noastre 
şcolare, de altmintreli, aplicaţia instrumentaţiei ştiinţifice pentru 
cunoaşterea individualităţii biologice şi psihologice a elevilor 
din clasele primare și secundare este prevăzută de mai mulți 
ani; lipsa însă a unui personal pregătit şi mai ales dezinteresarea 
familiei au făcut ca realizarea acestei aplicaţii să fie foarte limi- 
tată. Totuşi, începuturi serioase avem şi ele se vor înmulți, pro- 
babil, în urma hotărârii luate de Conducătorul Statului. 

2. — Aceste consideraţii dau a înţelege pentru ce definiția 
unui tip omenesc, ca acela al tipului etnic român, nu se poate 
face uşor. Obiceiul pe care-l practicăm cu toţii, de a caracteriza 
pe Român prin un epitet oarecare: Românul este răbdător; Ro- 
mânul este generos; Românul este bun soldat; Românul este 
născut poet şi altele de felul acesta, exprimă starea noastră su- 
biectivă, dintr-un moment dat, faţă de natura Românului, iar 
nicidecum o generalizare care poate contribui la definirea aces- 
“tuia. Pentru ca definiţia Românului ca tip etnic să aibă o valoare 
cât de mică din punct de vedere ştiinţific, trebuie ca ea să fie 
ridicată pe cel puţin două ordine de fapte: pe ordinea condiţiilor 
materiale ale fiinţei lui şi pe ordinea manifestărilor sufleteşti. 
O definiţie precisă cere chiar mai multe asemenea ordine, fiindcă 
fiecare din cele două implică în sine mai multe. Ordinea condi- 
țiilor materiale se compune din ordinea condiţiilor geografice 
şi a condiţiilor antropologice; aceea a faptelor sufletești se com- 
pune încă din mai multe. 


Aci avem mai întâi ordinea tipurilor psihologice, care . se 
subdivide în mai multe altele: tipuri de personalitate, tipuri de 
cultură, tipuri istorice şi tipuri vocaţionale; pentru a enumera 
pe cele principale. Numai după ce locul ocupat de etnicul român 
în aceste diferite ordine este precizat, se poate spune că definiţia 
lui este pe cale de a se da; căci ea nu este încă, ci este numai pe 
cale de a se da. După ce vom şti locul precis pe care-l ocupă et- 
nicul Românului în ordinea condiţiilor geografice, antropologice 
şi psihologice, mai este nevoie de cercetarea caracterelor, speci- 
fice, care deosebesc pe român de toţi ceilalți semeni ai lui etnici 
de pe suprafața pământului. Până la definiţia lui ştiinţifică este, 
aşadar, o cale lungă, pe care n-o putem scurta după voie, fără 
a reduce din valoarea definiţiei. Dacă o scurtăm, atunci să fim 
bine înţeleşi că şi valoarea definiţiei noastre este redusă. Din ne- 
norocire, tocmai la aceasta trebuie să ne așteptăm în cazul defi- 


Bi 


ETNICUL ROMÂNESC 


niţiei ce urmărim să dăm tipului etnic român. Nu avem înaintea 
noastră pregătite prin cercetări metodice cunoştinţele privitoare 
la diferitele ordine de condiţionări, în care el este aşezat. Cu- 
noaştem în mod fragmentar condiţiile geografice şi antropolo- 
gice. Din condiţiile geografice cunoaştem mai bine pe acele de 
caracter general, cu referire la viața economică a Românului, 
iar acele cu referire la viaţa sufletească lipsesc cu desăvârşire. Nu 
ştim întrucât muntele şi şesul, schimbările atmosferice, flora şi 
fauna teritoriului locuit de Români au influenţat etnicul aces- 
tora. Despre condiţiile antropologice, de asemeni, indicaţiile 
vagi ce avem până acum sunt pentru caracterizarea etnicului cu 
totul insuficiente. Ştim că populaţia românească, luată în între- 
gime, aparţine rasei alpine (hiperbrahicefale) într-un procent 
aproximativ de 41%; rasei dinarice (brahicefale) într-un procent 
iarăşi aproximativ de 30%; rasei nordice (mezocefale) într-un 
procent de 26%, şi rasei mediteraneene (dolicocefale) de 3%; 
dar aceste procente sunt întemeiate pe cercetarea numai a câ- 
torva mii de subiecte (ultima a laboratorului de psihologie ex- 
perimentală din Bucureşti, pe cercetarea a 143,856 subiecte, 
bărbaţi, femei şi copii din mediul rural şi urban) şi încă şi aceste 
subiecte nu repartizate în mod proporţional pe densitatea de 
populaţie a diferitelor regiuni. Apoi, chiar dacă numărul su- 
biectelor cercetate s-ar ridica la milioane, distribuţia tipurilor 
rasiale, dacă este dată în cifre medii pe ţara întreagă, nu oglin- 
deşte sufletul populaţiei, adică etnicul. Media pe ţara întreagă 
este o simplă abstracţie. Trebuie cunoscută distribuţia tipurilor 
rasiale pe fiecare provincie, pe fiecare regiune, pe fiecare sat 
pe cât este cu putință. Pe lângă distribuţia tipurilor de rasă, tre. 
buie cunoscut coeficientul de vitalitate al populaţiei şi în specia 
valoarea fiecărui tip rasial. După acestea încă, mai trebuie să 
cunoaştem dispoziţia la asimilare pe care o arată diferitele tipuri 
Tasiale. Care dintre acestea, când se împreună, dau naştere la 

generaţii de un acelaşi sau de un rang superior vital și-care duc, 
din potrivă, la o scădere de rang, căci sunt unele asimilări oare 
dau generaţii fericite, şi altele nu. Seria condiţionărilor mate- 
riale, prin urmare, este destul de lungă. Dar presupunând că am 
ajuns Ja capătul ei, am ajuns oare după cunoaşterea tuturor a- 
cestor condiționări materiale la cunoaşterea sufletului. popu- 
laţiei, la etnicul român, în sfârşit? Nu, desigur. Avem, cu a- 
ceastă cunoaştere, numai o latură a problemei etnicului rezol- 
vată, partea condiţionării lui materiale, la care trebuie să adă- 
ogăm partea propriu-zis sufletească. Calea cunoașterii etnicului 
este atunci prea lungă, ar zice cineva! Este în adevăr lungă, dar 
este'aceeaşi cu aceea pe care merge şi cunoaşterea sufletului de 
om individual. Psihologul, după ce cunoaşte dispoziţia siste- 
mului nervos şi după ce a ajuns să diferenţieze diferitele funcțiuni 
ale creierului, n-a ajuns prin aceasta să cunoască de-a dreptul 
"însuși sufletul individului, căci din dispoziţia elementelor ma- 
teriale, oricât le-ar privi el de atent, nu reiese înţelesul pe care-l 
are sufletul, ci psihologul trebuie să interpreteze dispoziţiile. sis- 
temului nervos, coordonând la ele actele sufletești şi printr-un 
control reciproc între condiţiile materiale şi actele sufleteşti să 
ajungă la cunoaşterea adevărului. Astfel s-a ajuns în psihologie 
la progresele din ultimii ani. Problema localizărilor sufleteşti 
nu s-a elucidat privind la materia nervoasă a creierului, ci s-a 
elucidat prin controlul reciproc dintre condiţiile materiale și 
manifestările sufleteşti, asociate lor. La fiecare nepotrivire dintre 
condiţiile materiale şi manifestarea sufletească, prin noi ipoteze 
s-a ajuns la un progres. Astăzi psihologul ştie unde sunt loca- 


-lizate, în materie nervoasă, cele mai multe din funcțiunile su- 
fletului omenesc, şi cu timpul le va şti pe toate. Ştie, în orice caz, 
cu mult mai bine decât ştia psihologul, care evita legătura dintre 
suflet și condiţionările lui materiale. Astfel, el ştie când sufletul 
se dezvoltă normal și când el degenerează; apoi dacă este să 

influențeze asupra sufletului, pentru a-i da educaţie, ştie ce mij- 
loace are să întrebuințeze; de asemeni, când sufletul este în 
stare de boală, știe la ce cauză are să atribuie boala, şi aşa în 
multe alte împrejurări. Cu cunoştinţele de astăzi nu este silit să 
invoce protecţia spiritelor bune ca să-i vină în ajutor. În aceeași 
situaţie este şi etnopsihologul. Cunoaşterea condiţiilor mate- 
riale nu-l dispensează de a face şi el cercetări asupra etnicului. 
Din potrivă, el trebuie să stea alături de antropolog şi de biolog, 
primind îndrumări de la aceştia şi dând la rândul său îndrumări, 
căci. numai prin colaborarea reciprocă a tuturor se poate ajunge 
la cunoştinţa etnicului. De aceea, cu mâhnire am luat cunoștință 
de concluzia la care ajunge distinsul profesor şi publicist, dl 
Ion F. Buricescu 7, care, după ce trece în revistă rezultatele cer- 
cetărilor antropologice asupra rasei Românilor, declară sen- 
tenţios că în cercetările antropologice nu se poate găsi un sprijin 
solid pentru cunoaşterea sufletului poporului român („Revista 
de Filosofie”, 1941, pag. 84). Singura concluzie îndreptățită, care 
s-ar fi putut da, în momentul actual al ştiinţei, este că cerce- 
tările asupra condiţiilor materiale ale etnicului românesc nu sunt 
destul de înaintate, şi mai ales că ele nu sunt sprijinite pe cer- 
cetări paralele asupra manifestărilor sufleteşti ale acestui etnic. 
“Căci, afară de colectarea obiectelor de interes etnografic, des- 
tinate muzeelor de etnografie, şi de culegeri de folklor, etnicul 
Românului n-a găsit la oamenii de ştiinţă din România ecoul 
cuvenit. El a fost luat drept pretext pentru făurirea multor spe- 
culajii metafizice, dar ca obiect de cercetare ştiinţifică, în afară 
de utilizarea lui în câteva scrieri de filologie, a fost cu totul uitat. 
Din condiţionările lui psihologice nu cunoaştem deloc tipurile 
de personalitate care domină în rândurile populației româneşti. 
Asupra tipurilor culturale istorice şi a tipurilor vocaţionale, 
avem descrierile improvizate de călătorii şi de amatorii de ro- 
mane, nu însă studii făcute metodic. În primul rând, lipseşte 
o concepţie despre fundarea etnicului, care să permită coordo- 

narea documentelor adunate până acum şi care apoi să îndru- 
meze cercetările viitoare; o concepţie care să servească omului 
de ştiinţă drept ipoteză de lucru, până la sistematizarea defi- 
nitivă a cunoştinţelor despre etnic. 

Scopul acestor pagini este tocmai de a formula o asemenea 
concepţie, absolut necesară în stadiul actual al cercetărilor 
etnologice. 


3. — Între condiţiile care întreţin existența etnicului, aceea. 
care nu lipseşte niciodată şi care cu drept cuvânt se poate numi 
fundamentală, este conştiinţa de comunitate. Fără o conştiinţă 
de comunitate nu există societate de oameni, chiar dacă socie- 
tatea este redusă la familie. Familia de oameni, fundată pe ins- 
tinct numai, poate că a existat odată pe pământ, dar nu ca fapt 
care intră în viaţa istorică a omenirii, ci ca un fapt biologic, care 
nu interesează etnopsihologia. Societatea omenească presupune 
ca având în existenţa ei funcțiunea conștiinței, care singură poate 
explica dezvoltarea limbajului şi a tehnicii de muncă. O societate 
de oameni fără limbaj şi fără o tehnică de muncă este o simplă 
societate de animale, despre care putem vorbi teoretic, dar despre 
care nu avem urmă de cum vreodată a fost constituită. În cele 
mai primitive urme rămase din epocile preistorice ale omenirii 
se recunosc caracterele vieţii conştiente. 

Între condiţiile fundamentale ale societăţii omenești, prin 
urmare şi ale etnicului, stă conştiinţa de comunitate, care co- 
ordonează actele societăţii spre unitate şi continuitate. Conşti- 
ința de comunitate nu este nevoie să fie tot timpul într-un câmp 
luminos, este destul ca ea să fie gata a interveni în orice moment. 
Primele manifestări ale ei îmbracă forma tradiţiilor religioase. 
Membrii societăţii, fie cât de primitivi, se simt în legătură de 
comunitate între ei prin cultul închinat fiinţelor supranaturale, 
în voinţa cărora ei pun soarta lor. În cuvântul latinesc „religio”” 
se păstrează chiar înţelesul de comunitate. Cu dezvoltarea vieţii 

istorice apoi conștiința de comunitate a mers lărgindu-se. Frica 
de necunoscut şi primejdia războaielor au făcut ca societăţile, 
asemănate prin origine, să se grupeze mai multe la un loc, în 
aceeaşi conştiinţă de comunitate. Din numeroasele seminţii de 
popoare care locuiau Italia s-a constituit cu timpul comunitatea 
Imperiului roman, cum s-a constituit şi Imperiul german de as- 
tăzi din seminţiile germane risipite pe teritoriul Europei centrale 
şi nordice. Primejdia războiului nu face să se nască însăşi con- 
ştiinţa de comunitate, această conştiinţă există mai dinainte în 
mod obscur la popoarele înrudite prin rasă, dar primejdia răz- 
boaielor provoacă întărirea şi clarificarea acestei conştiinţe. 
Procesul acesta istoric urmat până acum se va urma şi de aci 
înainte. Primejdiile, dimpreună cu toate celelalte împrejurări 
istorice prin care trec popoarele, aduc în conştiinţa de comunita- 
te, pe care o au membrii acestora, motive de adâncire şi de 
lărgire de orizont. Conștiinţa de comunitate evoluează astfel 
de la starea amorfă, pe care o au popoarele primitive, la stările 
din ce în ce mai luminoase și mai adânc structurate, pe care le 
găsim la popoarele contimporane. Aceste stări de evoluţie sunt 
de neapărată nevoie să fie fixate de către etnolog, fiindcă ele 
formează o ordine de ascensiune sufletească, înlăuntrul căreia 
etnicul fiecărui popor în parte poate fi definit prin locul pe care-l 
ocupă. 

Noi fixăm, ca mai principale, trei stări de evoluţie pentru 
conştiinţa de comunitate: conştiinţa comunităţii de origine, 
conştiinţa comunității de limbă şi conştiinţa comunităţii de des- 
tin. În etnicul fiecărui popor, cu lungă viață istorică, întâlnim 
câteşitrele aceste stări, nu însă într-un grad egal. Fiecare popor 
îşi are preferinţele sale, după alcătuirea ce are, din punct de ve- 
dere antropologic şi psihologic. 

Să vedem cum se caracterizează fiecare dintre aceste stări. 


Conştiința comunităţii de origine este prima în ordine istorică. 

Pe ea se fundează primele organizări sociale. Membrii acestor 
organizări, cu cât mai primitive, cu atât mai puţin numeroase, 
se consideră, ca având la originea lor strămoşi sau ocrotitori 
comuni. Zicem ocrotitori fiindcă la popoarele primitive descen- 
denţa este o noţiune puţin lămurită. Sunt şi astăzi hoarde de 
sălbatici care se consideră descendenţii unor animale sau chiar 
ai unor obiecte materiale legendare. Conştiinţa comunităţii de 
origine trebuie luată în înțeles larg. Ea se referă mai des la faptul 
ocrotirii, decât la acela al descendenței biologice. Fetişii, spiri- 
tele, strămoșii sunt puși de-a valma la origine. Această conști- 
ință de origine comună întreţine obiceiurile, ritualul cultului şi 
toate tradiţiile societăţii. Membrii poporului socotesc că orice 
abatere de la aceea ce ei au pomenit că trebuie făcut din generaţie 
în generaţie, este o ameninţare directă la existența societăţii 
însăşi. Dacă ei sunt înrudiţi prin fondul lor rasial, pe care-l pot 
şi păstra neșştirbit față de invazia elementelor de neam străin, 
organizarea lor socială poate dura atunci îndelungat fără nici o 
schimbare, făcând impresia unui mecanism instinctiv. Dar a- 
ceasta se întâmplă foarte rar. Societăţile formate numai pe baza 
conştiinţei comunităţii de origine, dacă în energia lor proprie 
nu găsesc mijlocul de a evolua, sunt destinate degenerescenţei 
şi pieirii. Acesta este cazul multora dintre societăţile de sălbatici 
care vegetează până în zilele noastre. În mod obişnuit, socie-. 
tăţile evoluează transformându-și treptat conştiinţa comunităţii 
de origine în conștiința comunităţii de limbă. Limba este instru- 
mentul care înlesneşte comunicarea între membrii societăţii şi 
prin aceasta face posibilă cultura, adică acumularea experienţei 
sociale de la o generaţie la altă generaţie. Limba apoi, pe lângă 


că îndeplineşte acest rol de instrument, îndeplinește și un ro! de 
creaţie. Ea incită pe om la inovaţii. Cu cât între membrii unui 
popor se găsesc mai multe exemplare de oameni dotați în mod 
excepţional, cu atât prin incitarea limbii se deschid înaintea so- 

cietăţii orizonturi noi. Tehnica muncii se îmbogăţeşte prin pu- 
tinţa ce i se dă de a fi fructul colaborării între oameni distanțaţi 
în timp-şi spaţiu; inteligența membrilor societăţii câştigă aripi 
ca să se înalțe; cuvântul, prin virtualităţile lui de a crea convin- 
geri,: spiritualizează tot ce întâlnește în jurul lui. Societatea 
prinde prin limbă conștiința unităţii sale de cultură, şi această 
conştiinţă are un orizont şi o potenţialitate cu mult mai vastă 
decât. avea aceea de origine. Conştiinţa comunităţii de origine 
este. prinsă pe rădăcini adânci, dar ea este oarbă cât timp nu 
vine conștiința comunităţii de limbă ca să-i dea orizont. Pe baza 
comunității de limbă, şi nu pe aceea de origine, s-au trezit în 
conştiinţa popoarelor europene aspiraţiile spre suveranitatea lor 
națională. Căci prin cultivarea limbii, un popor începe a se cu- 
noaşte, ce este şi ce poate. Creaţiile culturale sunt pentru el o- 
glindă, în care se poate vedea şi admira. Naționalismul popoa- 
relor europene din ultimul secol este produsul ideologic al stă- 
ruinţii cu care fiecare din aceste popoare şi-a cultivat limba. 
Fără primejdiile provocate de războaie, poate că această 
stare a conştiinţei de comunitate ar fi încă dominantă în Europa 
actuală. Organizația democratică a Europei de până aci chiar 
se găsea în bună armonie cu conștiința comunităţii de origine 
şi cu aceea a comunităţii de limbă. Căci pentru principiile demo-- 
craţiei nu este altă bază mai solidă decât conștiința că membrii 
unui stat sunt fiii aceluiași bun părinte, strămoş sau Dumnezeu, 
şi, în acelaşi timp, sunt cu toţii ființe cuvântătoare egal de în- 
dreptăţite: la egalitate şi libertate. Cumpăna vremurilor noi a 
voit însă altfel. Naţiunile amenințate în existența lor prin răz- 
boâie au trebuit să-şi asigure viitorul printr-o nouă conștiință 
de comunitate. Aceasta este conştiinţa comunităţii de destin. 
Originea şi limba nu sunt de aci înainte uitate, dar cad pe al 
doilea plan; pe primul plan vine voinţa naţiunii de a trăi, în- 
fruatând războiul. Membrii comunității de destin sunt aceia 
cari, având conştiinţa vieţii lor primejduite, sunt hotărâți la 

orice sacrificiu. Războaiele de astăzi sunt războaie pe viaţă şi pe 
moarte. Pentru a-şi susţine hotărârea membrii comunităţii de 
destin nu găsesc în organizarea democrată a statului un ajutor; 
dimpotrivă, mai curând o piedică. Apărarea destinului cere 
disciplină şi conducere competentă, pe când apărarea originii 
şi a limbii puteau fi lăsate pe seama improvizaţiei individuale. 
Și aceea ce este mai important din punct de vedere politic, apă- 
rarea destinului aduce o schimbare profundă în raporturile dintre 
popoare. Alianţele făcute după înrudirile de origine și de limbă 
sunt de aci înainte înlocuite cu alianțele dintre popoare apro- 
piate prin destin. În direcţia aceasta, conştiinţa comunităţii de 
destin aduce cu sine o adevărată revoluţie în politica externă a 
naţiunilor. Disciplina şi conducerea competentă, dimpreună cu 
sincera Întovărăşire de destin, sunt de acum înainte grijile care 
stau pe primul plan în politica statelor contimporane. 

Aceasta este marea răscruce de drum, înaintea căreia, dim- 
preună cu multe alte popoare europene, ne găsim noi Românii, 
astăzi. Etnicul nostru român va putea, sau nu, să suporte această 
transformare în conștiința lui de comunitate ? Fi-va el o armă- 
tură puternică pentru apărarea viitorului românesc ? 

lată tragica întrebare care se pune generaţiei de astăzi. 

Judecând după experiența trecutului, putem fi, într-o mare 
măsură, optimişti. 


4. — După compoziţia şi gradul de asimilare armonică a 
elementelor din fondul rasial, precum și după cum împrejurările 
istorice aduc pace sau război, fiecare naţiune își găseşte echilibrul 
său sufletesc într-una din combinaţiile pe care le oferă cele trei 
forme ale conştiinţei de comunitate. Grecia veche nu s-a putut 
organiza într-un stat unitar, pe când populaţia Italiei vechi a 
ajuns să organizeze marele imperiu roman, fiindcă populaţia 
Greciei vechi şi-a găsit echilibrul sufletesc în conştiinţa comuni- 
tății de limbă, care se acomodează perfect cu descentralizarea pe 

cetăţi, pe când popoarele latine din Italia, începând cu acelea 
din jurul Romei, împinse de neliniştea dela hotare, au trecut 
repede de la conştiinţa comunităţii de origine la conştiinţa co- 
munităţii de destin. Etnicul latin a favorizat disciplina armatei 
şi selecţia conducătorilor statului, pe când etnicul grecesc a 
favorizat cultura literară şi frumoasele arte. În timpul nostru, 
de asemeni, Franţa are un etnic dominat de conştiinţa comuni- 
tății de limbă, pe când Germania are pe al său dominat de con- 
ştiinţa de destin. Italia modernă s-a abătut câteva secole până 
ce şi-a transformat în cele din urmă conştiinţa etnicului său 
într-o conştiinţă de destin, alături de Imperiul german. 


Bineînţeles, evoluţia de la o formă de conştiinţă la alta nu se 
poate dirija după voie. Etnicul unui popor îşi găseşte el însuși, 
prin o evoluţie naturală, forma de conştiinţă care i se potriveşte 
mai bine. Căci, prin evoluţie, el nu face decât să se adapteze la 
pasul timpului pentru a-şi conserva existența. Dacă printre vir- 
tualităţile compoziției sale nu se află acelea necesare evoluţiei, 
etnicul rămâne ca împietrit pe loc, în forma de conştiinţă în care 
a izbutit să se aşeze. Și aceasta este tocmai una din marile tristeţi 
ale istoriei culturii omenești. Sunt popoare al căror etnic a de- 
venit refractar la o nouă evoluţie; popoare care par că şi-au 
găsit odată şi pentru totdeauna echilibrul sufletesc. 

Despre etnicul românesc nu se poate zice acest lucru. În 
sate, în special în satele de munte, este adevărat că el este pu- 
ternic ancorat pe conștiința comunităţii de origine. Obiceiurile 
legate de familie au fost şi sunt încă de o fixitate care n-are pe- 
reche la alte popoare; aceasta a şi făcut puterea de rezistență a 
satelor românești, cu toate băjeniile forțate din trecut. Dar ală- 
turi de fixitate constatăm şi mobilitate. În obiceiurile satului a 
pătruns, mulţumită acestei mobilități, ritualul religios, împle- 
tindu-se în ele într-un chip aşa de armonic, încât dă impresia 
că ritualul introdus este tot aşa de vechiu ca şi obiceiurile. Cre- 

dințele, legendele, formulele de vrajă, simbolurile folosite de 
locuitorii satelor româneşti sunt minunate încrucişări spirituale 
născute din păgânism şi creştinism, cum nu se mai întâlnesc 
nicăieri în cealaltă lume creștină. Dispoziţiile testamentare apoi, 
care sunt actele cele mai intim legate de viaţa familiei, fiindcă 
prin ele se asigură avutul urmaşilor, au fost puternic. influențate 
de credinţa religioasă. O mare mulțime de proprietari de 
moșie au ţinut să înzestreze mai curând bisericile şi mânăs- 
tirile decât pe propriii lor fii. În grija inimii lor, întărirea orto- 
doxismului era pe acelaşi plan cu continuarea familiei lor. De- 
Sigur că la aceasta a contribuit într-o mare măsură: caracterul 
Bisericii ortodoxe, care reprezintă învățătura lui Christ, în forma 
ei de la începutul creştinismului; învăţătură îndreptată spre ini- 
ma, iar nu spre rațiunea omului; dar nu mai puţin a contribuit 
la această îmbinare minunată, între obiceiul vechi păgân şi ri- 
tualul creştin, într-o bună măsură şi virtualitatea înnăscută 
sufletului românesc, de a fi primitor de inovaţie. Această vir- 
tualitate nu s-a mărginit la primirea ritualului creştin. ortodox, 
ci a avut multe alte rezultate fericite. Este recunoscută astăzi 
de toată lumea valoarea de originalitate a folklorului şi a artei 
populare din satele românești. Satele noastre nu s-au alimentat 
spiritual din rămăşiţele căzute de pe masa culturală a orașelor, 
cum a putut fi cazul în alte țări, ci s-au alimentat din aceea ce 
au produs poeții şi artiştii lor anonimi; anonimi, dar ai lor și 
numai ai lor. Evoluţia de la conștiința comunității de origine la 
conștiința comunităţii de limbă s-a produs astfel în modul cel 
mai natural în constituţia etnicului românesc. Poezia și arta 


populară, începute la sate, s-au transformat treptat prin mij- 
locirea. oamenilor de vocaţie, educați în instituţiile de oraş, 
într-o mişcare culturală naţională, care a dus la unitatea cultu- 
rală a Românilor de pe tot întinsul teritorial al Regatului român 
contimporan. 

De mai bine de un secol, etnicul românesc a depăşit cadrul”, 
sătesc şi a luat caracterele unui etnic național pe ţara întreagă, 
fundat de conştiinţa comunităţii de limbă. Vechea iubire de ; 
moşie şi de obiceiuri s-a extins asupra acelora cari vorbesc ace- | 
eaşi limbă. Patriotismul localnic s-a transformat într-un națio- | 
nalism culturai şi politic, aşteptând timpul ca să se transforme ! 
în comunitate de destin. Virtualitățile limbii româneşti au ușurat 
în mare parte această extindere rapidă. Limba românească are, 
într-adevăr, într-însa, pentru cine o cunoaște adânc, o putere de 
autodeterminare, care îi asigură dezvoltarea în contra tuturor 
influențelor străine la care poate fi expusă 8. Sunt limbi care-și 
modifică structura de la un secol la altul, fiindcă sunt robite 
influențelor care se exercită asupra lor. Limba românească, dim- 
potrivă. Ea primește cu uşurinţă inovațiile, dar cu aceeași uşu- 
rință se şi scutură de ele. Unde mai sunt grecismele de acum 150 - 
de ani, când până şi prin sate îşi vorbea lumea cu «Kir arhon», 
«ipochimen», «psihimu», «protipendadă», «kirumio»» şi altele 
multe ? Unde mai sunt franţuzismele care până acum de curând 
goniseră din saloanele bucureștene cuvintele românești ? S-au 
dus şi se vor duce încă toate, aşa cum s-au dus pe vremea lor 
slavonismele şi turcismele. Într-o legendă veche orientală se 


Spune că pământul este aşezat pe spinarea unui elefant gigantic, 
care de câte ori îşi scutură pielea dărâmă de pe pământ clădirile 
ridicate de oameni. Un asemenea elefant gigantic este pentru cul- 
tura românească limba. Suportă pe ramurile ei tot felul de străi- 
nisme, dar din timp în timp le scutură şi revine la aceea ce a fost 
cu multe secole înainte. Creatorii literari de valoare, un M. Emi- 
nescu, un Gh. Coşbuc, un A. Odobescu, un Ion Creangă, un M- 
Sadoveanu și alții scriu în limba în care au scris primii tradu- 
cători ai Bibliei în secolul al 17-lea. Geniul limbii româneşti 
își cunoaşte drumul. 

În structura limbii stă, de altmintreli, ca într-un sâmbure, 
originalitatea pe care o va arăta în viitor etnicul unui popor; 
fiindcă în această structură a limbii este dat filtrul care alege, 
din influențele mediului de viață, aceea ce se potriveşte şi se păs- 
trează şi aceea ce nu se potriveşte şi se respinge. Însușirile limbii 
pun în valoare însușirile etnicului. 

Însuşirile etnicului nostru îndrituiesc a aștepta cu încredere 
comandamentul zilei de mâine. De doi ani ni se cere adâncirea 
naționalismului fundat pe conştiinţa comunităţii de origine şi 
„de limbă, pentru a avea Românismul fundat pe conştiinţa co- 
| munităţii de destin. Obiceiurile satului ne-au întreţinut conştiinţa 
| comunităţii de origine; cărturarii şi oameniii de vocaţie ne-au 
iluminat conștiința comunităţii de limbă; este acum rândul ca 
{ să se întroneze în etnicul nostru conştiinţa comunităţii de destin 
"prin eroismul acelora ce pot purta o armă pentru apărarea ho- 
tarelor în contra barbariei năvălitoare dinspre Răsărit. Nu sun- 
„tem. la prima năvălire de barbari. Românii au fost doar de vea- 
Icuri o veşnică santinelă, pusă să apere în acest colț al Europei 
j creştinismul și civilizaţia. Datoria ne-o cunoaştem. Caracterele 
| tipului de Român se vor defini, după cum datoria, pe care o cu-! 
!noaştem, va fi împlinită. 

Când datoria va fi împlinită, atunci toate epitetele legate 
până acum de numele de Român vor fi de prisos. Va fi destul 
să se zică: în noua Europă, ieşită din focul năpraznic al războ- 
iului cel mare şi sfânt dus contra barbariei bolşevice, Românul 
și-a făurit el singur destinul. 


Pi 


CAPITOLUL I 


PROBLEMA ETNICULUI. CONSIDERAŢI! 
PRELIMINARE 


]. Obiectul etnopsihologiei. Descrierea şi explicarea 
etnicului. Etnopsihologia, ştiinţă auxiliară pentru educaţia 
și conducerea politică. — 2. Conştiinţa socială. Definiţia 
„sufletului după psihologia științifică. Viața este una. Con- 
iționarea vieţii sufletești de ordinea dinamică a faptelor 
biologice. — 3. Sufletul şi mediul său de viaţă. Rolul imi- 
taţiei în formarea etnicului sătesc. — 4. Etnicul nu este 
o biogeneză animală. Obiceiurile etnicului sătesc în ierarhia 
lor. Oamenii model în sate. Diferenţierea  etnicului prin 
cultivarea limbii. Rolul oamenilor de vocaţie. — 5. Etni- 
cul de oraş. Rolul instituţiilor culturale de oraş. Ajutorul 
dat de ideea latină pentru sustinerea etnicului românesc. 
— 6. Caracterizarea etnicului de destin. 


1. —Wtiinţa etnopsihologiei are de obiect descrierea și ex- 
plicarea condiţiilor care întrețin în mod permanent, între mem- 
brii unui grup social, conștiința comunităţii lor de origine, 
de limbă şi de destin. În grupurile sociale constituite în naţiuni, 
aşa cum le găsim în Europa, aceste trei comunităţi sunt la un 
loc, formând împreună comunitatea etnică sau naţională. Căci, 
după înțelesul etimologic, etnicul este tot una cu cute 
Diferenţierea dintre conştiințele acestor comunităţi reprezintă o 
diferențiere, nu spatială, (cf. mss. B.A.R.) ci graduală în 

dezvoltarea conştiinţei naţionale. Conştiinţa comunităţii de origi- 
ne, căreia i se mai zice comunitatea de sânge, împreună cu aceea a 
comunităţii, "de limbă sau de cultură, fiindcă prin cultivarea limbii 
se mijloceşte cultura în genere, împreună și cu conștiința comuni- 
tăţii de destin, sau de menire istorică, — sunt cele trei aspecte pe 
care le ia conştiinţa naţională în cursul dezvoltării sale. Etnicul res- 
trâns la grupuri sociale mici, cum se presupune că au fost po- 
poarele primitive şi cum mai sunt încă popoarele sălbatice de 
astăzi, se bucură numai de comunitatea de origine; etnicul în- 
tins pe naţiune ajunge însă, treptat, la conştiinţa comunităţii 
de limbă și apoi de destin. În țările europene, etnicul restrâns 
îl avem în sate; însă şi satele, fiind încorporate în state naţio- 
nale întinse, nu pot sta în afară de o comunitate de limbă și 
de destin; totuşi, ele au: cu precădere conștiința comunităţii 
de origine și de aceea. pot fi considerate aparte. Este, însă, o 
inconsecvenţă a restrânge etnicul numai la sate. Etnicul cuprinde 
poporul sau națiunea întreagă. Dacă se găsesc etnologi cari 
despart diferitele comunităţi şi consideră ca etnic propriu-zis 
numai etnicul care.se raportă la comunitatea de origine și lasă 
la o parte cultura și menirea istorică a naţiunii, aceasta nu schim- 
bă întru nimic obiectul însuși al etnopsihologiei, ci schimbă 
numai met6da de lucru. Şi aceasta îşi are o explicare destul de 
mulțumitoare. Obiectul etnopsihologiei, întins peste cele trei 
comunităţi, este în adevăr foarte vast și cere o cercetare spri- 
jinită pe o bogată documentare şi pe o excepţională pregătire 
ştiinţifică, ceea ce numai puțini pot s-o aibă. De aceea, este pru- 
dent să se introducă despărțiri și să se cerceteze deosebit etni- 
cul redus la comunitatea de origine de etnicul întins la comu- 
nitatea de limbă și destin. Inconsecvent este, însă, dacă se crede 
că psihologia etnicului trebuie să se oprească la comunitatea 
de origine, căci aceasta ar însemna că viața sufletească a et- 

nicului întins pe naţiune nu este o continuare naturală a etni- 
cului restrâns, ci este o creaţie spontană, ceea ce ar fi pe de-a-ntre- 
gul o falsificare a realităţii. 

Pentru a-și uşura sarcina, unii etnologi obișnuiesc să gru- 
peze documentările lor după natura condiţiilor care mijlocesc 
formarea conştiinţei de comunitate etnică şi propun, astfel, o 
clasificare după natura condiţiilor. Într-o primă clasă, ei aşa- 
ză condiţiile de natură fizică: teritoriul cu altitudinea și clima 
sa, bogăția solului, natura hotarelor etc.; într-o altă clasă, con- 
diţiile biologice: dispoziţiile ereditare ale rasei; într-o altă cla- 
să, iarăşi: condiţiile sociale şi de ordine spirituală etc. Şcoala 
sociologică de la Bucureşti împarte condiţiile în patru cadre: 
cadrul cosmologic, cadrul biologic, cadrul psihic şi cadrul is- 
toric; cele două dintâi denumite naturale, iar celelalte două din 
urmă, sociale *. Clasificarea, după natura condiţiilor, nu poate 
fi considerată din principiu ca o greşeală, fiindcă ea, de fapt, 
vine în ajutorul cercetărilor etnografice, mai ales când acestea 
se fac pe echipe, aşa cum se fac de şcoala sociologică de la 
Bucureşti; are numai dezavantajul că ea abate atenţia etnolo- 
gului, când acesta urmărește psihologia etnicului, de la prin- 
cipalul scop al ştiinţei lui. Scopul principal al etnopsihologiei 
este de a explica formarea conştiinţei etnicului total, național, 
iar nu la alegere, câte o faţă a acestei conștiințe. Etnopsihologia 
este menită să servească, într-un viitor apropiat, ca știință de 
bază pentru educarea şi pentru conducerea politică a naţiunii. 

biectul etnopsihologiei este mai restrâns de cum este obiec- 
tul p$ihologiei generale, care consistă în descrierea şi expli- 
carea condiţionării faptelor sufleteşti de tot felul, legate de ființa 
omului (acesta luat atât ca ființă individuală, cât şi ca ființă 
cu viaţă socială) şi este mai larg de cum este obiectul psihologi- 


* D. Gusti?, Sociologia militans (1935, pag. 48). 

ilor speciale, care se ocupă cu diferitele tipuri omeneşti din via- 
ţa socială. Faţă de psihologia generală, etnopsihologia este 
o psihologie diferenţială, fiindcă obiectul ei îl formează nu con- 
diţiile în care se produc faptele sufletești în genere, ci numai. 
condiţiile în care se produce ‘conștiința de comunitate a ti- 
pului etnic; dar față de celelalte psihologii speciale, ea este o 
psihologie generală, deoarece tipul etnic, pe care-l studiază 
ea, condiționează naşterea tuturor celorlalte tipuri.Ă Într-adevăr, 
tipurile profesionale: ucenic, lucrător, comerciant, industriaș, 
medic,. avocat, magistrat, militar etc., cum și tipurile culturale: 
cult, incult, lucrător manual, intelectual, sătean, orăşean etc. — 
nu. se pot descrie şi explica decât ţinându-se seama de tipul et- 
nic .la care ele aparțin. Chiar şi tipurile după vârstă: copil şi 
adolescent — formează obiect de psihologie numai întruatât, 
întrucât sunt încadrate în tipul etnic; căci ceea ce interesează 
pe psiholog la aceste tipuri sunt dispoziţiile lor pentru educaţie 
care este totdeauna o educaţie într-un mediu etnic, iar nu o edu- 
cație în.genere. Singurele tipuri omenești care rămân în afară, 
adică indiferente tipului etnic, sunt tipurile produse prin di- 
ferenţierea de sex şi de rasă: bărbat, femeie, rasă de Nord, rasă 
galbenă, neagră etc. — care intră în obiectul psihologiei ge- 
nefăle, sau mai curând în antropologie; toate celelalte tipuri, 
întru cât prezintă un interes din punct de vedere sufletesc, pre- 
supun totdeauna la baza lor o diferenţiere etnică. Încadrarea 
în etnic constituie pentru toate o condiţie esenţială. Ucenic, 
„medic, magistrat, militar, comerciant, industriaș, intelectual, 
cult etc. — sunt denumiri goale de înțeles atâta vreme cât nu. 
sunt raportate la un cămin etnic; adică pe cât știm unde şi cum 
işi trăiesc activitatea profesională şi culturală. 

Din definiția dată etnopsihologiei, vedem că obiectul de 


EuR al acestei ştiinţe consistă în descrierea şi explicarea 

condiţiilor prin care se întreţine, între membrii unui grup so- 
cial, conştiinţa comunităţii de origine, de limbă şi de desti 
De. cele mai multe ori, cercetarea se opreşte la simpla Pa 

criere a tipului etnic şi nu merge până ia explicarea lui. În cazu- 
rile acestea, etnopsihologul se mărginește la adunarea de docu- 
mente antropoiogice, arheologice, istorice, filologice și artis- 
tice, din care el dovedește continuitatea conștiinței de comu- 
nitate, fără ca din documentele găsite să facă aprecieri şi, mai 
ales, să facă prevederi asupra vitalităţii şi menţinerii tipului 
etnic; etnopsihologul este, astfel, mai mult un etnograf, iar idea- 
lul muncii lui este să ajungă la crearea unui muzeu etnografic 
în cuprinsul grupului sau al regiunii de etnic în care şi-a făcut 
cercetările. Dacă etnopsihologul nu se opreşte la descrierea ma- 
terialului etnic, ci pășeşte la explicarea condiţiilor, atunci această 
explicare, fără voia lui chiar, îl constrânge să analizeze mai de 
aproape corespondenţa în care se găsește conștiința de comu- 
nitate a grupului cu condiţiile în care acesta se dezvoltă; să 
aprecieze întru cât condiţiile favorizează sau periclitează tăria 
şi continuitatea conştiinţei de comunitate; ceva mai mult: îl 
constrânge să propună măsuri de îndreptare, ca o consecință 
a cercetărilor. Etnogsihologul devine astfel reformator social, 


iar rezultatele științei etnopsihologiei se încorporează ca argu- 
mente pentru susținerea unei anumite conduceri politice. Etno- 
psihologia nu este singură în acest caz. Alături de ea, şi la noi 
în ţară, precedând-o, stă sociologia *. 


* Şcoala sociologică din Bucureşti, din jurul profesorului D. Gusti» 
de la începutul ei a avut preocupări de reforme sociale. Semnificativ, în 
această privinţă, este însuşi titlul organului de publicitate de sub direcţia 
profesorului D. Gusti: Arhiva pentru știința şi reforma socială. — Comp. 
şi Sociologia militans de D. Gusti, Bucureşti. — În Germania, pentru 
mulți sociologi, sociologia este nedespărţită, este chiar încorporată poiiticii. 

Din moment ce etnopsihologia nu se opreşte la descrierea 
materialului, ci pășește și la explicarea lui, ea are atunci nevoie 
de un larg împrumut de la psihologia generală. Cunoştinţele 
acesteia sunt numaidecât de trebuință pentru a orienta munca 
etnopsihologului. Cu deosebire sunt de trebuințţă cunoştinţele 
care privesc principiile generale de metodă. Împrumutând cu- 
noştințe de la psihologia generală, etnopsihologul poate să-și 
lămurească definiția conştiinţei de comunitate, care constituie 
în ştiinţa sa o problemă fundamentală. Este conștiința de co- 
munitate un fapt sufletesc, de aceeaşi natură cu faptele sufle- 
teşti pe care le cunoaște omul individual? Această întrebare 
mulți nici nu și-o pun, deoarece au convingerea că faptele su- 
fleteşti sunt de aceeași natură, fie că ele se petrec în ființa: omu- 
lui individual, fie că ele se petrec într-un grup social; cu toate 
acestea, răspunsul cere oarecare discuţie, ba chiar o serioasă 
discuţie. El poate suna şi altfel. Cineva se poate îndoi că fap- 
tul sufletesc ce se petrece în mediul etnic este de aceeaşi natură 
cu acela care se petrece în omul individual, pe următoarele con- 
ideraţii. Faptul sufletesc presupune, atunci când el are loc în 
viața omului individual, un suflet individual, legat de un corp 
individual, adică presupune o individuaţiune care trăieşte cât 
trăieşte și omul individual; presupunere care nu-şi are loc atunci 
când este vorba de faptul sufletesc ce se petrece în grupul social, 
unde nu este suflet individual, nici corp individual, ci o succe- 
siune de suflete şi de corpuri individuale *. De aceea, unii con- 


sideră ca puțin îndreptăţită denumirea de suflet, întrebuințată 
pentru viaţa unei națiuni sau a unui neam; națiunile, neamurile, 
popoarele, societățile n-au suflete, deşi au manifestări sufle- 
teşti; manifestările lor sufletești, în orice caz, nu sunt de ace- 


* Willy Hellpach!0, Einführung in die Volkerpsychologie (1938, pag- 
106). 

caşi natură cu acelea pe care le găsim la sufletele individuale. 
Iată, prin urmare, că răspunsul nu se poate dafără discuţie, 
în ceea. ce priveşte înțelegerea conștiinței de comunitate ca fapt 
sufletesc şi deci este nevoie de a examina, în prealabil, cum îşi 
definește psihologia generală conştiinţa, pentru a vedea în urmă 
dacă şi conștiința de comunitate, pe care o găsim în grupul so- 
cial, poate, sau nu, să formeze obiect de ştiinţă. Etnopsiho- 
logia mărginită la descriere, la etnografie, este oarecum inde- 
pendentă de psihologia generală. Un etnograf poate colecționa 
o. întreagă comoară de documente asupra unui grup etnic, fără 
să simtă nevoia unei pregătiri cu cunoştinţe serioase de psiho- 
logie generală; un etnopsiholog, însă, care are pretenţia să ex- 
plice și să judece întru cât un suflet etnic se găseşte sau nu în 
condiţii favorabile de dezvoltare, nu poate să se considere dis- 
pensat. de: ajutorul psihologiei generale; dimpotrivă, — cu cât 
pretenţiile lui sunt mai mari, cu atât el trebuie să fie cu o com- 
etință mai adâncă în psihologia generală. 


2. — Cuvântul conștiință, când este întrebuințat pentru a 
denumi fapte din viaţa omului individual, are în vorbirea cu- 
rentă un înțeles aproape uniform; un înţeles, care nu egalează 
o definiţie științifică, dar care, pentru rostul ce are de îndepli- 
nit, este îndeajuns de bine determinat. Prin el se deosebeşte 
în mod lămurit aceea ce şi știința deosebeşte prin cuvântul con- 
ştiinţă, în viaţa omului individual. Înţelesul din limba curentă 
devinc însă neprecis, de-a dreptul chiar confuz, când este che- 
mat să denumească fapte din viața socială. Aci, acela care-l 
întrebuințează se găseşte într-o mare încurcătură. Nu știe, de 
la început, cum şi unde să-l întrebuinţeze. Are viața societăţii 
de oameni o conştiinţă, aşa cum are viața omului individual? 
Dacă are o conştiinţă, şi trebuie să aibă, fiindcă altmintreli 
însăși limba, care constituie organul de comunicare între oa- 


— 27 — 


C. RĂDULESCU-MOTRU 


meni, ar fi inexplicabilă ; care este forma sub care ea se mani- 
festă ? Există o conștiință socială, în afară de conștiințele in- 
dividuale, sau există numai conșştiințele individuale, fără nici 
un adaos în plus? Limba curentă întrebuințează foarte des 
cuvântul de conştiinţă socială, precum şi multe alte cuvinte 
de acelaşi fel; cum bunăoară: conștiința naţională, conştiinţa 
de clasă socială, conştiinţa colectivă, conştiinţa omenirii etc., 
la care adăugăm conştiinţa etnicului, fiindcă limba înregistrea- 
ză toate inovațiile gândirii omeneşti; îndreptăţirea acestor cu- 
vinte însă nu vine din simpla lor întrebuințare, ci trebuie să se 
facă deosebit şi în mod metodic. Dacă îndreptăţirea se verifică, 
ele se vor păstra mai departe; dacă nu se verifică, limba le va 
părăsi, așa cum a părăsit multe altele. Voim să zicem adică: 
întrebuințarea unui cuvânt nu garantează că înțelesul acestuia 
corespunde realităţii. Istoria culturii omenești prezintă des- 
tule exemple de cuvinte lipsite de vrice corespondență cu rea- 
litatea. 


Ce îndreptățește pe cineva să vorbească de o conștiință 
socială (și de celelalte conștiințe, legate de viaţa socială), ca de 
o realitate de sine stătătoare, şi acestei conștiințe să-i atri- 
buie apoi manifestări de felul acelora pe care le are conştiinţa 
individuală ? Căci în împerecherea cuvintelor „conştiinţă şi 
„socială”” se cuprind două afirmaţii. Prima că există o conş- 
tiință socială, deosebită de conştiinţa individuală, și a doua, 
că între conştiinţa socială şi conştiinţa individuală este o ase- 
mănare de natură, amândouă fiind subordonate noţiunii ge- 
nerale de conştiinţă. 


Ambele afirmaţii sunt subînțelese de acela care întrebuin- 
ţează cuvintele de conştiinţă socială, dar nu și dovedite ca ade- 


vărate. Dovedite ca adevărate ele nici nu pot fi, prin simpla ob- 
servare de sine, prin introspecţie. Introspecţia mijloceşte cu- 
noaşterea faptelor sufletești din viaţa individuală, iar nu pe a 

celor -din viața socială. Acela care vorbeşte, aşadar, de o conști- 
ință socială, în nici un caz nu poate cunoaşte din propria sa 
observare, întru cât această conștiință se aseamănă sau diferă 
de aceea internă, cunoscută lui, ci trebuie să recurgă la un rațio- 
nament, şi anume la un raționament care să depășească metoda 
de cunoaştere prin introspecţie. Din fericire, un asemenea ra- 
ționament îl poate găsi în psihologia științifică de astăzi. 
Psihologia ştiinţifică de astăzi pune, ca îndreptar cercetă- 
rilor sale, o definiţie a sufletului care face cu putință extinderea 
cunoașterii şi asupra faptelor sufleteşti din viaţa socială, unde 
cercetarea prin introspecţie este cu neputinţă. După această 
definiţie, domeniul vieţii sufleteşti începe de la condiţionările 
ei biologice şi se continuă neîntrerupt până la manifestările 
din lumina conștiinței; faptul de a fi în conștiință nu este pentru 
viaţa sufletească unica ei condiţie de existenţă, ci este numai una 
între alte multe condiţii. Viaţa sufletească are rădăcini adânci, 
dintre care până la lumina conștiinței se ridică numai câteva, 
şi încă nu dintre acelea care întreţin substratul ei permanent. 
Substratul permanent al vieţii sufleteşti se întreține de ordinea 
dinamică a condiţiilor biologice, deasupra căreia lumina conş- 
tiinţei joacă în mod intermitent. Orice fapt sufletesc, faptul, 
bunăoară al scrierii unei adrese pe plicul unei scrisori, sau al 
potrivirii pasului pentru a urca o scară, sau al scrierii numelui 
unei persoane etc., fie faptul cât de simplu, sau fie cât de compli- 
cat, este totdeauna o îmbinare de mişcări materiale şi de în- 
fățişări în lumina conştiinţei, îmbinare care nu merge după 
voia aceluia care are în conștiință faptul, ci după cum este or- 
dinea dinamică a condiţiilor din substratul adânc al vieţii su- 
fleteşti. La scrierea adresei pe plicul unei scrisori, mişcările me- 
canice ale mâinii se îmbină cu fapte de memorie conştientă: 
numele persoanei, numele stradei etc., dar în ce proporţie intră 


în această îmbinare mişcările mecanice şi în ce proporţie fap- 

tele conştiente, aceasta nu se poate prevedea de mai înainte, 
fiindcă această măsură de proporție nu se face în lumina con- 
ştiinţei, ci se impune de ordinea dinamică a substratului ascuns 
conștiinței. Dacă în momentul de a scrie adresa, peniţa nu mer- 
ge ca de obiceiu sau hârtia plicului întină cerneala etc., atunci 
proporţia faptelor de conştiinţă se va mări; de unde cu o peniță 
bună şi pe o hârtie bună, scrierea adresei se făcea în mod me- 
canic, acum se va face conştient. Şi invers, dacă adresa care este 
să se scrie, se scrie pentru a suta oară, cu o peniță încercată 
şi pe hârtie bună, de astă dată lumina conştiinţei aproape că 
dispare. De asemeni, în cazul potrivirii pasului în suirea unei 
scări, aceeaşi îmbinare de mişcări mecanice şi de acte conşti- 
ente, în proporţia dictată de substratul adânc al vieţii sufleteşti. 
Acestea, se va zice însă, sunt fapte sufleteşti prea simple, şi la 
faptele sufleteşti prea simple, mişcările mecanice joacă mare 
rol. Dar lucrurile se petrec tot aşa și la faptele sufleteşti cele mai 
complicate. Un poet care-şi ascultă inspiraţia și scrie versuri 
nu face altceva decât îmbină dispoziţii, de mult mecanizate, 
cu acte noi de conștiință. Întocmai cum omul la urcarea scării 
îşi potrivește pasul, cedând când mecanicului, când conştien- 
tului, aşa şi el construieşte versul îmbinând asonanţe vechi, 
de mult mecanizate, cu creații noi, controlate de lumina conști- 
inței. Nu este fapt sufletesc, cât ar fi de complicat, care să nu 
cuprindă în el o îmbinare de mecanic şi de conștient. Ba încă, 
este cu atât mai vădită îmbinarea, cu cât faptul este mai compli- 
cat. Faptele sufleteşti de o durată lungă, cum sunt toate faptele 
de voinţă cu premeditare, cad toate în această categorie. 


Ele sunt realizate în urma unui lung șir de momente, în care 
alternează conștiința cu inconştiența, starea de veghe cu starea 
de somn, adeseori chiar starea de sănătate cu starea de boală 
şi cu toate acestea unitatea lor, în ciuda acestei îmbinări încâl- 
cite, se păstrează până la sfârşit nealterată. În lumina conști- 

inței, faptele de voinţă apar ca dirijate de un eu conștient, care 
le mână şi le susţine tot timpul, în realitate, însă, aceea ce mână 
şi susține faptele de voință este ordinea dinamică a substratului 
biologic, fiindcă eul conştient este o realitate intermitentă. 
Ordinea dinamică a substratului biologic asigură, prin suc- 
cesiunea condițiilor, unitatea tuturor realizărilor sufleteşti. 
Dacă omul dispune de o logică a gândirii şi a faptei sale, cu toată 
intermitența conştiinţei sale, aceasta se datorează ordinii ima- 
nente din substratul adânc al ființeisale. Substanța sufletului 
său este pe aceeaşi ordine dinamică, pe aceeaşi linie de destin, 
cu întreaga viață de pe pământ. Dar cum se explică această 
ordine dinamică din viaţa sufletească ? În acelaşi fel în care se 
explică şi ordinea dinamică, prin care seasigură apariția pe su- 
prafața pământului a formelor de viețuitoare, de mii şi sute 
de mii de ani. Cum formele vieţuitoarelor de pe suprafaţa pă- 
mântului sunt ortogenetice, adică se continuă din generaţie 
în generaţie într-o direcţie care exclude întâmplarea, aşa şi 
manifestările vieţii sufleteşti. Sămânța unei plante, în virtutea 
dinamismului ei intern, produce zi după zi formele plantei 
care au rodit-o; iar dispoziţiile ereditare sufleteşti ale unui om 
produc zi după zi, prin dinamismul lor intern, pe omul de mâi- 
ne. Acelaşi destin în viața vegetală,ca şi în viața sufletească. 
Viaţa pe pământ este una; explicarea ei, sau misterul ei, de ase- 
meni. 


Această unificare a vieții de pe pământ nu trebuie luată însă 
în înţelesul că pe pământ viața sufletească este fără realitate, 
şi că numai viața vegetală, sau biologică, are realitate, căci aceas- 
ta ar însemna dualism între cele două vieţi, iar nu unificare. 


Prin unificare trebuie să înțelegem tocmai îndepărtarea dualis- 
mului care a ţinut în loc atâtea secole știința psihologiei şi în- 
locuirea lui prin identitatea de natură între biologic şi sufletesc. 
Aceea ce separă viața sufletească de viața biologică sunt numai 

condiţiile în care ele se produc, iar nu natura lor. Orice fapt 
din viaţa biologică, în anumite condiţii, poate deveni fapt su- 
fletesc, precum şi orice fapt din viaţa sufletească poate deveni 
fapt biologic, în anumite condiţii. Aczea ce a împiedicat pe ve- 
chii psihologi să recunoască această unificare era credința lor 
greşită că realitatea vieţii sufleteşti consistă în perpetua ei în- 
soţire de conştiinţă. Această credință este astăzi părăsită cu 
desăvârşire de psihologii ştiinţifici. Însoţirea de conștiință joacă 
un rol, încă un rol însemnat, dar în dirijarea vieţii sufletești, 
şi nu ca formând realităţile acesteia. Ea este pe planul fenome- 
nologic, iar nu pe cel ontologic. Vadul pe care curge viața su- 
fletească este cu mult mai adânc și mai vast de cum este vadui 
conştiinţei. Despre aceasta avem să ne convingem de îndată 
ce vom intra în analiza vieţii sufleteşti sociale, la care trecem 
acum. 


Vom analiza din viaţa sufletească socială, atât cât va fi de 
nevoie pentru înțelegerea etnicului. l 


3. — Faptele vieţii sufleteşti de ordine socială intră fără ex- 
cepție în aceeași definiție, ca şi faptele vieții sufleteşti individuale. 
Psihologia nouă, în deosebire de cea veche, integrează pe om 
în mediul său, aşa cum a făcut de mult şi ştiinţa biologiei ce 
animalul. Viaţa individuală izolată nu poate să existe, fie că 
este biologică, fie că este psihologică ; fiindcă viaţa, pe orice plan 
ar fi, presupune o acţiune reciprocă între organism şi mediu. 
“Organismul şi mediul constituiesc împreună o unitate; singura 
unitate care există de sine. Un organism, despărțit de mediul 
'său de viaţă, este o simplă abstracţie. Mediul nu trebuie înteles, 
“cum din greşeală se înţelegea înainte, ca fiind acelaşi pentru 


toate organismele care trăiesc pe pământ, ci trebuie înţeles 
ca fiind diferențiat, după nevoile fiecărui organism. Câinele 
n-are acelaşi mediu de viaţă, pe care-l are calul, sau boul, sau 

iepurele etc. Pentru câine, mediul de viaţă se restrânge la aceea 
ce interesează simţurile şi instinctele sale. Bolta înstelată a ce- 
rului, chiar şi varietatea florilor dintr-o grădină sunt pentru 
“câine inexistente; în schimb, pentru el sunt existente urmele 
-de miros pe care le lasă oamenii sau animalele care trec pe lângă 
-culcușul lui. Pentru cal, de asemeni, mediul de viață se reduce 
la aceea ce-l interesează pe el; cum se reduce şi pentru bou, 
şi pentru iepure etc. Fiecare fel de animal se întregeşte cu un 
anumit mediu, mediul care-l interesează pe el, şi care este o 
-porțiune din mediul cel mare cosmic de care se ocupă ştiinţa 
„omenească, şi care mediu, iarăşi posibil, să nu fie cel de tot mare, 
întru cât şi ştiinţa omenească aparţine şi ea unui organism, 
«care face, la rândul său, o reducere în mediul cel de tot mare. 
Mediul de tot mare nu este dat organismelor de pe pământ 
să-l cunoască. 


Cum organismul animal se întregeşte în mediul său de viață, 
şi nu poate fi înțeles decât în legătură cu acesta, aşa şi sufletul 
„omului. Mai ales sufletul omului. Luat individual, adică izolat, 
sufletul omului are o existență speculativă; este o simplă crea- 
ţie metafizică ; o existenţă reală are el numai întregit în condiţiile 
de viață ale mediului. Acest adevăr a ajuns, în sfârşit, să fie rz- 
“cunoscut astăzi de înşişi reprezentanţii de seamă ai Metafizicei. 
Martin Heidegger"! îl aşază la baza filosofiei sale, şi dimpreună 

„cu el toată şcoala filosofilor existenţialişti *. 


Sufletul omului începe să existe din momentul ee intră în 
corespondență cu mediul său de viață. El şi-a dobândit conşti- 
ința de sine, nu dintru început, ci după ce a avut conştiinţă 
«de viața din jurul său şi cu deosebire după ce a avut conştiinţă 
-de sufletele similare lui. Sau, cu o expresie, des repetată astăzi, 


* M. Heidegger, Sein und Zeit, I, Halle, 1927, p. 203 şi urm.; W. 
Mihlmann'2, Methodik der Volkerkunde, 1938, p. 99. 

omul a cunoscut pe semenii lor, pe alter, înainte de a se cunoaște 
pe sine, pe ego al său propriu. Asupra acestui adevăr nu este 
nevoie să mai insistăm; el se înţelege de la sine; este chiar de 
mirare că a fost recunoscut aşa de târziu. 


Ybrimele înfăptuiri se realizează în sufletul unui copil, după 
tipul înfăptuirilor care s-au realizat de mai înainte în sufletele 
acelora care trăiesc în același mediu cu el. Imitaţia este prima 
şcoală a creşterii sufletului. Copilul învaţă să devină om, imi- 
tând pe acei din jurul său. Regulile după care el se îmbracă, 
mănâncă, se joacă, se culcă, se închină, vorbește etc. nu sunt in- 
ventate de el, ci sunt reguli impuse de înfăptuirile oamenilor care 
au trăit înaintea lui, şi în mijlocul cărora el s-a născut. Înainte 
de a înfăptui ceva din inițiativă proprie, omul se conformează 
servil la tipul manifestărilor sufletești din jurul său. Şi se confor- 
mează, bineînţeles, fără să aibă conștiința că prin aceasta face 
un act de imitație. Regulile impuse de mediu au intrat așa de 
adânc în felul său de a fi, încât nu le mai poate deosebi de ace- 
lea care pornesc din iniţiativă proprie; ele constituiesc a doua 
lui natură, sunt obiceiurile lui. 


Între toate sufletele care trăiesc în acelaşi mediu social se 
- formează, în chipul acesta, o comunitate de simţiri și de deprin- 
deri, aşa că întreg grupul social, cu toate că este compus din 
mai mulţi indivizi, câteodată chiar din foarte mulţi indivizi, 
apare ca având un singur suflet, care se manifestă uniform; 
-şi încă, nu în curs deo viaţă de om, ci în curs de mai multe ge- 
neraţii. Apare, cu alte cuvinte, înaintea noastră un bloc de su- 
flete individuale, legate între ele prin o uniformitate de mani- 
testări externe. De la portul îmbrăcămintei și până la reacţiunile 
sufleteşti cele mai intime în caz de boală şi de moarte; de la zi- 


cătorile glumeţe, proferate în timpul danţului şi până la formu- 
leie solemne spuse în clipele hotărâtoare înaintea morţii; în 
"vorbele şi faptele, manifestate la lumina zilei, de faţă cu lumea 

toată, precum şi în cele manifestate în ascuns, departe de vă- 
zul lumii, peste tot se constată între membrii grupului un ace- 
laşi tipar sufletesc. Această comunitate de suflete o numim et- 
nic. Avem înaintea noastră un etnic ori de câte ori constatăm 
între membrii unei populaţii manifestații sufleteşti tipice, care 
se repetă din generaţie în generaţie. Etnicul poate fi restrâns 
şi poate fi întins. Cel mai restrâns, în zilele noastre, are totuși 
mărimea unui sat. Cel întins se identifică, de regulă, cu națiunea. 
Sunt însă cazuri când etnicul depăşeşte hotarele legale ale nz- 
ţiunii. Între etnicul restrâns și etnicul întins există diferenţe, 
nu însă diferenţe esenţiale. Etnicul restrâns este mai bogat în 
manifestări tipice. Etnicul întins este mai sărac în manifes- 
tări tipice, păstrează totuşi pe cele mai caracteristice. Astfel, 
în mijlocul unei naţiuni, unde se găsesc amândouă felurile de 
etnic, etnicul mărginit la sat constituie o comunitate sufletească 
cu mult mai bogată în manifestări tipice, decât etnicul întins 
peste teritoriul națiunii întregi. Această diferență se exprimă 
şi prin gradarea spiritului de tradiție. Este de mult cunoscută 
puterea pe care o are tradiţia în mijlocul populaţiei unui sat, 
în comparaţie cu aceea pe care o are în mijlocul unei populaţii 
numeroase. Cea mai bună exemplificare a etnicului se face de 
aceea prin sat. Satul este celula nepieritoare care întreţine con- 
tinuitatea etnicului. 


4. — Etnicul constituie astfel în viața societăţii omeneşti 
un complex de manifestări tipice, pe care individul le găseşte 
la naşterea sa şi la care el se adaptează fără împotrivire. El intră 


ca o verigă în lanţul unui mecanism, care şi-a început functio- 
narea înainte de el, şi care va continua-o şi după el. În aceste 
condiții, mai poate fi vorba de o conştiinţă a etnicului ? Nu este 
oare etnicul un complex de condiţionări de ordine biologică; 


fără legătură cu sufletul ? 

Jată-ne reveniţi la problema formulată mai înainte cu pri- 
vire la unificarea vieţii sufleteşti cu viaţa biologică. Etnicul este. 
un minunat exemplu pentru ilustrarea unificării de care vorbeam. 
În etnic, conştiinţa nu se arată și totuşi în el nu avem un mecanism: 
brut, nu avem nici măcar un caz de simplă biogeneză, ca în. 
societățile de animale. Nimeni nu contestă etnicului o viaţă 
sufletească ; ceva mai mult: nu-i contestă nici conştiinţa, deși: 
în manifestările lui conştiinţa nu apare. Prin urmare, o viaţă. 
sufletească, deosebit de viaţa biologică, poate să existe şi fără 
ca totuşi ea să fie însoţită de conştiinţă. Cum se învederează 
această posibilitate ? 

Într-un chip simplu, şi convingător. 

Aceluia care trăiește într-un etnic sătesc şi care toată viaţa: 
lui a repetat în mod inconştient obiceiurile din jurul său, daţi-i 
numai ocazia să se găsească înaintea unui străin, care nu se con- 
formează aceloraşi obiceiuri, ci-şi urmează legea lui; ce con- 
statăm ? Constatăm că locuitorul satului nostru, cu toate că. 
n-a practicat în mod conştient obiceiurile etnicului său, ştie 
totuşi perfect de bine ce aparţine şi ce nu aparţine acestui etnic. 
De unde răsare, acum deodată, ştiinţa lui de a deosebi ? Răsare- 
din acelaşi loc de unde răsare şi ştiinţa omului care, suind în 
mod automat o scară, se corectează la fiecare pas greşit; de unde: 
răsare şi ştiinţa omului, care, având de scris cu o peniță stricată, 
îşi corectează la fiece moment mişcările mâinii; răsare adică 
din condiţiile latente ale vieţii sale sufletești. Locuitorul satu- 
lui nostru în lunga sa practică n-a fost o simplă verigă într-un 
lanţ mecanic, n-a fost nici măcar un simplu animal dotat cu 
un mimetism instinctiv, ci a fost un suflet de om; dar care în 
tot timpul, cât a practicat etnicul, n-a recurs la conştiinţă. De. 


îndată ce însă condiţiile vieţii cer recursul la conștiință, această. 
conştiinţă se găseşte la postul său. Ascultaţi numai judecata pe 
care locuitorul nostru de sat o administrează străinului! Ne- 

practicarea obiceiurilor din partea străinului este judecată as- 
pru, uneori ca o nelegiuire şi pe motive numeroase. Conştiinia. 
etnicului nu lipseşte aşadar, ea este numai ascunsă. Când viaţa 
o cere, răsare în toată lumina. 


Conştiinţa, nu numai că există, dar ea este şi bine diferen- 
țiată. Nu toate obiceiurile etnicului stau în lumina ei pe aceeași 
înălţime. Unele sunt mai imperative, așa că vina aceluia care le 
calcă este mai mare, iar altele sunt oarecum facultative. În struc- 
tura. etnicului durează o adevărată ierarhie, o ierarhie care nu 
este aceeaşi la toate naţiunile. Sunt naţiuni care ancorează. 
etnicul lor pe ritualul ceremoniilor mortuare, şi sunt naţiuni 
care-l ancorează pe sărbătorile calendaristice şi pe tehnica mun- 
cii; fiecare naţiune își are ierarhia sa de valori etnice, după rasa, 
trecutul şi poziția sa geografică. Numai cine cunoaște această 
ierarhie înţelege pentru ce fiecare naţiune își are barierele sale 
speciale în oprirea unei influenţe străine. În conştiinţa etnicului 
este dat implicit un criteriu de cunoaştere a unei populaţii. 


Aceasta este prima formă sub care apare conştiinţa etnicu- 
lui, conştiinţă datorită faptului că etnicul este negat prin o 
arătare contrară lui. Este forma cea mai strâns legată de viața 
etnicului. Este armatura de defensivă pe care şi-o creează acesta, 
în mod aproape instinctiv. De la această formă au împrumutat 
primele legiuiri omenești caracterul lor negativ. Să nu furi; 


să nu minți; să nu ucizi, să nu-ţi faci chip cioplit pentru a te 
închina lui etc. Legi pentru aceea ce nu trebuie să faci, iar nu 
pentru aceea ce trebuie să faci; fiindcă pentru ceea ce trebuie 
să faci legile sunt de mai înainte date de etnic. 

Pe lângă această formă negativă, conştiinţa etnicului ia şi o 
formă pozitivă. Aceasta de a doua prezintă mai multe variante 
şi este pentru psihologia etnicului de un mai mare interes. Ea 
este oarecum armatura ofensivă, prin care etnicul năzuieşte să-şi 

cucerească un loc sub soare. Ea a atras cu deosebire atenţia 
cercetătorilor etnologi *. 


Să examinăm câteva din principalele variante în care ea 
se prezintă. 

În fiecare mediu etnic practicarea manifestărilor tipice nu se 
face în mod absolut uniform. Chiar în mediul restrâns al unui 
sat sunt locuitori cari practică obiceiurile cu mai multă nobleţă 
decât alţii. În atitudinea lor, în gesturile şi în vorbele lor, este 
ceva care-i distinge de ceilalți şi care constrânge pe ceilalţi să-i 
ia drept modele. În satele româneşti, acest lucru se observă 
foarte uşor şi foarte des. Locuitorii cari trec drept modele nu 
sunt cei mai bogaţi, nici cei cu influența politică, nici cei mai 
instruiți. Dimpotrivă. Modelele sunt alese dintre aceia cari 
au un prestigiu aparte de curățenie sufletească, sau, cum se 
zice deseori, de omenie. În satele românești acest prestigiu 
aparte este legat totdeauna de vechimea la care se datează fa- 
milia omului. Prestigiul îl au de drept băştinaşii. Cei nou-ve- 
niți: în sat, oricâte însuşiri personale ar avea, sunt totdeauna 
nişte venetici. Ei reuşesc cu greu să-şi ia neveste și chiar să-şi 
facă prieteni credincioşi în rândul celor de baştină. Prin această 
distincţiune concedată modelelor se introduce în conştiinţa 
etnicului o portiţă pentru inovaţii. Nu intră pe această portiță 
prea multe şi prea însemnate inovaţii, dar totuşi intră câteva. 
Dacă un venetic îmbracă haina altfel de cum este dat s-o îm- 
brace, sau dacă în biserică se comportă altfel de cum este obi- 
ceiul, sau dacă face cine ştie ce abatere de la ceremonialul înmor- 
mântării, locuitorii satului privesc cu curiozitate, poate şi râd; 
de emoţionat nu se emoționează nimeni. Dacă însă un băşti- 


* A se vedea lucrările lui Malinowski B. 1, Rivers W. H. R. “4, Sbi- 
rokogoroff S. M.15, Steinmetz S. R.1%, Thurnwald RY ș.a., cu toate că în mai 
toate se dă preferinţă etnicului de la popoarele sălbatice. 

naş face asemenea lucruri, satul întreg este în fierbere; şi despre 
un aşa eveniment vorbesc locuitorii lui nu o zi, două, ci luni şi 
ani de zile. Dar inovațiile produse de locuitorii model nu sunt, 
la drept vorbind, inovaţii în obiceiurile satului, ci numai potri- 
viri de atitudine în practicarea obiceiurilor. În fond etnicul 
rămâne neschimbat. Aceea ce se schimbă în el este partea con- 
venţională, gradarea lui, şi până la un punct, eleganța. La bo- 
tezul copiilor, la nunţi, la pomenirea morţilor, la sărbătorile 
mari etc. este obiceiu să se facă cheltuieli şi schimb de plocoane ; 
fondul acestui obicei rămâne neatins de inovațiile locuitorului 
model, dar poate fi atins în ceea ce priveşte măsura şi fudulia 
până la care se ridică suma cheltuielilor. Prin atitudinea locui- 
toriler model suma poate fi urcată sau scăzută, trâmbiţată, 
zgomotos sau ţinută sub tăcere. Sunt sate în care cheltuielile 
de botez şi de nuntă constituiesc o adevărată catastrofă pentru 
bugetul familiei săteanului, şi sunt sate în care aceste cheltuieli 
sunt cumpătate. Acestea din urmă au norocul de a avea în mij- 
locul lor modele prețioase. Interesant este apoi de văzut raportul 
dintre influența locuitorilor model şi ierarhia obiceiurilor din 
structura etnicului. Care parte din etnic cade sub influența 
modelului şi care, nu ? Căci model pentru practica întregului 
etnic nu există. Locuitorul băştinaş este luat ca model şi imitat 
în practica obiceiurilor legate de viața familiei, iar în restul 
celorlalte obiceiuri, alţii sunt mai influenți ca el. În practica 
vrăjitoriilor, a farmecelor şi a medicamentărilor la boală, el 
este întrecut de toate babele satului. Adeseori el nu dă tonul 
nici în practica obiceiurilor în legătură cu munca. Foarte rar 
iarăşi atitudinea lui impune în alegerea şi aprecierea cântece- 

lor și a produselor artistice. Influenţa lui este importantă prin 
aceea că se raportăla obiceiurile care fac parte din substratul 
primitiv al etnicului, la tradiţiile de familie. Când tradiţiile: de 
familie sunt slăbite într-un sat, atunciaci şi prestigiul băștina- 
şului este pierit. Satele, cu locuitorii de amestecătură, nu pun 
preţ pe o conformare exactă a ceremoniilor de astăzi la cele 
din trecut. De aceea, în asemeni sate, improvizările la ceremo- 
niile de la naștere, de la botez, de la nuntă nici nu sunt obser- 
vate, iar întrucât conformarea nu este cerută, dispare şi rolul 
modelului. Acesta este cazul tuturor oraşelor. 


O altă formă, în arătarea conștiinței etnicului o oferă pro- 
ducţia literară. Limba este pentru grupul social sătesc un simplu 
mijloc de comunicaţie între membrii săi. Aceștia n-au la început 
nici o conştiinţă despre funcțiunile şi mai ales, despre funcţiu- 
nile creatoare ale limbii. O vorbesc, așa cum au vorbit-o moșii 
și strămoșii lor. Când însă vine împrejurarea să o audă, scân- 
teind de imagini și de înțelesuri noi, în gura povestitorilor și 
a cântăreților de talent, atunci limba pentru ei nu mai este un 
simplu mijloc de comunicaţie, folosit în mod mecanic, ci este 
o vrajă care le leagă gândurile şi simțirile într-o admiraţie comu- 
nă. La ospeţe, la şezători, la horă și la toate serbările locuitorii 
satului, prin admirarea plăsmuirilor literare, iau cunoștință de 
comunitatea lor culturală. Ceva mai mult: deodată cu această 
cunoştinţă încolțește în sufletul fiecărui locuitor al satului în- 
crederea în virtualitățile propriei sale energii. În plăsmuirile 
limbii stau ascunse dorințele, iar dorințele întreţin îndemnul 
spre activitate. În literatura populară stă chezășia avântului 
eroic de mai târziu, la care tinde orice etnic de destin. 

Un sprijin imediat la formarea conștiinței etnicului îl dau 
oamenii înzestrați cu însuşiri excepționale de inteligență și de 
caracter, şi pe care îi numim oamenii de vocaţie. Aceştia se nasc 
într-o proporţie mică, dar constantă în rândurile fiecărui po- 
por: câteva exemplare la zeci de mii de născuţi într-o generație, 
a popoarele de rasă superioară, iar la popoarele de rasă in- 
ferioară i, câteva exemplare la sute de mii şi chiar la milioane 
de născuţi, căci natura este foarte zgârcită cu oamenii de vocaţie, 
Prin aceşti oameni de vocaţie, cari duc în sufletul lor grija pentru 
viitorime, îşi asigură etnicul diferențierea cerută de condiţiile 


imorale şi materiale. 
Etnicul sătesc este prea restrâns, ca populaţie, pentru a-și 


asigura. prin oamenii săi de vocație diferenţierea cerută. El este 
constrâns să se ajute cu împrumuturi făcute de la un etnic 
mai întins şi pe care-l găseşte în oraşele cu care are raporturi 
de comunicaţie. Astfel, sprijinul pe care-l dau oamenii de vocaţie 
la formarea conştiinţei etnicului sătesc nu: este direct, ci este 
indirect, dat pe calea oraşului. Tot ce se adaogă la conștiința 
etnicului sătesc, peste practica obiceiurilor legate de instituția 
familiei şi peste aceea ce artişti populari reuşesc să trezească 
în sufletul locuitorilor de sat, este datorit împrumuturilor din 
afară. În ţările europene, aceste împrumuturi sunt obligatorii. 
Căci în Europa, precum şi în unele țări din celelalte continente, 
fiecare sat îşi are şcoala şi biserica sa, care nu sunt altceva decât 
instituţii puse în serviciul împrumutului obligatoriu pe care sa- 
tul trebuie să-l facă de la oraş. Prin acest împrumut obligatoriu 
fiecare ţară urmăreşte unitatea sa etnică, aceea ce în zilele noas- 
tre este un lucru îndreptăţit, atât din punct de vedere politic, cât 

şi din punct de vedere cultural. Un etnic, curat sătesc, este, prin 
urmare, greu de întâlnit în ţările cu o cultură înaintată. 


5. — Etnicul întins, prin mijlocirea oraşelor, pe întreg .teri- 
toriul unei naţiuni, pierde din caracterele originare ale etni- 


cului sătesc. Conformismul omului la tradiţie, şi în special la 
ritualul ceremoniilor de familie este în noul etnic slăbit, dar în 
schimb intră în acest etnic nou preocupări de. o ordine mai 
înaltă. Prin instituţiile culturale ale oraşului, oamenii de vocaţie 
găsesc prilejul să lărgească orizontul. conștiinței comunităţii 
săteşti. Ei transformă înrudirea de origine în conştiinţă naţională. 
Familia nu mai este mărginită la bătrânii satului, ci se întinde 
dincolo peste veacuri la originile naţiunii; limba, de asemeni; 
destinul, de asemeni. În instituţiile de oraș, după care apoi 
se vor lua şi instituţiile satului, preocuparea merge spre totali- 
tatea naţiunii, care apare ca o ființă de sine stătătoare deasupra 
oamenilor luaţi individual. Naționalismul modern este produ-. 
sul muncii culturale din instituţiile orașului. Progresul lui a 
mers paralel cu progresul acestor instituții. 

Etnicul satului românesc a fost însă mult timp lipsit de spri- 
jinul oraşelor, fiindcă oraşele posedând instituţii culturale erau. 
în Țara românească puţine, şi apoi şi acelea care erau aveau 
instituţii culturale în limbă şi în -sprijin străin. Este drept că. 
etnicul satului românesc era destul de adânc înrădăcinat, şi de: 
aceea a putut rezista multe secole de-a rândul, dar izolarea. 
lui totuşi ar fi sfârşit prin a-l nimici, dacă această vitregie a soar- 
tei s-ar fi prelungit prea mult. Din fericire, înainte ca instituţiile. 
culturale româneşti să intre în rolul lor, el a fost ajutat dintr-o. 

dată şi în împrejurări care n-au seamăn în istoria lumii. Credința 
în latinitate și cu aceasta dimpreună prețuirea nobleții de ori- 
gine a neamului românesc au adus ajutorul mântuitor. Desco- 
perirea originii neamului românesc în glorioasa Romă antică 
a fost pentru etnicul sătesc de până aci mai mult decât o învio- 
rare; a fost pentru el o viață nouă care dintr-o dată o lărgit con- 
știința lui până la orizontul de conştiinţă naţională. Noi acei 
de astăzi, cari suntem născuţi în orizontul conştiinţei naţionale, 
abia ne putem închipui îmbărbătarea produsă în sufletul co- 
munităţii româneşti de această descoperire. Numai recitind 
cronicile şi cărţile scrise pe vremea veche şi identificându-ne 
cu sufletul celor ce le-au scris, putem să ajungem la o înţelegere. 
Ne dăm seama atunci că tot ce stă scris în aceste cărţi şi cronici 
porneşte din inspiraţia unei revelații. Țara de până aci, oropsi- 
tă şi aruncată în drumul răilor, se revelă în ele ca post desanti- 
nelă al civilizaţiei; limba, nevrednică până aci să servească 
la tipărirea cărților sfinte, devine o limbă dulce şi melodioasă, 
care” așteaptă să fie curăţită de străinismele ce au năpădit-o; 
neamul obidit ajunge acum înrudit deodată cu neamurile mari 
ale Europei şi chemat la un măreț destin. Credinţa în latinitate 
dă lumini noi şi motive noi de reforme. Prin argumentările cele 
mai variate se urmăreşte unitatea tuturor Românilor pe baza 
originii lor latine. Izolarea satelor era astfel înlăturată. Până 
ce instituţiile culturale ale oraşului să păşească la tipărirea căr- 
ilor utile poporului, grăbesc a le tipări răzleţii oameni de vo- 
cație sub inspirația crezului latinist. Românul are o limbă 
frumoasă; are o literatură de valoare şi are un viitor politic 


Reny | ati 


C. RĂDULESCU-MOTRU 


strălucit; -fiindcă înainte de toate el este de origine nobilă la- 
tină 1%. Ca o chemare la o nouă viață îşi face arătarea acest crez 
mai întâi, pe la jumătatea secolului al XVII-lea, în scrierile lut 
Grigore Ureche % şi Miron Costin 2. „Limba noastră din multe 
limbi este făcută şi ni este amestecat graiul nostru, măcar că 
de la Râm ne tragem””, — scrie Grigore Ureche în cronica sa. 
Iar Miron Costin, după ce descrie cât de măreț a fost trecutul 
Imperiului roman, unde neamul Moldovenilor își află strămoşii, 
exclamă plin de mândrie către cititorii săi, Moldoveni: ,,Cau- 
tă-te dară acum, cititorule, ca într-o oglindă şi te privește de 
unde eşti, lăpădând de la tine toate celelalte basne, câte unii au 
însemnat despre tine, de neșştiință rățăciţi, alții de zavistie, care 
din lume între neamuri n-a lipsit niciodată; alţii din băigăite 
scripturi şi deşarte”?. Pe urmele lui Miron Costin vin apoi Di- 
mitire Cantemir 22 și Stolnicul C. Cantacuzino 2%, unchiul lui 
Constantin Brâncoveanu 24. După secolul al XVII-lea ţara cade 
sub influența grecismului. Crezul latinist răzbate totuşi la lu- 
mină şi încă mai convingător. La 1787 Ienache Văcărescu 2% 
scrie în prefața de la prima ediţie a gramaticii sale: „De la primii 
fii ai coloniștilor lui Traian a început a se dejghina limba, căci 
fiind Daci împreună locuitori cu dânşii, Sârbii şi Bulgarii ve- 
cini, atâtea limbi deosebite şi a lor (a fiilor de colonişti) fără 
gramatică, ce urma să fie alt la limba noastră, decât aceea ce 
vedem astăzi ? Căci de ar fi fost măcar un dascăl de gramatică, 
astăzi am grăi toţi limba latinească sau italienească, cu carele au 
venit acei stăpânitori de atunci”. Argumente, desigur, naive, 
dar care arată cât de neţărmurită era credinţa în latinitate. 
Tot în acelaşi sens Radu Tempea 26, din Sibiu, în prefața gra- 

maticii sale din 1797. „Cât a stat Dacia sub sceptrul Împărăției 
romane, Românii latineşte sau râmleneşte au vorbit. Iar mai 


a 


târziu limba s-a amestecat’. Apoi Samuel Clain ” în „Istoria 
Românilor” tipărită la Buda în 1800, precum şi istoricii din 
timpul său Gh. Şincai % şi Petru Maior 2% scriu cu același en- 
tuziasm de originea şi trecutul neamului românesc. În i856 
litereie chirilice sunt înlocuite cu cele latine 30, şi în același timp 
ca o completare, o întreagă şcoală de filologi se puse pe lu- 
cru, ca să scoată cât mai neîntârziat din ortografie şi chiar din 
dicționarul limbii române orice urmă de element nelatin. A 
trebuit să vină războiul Independenţei şi proclamarea Regatu- 
dui din 1881 pentru ca zelul latinist să se domolească, şi ca nea- 
mul românesc să dobândească încrederea că el valorează şi 
prin firea sa proprie, nu numai prin nobleța descendenţii sale. 
Vasile Alecsandri publicase incă de la 1867 în ediţie completă 
poeziile populare, ca pe nişte modele de frumuseţe, fără să ape- 
leze ja paternitatea latină; Titu Maiorescu?! susține o orto- 
grafie fonetică şi atacă şcoala lui Simion Bărnuţiu %, care pro- 
punea pentru organizarea Statului român modelul republicii 
antice a Romei; istoricii cei noi pun, din ce în ce, în mai multă 
iumină popoarele din vechea Dacie, atribuindu-le o parte 
însemnată în constituirea poporului român; un mare număr 
de publicişti, începând cu genialuil Mihai Eminescu, vorbesc 
mai puţin de latinitate şi mai mult de autohtonia Românilor, 
de Geto-Daci şi de Românism... % Credinţa în latinitate sfâr- 
şeşte prin a pierde actualitatea pe care o deţinea odinioară. 
Dar cu pierderea actualităţii, ea n-a pierdut şi locul de cinste 
pe care-l deţine, şi-l va deţine totdeauna, în istoria neamului 

românesc.” Fără credinţa în latinitate nu s-ar fi putut forma, din 
conştiinţa etnicului românesc, conştiinţa naţională a poporu- 


lui românesc de astăzi. 


6. — La conștiința naţională, fiecare popor ajunge în inter- 
vale de timp diferite, unul mai repede, altul mai încet, toate însă 
au calea trecerii aceeaşi. Etnicul strâns legat de configuraţia 
teritoriului şi de moştenirea biologică se ridică, mai întâi, prin 
tradiţiile de familie şi prin obiceiurile practicate din tată în fiu 
la conştiinţa comunităţii de origine. În etnicul ce! mai restrâns, 
conştiinţa acestei comunități iese la lumină, cel puţin ca o apă- 
rare în contra străinului. Apoi etnicul prinde a lua conştiinţă 
de comunitatea de limbă. În literatura populară avem aurora 
acestei conştiinţe. Odată conştiinţa comunităţii de limbă în- 
firipată, etnicul îşi are pregătită calea de trecere spre naţional. 
Limba este instrumentul cel mai de seamă al acestei treceri, 
fiindcă ea înlesneşte colaborarea oamenilor de vocaţie din cu- 
prinsul unei țări în instituţiile de cultură ale oraşelor. Instituţiile 
de cultură pregătesc, la rândul lor, conștiința comunităţii de 
destin, şi cu aceasta se desăvârșeşte conştiinţa naţională. 

Această evoluţie de la conştiinţa comunităţii de origine la 
aceea de destin face să înțelegem rolul deosebit pe care-l au 
aceste trei conştiinţe în conducerea politică a popoarelor de 
astăzi în ceea ce priveşte educația cetățenească şi organizarea 
propagandei de stat. Conştiinţa etnicului de sat, fiind izvorâtă 
din condiţii geo-biologice, este greu de influențat. Ea se pleacă 
cu greu la intenţiile educatorului și ale propagandistului. Ră- 
mâne neschimbată, ca o piatră de temelie. Greu de influenţat 

este și conştiinţa etnicului cu privire la limbă. Frumuseţile une: 
limbi nu se pot da cu împrumut pentru a fi gustate, dincolo de 
hotarele ei naturale. Şi ca şi frumuscţile limbii, tot aşa sunt şi 
originalităţile culturii unui popor. Dacă din snobism capodo- 
perele sunt admirate astăzi peste întreg pământul, cu adevă- 
rat rodnice însă, adică cu adevărat seminţe spirituale, din care 


să răsară noi opere de valoare, capodoperele nu sunt decât în 
tara de origine. Dintre toate, singura influențabilă este conști- 
inţa comunităţii de destin, care vine cea din urmă. 

Conştiinţa comunităţii de destin izvorăște din marile ho- 
tărâri prin care trece o naţiune în decursul vieţii sale istorice. 
Războaiele; revoluțiile; alianțele de arme; trădările... adică 
faptele care hotărăsc de soarta naţiunii. Aceste fapte sunt pe 
planul transcendental al libertăţii și nu se pot prevedea, fiindcă 
ele sunt condiţionate de factori necontrolabili: înmulţirea popu- 
laţiei, schimbările de vecinătate, schimbările în cursul is- 


toric al culturii omenești și altele ca acestea. Astfel, destinu! 
neamului românesc a fost hotărât, în direcţii diferite: după 


amenințările popoarelor vecine, ale căror interese au fost schim- 
bătoare; după principiile călăuzitoare ale politicii europene și, 
în sfârşit, de aci înainte, după pacea care se va încheia la sfâr- 
şitul marelui război început la 22 iunie 1941 de către Marele 
Imperiu German contra Uniunii Sovietelor Ruse, la care s-a 
aliat și România %. Comunitatea de destin este astfel schimbă- 
toare, pe când comunitatea de origine și comunitatea de limbă 
(Şi când zicem limbă, zicem cultură în genere) sunt stabile, 
Etnicul românesc, precum şi al oricărui alt popor, consistând 
în conştiinţa câtortrele comunităţi, este, așadar, stabil prin baza 
sa şi mobil prin ultima sa desăvârşire. În muzeele etnografice 

de aceea pot figura în număr mare documentările de la bază: 
pentru obiceiuri, pentru ceremonii, pentru tehnica de muncă, 
pentru începuturile de cultură etc., dar nu şi pentru manifes- 
tarea conştiinţei de destin. Aceasta din urmă, strâns legată de 
actualitate, este greu de prins în forme tipice. Sunt etnopsi- 
hologi cari, din această pricină, renunţă la manifestarea con- 
ştiinţei de destin şi se mulțumesc cu manifestarea etnicului 
în înţeles restrâns, fiindcă ei socotesc că prin aceasta 
din urmă se caracterizează într-un mod mai lămurit individuali- 
tatea unei naţiuni. Noi credem că această separare este o 
inconsecvenţă. ÎIndividualitatea unei naţiuni nu se caracteri- 
zează pe deplin prin manifestările ei neschimbătoare, ci prin 
toate manifestările cerute de destinul ei. 


CAPITOLUL il 


ETNICUL ROMÂNESC. COMUNITATE DE 
ORIGINE, DE LIMBĂ ŞI DE DESTIN 


]. Satul românesc la prima vedere. Unilormitatea lui 
nu este datorită instinctului de imitație. — 2. Greşita teo- 
rie a unei gândiri magice, opusă gândirii logice. — 3. Punc- 
tul de vedere al etnopsihologiei, alături de acela al antro- 
pologiei şi sociologiel. — 4. Înţelesul pe care-l are „lu- 
mea”? În mintea săteanului. Etnicul se caracterizează fi- 
nând seamă ae toate mamfestările lui. Sunt unilateraie 
caracterizările care ţin seamă numai de etnicul sătesc. — 
5. Eul colectiv al satului. — 6. Condiţiile pentru cons- 
tituirea unei bune hărţi etnografice. Înnoirile în tehnica 
muncii săteşti. Lupta lor cu tradiția. Sărbătorile. Întovă- 
răşirile dintre săteni. — 7. Aşa-numita pasivitate a săiea- 
nului. Etnopsihologia și practica educaţiei. — 8. Limba, 
ca Jactor în constituirea nalumnilor moderne. Greutățile 
intâm pinate în trecut la cultivarea limbii românești. Urmele 
lăsate de aceste greutăţi. — 9. Noţiunea de destin În ști- 
ința contimporană. Cauza specială pentru producerea co- 
munităţii de destin. Ea poate diferi de la un secol la altul. 
Nevoia de conducător politic în etnicul de destin. — 10. Ayan- 
tajele pe care le are studiul etnicului din întreitul punct de 


vedere : al originii, al limbii şi al destinului. 

1. — Cine intră într-un sat românesc, mai ales într-unul! 
de munte, chiar de la prima vedere, după așezarea caselor, ri- 
sipite sau adunate la un loc, în linie dreaptă sau puse într-o 
configuraţie geometrică, îşi dă seama de felul ocupaţiei locuito- 
rilor şi, într-o mare măsură, de vechimea aşezării lor *; dar, în 
același timp, el îşi dă seama, din toată înfăţişarea satului, că lo- 
cuitorii acestuia sunt înrudiţi între ei prin origine. Vede casele 
construite în același stil şi aproape din același material; de ase- 
menea, îngrădirile cu poarta din jurul casei; apoi, coşera vitelor, 
pătulul şi celelalte mici acarete. Micile deosebiri de la o casă la 
alta stau în raport cu avutul proprietarului şi privesc mărimea, 
iar nu caracterul înfățișării. Casa omului înstărit este mai lar- 
Să şi mai înaltă, ferestrele şi uşile ceva mai regulate, cerdacul 
mai spaţios, pe când casa omului sărac este mai pitică şi mai 
strâmtă, dar în total aspectul este acelaşi. Acela care locuieşte 
în una, ca şi acela care locuiește în cealaltă par a fi copilărit 
împreună în aceeaşi casă părintească, fiindcă amândoi au ace- 
laşi simţ gospodăresc, acelaşi gust şi aceleaşi obiceiuri în miş- 
cări şi odihnă. Dacă în sat se zăresc, ici şi colo, câteva case 
-de zid, construite în alt stil şi din alt material, acei cari locuiesc 
în ele sunt străini sau săteni umblaţi pe la oraşe şi îmbogăţiţi 
prin comerţ ori moştenire. Aceeaşi impresie o lasă şi privirea 
îmbrăcămintei. Când este vară, uniformitatea portului iese 
şi mai mult în evidenţă, fiindcă îmbrăcămintea este mai sumară. 


* Comp., pentru satul român din Transilvania şi Banat, studiile prof. 
Romulus Vuia, rezumate în volumul La Transylvanie, Col. Academia 
Română, 1933 ; pentru problema însăși a satului, publicaţiile şcoalei socio- 
logice din Bucureşti, în special monografiile satelor Nerej, Drăguş, Clopo- 
tiva, precum şi anchetele în 50 de sate românești făcute de echipele regale 
studențești, sub direcţia dlui profesor D. Gusti (Biblioteca de Sociologie, 
Etică şi Politică). Contribuţii preţioase asupra aşezării satelor româneşti, 
în cărţile de geografie ale dlor profesori S. Mehedinţi %, V. Mihăilescu? 


ş.a. 

Dar şi iarna diferenţa nu este tocmai mare. Căciula, cojocul, 
iţarii, opincile, la bărbaţi; cârpa de pe cap, haina sub care se 
vede cămaşa cu râuri şi zavelca, opincile, la femei, sunt croite 
la fel, fiindcă ele îmbracă oameni care au gustul și nevoile de 
confort la fel. Mici variaţii se găsesc și la îmbrăcăminte, așa cum 
se găsesc la locuinţe. Aceia dintre sătenii trăiţi pe la orașe au 
împrumutat câte ceva din portul orășenilor. Tinerii cari au fost pe 
la orașe vin de aci cu pălărie, cu vestă, cu surtuc pe care le pun 
la zi de sărbătoare şi mai ales la horă, modul însă cum le poartă 
nu schimbă nici ta ei ţinuta totală, care rămâne la fel cu a ce- 
lorlalţi. îmbrăcămintea, ca şi casa, nu caracterizează pe indi- 
vidul care le posedă, ci caracterizează satul întreg. Fiecare sat, 
după regiunea în care se află, își are modelul său de casă şi de 
îmbrăcăminte. 


Această uniformitate își are explicarea în comunitatea de 
origine a satului. Generaţie după generaţie, locuitorii satului 
continuă a-şi construi locuinţele și a-și confecționa îmbrăcămin- 
tea după același tipar. Şi tot astfel, generație după generaţie, 
îşi păstrează obiceiurile, credințele și până şi superstiţiile. De 
la prima vedere, acela care intră în sat are impresia că se află 
înaintea unei uniformităţi produse în mod mecanic, prin imi- 
taţie. Copilul imitează pe tatăl, și aşa, în decursul timpului, 
toată lumea din sat ajunge la acceaşi înfățișare. Această primă 
impresie de uniformitate mecanică a și fost considerată de mulţi 
etnografi și sociologi ca un fapt indiscutabil, pe care ei şi-au 
fundat apoi teoria imitaţiei pentru explicarea etnicului. Expli- 
carea este şi la noi în România aproape curentă. În lipsă de etno- 
grafi, de cari avem foarte puţini, culegătorii de folklor, bazaţi 


pe generalizările sociologice ale lui F. Tânnies% şi E. Durk- 
heim 3%, socotesc că etnicul sătesc, întocmai ca şi etnicul popoa- 
relor primitive, este un produs biologic, care apără pe locuitorii 
satului, aşa cum instinctul apără pe animale. Tânnies, în special, 

prin deosebirea ce face între comunitate şi societate *; cea din- 
tâi izvorâtă din voinţa speciei, iar cea de a doua, din voinţa 
omului ca persoană conştientă, a încurajat printre folkloriştii 
noştri răspândirea acestei păreri. Ea este răspândită chiar între 
puţinii noştri etnografi. G. Vâlsan 40, dacă nu o susţine pe faţă, 
îi aduce totuşi multe argumente în sprijin **. Părerea este, de 
altfel, seducătoare prin simplitatea ei. Sociologul nostru Tra- 
ian Brăileanuîi, într-o scriere voluminoasă despre „Teoria 
comunităţii omeneşti”! (1941), o ia ca adevăr fără să o discute 
măcar. Teoria este, totuşi, nu numai discutabilă, dar eronată 
pe de-a-ntregul. 

Imitaţia curat mecanică, sau asemănată cu funcţia instinc- 
tului, nu există la om, decât ca fapt întâmplător şi fără urmări 
pentru viața sufletească. În timpul unei conferințe plicticoase 
bunioară, se poate repeta de unul, ori de mai mulţi, căscatul 
nereținut al unei persoane din asistență, sau un strănut, sau un 
gest izolat, dar o repetare mecanică de mişcări complicate, 
fără intenţie voită, aceasta este o imposibilitate. Copilul care 
călăreşte pe băț şi repetă toate gesturile şi strigătele omului 
matur, nu imitează mecanic, ci organizează intenţionat miş- 
cările și strigătele sale pentru a-și da înfăţişarea de om matur, 
adică adaptează după slaba lui pricepere imitaţia la un scop. 
Dacă scopul îi rămâne neînțeles, imitarea nu se face. Nu s-a 
născut încă pe lume omul care să imite fapte neînţelese, adică 
fapte care să nu corespundă unei intenţii. La popoarele primitive 
sunt cazuri în care se imită animalele, dar niciodată fiindcă 
mișcarea animalelor se impune în mod mecanic, sau instinc- 
tiv, ci fiindcă omul primitiv crede că imitând pe animal poate 
înşela sau. poate să-și însușească puterea lăuntrică a acestuia. 
Imitaţie pentru imitație nu se poate produce decât prin sugestie, 


* F. Tönnies, Gemeinschaft und Gesellschaft, 1935. 
»+ G. Vâlsan, O știință nouă, etnografia, Cluj, 1927. 

dar aceasta este fără urmări în viaţa sufletească. În orice caz, 
n-am putea susține că uniformitatea etnicului este datorită 
puterii de sugestie pe care părinții o au asupra copiilor, căci 
atunci uniformitatea etnicului, ca orice sugestie, ar fi absolut 
inconștientă, aceea ce nu se întâmplă cu locuitorii satului. Este 
drept că, dacă ai întreba pe un sătean de ce se îmbracă aşa cum 
se îmbracă sau de ce la naștere, la botez, la cununie, la înmor- 
mântare, practică obiceiurile pe care le practică, acestuia i-ar 
fi greu să răspundă, dar din neputința lui de a răspunde nu tre- 
buie să conchidem că față de îmbrăcăminte şi faţă de obiceiuri 
el este absolut inconştient. Și de aceasta ne convingem de îndată 
ce schimbăm întrebarea. În loc de a-l întreba de ce face așa cum 
face, să-l întrebăm: de ce nu se îmbracă ca oamenii de la oraş; 
de ce nu practică obiceiurile străinilor, când asistă la un botez, 
la o căsătorie sau la o înmormântare, şi atunci vom vedea că 
aceea ce credeam că nu există la el, există şi încă foarte adânc. 
Conştiinţa comunităţii lui de origine cu satul întreg iese numaide- 
cât la iveală. Nu se îmbracă şi nu practică alte obiceiuri, fiindcă 
atunci ar ieși din rândul lumii; din rândul lumii, în care s-a po- 
menit. Uniformitatea la care else subordonează nu este o uniformi- 
tate produsă în mod mecanic, ci este uniformitatea pe care o 
cere lumea la care aparține. Ce zice lumea, ce face lumea, ce crede 
lumea, ce poruncește lumea, pentru el nu sunt sugestii venite 
de aievea, la care se supune inconștient, ci sunt realități vii sufle- 
teşti, pe care le poartă cu el, zi şi noapte; dacă nu în lumina conş- 
tiinței, dar pe pragul conştiinţei şi gata să intre în funcţie ori 
de câte ori nu sunt urmate. Aceasta se întâmplă, de regulă, în 
viața sufletească a oricărui om. Cine a învățat să meargă, merge 
pe drum fără a se gândi la fiecare pas pe care-l face; de îndată 
ce însă este greşit pasul, conștiința intervine numaidecât; con- 
știința nu este dispărută prin urmare, ci este numai acoperită, 
gata să intervină, când cere trebuința. Aşa se petrec lucrurile 


— 53 — 


7 — c. 415 


C. RĂDULESCU-MOTRU 


şi în constituirea comunităţii etnicului.: Uniformitatea acestuia 
se produce nu în mod mecanic, ci prin persistența aceleiaşi con- 
ştiinţe între locuitorii satului. Aceştia continuă să practice obi- 
ceiurile, cum continuă să vorbească aceeaşi limbă. Oare și limba 
să fie un produs mecanic? Așa ar trebui să zicem, fiindcă şi 
ea păstrează aceleaşi forme în decurs de mai multe generaţii. 
Dar atunci am pune şi pe orăşeni pe ordinea mecanică, sau bijo- 
logică, pe care vor unii sociologi şi etnografi să-i pună pe săteni, 
aceea ce, desigur, este un lucru cu totul necuviincios chiar. 


2. — Teoria imitației mecanice nu este singura greşeală 
care îngreunează progresul cercetărilor etnografice, mai este 
şi o a doua tot așa de regretabilă. Aceasta datorită amestecu- 
lui cu speculaţiile metafizice. Se pretinde anume că manifes- 
tările etnicului au la originea lor o gândire specială a omului 
primitiv; o gândire mâgică, deosebită de gândirea. omului cult 
european şi că nimic nu se înțelege din viața etnicului dacă i 
se nesocoteşte acestuia logica lui particulară. Se petrece astfel 
şi cu etnicul aceea ce s-a petrecut mai înainte cu explicarea ori- 
Binii literaturii populare. Cum originea acesteia din urmă era 
explicată prin mitologia popoarelor plecate din India, aşa şi 
etnicul în genere urmează să fie explicat prin misterul magiei. 
Să examinăm pe scurt această rătăcire metafizică. 

Sociologii cari au întreprins primele cercetări asupra so- 
cietăţilor primitive au constatat că afirmaţiile oamenilor primi- 
tivi păcătuiesc din punctul de vedere al logicii raţionale. Omul 
primitiv nu respectă principiul contradicţiei. El afirmă că un 
lucru este, şi nu este, în acelaşi timp. De asemeni, pentru el, 
partea unui tot este aci mai mică, aci egală cu totul. Dar aceea 
ce este mai absurd, la omul primitiv, este puterea magică pe 
care o acordă cuvântului. Cuvântul este la el realitate. Pronun- 
ţând numele unui lucru el crede că intră în stăpânirea acestui 

lucru, iar nepronunţând numele unei boale sau al unei primejdii, 
că scapă de boală şi de primejdie. 

Aceste constatări făcute de sociologi ispitiră de îndată pe 
unii filosofi, — şi înainte de filosofi, pe unii etnografi chiar să 
le găsească explicarea în existența unei logici speciale a omului 
primitiv. Ispita aceasta nu merse prea departe. L. Lévy-Bruhl, 
cel mai filosof dintre sociologi, se opri la definirea câtorva prin- 
cipii, lăsând altora sarcina de a continua. Din nefericire, con- 
tinuară, nu sociologii, ci meta fizicienii. Teoriile acestora, spri- 
jinite pe. o conjunctură favorabilă de împrejurări, — aceste 
teorii s-au produs tocmai pe când inconştientul lui Freud ® și 
matriarhatul lui Bachofen %: erau la modă —, nu întârziară de 
a se înmulţi şi de a câștiga partizani. Aşa ele au ajuns şi până 
la noi. Ce cuprind aceste teorii? Cu referire la explicarea et- 
nicului; ele sunt aproape de acord a găsi în gândirea etnicului 
o gândire magică revelatoare de realităţi ontologice transcen- 
dente. Gândirea magică, de o parte, şi gândirea logică raţio- 
nală, de cealaltă parte, ar fi ca două faze ale unui proces de 
metamorfoză; gândirea magică, fiind matricea din care a ie- 


şit gândirea logică, şi, bineînţeles, mai adâncă şi mai plină de 
adevăr decât aceasta din urmă. Cum logica raţională are pos- 
tulate, categorii şi forme de certitudine, aşa ar avea și gândirea 
magică. Numai că gândirea magică ar pătrunde în ontologic, 
pe când 'logica raţională se menţine pe planul superficial al 
formei. 

Cu toată frumuseţea şi iscusinţa dialectică a acestor specu- 
laţii, ele nu vor întârzia a fi descoperite ca erori. Cercetătorii 
etnografi de specialitate, străini, le evită din ce în ce mai mult*. 
La noi, unde nu sunt mulţi cercetători etnografi de specialitate , 


* W. Mibhlmana, Methodik der Völkerkunde, 1938, pas. 142 şi urm. 

se întâlnesc destul de des. De aceea, socotim că este bine ca 
asupra problemei să atragem atenţia. 

Teoreticienii gândirii magice pleacă de la o greșită înțelegere 
a gândirii omeneşti, ca fapt psihologic, şi de la o şi mai greșită 
înţelegere a logicii raționale, şi apoi pe aceste două greşeli cons- 
truiesc o teorie a gândirii magice, care nu corespunde la ceva 
real. De fapt, omul vine pe lume nu cu o gândire în înţelesul 
propriu al cuvântului, ci vine cu o conştiinţă, în care se perindă 
tot felul de stări sufleteşti; vine cu o conştiinţă torent. cum a 
denumit-o psihologul W. James %, şi din acest torent face el o 
gândire; şi aceasta după o lungă perioadă de cultură, şi anume, 
după ce el îşi stabileşte anumite norme de clasare şi de raportare 
a stărilor. de conștiință; şi, mai ales, după ce intră în stăpânirea 
unei limbi evoluate de la starea de simplă expresie emotivă la 
starea de simbolizare a înţelesurilor abstracte. Gândirea ..în 
înțelesul propriu al cuvântului, adică, gândirea care duce la 
cunoştinţe obiective, şi nu la simple stări subiective, este un pro- 
dus al culturii, iar nu un dar al naturii. Natura dă omului conş- 
tiinţă intuitivă proteică, din care el trebuie să-şi pregătească 
un instrument de cunoaştere. | 

De aceste simple adevăruri nu vor să țină seamă teoreticienii 
gândirii magice. Pentru ei logica rațională este un fel de gândire, 
potrivită unui anumit tip de om, căreia i s-ar opune, iarăşi 
ca o gândire potrivită altui tip de om, gândirea magică. Odată 
rătăciți de această eroare, ei inventează precum am mai spus, 
pentru această din urmă gândire: postulate, categorii şi forme 
de certitudine pentru a face din ea o mentalitate opusă menta- 
lităţii raţionale. Întreaga articulație dintre operaţiile logice, 
prin mijlocirea cărora omul cu cultură îşi înmulțește cunoş- 
tinţele, este reconstituită sub altă formă în gândirea magică 
pentru a-i da acesteia puterea de a avea şi ea cunoștințe, și încă 


de o valoare mai impunătoare de cum sunt acele- ale logicii 

raționale; cu un cuvânt, omul primitiv, neavând la dispoziţia 
sa decât conștiința intuitivă proteică şi servindu-se numai de o 
limbă nediferențiată de expresia emoţională, are totuși o gân- 
dire minune, perfectă gata, prin mijlocirea căreia pătrunde 
misterele existenţei. Cine este ursit să urce calvarul culturii 
ajunge la simpla logică raţională, cine este însă ursit la magie 
are de-a dreptul gândirea magică și n-are nevoie de cultură; 
trăind, el ştie pentru ce trăiește, ştie și tot adevărul despre lu- 
crurile care-l înconjură. 


Înţelegem acum fericirea ce așteaptă pe cercetătorul etni- 
cului sătesc, când se lasă condus de teoria gândirii magice. 
Tot ce etnicul prezintă ca neînțeles, sau greu de înțeles pentru 
logica raţională, va trece de partea gândirii magice, unde numai- 
decât găsește o explicare. 

Teorii metafizice, și deci inofensive, vor zice unii! Desigur, 
inofensive, fiindcă sunt metafizice, dar nu pentru toată lumea. 
Sunt inofensive pentru acei obișnuiți să se ocupe cu metafizica, 
dar nu şi pentru acei care-şi propun să facă cercetări asupra 
etnicului, mai ales când ei sunt la începutul carierei lor, așa cum 
este cazul cù mulţi tineri la noi. În loc de a merge pe urmele 
unui Simion Mehedinţi, unui G. Vâlsan, Romul Vuia, D. Gusti, 
mulți dintre tinerii cari cercetează etnicul nostru sătesc, în loc 
de documentări şi de judecăţi controlate,se avântă pe aripile 
imaginaţiei în tot felul de explicări metafizice. Obiceiurile vechi, 
cum de pildă: obiceiul pe care-l au ciobanii noştri, când urcă 
primăvara la stână, să-și aprindă primul foc prin frecarea a două 
lemne; sau găsirea de unelte vechi, cum ar fi plugul de lemn, 
țăstul-cuptor, închizătoarea secretă de poartă cu drugi dințaţi; 
oale cu desenuri caracteristice epocii preistorice şi multe altele 
ca acestea, despre care au scris istoricii noştri, dându-le ca do- 
vezi de vechimea poporului român pe pământul Daciei, sunt 
luate de către unii dintre tinerii noştri publiciști drept semne 

care scot la lumină, din adâncul substratului ontologic al etni- 
cului de sat românesc, conturul spaţiului tracic sau al spațiu- 
lui geto-dacic $6; ba chiar al unui spaţiu grachic, după numele 
celebrilor tribuni ai Romei, frații Tiberius şi Caius Grachus 7, 
deoarece, după părerea unora dintre aceşti publiciști, dorinţa 
de a avea pământ este tot așa de vie în săteanul român de astăzi 
ca în cetățeanul Romei din timpul Grachilor. Și aşa, sub in- 
fluența puterii revelatoare pe care ar fi având-o gândirea magi- 
că: doinele, baladele, muzica, jocul, ornamentele de- pe vase 
şi râurii de pe cămăși, stilul locuinţelor şi, în sfârșit, tot materi- 
alul documentar al etnicului românesc iese de sub cercetarea 
minuțioasă a judecății ştiinţifice, pentru a intra în sfera spe- 
culaţiilor metafizice. Mult timp pierdut, şi tocmai când el ne 
este mai scump ca oricând. 

Această orientare spre metafizică, pe care o constatăm în 
scrierile unora dintre tinerii noştri folklorişti şi etnografi, cons- 
tituic, după părerea noastră, o barieră serioasă în calea cerce- 
tărilor asupra etnicului românesc, şi de aceea ne-am permis. 
să aducem întreaga problemă la cunoştinţa Academiei Române, 
care are datoria să-şi spună cuvântul ori de câte ori în activita- 
tea culturală a țării se produc îndrumări greșite * 


3, — Cu înlăturarea teoriei că uniformitatea vieţii din etnic 
este datorită imitaţiei mecanice dintre membrii comunităţii, 
precum şi a teoriei că manifestările etnicului se explică prin na- 
tura particulară a gândirii magice, care ar fi pentru etnic aceea 
ce este logica raţională pentru omul de ştiinţă, se face liber 
drumul spre constituirea unei ştiinţe speciale a psihologiei etni- 
cului. Căci atâta vreme cât se crede că etnicul se confundă cu 
biogeneza animală, nu poate fi vorba de o psihologie specială 
o ape ana 

* Acest capitol a fost citit în şedinţa Academiei Române din 30 ia- 
nuarie 1942. 

a etnicului, ci cel mult de un capitol al psihologiei comparate, 
dacă nu chiar de un capitol al psihologiei animale. De asemenea, 
dacă se consideră ca adevărată teoria gândirii magice, în a- 
cest caz n-are ce căuta o cercetare specială a etnicului unui po- 
por, până ce nu este constituită, ca disciplină universală, o Me- 
tafizică a gândirii magice, înlăuntrul căreia diferitele psihologii 
ale comunităţilor etnice să-și ocupe locul de simple ilustraţii, 
Într-un caz, ca şi în altul, etnografii ar trebui să renunţe la auto- 
nomia ştiinţei lor şi să aleasă între Biologie şi Metafizică. Din 
fericire, cele două teorii au fost de scurtă durată. Încurajate la 
început de primii sociologi, cari s-au ocupat cu civilizaţia po- 
poarelor primitive, ele sunt astăzi părăsite de etnografii specia- 
lişti. 

Cu liberarea drumului din partea Biologiei şi a Metafizicei, 
constituirea psihologiei etnicului ca știință separată nu vine de 
“la Sine, ci mai are încă dificultăți de învins. Principala dintre 
acestea priveşte definirea obiectului său.. Căci domeniul de fapte 
pe care-l cercetează etnopsihologul nu numai că este vast, 
dar este în acelaşi timp cercetat şi de alţi oameni de ştiinţă. 
Intrând într-un sat, etnopsihologul se interesează de locuinţele 
locuitorilor, de portul lor, de datinele şi de obiceiurile, cum şi 
de credinţele, de jocurile, de serbările familiale şi calendaristice, 
de întovărăşirile şi superstiţiile la care locuitorii se supun prin 
tradiţie, de arta populară şi, în sfârşit, de toate particularită- 
tile sufleteşti ale satului. Dar acestea toate sunt şi pentru alții 
obiecte de interes. Geograful, istoricul, istoricul culturii, antro- 
pologul, sociologul şi psihologul se interesează deopotrivă 
de aceleaşi obiecte, fiindcă pentru fiecare dintre ei manifestările 
sufleteşti ale satului intră în categoria faptelor ce aparţin şti- 
inţei fiecăruia. Dar pe lângă aceştia, au interes să cunoască 
viaţa sufletească a satului mulți alţii. Filolosul, istoricul lite- 
rar, pedagogul, igienistul etc. nu mai puţin vin să cerceteze sa- 
tul pentru a cunoaşte limba, expresivitatea literară, aptitudinile 

intelectuale, condiţiile igienice în care trăiesc locuitorii; cu un 
cuvânt, de sat şi de manifestările lui se interesează aproape toți 
oamenii de cultură, nu numai etnopsihologul. În anchetele mo- 
nografice asupra satului, întreprinse de şcoala sociologică din 
Bucureşti, de sub conducerea dlui profesor Gusti, precum şi în 
cercetările făcute de Institutul de Biopolitică de la Cluj, de sub 
direcţia dlui profesor Iuliu Moldovan %, a fost nevoie chiar 
de echipe compuse din numeroși specialişti, pentru a aduna ma- 
terialul documentar ce făcea trebuință. Satul, prin urmare, 
poate forma obiectul mai multor ştiinţe, cum, de altfel, este 
cazul cu numeroase alte obiecte sau înfăptuiri ale naturii. Ace- 
lași obiect însă, când este studiat de mai multe ştiinţe, este stu- 
diat din diferite puncte de vedere, şi tocmai această diferență 
dintre punctele de vedere constituie criteriul după care se de- 
fineşte ştiinţa. Aceea ce numim obiectul unei ştiinţe stă în punc- 
tul de vedere, pe care şi-l fixează omul de ştiinţă în studiul său. 
Întrebarea care este obiectul psihologiei etnicului este,: așadar, 
una Şi aceeaşi cu întrebarea: care este punctul de vedere diferit 
pe care-l adoptă etnopsihologul când studiază viața satului 
sau viaţa unui popor, în deosebire de ceilalți oameni de ştiinţă ? 

Singurul punct de vedere care se poate menține deosebit 
şi care nu este adoptat de sociolog, de istoric, de filolog, de an- 
tropolog şi de toţi ceilalți este, după părerea noastră, următorul: 
Etnopsihologul are să-și îndrepte cercetarea spre condiţiile 
care întrețin între membrii unui grup social, din generaţie în 
generaţie, conștiința comunităţii lor de origine, de limbă și 
de destin; aceea ce nu intră în preocupările celorlalte ştiinţe. 
Zicem condiţii și nu cauze, fiindcă termenul de cauză este prea 
pretenţios într-o ştiinţă care nu poate duce la o constatare de 
raporturi matematice: şi. înţelegem prin condiţii şirul de fapte 
sau complexul de împrejurări în care se încadrează în mod per- 
manent, în timp şi în spaţiu, conştiinţa comunităţii. 

Condiţiile acestea, care încadrează viața comunităţii etnice, 
constituiesc, este drept, un obiect de studiu şi pentru ştiinţele 
enumerate mai înainte: în primul rând, pentru sociologie și 
pentru istoria culturii; deosebirea punctului de vedere al etno- 
psihologiei stă însă în aceea că ea are drept scop să descrie, 
sau să explice, condiţiile comunităţii etnice în legătură cu per- 
sistența conştiinţei de origine, de limbă şi de destin între mem- 
brii ei, pe când sociologia şi istoria culturii au drept scop să 
descrie şi să explice aceleaşi condiţii, dar în legătură cu instituţiile 
politice, sociale şi culturale ale unui grup social, fără a ţine seama 
dacă membrii grupului social au sau nu o conştiinţă de comuni- 
tate între ei. Un sociolog american din zilele noastre crede chiar 
că este indiferent pentru sociologie dacă grupul social are măcar 
o conștiință de orice fel. Este natural, cu toate acestea, ca între 
sociologie, istoria culturii şi etnopsihologie să existe o legătură 
strânsă care să impună sprijinul lor reciproc. 

Condiţiile în care se încadrează conştiinţa de comunitate 
etnică sunt variate de la un popor la altul, aceea ce aduce toc- 
mai o serioasă piedică la înaintarea cercetătorilor de etnopsi- 
hologie. Comunitățile etnice, chiar când ele trăiesc în condiţii 
geografice şi biologice asemănătoare, prin structura funcţio- 
nală a dispoziţiilor lor sufleteşti totuşi, diferă foarte mult una 
de alta, în aceea ce priveşte conştiinţa de origine, de limbă şi 
de destin. În această varietate stă piedica de care vorbeam în 
calea muncii etnopsihologului, dar, în acelaşi timp, în această 
varietate ‘stă şi îndreptățirea acestei munci. Cu cât .etnopsiho- 
logul pătrunde mai adânc în originalitatea unui etnic, cu atât 
munca lui este mai de folos. Şi cum în adâncul care -separă ori- 
ginalitatea unui etnic de altul nimeni nu poate pătrunde cu o 
egală competință, de aceea stricta specializare a etnopsihologu- 
lui devine o necesitate. Bun etnopsiholog este cineva numai pentru 


un singur etnic. 

4. — După cele arătate până aci, obiectul etnopsihologiei 
îl formează studiul condiţiilor care întreţin între membrii unui 
grup social conştiinţa comunităţii, iar la cunoştinţa acestor 
condiţii se ajunge prin interpretarea materialului etnografic. 
Aceea ce se înfăţişează etnopsihologului la intrarea sa într-un 
sat nu sunt condiţiile care întreţin conştiinţa etnicului, ci sunt 
exteriorizările determinate de aceste condiţii. Dacă mâine, 
peste un an sau peste zece ani, etnopsihologul, intrând în ace- 
laşi sat, găseşte aceleaşi datine, aceleaşi credinţe şi obiceiuri, 
acelaşi port şi același ceremonial în serbări, aceasta nu este din 
cauză că fiecare locuitor al satului a însemnat în registrul memo- 
riei sale de cum să se poarte, cum să vorbească sau cum să pe- 
treacă, ci fiindcă neschimbate au rămas în el condiţiile vieţii 
sufleteşti. În registrul fiecăruia, înțeleg pe locuitorii satului 
nostru, stă o singură însemnare, dar aceasta adânc, așa ca 
să nu se şteargă: voi face ce face toată lumea. De un registru 
în memoria fiecăruia în parte nu este nevoie. Dacă un locuitor 
uită ce trebuie făcut, în o anume zi, este de ajuns să se întâl- 
nească cu primul consătean care-i va aduce aminte. Datinele, 
credinţele, obiceiurile, toate se continuă neschimbate, câtă 
vreme rămân neschimbate condiţiile sufleteşti care au creat 
pe acest „atotştiutorul”” care se cheamă toată „lumea”. Și între 
aceste condiţii, aceea care stă la baza tuturor este neîncrederea 
locuitorului de sat în propria sa gândire şi simţire. Această 
neîncredere a lui are un lung şi dureros trecut. Ea este urma ata- 
vică a fricii pe care a simţit-o omul faţă de natura înconjurătoare 
încă de la originea sa. 

Omul şi-a început viața sufletească pe pământ sub stăpâni- 
rea copleșitoare a slăbiciunii sale. El este, la naştere, mai slab 


ca orişicare alt animal. Dar, totdcodată, este singura ființă 
pe pământ capabilă de perfecţionare. Conştiinţa nimicniciei 
i-a dat imbold spre perfecţionare, şi de la aceasta a venit mân- 

tuirea sa. Frica întrucât a trezit conştiinţa în mod permanent, a 
făcut din om o ființă sociabilă. Sociabilitatea a adus apoi cu 
sine tradiţia, şi cu aceasta prima armătură solidă pentru om. 
Societăţile primitive s-au închegat şi dezvoltat organizate pe 
tradiții. Acestea au înlocuit funcțiunea instinctelor, care lip- 
seau. La această armătură n-au renunţat societăţile omenești, 
nici până astăzi. Dar de la armătura societăţilor primitive până 
la a acelor de astăzi, ce deosebire! 

În mai puţin de zece mii de ani, interval de timp foarte scurt 
față de milioanele de ani cât a trăit omul pe pământ în stare de 
sălbăticie, tradiţia primitivă s-a transformat în cultura morală 
şi rațională de astăzi. Armătura omului de astăzi este cultura, pe 
care societatea i-o transmite, învățându-l a o utiliza de la naştere. 


La această cultură s-a ajuns prin contribuţia tuturor popoa- 
relor. Fiecare popor, în limita potenţialului său de originalitate, 
a contribuit cu ceva, și contribuţia fiecăruia, prin împrumuturi 
reciproce, a devenit avutul tuturor. Şi, totuşi, fiecare popor 
îşi are drumul spre progres deosebit; îşi are etnicul său. Fiindcă, 
deşi în fiecare popor există condiţii de înaintare şi unde nu sunt, 
sau sunt slabe, se pot suplini prin împrumuturi, dinamica aces- 
tor condiţii însă nu este pretutindeni la fel. Popoarele evoluează 
într-un tempo diferit unele de altele. Unele îşi găsesc repede o 
structură sufletească echilibrată, pe care o păstrează multe se- 
cole în şir; pe când altele sunt veşnic în căutarea unui echilibru 
Şi îşi modifică structura de la un secol la altul. Fizionomia 
etnicului de această structură depinde. De aceea, în loc de a 
constata în evoluţia popoarelor spre cultura raţională şi morală 
o uniformitate care să se asemene cu aceea pe care o au plantele 
în creşterea lor, constatăm o mare deosebire de la popor la po- 
por. Ceva mai mult. Evoluţia spre cultura raţională şi morală 


nu şterge deosebirile dintre popoare, ci, din potrivă, le adânceş- 
te, pentru -a le utiliza .apoi în profitul culturii însăşi. 

Nu insistăm mai mult asupra acestei constatări, fiindcă 
ea este făcută de mulți oameni de ştiinţă şi este de multă vreme 
făcută. Ea confirmă, de altmintreli, legea diferenţierii organis- 
melor în lumea întreagă, şi poate fi chiar socotită ca o simplă 
“aplicaţie a acesteia. 

Această constatare, şi anume, că fiecare popor în contribuția 
pe care el o dă la progresul omenirii îşi păstrează originalitatea 
sa şi că numai mulțumită păstrării acestei originalităţi el poate 
fi de folos culturii generale omeneşti, atrage asupra popoarelor 
de astăzi îndatorirea de a reflecta asupra etnicului, pe care po- 
trivit firei sale îl are fiecare dintre ele, pentru ca în acord cu 
acest etnic să-și dirijeze activitatea culturală. 


Îndatorirea aceasta n-a scăpat atenției vigilenţilor condu- 
cători de stat din zilele noastre. Dovada o avem în multipli- 
carea cercetărilor de etnografie făcute din iniţiativa Statului 
Şi, mai ales, în interesul cu care publicul cel mare urmăreşte 
rezultatele acestor cercetări. Problema este pusă, etnicul este 
Chiar la modă, dar metodele prin care se urmăreşte rezolvarea 
problemei nu sunt totdeauna dintre cele mai fericite. 


Unii cercetători se mărginesc la studierea condițiilor mate- 
riale şi morale în care se dezvoltă viața satelor şi socotesc că, 
din momentul ce au descris organizarea acestei vieţi sub rapor- 
“tul proprietăţii, al familiei, al obiceiurilor etc., prin aceasta au 
sfârşit prin a cunoaşte şi etnicul poporului. Alţii se mulţumesc 
cu mai puțin. Pentru. aceştia, curentele literare sau filosofice, 
dacă nu chiar moda îmbrăcămintei, destăinuiesc tot etnicul. 
Poporul francez, bunioară este raționalist şi universalist, fiindcă 
a avut pe Descartes şi are o limbă literară cu circulaţie univer- 
sală; poporul englez, din potrivă, este practic şi individua- 
list, din motive cam de aceeaşi natură; și aşa cu toate popoarele. 
Pentru aceşti cercetători, sunt destul câteva manifestări, bă- 


tătoare la ochi, pentru ca, pe temeiul lor, să găsească etnicul 

unui popor. Problema este însă de o prea mare însemnătate, 
pentru ca deslegarea ei să fie abandonată unor asemeni metode 
improvizate. 

Condiţiile materiale și morale în care se dezvoltă viața de 
sat, oricât de caracteristice pentru etnic ar fi ele, sunt ale unei 
singure pături sociale și nu ale poporului întreg; de asemenea, 
orice alte condiţii luate în parte, pe lângă că aparţin unei clase 
sociale, aparțin în tot cazul şi unei epoci din viața poporului; 
etnicul trebuie să fie definit, însă, ţinându-se seama de toate 
păturile sociale, precum și de o durată cât mai extinsă din viața 
poporului, căci numai așa ne apropiem de cunoaşterea fondului 
lui original. Poporul vechiu elin apare, în Iliada lui Omer 9, 
eroic; în filosofia lui Plato şi Aristoteles 50, meditativ ; în perioada 
de la sfârşit, cu tendinţe mistice; care din aceste aparenţe ex- 
primă adevărul etnic ? Tot astfel, cetățenii Romei erau împăr- 
ţii, în aceea ce priveşte credințele religioase, cel puțin în două 
categorii: unii cari credeau în ele și alţii cari nu credeau în ele; 
între acei cari nu credeau în ele, erau chiar acei însărcinați 
să le celebreze oficial. Relativ la aceştia, ni se spune, ca de un 
fapt cert, că preoții oficiali ai credințelor în preziceri nu se puteau 
abţine de a râde între ei, ori de câte ori se întâlneau. Prin ur- 
mare, este cazul şi aci de a ne întreba: care este adevăratul 
etnic al Romei? 

În mod practic, s-a răspuns la asemeni întrebări, recurgân- 
-du-se la numărătoare. Caracterul etnic al unui popor l-ar da, 
în coasecință, clasa socială cea mai numeroasă. Și cum clasa 
socială cea mai numeroasă o constituiesc, în multe țări, şi la noi 
mai ales, locuitorii satelor, etnicul s-ar confunda astfel cu su- 
fletul satului. Răspunsul acesta aduce o înlesnire practică, dar 
din punct de vedere ştiinţific nu rezolvă problema. Originalita- 
tea unui popor, originalitatea de care depinde viitorul acestuia, 


nu este condiţionată de numărul, ci de calitatea sufletească 

a fiilor săi, sau mai precis vorbind: de tipurile vocaţionale din 
mijlocul populaţiei sale. După modul cum aceste tipuri sunt 
distribuite la sat și la oraș şi, mai ales, după nivelul de vitali- 
tate fizică şi morală la care stau aceste tipuri, se poate face un 
pronostic cu şanse de a fi confirmat de viitor. Etnopsihologul 
face, aşadar, o greșeală dacă se opreşte la câteva manifestări 
ale etnicului, fie acestea cât de bătătoare la ochi. El trebuie să 
pătrundă cu studiul său până la structura condiţiilor adânci şi 
permanente de tipologie rasială, şi să nu se mulțumească cu 
obişnuitele clasificări ale statisticii: ştiutori şi neştiutori de car- 
te; cunoscători sau necunoscători ai limbii recunoscute ca pre- 
ponderantă în stat: credincioşi la o confesiune bisericească 
Sau alta etc.; asemeni clasificări sunt şi ele importante, dar nu- 
mai ca simple indicaţii. 

Bineînțeles, descoperirea condiţiilor adânci şi permanente, 
în faza actuală a cunoştinţelor de etnografie, este o întreprin- 
.dere din cale afară de grea. Fa depăşeşte puterile de muncă 
ale unui singur om de ştiinţă. Poate şi chiar ale unei întregi 
generaţii de etnopsihologi. La descoperirea lor nu se poate 
ajunge deci decât treptat, prin o muncă metodică. Pentru or- 
ganizarea colaborării între specialişti şi pentru uşurinţa clasi- 
ficării materialului documentar, este însă nevoie, în primul 
rând, de o ipoteză de îndrumare, așa cum se obișnuiește în multe 
alte ştiinţe, şi care de aceea se şi numeşte, în mod obişnuit, 
ipoteză de muncă. În cazul cercetărilor de etnopsihologie, ipo- 
teza de îndrumare trebuie să o dea, după părerea noastră, psiho- 
logia omului individual, considerată din punctul de vedere ge- 
netic. Evoluţia sufletului colectiv al unui popor nu reproduce, 
bineînţeles, evoluţia omului individual, dar nici nu o contra- 
zice. Evoluţia sufletului colectiv de popor este mai complicată 
de cum este aceea a sufletului de om individual, dar evoluţia 


acestuia din urmă, în orice caz, poate servi drept normă ipote- 

tică pentru cea dintâi. Noi am adoptat, precum s-a văzut din 
definiţia dată obiectului etnopsihologiei, ca ipoteză de îndru- 
mare, deosebirea dintre cele trei stadii ale conștiinței etnice: 
conştiinţa comunităţii de origine, de limbă şi (a) comunităţii 
de destin. Prin această ipoteză, pe cae o supunem verificării 
cercetătorilor etnografi și folkloriști, am voit să înţelegem că 
în sânul omenirii, întru cât omenirea evoluează spre o cultură 
rațională şi morală, se produc treptat comunități conştiente 
de originea lor, de limba lor şi de destinul lor. Nu toate popoa- 
rele trec consecutiv prin aceste trei stadii. Sunt unele care se opresc 
la primul, altele la al doilea şi câteva numai ajung până la al 
treilea. Comunitatea etnică din primul stadiu condiționează 
legătura dintre membrii ei prin conștiința acestora de a fi de 
origine comună. Această conştiinţă se învederează prin păstra- 
rea datinelor, obiceiurilor şi a tuturor tradiţiilor în port şi muncă, 
aşa cum le întâlnim prin satele noastre. Conştiinţa n-are nevoie 
să fie totdeauna luminată; destul că ea pândeşte din umbră 
la continuitatea uniformă a vieţii din comunitate. Acest stadiu 
corespunde, în evoluţia omului individual, la starea de primă 
orientare a conştiinţei lui în societate; când raporturile de la om 
la om sunt reduse la acelea de contact direct: imitație, întovă- 
răşiri după vârstă, ceremonial simbolic şi de familie, partici- 
pare la datine, jocuri şi obiceiuri etc., adică la raporturi susţinute 
pe intuiţia persoanei. Conştiinţa comunităţii de limbă, care for- 
mează al doilea stadiu, presupune între membrii comunităţii 
raporturi extinse, mijlocite de limbă. Limba intră şi ea în rapor- 
turile de contact direct, adică în viața comunităţii din primul 
stadiu, unde ea este susţinută pe intuiţia persoanei; dar limba 
are şi virtualități care depășesc contactul direct, și anume are 
virtualităţile culturale de diferite grade, prin care se ajunge 
la o conştiinţă de comunitate între oameni numeroşi, locuind 


pe un teritoriu care trece dincolo de hotarele satului; limba, 

adică, prin virtualitățile ei, unifică şi aceea ce nu unifică originea. 
Multe popoare îşi datorează unitatea lor naţională limbii, 
iar nu originii. În evoluția omului individual, acest stadiu cores- 
punde la starea conştiinţei orientate prin o cultură organizată 
şi dirijată. În sfârşit, în comunităţile cu conştiinţa de destin, 
membrii comunităţii sunt legaţi între ei prin înfăptuiri istorice, 
la care au participat sau au consimţit şi care pun în cumpănă 
viitorul lor şi al copiilor lor. În evoluţia omului individual, 
acest al treilea stadiu corespunde conştiinţei cetăţeanului ho- 
tărât să se solidarizeze cu destinul comunității sale, din convin- 
gere intimă şi liberă. 

Etnicul nostru românesc are particularitatea de a prezinta 
câteșitrele aceste stadii. Stadiul întâi, etnicul sătesc, este reprezin- 
tat printr-un material bogat şi care este extins pe o perioadă de 
timp extrem de lungă, fiindcă începe de la perioada neolitică; 
stadiul al doilea, bine închegat prin conştiinţa unităţii culturale; 
iar stadiul al treilea începe cu ultimele mari războaie, după toate 
semnele într-un chip fericit. 


5. — Să luăm acum în parte şi în mod mai amănunţit cunoş- 
tință de cele trei stadii ale etnicului românesc. 

"Etnicul românesc a fost constituit prin contribuţiile diferi- 
telor seminţii de popoare, dinlăuntrul hotarelor Daciei vechi, 
seminții apropiate între ele şi unificate, în decursul unui lung 
şir de secole într-o. singură naţiune română, sub influența conşti- 
inţei dobândite despre comunitatea lor de origine, despre comuni- 
tatea lor de limbă şi despre comunitatea lor de destin. Conşti- 
inţa comunităţii de origine a dat structura etnicului sătesc: 
obiceiurile, credințele, portul şi arta țărănească, păstrate şi 
astăzi de numeroase sate, aşezate pe o largă suprafață din teri- 
toriul țării noastre. Ea a avut primul rol în constituirea etnicu- 
lui românesc şi acest rol îl va păstra totdeauna. Cu diferențierea 
oraşelor de sate şi cu organizarea progresivă a statului românesc, 

la conștiința comunităţii de origine s-a adăugat, cu un rol din 
ce în ce mai preponderent, conştiinţa comunităţii de limbă, 
din care s-a ridicat aceea a unităţii de cultură naţională. Iar, 
sub continua ameninţare a soartei neamului, plămădită prin 
ingrijorarea războaielor tragice și a hotărârilor eroice, la aceste 
două, s-a adăugat în al treilea stadiu de dezvoltare, conștiința 
comunităţii de destin: „unul ne este destinul la toți Românii”, 
sub a cărei influență ne găsim astăzi. 

Conştiinţa comunității de origine a produs etnicul sătesc. 
Că acest etnic este produs sub influența unei conștiințe, nu face 
îndoială. Am spus-o mai înainte, şi revenim asupra acestui 
adevăr prin câteva cuvinte. Orişicât am numi organizaţia 
satului o organizaţie primitivă, ea nu este totuşi o comunitate 
animală; nu este chiar o adunătură de sălbatici. Sălbaticii se 
grupează în hoarde constituite prin înrudirea de sânge, dar 
gruparea lor se datorează mai mult condiţiilor de viață biologică 
şi, excepțional numai celor de viață sufletească. Satul românesc, 
cum şi de altminteri orice sat din Europa, îşi găseşte unitatea 
sa socială în datul unei conştiinţe de comunitate omenească. 
Nu aflăm sat în Europa care să-și caute ascendenţa într-un 
animal sau într-un obiect al naturii, așa cum fac multe hoarde 
de sălbatici. Negreșit, conştiinţa comunităţii de origine nu o 
are satul european într-o lumină vie, dar el o are cu toate acestea, 
fiindcă numai aşa se explică integrarea lui sufletească în organi- 
zațiile sociale şi culturale pe care le aduce cu sine statul naţional, 
în care intră toate statele europene. Hoardele de sălbatici sunt 
refractare. organizărilor de stat naţional; trăiesc şi mor în struc- 
tura lor primitivă, fără putință de a se integra în organizări 
Superioare de cultură, aceea ce a și îndreptăţit pe unii antropo- 
logi să le considere ca resturi degenerate şi nicidecum ca forme 
de început ale evoluţiei istorice a omenirii. 

Conştiinţa comunităţii de origine are pentru exprimarea sa 
în satul românesc, un organ foarte viu, care se cheamă: gura 
lumii. Cum face lumea ; cum crede lumea ; cum hotărăște lumea. 
Săteanul se orientează după lume. Nu după o lume abstractă 
sau cu o existenţă transcendentă lui, ci după lumea care-l încon- 
jură şi a căreia realitate el o simte trăind în obiceiurile şi credin- 
tele pe care le-a pomenit de când s-a născut. Această lume dă- 
tătoare de obiceiuri și de credințe, stă strajă şi călăuză întregii 
sale activităţi. Memoria, judecata, gustul pentru frumos, apre- 
cierea de ce-i bine şi de ce-i rău, precum și toate facultățile lui 
spirituale se sprijină şi nu pot fi înţelese în manifestările lor, 
decât raportate la lume; iar această lume este însăşi comuni- 
tatea lui de origine, iar nu o autoritate impusă cu de-a sila, 
Revolta în contra lumii, adică în contra obiceiurilor şi a credin- 
telor satului, revoltă pe care o întâlnim aşa de des la omul de 
oraş, pentru sătean este o scrânteală de minte; el nu-şi poate 
concepe ființa, ca deosebită de lume. El formează cu ea o unitate 
nedespărțită. De aceea, unui sătean nu-i vine niciodată în minte 
să întrebe: de ce la naştere, la nuntă, ori la înmormântare obi- 
ceiul este așa şi nu altminteri; de ce iarăşi credinţa că anumite 
semne duc la prevestiri rele şi nu la unele bune; de ce, în sfârșit, 
descântatul, când este să-l facă, trebuie să-l facă repetând anu- 
mite cuvinte şi nu altele, fiindcă asemeni întrebări i se par la 
fel de ridicole cu întrebările: de ce s-a născut cu ochii căprui şi 
nu albaștri, de ce este înalt şi nu este scund și altele ca de-al-de- 
astea. Întrebări de felul acestora şi le pune numai omul care a 
ajuns să-şi facă din experiența sa personală un criteriu de jude- 
cată, aceea ce săteanul este departe de a face. Săteanul este con- 
dus, nu de „,eul” personal, ci de „eul colectiv” al lumii. Supre- 
mele sale convingeri şi le exprimă la plural: „noi sătenii”, 
„noi bătrânii”, „noi tinerii”, „noi femeile”. Totdeauna „noi”, 

nu „eu”?. La persoana întâi de la singular, vorbesc în sat numai 
aceia cari au dobândit deprinderi de şcoală. 

Obiceiurile, credințele, portul, întovărășirile la joc și la muncă, 
tehnica muncii în genere, arta populară etc., cu un cuvânt, 
tot etnicul sătesc poate fi înțeles numai ţinând seama de această 
identificare a săteanului în sufletul colectiv al „lumii satului”. 
Constatarea aceasta nu este nouă; ea a fost făcută şi de mulţi 
alții; aproape chiar în aceleaşi cuvinte. Din nefericire însă, 
constatarea aceasta, odată făcută, n-a fost folosită pentru a 
scoate din ea îndrumările necesare cercetărilor etnografice, 
ci a servit de bază la tot felul de speculaţii sociologice şi meta- 
fizice, iar aceia care au avut oroare de speculaţii s-au mărginit 
la strângere de material etnografic. Desigur, aceștia din urmă 
erau mai folositori ştiinţei, de cum erau ceilalţi, dar nici ei nu 
serveau ştiinţei lor în mod desăvârşit. Etnopsihologia trebuie 
să fie ceva mai mult decât o ştiinţă ajutătoare istoricului culturii ; 
ea trebuie să ambiţioneze a găsi îndrumări, nu numai pentru 
viitoarele cercetări etnografice, dar şi pentru educaţia şi con- 
ducerea politică a naţiunii, asupra căreia se aplică. 


6. — În cercetarea obiceiurilor şi a credințelor unui sat, 
prima regulă care se impune etnografului este ca elsă se asigure 
că aceste obiceiuri și credinţe sunt în adevăr în actualitatea vieţii 
Satului, iar nu simple născociri sau lucruri citite prin cărţi. 
De aceea, este de datorie o cât de prelungită şedere printre să- 
teni în acest scop. Dacă s-ar putea, etnograful ar trebui să ia 
cunoştinţă de obiceiurile şi credințele satului, nu prin întrebări 
puse, ci lăsând ca obiceiurile şi credinţele să se actualizeze în 
faţa lui. În felul acesta el îşi dă seama de sinceritatea şi de pres- 
tigiul lor; date pe care nu le poate avea din informaţiile dobân- 
dite prin. întrebări. Graba de a culege cât de mult etnic, de la 


orişice informator şi câteodată chiar prin corespondenţă scrisă 


— 71 — 


C. RĂDULESCU-MOTRU 


între necunoscuţi a produs multe rătăciri în etnografie şi în 
special mult discredit pentru culegerile de folklor. Cercetătorul 
de etnic nu trebuie să uite că ştiinţa etnografiei este o ştiinţă 
de observaţie şi ca orice ştiinţă de observaţie trebuie să se fundeze 
pe o intuiţie lămurită, pe care în domeniul etnicului nu o poate 
.avea cineva decât prin trăirea manifestărilor etnice. Ținându-se 
seama de aceste îndatoriri, se poate ajunge în urmă la alcătuirea 
unei hărți etnografice, în care sufletul etnic al unui popor este 
arătat ca într-o oglindă. Dacă însă nu se ţine seama de aceste 
îndatoriri, harta etnografică, alcătuită pe bază de informaţii 
superficiale, este fără valoare științifică şi poate fi interpretată 
după interesul aceluia care a alcătuit-o. Spunem toate aceste 
lucruri banale, fiindcă, în zilele noastre, lupta care se dă între 
popoare pentru dovedirea constituţiei lor etnografice a făcut 
din falsificarea hărților etnografice o afacere de statt, Sunt 
:guverne care cred că pot servi popoarelor ce conduc prin organi- 
zarea sistematică a falsificării hărților etnografice *. 


Cercetările întreprinse asupra altor manifestări etnice, ca: 
stilul locuinței, portul, construcția uneltelor de lucru şi de gos- 
podărie casnică, desenurile şi armonizarea culorilor pe diferite 
-obiecte etc., necesită o şedere mai redusă în mijlocul sătenilor, 
deoarece aceste manifestări se intuiesc repede, și de multe ori 
cu ajutorul fotografului, fără ca să fie nevoie de prezența chiar 
a cercetătorului. În schimb, aceste manifestări cer de la etno- 
graf o mai mare iscusință în ceea ce privește stabilirea originali- 
tăţii lor. Unele dintre ele sunt de-a dreptul marfă care circulă 


din sat în sat; altele sunt datorite unor specialişti, care îşi mută 
reşedinţa din loc în loc, după cum cer interesele comerciale. 
În afară de acestea, legătura lor cu conştiinţa de comunitate a 


* Comp. Vintilă Mihăilescu, Ueber die ethnogr. Karte des Grafenl. 
Teleki, „Bul. Soc. rom. de Geografie”, 1940, pag. 233. 

lumii satului, nefiind atât de strânsă, cum este aceea a obice- 
iurilor şi a credințelor, face ca ele să fie mai expuse influențelor 
venite din vecinătate. Totuşi, cu totul libere de sub etnicul să- 
tesc, nu sunt nici ele. Inovaţiile în stilul locuinţei şi al îmbrăcă- 
minții se strecoară cu mare greutate.. O unealtă nouă, fie ea 
cât de practică şi cât de ieftină, nu înlocuiește pe cea veche, deși 
aceasta este fără calităţi, decât treptat. Ea trebuie să fie adoptată 
mai întâi de un fruntaş al satului, să-și facă un lung stagiu până 
ce să fie adoptată de toată lumea. Furca de tors, în forma ei 
primitivă, bunăoară, îşi ţine locul la brâul ţărancelor noastre, 
cu toate că multe dintre acestea cunosc furca în modele noi și 
îşi dau seama de neajunsurile celei vechi. Tot astfel şi cu celelal- 
te unelte de gospodărie. Săteanul le înlocuiește cu greu, deși 
nepotrivirea lor cu cerințele practice ale vieții îi este câteodată 
vădită. Toate aceste unelte fac oarecum parte din ritualul cre- 
dințelor și au prin acestea un rost în ursita vieții sale. Plugul 
şi boii trebuie tămâiaţi înainte de a ieşi la prima arătură de 
primăvară, slujbă ce nu se poate face la orice maşinărie; jugul 
boilor își are fixate forma și materialul, deci nu poate fi înlocuit 
cu hamul. de piele; tot aşa: războiul de țesut, vârtelnița, călda- 
rea, pirostriile, ceaunul, vătraiul, făcălețul şi multe altele, nu 
fiindcă sunt simple şi deci ieftine, ci fiindcă în ele se prelungeşte 
felul de a' simţi al săteanului. În structura lor simplă îşi găseşte 
săteanul liniștea şi ordinea sa la lucru. Înainte de a-l obliga 
să-şi înnoiască acest vechiu inventariu de unelte, — dacă este 
ca obligaţia să fie executată şi deci să fie spre folosul lui —, 
trebuie pregătit ca sufletul lui să prețuiască uneltele dintr-un 
alt punct de vedere, de cum făcea el până acum. Trebuie găsit 
mijlocul, ca el să preţuiaseă tehnica muncii cu altă măsură ca 
în trecut. În trecut, tehnica muncii nu este prețuită pentru va- 


loarea sa proprie ; este o simplă tradiţie anexată altora. Înaintea 
ei treceau şi trec obiceiurile şi credințele, fie cât de păgubi- 

toare. „Când soarele este aproape de asfinţit să încetezi din lu- 
cru”, după o credinţă a locuitorilor din; jud. Ialomiţa *. „Orice 
lucru să-l începi lunea, iar marţea şi sâmbăta sunt zilele morți- 
lor şi orice lucru ai începe în ele nu iese la capăt bun”. „Dar 
lunea să nu înveţi boii la jug”. „„Marţea, joia şi sâmbăta nu se 
începe nimic, căci nu-ţi iese cu spor””. „Vinerea sau sfânta Vineri 
este o zi în care femeile se abțin de la multe lucruri, precum: 
pieptănatul, măturatul în casă, facerea de leşie etc., căci este 
rău de boală” **. „Miercurea nu se spală cămaşa, că pe ceia 
lume bei zoală (leșia cu care se spală cămășile)”, cred locuitorii 
din judeţul Iaşi. Iar cei din alte judeţe cred că miercuri să nu te 
cârpeşti, că nu ţine cusătura. Joi după Sf. Paşti şi toate joile 
până la a noua săptămână după Sf. Paşti, este interzisă munca, 
după credinţa din Bucovina, din Vâlcea şi din multe alte locali- 
tăţi. Duminica, dacă tai păsăre sau orice dobitoc, dacă te lai, 
dacă sădeşti plante, dacă ciopleşti sau faci orice fel de muncă, 
te aşteaptă focul, pe lumea aceasta şi pe cealaltă ***. Nu este zi 
din săptămână care să nu-și aibă opreliştea****. Şi cu toate acestea, 
nu se mărgineşte, la atâta numai, puţina trecere, pe care o are 
tehnica muncii, la sătean. La zilele nefaste, care-l opresc de la 
muncă, trebuie să mai adăugăm deprinderile consacrate prin 
tradiţie și care fac din el un muncitor fără încredere în experiența 
Şi judecata sa personală. Conștiinţa comunităţii hotărăște pentru 
el. Când începe aratul de primăvară, când însămânțatul și strân- 
gerea recoltei, ce sămânță să aleagă, ce vite să crească şi în 


* Artur Gorovei5?, Credinţi și superstiții ale poporului român, Ediţia 
Academia Română, 1915. 

** Comp. Artur Gorovei, Op. cit. ; N. Cartojan53, Cărţile populare 
în literatura românească, vol. I, pag. 158. 


*** Artur Gorovei, Op. cit., pag. 109. 
**** Este de prisos să înșirăm toate zilele de sărbătoare; numărul lor 
exagerat este cunoscut de toţi. 

ce condiţii să le crească etc., toată organizarea muncii agricole, 
cu un cuvânt, este bazată, nu pe iniţiativa personală, ci pe exem- 
plul.dat de toată lumea. Munca este o datorie, iar izvor de bo- 
găţie şi putere este numai prin întâmplare sau prin noroc. 

Tehnica -muncii este înglobată ca o anexă în tradiție așa că 
nici o inovaţie nu se poate face înlăuntrul ei, până ce nu se schim- 
bă tradiția. Alegerea zilei când începe aratul, semănatul sau 
culesul recoltei, înlocuirea uneltei vechi cu una nouă; îngriji- 
rea de sănătatea vitelor și de hrana lor, întovărăşirea cu alții 
la muncă, precum şi toate mișcările pe care le face săteanul în 
scop gospodăresc sunt hotărâte de tradiția satului şi nu de ju- 
decata sa personală. Oricâtă experiență ar avea săteanul, mai tare 
decât experiența lui este tradiția satului. 

Şi aci este locul de a face o observaţie pe care mulţi au fă- 
cut-o, dar după ce au făcut-o au și uitat-o de îndată. Un sătean 
luat aparte poate fi uşor convins că felul lui de muncă este gre- 
şit şi că trebuie schimbat numaidecât. El făgăduiește că pe vi- 
itor va semăna şi va prăşi porumbul altfel decât până acum. 
Sinceritatea convingerii lui nu lasă nici o îndoială. Cu toate 
acestea, când vine semănatul şi prăşitul porumbului, el muncește 
aşa cum a mai muncit. L-au convins alţii de contrar? Nu, ci 
pur şi simplu: convingerea cea nouă, pe care a făgăduit-o, 
a plutit la el pe deasupra voinţei, fără a fi fost în stare să-l de- 
termine la o schimbare. Căci convingerea, ca să prindă într-o 
minte de om şi ca să aibă urmări în activitatea acestuia, trebuie 
să fie sprijinită pe o anumită organizare de funcții sufleteşti. 
Ea are o. tehnică prin care se realizează, cum are orice muncă 
în genere. Dacă nu funcționează această tehnică, atunci convin- 
gerea nu reuşeşte să prindă. Primul rol în funcționarea acestei 
tehnici Îl joacă mecanismul vorbirii. La începutul convingerii 
stă cuvântul. După natura pe care o are înțelesul cuvântului 


este şi natura convingerii la om. La omul la care cuvântul nu 

este împreunat cu un înțeles bine definit şi obiectiv, ci este 
legat de o actualitate sufletească subiectivă, convingerea este 
puţin solidă. Ca să dureze la el o convingere, trebuie ca aceasta 
să se sprijine pe o deprindere: să fie expresia unui sentiment 
permanent sau să fie în acord cu actualitatea sufletească a me- 
diului social. Cazul în care se găsește tocmai săteanul. Convin- 
gerea săteanului se reazămă pe actualitatea sufletească a conș- 
tiinței satului; adică, el are convingerea pe care o are toată lu- 
mea şi care este fixată în zicători, credinţe și proverbe. Un sä- 
tean, de etnic curat românesc, vede cu ochii lui și aude cu urechile 
lui, dar judecă şi, mai ales, conchide în zicători, credințe şi 
proverbe. În mod excepţional, dacă este luat deoparte şi dacă 
starea lui sufletească stă sub influența unor sentimente puternice, 
el adoptă o convingere nouă şi o adoptă chiar în mod sincer, 
dar de îndată ce reintră în lumea satului, convingerea cea nouă 
a pierit și el revine la aceea ce a crezut și a făcut totdeauna. 


O confirmare a acestei caracteristici o aflăm indirect în 
practica întovărășirilor dintre săteni. Are săteanul nostru încli- 
nare pentru întovărășiri cu alții? Da, când este vorba de joc, 
cântec şi petrecere; fiindcă la acestea nu este nevoie de o organi- 
zare contractuală, după un program de lucru discutat .şi bazat 
pe răspunderea fiecărui tovarăș, ci este mai mult o organizare 
între anonimi, în care colaborarea este fixată de tradiţie, în mod 
uniform. Pentru întovărăşirea la joc, cântec şi petrecere săteanul 
nostru are multă înclinare. Danţurile şi colindele constituiesc 
chiar o parte însemnată şi originală a etnicului sătesc. Până 
la vârsta de maturitate se pare că nu este sătean care:să nu fi 
făcut parte din asemeni întovărăşiri. În schimb, întovărăși- 
rile, în scop de producţie economică, care cer un plan de lucru 
şi răspundere nu sunt încercate. Lucrul de tovărășie miroase a 
sărăcie, zice un proverb. Conştiința de comunitate: leagă pe 
membrii satului între ei, în mod trainic, prin obiceiuri şi “tradiţii, 

dar ea nu este o conştiinţă de solidarism, în înţeles economic. 
Această 'din urmă conştiinţă trebuie educată în mod special, 
ea nu răsare de-a dreptul din etnicul sătesc. În această privință, 
sociologul F. Tönnies are dreptate să insiste asupra marii dife- 
rente dintre comunitate şi societate; comunitatea este etnic, 
iar societatea este organizarea bazată pe un plan de lucru și 
pe răspundere personală. 


7. — Cu cât mai amănunțite și mai bine conduse sunt 
cercetările făcute asupra etnicului sătesc, cu atât constatarea 
de la. care am plecat se verifică mai mult. Conștiinţa comunităţii 
de origine. dirijează întreaga activitate a săteanului. Săteanul 
se simte. liniștit şi asigurat când se ştie în acord cu lumea satu- 
lui. Munceşte după tradiție, cum după tradiție practică toate 
obiceiurile de familie. Este aceasta o dovadă de pasivitate, ve- 
nită prin influența fatalismului oriental, așa cum au scris şi 
scriu încă mulţi etnografi metafizicieni ? Dar unde începe şi 
unde sfârşeşte orientul și influența lui, deoarece sătenii din 
toate ţările pământului arată aceeași pasivitate? Săteanul 
francez şi.german sunt tot așa de pasivi ca şi cel român. Singurii 
săteni întreprinzători pe suprafața pământului sunt aceia cari 
îşi părăsesc etnicul lor originar și se duc să exploreze terenurile 
virgine: ale .unei ţări străine, așa cum s-au petrecut lucrurile 
în timpul colonizării Americii de Nord, dar aceştia numai săteni 
adevăraţi nu pot fi socotiți, ci mai curând sunt burghezi, cu su- 
flet de negustori *. Sătenii adevăraţi sunt lipsiţi de spirit întreprin- 
zător, întrucât viaţa lor este dirijată de conştiinţa unei comuni- 
tăţi de origine. Nu faptul că sunt născuţi în Franța, Germania 
sau România determină pasivitatea lor, ci faptul că sunt năs- 
cuti şi trăiesc într-un etnic sătesc. Cu încetarea influenței aces- 


* T. Herseni5!, Sociologia rurală, în „Revista de Filosofie”, 1941 
ianuarie. i 

tei conștiințe de comunitate, încetează şi pasivitatea săteanului, 
fără a fi nevoie ca el să se strămute din orient spre occident, 
unde ar fi zona activismului. Din sătenii francezi şi germani 
au ieşit inventatori geniali în ştiinţă, în artă şi în industrie, de 
îndată ce educaţia a dat aptitudinilor lor posibilități de. dez- 
voltare; aşa va fi și cu sătenii români. Sufletul unui popor să- 
nătos este un organism în veșnică creștere: aceea ce el a izbu- 
tit să înfăptuiască în trecut nu este realitatea lui, ci simbolul 
numai care anunță aceea ce el va mai înfăptui pe viitor. Înfăp- 
tuirile trecute, în tot cazul, sunt, în primul rând, obiect pentru 
istorie, iar pentru psihologie, numai în al doilea rând. Pentru 
psihologie, în primul rând, sunt posibilităţile de dezvoltate ale 
sufletului: energia potenţială, de care depinde viitorul. Pentru 
caracteristica unui popor etnicul sătesc reprezintă un moment, 
un moment important, dar nu reprezintă însăşi viața sufletească 
a poporului. Viaţa sufletească a poporului are în sine posibilități 
care depăşesc etnicul sătesc; ea trece prin mai multe forme de 
etnic, așa precum omul individ trece prin diferite vârste. Etno- 
psihologul trebuie de aceea să lase în grija directorilor de miuzee 
etnografice dotarea şi clasarea materialului adunat din vizitarea 
satelor şi el să se dedice interpretării acestui material, pentru a 
descoperi virtualitățile sufleteşti ascunse în el și care fac cu 
putință celelalte forme de etnic. O singură formă de etnic au 
numai popoarele sălbatice care trăiesc în hoarde restrânse. 
Noi aşteptăm de la etnopsiholog să ne explice, nu cât:de vechi 
şi cât de frumoase sunt creațiile etnicului sătesc, căci explicarea 
aceasta ne-o dă istoricul şi mai ales istoricul culturii; de 'lă el 
așteptăm o explicare pe care nu o avem de la alt om de ştiinţă, 
anume: explicarea condițiilor în care se produce evoluţia: de la 
un etnic la altul; dacă această evoluție este normală şi trebuie 
ajutată sau este anormală și trebuie corectată prin mijlocirea 


instituţiilor de educaţie ale statului. Etnopsihologul merge 

alături de toţi ceilalți psihologi în aceea ce priveşte practica 
educaţiei; ei sunt primii Slujitori ai instituţiilor de educaţie *. 

“Etnicul românesc de sat a început a se constitui din epoca 
neolitică, este deci um etnic vechiu şi ca atare trecut prin nume- 
roase transformări. În'el se găsesc elemente de valoare diferită. 
Superstiţii, alături de observaţii pătrunzătoare; frumuseți, 
alături de obscenităţi; învățături morale sublime, alături de 
poftiri la desfrâu. Pentru a face din el un mijloc de educaţie, 
trebuie ca mai înainte să fie supus unei selecţii. Şi aceasta este 
tocmai în sarcina psihologului. Ce e datorit trecutului și a 
fost-bun pentru trecut, să se lase muzeului ca document istoric 
şi să se aleagă aceea ce este bun pentru prezent și pentru viitor. 
Şi sunt destule lucruri bune, care se pot alege. Chiar superstiţiile 


pot fi de folos educaţiei, ca exemple de primitivitate în judecata 
omenească, pentru a le ști &vita. În poezia și muzica populară 


* Bineînţeles, etnopsihologul nu este obligat să intervină pentru schim- 
barea programelor școlare, aceasta se va face de către acei în drept, după 
ce cunoștințele de etnopsihologie se vor produce aşa cum trebuie. Până 
acum, cunoştinţele asupra etnicului românesc sunt așa de vagi în aceea ce 
priveşte legătura dintre etnic şi viața contemporană, încât oamenii noştri 
de şcoală nu prea au ce spune elevilor lor. Ei iau faţă de etnic o atitudine 
de admiraţie fără margini sau îl nesocotesc cu desăvârşire. În amândouă 
cazurile, elevii ies din şcoală fără să-şi dea seama de rostul pe care îl are et- 
nicul alături de cunoştinţele dobândite în şcoală. Acei originari din mediul 
rural pleacă din şcoala satului având în capul lor etnicul cu care cresc in 
familie şi cunoştinţele dobândite în şcoală, în două straturi suprapuse 
şi separate între ele. Care dintre ele va da mai târziu orientarea în viată ? 
Întrebarea este importantă : nimeni nu și-o pune însă. Când dă etnicul orien- 
tarea, atunci avem pe absolventul care şi-a pierdut vremea mergând la 
şcoală. Când izbutesc cunoștințele să dea orientarea, atunci avem pe absol- 
ventul dezrădăcinat din lumea lui, pe obişnuitul agitator care nu ştie ce 
vrea. În tot cazul, nu avem pe bunul cetăţean. Bunul cetăţean este rodul 
armoniei dintre etnic şi şcoală. Pregătirea lui o putem face in chip metodic 
pe baza etnopsihologiei. 

sunt atâtea motive prețioase de artă, că munca depusă pentru 
alegerea lor este totdeauna răsplătită cu prisos. Entuziasmul, 
pe care l-a arătat şcoala romantică germană, din secolul tre- 
cut, pentru literatura populară, tocmai acestei cauze se datorează. 
Asemenea şi la noi: poeții și iterații de frunte, începând cu Vasile 
Alecsandri şi cu Mihai Eminescu, au împrumutat multe imagini 
şi locuţii fericite din bogatul tezaur al poeziei populare. Între- 
gul etnic poate servi în acelaşi scop lumii şcolare. O educaţie 
este cu atât mai temeinică, cu cât ea găsește o mai adâncă re- 
zonanță în sufletul elevului, iar o asemenea adâncă rezonanță 
o dă numai armonia dintre etnic şi şcoală. Educaţia trebuie să se 
clădească pe etnic. 


8. — De altminteri, acesta este și drumul pe care îl urmează 
dezvoltarea culturii orişicărui popor sănătos. Numai că şcoala 
procedează într-un cadru redus și prin mijloace puse sub di- 
recția unei ştiinţe metodice, pe când cultura se dezvoltă într-un 
cadru larg şi prin mijloace care ies de sub stăpânirea omului. 
Etnicul sătesc a evoluat la etnicul românesc de astăzi, întregind 
la conştiinţa comunităţii de origine, conştiinţa comunităţii 
de.limbă şi de destin, tot prin selectarea elementelor sale proprii. 
Limba vorbită de comunitatea satului cuprinde în ea virtuali- 
tăţi infinite. Din acestea sunt realizate în viața satului riumai 
acelea care ajută expresivitatea intuitivă. Cuvântul săteanului 
este un cuvânt-gest. El exprimă stări sufletești subiective și 
prea puţin înţelesuri obiective. Pe acestea din urmă săteanul 
n-are nevoie să le exprime, cu tot dinadinsul, deoarece ele sunt 
prezente în mintea tuturor sătenilor sub formă de credinţe şi 
de proverbe; ele circulă în întreg satul ca un avut comun. Pen- 


tru o comunitate însă mai extinsă, aceste realizări sunt insufi- 
ciente. Oamenii cari au pierdut conştiinţa comunităţii de origine, 
fiindcă trăiesc în aglomerări mari de populaţie, unde nu se mai 

"ştie de origine, au nevoie de o limbă cu o altă structură și cu o 
altă vatoare de circulaţie. Cuvintele acestei limbi trebuie să fie 
fixate de un înţeles obiectiv, pentru ca ele să poată fi comunica- 
bile şi să producă în mintea ascultătorului aceeaşi judecată 
pe care o are în mintea sa și vorbitorul. Între sătenii, cari își 
vorbesc în sat, stă la mijloc, înlesnindu-le înţelegerea, actuali- 
tatea sufletească pe care o dă tradiţia. Abia apucă a vorbi unul, 
că ceilalți au înțeles ce vrea să spună. Ei se cunosc între ei prea 
bine, iar noutăţile satului sunt prea rare. Cu totul altfel, în aglo- 
meraţiile mari de populaţie, în care a slăbit sau chiar a dispărut 
comunitatea sufletească întreținută prin tradiţiile etnicului. 
Aci, nemaifiind o intimitate de toate zilele între vorbitori, cu- 
vintele ce se schimbă între ei trebuie ca, prin proprietăţile. lor, 
să producă comunitatea de suflet necesară pentru a fi înţelese. 
De aceea, cu multă dreptate, a fost considerată limba ca un fac- 
tor fundamental în constituirea naţiunilor moderne. Fără o 
unitate de limbă nu se poate concepe o unitate de viață 
naţională. Şi unitatea de limbă, pentru aglomeraţiile mari 
de populaţie, nu o dă direct limba vorbită în etnicul 
satului, ei o dau perfecţionările care se adaugă acesteia. 
Perfecţionările încep chiar din mijlocul etnicului. Povestitorii 
de basme şi poeţii populari, în mod spontan, toarnă în tipare 
noi cuvinte întrebuințate zilnic de săteni. Uneie din acestea ră- 
mân și, fiind plăcute, se repetă din generaţie în generație. La 
ele se adaugă formulele solemne, în care cuvântul se însoțește 
cu un înțeles, fixat intenţional pentru veșnicie. Aşa sun: formulele 
de vrăjitorie la primitivi; formulele de credință creştină la po- 
poarele creştinate. Proverbele, cu cât sunt mai bine prinse după 
realitate, deschid un drum larg raţionamentului obiectiv. Cu de- 


păşirea etnicului sătesc apoi scrisul devine o necesitate. Cuvân- 
tul scris are un alt prestigiu decât îl are cel vorbit. Iar cel tipă- 
rit, un prestigiu şi mai mare. Cărţile bisericeşti, în primul rând, 

şi după ele toate celelalte cărți, desăvârşeşc rolul de circuiaţie 
al limbii şi, în acelaşi timp, statornicesc între membri, întinsă 
ca număr şi ca spaţiu, o nouă comunitate etnică, mai compre- 
hensivă decât aceea a satului. Această nouă comunitate, creată 
prin mijlocirea limbii şi a culturii cărturăreşti, se numeşte co- 
munitate culturală națională. Ea reprezintă etnicul naţional şi 
se suprapune, prin evoluţia normală, peste comunitatea de ori- 
gine. 

Evoluția care a adus comunitatea de cultură, în urma celei 
de origine, nu s-a produs la poporul român în condiții cu totul 
normale. Aşa este cazul, de altminteri, cu toate popoarele. 
Fiecare întâmpină greutăți până să ajungă la unitatea sa cul- 
turală. Poporul român a primit, de la natura sa rasială, o vie 
conştiinţă pentru comunitatea de origine, aceea ce l-a şi învred- 
nicit să reziste la toate primejdiile, prin care au trecut începutu- 
rile sale; în schimb, însă, a ajuns numai după lungi ocoluri și 
întârzieri pe calea de a-şi întemeia o cultură naţională pe baza 
limbii sale. Împrejurările politice i-au ţinut încătuşate, secole 
de-a rândul, virtualităţile acesteia. În afară de acelea care se: 
puteau dezvolta în marginile etnicului restrâns de sat, toate ce- 
lelalte erau ţinute în faşă. Primele cărți în limba română s-au 
tipărit de-abia pe la jumătatea secolului al 17-lea şi. acestea încă 
cuprindeau numai traduceri după cărţi bisericești slavone. 
Nici o tipăritură cu conţinut de cugetare originală românească. 
Toate tipăriturile răspândeau, în mijlocul populaţiei românești, 
producţii intelectuale de o calitate submediocră. Nu venea din 
ele nici un îndemn spre o înălțarea minţii; cu atât mai puţin 
pentru pregătirea unităţii culturale. Limba vorbită începea 
chiar să-şi piardă din caracterele ei de origine prin amestecul 
cu elemente străine, slavoneşti, greceşti, ungureşti, aşa cum cons- 
tată cu amărăciune mulţi dintre scriitorii timpului. „Cuvintele 


trebue să fie ca banii, că banii aceia sunt buni care umblă în 

toate ţările, aşa şi cuvintele acelea sunt bune carele le înțeleg 
toţi”, — spune mitropolitul ardelean Simion Ștefan? în pre- 
faţa Noului Testament 5, tipărit la Alba Iulia în 1648, în urma 
tristei constatări pe care o face că nu toți Românii vorbesc într-un 
fel. După spuza de traduceri a cărților slavoneşti, bulgărești 
mai întâi şi apoi sârbești, urmează o altă spuză de traduceri după 
cărțile greceşti; acestea mai ridicate, decât cele slavonești, din 
punct de vedere intelectual, dar tot atât de străine de sufletul 
românesc *. A fost o adevărată minune că în această conjunc- 
tură de condiţii nefavorabile pentru cultura limbii române s-a 
ivit ideea latinității Românilor, care a înviorat inima scriito- 
rilor români şi le-a dat curajul să afirme drepturile culturii na- 
ţionale. În mai puţin de un secol s-a restabilit calea normală a 
evoluţiei. Etnicul sătesc a fost readus la cinste şi începuturile 
lui de cultură continuate. Fiii boierilor pământeni care-şi făceau 
studiile în străinătate se înapoiau în ţară cu idei noi, mult dife- 
rite de ale părinţilor lor. Însufieţiți de curentul naţionalist, 
care-şi făcuse apariția în mai multe țări din Occidentul european, 
ei deveniră campionii renașterii naționale şi contribuiră din toate 
puterile la înzestrarea Ţării cu instituții moderne, după modelul 
celor din Franţa. În fruntea lor, ca exemple de patrioţi bine 
intenţionaţi, erau boierii Golești 5 şi fraţii Brătieni 58**. 
Influențele slavone şi greceşti dăinuiseră însă prea mult, 
pentru ca urmele lor să se curețe de îndată. Ele trăiesc şi astăzi; 
sub o altă formă. Cărţi slavone şi greceşti nu se mai traduc astăzi ; 
dar nici limba română nu se bucură încă de un respect desă- 
vârşit. Ea nu-şi are recunoscută autonomia. Întârziată prea mult 
în rolul de a servi ca limbă de traducere, ea nu are indeajuns 


* Asupra influenței sud-slave și (a) influenţei greceşti, comp. N. Carto- 
jan, Cărţile populare în literatura românească, vol. I şi II, 1929—1933. 

** Comp. George Fotino’, Din vremea Renașterii naţionale a Ţării 
Românești, Boerii Golești, 4 vol., Bucureşti, 1939. 


C. RĂDULESCU-MOTRU 


autoritatea de a impune un înțeles precis cuvintelor sale şi încă 
mai puţin autoritatea de a stăvili năvala neologismelor. Aceas- 
ta nu s-ar întâmpla, dacă în secolele trecute ea ar fi fost dintru 
început folosită de biserică şi apoi treptat de gândirea româneas- 
că în legi, în ştiinţă și în literatură. Lipsa de a fi făcut un lung 
stagiu se răzbună astăzi. Sperăm, însă, că prin mijlocirea insti- 
tuţiilor şcolare şi de cultură ale Statului să se înlăture aceste 
neajunsuri, aşa că limba să-şi îndeplinească pe deplin rolul 
la care este chemată în realizarea unităţii noastre: naţionale. 


9. — La cele două forme de etnic, arătate până aci, unul fun- 
dat pe conştiinţa comunităţii de origine şialtul pe conştiinţa 
comunității de limbă, în mai toate țările europene, deodată 
cu organizarea statelor, se mai adaugă şi un al treilea, fundat 
pe conştiinţa comunităţii de destin. Acesta de al treilea, de obicei 
neluat în seamă în timp de pace de către etnopsihologi, este de 
o mare importanță în momentele de război, cum ne aflăm astăzi 
şi de aceea i se cuvine o deosebită atenţie. 

Ce este destinul şi întrucât conştiinţa destinului este un fac- 
tor activ la constituirea unui etnic? 


Încă din cele mai vechi timpuri ale culturii europene, prin 
destin s-a înţeles neprevăzutul care hotărăşte desfășurarea vieţii 
omeneşti sub influența unei puteri necunoscute, putere deasu- 
pra tuturor celorlalte puteri. Pentru creştini această putere este 
aceea a lui Dumnezeu şi astfel creştinul numeşte destinui, pro- 
videnţă. În filosofia modernă înţelesul oscilează, după cum filo- 
sofia este idealistă sau materialistă, dogmatică sau critică, 
dar în toate cazurile tendința lui este de a înlocui puterea necu- 
noscută prin date accesibile raționamentului; date care să nu 
treacă, în tot cazul, peste mijloacele de control ale logicii. Cu 


progresele biologiei, antropologiei, istoriei și psihologiei, ten- 
dința aceasta s-a accentuat şi mai mult, aşa că astăzi datele care 

hotărăsc destinul omului sunt căutate în constituţia sufletească 
a acestuia, în caracterul lui, iar destinul popoarelor, în condiţiile 
fundamentale rasiale, geografice şi culturale, pe care se așază 
viaţa istorică. Astfel, după înțelesul pe care în mod curent îl 
găsim în filosofie, şi după ea şi în ştiinţa modernă, destinul este 
desfăşurarea în timp a fondului sufletesc, cu care vine omul, 
sau poporul, pe lume. El este imprevizibil, fiindcă, pentru şti- 
inţa de astăzi, fondul sufletesc pe care el îl desfăşură este din- 
colo de control; dar nu este nici fatalitate oarbă, întrucât acest 
fond sufletesc este, totuşi, în realitatea experienței omeneşti 
și poate fi influențabil *. 

Ideea de destin nu mai este, aşadar, o sperietoare pen- 
tru omul modern. Publiciştii o întrebuințează zilnic în discuţiile 
pe care le fac în jurul problemelor de educaţie, de politică, de 
ideal, fără să fie acuzaţi că se pierd în metafizică. Bărbaţii de 
stat o invocă, fără sfială, în discursuri și proclamaţii solemne. 
Ideea este în curs, la noi, ca şi peste tot în lumea cultă europeană. 
Un reprezentant de frunte al şcoalei istorice româneşti, profe- 
sorul de la Universitatea din București P. P. Panaitescu $0 își 
începe un studiu despre destinul românesc, publicat acum de 
curând, cu aceste cuvinte semnificative: „Concepţia de destin 
care de abia acum se cristalizează pentru studiile istorice este 
fecundă: pentru dezvoltarea lor. Istoria nu mai poate fi pentru 
timpurile noastre grave şi pline de sămânță hotărâtoare a vi- 
itorului o plăcută înşirare de anecdote pentru oamenii de spi- 
rit, nici un haos în care înoată cu voluptate erudiţii, căci des- 


tinul, adică misiunea unui popor în lume, este descifrabil din 
paginile istoriei”? **. 
* Comp. C. Rădulescu-Motru, Timp și Destin, Bucureşti, 1940. 
** P, P, Panaitescu, Destin românesc, în „Convorbiri literare”, 1941, 


pag. 1270. 

Întrebarea, care este destinul unui om sau al unui popor, 
este pe cale de a putea avea un răspuns din ce în ce mai precis, 
paralel cu rezultatele pe care le vor avea cercetările asupra ca- 
racterului la omul individual și asupra fondului sufletesc la 
popoare. Când aceste din urmă cercetări vor ajunge la rezultate 
temeinice, ideea destinului va fi şi ea limpezită, sau în orice caz 
va fi pe cale de a fi limpezită. Vom ști pe viitor la ce să o raportăm. 

Dar problema etnicului, pe care o avem noi în vedere, nu se 
soluţionează prin simpla limpezire a raportului dintre destin 
şi caracterul omului individual sau dintre destin şi fondul su- 
fletesc al unui popor. Din acest raport nu reiese necesitatea unei 
conștiințe de comunitate etnică. Nu avem cauza producerii 
ei. În etnicul de sat, ca şi în etnicul de limbă, caracterul omului 
individual, cum şi fondul sufletesc al poporului, există ca date 
permanente, prin urmare, încă pe timpul lor conștiința comuni- 
tăţii de destin ar trebui să fie actuală și un nou etnic n-ar mai 
avea ce căuta. De ce, cu toate acestea, vorbim de conștiința 
comunităţii de destin, ca de un ce nou, în afară de conștiința 
care serveşte de bază celorlalte două forme ale etnicului ? De 
ce, de fapt, trăiesc popoare pe lume, care nu ajung la conştiinţe. 
destinului lor? Limpezirea ideii de destin nu este de-ajuns, 
ci, pentru soluționarea problemei noastre, trebuie să ne între- 
băm mai departe, așa cum ne-am și întrebat, întrucât este ne- 
cesară ivirea unei conștiințe speciale de destin, care să producă 
o nouă comunitate de etnic ? 

Prin cercetările antropologice, istorice, entopsihologice etc., 
fondul sufletesc al poporului românesc este într-o oarecare mă- 
sură cunoscut, şi el va fi şi mai cunoscut, în urma cercetărilor 
viitoare. Știm, astăzi, că moştenirea rasială primită de la vechii 
locuitori ai Daciei l-a înzestrat cu predispoziţii spre ascetism, 
aceea ce l-a făcut să practice, cu o înaltă religiositate, creşti- 
nismul, în ritualul ortodox; că prin virtualităţile fericite ale lim- 
bii, el și-a putut crea în scurt timp o cultură naţională demnă 

de admirat, cu toate greutăţile ce i-au stat împotrivă; că, în 
siârşit, se bucură de la natură de un robust optimism, care-l 
face, ca şi pe strămoşii săi Daci, să nu se teamă de primejdiile 
războiului, orişicât ar fi ele de tragice; toate acestea le ştim şi 
pe viitor le vom şti încă mai bine, dar nu mai puţin știm, de 
asemeni, că momentele hotărâtoare din care este constituit 
destinul poporului românesc sunt diferite de la secol la secol — 
fiecare epocă își are semnificaţia sa în destinul unui popor — 
şi că, așa fiind, fiecare moment hotărâtor din destinul românesc 
trebuie să aibă cauza sa specială, în afară de fondul sufletesc 
al poporului românesc, care rămâne ca o condiţie permanentă. 
Comunitatea de destin este slabă în timp de pace; ea se întăreşte 
în momente de grea cumpănă, când este de ales între pace şi 
război, când Țara este în primejdie. Fondul sufletesc este însă 
același: Nu de la el vine provocarea momentelor de grea cumpă- 
nă. Acestea trebuie explicate prin intervenția unei cauze spe- 
ciale, aşa cum sunt explicate, de altminteri, toate schimbările 
ce se petrec în natură. O piatră se rostogolește de pe înălțimea 
unui deal. Care este cauza ? Dacă ea n-ar fi fost pe înălțime de 
deal și ar fi fost într-un fund de vale; dacă ea n-ar fi fost grea; 
dacă pământul de sub ea n-ar fi fost mâncat de ploaie; dacă 
ea n-ar fi fost izolată, ci ar fi fost legată de un bloc mai mare: 
dacă n-ar fi tost ploaia din ajun... nu s-ar fi întâmplat rosto- 
golirea. Mulţi „dacă””, unul tot aşa de important ca altul. Care 
este cauza ? Evident, dacă n-ar fi fost ploaia din ajun, piatra 
ar mai îi rămas pe loc, cu toate că ea era pe înălțime, era grea, 
era izolată şi pământul de sub ea era mâncat. De aceea, zicem 
că ploaia din ajun este cauza, iar înălțimea, greutatea, izolarea 
și starea pământului care o sprijinea sunt numai condiţiile în 


care s-a petrecut rostogolirea pietrei. Așa şi la înțelegerea des- 
tinului românesc. Fondul sufletesc al poporului român consti- 
tuie condiţionarea permanentă a momentelor hotărâtoare de 

destin; iar fiecare dintre aceste momente îşi are cauza sa spe- 
cială. Poporul românesc în decursul istoriei sale a trebuit să facă 
față la diferite primejdii şi de fiecare dată a luat hotărâri, ale 
căror motive erau susţinute pe fondul sufletesc al poporului, 
dar aceste motive nu erau aceleaşi în mod permanent, ci diferite 
după împrejurări. Şi nu erau aceleaşi, fiindcă de multe ori ho- 
tărârea, care era de luat, nu aparţinea numai poporului român, 
ci şi altor popoare. Comunitatea de destin este mai întinsă 
de cum este aceea de limbă şi de origine. Prin destin se pot lega 
între ele popoare care n-au în de comun, nici limba, nici originea. 
Aşa poporul român, în trecutul său, a mers ca apărător al creş- 
tinătăţii, alături de popoarele slave, iar astăzi, ca apărător al 
civilizaţiei europene, merge alături de poporul german, în contra 
tocmai a celui mai numeros dintre popoarele slave. Destinul 
n-are hotar pentru etnicul său. El poate pune în comunitate pe 
membrii unui singur popor şi tot el poate pune în comunitate 
pe toate popoarele unui continent. 


Cu alte cuvinte, destinul românesc este condiţionat în mod 
permanent de fondul sufletesc al poporului român, dar acest 
fond nu explică motivele care fac ca poporul român să ia o 
hotărâre supremă, de pace sau de război, într-un anumit mo- 
ment; aceste motive, care constituiesc cauza specială a desfă- 
şurării destinului, le dă conştiinţa, trezită în popor, prin preve- 
derea conducătorilor săi. În războiul din 1916—1918 alianța 
cu Imperiul rusesc apărea în conștiința conducătorilor popo- 
rului român ca fiind puţin periculoasă pentru viitor, deoarece 
se credea Imperiul rusesc, supranumit Colosul cu picioare de lut, 
ca fiind în decădere 1; în 1941, poporul român, sub conducerea 
Mareşalului I. Antonescu, conducătorul Statului, pornește răz- 
boi contra Sovietelor ruse, fiindcă alta este conștiința acestuia 


de destin românesc. Fondul sufletesc al poporului român este 


acelaşi în amândouă cazurile. 

Cu aceste constatări am ajuns să avem elementele care fac 
originalitatea etnicului de destin şi-l deosebesc de etnicul de 
origine şi de etnicul de limbă. 


Câteşitrele forme de etnic sunt determinate de conștiința 
comunității românești, însă după conţinutul deosebit al acesteia. 
Conştiinţa comunităţii de origine este adânc înfiptă în afecti- 
vitate; este puţin supusă inovaţiilor; şi în acelaşi timp, mai puţin 
limpede. Ea dă etnicul sătesc, uniform şi ordonat prin tradiţii. 
Mulțumită acestei conştiinţe, locuitorii satului se simt ca la ei 
acasă, chiar când sunt siliţi să emigreze, dacă emigrarea lor se 
face cu satul întreg. Aşa se explică trăinicia integrității poporului 
român cu toată urgia băjeniilor din trecut. Satul emigra întreg 
şi cu satul întreg se păstra și ființa poporului român. Etnicul 
bazat pe conştiinţa comunităţii de origine n-are nevoie de condu- 
cători, el se conduce de sine; este fără moarte. Conştiinţa comu- 
nității de limbă cuprinde și ea multă afectivitate, dar și multă 
intelectualitate. Ea dă etnicul de cultură naţională, adică et- 
nicul pe cuprinsul Ţării întregi. Are nevoie de oameni de vocaţie. 
Din fericire, la popoarele sănătoase acești oameni de vocaţie 
se găsesc în anumită proporţie, la fiecare generaţie. Întunericul 
unei perioade poate fi compensat prin lumina perioadei urmă- 
toare. Aşa la poporul român, multiplele influențe străine asupra 
limbii n-au oprit, ci numai au întârziat purificarea și stilizarea 
acesteia pentru o cultură superioară. În schimb, conștiința 
comunităţii de des:in este cea mai sensibilă și deci cea mai ex- 
pusă. Ea este condiţionată de rațiune, adică de prezenţa, în 
mijlocul poporului, a unor conducători de prevedere excep- 
țională. Lipsesc acești conducători, în momentul când ei sunt 
necesari, destinul poporului este periclitat. Căci hotărârile 


supreme nu aşteaptă deliberări îndelungi și atât mai puţin deli- 
berări luate pe jumătate. O părere greşită, iscodită de o ideolo- 
gie politică superficială, susținea până de curând că destinul 

popoarelor este asigurat prin instinctul lor de conservare; şi, 
în consecință, că hotărârile supreme se pot lua prin sufragiul 
univessal. Nimic din trecutul istoric al omenirii nu vine să con- 
firme această părere. Hotărârile supreme care au determinat 
asigurarea sau distrugerea vieţii popoarelor au fost totdeauna 
opera conducătorilor. Această legătură dintre destinul poporului 
și conducătorul lui constituie tocmai partea de tragedie din is- 
toria omenirii. Fiecare popor are posibilitatea să fie condus 
de conducători destoinici, dar această posibilitate este intermi- 
tentă în realizarea ei. La minutul când trebuie, conducătorui 
destoinic poate lipsi și atunci nimeni altul pe lume nu-l poate 
înlocui. 


10. — Dacă studiul etnicului românesc se face din întreitul 
punct de vedere: al comunităţii de origine, de limbă şi de destin, 
credem că etnopsihologul poate, cu mai multă uşurinţă şi chiar 
în mod mai ştiinţific, să-și claseze materialul adunat şi apoi 
să ordoneze generalizările scoase din acest material, de cum ar 
face păstrând, ca până acum, un punct de vedere unitar și care, 
de obicei, este unul dintre cele trei. Nici comunitatea de origine, 
nici comunitatea de limbă, nici comunitatea de destin, luaie în 
parte fiecare, nu reușesc să dea o bază pentru caracterizarea 
etnicului întreg. Căci etnicul unui popor este totdeauna în curs 
de devenire, cum este şi orice organism de pe fața pământului. 
În orice etnic, ca și în orice organism, viața se primeneşte con- 
tinuu, lăsând în urma sa structuri vechi acoperite de altele 
noi. În sufletul omului individual deosebim funcțiuni vechi și 
functiuni noi, legate de organe vechi și noi. Conştiinţa însăşi 
nu este unitară, ci se desfășoară pe planuri de înălţime diferită 
şi cu ea dimpreună întreaga personalitate omenească. Etnicul, 
care pentru popor este aceea ce este personalitatea pentru indi- 


vid, prezintă o structură diferențiată. A-l forța să intre într-o 

structură unitară însemnează a-i întuneca cele mai preţioase 
particularități, şi anume acelea provenite din devenirea lui, 
Adeseori interesante de ştiut sunt tocmai aceste particularităţi, 


Într-un sat românesc, bunăoară, se găsesc multe obiecte 
preţioase pentru studiul etnicului românesc. Acela care vizi- 
tează satul: se poate înapoia la oraş ducând cu sine un materiai, 
cu care poate împodobi o cameră de muzeu etnografic. Dar 
oare numai aceste obiecte sunt de preţ ? Sunt de preţ şi obiceiurile, 
credinţele, tehnica de muncă şi altele. Sunt şi acestea, negreşit. 
Dar în afară de acestea, nimic altceva ? Îndrăzneala surprinsă 
la câte un sătean de a-și scrie, pentru sufleţelul lui, o carte despre 
„multe şi de toate”"*, în care zilnic să-și noteze impresiile şi re- 
flecţiile, unele în versuri, altele în proză stilizată pe simţul lui 
de frumos, nu constituie şi aceasta un document etnic de preţ, 
care să merite a reţine atenția vizitatorului ? Socotim că da, 
şi de aceea sunt de felicitat etnografii cari se îndeletnicesc cu 
adunarea unor asemenea documente, fiindcă în ele găsim dovada 
trecerii în mod normal de la etnicul de origine la etnicul de limbă. 
Unor asemeni documente eram obișnuiți, până acum, să le dăm 
atenție numai dacă au o vechime; ele sunt însă de preţ chiar 
când sunt recente, căci trecerea de la etnicul de origine la etnicul 
de limbă se face în mod continuu. Acelaşi preț îl au şi documen- 
tele în care se manifestă începuturile etnicului de destin. Prefe- 
tele multora dintre vechile tipărituri româneşti intră în această 
categorie. Conştiinţa clară de destin, care încoronează, în vre- 
muri cu totul nouă, etnicul popoarelor, la poporul român o gă- 


sim, din trecutul îndepărtat, conducând politica lui Ștefan cel 
Mare, Viad Ţepeş şi Mihai Viteazul. „N-am avut de la Turci, 
zice acesta din urmă, nici o greutate sau vreo nedreptate, dar 


* Jon Chelcea62, Neam și Țară. Pagini de etnografie şi folklor, 
Bucureşti, 1940, pag. 121. 

ceea ce am făcut, toate le-am făcut pentru credința creștineas- 
că... M-am apucat să ridic această mare greutate cu această 
ţară săracă a noastră, ca să fac un scut al întregei creştinătăţi”, 
Această conștiință de destin este apoi mai clară, ca oricând altă- 
dată, în zilele noastre. Pericolul bolşevismului rus a adus pe 
toţi Românii într-o strânsă solidaritate pe câmpul de război, 
alături de Imperiul german. 

Întreitul punct de vedere, pe care-l propunem pentru stu- 
diul etnicului românesc, nu înlătură însă unificarea. Unificarea 
celor trei forme de etnic trebuie să se facă, dar la sfârşit. Căci 
numai așa din studiul etnicului românesc se pot scoate îndru- 
mări fundate pentru educaţia şi orientarea politică a poporului 
românesc. 


CAPITOLUL III 


DE LA ETNIC LA ETICUL CREȘTIN 


1. Descrierea etnicului african după cartea lui Diedrich 
Westermann. Deziluzia negrilor africani față de europeni 
și de creștinism. — 2. Influența eticului asupra etnicului. 
Limitele acestei influenţe. Eticul creștin depăşeşte ca- 
drele etnicului. — 3. Împrejurările istorice în care a 
apărut eticul creştin. Caracterul de revelație al acestuia. 
— 4. Eticul creştin fundează etnicul de destin, a cărui 
realizare se urmăreşie în istoria popoarelor europene. 


1. — Un bun cunoscător al regiunilor locuite de popoarele 
sălbatice de pe continentul Africii, Diedrich Westermann că 
directorul Institutului African din Berlin, a avut ingenioasa idee 
ca, în loc de a publica o carte, în care să descrie etnicul popoare- 
lor din Togo, Sierra Leone, ţara Buşmenilor, colonia Kenya 
etc., a lăsat pe reprezentanţii acestor popoare să-și istorisească 
ei înşişi viaţa, el mulțumindu-se cu simplul rol de tălmăcitor. 
Cartea este de un deosebit interes. Ea dă un bogat material do- 
cumentar şi, în acelaşi timp, deschide un larg orizont pentru 
înțelegerea psihologiei etnicului. ` Reprezentanţii popoarelor 


sălbatice, cari-şi istorisesc aci viaţa lor, cunosc cu toții pe euro- 
peni, la cari unii au servit ani îndelungați, alţii au fost în şcolile 

lor, înfiinţate de misionarii diferitelor biserici creştine; unul 
chiar a trăit mai mulţi ani în Europa, unde a frecventat cursurile 
unui gimnaziu real şi ale unei facultăți de medicină. Prin urmare, 
toţi îşi dau seama de deosebirile dintre mediul vieţii lor de ori- 
gine și mediul de viață european şi, totodată, își dau seama de 
perspectiva ce se deschide comunităţilor lor pentru viitor. În 
istorisirile lor avem direct intuiţia procesului de diferenţiere a 
etnicului primitiv; avem sub ochi un adevărat experiment 
de ordine socială. 


Din conținutul acestei cărți aflăm mai întâi că, în consti- 
tuția etnicului popoarelor sălbatice africane, primul rol îl joacă 
conştiinţa 'comunității de familie. Reprezentanţii cari-şi isto- 
risesc viața insistă fără excepţie asupra genealogiei lor. Nu este 
unul care să conceapă că omul poate trăi în afară de legăturile 
lui de familie. La orice vârstă, fiul, fiica şi nepoţii se adăpos- 
tesc, în caz de nenorocire, în casa părinţilor. Ei nici nu se des- 
part de părinți decât constrânşi de sărăcie sau izgoniți de vrajele 
aruncate asupra lor de dușmani. Căci vrajele joacă un rol im- 
portant în viața sălbaticilor. Prin mijlocirea lor sunt explicate 
boalele şi toate nenorocirile prezente și viitoare. Vrăjitorii sunt 
medicii şi sfătuitorii de fiece moment ai sălbaticului; sunt ex- 
ploatatorii ignoranței acestuia. Dar cu tot rolu! nenorocit al vra- 
jelor, sentimentele de familie se menţin sincere şi puternice. 
Bătrânii sunt respectați de tineri. Femeia, deşi într-o situație 
inferioară față de bărbat, nu este totuşi sclava acestuia, ci este 
egala lui în îndatoririle față de continuitatea familiei. Din toate 
istorisirile reprezentanţilor africani reiese că imperativul vieții afri- 
cane este să se asigure continuitatea cât mai numeroasă a familiei. 
Sentimentul de prietenie este iarăşi sincer și puternic. Iată cum 


se exprimă în această privință unul dintre reprezentanții cari 
figurează în cartea lui Westermann: „În prietenia pe care o 
arată un european pentru un negru african, stau lucrurile aşa: 

într-o bună zi, acesta, fie că a făcut ceva bun sau a făcut ceva 
rău, europeanul nu mai vrea să ştie de el. O asemenea prietenie 
este fără valoare. Trebuie să iubeşti pe om dacă îi ești prieten, 
chiar dacă el face rău, fiindcă om fără păcat nu este. De aceea, 
eu zic: în ce priveşte prietenia, europenii sunt prieteni ră;. 
Am mai observat apoi că europeanul arată prietenie numai cât 
are interes de negrul african, iar când nu mai are interes rupe 
prietenia... Prietenia europeanului este din gură, nu din inimă. 
Europeanul minte. Noi, africanii, nu eram obișnuiți să minţim, 
acum am învățat de la europeni” (Afrikaner erzählen ihr Leben, 
pag. 249). 

Această caracterizare pesimistă este datorită în mare parte 
relei înțelegeri pe care o are negrul african despre motivele pura 
tării europeanului față de el. Europeanul tratează pe african 
drept copil, căutând să se servească de el pentru anumite inte- 
rese economice viitoare. Urmărirea unui interes economic pe 
plan de viitor, obişnuită europeanului, este tocmai pentru afri- 
canul care trăieşte pe planul actualității, de la început, unact 
de nesinceritate. Negrul african mănâncă, atunci când are 
şi atunci când poate; de aceea, la el motivele de ospătare în 
comun sunt totdeauna bine venite; cu cât cercul lui de prieteni 
şi de rude este mai întins, cu atât şi zilele de foame sunt la el mai 
rare; pe când europeanul, rostuindu-și viaţa cu prevedere, are 
mai puţin nevoie de ospeţele prietenilor şi ale rudelor. Pentru 
negrul african, europeanul apare de aceea ca fiind un egoist; 
deşi se declară creştin. Fiecare are dreptate, dar dintr-un punct 
de vedere deosebit. Africanul judecă în orizontul etnicului său, 
iar europeanul în orizontul unui etnic cu mult mai evoluat. 
La negrul african practica prevederii este necunoscută. Asi- 


gurarea vieţii lui se sprijină pe obiceiurile legate de organizarea 
comunităţii de origine. Aceste obiceiuri îl dirijează şi îl susţin. 
De aci rezultă, la el, reaua înțelegere a europeanului, precum 

şi reaua înțelegere a creştinismului european. Am putea mai bine 
zice, marea deziluzie a negrului african, față de creştinismul 
european, deziluzie care aduce după sine şi pe aceea faţă de euro- 
pean în genere. Negrul african aşteaptă de la Dumnezeul creș- 
tin asigurarea unei vieți, ferită de griji şi de necazuri, aşa cum 
etnicul lui bazat pe comunitatea de origine l-a obişnuit să aștep- 
te. Dumnezeul creştin ar trebui să fie, după el, un spirit bun de 
vrăjitor atotputernic care să deschidă fiecăruia drum sigur spre 
linişte şi fericire. Europeanul nu' practică un asemenea creş- 
tinism. Dimpotrivă, în loc să se lase în grija lui Dumnezeu, el 
se forţează să-şi întindă cât mai mult puterea asupra naturii, 
pentru a o aservi scopurilor sale egoiste; iar prin ştiinţă şi in- 
venţii, el înfruntă chiar pe Dumnezeu. „Mare deziluzie am avut, 
istoriseşte negrul african venit în școlile din Europa, când am 
constatat că nici unul dintre camarazii mei albi nu se ducea 
regulat la biserică, deşi toţi se țineau drept creştini”? *. Crești- 
nismul european nu împuţinează greutăţile vieții. El lasă pe 
om să se descurce singur cu găsirea hranei şi a adăpostului; 
nu intervine niciodată. 


Africanul, care-şi istoriseşte viaţa în cartea lui Westermann, 
ar fi putut merge mai departe cu constatările sale, dacă ar fi 
cercetat evoluţia istorică a creştinismului. El ar fi putut constata 
în purtarea europenilor de astăzi o gravă inconsecvență față 
de purtarea primilor creştini. Primii creştini nu urmăreau câş- 
tiguri materiale; dimpotrivă, ei se lepădau de orice avere şi tră- 
iau în comunități sărace, ajutându-se reciproc, ca nişte fraţi 
ce aparţin la aceeaşi familie. Cu umilința în suflete, ei duceau 
o viață ascetică. A fost şi în Europa o epocă în care creştinismul 
era practicat după dorința negrului african! De ce această epocă 
nu s-a continuat? l 


* Diedrich Westermann, Afrikaner erzăhlen ihr Leben, 1938, pag. 385. 

2. — Fiecare ţară își are etnicul său, adică structura istorică 
pe care a luat-o sufletul poporului care o locuiește, suflet strâns 
legat, în dezvoltarea sa, de anumite condiţii, pe care nici o cre- 
dinţă religioasă nu le poate suprima sau înlocui, ci cel mult 
dirija. Creştinismul nu era chemat să uniformizeze etnicul po- 
poarelor, ci era chemat să moralizeze etnicul acestora; el este 
etic, nu etnic. Etnicul dă omenirii obiceiurile și practica vieții 
de toate zilele, eticul dă omenirii aspiraţiile. De aceea, prin creş- 
tinism, nici Europa nu este constrânsă să persiste în starea ei 
economică şi socială de acum 19 secole în urmă, nici Africa să 
devină deodată continent cu civilizaţie europeană. Deziluzia 
africanului, de care pomeneam mai sus, provine din o greșită 
înțelegere a faptelor omenești. Africanul din cartea lui Wes- 
termann ia eticul creştin drept etnicul european. El așteaptă 
de la răspândirea unui ideal etic suprimarea sau, în tot cazul, 
scurtarea etapelor de evoluţie ale etnicului. 


Această greşită înțelegere a raportului dintre etnic şi eticul 
creştin nu o au numai reprezentanţii Africii, ci o au și unii re- 
prezentanți ai altor continente, inclusiv și ai celui european. 
Ea constituie, pentru etnopsihologie, o problemă importantă, 
care trebuie să fie îndeaproape cercetată ; aceea ce ne și îngăduim 
să o facem în capitolul acesta. 


Începem această cercetare referindu-ne din nou la materialul 
documentar pe care ni-l procură istorisirile din cartea lui Wester- 
mann. Africanul care își arată deziluzia, văzând lipsa de sin- 
ceritate a europenilor în practicarea creştinismului, ne vorbeşte 
şi de cele văzute în școlile din țara sa de origine. Aci, în portul 
Lome al coloniei franceze Dahomey S, misionarii creștini au 
înființat şcoli care aveau în programul lor de studii şi studiul 
limbii indigenilor. Cum era considerat acest studiu din partea 


şcolarilor indigeni? Ca fiind absolut fără importanță. Dar 
să-l lăsăm pe el singur să istorisească: „Învăţătorii noştri nu 

puteau să ne convingă de importanţa limbii materne şi de ne- 
cesitatea de a o cultiva. Ne ruşinam dacă făceam greșeli în scri- 
crea limbii franceze sau engleze, dar nu ne ruşinam deloc dacă fă- 
ceam greșeli în scrierea limbii noastre. Acei dintre. noi cari 
avuseseră ocazia să se plimbe pentru scurtă vreme prin Europa, 
la înapoierea lor se prefăceau că au uitat limba maternă, prin 
aceasta ei voiau să arate cât de bine stăpânesc limba străină. 
Ceea ce este mai trist este că erau admiraţi de toată lumea” 
(op. cit., pag. 356). Aceasta în ceea ce priveşte limba. Arătările 
sunt şi mai puţin îmbucurătoare în ceea ce priveşte sentimentele 
de solidaritate cetățenească. Bunul-plac al şefilor diferitelor 
neamuri pune piedică oricărui progres. „Cât de des mă gândesc 
cu tristeţe la ce ar fi putut să ajungă neamul meu, dacă n-ar fi 
fost cruzimea fostului rege Agokoli, care a silit pe toți supușii 
săi să se împrăștie pe regiuni întinse” (op. cit., pag. 353). Re- 
prezentanţii Africii, care-şi istorisesc viaţa, au apoi de multe 
ori ocazia să vorbească despre tehnica muncii din regiunile 
lor de origine. Această tehnică este primitivă, bineînţeles. Ea 
se mărginește la vânătoare, la agricultură redusă şi la un co- 
merț încă şi mai redus. Această stare de primitivitate nu cons- 
tituie principala ei caracterizare. Principala ei caracterizare stă 
în aceea că această tehnică primitivă rămâne neschimbată din 
generație în generaţie. Copilul face aceeași muncă primitivă 
ca și tatăl său. Dacă într-un meşteșug oarecare unul a ajuns 
la o inovaţie, aceasta, de obicei, se pierde la moartea sa sau cel 
mult o cunoaşte numai acela care a stat lângă dânsul; mai de- 
parte inovaţia nu merge. De altmintreli, inovaţia care aduce un 
spor de productivitate nu atrage atenţia. Ea este pusă pe seama 
vrăjitoriei. În etnicul african se bucură de atenție numai ceea 


ce este extraordinar. Un om care manifestă semne de nebunie are 
. e " A . . . . ` 

cu mult mai multă vază decât cel mai iscusit meșteșugar. Din ge- 

nerație în generație, experiența se reia de la început, ca în lumea 

animală. Etnicul negrului african, cu alte cuvinte, nu are o viață 
istorică. El trăieşte perpetuu în prezent. 

Ne oprim deocamdată la aceste date documentare pe care le 
găsim verificate în toate scrierile sociologilor contimporani. 
Ce schimbare poate să aducă eticul creştin în această stare 

de lucruri ? Nici o schimbare, dacă el nu este precedat de multe 
alte schimbări în viața de toate zilele. Înainte de a-și iubi pe aproa- 
pele, ca pe sine însuşi, negrul african trebuie să se familiarizeze 
„Cu vederea oamenilor, cari nu aparțin direct familiei sale, şi să 
nu-i mai ia pe aceștia drept dușmani, aşa cum face de obicei. Ca 
să ajungă la această familiarizare este de neapărată nevoie ca 
între el şi străin să existe putinţa de a comunica prin vorbă. Co- 
municarea prin vorbă iarăși, pe lângă că este condiționată de 
cultura limbii, este condiţionată și de înlăturarea piedicilor pe 
„care le opune spațiul. Unde nu există circulaţie între oameni, 
„nu există nici înţelegere. Presupunând aceste condiţii îndeplinite, 
vorba de la om la om nu aduce după sine și iubirea de la om la 
om. Mai este nevoie ca între oamenii cărora li se propagă creş- 
tinismul să existe o organizare socială, în care să fie cuprinse 
familiile în care acești oameni sunt născuţi. Cercul iubirii nu 
merge mai departe de cercul organizaţiei sociale. Dar o organi- 
zaţie socială, constituită din numeroase familii, nu se poate 


înfiripa decât între oameni cari au cât de puţin simţul prevederii. 
Cu cât organizarea socială este mai întinsă, pentru ca ea să fie 
durabilă, trebuie ca în sânul ei să sè găsească mai mult simţ de 
prevedere : adică, să fie mai bine condusă. Altmintreli, prima 
împrejurare neprielnică: o secetă, o inundație, o invazie de lă- 
custe, o boală contagioasă etc., reuşeşte să o împrăștie. Acesta 
este tocmai cazul multor neamuri de sălbatici. Împrejurări pri- 
elnice fac că multe din aceste neamuri ajung la o oarecare den- 
sitate de populaţie dar prima împrejurare neprielnică le risi- 

peşte din nou şi constrânge pe fiecare familie să-şi caute norocul 
care şi încotro poate. 

Nu înşirăm mai departe condiţiile toate, câte trebuiesc îm- 
plinite, pentru ca eticul creştin să aibă răsunet în mijlocul po- 
pulaţiilor de sălbatici. Ele se rezumă într-un cuvânt: fără a fi 
precedat de un anumit nivel de cultură, eticul creştin este fără 
efect. Aceasta explică de ce el n-a apărut în conştiinţa omenirii 
decât la un anumit moment istoric din viaţa acesteia. El nu a 
venit ca să înlocuiască etnicul şi să dea popoarelor fără cultură 
un mijloc miraculos de a se ridica la o cultură desăvârşită, ci a 
venit ca să purifice şi să înnobileze etnicul existent al popoa- 
relor ajunse la un anumit nivel de cultură. lubirea de oameni 
este înțeleasă și practicată numai acolo unde există pentru ea 
rădăcini adânci, care să-i pregătească ieșirea la lumină. Înainte 
de Evanghelia iubirii creştine, secole de-a rândul, conștiința ome- 
nirii s-a mulțumit să recolteze din aceste rădăcini numai senti- 
mente izolate de sociabilitate. Fiecare etnic şi-a avut deprinderile 
sale morale. În cultul religios al zeităților de tot felul, în care a 
crezut omenirea, dela începutul ei chiar, s-au manifestat multe 

-din aceste deprinderi. Organizările sociale erau totdeauna legate 
de anumite sisteme de practică a dreptăţii și a respectării persoa- 
nei omenești ; dar aceste sisteme nu ieşeau din cadrul etnicului, 
Ci erau o consecință a organizării sociale. Cultul religios de 
până aci era un produs etnic curat; el nu avea caracterul de uni- 
versalitate pe care-l are eticul creștin. Eticul creştin pentru 
prima oară, deşi condiționat în apariția sa, are totuşi caracterul 

“de universalitate; adică de comandament care depăşeşte expe- 

-rienţa istorică a omenirii. Iubirea de oameni, predicată: de E- 
vanghelia lui Christ, trece dincolo de hotarele etnicului; are 

„chiar o tendinţă contrară etnicului. Cum se explică apariţia lui 

.şi apoi marea înrâurire pe care a avut-o în dezvoltarea culturii 


„europene ? 

3. — Inovările, de pe urma cărora se produc schimbări în 
cursul istoriei omeneşti, sunt totdeauna izvorâte din activitatea 
oamenilor deosebit de dotați, de la natură şi pe cari-i numim 
oameni de vocaţie. Înmulțirea cunoştinţelor, perfecționarea 
tehnicii de muncă, progresul moral, toate sunt datorite oamenilor 
de vocaţie. Între aceştia însă, acei cari inovează pe terenul moral 
ocupă un loc aparte. Ei sunt foarte rari. Și sunt foarte rari 
fiindcă dispoziţiile sufleteşti care se cer pentru a inova pe terenul 
moral sunt de cele mai multe ori contrare dispoziţiilor naturale 
omeneşti. Morala cere de la inovatorul ei uitare de sine, sacri- 
ficiul chiar de sine, aceea ce nu este cazul inovatorilor în genere. 
Pe terenul ştiinţei şi al tehnicii, activitatea inovatorului se poate 
-asocia, şi de fapt se şi asociază totdeauna, cu dorinţe egocen- 
trice. În morală însă, niciodată. Aci, inovaţia este totdeauna o 
victorie repurtată în contra egoismului. De aceea, inovatorii, 
pe terenul moral sunt nu numai rari, dar lumea se îndoieşte chiar 
că ar fi de aceeaşi natură cu ceilalți oameni. Eticul creştin este, 
față de morala timpului în care s-a produs, așa de ridicat, încât 
nu face îndoială că izvorul lui este de inspiraţie divină. 

Împrejurările istorice în care el a apărut sunt bine cunos- 
cute şi se pot rezuma în puține cuvinte. Teritoriul Asiei occiden- 
tale dinspre Marea Adriatică a fost tot timpul disputat de statele 
puternice de pe valea Eufratului şi a Nilului. El trecea când sub 
stăpânirea unora, când a altora. Într-un răstimp de pace, pe 
acest teritoriu au reuşit să pătrundă şi să formeze mici state inde- 
pendente seminţiile israelite şi judee. Pacea n-a fost însă de 
lungă durată. Teritoriul este din nou invadat şi statele de pe el 
nimicite, dimpreună cu zeitățile la care ele erau închinate. Un 
singur stat se menține, dacă nu complet independent, dar cel 
puțin cu o aparenţă de continuitate: acela al lui Israel, care avea 


ca zeitate pe Jahve %. Această catastrofă a ridicat în prestigiu 

cultul acestuia din urmă. Un şir de profeţi sfârşiră apoi prin pre- 
dicile lor a face din Jahve o zeitate răzbunătoare și atotputernică. 
Dacă Iscaeliţii îi vor rămâne credincioşi, acesta le va da nu numai 
vechea independenţă, dar și stăpânirea lumii întregi. 

În atmosfera profetismului evreiesc moravurile patriarhale 
reveniră la viață și astfel raporturile între clasele sociale se mai 
îndulciră ; etnicul însă rămase acelaşi. Obiceiurile îşi urmară 
cursul lor vechi: în viaţa de toate zilele; în raporturile de familie; 
în comerţ; în tehnica muncii; în raporiurile cu străinii etc. Mo- 
rala familiei, a comerțului şi a conduitei faţă de străini se con- 
tinuă, ca mai înainte. Dacă Jahve va fi să iasă victorios din lupta 
sa cu celelalte zeități, singurii în câştig vor fi Israeliţii, cari ca 
popor ales i-au rămas credincioși. Ei vor avea bogăţie şi glorie. 
Restul lumii rămâne aşa cum a mai fost *. 

Pe urmele acestui profetism a venit creştinismul, nu însă ca 
o continuare, ci ca o purificare şi ca o înălţare. Dumnezeul creştin 
este Bunul Părinte al lumii întregi; nu are popor ales și nu este 
răzbunător ca Jahve. În eticul profeților, obligaţiile impuse cre- 
dincioșilor lui Jahve sunt răsplătite cu bunuri pământeşti şi, 
mai ales, cu dreptul de stăpânire asupra celor necredincioşi ; în 
eticul creștin, obligaţiile impuse credincioșilor sunt o pregătire 
pentru viaţa de dincolo de mormânt, şi în afară de orice răsplă- 
tire cu bunuri pământeşti. Mai. presus de toate apoi, în eticul 
creştin deosebirile de origine, de avere, de limbă și de hotar sunt 
“suprimate. Credincioșii, de orice origine şi de orice limbă, sunt 
deopotrivă fiii lui Dumnezeu, chemați la o fericire cerească, 
egală pentru toți. Eticul profeților izvorăște din dorinţa de a 
da poporului evreu o reparaţie, după nenorocirile suferite, pe 


când eticul creştin izvorăşte din dorinţa de a da tuturor oame- 


* E. Troeltsch, Das Ethos der hebräischen Propheten (Logos, B. 
VI. 1916/1917). 

nilor, fără deosebire, putinţa de a ajunge la fericire prin purifi- 
carea și înălţarea lor sufletească. Între unul și altul este o deose- 
bire ca de la pământ la cer. Profeţii evrei urmăresc mântuirea 
neamului lor şi sunt legaţi de etnicul acestuia; creştinismul ur- 
mărește mântuirea omului, fără a ține seama de tradiția etni- 
cului. Din această cauză, creştinismul nu a prins rădăcini în 
țara profeților israeliți, ci a trebuit să treacă în ţările cu o cul- 
tură mai înaintată. Şi nici aci fără o aprigă rezistenţă. Idealul 
lui era prea ridicat pentru toate țările. În aceasta stă tocmai 
proba revelaţiei sale divine. Eticul creştin apare într-un moment 
al istoriei omeneşti, dar nu cerut de cultura timpului, ci impus 
culturii timpului. Născut, iar nu făcut. Acest paradox explică 
persecuția cu care a fost întâmpinat creştinismul din partea con- 
ducătorilor politici ai statelor antice. Aceştia nu puteau înţelege 
o religie despărțită de tradiţia unui etnic. În Roma, bunăoară, 
își găseau azil tot felul de zeități. Dar credincioșii adunați în jurul 
acestor zeități aparțineau unei anumite seminţii și unei anumite 
limbi; comunităţile creştine, singure ele, erau constituite din 
credincioşi, recrutaţi dintr-un amestec de semințţii şi limbi, și 
practicau obiceiuri de înfrățire şi de disciplină morală, cu totul 
diferite de cele practicate până aci. Noua religie apărea ca un 
element de dizolvare pentru organizarea Imperiului roman. De 
aceea, măsurile de persecuție îndreptate contra creştinismului *- 


4. — În realitate, noua religie nu era un element de dizolvare 
pentru organizarea Imperiului roman, ci ea aducea cu sine, dim- 
potrivă, o conștiință mai largă de comunitate omenească prin 


mijlocirea căreia organizarea imperiului ar fi avut de câștigat 
în soliditate. În comunitatea creștină îşi află realizare etnicultpe 
baza conştiinţei de destin, a solidarității în aceeaşi soartă, che- 


* Ernst Troeltsch, Die alte Kirche (Logos, B. VI. 19161917). 

mată să joace în viitor un rol hotărâtor în viața popoarelor eu- 
ropene. În această viaţă a popoarelor europene, ca un fir roșu, 
se poate urmări transformarea vechiului etnic într-un etnic de 
destin. Teama de odinioară a conducătorilor statelor antice, că 
prin această transformare se introduce în organizarea statului 
un element dizolvant, se dovedeşte fără temei. Este adevărat că 
în comunitatea creștină, vechiul etnic, cu tradiţiile lui de origine 
şi de limbă, cade pe al doilea plan, dar nu pentru a face loc anar- 
hiei de moravuri, ci, dimpotrivă, pentru a pune în locul lui un 
etnic de o disciplină mai severă, necunoscută până aci. Etnicul 
vechi se mulțumea cu sprijinul dat de tradiţie; etnicul nou cere 
voinţa conştientă. Pentru a-şi mântui sufletul, creştinul nu este 
de ajuns să imiteze, ci el trebuie să aibă veşnic conștiința trează 
pentru a evita păcatul. În comunitatea creștină domneşte o 
disciplină tot așa de severă, dacă nu chiar mai severă, ca în rân- 
durile celei mai bune armate. Această disciplină, de natură su- 
fletească, a scăpat priceperii conducătorilor politici, în prima 
epocă a creștinismului. Ea n-a întârziat însă să fie pricepută, şi 
odată pricepută să fie folosită, chiar cu precădere înaintea ace- 
leia din rândurile armatei. Prin mijlocirea acestei disciplini su- 
fletești, cerută de eticul creștin, a fost cu putință organizarea 
raporturilor culturale dintre popoarele Europei moderne. Idea- 
lurile, care depăşesc sfera intereselor strict naţionale, ar fi rămas 
fără apărători în mijlocul Europei, dacă creştinismul n-ar fi 
creat din vreme etnicul fundat pe conștiința comunităţii de destin. 
Căci popoarele prin firea lor sunt egocentrice, ca şi indivizii. 
Până ce ele să-și cunoască menirea de santinelă în apărarea unui 
ideal comun, trebuie ca mai înainte prin conştiinţa lor să treacă 
fiorul eticului creştin, care singur poate da putere de sacrificiu. 
Fără plămădirea dată de creştinism sufletului european, n-ar fi 
astăzi războiul pentru apărarea civilizaţiei în contra barbariei 

bolşevice şi n-ar fi nădejdea în organizarea unei Europe mai civi- 
lizate pe viitor. 

Eticul creștin a fost făcut cunoscut popoarelor din antichitate 
prin revelaţia divină a lui Isus Christos, şi de atunci fiecare popor 
a înfăptuit din el atât cât i-au permis puterile sufletești. Căci 
revelația se mărgineşte la lumina conştiinţei, nu trece şi la în- 
făptuire. Înfăptuirea rămâne să și-o pregătescă fiecare popor în 
parte. Poporul care are fericirea să nască din mijlocul lui oa- 
meni de vocaţie, inovatori pe toate terenurile, este mai în măsură 
să realizeze condiţiile cerute de înfăptuirea eticului creştin. Oa- 
menii lui de vocaţie pregătesc conștiința comunităţii de destin 
prin dezvoltarea pe care ei o aduc culturii. A face numai predica 
eticului creştin, fără a pregăti de mai înainte dezvoltarea culturii, 
este fără folos. Pe urmele unei asemeni predice vine deziluzia, 
aşa cum am văzut-o la negrii africani, în cartea lui Westermann. 
Europa de astăzi, după atâtea secole de pregătire culturală, este 
încă departe de a avea între popoarele ei o comunitate de destin, 
prin care să-şi apere viitorul. Este lung şi spinos drumul pe 
Golgota, pe care omenirea trebuie să-l suie, după pilda Mântui- 
torului. 


CAPITOLUL IV 
ÎNDRUMĂRI NOI ÎN ETNOPSIHOLOGIE 


1. Etnic şi naţional au acelaşi înțeles. — 2. Etnicul nu se 
reconstituie din piesele de muzeu etnografic, el este în ac- 
tualitatea națiunii. — 3. Știința etnicului, un îndreptar 
pentru politica şi cultura unei naţiuni. Conştiinţa de comu- 
nitate este peniru viața socială aceea ce este eul pentru viaja 
individuală. Conștiinţa de comunitate, cheia de boltă a sta- 
tului naţional european. — 4. Rolul pe care-l are ştiinţa 
etnicului în viața naţiunilor. Ajutorul pe care-l dă la inter- 
pretarea datelcr antropologice şi sociologice. Activitatea 
şcolară trebuie înrădăcinată pe cunoştinţa etnicului. Va- 
loarea de circulație a însuşirilor și a scăderilor din sufletul 
unei națiuni. — 5. Aplicarea ştiinţei etnicului la raportul 
dintre naţiuni. Realizarea pe teren politic a comunităților 
de destin. Condiţiile în care această realizare s-a făcut în 
Germania și Italia. — 6. Etnicul de destin pe linia politicii 
internaționale. Spaţiul vital şi problema minorităţilor. 


1..— Etnicul, după etimologia sa (din grecescul ethnos), 


are înţelesul cuvântului național, pe care-l găsim în mai toate 
limbile europene format din latinescul mario, şi care denumeşte 
comunitatea de naștere. În limba latină, clasică și medievală, 


— 106 — 


ETNICUL ROMÂNESC 


cuvântul natio are o întrebuințare rară; în locul lui este între- 
buinţat cuvântul e/hnicus, pentru a denumi pe barbarul sau pă- 
gânul (gentilis) după neamul de origine. Cu organizarea po- 
poarelor europene în state naţionale, cuvântul național câştigă 
în răspândire, înlocuind peste tot pe ethnicus. Cuvântul înlocuit 
revine însă la viață prin constituirea ştiinţei, ctnografia. A- 
ceastă ştiinţă, care are de scop să cerceteze viața sufletească a 
naţiunilor, după uzul adoptat în terminologia ştiinţifică, a trebuit 
să se denumească cu un termen grecesc. Astfel ethnos, ethnicus, 
etnicul se încetăţenesc din nou în vorbirea curentă, dublând în- 
telesu! cuvântului național. 

Dar când doi termeni au la origine același înțeles, întrebuin- 
tarea lor sfârşeşte prin a le găsi o diferenţiere. Aşa și în cazul 
de față. Etnicul a dobândit în vorbirea curentă un înțeles legat 
ceva mai strâns de originea rasială şi de condiţiile geografice, 
pe când naţionalul s-a extins de preferință pe planul juridic şi 
spiritual. Nu se zice suveranitate etnică sau biserică etnică, ci 
se zice suveranitate națională și biserică naţională. În schimb, 
nu se zice: naţionalul de munte, ci etnicul de munte; de aseme- 
nea, expresia: înrudire naţională nu se zice, ci înrudire etnică. 
Etnicul, în limba română, are o tonalitate afectivă mai pronun- 
tată de cum are naţionalul, care se desface din ce în ce mai mult 
de personalitatea omenească pentru a lua un caracter neutral. 

Este de prevăzut că pe viitor, prin înmulțirea cercetărilor et- 
nografice şi mai ales prin ramificarea acestora, diferenţierile de 
înţeles, produse până acum în vorbirea curentă, să se precizeze 
mai mult. Etnicul îşi va avea înțelesul elaborat de ştiinţa etno- 
logiei, iar naţionalul va continua să aibă înţelesul pe care i-l vor 
da ideologiile politice şi sociale. De pe acum chiar, în scrierile 
de etnologie, aproape că nu se întâlneşte decât cuvântul etnic, 
deşi adesea acest termen ar putea fi înlocuit cu naționalul. 

2. — Cum şi în ce scop trebuie studiat etnicul unui popor? 

Prin însăşi punerea acestei întrebări, mărturisim neîncrederea 
pe care o avem în îndrumarea dată până astăzi cercetărilor asupra 
etnicului. Ştiinţa etnicului este ştiinţa vieţii sufleteşti a unei 
naţiuni existente în viață, ca atare este ştiinţa unui suflet, iar nu 
ştiinţa unui organism mort, pe care l-am avea de reconstituit 
din rămășițele trecutului. Sufletul unei naţiuni, în firea lui, se 
continuă același, de la naşterea și până la moartea naţiunii, așa 
că acela care vrea să-l cunoască trebuie să-l cerceteze în între- 
gimea lui. În acest chip procedează şi celelalte științe, cu obiecte 
asemănătoare. Antropologia pentru a cunoaște tipul de rasă, la 
care aparține o naţiune, compară caracterele corporale ale dife- 
ritelor generații perindate în viaţa naţiunii, fără preferință pentru 
o generație sau alta, şi dă, ca rezultat, definiţia tipului rasial la 
care națiunea aparține; tip care cuprinde deopotrivă pe stră- 
moşi şi pe cei ce se găsesc în viață. Dacă tipul de la o generaţie 
la alta nu este acelaşi, aceasta însemnează că nici națiunea nu a 
rămas aceeași. Căci viața organismelor, fie individuale, fie so- 
ciale, este unitară; ea se ridică pe aceeaşi curbă de creştere de 
la naștere şi până la moarte. Aceea ce antropologia face pentru 
cunoaşterea tipului rasial, trebuie să facă şi etnopsihologia 
pentru cunoaşterea etnicului unei națiuni. Ea trebuie să studieze 
viața sufletească a naţiunii începând cu strămoşii și sfârșind cu 
ultima generaţie. Căci antropologia şi etnopsihologia au același 
organism social de studiat, numai că antropologia se ocupă cu 
caracterele fizice ale organismului, iar etnopsihologia, cu ca- 
racterele lui sufleteşti. Din aceste consideraţii, socotim că în- 
drumarea dată până acum cercetărilor asupra etnicului este 
greșită. Ştiinţa etnicului nu poate ca până acum să se mărgi- 
nească la colectarea unor obiecte pentru muzeu, fie aceste obi- 
ecte cât de artistice şi cât de rare; ea nu poate iarăşi să stea în 


serviciul istoricului pentru a uşura acestuia datarea și carac- 

terizarea epocilor culturale; cu atât mai puţin încă nu poate fi 
o apologetică a trecutului, ci ea trebuie să fie o ştiinţă a realității 
sufletești, din care să se poată trage învățăminte pentru viitorul 
naţiunii studiate. Pentru cunoaşterea realităţilor sufleteşti dis- 
părute sunt ştiinţele arheologice, preistorice, protoistorice şi 
multe altelc. Acestor științe le revine sarcina de a reconstitui 
aceea ce nu mai există. Etnicul nu este un obiect de reconstituire, 
după date istorice; el este viu în ființa oricărei naţiuni și trebuie 
numai dezvăluit pentru a se vedea în întregime ; explicat pertru 
a i se înţelege unitatea organică. Etnicul românesc, dacă ar fi să-l 
reconstituim din piesele de muzeu, ar fi să renunțăm la ade- 
vărata lui cunoaştere. Căci ce reprezintă oare piesele de muzeu ? 
Rarităţi de tot felul. Acestea adunate la un loc nu constituiesc o 
realitate vie, ci o plăsmuire fictivă. Etnicul reconstituit din pie- 
sele adunate în muzeu este ca o pasăre reconstituită din legen- 
dele imaginate de poeţi: pasăre cu tot felul de pene frumoase, 
cu tot felul de zboruri agere şi cu tot felul de ciripiri, în fond, un 
fel de fenix fără viaţă. Etnicul românesc adevărat stă în sufletul 
întregii națiuni române, care trăieşte în prezent, şi care în decur- 
sul vieţii sale a putut desfăşura diferite virtualităţi, toate însă 
formând un singur organism, cu o singură linie de destin. 

În afară de antropologie, ştiinţa de care etnopsihologia se 
apropie mai mult este sociologia, dar fără să se confunde cu ea. 
Sociologia are între obiectele sale de cercetare şi națiunile, ală- 
turi de toate societăţile omeneşti, începând cu acelea ale sălba- 
ticilor şi sfârşind cu acelea ale oamenilor civilizaţi. Dar cerce- 
tarea sociologului porneşte din alt punct de vedere de cum por- 
neşte aceea a etnopsihologului. Sociologul priveşte națiunea ca 
pe un organism social, în care unificarea diferitelor funcțiuni 
sufleteşti se face în condiţii de ordine universală, adică în condiţii 


asemănătoare, dacă nu chiar identice la toate naţiunile de pe 
suprafața pământului, pe când etnopsihologul privește națiunea 

ca pe un organism sufletesc, produs sub influența unei anumite 
conștiințe de comunitate şi care, prin diferenţierea sa de la na- 
ţiune la naţiune, face din fiecare naţiune un unicum pe lume. A- 
tenţia sociologului este îndreptată spre faptul instituțional, care 
se repetă în timp şi în spaţiu; iar atenția etnopsihologului, spre 
faptul caracteristic individual. Adevărurile sociologiei se desco- 
peră, în mod izolat fiecare, prin metoda comparativă şi severifică 
prin statistică; adevărurile etnopsihologului, fiind strâns legate 
de intuiţia totului etnic, n-au putinţa de a se izola, aşa că desco- 
perirea lor prin metoda comparativă înaintează cu greu, și tot 
așa, este şi verificarea lor. Pentru a le descoperi, omul de ştiinţă 
trebuie să le trăiască în el însuşi. Sociologul care-și propune să 
strângă cercetarea înlocuind observarea comparativă făcută 
asupra naţiunii în genere cu ancheta asupra națiunii sale proprii, 
în etnicul căreia el pătrunde trăindu-l, în aparenţă își ușurează sar- 
cina, dar în realitate şi-o îngreunează. De aceea, foarte rareori 
sociologii se hotărăsc la această restrângere. 


3, — Cunoașterea unui etnic dispărut-din viața omenirii este 
greu de realizat; este chiar un lucru irealizabil ; dar și dacă s-ar 
realiza, o asemenea cunoaştere n-ar avea alt rol decât să ilustreze 
o epocă din istoria culturii omeneşti, aşa cum este ilustrată a- 
„ceastă istorie de atâtea alte capodopere produse de geniul ome- 
nesc. Un rol practic, în viaţa națiunilor de astăzi, ea n-ar avea 
sau l-ar avea pe acela pe care-l au, de regulă, cunoştinţele is- 
torice. Adică, foarte redus. Știința istoriei, în scop pragmatic, 
se scrie de aceea astăzi din ce în ce mai rar. 

Cu totul diferit este rolul pe care este chemată să-l aibă ştiinţa 
etnicului existent şi pe care urmăreşte să îl dea etnopsihologia. 
Această ştiinţă, pe lângă că pune în valoare rezultatele cerce- 
tărilor antropologice şi sociologice, precum vom vedea îndată, 
constituie un îndreptar prețios pentru orientarea politică şi cul- 

turală a: naţiunii, la care ea se referă. Dar înainte de a trece la 
arătarea motivelor cărora se datorează acest rol diferit, să in- 
sistăm prin câteva cuvinte asupra caracterelor care definesc 
etnicul. 


Am spus mai înainte că etnicul este sufletul unei naţiuni. 
Această definiție are nevoie de o precizare în ceea ce privește 
cuvântul suflet. Mai întâi, nu înțelegem prin suflet o entitate 
metafizică, ci unitatea de viaţă legată de o orientare conștientă. 
Suflet, în înţeles larg, au și animalele, fiindcă oriunde constatăm 
o simţire:conştientă, trebuie să admitem și existenţa unui suflet. 
Dar cuvântul suflet are și un înțeles restrâns, care mărginește 
sufletul la om. În acest înțeles restrâns, el este simţirea împreu- 
nată cu o conștiință a eului. Animalul simte, dar nu raportează 
simţirea lui la un eu conştient. Singur omul ajunge la această 
conştiinţă. În acest înțeles restrâns, luăm şi noi sufletul din defi- 
niţia etnicului. Etnicul este prin urmare, într-o definiţie mai pre- 
cisă, structura istorică pe care o ia viaţa unui grup social, care 
se bucură de conștiința unui eu al său propriu. Un eu al său 
propriu omul individual îl are din naştere, dar acest eu nu-l are 
societatea de oameni. Societatea de oameni este formată la în- 
ceput prin constrângeri instinctivs, apoi este menţinută prin 
aceste constrângeri mult timp fără ca manifestările ei să fie con- 
duse de conștiința unui eu; ea ajunge la acest eu, după perioade 
lungi de evoluţie, sub influenţa credințelor religioase, care in- 
troduc în viața societăţii obiceiurile de supunere către o ordine 
'superioară, unde domnesc fiinţe cu puteri supranaturale şi de 
care atârnă soarta oamenilor. Prin aceste obiceiuri, se pregătesc 
în decursul veacurilor condiţiile care determină apariția conşti- 
inţei de comunitate între membrii societăţii şi care pentru viața 
societăţii este aceea ce este conștiința eului pentru viața indivi- 
duală. Când conștiința de comunitate şi-a făcut apariţia, mani- 

festările sufleteşti ale societăţii dobândesc, sub influenţa ei, un 
caracter de înrudire între ele; constituiesc un etnic. Etnicul unei 
naţiuni este, așadar, însuşi sufletul naţiunii, întrucât acest suflet 
se manifestă sub influența conștiinței de comunitate între mem- 
brii naţiunii. 

Această conştiinţă de comunitate este cheia de boltă care 
susține edificiul statului naţional modern. Pe persistenţa acestei 
conştiinţe durează, şi cu încetarea ei va înceta şi statul. naţional 
modern. Dacă va înceta, cu ce ar putea fi înlocuit ? Este o pre- 
vedere pe care nimeni nu este capabil să o facă. Poate va fi înlo- 
cuit cu un stat susţinut pe o forţă de constrângere nouă, și a- 
ceasta ar însemna o revenire spre trecut, şi poate fi înlocuit tot 
așa de bine printr-un stat susținut pe o conștiință de comunitate 
mai vastă de cum este aceea cunoscută omenirii până acum; 
dar aceasta, este o problemă, care deocamdată nu se pune. Statul 
național, în Europa de astăzi, este puternic şi, probabil, va fi 
și mai puternic în Europa de mâine. 

Conștiința de comunitate, care stă la baza etnicului, după 
condiţiile istorice în care s-au dezvoltat popoarele europene, 
îmbracă trei diferite forme, ce se urmează într-o constantă ordine 
de succesiune, aceea ce probează că ele sunt creaţiile unui proces 
istoric comun tuturor popoarelor europene. Prima este forma 
comunităţii de origine, pe care au cunoscut-o şi popoarele antice, 
sub denumirile de ethnos, gens, natio, ethnicus, denumiri pe care 
le păstrăm și astăzi. Această formă dă etnicului satelor de as- 
tăzi. A doua formă este aceea a comunităţii de limbă, care este 
o simplă adaptare a celei dintâi la cerințele spirituale ale vremii. 
Limba, prin multiplele ei virtualități spirituale, este menită să 
înlocuiască treptat conştiinţa originii. Oamenii de aceeași limbă 
tind spre o unitate de cultură, iar unitatea de cultură, luând din 
ce în ce mai mult în viața popoarelor moderne caracterul unei 


arme de luptă pentru apărarea existenței, sfârşeşte, prin 

a întuneca și apoi a îngloba în ea conștiința de origine. Aceasta 
de a doua formă dă etnicul de pe teritoriul întreg al naţiunii, sat 
şi oraş la un loc. A treia formă mai recentă, dar care se ar unță 
de pe acum ca aceea ce va avea durata cea mai lungă, este conști- 
ința comunitătii de destin; etnicul Europei viitoare. În această 
formă a conştiinţei de comunitate, eul omenesc apare în maxi- 
mum său de energie, ca voință. Comunitatea de destin consistă 
în solidarizarea conştientă a membrilor unei naţiuni în voinţa 
de a păstra unitatea lor națională, cu orice sacrificiu, chiar dacă 
ar fi să lupte cu lumea întreagă. Această conştiinţă de comuni- 
tate este cerută de războiul mondial al epocii noastre și se va 
intensifica pe măsură ce războaiele vor ameninţa pe viitor sigu- 
ranța națiunilor, adică, probabil, pe veșnicie de aici înainte. 

Ne oprim deocamdată la aceste caracterizări generale ale 
etnicului, pentru a nu anticipa prea mult conținutul paginilor ce 
urmează. 


4. — Reluând consideraţiile începute asupra rolului deosebit 
pe care-l poate avea ştiinţa etnicului în viața practică a naţiunilor 
europene, notăm, de la început, ajutorul pe care această știință 
este chemată să-l dea interpretării rezultatelor obținute de cer- 
cetările antropologice și sociologice. Aceste cercetări sunt por- 
nite în toate ţările europene din dorința de a dobândi o cât mai 
exactă cunoaștere a posibilităților morale de care dispune na- 
țiunea asupra căreia ele se fac, pentru a putea apoi, pe baza 
acestei cunoașteri, să se întreprindă îmbunătăţiri pentru viitor. 
Rezultatele acestor cercetări au nevoie de interpretare, fiindcă 
altmintreli ele nu se pot aplica. Ele sunt simple documente. 
Astfel, dacă se constată că populația României se împarte, după 
indicele cefalic, în patru tipuri rasiale, și anume: 3,2% dolico- 
cefali ; 25,6%, mezocefali ; 30,3 % brabicefali ; 40,9 % hiperbrahi- 
cefali; sau dacă din punct de vedere al tipului de personalitate, 

tinerii români între 16—25 ani se împart în: 8,33% extravertiţi, 
60,27 % ambivertiţi și 31,40% introvertiţi; şi iarăşi dacă înălţi- 
mea corporală la copiii români. de 3 ani este de 87 centimetri, 
iar la tinerii de 25 ani este de 1,71 m, toate aceste rezultate date 
de cercetările antropologice * prin ele înseşi nu îndreptățesc o 
propunere de realizat în organizarea viitoare a naţiunii române, 
până ce nu ştim precis ce cere etnicul românesc de la diferitele 
tipuri rasiale și tipuri de personalitate. Fiecare etnic național, 
întocmai ca orice organism, își are cerinţele sale. Unul cere în- 
cordare de braţe și rezistenţă la intemperiile climei; altul cere 
încordare intelectuală pentru invenţii industriale sau artistice; 
unul prosperă, cu cât sunt mai înrudite tipurile de rasă ale popu- 
laţiei sale; altul, din potrivă, cu cât sunt mai diferite; nu sunt 
două etnice la fel pe suprafața pământului. Etnicul actual al Im- 
periului german are alte cerinţe de cum are etnicul Imperiului 


britanic, de aceea după alt criteriu sunt judecate rezultatele an- 
tropologiei în Germania și după un alt criteriu sunt judecate re- 
zultatele în Britania; aceea ce este reprobat într-o ţară este apro- 
bat în alta. Dogmatica Bisericii creștine catolice este adoptată 


* Rezultatele de mai sus au fost obţinute de măsurătorile antropo- 
metrice făcute de echipa Laboratorului de psihologie experimentală al 
Universitiţii din Bucureşti. în anii 1937—1941, sub conducerea dlui I.M. 
Nestor 5, şeful de lucrări al Laboratorului. Măsurătorile pentru indicele 
cefalic au fost făcute asupra unui număr de 143.856 subiecte, bărbaţi, 
femei şi copii de origine etnică română. Măsurătorile pentru tipul de per- 
sonalitate au fost făcute asupra unui număr de 3.000 subiecte. Rezultatele 
date inai sus asupra personalităţii sunt provizorii. Rezultatele date asupra 
înălțimii au fost scoase din măsurarea unui număr de 95.000 indivizi, ro- 
mâni. Rezultatele definitive obţinute din toate măsurătorile făcute de echi- 
pă, şi care privesc cercetarea tipului rasial sub şase aspecte, vor apărea 
ulterior în publicaţia ce pregăteşte dl I. M. Nestor. O comunicare preala- 
bilă despre tipurile rasiale românești după indicele cefalic s-a făcut la Aca- 
demia Română (publicată în „Revista Fundațiilor Regale”, 1 aprilie 1941). 

de un mare număr de naţiuni şi după această dogmatică sufetut 
omului 'nu are rasă, ci el este același pretutindeni, fie că trupul 
care-l însoţeşte este alb, negru sau galben, căci el este după chipul 
și asemănarea lui Dumnezeu, nemuritor ; cu toate acestea, unele 
naţiuni țin seama de rasă şi altele, nu. Etnicul unora cere selecţia 
rasială, iar etnicul altora, nu. Este necesară cunoaşterea etni- 
cului, adică a conştiinţei actuale a eului unei naţiuni, pentru a 
da o bună interpretare rezultatelor ieșite din cercetările antro- 
pologice. Tot astfel şi cu rezultatele ieșite din cercetările socio- 
logice. Instituţiile fiecărei națiuni îşi au un climat propriu, 
după influența pe care o exercită asupra lor conștiința de comu- 
nitate a membrilor naţiunii. Instituţiile care trăiesc în climatul 
comunităţii de destin funcționează cu un simț de răspundere 
morală, necunoscut instituţiilor care trăiesc în climatul comuni- 
tăţii dc origine sau de limbă, fiindcăla baza lor este o mărturisire 
de credinţă, care lipseşte la acestea din urmă. Comunitatea de 
destin impune fiecărui membru al său dovadă de sinceritate. 
Pentru ea, nu este de ajuns certificatul de naştere. Sociologia 
cunoaşte națiunea, ca tip de societate omenească, „sub specie 
aeternitatis?”, de aceea adevărurile ei privesc pe toate naţiunile 
existente deopotrivă, pe când în realitate fiecare naţiune este un 
organism unic în felul său ; aceea ce este adevăr folositor pentru 
una nu este adevăr folositor pentru oricare alta. Pentru a nu că- 
dea în eroarea de a împrumuta instituţii, perfecte din punct de 
vedere formal, dar nepotrivite, inutile, sau chiar stricătozre unei 
naţiuni, este necesar de a controla totdeauna adevăruriie socio- 
logice la lumina cerinţelor etnicului naţional. Această necesitate 
au şi întrevăzut-o unii dintre sociologi. Max Rumpf $, încă din 
1931, recomandă sociologilor intrarea în realitate, înțelegând 
prin realitate tocmai ajustarea cercetărilor sociologice la cerin- 


tele etnicului. Şi ca început al acestei intrări în realitate el pro- 

pune sociologilor germani să-şi aibă privirea aţintită asupra celor 
două tipuri de om pe care le prezintă etnicul naţional german: 
tipul locuitorului de sat, care reprezintă tipul culturii naturale, 
vechiu de mii şi mii de ani pe pământul Germaniei, şi tipul euro- 
american al locuitorului de oraş mare, care reprezintă tipul civi- 
lizator şi care este o arătare cu totul nouă *. Şcoala sociologică 
din Bucureşti, din jurul profesorului D. Gusti, merge, de asemeni, 
prin anchetele monografice întreprinse pe întreg cuprinsul ţării, 
într-o direcție care o apropie mult de ştiinţa etnicului naţional. 
Totuşi, sociologia în spiritul fundatorului său, Auguste Comte$?, 
ca o ştiinţă de legi pentru faptele sociale, la fel cum este fizica 
pentru faptele fizice, are încă numeroşi partizani. În scrierile 
acestora citim zilnic despre mişcarea democraţiei sau mişcarea 
capitalismului burghez sau a proletariatului, ca de niște feno- 
mene astronomice, care, indiferent de ţară, s-ar fi producând 
după anumite legi fixe. Nu de mult s-a publicat şi în România o 
asemenea scriere de către Şt. Zeletin 70 asupra burgheziei româ- 
neşti, bineînţeles fără să dea atenţie dacă burghezii, pe cari 
i-au creat legile sociologice în România, au fost români sau 
streini. Şi acest abuz de legi sociale, cu aplicaţie universală, a- 
meninţă să continue şi de acum înainte dacă răspândirea ştiinţei 
etnicului, într-o nouă îndrumare, nu-i va pune barieră. 

Dar acestea sunt foloasele indirecte ale nouei științe a etni- 
cului. Alături de ele, sunt şi altele directe care privesc sistemul de 
educaţie şi de conducere politică în viața unei naţiuni. Un sistem 
de educaţie nu poate da roade pentru viitorul unei naţiuni, câtă 
vreme el nu se ajustează la posibilităţile de care ea dispune. Ştie 
toată lumea că o sămânță nu se aruncă la întâmplare pe pământ 
roditor sau pe piatră seacă, ci se aruncă acolo unde este cerută 
de condiţiile atmosferice şi de însușirile terenului. De ce nu se 


* Max Rumpf, Deutsche Volkssoziologie im Rahmen einer sozialen 
Lebensiehre, Niirnberg, 1931. 

face acelaşi lucru și cu şcoala, care este în felul ei şi ea o sămânță 
producătoare de energii spirituale ? Fiecare naţiune îşi are etni- 
cul său, adică potenţialul său sufletesc, în parte hărăzit de na- 
tură, în parte format din propria sa experiență istorică. Pe acest 
etnic trebuie înrădăcinată activitatea şcoalei. Ce este de preț în 
acest etnic trebuie ajutat să se dezvolte; ce este învechit și fără 
preț trebuie înlăturat ca învechit și fără preţ, iar nu trecut sub 
tăcere, ca. să dăinuiască în virtutea inerţiei. Şcoala are datoria 
să fie curajoasă. A lăuda cu exageraţie tot ce se cuprinde într-un 
etnic național însemnează a socoti acest etnic ca mort, căci numai 
«despre morţi se spune numai bine. Fiecare etnic național cuprinde 
într-însul destul lucruri de preţ, care să-i salveze respectul cei 
se cuvine. Linguşirea către el, din partea celor care-l continuă, nu 
poate avea altă cauză decât nevrednicia acestora. 

În etnicul satelor noastre, bunăoară, ca şi în etnicul oricărui 
sat din Europa, se găsesc urme de superstiții păgâne; legende; 
formule de farmece și de descântece rămase aproape fără înțeles 
alături de tradiţii creştine, câteodată chiar combinate împreună ; 
tradiţiile creştine altoite pe cele păgâne. D. profesor N. Cartojan 
în documentatele sale două volume despre Cărțile populare in 
diteratura românească (Bucureşti, 1929) dă o sumă de exemple 
în această privință. Toată literatura populară, care, începând 
“din secolul al 16-lea şi până astăzi, circulă în mod neîntrerupt şi 
intens: prin satele noastre, intră în această categorie. Şcoala nu le 
dă însă o atenţie deosebită. Ele sunt citate ca lucruri copilăreşti, 
“câteodată chiar cu dispreţ. Şi cu toate acestea, ce tericite ocazii 
ar putea ele să ofere educatorului pentru dirijarea sufletească a 
tineretului! În orişice superstiție se poate găsi un fond care să 
ilustreze o obișnuinţă ori o diformaţie a judecății omeneşti, care 
este bine să fie cunoscute pentru a le opri repetarea. Într-o su- 
perstiţie se afirmă, bunăoară, că „nu este bine să te speli seara 

la ochi, că orbești *. Evident, în această superstiție se afirmă un 
lucru cu totul neadevărat şi de care oricine se poate convinge 
prin experienţă proprie. Dar învățătorul care se mulțumește să 
constate neadevărul şi să îndemne tineretul să se spele fără fiică 
seara, când este de trebuinţă, n-a făcut o lecţie, ci a pierdut timpul 
şcoalei degeaba. O adevărată lecţie ar fi făcut el, dacă ar fi ex- 
plicat pentru ce omului, de la care a pornit superstiţia, de acum 
câteva mii de ani în urmă i-a fost frică să se spele seara. Tineretul 
ar fi aflat atunci că,-pe timpul când omul nu ştia că ziua şi noap- 
tea sunt fapte naturale care se produc prin rotația pământului în 
jurul axei sale, noaptea apărea ca o ființă duşmănoasă, gata să-l 
înghită de la apusul soarelui; pe când astăzi ea nu mai inspiră 
frică, deoarece mintea omului a fost luminată prin ştiinţă. Ce 
lecţie frumoasă ar fi fost şi cât de folositoare pentru inteligența 
tineretului. Apoi, legendele, în care păgânismul şi creștinismul 
sunt amestecate, la câte lecţii folositoare n-ar putea ele da ocazie, 
dacă ar fi bine utilizate! În țesătura fiecăreia dintre aceste le- 
gende se pot urmări treptele pe care s-a suit cu greu sufletul pă- 
gân spre cerul creştinismului. „Epistola Mântuitorului. Isus. 
Hristos”? ; „„Apocalipsul Sfântului Pavel”? şi multe altele, care 
până astăzi constituiesc pâinea spirituală a poporului de jos, 
sunt minunate mijloace de educaţie morală, pentru educatorii 
cari le ştiu interpreta pe înţelesul culturii de astăzi. În „„Apoca- 
lipsul Maicii Domnului” sunt descrise muncile iadului pentru. 
acei cari au păcătuit în viață; unele mai groaznice decât altele. 
Citite, aşa cum sunt scrise, nu sunt de un mare câştig pentru edu- 
caţia tineretului. Citite, însă, având alături atârnate pe peretele 
şcolii tablouri cu ilustraţii, în care sunt înfăţişate: murdăria, să- 
răcia, urâţenia şi schilodirile corporale rezultate de pe urma ne- 
cumpătării şi a viciilor contractate din ignoranță, cât de folosi- 


. A. Gorovei, Credinţe şi superstiții ale poporului român, Bucureşti, 
1915, pag. 247. 

toare devin ele atunci ca mijloace de educaţie! Tânărul, chiar 
după părăsirea şcolii, dacă va citi „Apocalipsul”” se va gândi că 
iadul începe încă din lumea aceasta pentru omul păcătos și că 
iadul de. dincolo de mormânt este numai o continuare. 

Multe învăţăminte folositoare, pentru educaţie, se pot, aşa- 
dar, scoate din superstiţiile şi legendele etnicului, dacă știe ci- 
neva să le interpreteze cum trebuie. Se pot folosi şi multe alte 
slemente ale etnicului. Cântecele şi dansurile populare sunt mi- 
nunate mijloace prin care cultura muzicală și exerciţiile sportive 
ale tineretului se pot îndruma, având prin acestea și avantajul 
de a apropia şcoala de căminul familiei. 

Tot atât de folositoare, dacă nu și mai folositoare, sunt da- 
tele etnicului pentru conducerea politică a naţiunii. 

Orice conducător politic este ţinut să cunoască realitatea 
etnică a naţiunii pe care este chemat să o guverneze, chiar dacă 
în intenţia sa este să nu sprijine mai departe această realitate, ci 
să o reteze din rădăcină; căci şi atunci el nu poate proceda la 
dezrădăcinarea etnicului fără să-l cunoască. Astfel, guvernanţii 
din ultimii 25 ani ai Uniunii Sovietelor Ruse, pentru a scoate 
poporul rus din ignoranţa în care, după părerea lor, l-au ţinut 
guvernanţii din trecut, n-au găsit mijloc mai potrivit decât să 
creeze muzee şi şcoli de etnografie, în care erau colectate şi ex- 
plicate datele etnicului: obiecte vechi, superstiții, credințe etc., 
pentru a dovedi tineretului în câtă ignoranță a stat poporul rus 


* Apropierea dintre şcoală şi căminul familiei a ntenţionat-o şi prof. 
N. Iorga ”, care, în calitate de ministru al Educaţiei Naţionale, a dat în 
1930 o circulară către şcolile primare, prin care introducea un ceas de şeză- 
toare pe săptămână în programul de studii al claselor II, III şi IV primară. 
Lăudabile stăruinţe pentru a folosi folklorul ca mijloc de educaţie a depus 
Apostol D. Culea "°, în calitate de consiler'eultural şi de director al şcolilor 
ţărăneşti de pe lângă Fundaţiile Culturale Regale. Comp. Ap. D. Culea, 
Probleme culturale din satul românesc. “Câteva realizări („Şcoala şi Viaţa”, 
ianuarie 1942, Bucureşti). 

sub stăpânirea burgheziei şi cât de luminat rămâne pentru el, 
de aci înainte, drumul spre cultura dirijată de bolşevism. 


Într-o direcţie contrară bolşevicilor, dar în fapt tot aşa de 
greşită, este întrebuințarea pe care o dau etnicului demagogii. 
Dacă bolşevicii condamnă etnicul fără judecată, tot fără jude- 
cată îl linguşesc demagogii. Prima grijă a demagogului este de a 
fi pe placul mulţimii. Sufletul acesteia, pentru el, este o comoară. 
de înţelepciune, de frumuseţe, de virtute şi chiar de credință 
religioasă. Când mulţimea nu satisface ambițiile politice ale de- 
magogului, atunci acesta nu ărareori întoarce foaia şi în loc de 
lingușşire vine cu injurii la adresa aceluiaşi suflet, care, în loc de 
comoară, este găsit plin de păcate. Demagogii de toate nuanțele, 
după succesul avut în politică, au pus în circulaţie tot felul de: 
epitete exagerate, asupra -etnicului unui popor, atât în bine, cât 
Şi în rău. | 

În afară de acest rol caricatural, etnicul a avut însă, în condu- 
cerea politică de până acum, și un rol serios. Adevăraţii condu- 
cători politici au ţinut totdeauna seama de realitatea lui. Exem- 
plele istorice, în această privință, sunt așa de numeroase, că nu 
este nevoie să insistăm. Încă din timpul Greciei antice, avem pă- 
rerea filosofului Heraklit °, că moravurile poporului sunt ziduri 
mai tari în jurul cetății, de cum sunt zidurile făcute în piatră, şi, 
desigur,-că părerea filosofului era rezultatul unei experienţe în- 
cepute de poporul grec cu mult înainte. Romanii, de asemeni, 
aveau proverbul că legea trăieşte numai susținută de moravuri. 
Dar cu tot rolul lui din trecut, un rol mai însemnat este rezervat 
etnicului de astăzi înainte. Până acum, conducătorii politici sunt 
ţinuţi la obligații cu mult mai grele. Ei trebuie să cunoască et- 
nicul, nu prin simpla experiență personală, ci să-l cunoască şti- 
inţific, în mod chiar adânc, fiindcă pe baza acestei cunoştinţe ei. 
sunt constrânşi să clădească viitorul naţiunilor. În vechea condu- 


cere politică, etnicul cerea să nu fie contrazis, avea un rol pasiv; 

în noua conducere politică, etnicul cere să fie ascultat, are un roi 
activ. Cum s-a ajuns la această schimbare ? 


Cu această întrebare ajungem la problema cea mai nouă şi 
de bună seamă cea mai gingaşă pe care etnopsihologia și-o pune 
astăzi: problema îndreptăţirii pe care o are cunoaşterea știin- 
țifică a etnicului de a se impune conducerii politice a unei na- 
ţiuni. Ce aduce cu sine nou această cunoaştere științifică, pentru 
ca ea să fie îndreptăţită la rolul imperios pe care-l pretinde ? 

Răspunsul ne este în parte indicat prin examinarea unor 
cazuri analoage. Sunt şi alte cunoașteri științifice, care în timpul 
din urmă au ridicat pretenţii la fel. Aşa, cunoașterea științifică a 
faptului eredității. De asemeni, cunoaşterea științifică a faptului 
înmulţirii populaţiei. Aceste două fapte erau de mult cunoscute 
conducerii politice. Dar ele, deși cunoscute, nu se impuneau poli- 
ticii. Astăzi, cunoştinţa lor științifică a adus după ea obligația 
pentru conducătorul politic de a se supune la prevederile lor. 
Căci cunoașterea științifică nu se mărginește la semnalarea 
faptelor, ci ea le și prevede. În prevedere stă îndreptățirea apli- 
cării. 

Etnicul se prezintă, înaintea omului de bun-simţ, ca o tota- 
litate de însușiri şi scăderi sufletești, din care rezultă anumite 
manifestări caracteristice. Bunul-simţ fixează aceste manifestări 
caracteristice în câteva tipuri expresive, pe care le consideră 
drept realități. Etnicii sunt astfel clasaţi în vrednici sau leneşi, 
curagioși sau fricoşi, cu gust artistic sau cu îndemânări negusto- 
rești, după cum întîmplarea face ca o însușire sau o scădere a lor 
sufletească să iasă în evidență. Bunul-simţ nu poate prinde struc- 
tura dinamică a manifestărilor. Şi aci este partea lui slabă. Însu- 
şiri şi scăderi se găsesc în sufletul oricărui om individual, dar nu 
statistica însușirilor şi scăderilor este hotărâtoare, ci valoarea de 
circulaţie a fiecăreia dintre ele. Aceasta din urmă este de ţinut 
în seamă la caracterizarea etnicilor. Din adunarea tuturor mani- 

festărilor de artă, pe care le-a realizat un popor, în timp de secole, 
nu rezultă că sufletul lui este înclinat spre artă, cum nici din 
adunarea tuturor neologismelor dintr-o limbă nu rezultă că 
limba și-a pierdut caracterul ei naţional, pe câtă vreme cuvintele 
ei care circulă, în număr şi mai mare, sunt de origine națională. 
Cunoaşterea etnicului bazată pe bunul-simţ este o cunoaștere 
descriptivă, făcută dintr-o anumită perspectivă, adesea subiec- 
tivă. Conducerea politică nu se poate orienta după o asemenea 
cunoaştere. Pentru ea, etnicul trebuie să fie o busolă care să 
indice precis pulsul vieţii naţionale. Această busolă o poate ea 
avea numai în cunoașterea ştiinţifică a etnicului, care dezvăluie 
valoarea de circulație a fiecărei însuşiri și scăderi caracteristice 
din constituția sufletească a naţiunii. 


Iată, bunăoară, un popor la care producţia agricolă lasă mult 
de dorit. Standardul de viață al membrilor lui ameninţă să scadă 
şi să pericliteze viitorul. Îmbunătăţiri în tehnica de muncă se 
impun. Conducerea politică este gata să le sprijine şi le şi spri- 
jină cu mari sacrificii. Dar în calea îmbunătăţirilor se ivesc difi- 
cultăți neașteptate. Producătorii mici agricoli, sătenii persistă 
în tehnica lor de muncă, aşa că sprijinul acordat de conducerea 
politică pare a fi zadarnic. Ce va sfătui cunoașterea de bun simţ 
şi ce va sfătui cunoașterea științifică a etnicului în această îm- 
prejurare ? Cea dintâi va sfătui aceea ce a sfătuit totdeauna. Să- 


teanul este un îndărătnic şi un leneș, trebuie deci constrâns să-şi 
schimbe munca. Ce va stătui cunoașterea științifică ? Va sfătui 
înlăturarea treptată a tradițiilor în care este încătușată munca 
săteanului. Căci săteanul nu este nici îndărătnic, nici leneş, ci 
este robul tradiţiei. Uneltele, ca şi zilele de muncă, nu sunt la 
alegerea lui, ci sunt impuse lui de tradiţie. N-are să încerce el 
o unealtă nouă, pentru a fi de râsul satului; nici n-are să înjure 
noi; tineri, neînvăţaţi, în ziua de luni, pentru ca să-i moară boii; 


— 122 — 


ETNICUL ROMÂNESC 


aceasta pentru el însemnează cumințenie; pentru cine nu-l cu- 
noaște, lene. Dacă este să-şi schimbe tehnica de muncă, să- 
teanul trebuie să înceapă prin a-și schimba şi tradiţia, şi la a- 
ceasta nu-l poate aduce cineva cu sila, ci cu învoirea lui. În locul 
tradiţiei, trebuie să aibă o regulă urmată de tot satul, pentru ca 
el să se ştie la fel cu toată lumea ; fiindcă convingerea la el nu vine 
pe cale individuală, ci numai pe cale colectivă. Cunoașterea şti- 
ințifică a etnicului este astfel în măsură să arate cum, fărăj a în- 
trebuința mijloace de constrângere şi, prin urmare, fără a pierde 
din popularitate, o conducere politică poate ajunge nu numai la 
schimbarea tehnicii de muncă agricolă, ci și la schimbarea multor 
altor deprinderi rămasc necorespunzătoare cu vremea. 


5.— Aplicațiile, pe care ştiinţa etnicului pretinde a le avea 
în politică, trec însă de cadrul politicii interne a unei naţiuni; ele 
năzuiesc să aducă o schimbare și în înţelegerea raporturilor dintre 
naţiuni. Deocamdată ele sunt afirmate ca posibile prin publicaţii 
de caracter filosofic, dar toate semnele sunt de pe acum că ele 
vor fi formulate în curând ca principii de drept internaţional, 
pentru a fi realizate în practică. Dacă aceste aplicaţii ale ştiinţei 
etnicului se vor găsi îndreptăţite în viitor, atunci însuşi scopul 
ştiinţei etnicului va câştiga o amploare necunoscută cercetărilor 
etnografice de până azi. În problema etnicului național se vor 
concentra, în cazul acesta, toate interesele vitale ale politicii 
timpului nostru. 

Ce cuprinde în sine această problemă a etnicului și pentru ce 
deslegarea ei este legată de atât de însemnate interese politice 
internaţionale? 

Am arătat mai sus cele trei forme pe care le poate iua conşti- 
inţa de comunitate a etnicului: conștiința comunităţii de origine, 
de limbă și de destin. Conştiinţa comunităţii de origine, precum şi 
aceea a comunităţii de limbă izvorăsc de la sine, prin însăşi orga- 
nizarea societăţilor omenești. Etnicul statornicit pe baza lor este 

vechiu, de când durează și cultura europeană. Herodot 74 vor- 
beşte de omogloţi, adică de oamenii care aparţin unei comunităţi 
de limbă. Aceea de origine este și mai veche, fiindcă este iundată 
pe instituția familiei. Ambele comunităţi de origine şi de limbă 
n-au nevoie să fie susținute pe o conştiinţă clară, luminoasă. 
Este destul pentru ele o conştiinţă latentă, care să le apere. Să- 
teanu! nu ştie de unde vin obiceiurile şi limba, totuşi nu se abate 
de la tradiţia lor, şi de câte ori se abate lumea satului îl face să 
simtă că s-a abătut. Etnicul bazat pe conştiinţa comunității de 
destin este deosebit. Conştiinţa de la baza lui nu vinc din tradiție 
şi nu este latentă, ci este clară, luminoasă, fiindcă ea este sprijinită 
pe voință. Dintr-un etnic de destin fac parte aceia cari, cu voință 
conștientă, ţin linia unui destin comun cu prețul oricărui sa- 
crificiu. Există oare pe teren politic realizate asemeni comunităţi 
de destin, şi dacă există, cum s-au organizat și întru cât exemplul 
lor influenţează conducerea actuală a politicii internaţionale ? 

Aceste comunități de destin există şi încă foarte puternice. 
În primul rând sunt: Comunitatea naţional-socialistă germană, 
Italia fascistă şi Imperiul japonez, după care urmează apoi altele, 
pe cale de constituire. Între ele sunt câteva diferenţe; structura 
lor de bază este însă aceeaşi. În rândurile ce urmează, noi avem 
în vedere comunitatea național-socialistă germană, a cărei orga- 
nizare exercită cea mai puternică influenţă în politica mondială. 

Înălţarea de la conştiinţa comunităţii de origine şi de limbă 
la conștiința comunităţii de destin, care stă la baza noului etnic 
german, italian și japonez, este provocată de dificultăţile cu care 
aceste trei imperii au avut de luptat în ultimii ani. Între aceste 
dificultăţi, în prima linie trebuie pusă dificultatea de a ţine un 
echilibru între producția economică și creşterea de populaţie. 
Câteşitrele aceste imperii se găsesc pe teritorii lipsite de materii 
prime în cantitatea cerută de înmulțirea populației lor. La dificul- 
tatea de ordin economic. s-a adăugat apoi aceea de ordin politic. 

Câteșitrele aceste imperii, din cauza progreselor industriale și a 
valorii muncii lor inventive, sunt dușmănite de statele care dispun 
de întinderi teritoriale vaste şi de bogății materiale. Conştiinţa 
comunităţii de destin a venit ca o disciplinare a energiilor națio- 
nale pentru a preîntâmpina dificultăţile, de care aceste imperii 
erau amenințate. Etnicul bazat pe conștiința comunităţii de 
origine 'nu cere de la membrii săi o disciplină deosebită. Singura 
lui disciplină este păstrarea tradiţiei. O selecţie a membrilor săi 
în îndeplinirea sarcinilor sociale nu este nici ea cerută. Membrii 
au drepturi egale, fiindcă sunt de aceeași origine, sau, cum se 
zice, fiindcă toţi sunt „de ai noştri”. Și etnicul bazat pe conștiința 
comunității de limbă nu cere o deosebită disciplină. Cere însă o 
oarecare selecție. Limba este un instrument de cultură şi, prin 
aceasta, de distincție socială. În etnicul comunității de limbă, 


oratorul este un om cu prestigiu. Națiunea însăși, dacă etnicul 
ei este bazat pe conștiința comunităţii de limbă, se consideră ca 
având un prestigiu deosebit și o valoare mai mare culturală, prin 
faptul că limba ei este cu însușiri stilistice şi are o circulaţie uni- 
versală. Exemplul ni-l oferă în această privinţă, națiunea fran- 
ză *. Singur etnicul bazat pe conştiinţa comunităţii de destin 
cere în mod imperios disciplină şi selecţie printre membrii săi. 

Conştiinţa comunităţii de destin a găsit în națiunea germană 
un teren prielnic de realizare şi prin dispoziţiile sufleteşti ale 
acestei naţiuni. j 


* În grelele vremuri de astăzi pentru Franţa, când toate instituțiile 
și formele de viaţă ale acesteia sunt criticate în urma dezastrului suferit 
în războiul cu Germania din 1940, singură limba franceză se bucură în 
Franţa de un prestigiu universal. Ea este prezentată ca o boltă care sprijină 
unitatea şi viitorul naţiunii franceze. (Comp. Gabriel Hanotaux ™ şi Duc 
de la Force, membri ai Academiei Franceze, în articolul Richelieu et les 
lettres, „Revue des Deux Mondes”, 15 februarie 1942). 

Rasele superioare se deosebesc de cele inferioare prin aceea 
că au în mijlocul lor numeroase exemplare de oameni dotați cu 
însuşiri excepționale. Din judecata şi voința acestora izvorăsc 
inovațiile binefăcătoare, care, răspândite apoi în masa popula- 
tiei, constituiesc civilizația de astăzi. Peste toate însuşirile însă, 
de care se bucură oamenii de rasă superioară, stă însuşirea de a 
pune frâu şi de a învinge stăpânirea egoismului. Egoismul este 
stăpânul oamenilor de rasă inferioară. O naţiune de rasă supe- 
rioară, când se găseşte ameninţată în viitorul ei, are singura ei. 
scăpare în unirea într-un singur gând şi o singură voinţă a oame- 
nilor săi de însuşiri excepționale. Dacă aceştia izbutesc să se 
impună, prin disciplină şi curaj, națiunea atunci de la sine se 
transformă dintr-o comunitate de origine şi de limbă, într-o 
comunitate de destin. Egoismul individului este înlăturat din 
conducerea politică a naţiunii şi interesele comunităţii sunt îm- 
brățişate de toți. Comunitatea de destin, ca să aibă între membrii 
etnicului său o disciplină strânsă, are nevoie de un conducător. 
Un conducător care să se impună prin judecată prevăzătoare şi prin 
energie de voinţă şi care, înainte de toate, să ia asupra sa răspun- 
derea. În conducător este simbolizat însuşi destinul naţiunii, 
fiindcă de gândul și de fapta lui depinde viitorul. - 

În condiţiile acestea a fost constituit noul stat naţional-so- 
cialist german %5, sub conducerea lui Adolf Hitler 7, o pavăză 
pentru a asigura națiunea germană în contra primejdiilor de care 
ea era amenințată. Primejdiile fiind aceleași şi pentru alte na- 
ţiuni, este natural ca organizaţia Statului german să fie adoptată 
şi de alte naţiuni. În fapt, ea a fost chiar într-o mare măsură anti- 
cipată de organizarea Statului fascist italian. 

Organizarea sau mai curând consolidarea unei națiuni, prin 
transformarea etnicului său dintr-o comunitate de origine şi de 
limbă într-o comunitate de destin, nu poate rămâne fără influ- 


ență asupra conducerii politice. În ceea ce priveşte politica in- 

ternă, lucrul n-are nevoie de multe dovezi. Influenţa s-a arătat 
din primul moment, mai întâi, în Imperiul german. Sub condu- 
cerea lui Adolf Hitler, viaţa politică internă germană este cu de- 
săvârşire alta. Disciplina şi selecţia, care şi mai înainte nu lăsau 
de dorit, astăzi au devenit exemplare 78. Influenţa nu se mărgi- 
neşte însă numai între hotarele naţiunii germane, ci ea trece și 
dincolo de hotare. 


6. — În două ordine de fapte se manifestă această influență, 
în mod mai acut. Întâi, în delimitarea suveranităţii naţionale şi 
al doilea, în constituirea statutului de recunoaștere a etnicului 
minoritar.. Cea dintâi, de regulă, cunoscută sub denumirea de 
problemă a spaţiului vital; cea de a doua, sub denumirea de 
problemă a minorităţilor de etnic străin. 

În amândouă aceste ordine de fapte o bună orientare poli- 
tică nu se poate avea decât pe baza unei cunoștințe științifice a 
etnicului. 

Absoluta suveranitate a fiecărei naţiuni înlăuntrul hotarelor 
sale proprii era un lucru ce se înțelegea de la sine în perioada 
etnicului fundat pe conștiința comunităţii de origine şi de limbă. 
Hotarele închideau ca într-o casă proprie, pe acei de aceeaşi 
origine şi de aceeași limbă. Lucrul acesta nu se mai înțelege tot 
aşa de uşor pe baza noului etnic, constituit pe comunitatea de 
destin. Hotarele destinului sunt cu mult mai elastice de cum sunt 
acelea ale originii. 

Chiar etnicul fundat pe comunitatea de limbă năzuise încă 
de mult la un spațiu mai larg de cum este acel oferit de teritoriul 


naţional. Fiecare popor ţine ca limba lui să se extindă peste 
hotare. Cu atât mai mult, dacă poporul trăieşte într-o comunitate 
de destin. Antropo-geograful Fr. Ratzel?’ a afirmat, cu multă 
dreptate, că modificările pe harta geografică sunt numai o con- 
secință a desfăşurării vieţii istorice. Şi destinul ce este el oare alt- 

ceva decât o desfăşurare istorică ? Naţiunile cu o conducere po- 
litică prevăzătoare trebuie să-şi asigure în jurul lor un spațiu 
vital. Iar acest spațiu vital urmează să fie stabilit după indica- 
ţiile etnicului, căci în spaţiul vital al unei națiuni nu poate intra 
orice teritoriu locuit de orice naţiune străină, ci numai teritoriul 
locuit de o naţiune înrudită prin destin. Perspective largi se des- 
chid astfel înaintea cercetărilor viitoare etnografice. Ştiinţa et- 
nicului va delimita zonele spaţiului vital din jurul fiecărei na- 
ţiuni, căci Europa viitoare va fi, probabil, organizată pe baza 
comunităţii de destin. Naţiunile amenințate de primejdii comune 
îşi vor asigura viitorul prin o apărare comună și astfel vor intra 
împreună în același spaţiu vital 8. Ele vor trebui să recunoască 
deasupra suveranităţilor o organizare juridică supranaţională, 
cerută de legea propriei lor conservări. 


O organizare juridică supranaţională va trebui, de asemeni, 
să soluţioneze şi vechea problemă a minorităților străine de pe 


teritoriul unei naţiuni. Ştiinţa etnicului este chemată să găsească 
leac iredentismului naţionalist de odinioară. Și leacul va fi găsit, 
cu atât mai repede, cu cât conştiinţa comunității de destin va fi 
mai răspândită. Iredentismul de odinioară era întreţinut de con- 
ştiinţa comunității de origine, care împingea națiunea să se în- 
chidă cu zid chinezesc pentru a-şi apăra suveranitatea față de 
naţiunile vecine, aşa cum face şi melcul, care se închide în căsuţa 
sa pentru a se pune la adăpost de lumea externă. În viaţa poiitică 
a Europei viitoare, ştiinţa etnicului, lărgind orizontul conştiinţei 
de comunitate, va reuşi să găsească, pentru asigurarea viitorului 
unei naţiuni, mijloace mai solide de apărare, decât acelea de până 
acum. Prin respectul reciproc ce şi-l vor păstra între ele, de o 
parte, etnicul naţiunii majoritare, de altă parte, diferitele grupări 
etnice minoritare, se va ajunge la consolidarea tuturor. Viitorul 

plin de neprevăzut impune solidaritate, nu numai între membrii 
unei națiuni, ci şi între toate naţiunile care merg pe linia ace- 
luiaşi destin. 

Ştiinţa etnicului este astfel menită să dea o importantă con- 
“tribuţie la realizarea unei mai bune conduceri, în politica fiecărei 
naţiuni, precum şi o organizare durabilă a raporturilor dintre 
națiuni. 


SNA VLONA LISMUZ 


Cum se înfelege 
trebuie să se îinfeloasă 
[L ANo 


NAȚIONALISMUL, 
CUM SE ÎNȚELEGE 


În secolul în care s-a cucerit libertatea politică, nu o singură 
dată oratorii şi publiciştii, în lupta lor pentru câştigarea dreptu- 
rilor, au fost constrânşi să exclame: Libertate! Libertate! câte: 
crime nu se comit în numele tău! 

Dacă aceşti oratori și publiciști ar fi privit lucrurile dintr-un 
punct de vedere mai ştiinţific, ei nu ar mai fi fost aduși să facă. 
o exclamaţie cu un caracter așa de tragic, ci s-ar fi mulțumit cu 
constatarea unei legi generale, și anume cu constatarea că în 
găsirea unei etichete pentru denumirea stărilor sufleteşti ale 
omului natura este foarte econoamă; ea întrebuinţează aceeaşi. 
etichetă pentru stări sufletești variate. Oratorii şi publiciştii ar fi 
văzut apoi că faptul constatat de ei formează de mult, pentru 
oamenii de ştiinţă, un obiect de cercetare metodică. 

Aşa în știința limbagiului, nu este un studiu mai atrăgător 
pentru filologi decât acela care se ocupă cu schimbarea de înţe- 
lesuri pe care le suferă un cuvânt, în vreme ce forma lui mate- 
rială rămâne aceeaşi. Sunt atâtea cuvinte care se pronunţă as- 
tăzi, în acelaşi chip ca şi cu două-trei sute de ani înainte, şi cari 
cu toate acestea au trecut printr-o serie lungă de schimbări, și 
cari au ajuns câteodată să aibă înțelesuri tocmai contrarii, de 
cum le aveau înainte. Bunioară, calificativul «domn», ştie ori- 

cine, că se da înainte, în semn de distincţiune, numai persoanei 
care exercita o stăpânire asupra semenilor săi, pe când astăzi 
«domn» se zice fiecui; şi cu cât este cineva numai «domn» pur şi 
simplu, cu atât este mai lipsit de orişice stăpânire. Calificativul 
“jupâneasă» iarăşi, ce a fost odată, şi cum a ajuns acum! Apoi 
«crai», «cavaler», «cocon» şi atâtea altele. Pronunţarea tuturor 
acestor cuvinte a rămas ca pironită în aceleaşi sunete, pe când 
înţelesul lor a curs dimpreună cu vremea. 

Negreşit însă că legea formulată mai sus nu se ilustrează nică- 
ieri mai bine ca în domeniul vieţii sociale. Aci, cu deosebire, în 
loc de a fi restrânşi numai la cuvinte, putem urmări schimbările 
de înțeles pe cari le suferă principiile, programele şi idealurile; 
apoi aci schimbarea, în loc de a se face numai succesiv în de- 
cursul timpului, ea se face şi simultan prin coexistenţa diferitelor 
straturi sau clase sociale. Un ideal, exprimat prin anumite cu- 
vinte, are un înţeles pentru bogatul din clasele privilegiate şi un 
alt înţeles pentru săracul din clasele oropsite. Un principiu, 
neschimbat ca expresiune, se schimbă ca înţeles de la o clasă 
socială la alta! Nu este dar numai cuvântul «libertate» care aco- 
peră crime, ci orişice principiu. În înţelesul pe care îl capătă un 
principiu, un program sau un ideal, se oglindeşte interesul vre- 
melnic al omului care aplică principiul, programul sau idealul; 
şi interesul acesta este individual. Exprimarea verbală este eti- 
cheta sau decorul care vorbeşte lumei din prejur; sub etichetă 
stă însă sufletul care se zbuciumă după interesele de moment; 
acest suflet trăieşte şi deci se mişcă cu vremea ; este tiran sau blând 
după cum cere momentul... pe când decorul rămâne în veci a- 
celaşi. Natura pare că are oroare să inventeze prea multe deco- 
ruri. lată, bunioară, decorul de eternă frumuseţe care îmbracă 
idealul blândului Mântuitor Isus Christos! Ce exemplu clasic 
pentru ilustrarea legei de economie a naturii! Cum l-au înţeles 
pe Isus primii apostoli, şi cum l-au înţeles războinicii papi din 
Evul Mediu ? Cum îl înţeleg bogaţii de astăzi, şi cum îl înţeleg 


— 134 — 


NAȚIONALISMUL . 


săracii ? În aceleaşi cuvinte se exprimă idealul lui pentru toți! 
La toţi stă pe buze resemnarea, iar în fundul sufletului celor mai 
mulți patima ; la toți stă pe buze iubirea aproapelui, iar în fundul 
sufletului celor mai mulţi pisma şi vanitatea! Idealul este veșnic 
acelaşi, adică în acelaşi vestmânt, pe când înțelesul lui se schimbă 
după om și după vremuri... Şi nimeni nu gândeşte să schimbe 
decorul, deşi el nu mai servește decât pentru a induce lumea în 
eroare! O, natură, din cauza economiei tale, la adăpostul fru- 
moaselor cuvinte inventate pe vremuri, se comit atâtea crime: 


II 


Noi nu ne vom ocupa însă de idealul lui Isus, fiindcă de el 
s-au ocupat prea mulţi alţii; ne vom ocupa de ideaul naţionalis- 
mului, un decor tot așa de frumos, deşi mai puțin vast; şi încă 
nu de idealul naţionalismului român... 

Și aci este un teren bogat de exploraţie! 

Politicianul român este, după vorbă, naționalist şi numai 
naționalist... Idealul lui este să servească interesele mari ale 
neamului și să contribuie la înălțarea neamului! El nu cunoaște 
o doctrină mai sfântă ca aceea a intereselor superioare naționale ! 
Ochii lui devin scânteietori şi vocea îi vibrează, când aude sau 
rostește cuvântul de naţional! Politicianul român este în stare 
să comită și o crimă în numele naţionalismului... Legea de eco- 
nomie a naturii duce, precum am zis, la multe cruzimi. 

Să vedem însă ce se ascunde la naţionalistul român dede- 
subtul decorului. Ce suflet bate sub un vestmânt aşa de frumos? 

La 1848, majoritatea naționaliștilor era formată din postu- 
lanţii de slujbe, cari doreau căderea boierilor pentru ca ei să le 
ia locul 81. Şi le-au luat locul. În mai puţin de 30 ani slujbele cele 
mai înalte ale Statului ieşiră din patrimoniul familiilor boierești 


— 133 — 


C. RĂDULESCU-MOTRU 


şi trecură în acela al boiernaşilor şi foştilor arendași îmbogăţiţi 
pe la moșiile boierilor. Statul se naţionaliză. În sfârşit, atmosfera 
cea grea a trecutului dispăru, şi toţi îmbogăţiţii din comerţ şi 
arendă putură să respire liber... pe scaunele din divan, ocupate 
mai înainte de ciocoii şi de boierii mari! Un parvenit voi chiar 
să se urce pe treptele tronului... dar îşi termină aventura la 
Ploieşti 5. Interesele superioare ale neamului fură dar satis- 
făcute! Din fericire, nu pentru multă vreme, căci politicianul 
român continua să vegheze... 

Boierii grecizaţi părăsiseră, aşadar, slujbele mari, și în locul 
lor se aşezară oamenii noi, — singurii iubitori de neam —, 
poporul însă nu era fericit, ba era chiar nefericit. Şi nefericirea 
poporului este tot ce nu poate să suporte un politician român, 
naţionalist! Neamul să sufere, când el, naţionalistul, este în 
fruntea Statului ? Aceasta nu se poate. Ce-l doare pe neam? 
Sărăcia. Ah! trebuie făcut ceva! Ignoranţa ? Trebuie făcut ceva! 
Şi politicianul român, rănit în suflet de durerea neamului, gândi 
cum să îndrepte lucrurile. Sărăcia ? Cum să se îndrepte sărăcia ? 
Prin bogăţie, negreșit; reţeta era ușor de găsit. Să îmbogățim 
neamul aşadar. Dar cum ? Trebuie găsit un mijloc, şi încă un 
mijloc naţionalist, pentru a nu da de bănuit! Şi politicianul ro- 
mân, deştept din fire, găsi o adevărată perlă: programul econo- 
mic al Partidului Naţional-Liberal! 

Trebuie făcut ceva pentru interesele neamului, își ziseră gân- 
ditorii acestui partid ; trebuie să ne arătăm naționaliști nu numai 
în viaţa politică, ci şi în viața economică! Slujbele statului le-am 
ocupat noi, este drept, dar nu este destul! Naţionalizarea sluj- 
belor este un lucru secundar, pe lângă naţionalizarea muncii 
poporului! Trebuie să avem devotament ca să naţionalizăm și 
câştigurile industriei mari, aCle) băncilor şi a(le) tuturor între- 
prinderilor susținute de Stat. De ce aceste câştiguri să meargă la 


străini; ele trebuie să meargă în pungile noastre. La lucru dar, 

devotați membri ai Partidului Naţional-Liberal, naţionalizaţi 
câștigurile mari din industrie şi bănci, cât mai repede; căci inte- 
resele superioare ale neamului vă impun acest sacrificiu! Neamul 
românesc are să vă admire şi să vă păstreze o veşnică recunoş- 
tinţă în viitor! Dar ce vorbim noi de viitor! el vă admiră şi vă 
este recunoscător încă de pe acum. Cu zece zile în urmă, am văzut 
noi înşine pe câţiva oameni din popor cari vărsau lacrămi de 
bucurie, când au auzit că se serbează jubileul fabricii naţionale 
de la Letea! % «Domnule, îmi zicea unul foarte mişcat, nu știi 
cât mă simt de mândru ca Român cu ocazia jubileului acestei 
fabrici! Am auzit că această fabrică nu produce nici hârtie multă, 
nici hârtie bună, şi cu toate acestea câștigurile ei merg strună! 
Ce invenţie bună, domnule! Ar trebui ca toată lumea să se lase 
de plugărit şi să se apuce de fabrici, căci aci plouă, nu plouă, 
câștigul merge sigur. S-au dus vremurile când Românul, cu su- 
doarea frunţii sale, trebuia să-şi câştige averea! Acum, în secolul 
maşinilor, faci o fabrică şi nu mai duci grije! Ce, domnule, nu- 
mai străinii să câștige din fabrici ? Să câştigăm şi noi Românii! 
Trăiască Ion C. Brătianu» %. M-am grăbit negreşit să sporesc 
entuziasmul omului meu, explicându-i că astăzi se câştigă, nu 
numai cu fabricile, ci şi cu băncile privilegiate de Stat, cu între- 
prinderile de tramvaie şi cu multe altele... numai deşteptăciune 
să ai, şi să te înscrii între devotaţii Partidului Naţional-Liberal! 
Omul meu era foarte încântat, căci sfatul, acest din urmă, îl exe- 
cutase el încă de mult... 

Naţionalizarea muncii poporului, iată dar ţinta cea sfântă a 
unui bun naţionalist! Cine nu-i mulțumit cu această țintă ? Cine 
nu vrea să se îmbogăţească, luptând pentru interesele superioare 
ale neamului ? Cine este naivul, care să dea cu piciorul la tan- 
tieme şi la dividende de acţionar, când aceste tantieme şi divi- 
dende sunt tocmai tot atâtea mângâieri cari se aduc pentru su- 


fletul neamului ? Numai un nebun poate să azvârle banul, care 

are proprietatea miraculoasă, că intrând în punga ta să aducă 
în mod indirect şi fericirea poporului! 

Şi sunt, totuşi, nebuni de aceştia! În capul lor stă profetul 
de la Vălenii de Munte, d. N. Iorga %. Acesta este un profesor 
citit, şi câre nu se lasă să fie înşelat cu frazeologia din programul 
național-liberal! Acesta are şi curajul ca — vorba aceea — să 
spună naţionalistului, naţionalist, şi hoţului pe nume! Programul 
Partidului Naţional-Liberal, după dânsul, nu este naționalist *. 

Iată-ne dar înaintea unui nou naționalism! Decorul rămâne 
însă același: interesele superioare ale neamului; înălțarea nea- 
mului; idealul cel sfânt al neamului. . .dar să vedem ce seascunde 
sub decor. | l 

D.N. Iorga este un cărturar, adică un om a cărui cultură este 
formată din cărțile citite, iar nu din o experiența încercată în 
viaţa reală. Această origine a culturii sale îl constrânge sufle teşte 
să fie ca mai toţi cărturarii cari se amestecă în politică, şi pe cari 
i-a descris perfect de bine încă de acum un secol J. de Maistre 8%: 
orgolios; îmbătat de ideile sale şi mai ales ideea propriului său 
eu; duşman al principiului de subordonaţiune; «frondeur» din 
fire şi partizan înnăscut al oricărei inovaţiuni **. Cu un asemenea 


* Iată de altfel cuvintele proprii prin care caracterizează d. [orga 
Partidul Naţional-Liberal: „Un partid întreg, cel liberal, se înfățișează 
totdeauna ca păstrătorul acelor idei (de la 48), ca purtătorul acelui steag, 
ca moștenitorul acelor deschizători de cale, idealişti și revoluționari. Astfel 
de reclamaţii i-au adus destul folos şi i-au asigurat până dăunăzi o popula- 
ritate, pe care el însuși trebuie să recunoască astăzi că a pierdut-o cu totul, 
şi pe dreptate, căci liberalii sunt conservatorii poziţiilor câştigate, și ei re-: 
prezintă acelaşi amestec de boierie decăzută, de parvenitism rapace şi de 
intelectuali fabulos de ambiţioşi cari alcătuiesc clasa stăpânitoare de azi”. 
(Neamul Românesc %, 19 decembre 1908). 

*%* J, de Maistre, Quatre Chapitres sur la Russie, t. VIII, ch. II, pag. 
297. . 

suflet. este uşor de înţeles ce politică naționalistă are să se facă. 
Viaţa reală va trece pe al doilea plan, iar pe primul plan va veni 
mirajul idealist. Naționalismul din programul naţional-libera! 
este egoist, fiindcă exprimă interesele unei clase restrânse com- 
puse din bogătaşii cari au capitaluri de plasat, dar, în schimb, 
acest naționalism este clar, ba încă este așa de clar că aproape 
nu mai rămâne nimic pentru idealitate; naționalismul cărturăresc 
însă, care este fondat pe idei citite, nu este mai puţin egoist, 
dar, în schimb, este vag, așa de vag, că cineva, care vrea să-l 
înţeleagă, ameţește. Partidul Naţional-Liberal își are pentru na- 
ţionalismul său o unitate de măsură, care este banul; d. Iorga 
n-are nici o unitate de măsură, — căci vanitatea eului, ca şi 
spaţiul dintre ideile citite, nu se poate măsura, şi de aceea dânsul 
vorbește ca un profet, în numele unei... misiuni divine! 8 As- 
cultaţi numai cum îşi anunţă activitatea sa naționalistă în primul 
număr apărut din Neamul Românesc * : 

„Dacă m-am hotărât să scot aceste caiete, n-am făcut-o în 
însuşirea mea de om care port barbă, care locuiesc în cutare 


stradă, la cutare număr, care am cutare loc în viață, al cărui nume 
începe cu litera I. Ci mă cred în stare, cu câtă învățătură pot să 
am, cu câtă muncă pot să cheltuiesc, şi cu ce suflet am ajuns 
să-mi fac; mă simt în stare, va să zică, să vorbesc despre lucrurile 
cele, mari ale neamului meu, despre nevoile lui adânci, despre 
suferinţele lui vechi şi sfinte, despre ţintele lui înalte şi grele de 
ajuns, despre tot ce mă priveşte, până în adâncul inimei mele, şi 
pe mine care am scris aici, dar şi d-ta, care citeşti, şi pe vecinui 
d-tale, şi pe cine nu-ţi este vecin, şi pe prietenul d-tale, şi pe acela 


care, suferind, totuşi de aceleaşi nevoi şi tinzând către acelaşi 
ideal, îți este duşman, pentru cine ştie ce pricină, care rămâne 


.* „Neamul Românesc“, 10 mai 1906, pas. 2. 

numai între d-voastră amândoi, şi care n-are a face câţuşi de 
puţin cu viaţa cea mare, cea largă, cea curată şi trainică, — ce 
zic trainică ? veșnică — , din care pornesc toate vieţile noastre, 
şi depărtându-se de care, viaţa oricăruia dintre noi se stinge şi 
se ofileşte, viața neamului, a tuturor celor de astăzi, a tuturor celor 
de ieri, dc alaltăieri, şi din adâncul vremurilor, a tuturor celor ce 
cu ajutorul lui Dumnezeu vor veni pe urma noastră pentru a. 
trăi şi a munci ca Români. Despre lucrurile acestea mă simt în 
stare a vorbi, nu ca mine însumi, ci ca unul din mulţime, care s-a 
întâmplat că ştie mai bine, pe când alţii ştiu mai puţin şi căruia, 
din nevoia sufletului său, într-o clipă îi vine glas pentru a vorbi, 
cu graiul său, dar cu inima voastră, a tuturora. Mă înțeleg nu 
ca un om, ce-şi urmărește rosturile lui, fie cât de vrednice şi de 
curate, ca un om ce caută să scoată la iveală fiinţa lui, chiar spre 
înaintarea și binele altora, ci ca «mâna de ţărână» prin care ar 
scrie, zi de zi şi ceas de ceas, despre tot ce ne mişcă mai mult 
şi ne îndeamnă mai tare, cineva mai mare, cu mult mai mare 
decât mine ”?. 

Aţi citit această compoziţie de stil ? Recitiţi-o, deşi este cam: 
lungă, căci este.un model în care se răsfrânge tot ce poate da 
un suflet de cărturar; orgoliu fără seamăn: mă înțeleg nu ca un 
om, ce-și urmăreşte rosturile lui... ci ca „mâna de fărână” prin 
care ar scrie, cineva mai mare, cu mult mare! ; beţia de vorbe, 
pentru a masca lipsa unei cunoştinţe precise despre nevoile 
reale ale ţării: mă simt în stare să vorbesc despre lucrurile cele 
mari ale neamului meu, despre nevoile lui adânci, despre suferin- 
fele lui vechi şi sfinte, despre țintele lui înnalte şi grele de ajuns. . . ; 
duşman înnăscut a tot ce-i organizat de alţii, şi partizan al ino- 
vaţiilor impuse de un ideal nebulos: fintind către aceleaşi ide- 
al... către viața cea mare, cea largă, cea curată şi trainică, — ce 


zic trainică ? veşnică -— , din care pornesc toate vieţile noastre, şi 


depărtându-se de care, viața oricăruia dintre noi se stinge şi se 

ofileşte viața neamului, a tuturor celor de astăzi, a tuturor celor 
«le icri, de alaltăieri, şi din adâncul vremurilor, a tuturor celor ce 
cu ajutorul lui Dumnezeu vor veni pe urma noastră pentru a trăi 
si a munci ca Români !.. . 

Dc când au apărut aceste cuvinte prin cari se anunţă misiunca 
divină a dlui N. Iorga, au trecut mai mult de trei ani. În acest 
interval caietele din Neamul Românesc au apărut regulat câte 
două şi trei pe săptămână, aşa că acum formează vreo şapte vo- 
lume groase, fiecare de câte 1 000 pagini. Ce teanc colosal de 
hârtie tipărită! Deschideţi de curiozitate însă aceste volume şi 
căutaţi o soluţie precisă şi practică pentru durerile neamului, 
scrisă de d. Iorga: veţi avea o mare decepţie! Afară de injurii şi 
trivialități foarte precise, nu veţi găsi decât aceleaşi cuvinte 
goale pe care le-am reprodus mai sus: viața curată și veșnică a 
neamului; lucrurile cele mari ale neamului; suferinţele vechi şi 
sfinte ale neamului... tot cuvinte mari, şi atâta tot. lar când 


vrea să fie cu dinadinsul precis, d. Iorga cade în contradicții 
evidente pentru orişicine. Așa, la 5 noiembrie 1908, dânsul se 
întreabă prin Neamul Românesc, ce e un naţionalist ? şi vrând 
<u orişice preț să se deosebească de naționaliștii sentimentali , — 
iată ce răspunde: «În fața lor (adică a sentimentalilor) se ridică 
o altă generaţie (a dlui Iorga), care ştie că patriotismul e ceva care 
nu se expune fiindcă se înțelegea de la sine, ca şi iubirea de neam. 
Ea (tot generaţia dlui Iorga) ştie că naționalismul e o doctrină 
politică, o anume concepție a vieţii de stat pusă în serviciul nea- 
mului privit ca ființă organică, hotărâtoare. „Ea (tot generaţia 
«dlui Iorga) ştie deci că liberalul, conservatorul, nu pot fi naţio- 
nalişti, tocmai fiindcă sunt — şi-şi zic — liberal şi conservator. 
Naționalismul nu e un colorit sentimental pentru orice credinţă 


politică; el e însuşi o credință, şi una exclusivă”, 

Observaţi acum logica. Naționalismul este la început, în 
prima propoziţie, o doctrină politică şi o concepţie ; iar în a doua, 
el este o credință exclusivă ! Apoi liberalii și conservatorii (adică 
restul lumii politice din ţara noastră cu excepția dlui Iorga) nu 
pot fi cu nici un preț naționaliști, fiindcă își zic liberali şi conser- 
vatori! Naționalismul trebuie să rămână cu orice preţ monopolul 
exclusiv al dlui Iorga. Ceilalţi îşi zic liberali şi conservatori, deci 
îşi pierd naționalismul; d. Iorga nu-şi zice: deci el are credința 
exclusivă a naţionalismului! Naționalismul este, într-o propo- 
ziţie, o doctrină politică şi o concepție de stat, adică un produs al 
judecății dobândit în urma unei cumpăniri de argumente, și 
deci supus discuțiunii, ca toate produsele judecății; dar tot na- 
ționalismul este în a doua propoziţie și o credință exclusivă ! 
Dar în ce cap se pot lega toate aceste propoziţii, cari cuprind 
afirmaţiuni aşa de contradictorii ? O doctrină care să fie credinţă 
exclusivă! Cu cine avem de a face ? 

Presimţind, probabil, reflecția noastră, d. Iorga îşi şi termină 
articolul, din care extragem aceste contradicții cu următoarele 
cuvinte pline de înţeles: | 

Însă datoria noastră e să denunțăm cu orice prilej ordinara 
șarlatanie ce se face, pângărind naționalismul. 


Iată ce şi noi ne grăbim să facem, prin articolul de față. De- 
nunțăm o şarlatanie, care, din fericire, nu are altă origine decât 
vanitatea unui suflet copilăros. 

Dacă în acești trei ani de când apare Neamul Românesc nu ar 
fi fost chestia adunării fondurilor pentru înființarea unei tipo- 
grafii naţionale la Văleni de Munte şi n-ar fi fost chestia alegerii 
dlui Iorga ca deputat la Iași, iar în timpul din urmă apelurile 
pentru Liga Culturală 39, nicăieri nu s-ar putea găsi o publica- 
țiune care să semene revistei Neamul Românesc prin deşertăciu- 
nea muncii depuse de directorul ei. Injurii, trivialități se găsesc 
cu duiumul; dar acestea nu constituiesc o operă durabilă, şi nici 

onorabilă. În orice caz, noi credem că „acel cineva mai mare, 
cu mult mai mare”, care şi-a ales „mâna de ţărână”, numită 
Iorga, pentru ca să predice poporului român idealul naționalis- 
mului, va fi având el şi altele de spus decât trivialităţile scrise 
în Neamul Românesc ! Sau să fie „acel cineva mai mare”, „cu 
mult mai mare” nimeni altul decât tot d. Iorga? Dacă da, a- 
tunci ce atâtea floricele de stil? Înjură, dle Iorga, după pofta 
inimii, căci în țara românească presa este liberă şi n-ai nevoie 
să-ţi zici naţionalist pentru aşa lucru mic! 

Tot ce s-a scris serios pentru cauza naţionalismului în Nea- 
anul Românesc, nu vine de la d. N. Iorga, ci de la altii, obscurii 
corespondenţi cari ne povestesc păsurile lor! De la d. Iorga ne 
vin numai frazele nebuloase şi sibilice *, când este vorba de prin- 
cipii; şi grosolăniile de mahala, când este vorba de persoane, 

Naționalismul Partidului Naţional-Liberal şi-a găsit cea mai 
potrivită sărbătorire în jubileul din zilele trecute a fabricii de 
hârtie de la Letea. Cu această ocazie acţionarii partidului şi-au 
numărat dividendele şi s-a băut pentru fericirea poporului. Na- 
ţionalismul dlui Iorga s-a sărbătorit ceva mai nainte: cu ocazia 
congresului studențesc de la Iași. Aci în loc de dividende s-au 
numărat declamaţiile retorice... Încurajaţi industria națională, 
căci așa faceţi fericirea poporului! ziceau liberalii la Letea ; răs- 
pândiţi învățăturile luate „din aceeaşi carte”, căci așa realizaţi 
unitatea culturală a neamului! ziceau studenţii pe viaţă, adepţii 
dlui Iorga, la Iaşi. Neapărat, unii subințelegeau să se încurajeze 
industria care este proprietatea dlor naţionali-liberali; iar cei- 
lalți subințelegeau să se răspândească învăţăturile din cartea 


* În genul profetismului ebraic, precum am arătat in articolele mele 
anterioare (Profetismul în cultura noastră națională, „Noua Revistă Ro- 
mână”, nr. 15 şi 16. vol. 6). 

dlui Iorga, carte care măguleşte vanitatea profetului de la Vă- 
leni de Munte şi a adepților săi! Şi unii, şi alţii îşi zic naționaliști... 
sinceri! Mai încape vorbă ? 


II 


Dacă aş avea un temperament de revoluţionar, aş încheia. 
acest articol cu o energică diatribă în contra societăţii românești 
de astăzi, care tolerează ca interesele personale și deșertăciunea 
unora să fie luate drept interese superioare ale neamului! Dar 
n-am temperament de revoluţionar, ci sunt un simplu om de: 
de ştiinţă, care doreşte să-şi dea seamă de toate cele ce-l încon- 
joară ; şi care față de semenii săi nu are decât o singură patimă, 
anume: aceea de a nu suferi să fie prostit... 

Constatările făcute mai sus sunt departe de a mă îndemna. 
să pornesc o diatribă în contra societăţii. Din potrivă, ele îmi 
sunt simpatice,, fiindcă le înţeleg... Felix qui potuit rerum cog- 
noscere causas 90. Aşa este mersul fatal al lumii; oamenii tre- 
buie să trăiască; şi ce sunt ci de vină, dacă natura se arată zgâr- 
cită în inventarea expresiunilor! Naționalismul guralivilor şi 
poligrafilor de la noi ? Desigur, o simplă etichetă, care acoperă 
egoismul şi vanitatea lor. Dar ce-i cu asta ? Egoismul și vanitatea, 
nu sunt ele oare cele mai adânci sentimente din cari pornesc, în 
genere, faptele omeneşti ? Cum să le dai atunci la o parte, sau 
să le condamni ? Ele au servit până acum ca pârghie pentru ri- 
dicarea culturii omenești, şi probabil că tot ele au să servească. 
şi de acum înainte! Legea evoluţiunii este, aşadar, fatală ? Ne- 
greşit. Oamenii trebuie să trăiască! Trăiască Ion Brătianu! Tră- 

iască Nicolae Iorga! 


NAȚIONALISMUL, 
CUM TREBUIE SĂ SE ÎNŢELEAGĂ 


Am cunoscut până acum, așadar, două înţelesuri diferite 
pe cari le are cuvântul naționalism: înţelesul din programul 
economic naţional-liberal şi înţelesul din frazeologia dlui Iorga; 
unul avându-și rădăcinile în interesele unei clase, dacă nu chiar 
a unor familii, celălalt în temperamentul unui om, care întru- 
neşte în sine calităţile unui remarcabil stilist cu acelea ale unui 
îndrăzneţ agitator. Negreşit însă că acestea nu sunt singurele: 
înțelesuri, în curs mai sunt şi altele, numai că aceste două, descrise: 
mai sus, sunt cele mai răspândite şi prin urmare cele mai tipice la 
noi. Toate celelalte sunt imitaţiuni şi variante ale acestora, după 
loc şi ocazie. Domnul băcan din colțul stradei, bunioară, care 
face naționalism „la toartă”?, nu se ridică până la perspectiva 
la care se ridică un fruntaș naţional-liberal, dar în strâmta lui 
perspectivă, el împărtăşeşte cu toate acestea tendinţa egocentrică 
a acestuia din urmă: fericirea neamului depinde de îmbogățirea 
lui... De asemenea, băietanul licean care sparge geamurile 
magazinelor evreieşti, după fiecare manifestaţie, deși este departe 
de a suferi de ipertrofia eului, cum suferă d. Iorga, cu toate a- 
cestea în fond, sufletește, el este fiul acestuia din urmă: fericirea 

ncamului depinde de satisfacerea vanităţii sate copilăreşti. Schim- 
baţi rangurile, schimbaţi vârstele, şi diferenţele dispar. 

Aceste înţelesuri nu sunt speciale limbii româneşti, ci sunt 
universale. În orişice limbă s-ar găsi cuvântul naționalism, 
întrucât limba este vorbită de egoişti şi de vanitoşi, se vor 
găsi și înțelesurile arătate mai sus. Dar în opunere cu toate 
aceste înţelesuri însă, mai este unul; acela pe care îl găsim în 
judecata oamenilor deprinși să facă abstracţiune de interesele şi 
deşertăciunea personalităţii lor, înţelesul care ar trebui să fie ... 

Pentru a-l găsi pe acesta, în limba românească, trebuie să 
revenim la scrierile politice ale lui Mihail Eminescu. 

Cuvântul de naționalism”? îl întrebuinţează Mihail Eminescu 
rar, în comparație cu acei cari au venit după dânsul, dar la el 
cuvântul este cu un înţeles precis şi profund, cum ar trebui să 
fie. Toţi naționaliștii de după Eminescu, în cazul cel mai bun, 
n-au făcut decât să repete aceea ce a scris Eminescu, şi în cazul 
când ei au vroit să depășească pe Eminescu, cum a voit d. A. C. 
Cuza %, n-au făcut decât să exagere concepţia lui. Inteligența 
extraordinar de originală şi de limpede a lui Eminescu a desprins 
din şirul fenomenelor sociale pe acelea cari au adus mizeria 
morală şi materială a poporului român; Eminescu a explicat 
înlănţuirea cauzală a suferințelor noastre din prezent; şi tot el 
a formulat marea întrebare la care rămâne să răspundă viitorul. 
Mintea lui critică a găsit toţi termenii problemei; sufletul lui, 
bogat în însuşiri artistice, a dat şi cea mai strălucită formă, care 
se putea da, unei mişcări naționaliste. Acei veniţi după dânsul 
sunt, şi în ceea ce priveşte fondul, şi în ceea ce priveşte forma 
cugetării, cu mult inferiori lui. De aceasta se poate convinge 
oricine comparând cele scrise de Eminescu cu cele scrise de cel 
mai de valoare epigon al lui Eminescu, d. A. C. Cuza. 

Cât a văzut Eminescu atâta văd şi epigonii lui, naționaliștii 
noștri de astăzi; cu deosebire numai că Eminescu vedea limpede 
şi avea măiestria formei în exprimarea celor văzute, pe când a- 

ceştia de astăzi văd turbure, şi când exprimă cele ce văd, bâjbâie 
numai cu fraze apocaliptice, iar nu vorbesc. Acolo unde n-a iz- 
-butit Eminescu, şi anume în faţa unci soluţiuni pozitive la pro- 
blema naţionalismului, acolo de fapt n-au izbutit nici epigonii 
lui; nimic nou, de valoare, nu întâlnim în miscarea naționalistă 
de astăzi, care să iasă deasupra celor gândite, acum vreo 30 ani 
în urmă, de nemuritorul poet. 


Înapoi la Eminescu dar, toți acei cari aveţi dorinţa să știți 
cum se pune chinuitoarea problemă a durerilor neamului nostru! 


Ideile naţionaliste ale lui Mihail Eminescu au fost publicate 
între anii 1876 şi 1881 prin Curierul de Iaşi % şi prin Timpul %, 
ziare cari apăreau pe acea vreme. Ideile acestea au avut de la 
început un mare răsunet, şi ele au fost cunoscute de toată lumea 
care se interesa de progresul culturii românești, deşi nu toată 
lumea ştia că sunt ale lui Eminescu. La această mare răspândire 
au contribuit nu atât cele două ziare amintite, cât persoanele cu 
cari venea în contact Eminescu, şi în special acelea cari făceau 
parte din societatea literară a Junimei %, înființată de dnii Carp *, 
Maiorescu 9%, Negruzzi % şi Pogor 5%. Această admirabilă so- 
cietate făcea o întinsă propagandă pentru ideile nemuritorului 
poet. Întocmai cum servesc în laboratoarele de fizică instru= 
mentele numite rezonatoare pentru a distinge şi a întări tonurile 
muzicale, tot aşa servea pe vremuri această admirabilă societate 
a Junimei pentru a distinge şi a răspândi ideile originale pe cari 
câte unul dintre membrii săi le da la lumină. O frumoasă cuge- 
tare rostită sau scrisă într-o frază lapidară, cum era în obiceiul 
lui Eminescu să rostească şi să scrie, era destul să fie auzită de 
membrii Junimei, pentru ca a doua zi să-şi ia zborul în toate 

“cercurile societăţii româneşti. „Ați auzit ce-a spus Eminescu ?” 
„Ați citit ce-a scris Eminescu ?” şi în trei zile cel mult nu mai 
era nimeni care să nu ştie ce a spus şi a scris marele cugetător!- 
Admirabilă societate, — pe care unii, numai în necunoştinţă de 
bunele ei servicii, o numeau societate de admiraţie mutuală; — 
“fără ea, cine ştie, dacă ideile naţionaliste ar fi găsit aşa de curând 
un ecou în politica ţării noastre! 

Naționalismul eminescian consistă mai ales în o critică ne- 
miloasă a stării de fapt în care se găseşte societatea românească 
-dde astăzi. Mergem înspre pieire, ne zice Eminescu. Poporul ro- 
mân se stinge din viaţă, înaintea ochilor noştri indiferenți. „Un 
mic bulgăr de omăt căzând din vârful unui munte se face din ce 
în ce mai mare, rupe cu el copacii codrilor, strică ogoarele, as- 
tupă un sat. Un mic sâmbure greşit în organizaţia societății, în 
viaţa economică, creşte şi îngroapă o naţiune. Ne mirăm cu 
toţii de mulțimea crâşmelor în ţara noastră, — de mulțimea ji- 
-danilor — , cauza e mulțimea rachiului, mulţimea velniţelor, 
«dar oare această mulțime de unde vine ? Supt domnia turcească 
a existat micul sâmbure, o dispoziţie de export. Exportul grâ- 
:nelor era oprit. Prin urmare, grânele neconsumate trebuiau pre- 
făcute în obiect exportabil, în vite. S-au combinat lucrurile. Vel- 
nița consumă prisosul, şi dă hrană vitelor. Velniţa producea 
rachiu, rachiul trebuia consumat şi era mult. S-au făcut multe 
«crâşme. Pentru acestea trebuiau crâșmari. S-au adus mulți evrei 
şi proprietarul impunea fiecărui din supușii lui de a lua atâta 
rachiu pe an. Unele plăţi pentru muncă se făceau în rachiu. S-a 
introdus exportul, în adevăr, însă velnițele au rămas, în locul 
grânelor s-au luat cartofii, căci rachiul devenise o trebuinţă, 
şi această trebuinţă cerea împlinire. Care au fost rezultatele ei ? 
'O populaţie nesănătoasă, fără energie de caracter, fără energie 
economică, care îşi vinde munca pe băutură, o populaţie în care 
mortalitatea creşte în mod înspăimântător, iar sudoarea mânilor 
ei se capitalizează in mâinile unui element fără patrie, fără limbă, 

fără naționalitate. Nu este de mirat că influenţa austriacă «este 
mare)“. 

Aşa îşi explică Eminescu la 1876” influența austriacă *. 
Problema nu se mărginește însă pentru el numai la rolul nefast al 
cârciumilor, ci el îmbrățișează întreaga noastră dezvoltare so- 
cială. Noi ne-am dat, zice dânsul, o constituţie politică nepotri- 
vită cu existența reală a claselor noastre sociale. „„Corelatul 
constituţiilor statelor apusene este o clasă de mijloc, bogată, 
cultă,.o clasă de patricieni, de fabricanți — industriaşi — cari 
văd în constituţie mijlocul de a-și reprezenta interesele în mod 
adecvat cu însemnătatea lor, — la noi legea fundamentală nu 
însemnează decât egalitatea pentru toţi scribii de a ajunge la 
funcţiile cele mai înalte ale Statului”. Noi nu avem acele clase 
sociale pozitive pe care se sprijină organizaţia de stat în Apus. 
„Aristocraţia istorică — şi ea trebuie să fie totdeauna istorică 
pentru a fi importantă — a dispărut aproape, clasa de mijloc 
pozitivă nu există, golurile sunt împlinite de străini, clasa tă- 
ranilor e prea necultă și deşi singura clasă pozitivă, nimeni n-o 
pricepe, nimeni n-o reprezintă, nimănui nu-i pasă de ea. 

Ne mai rămâne o singură clasă pozitivă, pe al cărei spate 
trăim cu toţii — țăranul român... 

Cum am tratat noi pe aceşti țărani? Am clădit un aparat 
greoi şi netrebnic pe spatele sale, aparat reprezentativ cum îl 
numim, și care nu-i decât pretextul de a crea din ce în ce mai 
multe posturi, plătite tot din punga lui, direct sau indirect. În- 
tr-o ţară, care n-are export industrial, ţăranul muncește pentru 
toţi: sigur şi necontestabil. Dantela de Bruxelles, galonul de pe 
chipiul generalului, condeiul de fier cu care scriem, chibritul cu 
care ne aprindem ţigara, toate ne vin în schimbul grâului nostru, 
şi acest grâu îl produce numai țăranul, grâul e productul muncii 
sale”. 


*.M. Eminescu, Scrieri politice și literare (Ediţia Minerva), I, ș.98. 

„Cu cât mai mulţi indivizi se sustrag de la producerea brută, 
cu atât mai mulţi trăiesc pe seama aceleiaşi sume de oameni. Ce 
este consecvenţa ? Este că acel om, sau nu va fi în stare să ne 
susție, sau va trebui ca cu acelaşi timp și cu aceleaşi puteri să 
producă mai mult. Va trebui sau să peară, sau să se cultiveze şi 
să lucreze cu maşina. Care-i cazul nostru ? El nu s-a cultivat. 
Țăranul nostru este acelaşi ca şi înainte de acum 50 ani, dar 
sarcina ce-o poartă, înzecită. El poartă în spatele lui: câteva mii 
de proprietari (la începutul secolului câteva zeci), mii de am- 
ploiaţi (la începutul secolului câteva zeci), sute de mii de evrei 
(la începutul secolului câteva mii), zeci de mii de alţi supuși 
străini (la începutul secolului câteva sute)”. 


Sâmburele greşit din organizaţia societăţii noastre a crescut 
şi ameninţă să îngroape întreaga naţiune. „Dacă nu ne vom 


trezi de cu vreme şi nu vom arunca la naiba toţi perceptorii, 
subperceptorii, sub-subperceptorii, dacă nu vom descărca pe 
țărani şi nu-i vom asigura o desvoltare liniştită, dacă nu ne vom 
hotărî, să nu purtăm nici un product străin pe noi, precum au 
făcut ungurii în vremea absolutismului. . Nu dreptul public, 
ci păstrarea naționalității noastre e lucrul de căpetenie pentru 
noi şi ar fi mai bine să nu alegem deputaţi decât să piară naţia 
românească”. 

„Altfel am avea a alege între domnia austriacă şi cea ru- 
sească. Supt cea dintâi, evreii ar intra în sate în număr mai mare 
decât astăzi, țăranii ar deveni servii lor, moşiile ar fi cumpărate 
de societăţi şi de capitalişti, colonizate cu nemți, iar nația redusă 
la proletariat. — În cazul al doilea, un ucaz ar şterge limba din 
biserică şi stat, ţăranul ar trăi mai bine, însă supt condiţia ca 
să se rusifice ; care din noi, cum ar scrie, acolo i-ar îngheţa mucu 
condeiului; iară cei mai curajoşi ar mări pohodul na Sibir, fără 

judecată, prin ordin administrativ — administratnym  poriad- 
kom” *. 

Aceste idei din 1876 revin sub condeiul lui Eminescu şi câţiva 
ani mai în urmă, în 1880—1881, pe când Eminescu se găsea ca 
prim-redactor la ziarul conservator Timpul, cu deosebirea 
numai că influenţei austriace i se dă acum un rol mai redus, și 
în locul acesteia vine pe primul plan teoria păturei superpuse. 
„Nu există, după a noastră părere, nici o deosebire între rasa 
română din Muntenia, Moldova, din cea mai considerabilă 
parte a Ardealului şi a Ţării ungurești. E absolut aceeași rasă, 
cu absolut aceleași înclinări și aptitudini”. 

„Dar în București și în oraşele de pe marginea Dunării, s-a 
ivit un element etnic cu totul nou și hibrid care ne-a furnizat ge- 
neraţia actuală de guvernanți. Aceştia sunt rămășițele haimana- 
lelor de sub steagurile lui Pasvantoglu 1% și Ypsilant!” și res- 
turile numeroase ale cavalerilor de industrie din Fanar 1%... 
Toată spuma asta de fanarioți novisimi, cari s-au pripăşit în țară 
de 50—60 de ani încoace, formează naturalmente elementul de 
disoluţiune, demagogia României. 

Fizic şi intelectual stârpituri, neavând nici tradiţii, nici patrie, 
nici naţionalitate hotărâtă, le vedem punându-se la discreția 
străinilor şi votându-le când pe Strussberg 1%, când rescumpă- 
rarea, ba le vedem aliându-se în Moldova cu evreii, ca să paraliseze 
lupta de emancipare națională de acolo. Aprinși de o instinctivă 
ură contra tuturor elementelor istorice şi autoctone ale acestei 
țări, le-am văzut introducând în toate ramurile legi străine, ne- 


adaptate nici intereselor, nici naturei ei” **. 


Și Eminescu adaugă: „Ceea ce sunt pentru Moldova evreii, 
sunt pentru Ţara Românească aceste venituri cari, prin identi- 


* M. Eminescu, Scrieri politice şi literare, I, pag. 99—102. 
** M. Eminescu, Culegere de articole apărute în „Timpul” (Ed. Gr. 
Peucescu), pag. 9l. 

tatea religiei, au ştiut să se strecoare printre români, să-i amă- 
gească şi să ajungă a-i stăpâni; şi pentru ca lucrul să le succeadă 
şi mai bine au precupeţit tocmai instinctele noastre naționale. . .”?. 

„Avem de o parte rasa română, cu trecutul ei, identică în 
toate țările pe cari le locuieşte; popor cinstit, inimos, capabil de 
adevăr şi patriotism. Avem apoi deasupra acestui popor o pătură 
superpusă, un fel de sediment de.pungaşi şi de cocote, răsărită 
din amestecul scursăturilor orientale și occidentale, incapabilă 
de adevăr şi de patriotism... pe care Moldovenii din eroare o 
numesc Munteni. 

Această teorie am: expus-o în mai multe rânduri...” 

În alte articole Eminescu arăta apoi cum pieirea neamului 
nostru decurge din exploatarea nemiloasă a țărănimei sub jugul 
ierarhiei sociale, pe care ne-am dat-o. 

„„Boalele fizice bântue populaţiile noastre din cauza regimului 
rău alimentar. Acest regim nu se poate schimba decât prin îmbu- 
nătăţirea soartei materiale a ţăranului şi această îmbunătăţire 
nu-i cu putinţă decât prin o reorganizare socială care să-l asigure 
în contra exploatării sub orice formă ar veni, fie sub forma da- 
toriilor contractate pentru a plăti birul, fie sub aceea a presta- 
țiunilor exagerate, fie, în fine, sub aceea a datoriilor pentru 
băuturi“ *, 

Dar cum se explică faptul că țărănimea noastră a început să 
piară d-abia acum, deşi regimul său alimentar a fost insuficient 
şi în trecut ? În: timpurile de dinainte de epoca de când s-a des- 
chis comerțului ţării noastre drumul exportului european, nu 
era o mai mare bogăţie în ţară, dinpotrivă; şi cu toate acestea 
populaţiunea ţării noastre era în creştere, pe când acum este în 
descreştere! Cum se explică acest fapt paradoxal ?' 


* M.Eminescu, Culegere de articole, pag. 92—93, 111. 

Pentru a da această explicare, zice Eminescu: ‚Venim la 
principiul pe care l-am stabilit de mult în coloanele acestei foi 
(Timpul). Regimul vechiu ori câte defecte ar fi avut, capabile 
încă de îmbunătăţire, era ieftin. Pentru a susţinea un regim, pe 
«care surâzând d. C.A. Rosetti 1% îl numea compus din zece boeri 
mari şi treizeci de boiernaşi mici, țăranul plătea acel tradiţional 
galben pe an din prisosul lui. În fine, trebuinţele acelor patruzeci 
-de oameni erau mici şi lesne de satisfăcut; astăzi o Carada 1% 
«cheltuiește mai mult decât Iordache Filipescu 1%, care era putred 
de bogat, cum se zice. Sarcina socială era uşoară; era în raport 
cu puterile de producţiune ale poporului! Dacă ţăranul trăia 
rău ori bine, în belşug sau sărăcie, forța musculară pe care avea 
a o pune la dispoziţia societăţii, a ţării era minimă; echilibrul 
între puterea musculară cheltuită și între restituţia acestei puteri 
prin alimente era deplin. Acest echilibru e acum stricat. Sute de 
mii de greco-bulgari. şi de jidani trăesc astăzi de pe spatele ace- 
luiaș număr de muncitori; aceştia caută să-și înzecească munca 
pentru ca să susţie noua sarcină socială şi cu toate acestea regi- 
mul alimentar, departe de a deveni mai bun, e mult mai rău 
„decât înainte...” *. 


Această explicare: revine adeseaori în articolele lui Eminescu ; 
“ea era aproape subînțeleasă în toate afirmările susținute de dân- 
sul. „Populaţia, şi tocmai populaţia producătoare, scade de la 
1864 încoace în proporţii înspăimântătoare, dar ceea ce e mai 
trist sunt cauzele acestei scăderi, cauze adânci economice şi 
:sociale cari fac ca însuși sâmburele naţionalităţii, rasa, să de- 
genereze. S-a observat de către medicii de regimente că statura 
oamenilor scade, că aptitudinile lor fizice şi morale degenerează 
Şi această din urmă împrejurare e mai tristă decât celelalte. Nu 
mai e nevoie a adăoga că aceste rezultate sunt a se atribui și să- 


* M. Eminescu, Culegere de articole, pag. 112. 

răciei şi urmărilor ei morale, decăderii vieţii de familie, vicii- 
lor... Dar care e originea comună a acestor rele ? Declasarea, 
zicem noi, înmulțirea peste măsură a oamenilor ce trăiesc din 
munca aceleiași sume de producători. În alte țări, clasele supe- 
rioare compensează prin munca lor intelectuală, munca materi- 
ală a celor de jos. Întrebăm dacă cele patru clase primare şi 
cursul de violoncel a dlui Costinescu 1% compensează zecile de: 
mii de franci ce acest consumator le ia pe an, evident din munca 
altora ? Înaintarea pe scara societăţii române nu este dar dato- 
rită meritului, științei, activităţii, ci un leneş ignorant care învâr- 
teşte şurupuri patriotice, ajunge prin intrigă şi neadevăr ori unde 
pofteşte. Acești oameni declasaţi sunt totodată instrumentele 
cele mai bune, pentru că sunt cele mai coruptibile, cu cari se 
servesc străinii pentru a exploata țara, populaţiile ei autoctone. 
Iată nervul răului în contra căruia nu ajuta nici proclamarea. 
independenței, nici coroana de oțel a regelui, nici ridicarea cre- 
ditului visteriei, bogat pe cunoștința că Statul român are bunuri 
imobiliare de câteva miliarde de înstrăinat, nici frazele patrio- 
tice! 7? *. 
Și după constatarea răului în altă parte asupra soluțiunei: 
„Chestiunea e, fără îndoială, socială: am fi socialişti numai 
` atunci când am propune a soluțiune socialistă. Departe de noi 
asta. Din contra, soluțiunea ce o propunem nu poate fi decât 
conservatoare, reacționară chiar. Clasele muncitoare trebuesc 
scăpate de paraziți; paraziţii înşişi trebuiesc, prin o riguroasă: 
organizație, siliţi la munca la care se pricep. La tăiat lemne 
Serurie 1%, la cârciumărie Carada! Nu oameni mari cu abece- 
darul în mână; nu escroci şi tâmpiţi în demnităţile statului; nu 
cocoterie şi pungăşie în afacerile publice! 


* M. Eminescu, Culegere de articole, pag. 83—84. 

O reorganizare socială având de principiu apărarea și încu- 
rajarea muncei, înlăturarea feneanților şi paraziţilor din viaţa 
publică, iată ceea ce e de neapărată trebuință! 

Așa dar să ne înțelegem. 

Nu cerem şi nu voim, precum insinua Românul 19%, exter- 
minarea cu sabia a elementelor hibride. Dar ceea ce pretindem 
pozitiv e ca asemenea elemente să nu fie determinante, domni- 
toare în Statul român. Nu ne opunem dacă ele se vor hrăni prin 
muncă proprie, dar nu exploatând munca altora. Nu avem ni- 
mic de zis dacă Serurie se va ocupa cu cinstita cismărie, Bosnagi 
cu zidăria. Dar în capul unui Stat român nu se cade să vedem 
aproape esclusiv numai oameni străini, incapabili de a pricepe 
geniul poporului nostru şi, până la un grad oarecare, incapabil 
de a-l iubi și de a-l cruța. 

Și când vorbim de poporul român, ştim foarte bine de cine 
vorbim. Nu de amestecături, nu de oameni veniţi de eri alaltăeri 
în una din provinciile Daciei lui Trajan, ci de acel element etnic 
eşit din încrucișarea Românilor cu Dacii, de rasa romană. A- 
ceasta a fost în trecutul țărilor noastre rasa plastică, rasa for- 
matoare de stat, cea orânduitoare, cea istorică; aceasta trebuie 
să şi rămâie de acum înainte. Cum că deosebirea între adâncimea 
rasei istorice și superficialitatea celor superpuse e mare, o ştie 
oricine. În inima unui popă din Ardeal e mai mult sentiment 
naţional românesc decât într-o sută de mii de Caradale şi în 
craniul unui singur Român încape de cinci ori pe atâţia creeri pe 
câr s-ar constata cu cumpăna în titvele mutrelor de paiaţă ale 
patrioţilor”? *. 


Acestea sunt scrise de Eminescu cu vreo treizeci de ani în 
urmă, deşi sună așa de cunoscut că par a fi scrise de ieri, alal- 


* M. Eminescu, Culegere de articole, pag. 127. 


— 155 — 


C. RĂDULESCU-MOTRU 


tăieri. Societatea Junimea a avut, în păstrarea actualităţii lor,. 
un rol frumos şi netăgăduit, după cum am mai spus-o. 

De asemenea, d. A.C. Cuza a fost un aprig propagator al 
acestor idei până la o vreme. Scrierea sa din 1895, Țăranii și: 
clasele dirigente, este un simplu rezumat al teoriilor lui Eminescu 
despre păturile superpuse; numai că d. A.C. Cuza evită această. 
din urmă denumire și se mulţumeşte cu denumirea de „paraziţi”?. 
Pentru unul ca și pentru celălalt, procesul nenorocirii noastre- 
naționale se urmează în același chip: începe de la aceeași dată și 
are aceleaşi faze. „După pacea de la Adrianopol s-au dărâmat, 
în sfârșit, şi cele din urmă fortificaţii pe cari Turcia le avea pe. 
malul stâng al Dunării, şi de o dată cu acestea se ridicară: una 
câte una piedicele de până atunci ale negoţului şi agriculturei şi: 
astfel, începând a se desvolta bogăţiile pământului nostru şi. 
căutându-şi schimbul pe producte apusene, am fost puși în con-- 
tact cu civilizaţia, cu ideile apusului, cari şi-au făcut drum, s-au 
răsădit la noi fără nici o greutate, fără nici o împotrivire din par- 
te-ne””, — ne spune Eminescu *. Aceeași constatare de dată o 
face şi A.C. Cuza **. Apoi, după ce libertatea comerțului fu 
proclamată prin tratatul de la Adrianopol, exploatarea muncii: 
ţăranului și parazitismul social urmează în aceeaşi înlănţuire: 
cauzală. „Cauza morbidităţii ţăranului român este exploatarea. 
neomenoasă la care este supus în linia întâia din partea statului, 
în linia doua de către mulțimea nenumărată de străini pe cari îi 


susține cu munca lui. Cauza e demagogia, care se hrăneşte din. 
spinarea lui, uzura roşie, administrația roşie, sporirea bugetelor 
de cheltuieli ale statului... iar nu clima şi epidemiile. Sub ace- 
eași climă poporul nostru era sănătos şi sporea până mai alal- 
tăeri, sub Mihai Sturdza 110, sub Barbu Ştirbei 11, sub Grigore 


* M. Eminescu, Culegere de articole, pag. 21. 
»* A.C. Cuza, Țăranii și clasele dirigente, pag. XVI—XVIII. - 

Ghica”? 12, — ne spune Eminescu *. Aceeaşi logică și la 
d. Cuza. „În trecut era o potrivire perfectă între modul de trai, 
hrană, îmbrăcămintea și locuinţa ţăranului nostru, şi munca ce 
1 se cerea ; între formele înăuntru cărora era chemat să se mişte, 
şi starea sa de cultură; între foloasele ce le avea de la organiza- 
ţia puterii statului şi mijloacele ce se luau de la dânsul pentru 
întreţinerea sa. Puterile claselor noastre muncitoare fiind astfel 
cruțate, poporaţia ţării a putut să prospereze, după cum se vede 
din înmulţirea sa îmbucurătoare şi din liniştea ce domnea atunci 
printre locuitori. Starea aceasta de lucruri a ţinut până la anul 
1829, când tractatul de Adrianopol a proclamat libertatea desă- 
vârşită a comerțului în principate, care, modificând sistemul de 
schimb al productelor, a trebuit fireşte să transforme și întregul 
nostru sistem de producere... De unde odinioară munca ţă- 
ranilor noștri era mărginită prin însuși sistemul economic în 
vigoare, atrași în piața universală, munca lor nu mai putea să 
aibă astăzi de normă decât trebuinţele acestei pieţe, cari sunt ne- 
mărginite. De unde altădată stăpânii mijloacelor de producere 
lăsau neîntrebuinţate chiar zilele de clacă hotărâte prin lege, 
astăzi puterile claselor noastre muncitoare, încordate peste mă- 


sură, nu mai erau în stare să astâmpere setea nepotolită de câştig, 
care este în firea însăși a formei de producere capitalistă...” **. 
Întreg raționamentul pe care îl face Eminescu încă de la 1876, îl 
repeta şi d. A.C. Cuza la 1895: „Era firesc dar ca clasele noastre 
dirigente să înmulțească funcţionarii, peste nevoile reale ale 
ţării, şi să întrebuinţeze întreaga putere a statului şi mai toată 
munca luată de la cei de jos sub forma de impozit pentru satis- 


facerea propriilor trebuinţi. 


* M. Eminescu, Culegere de articole. pag. 117. 
** A.C. Cuza, Țăranii şi clasele dirigente, pag. XLVI. 

Astăzi nu mai este nici un soiu de potrivire între modul de 
trai, hrană, îmbrăcăminte, locuinţa ţăranului nostru și munca ce 
trebue să o facă; între formele înăuntrul cărora e chemat să se 
miște şi starea sa de cultură, între foloasele ce le are de la orga- 
nizarea puterei statului și mijloacele ce i se cer pentru între- 
ţinerea sa. Puterile claselor noastre muncitoare fiind astfel risi- 
pite fără folos pentru dânsele, poporaţia noastră îşi manifestă 
strâmtorarea în care trăeşte prin descreşterea sa şi prin răscoa- 
lele periodice ale ţăranilor”? *. 

În sfârșit, soluțiunea la care ajunge d. A.C. Cuza, în scrierea 
sa din anul 1895, este aceeaşi la care ajunsese şi Eminescu 
cu vreo douăzeci de ani înainte, cu deosebire numai că Emi- 
nescu, mai modest, nu vedea necesitatea unei noi direcţiuni în 
politică, direcţia cu tendinţe naţionale și democratice, ci se mul- 
ţumea cu direcţia conservatoare pe care o împărtășeau şi patronii 
ziarului Timpul, la care el colabora. Am văzut cum își expune 
“Eminescu soluţiunea sa: „o reorganizare socială având de prin- 
cipiu apărarea și încurajarea muncei, înlăturarea feneanțţilor și 
paraziţilor din viaţa publică, iată ceea ce e de neapărată tre- 
buință”; d. A.C. Cuza ajunge la aceeași soluțiune, numai că 
dânsul pune printre paraziți, în prima linie, elementul evreiesc. 


II 


În fiecare teorie socialo-politică trebuiesc deosebite două 
părţi: partea referitoare la faptele constatate și partea referi- 
toare la explicarea acestor fapte. Pentru ca o teorie să fie numită 
adevărată, sau în tot cazul să fie numită științifică, trebuiesc ca 
ambele aceste părţi să fie întemeiate. Nu este destul ca faptele 
să fie bine observate, ci se mai cere ca şi explicarea faptelor să 


+ A.C. Cuza, Țăranii şi clasele dirigente, pag. L. 

fie la înălțimea științei timpului, şi, de altă parte, nu este de nici 
un folos o bună logică în explicarea dată, dacă faptele nu au fost 
exact observate. 

Teoria socialo-politică a lui Eminescu și a continuatorilor 
săi naționaliști de astăzi îndeplinește ea oare condiţiunile ce se 
cer unei teorii științifice ? 

Iată ce ne propunem să examinăm în paginile următoare. 

Întru ce priveşte faptele, Eminescu are în general dreptate. 
Poporaţiunea noastră, dacă nu degenerează tocmai, este departe 
de a avea procentul de creștere pe care ar trebui să-l aibă, dat 
fiind pământul așa de roditor al ţării. De altmintreli. d. A.C. 
Cuza n-a pierdut nici o ocazie ca să dovedească acest fapt prin 
ajutorul statisticilor făcute după Eminescu. Tot aşa de adevărat 
este apoi spusa lui Eminescu, că, în organizaţia societăţii 
noastre, parazitismul este foarte întins. Şi iarăși tot d. Cuza a 
complectat pe Eminescu printr-o formulare și mai fericită pe 
care o găsim în discursul său de la 29 noiembrie 1894, pro- 
nunțat în Cameră: „în organismul nostru social s-a stabilit 
ceea ce se numește în sociologie și în biologie o stare de parazi- 
tism, în loc de o stare de symbioză, adică de împreună vieţuire, 
bazată pe reciprocitatea serviciilor. Eu susţin, în adevăr, că pă- 
tura conducătoare în țara românească trăeşte pentru sine și din 
acest trai nu rezultă nici un folos pentru nevoile adevărate ale 
poporului român”. 

Întru ce priveşte elementele cari constituiesc parazitismul, 
nici Eminescu, nici continuatorii săi, naționaliștii de astăzi, nu 
dau o enumerare precisă. Eminescu, în primele timpuri, când 
scria la Curierul de laşi, înclină să vadă în poporaţiunea de ori- 
gine austriacă, adică în evrei 13, elementul parazitar; dar în 
urmă, când trece în Bucureşti ca redactor la Timpul, el lasă pe 
evrei pe al doilea plan şi pune pe primul plan „rămăşiţele hai- 
manalelor de sub steagurile lui Pasvantoglu şi Ypsilant, resturile 
numeroase ale cavalerilor de industrie din Fanar”; și pe aceste 

rămășițe și resturi, cari nu au nici tradiţii, nici patrie, nici naţio- 
nalitate hotărâtă, el le consideră ca pe acelea cari mijlocesc ve- 
nirea străinilor în ţară. Naţionaliştii, de după Eminescu, au re- 
venit din nou la evrei; poate şi din cauză că d. Cuza locuieşte la 
Iaşi. Apoi, în afară de evrei şi rămășițele de care vorbește Emi- 
nescu, între elementele parazitare mai trebuie să punem şi ele- 
mente de origine curat românească, căci altfel nici Eminescu, 
nici continuatorii săi n-ar fi putut identifica pe paraziți cu- cla- 
sele dirigente! 114 Oricâtă xenofobie am admite noi pe seama na- 
ţionaliștilor, este cu neputinţă să credem însă că ei au putut a- 
firma cum că toate elementele ce intră în clasele dirigente de 
astăzi sunt de origine evreiască sau sunt rămășițe -din Fanar! 
Clasele dirigente de astăzi cuprind elemente românești, și ele 
totuși sunt, atât pentru Eminescu, cât şi pentru d. Cuza, acelea 
cari sug din vlaga poporului și-l aduc pe acesta la nenorocire, 
în așa fel că studenţii naționaliști ai d-lui Cuza s-au crezut în- 
dreptățiți ca într-un congres public să respingă orice colaborare 
cu clasele dirigente, pentru motivul că ei, domnii studenţi, voiesc 
cu adevărat ridicarea poporului! 

La aceste două fapte, cari sunt în fond adevărate, — lăsând 
la o parte, bineînţeles, exagerarea sub care le prezintă unii na- 
ţionaliști — se adaogă un al treilea fapt, acesta nediscutabil, și 
anume: avântul economic şi social pe care îl ia ţara după tratatul 
de Adrianopol din 1829. 

Țara românească, se îmbogățește după 1829, şi, totuşi, popo- 
raţiunea ei muncitoare descrește; descreşte poporaţiunea mun- 
citoare și, totuşi, elementele parazitare se înmulţesc; acestea 
sunt faptele cari au izbit mintea lui Eminescu, și pe care Emi- 
nescu a căutat să le explice. 

_Să vedem explicarea. 

Eminescu are două explicări; amândouă nu pe deplin for- 
mulate, dar amândouă îndeajuns de schițate pentru a forma o- 
biectul discuţiunii noastre. Pe una dintre aceste explicări o găsim 

în conferința sa asupra influenței austriace, adică în prima peri- 
oadă a activităţii sale politice ca redactor la Curierul de laşi, pe 
cea de a doua o găsim în Timpul, adică în cea de a doua perioadă. 

Aceste două explicări sunt mult diferite între ele, precum mult 
diferite între ele sunt şi condiţiunile în cari scrie Eminescu. Pe 
cea dintâi Eminescu o schițează la Iași: într-un mediu cu preo- 
cupări ştiinţifice; pe cea de a doua o schiţează la Bucureşti în 
calitate de.redactor al unui ziar de partid. La laşi, Eminescu era 
mai mult în atmosfera cărţilor; la Bucureşti, era mai mult în 
atmosfera pasiunilor politice. Începem cu aceea schiţată în con- 
ferinţa asupra influenței austriece. 


În timpul când scria Eminescu în Curierul de Iași în toată 
lumea cultă europeană făcea mare zgomot o scriere a istoricului 
englez H.T. Buckle 135, intitulată /szoria civilizațiunii în Engli- 
tera *. În această scriere, pentru prima oară, era făcută încer- 
carea ca faptele istorice, în loc să fie numai descrise, să fie şi 
explicate prin legi cauzale. Buckle, întemeiat pe ideile filozofice 
ale timpului său, încerca să-și explice progresul şi decadenţa civi- 
lizaţiunii din analiza condiţiunilor de viaţă ale popoarelor. În 
special, explicarea dată de dânsul mizeriei în care trăiseră popoa- 
rele vechi orientale, cari avuseseră totuşi sub picioarele lor un sol 
foarte fertil, a făcut o mare impresiune în lumea cultă de pe 
atunci. Explicarea lui Buckle era citată de toţi scriitorii timpului, 
mai ales că ea se sprijinea şi pe teoriile lui Malthus 116, un alt 
Scriitor foarte răspândit pe acea vreme. Această scriere a lui 
Buckle pătru nsese şi la Iași. D.I Titu Maiorescu, pe atunci pro- 
fesor de filosofie la Universitatea din localitate, o comenta la 
curs şi chiar în conferinţe publice. Toţi membrii Junimei o cu- 
noşteau şi cu atât mai mult o cunoștea Eminescu care avea o 


* În traducere franceză, Histoire de la civilisation en Angleterre, apă- 
rură la 1865, în 5 volume. Volumul I este acela îr care se găsesc considera- 
țiunile generale. 

mare preferință pentru scrieri de asemenea natură. Credinţa 
noastră este că Eminescu a împrumutat din scrierea lui Buckle 
cu ceva modificări metoda acestuia de argumentare în explicarea 
faptelor istorice, şi că de această metodă el s-a. servit pentru a-și 
explica starea de fapt în care se găsea ţara noastră sub ochii lui. 


Astăzi scrierea lui Buckle este socotită ca o scriere de valoare, 
judecată față de acelea din timpul său, dar ca o lucrare științifică 
incomplectă, faţă de cele contimporane nouă. Buckle n-a ţinut 
seamă de toate datele problemei ce avea de rezolvat; el a trecut 
cu vederea câteva dintre cele principale, cum este influența ca- 
racterelor fixate în rasă, şi influenţa eredității în genere; iar în 
schimb, a dat o prea mare importanță înfluenței mediului fizic 
asupra sufletului omenesc. În tendințele sale fundamentale, 
„scrierea lui Buckle urmează filozofiei lui Locke 17, care este în 
deobşte recunoscută astăzi ca unilaterală. 


Modificările pe cari le aduce Eminescu argumentării lui Buc- 
kle sunt de un ordin secundar, așa că ele nu înlătură lipsurile 
-fundamentale de cari s-a făcut vinovat mareie istoric englez. Din 
această cauză şi teoria politică-socială a lui Eminescu lasă mult 
de dorit din punctul de vedere științific. 


Buckle stabilise în scrierea sa mai sus citată, o legătură cau- 
-zală între fertilitatea solului şi mizeria popoarelor orientale din 
vechime prin mijlocul următorului raționament: un pământ 
prea fertil, zicea dânsul, are ca rezultat o sporire a populaţiunii, 
fiindcă el dă un belşug de materii hrănitoare, — şi teritoriile 
vechilor civilizațiuni orientale, India și Egiptul, erau tocmai 
fertile şi dedeau un belşug de sâmburi de orez; sporul de popula- 
ţiune aduce însă după sine o ofertă prea mare de braţe muncitoare 
și deci o concurenţă prea mare la muncă ; o prea mare concurenţă 
la muncă aduce după sine scăderea salarului şi cu aceasta mi- 


zeria claselor muncitoare! Dacă n-ar fi fost belșugul de materii 
hrănitoare, — sâmburele de orez „greșit în organizarea socie- 

tății””, cum. ar zice Eminescu, — , n-ar fi venit nici mizeria cla- 
selor muncitoare pe care o întâlnim în vechile civilizaţiuni! Acum 
iată şi raţionamentul lui Eminescu din conferința sa asupra in- 
fiuenţei austriece, pe care l-am citat pe larg în articolul precedent. 
Țara românească până la tratatul de la Adrianopol avea expor- 
tul oprit, zicea dânsul, şi din această cauză locuitorii ei rămâneau 
cu un prisos de grâne neconsumate, fiindcă prețul acestora era 
mic; acest prisos de grâne — „sâmburele nenorocit” pentru noi! 
— îşi găsi o întrebuințare în cultura vitelor, fiindcă acestea se 
puteau vinde mai cu preţ; cultura vitelor aduse după sine necesi- 
tatea fabricațiunii de rachiu; de aci: înmulţirea cârciumilor, în- 
mulţirea evreilor şi degenerarea populaţiunii rurale. „Sâmburele 
nenorocit”” care aduce mizeria claselor muncitoare, la Buckle, 
este sâmburele de orez, care, ieşind prea nutritiv din pământul 
fertil al Indiei și al Egiptului, sporește populaţiunea, care apoi 
se îmbulzește la muncă și scade salariul; iar la Eminescu, „sâm- 
burele nenorocit”? este prisosul recoltelor neconsumate, din cauza 
opririi exportului, şi care prisos a trebuit să fie prefăcut în ra- 
chiu pentru a-și găsi un bun preț. Asemănarea între amândoi 
este evidentă; nu avem identitatea termenilor, dar avem identita- 
tea metodei. Paradoxul ce trebuia explicat era de altmintrelea a- 
celaşi : în ţara noastră, ca şi în țările vechii civilizațiuni orientale, 
pe un pământ fertil, trăiește o populaţiune muncitoare în cea 
mai neagră mizerie. 

Știința mai nouă din timpul nostru ar avea însă multe obiec- 
ţiuni de făcut argumentării lui Buckle, și prin urmare și aceleia a 
lui Eminescu. 


Populaţiunea, zice Bukcle, sporeşte, fiindcă găseşte o nutri- 
ţiune îmbelșugată! Dar oare orice populațiune sporeşte când 
nutriţiunea este îmbelșugată ? Evident că nu, ci numai anumite 
populaţiuni sporesc, pe când altele rămân neinfiuențate în creș- 
terea lor de faptul belșugului în nutrițiune. Dacă faptul afirmat 
de Buckle ar fi adevărat pentru toate popoarele, atunci- nu S-ar 

înțelege cum poporul francez, care, în comparație cu alte po- 
poare, nu duce grija nutriţiunii, este totuşi în descreştere, pe când 
alte popoare, cari n-au nici un belşug de nutrițiune, cresc! Tre- 
buie ca populaţiunea să fie de o anumită natură pentru ca bel- 
şugul de nutriţiune să determine în chip necesar creşterea ei, 
şi această anumită natură este produsul eredității sufleteşti de 
care se bucură populaţiunea. O populaţiune fără multe însuşiri 
dobândite prin ereditate este, desigur, mai pasivă faţă de influ- 
ența nutrițiunii, decât o altă populaţiune care are în sufletul său 
deprinderi proprii, fixate prin ereditate. Pentru aceasta din urmă, 
fenomenul creşterii sau a(l) descreşterii ei stă independent de 
faptul că pământul locuit este fertil sau nu. Cu cât o popu- 
laţiune este mai cultă, cu atât se bucură de o mai mare libertate 
faţă de condiţiunile imediate ale mediului cosmic, în care tră- 
ieşte. Buckle are dreptate, cu argumentaţiunea sa, numai în ce 
priveşte populaţiunile inculte, adică în ce priveşte pòpu- 
laţiunile influențabile în modul cel mai pasiv de mediu. De 
asemenea, nici raportul dintre sporul populaţiunii și des- 
creşterea salariului nu este exact pentru orişice populaţiune. 
În Europa cultă, ca şi în America, sunt multe popoare cari cresc 
în numărul locuitorilor şi cari, în acelaşi timp, au din an în an 
salariile muncitorilor mai urcate. Şi aci, știința mai nouă are 
aceeaşi observaţie de făcut lui Buckle: el face prea mult abstrac- 
ţiune de dispoziţiunile sufleteşti pe cari le aduc cu dânsele în 
viaţă diferitele popoare şi admite, prea uşor, că sufletul omenesc 
ar fi ca un fel de ceară moale pe care se poate imprima orice. Cu 
un cuvânt, Buckle a primit prea pe de-a întregul filosofia unila- 
terală a compatriotului său John Locke. 

Aceleaşi obiecțiuni se pot aduce şi lui Eminescu. „Sâmburele 
greşit”? s-a preschimbat, să zicem, în chip fatal în rachiu, fiindcă 
altmintreli el, ca sâmbure, n-avea voie să treacă graniţa, şi ră- 
mânea fără valoare de schimb, dar ca rachiul produs din el să 
găsească imediat un debuşeu sigur pe piaja noastră internă, 

adică să găsească muşterii care să-l consurne cu atâta aviditate, 
aceasta nu se întâmplă totdeauna fatal. Numai o anumită popu- 
laţiune, cu anumite dispozițiuni sufleteşti dă fabricaţiunii ra- 
chiului aşa debușeu ; alte populațiuni însă nu. Eminescu a trecut 
cu vederea, întocmai ca şi Buckle, dispoziţiunile sufletești ale 
populaţiunii care avea să sufere influenţa sâmburelui greşit. Din 
cauza . acestei treceri cu vederea, concluziunea argumentării 
păcătuiește mult din punctul de vedere al ştiinţei obiective. 
Eminescu zice: înmulțindu-se crâşmele s-au adus mulți evrei, 
-apoi proprietarul impunând supușilor săi de a consuma atâta 
rachiu, consumarea a devenit o trebuință și a adus dege nerarea 
populațiunii. A cărei populaţiuni ? Numai a populațiunii mun- 
citoare, afirmă Eminescu, căci populaţiunea evreiască şi a altor 
exploatatori n-a degenerat, ci, din potrivă, s-a înmulţit. Atunci 
nu rachiul singur a fost cauza degenerării, fiindcă rachiul sta la 
îndemâna tuturor, ci dispozițiunea sufletească a acelora cari nu 
puteau să reziste consumării rachiului. .. Despre această latură 
a problemei a uitat să vorbească Eminescu, deși el ar fi avut 
multe .de spus. Populațiunea rurală, masa cea numeroasă a 
muncitorilor se găsea înaintea rachiului ca un copil fără povă- 
ţuitor. Nici şcoala, nici biserica, nici obiceiurile nu ofereau aces- 
tei populațiuni un adăpost sufletesc în contra ispitei. Popu- 
Aaţiunea aceasta a transformat îndată consumarea rachiului în 
'trebuință şi din această cauză a degenerat. O altă populaţiune 
cu altă îngrădire morală ar fi rezistat: şi probă, a rezistat în- 
suşi acela care avea rachiul pe mână, crâşmarul evreu. 
Explicarea dată de Eminescu este, aşadar, unilaterală, în- 
tocmai ca şi a lui Buckle. Am fi nedrepţi însă cu dânsul dacă 
n-am adaoga că el a presimțţit singur insuficiența argumentării 
sale şi că în alte scrieri a încercat să se completeze tocmai în 
felul cum cere știința de astăzi, adică introducând și factorul 
sufletesc. Dar această complectare nu ajunge niciodată până 
la o formulare definitivă. Reflexiuni și crâmpeie de argumentare 

presărate ici şi colo prin diferitele sale articole şi informațiuni, 
cu deosebire în acele publicate în Curierul de Iaşi, şi atâta tot. 
Iată una din acestea, pe lângă cele reproduse mai sus. 

Cu ocazia unui discurs ţinut de d. Ion Brătianu la desbaterea 
bugetului în 1876, Eminescu face următoarea reflexiune în Cu- 
rierul de lași: „„Reproducem din discursul dlui Brătianu toate 
pasagele, care caracterizează vina cea mare a generațiunii tre- 
cute, care, orbită de civilizația străină, a crezut că, introducând 
formele exterioare ale ei, i-a introdus totodată şi cuprinsul. Acest 
cuprins nu se realizează decât prin muncă. Nici ziare, nici legi, 
nici academii, nici o organizație asemănătoare cu cele mai înain- 
tate nu sunt în stare de a înlocui munca, şi o stare de lucruri, care 
nu se întemeiază pe ea, e o fantasmagorie, care va dura mai 
mult sau mai puţin, dar se va preface în fum la suflarea rece} 
realităţi” *. Şi în genul acestei reflexiuni sunt încă multe altele. 

Cuprinsul unei civilizații nu se realizează decât prin muncă : 
acesta este marele adevăr asupra căruia trebuia să stăruie Emi- 
nescu. Din nenorocire, el n-a făcut decât să-l enunte, ca şi mulți 
alţi, de altmintreli, după dânsul. Dacă ar fi stăruit asupra a- 
cestui adevăr, cu mintea cea limpede pe care el o avea, ajutat de 
cultura solidă pe care o primise din Universitățile germane, 
Eminescu ar fi ajuns, desigur, să formuleze pentru totdeauna 
cauza neajunsurilor în cari ne zbatem noi, Românii de astăzi; 
el ne-ar fi definit pentru totdeauna datoria celor ce voim să lup- 
tăm pentru binele neamului! Dar Eminescu a lunecat într-o altă 
direcție, precum vom vedea îndată, şi adevărul enunțat de el a 
rămas fără o mai de aproape cercetare. Colegii săi din societatea 
Junimea l-au repetat după dânsul pe toate tonurile, când mai 


duios, când mai declamatoriu, aşa că astăzi toți îl cunosc, dar 
nimeni încă nu l-a analizat în mod obiectiv şi n-a scos dintr-însul 


* M. Eminescu, Scrieri politice şi literare, I, pag. 241. 

toate consecințele pe cari un om de ştiinţă le poate scoate. Și 
«<v toate acestea, toți vorbim de naționalism. 


Adevăratul înţeles al naționalismului — naționalismul cum 
trebuie să se înțeleagă — are ca premisă majoră adevărul enun- 
țat de Eminescu: la civilizație nu se ajunge decăt prin muncă! 
“Cum îţi este munca aşa îţi este și civilizația! După cum este 
munca pozitivă pe care un popor o produce, aşa va fi şi civili- 
zaţia lui! Orice altă credință, vorba tot a lui Eminescu, nu este 
decât o fantasmagorie. 

Care este munca poporului nostru ? Este ea la înălțimea civi- 
lizaţiei pe care ne-am apropiat-o ? Este ea sub nivelul acestei 
civilizații? Aci stă cheia înţelesului pentru toate nenorocirile 
noastre. Dacă munca noastră este la înălțimea civilizaţiei pe care 
ne-am dat-o, şi, totuşi, populaţiunea noastră muncitoare dege- 
nerează, şi parazitismul se întinde în viața pubiică, şi nemulțu- 
mirea generală creşte... atunci singura explicare posibilă este 
-că suntem înconjurați sau subminaţi de duşmani bine pregătiți 
pentru distrugerea noastră și care lucrează în contra noastră, 
după un plan bine stabilit! Dacă munca noastră însă nu este la 
înălţimea civilizaţiunii pe care ne-au dat-o, atunci explicarea se 
schimbă. Pentru a cădea în nenorocire, nu este nevoie de duş- 
mani bine pregătiţi şi învoiţi între dânșii, ci sunt îndeajuns fap- 
tele noastre, noi ne suntem nouă cei mai mari dușmani! Viaţa 
noastră publică, în cazul acesta din urmă, pentru a fi viciată de 
parazitism, nu are nevoie să aștepte imigrațiunea străinilor, duş- 
manii noştri, ci se viciază ea singură prin deprinderile noastre ne- 
adaptate civilizaţiunii ; paraziţii răsar din mijlocul neaoşilor Ro- 
mâni, buaii noştri fraţi. Bunioară, legile noastre politice impun 
regimul parlamentar, adică regimul după care afacerile publice se 
decid prin discuţie publică, fiindcă discuţie publică se presupune 
că va produce adevărul, dacă noi însă, nepregătiţi pentru discuţie 

cinstită, ne minţim chiar pe noi înșine cum voim atunci ca re- 
gimul parlamentar să ne aducă:vreun folos ? Doi oameni de şti-- 
inţă ajung prin discuţie la un adevăr durabil, fiindcă fiecare dintre: 
dânşii şi-a impus anumite reguli de discuţie, și, în primul rând, 

legea morală ca să afirme numai aceea ce crede obiectiv; dacă. 
ei ar face altfel, dacă fiecare nu s-ar asculta decât pe sine, desigur 

că discuţia n-ar ajunge la nici un rezultat. Şi tocmai așa facem: 
noi în politică. În discuţiile publice nu ascultăm decât pe acela 

care vorbeşte cum cer interesele noastre personale, iar pe acela. 
care nu vorbeşte cum cer interesele noastre personale îl hulim 
numindu-l „,calomniator” al țării! Tot așa procedăm şi. în viaţa. 
comercială şi peste tot. Comerţul ca să fie profitabil trebuie să 
fie făcut în anumite condițiuni sufleteşti, care să împiedice risipa. 
de timp şi de materia! : noi însă voim ca printr-o muncă „de mân- 

tuială”? să profităm din comerţ! Şi ne mirăm apoi că nu izbu- 
tim! Dar, ar trebui ca să ne mirăm când s-ar întâmpla con- 

trariul! Munca noastră, a Românilor, faţă de obligaţiunile 
pe cari ni le impune civilizaţiunea pe care ne-am dat-o, este o 
muncă „de mântuială”, un sabotage, iar nu o muncă producă- 
toare. În viaţa politică, nu facem politică, ci politicianism; în: 
viața industrială și agricolă, nu muncim, ci ne pripim spre 
„câștigul fără muncă” — un ideal prea bine descris de Eminescu 
în satirele sale. Pentru a ajunge în situaţia în care am ajuns, nu 
era dar nevoie de mâna străinilor dușmani; am fi ajuns noi aci 

unde suntem, și chiar dacă întreagă suprafața Ţării Românești 

ar fi fost locuită totdeauna de neaoşi Români! Căci duşmanii 

noştri nu sunt în afară de noi, ci sunt în noi înşine; şi ei nu se: 
numesc nici evrei, nici greci, nici bulgăroi cu ceafa groasă, nici 

nemți, ci se numesc: lenea, minciuna, lipsa de rezistență față. 
de ispita viciului, orgoliul copilăresc, pe care nu-l știm distinge 
de mândria cea nobilă, şi multe asemeni slăbiciuni, despre cari 

vorbim adesea noi între noi, între patru ochi, dar pe cari le as- 
cundem în public de teamă că ne va râde lumea *. 


Există, prin urmare, un ,,sâmbure greșit în organizarea 
societăţii noastre, — cum prea bine zice Eminescu — , dar acel 
sâmbure nu este de grâu sau de porumb, cum presupunea ace- 
lași Eminescu, imitând raționamentul lui Buckle, ci este un sâm- 
bure de natură sufletească, și de la acesta ne vin toate neajunsu- 
rile! Duşmanii pe cari noi îi vedem în afară de noi, stând la 
pândă, nu au o existență mai reală decât o au întrupările pe 
cari le dă imaginaţiunea poporului cauzelor ascunse şi neprice- 
pute. De ce este bolnav copilul tău, babă Ioană ? L-a deochiat 
un străin, cumătră Stanco! Ai făcut rău că l-ai arătat străinului, 
babă Ioană! Şi baba Ioana, pe viitor, îşi fereşte copilul de ochii 
străinului, dar cu aceasta nu și-l fereşte totuși de boală. Aşa și 
cu boala poporului nostru. L-au deochiat străinii, fiindcă prea 
era muncitor ? Să lăsăm ştiinţa babelor, și să venim odată la 
adevărata ştiinţă! 

Eminescu, din nenorocire, cum am spus mai sus, nu a ur- 
mărit mai departe explicarea neajunsurilor societăţii româneşti 
pe baza adevărului pe care el însuși îl enunţă așa de bine, ci cu 
vremea el ajunge la o nouă explicare, — aceea de a doua din 
ziarul Timpul — , care este cu mult inferioară, ştiințificeşte, ace- 
leia date sub influența lui Buckle. 


În ziarul Timpul, între anii 1880—1881, el aruncă vina, după 
cum am văzut, pe elementele neistorice, rămăşiţele haimana- 


lelor de sub steagul lui Pasvantoglu și Ypsilante; spuma tuturor 
resturilor din Fanar, şi care s-a reconstituit într-un partid ... 
acela al roșilor! Aceste stârpituri la fizic şi la inteligență, „,nea- 


* Asupra nepotrivirii dintre însuşirile sufleteşti cerute de cultura apu- 
seană şi însuşirile de fapt ale poporului nostru, a se vedea mai pe larg scrie- 
rea noastră: Cultura română şi politicianismul, Litrăria Socec, 1904. 

vând nici tradiţii, nici patrie, nici naționalitate hotărâtă, le ve- 
dem, zice Eininescu, punându-se la discreţia străinilor şi votân- 
du-le când pe Strusberg, când răscumpărarea, ba le vedem ali- 
ându-se în Moldova cu evreii, ca să paralizeze lupta de emanci- 
pare naţională de acolo. Aprinşi de o instinctivă ură contra tutu- 
ror elementelor istorice şi autohtone ale acestei țări, le-a văzut 
introducând în toate ramurile legi străine, neadaptate nici inte- 
reselor „nici naturei ei”? Faţă de aceste stârpituri, — cari consti- 
tuiesc, după Eminescu, să nu uităm, marea majoritate a parti- 
dului roşilor, adică a partidului liberal! — , poporul român stă 
plin de calităţi. 

Poporul român n-are nici undefect, afară de acela că este 
prea blând și se lasă să fie jupuit ca oaia din biblie! Naţionaliştii 
de astăzi din jurul redacţiei Neamului Românesc, în tot ce pri- 
veşte aceste idei, sunt servilii imitatori ai lui Mihail Eminescu. 
Schimbaţi numai câteva cuvinte: în loc de partidul roşilor, cum 
zicea Eminescu, ziceţi partidul jidoviţilor, şi în loc de Pasvan- 
toglu, Ypsilante, Fanar... ziceți Mochi Fişer, Froim Fişer, Pa- 
lestina... şi atunci aveți articolele naționaliștilor redactori la 
Neamul Românesc ! Ideile sunt aceleași, numai că, la aceşţia din 
urmă, ideile sunt exprimate mai puțin plastic de cum știa să le 
exprime Eminescu. Dl. A.C. Cuza singur încearcă între aceşti 
naționaliști o notă originală, exagerând până la absurd campania 
contra evreilor. DI A.C. Cuza nu vede înaintea ochilor decât 
pericolul jidovesc; după dânsul: presa este jidovită, magistra- 
tura este jidovită, țara întreagă este jidovită... Şi Eminescu, 
de altmintreli, în multe din articolele sale din Timpul, fulgerase 
în contra... Caradalelor, Gianiilor, Ferekizilor etc., acuzându-i 
că ar fi pus stăpânire pe această ţară! A exagerat el dar un Emi- 
nescu; de ce n-ar exagera în această direcție şi un A.C. Cuza ? 

Însă această comparaţie să nu ne înşele. 

„Comparaison n'est pas raison”, zice un proverb francez, și 
aci este locul să-l repetăm şi noi. Din faptul că Eminescu a exa- 

gerat nota naţionalismului ieftin în articolele sale din Timpul, 
întocmai cum exagerează astăzi şi d. A.C. Cuza, nu rezultă deloc 
că motivul care produce exagerarea dlui Cuza a fost şi cauza 
exagerării lui Eminescu. Mihail Eminescu avea, ce-i drept între 
1880—1881, calitatea de redactor la un ziar de partid, — și 
anume la un ziar adversar roșilor — , și aceasta explică întru 
câtva pasiunea sa, dar aceasta nu explică pe deplin abaterea sa 
de la direcțiunea pe care o începuse mai nainte, pe când se afla 
în Iaşi. Eminescu putea fi pătimaș în polemică, dar el nu era o- 
mul care să părăsească o metodă științifică, pentru a susține o 
convingere dictată de interesul unui partid, fie chiar când acel 
partid era compus din prietenii săi. Naţionaliştii de astăzi pot 
face așa lucru, nu însă şi Eminescu. 

Pentru ca să se opereze o așa schimbare în judecata lui Emi- 
nescu, a trebuit ca în sufletul lui să se fi petrecut ceva de mare 
importanță, ceva care să-i fi schimbat cumpăna hotărârii și 
care să-l silească să arunce preocupările ştiinţifice pe al doilea 
plan şi să pună pe primul plan interese de altă natură! 

În adevăr, există, după părerea noastră, un motiv puternic 
care a putut să facă pe Eminescu să ia o altă direcție în expli- 
carea stării sociale a țării noastre, şi care l-a putut aduce de la 
raționamentul unui Buckle la tonul violent şi adesea nedrept 
al articolelor sale din Timpul. Când vom cunoaște acest motiv, 
vom cunoaște și principala cauză pentru ce adevăratul înțeles al 
naţionalismului îşi face cu atâta greutate un drum în conştiinţa 
compatrioților noştri. .. 

De acest motiv rămâne să ne ocupăm în ultima parte a stu- 
diului nostru. 

III 


Călăuziţi de ideile lui Eminescu ne-am apropiat, aşadar, de 
adevăratul înţeles al cuvântului naționalism, de naționalismul cum 
trebuie să se înțeleagă. 

Un popor întreg nu ajunge la o cultură viciată şi la degene- 
rare din cauza a câtorva elemente parazitare cari s-au introdus 
în mijlocul său, ci cauza răului este mai adâncă: ea stă în dispo- 
ziţiunile sufleteşti ale poporului însuşi. Paraziţii nu pot pătrunde 
în corpul unei societăţi sănătoase, sau, când pătrund, ei sunt 
puși în stare de symbioză, adică sunt obligaţi la o reciprocitate 
de servicii. Când corpul societăţii are însă într-însul ceva putred, 
atunci paraziţii sunt la largul lor, şi nu este nevoie ca imigrați- 
unsa să-i înmulțească, ci se înmulţesc ei singuri din sămânță 
curat autohtonă. Putrigai să fie că ies ciupercile în belșug! Și în ţara 
noastră, din nenorocire, s-a adunat destul putrigai! Eminescu, 
cel: d?intâi, de altfel, a spus-o cu curaj: „Drept că înmulţirea 
evreilor în ţările noastre a mers mână în mână cu reformele în 
sens liberal, că acestea au ajutat înmulţirea furnicarilor. Deja 
Regulamentul organic care a pus ciocoimea alături cu boerii 
vechi, dându-i o egalitate de drepturi, pe care n-o meritau, a 
făcut ca fiecare din aceşti noi artistocraţi, cari fugedu de muncă 
şi aspirau la slujbuşoare, să aibă câte un asociat jidan supt formă 
de orândariu pe peticuţele lor de moşii; tot acel Regulament a 
desfiinţat de jure breslele, aceste clase puternice şi bine consti- 
tuite de meseriaşi. În urmă, alte reforme şi mai liberale au des- 
chis uşa funcţiilor statului, înmulţite la infinit, tuturor feciorilor 
de popă şi de negustori, cari nu reprezintau nici avere, nici in- 
teligență, şi cari găsiau mai comod a trăi din funcţii plătite de 
stat şi de comune decât din munca lor proprie, din îndeletnicirea 

cu meșteșugul părinţilor lor. Astfel s-a înmulțit rușinea de muncă 
şi proletariatul condeiului, această clasă veşnic nenorocită, con- 
damnată la celibat şi la mizerie, luptând prin ură, intrigi, calom- 
nii şi vicleşug pentru pânea amară a bugetului şi înecând c-o 
rară obrăznicie orice muncă spirituală adevărată, orice merit 
adevărat”. Şi în acelaşi articol *: „Se va găsi că lenea este carac- 
teristică Românului ridicat, pentru că s-a şi ridicat din clasa 
leneșe, din privilegiații mici. Rămânea deci o singură clasă mun- 
citoare, din a cărei exploatare trebuia să trăiască toată socie- 
tatea română, țăranul. Dar chiar exploatarea directă era o muncă 
prea grea pentru aristocrația foştilor cafegii și ciubucii, de aceea 
s-au introdus pretutindenea câte-un asociat activ Kesaro-Krăesc 
— câte un evreu!” — O civilizaţie care se ridică pe munca nu- 
mai a unei singure clase sociale ce sănătate poate ea să aibă ? Şi ne 
mai întrebăm apoi de ce s-au înmulțit la noi elementele parazitare ? 


În diferite rânduri **, am avut ocaziunea să arătăm răspunsu- 
rile pe cari le dau oamenii de știință la întrebarea „în ce consistă 
cultura şi civilizația unui popor ”. Comparând aceste răspun- 
suri' vedem acum că ele se sprijină pe același adevăr fundamental 
pe care l-a enunțat şi Eminescu. Cultura sau civilizaţia unui 
popor, ziceau oamenii de ştiinţă, nu consistă în transformările 
materiale externe, care înconjură sufletul poporului, ci ele con- 
sistă în dispozițiunile sufleteşti ale acestuia, în deprinderile mo- 
rale şi intelectuale pe cari poporul le cucereşte şi le adaogă de- 
prinderilor sale animalice. Acelaşi lucru îl zice însă şi Eminescu ; 
căci munca pe care el o pune la baza culturii şi a civilizațiunii nu 
este altceva decât actualizarea deprinderilor sufleteşti. Între 
mediul extern care trebuie transformat și deprinderile sufletului, 
cari sunt energia potenţială din care are să vină cauza transfor- 
mărilor externe, stă faptul muncii, adică faptul actualizării de- 


* M. Eminescu, Scrieri politice și literare, I, pag. 112—113. 
*% Cultura română şi politicianismul (1904); Puterea Sufletească (1909). 

prinderilor sufletești. În cultura văzută a unui popor nu se gă- 
sește decât atât cât s-a putut actualiza din disposiţiunile sufle- 
tului său, adică atât cât s-a putut exterioriza prin muncă. De a- 
ceea vorbește şi Eminescu aşa de des de muncă, şi numai de 
muncă. Nu există violență de limbagiu, — în marginile unui stil 
de scriitor superior, bineînţeles, — pe care el să nu o fi îndreptat 
în contra celor ce vânează „câștigul fără muncă”! În această 
pricepere adâncă pe care el o are despre importanța muncii stă, 
de bună seamă, și raţiunea pentru care Eminescu este şi astăzi, 
atât de admirat în toate cercurile intelectuale ale neamului nostru. 

Cu toate acestea, adevărul enunțat aşa de bine nu a continuat 
să formeze până la sfârşit baza pe care Eminescu şi-a edificat. 
teoria naționalismului său. În loc de a continua analiza între- 
prinsă asupra deprinderilor sufleteşti pe cari şi le-a dobândit. 
poporul nostru în urma atâtor vicisitudini istorice; în loc de a 
despărți între aceste deprinderi ce este bun şi ce este rău, și a. 
căuta apoi să sprijine, prin mijloace potrivite, elementele bune 
contra celor rele; în loc să ajungă la formularea unui program 
practic pe baza căruia munca pozitivă a poporului nostru să se 
garanteze în contra parazitismului, iar parazitismul, fără multe 
declamaţiuni patriotice, să fie canalizat treptat spre ocupaţiuni 
modeste şi folositoare; în loc de o teorie acceptabilă de un om 
de stat, Eminescu, după câteva ezitări, termină cu teoria păturilor 
superpuse; o teorie prin care defectele sufletești ale neamului 
nostru sunt cu indulgență acoperite sub motivul că ele sunt is- 
torice şi autohtone, iar toată vina nenorocirii noastre sociale este 
aruncată în spinarea câtorva indivizi cari, în afară de numele: 
lor de familie, nu aveau, poate, în ei ceva mai străin decât aveau 
şi alți indivizi puşi, totuşi, în rândul autohtonilor! De ce popu- 
laţiunea rurală degenerează; de ce suferim de boale sufleteşti şi 
corporale; de ce ne înstrăinăm cu ușurință averile lăsate de pă- 
rinți pentru a ne duce la Paris şi la Nisa să petrecem; de ce litera 
cărții învățate nu se prinde de creierul nostru, şi copilul de țăran 

trecut prin şcoala primară, după doi-trei ani de la părăsirea 
şcoalei, este analfabet; iar copilul ciocoiului este încă și mai rău, 
fiindcă este amoral; de ce viciile de toate soiurile fac adevărate 
ravagii în sânul societăţii noastre, întocmai ca și în societăţile 
sălbaticilor: de ce acestea şi altele multe, pe cari este inutil să 
le mai înşirăm ?... Fiindcă, zice Eminescu, „elementele de bal- 
tă”, rămăşiţele Fanarului: Roseteștii, Gianii, Ferekizii, Costi- 
neștii, Caradalele etc., cu un cuvânt, demagogia roşie a pus stă- 
pânire pe ţară! Aceștia, o mână de oameni, abat din drumul lor 
de până acum, adică de la munca lor cinstită, pe cei șase milioane 
de Români neaoși și autohtoni, şi aceştia ca niște oi blânde se 
lasă să fie abătuţi! Poate fi aşa ceva crezut ? Și înainte de toate, 
cum a putut să creadă așa ceva o minte ca a lui Eminescu ? În- 
țelegem să creadă aşa ceva un bărbat cu fire de demagog, un 
N. Iorga bunioară, care pentru a cuceri aplausele mulțimei este în 
stare să facă toate lingușirile şi să zică că neam mai nobil ca al 
nostru, al Românilor, nu mai există pe suprafața pământului; că 
virtuți mai dumnezeiești ca în sufletul nostru, traco-daco-roman, 
nu se mai găsesc nicăieri; dar la un Eminescu! la o minte aşa de 
limpede şi un temperament așa de puțin conciliant pentru dema- 
gogie! Să vedem pe scriitorul acesta, steaua literaturii române, 
încercând cu fantasia sa istorică, ca un Iorga oarecare, să recon- 
stituie o rasă pură românească, autohtonă, şi o altă rasă „a par- 
veniților”” şi „a paraziţilor”?, pe cari apoi să le opuie față în față, 
făcând din cea dintâi o victimă, şi din cea de a doua un călău! 
Așa ceva este de necrezut! Trebuie să fi fost un motiv mai pu- 


ternic care să îndemne pe un Eminescu să pună talentul său în 
serviciul unei teorii, care, astăzi, s-a găsit aşa de potrivită pentru 
capetele unor naționaliști de felul celor din jurul dlor Iorga şi 
Cuza! Trebuie să fi fost un motiv mai presus de interesul știin- 
tei, — interes pe care o minte ca a lui Eminescu știa să-l preţu- 
iască — , trebuie să fi fost un motiv mai sfânt! 

Şi a fost, în adevăr, un asemenea motiv sfânt. 

Eminescu era cu mintea sa în țara noastră, scria pentru noi 
Românii de aicea, pentru partidul care patrona Timpul, dar cu 
inima sa el era dincolo, în nenorocita ţară în care copilărise, în 
frumoasa lui Bucovină! Și aci, vai! existau dușmani concertaţi 
pentru distrugerea populațiunei băștinașe române; aci existau, 
în adevăr, duşmanii cari pândeau fără milă pe fraţii săi Români! 
Eminescu scria în Bucureşti la un ziar de partid; el apăra aci o 
politică de partid, și combătea o politică de partid; articolele: 
sale erau pline de iubire sinceră pentru unii, și pline de ură 
pentru alţii; dar numai în aparență; iubirea și ura lui adevărată 
treceau graniţa țării pentru a se revărsa dincolo în ţara alor săi! 
Aşa ne explicăm pentru ce frazele întrebuințate de el în Timpul 
sunt aceleaşi cu cele întrebuințate vorbind de Bucovina. Amără- 
ciunea sa sufletească pentru cele ce văzuse dincolo îl pătrunsese 
până într-atât, încât el nu mai vedea alte condițiuni de existență 
pentru neamul românesc întreg, decât pe acelea cari se desfă- 
şurau în Bucovina. Din cauza nenorocirei acestei țări a devenit 
el naționalist, şi şi-a explicat și mizeria populaţiunei noastre de 
dincoace, așa cum a explicat-o. Fraza lui maiestră este, negreșit, 
pusă în serviciul cauzei naționale a Românilor de aici, din Regat, 
dar ea nu exprimă adevărul, decât când o repunem în mediul ei 
natural, în Bucovina! Aci ea pierde orice exagerare; şi pentru 
Bucovina ea întrupează în sine arta desăvârşită, cu ştiinţa desă- 
vârşită ! 

Să recitim, în adevăr, teoria naționalistă a lui Eminescu în 
aplicaţiunea ei la starea Bucovinei, şi vom vedea de îndată deo- 
sebirea. Acum suntem înaintea originalului. 

„„Şi ce a devenit astăzi (la 1877, după o sută de ani de la ră- 
pire) obârşia Moldovei ? Făgăduit-au fost Austria s-o ţie în ve- 
chile ei legi şi obiceiuri, bunurile mânăstireşti să le întrebuinţeze 
spre ridicarea poporului moldovean, răzășii să rămâie întru ale 
lor, târgoveţii întru ale lor şi multe alte lucruri au făgăduit. 

Şi ce au făcut din ţară ? Mlaştina de scurgere a tuturor ele- 
“mentelor sale corupte, loc de adunătură a celor ce nu mai puteau 
trăi într-alte părţi, vavilonul babilonicei împărăţii. Deși după 
dreptul vechiu, jidanii n-aveau voe nici sinagogi de piatră să 
aibă, astăzi ei au drept în mijlocul capitalei Lavra lor, iar asupra 
tării ei s-au svârlit ca un pâlc negru de corbi, expropriind palmă 
cu pâlmă pe țăranul încărcat de dări, sărăcit prin împrumuturi 
spre a-şi plăti dările, nimicit prin dobânzile de judă, ce trebue să 
le plătească. Şi asta, în jargonul gazetelor vieneze, se numeşte 

-a duce civilizația în Orient. Oamenii, a căror unică știință stă în 
“vânzarea cu cumpăna strâmbă şi înșelăciune, au fost chemaţi să 
'civilizeze cea mai frumoasă parte a Moldovei. 

Poporul cel mai liber, şi mai îngăduitor şi-a plecat capul sub 
jugul celei mai mizerabile și mai slugarnice rase omeneşti. Pă- 
mântul cel mai înflorit încape palmă ca palmă în mâinile cele 
mai murdare — raiul Moldovei se umple de neamul cel mai 
abject. Şi fiindcă la toate aceste procese de expropriare, agenţii 
de împlinire au tantiemele lor, de aceea jidovimea şi judecătorii 
merg mână în mână subt pajura creștină cu două capete. 

„Fără a vărsa o picătură de sânge, fără muncă, fără inteli- 
-genţă, fără inimă, pune astăzi mâna pe un pământ sfânt, a căruia 
apărare ne-a costat pe noi râuri de sâng?, veacuri de muncă, 
toată inteligenţa noastră trecută, toate mișcările cele mai sfinte 
ale inimei noastre. 

Şi e plină de străini, 

Ca iarba de mărăcini; 

Şi e plină de dușmani, 
Ca râul de bolovani. 
lar mila străinului 

E ca umbra spinului: 
Când vrei să te umbreşti, 
Mai tare te dogoreşiti *. 


Acesta este stilul care îţi stoarce lacrămi, fiindcă este pornit 
dintr-o adâncă convingere și redă tristul adevăr aşa cum el este 
în realitate. În Timpul, stilul rămâne acelaşi, dar el nu mișcă, 
fiindcă nu mai este haina curată a adevărului! 

Aci în Bucovina teoria naționalistă a lui Eminescu se verifică 
pe deplin. „Rasa mizerabilă şi slugarnică”, compusă din „adu- 
nătura celor ce nu puteau trăi într-alte părţi”, formează un 
pericol serios, fiindcă această „adunătură” reprezintă un pro- 
cent mare din întreaga populaţiune a ţării. În Bucovina, „pâlcul 
ncpru de corbi” expropriază, în adevăr, palmă cu palmă, pe 
țăranul încărcat de dări, fiindcă pâlcul de corbi are spijinul indi- 
rect al statului: „,jidovimea și judecătorii merg mână în mână 
supt pajura creștină cu două capete”. Dar noi, mulţumim lui 
Dumnezeu, n-am ajuns încă acolo! **. Noi, sănătoşi de am fila 
suflet, n-am avea să ne temem de pâlcurile de corbi; acestea 
s-ar duce atunci de unde au venit. 


Durerea lui Eminescu pentru cele ce se petreceau în frumoasa 
Jui Bucovină era așa de adâncă, încât niciodată ea nui s-a şters 
din suflet. Tipul poporului nefericit era pentru el poporul din 
Bucovina. Acest tip l-a purtat mintea lui peste tot; şi peste tot 
a adus aceeaşi explicare la nenorocirea popoarelor. Până şi pe 
unguri îi plânge Eminescu, aplicând teoria care îi sta lui la inimă! 
Alianţa cu elementul evreo-german, acel element parazitar care 


* M. Eminescu, Răpirea Bucovinei ; articol apărut încadrat în negru 
în „Curierul de Iaşi”? de la 30 septemvre 1877. (V., Scrieri politice şi literare, 
1, pg. 209—210.) 

** Numai d. Cuza crede că şi la noi magistratura este pusă în serviciul 
jidovimei (v. art. sale din ,„,„Neamul Românesc”). 

stăpâneşte din Viena, ar plăti-o poporul unguresc, după 
Eminescu, cu: „mortalitatea şi sărăcia ţăranului, cultura prădă- 
toare și estensivă a pământului, înmulţirea peste măsură a func- 
ționarilor, advocaţilor şi politicianilor de meserie, burlăcia 
claselor superioare...".%; adică cu mizeria care sugrumă și 
pe poporul din Bucovina! Micluşeii de unguri, nimeni nu i-a 
compătimit mai sincer ca Eminescu! ȘI ar fi compătimit Eminescu 
pt orice popor, care ar fi avut în starea sa, fie cât pe de depar- 
te, o asemănare cu starea Bucovinei! Căci să nu uităm, Emi- 
nescu era înainte de toate un artist! 1! 

Un istoric renumit, de altfel, cum este neîntrecutul istoric 
german Mommsen !!”, a amestecat adeseori în cercetările sale 
cele mai obiective asupra istorici Romanilor şi preocupări su- 
biective! Aşa se afirmă de către critici competenti că /luiy 
Mornmsen, în descrierea evenimentelor cari au adus formarea 
Imperiului roman, i-a fost mai mult zândul la formarea imperiu- 
lui german din zilele noastre, decât la cel roman! Şi dacă un 
Mommsen, un istoric de meserie, a putut să facă acest amestec, 
cu atât mai uşor l-a putut facc un artist ca Eminescu! Cine i-ar 
putea aduce acestuia o vină pentru aceasta ? Cu atât ma: mult, 
când Eminescu, venit din Bucovina, 2âsea şi aici Ja noi tot nano- 
rocire şi mizerie! Îndemnul ca să dza aceeași expiicare pentru 
starea socială de aici, ca şi pentru cea de dincolo, era :a dânsul 
aproape irezistibil. 


IV 
Acesta este motivul acel sfânt care a făcut pe Eminescu să 


vadă în decăderea noastră socială efectul păturiior superpusz, 
când în realitate această decădere este numai rezultatul deiac- 


* M. Eminescu, Scrieri politice și liierare I. , pag. 156. 

telor noastre. superpuse. Țăranul de la baza edificiului social 
român aduce la consolidarea acestui edificiu o parte de muncă 
-pozitivă, şi o parte de „lasă-mă să te las”, curată marfă-româ- 
ncască,.care strică într-o largă măsură aceea ce rezultă din munca 
pozitivă; apoi deasupra ţăranului vine albăstrimea orășenească 
de toate categoriile, care aduce cu cât este mai sus, cu atât și 
mai puţină muncă pozitivă şi cu atât mai multă marfă din aceea 
curat românească : palavre, risipă, îmbulzeală la-câștig fără muncă, 
minciună, şi altelc, şi altele, până la supremul „ori, ori”, adică 
ori mă faci ministru, ori sunt gata să dau cu piciorul la șandrama ! 
Un aşa edificiu, clădit prin superpunerea unor așa defecte su- 
fleteşti, este greu să reziste la cea mai mică adiere de vânt;.de 
ce dar am mai căuta noi să vedem, şi numele de botez pe care îl 
poartă. aceia cari întrupează defectele?! Formăm o aceea;i 
pastă ; o pastă foarte autoctonă, căci nici un popor altul nu re- 
vendică dreptul de paternitate asupra defectelor noastre! ... 
Negreșit, omul: din fire este înclinat spre antropomorfism, 
adică este înclinat să-şi explice mersul lucrurilor prin ivirea 
unor cauze cari au formă de oameni. Este mai greu să se-con- 
ceapă cauza decăderii noastre sociale ca o înlănţuire de defecte: 
sufleteşti, decât ca efectul voinței unor oameni în carne şi oase, 
cari stau înaintea ochilor. De aceea, întotdeauna se vor găsi 
destui cari să dea crezământ explicării că nouă, Românilor,.ne 
merge rău, fiindcă avem duşmani cari ne-au jurat peirea. Dar de: 
aceştia, deşi destui, n-avem să ne ocupăm. Eisunt de bună-cre- 
dinţă. Marele rău pe care îl fac aceştia este că ei dau posibilitate 


celor de rea-credință să se menţină în rolul de apostoli ai națio- 
nalismului. l 

Şi la aceşti oameni simpli și de bună-credinţă, trebuie să mai 
adăogăm şi pe aceia de „„acecașşi suferință”? cu Eminescu;;. pe 
fraţii veniţi din Transilvania. Eminescu căzuse în eroarea de a 
crede că la noi sunt pături superpuse din cauză că văzuse, în 

adevăr, în Bucovina o pătură superpusă despuind populaţiunea 
românească de toate drepturile şi bunurile sale. Frații noştri din 
Traneilvania, cari vin și fac politică la noi, sunt ademeniţi, din. 
aceeași cauză ca și Eminescu, să cadă în aceeaşi eroare. Obiş- 
nuiţi în patria lor cu lupta de rasă, ei transportă această luptă de 
rasă şi la noi. Pe unguri, pe cari nu-i mai văd înaintea ochilor, 
îi înlocuiesc cu evreii, cu grecii, cu bulgarii etc., și devin din cauza 
acestei iluziuni un fel de profeţi cari încep să plângă pe ruinele 
neamului nostru, întocmai cvm plângeau profeţii cei vechi ai 
evreilor pe ruinele Ierusalimului! 

Aceşti fraţi, veniţi din Transilvania, împreună cu oameni 
simpli şi de bună-credinţă cari sunt din fire înclinați spre expli- 
cări antropomorfice, pregătesc uv atmosferă prieinică pentru 
agitația antisemiţilor, antibulgarilor, antigrecilor și a tuturor 
anti posibili. Naționalismul lor sincer devine pârghia de ridicare 
pentru un vanitos ca Iorga şi pentru un antisemit ca Cuza! Ei, 
frații noştri din Trarsilvania, mai ales, având inima plină de 
amărăciune din patria lor. nu mai caută să distingă condiţiuriile 
diferite în cari poporul românesc din Regat se dezvoltă, ci îşi pun 
punga şi credința lor în serviciul unor naționaliști ca Jorga și 
Cuza, cari le aduc în schimb suprema consolare : că precum nea- 
mul românesc de dincolo de Carpaţi este nimicit de unguri. așa 
neamul românesc de dincoace de Carpaţi este nimicit de jidani! 
căci nimicit de cineva trebuie să fie neamul românesc, în tot cazul, 
pentru ca Iorga şi Cuza să aibă un rol în această țară! Ce poli- 
ticiani! Ce urâtă profesie! Când vor îrțelege însă oamenii de: 
bună-credinţă că le-a venit vremea să înceteze a mai sta ca instru- 
mente în mâna tuturor ambiţioşilor îndrăzneţi ? Când își vor 
aduce aminte, acești oameni de bună-credinţă, că unul dintre 
marele defecte ale Românului din trecut a fost tocmai acela de a 
se lăsa cu uşurinţă să fie pus drept coadă de topor la orişice lovire 
îndreptată în contra alor săi ? 

Oamenii de bună-credinţă, şi cu deosebire fraţii transilvăneni, 
să-și deschidă ochii! Dincolo de Carpaţi există o rasă care duş- 
mănește de moarte neamul românesc şi care vrea pieirea lui; 
aceasta este rasa ungară. Reprezentanţii acestei rase vor pieirea 
Românilor nu ca oameni, ci ca Români; căci ca oameni i-ar 
lăsa ei pe Români să trăiască și încă le-ar da şi avantagii, numai 
să se facă unguri. Dincoace de Carpaţi însă nu este nici o rasă 
care să ne duşmănească pentru faptul că suntem Români, ci 
sunt indivizi de origine deosebită ca a noastră şi cari nu cer 
altceva mai bine decât să fie socotiți ca Români. Cine ne dă 
nouă dreptul să respingem pe aceşti indivizi ? Ideile ce ni le fa- 
cem noi despre ei că sunt neasimilabili ? După ce judecăm noi 
însă ce este asimilabil și ce este neasimilabil? Unde este crite- 
riul nostru ? Singurul criteriu pe care ni-l putem știinţificeşte 
permite este acela al liberei determinări. Aceia cari în deplină 
libertate de suflet se hotărăsc a fi cetățeni români, îndeplinesc 
prin aceasta și cea mai esenţială condiţiune a cetăţeniei române! 
Căci cine ne dă nouă dreptul de a le scruta conştiinţa şi de a le 
respinge hotărârea lor ca nesinceră ? Dececu acelaşi drept, n-ar 
bănui şi ei sinceritatea noastră ? În timpul în care trăim nu există 
alt criteriu decât acesta, sau cel puţin un alt criteriu care să se 
împace cu cultura europeană. Ungurii chiar, neîmpăcaţii noștri 
dușmani, practică şi ei același criteriu. Te declari ungur, din Ro- 
mân ce ai fost, duşmănia lor a încetat; — cuvântul tău este în- 
deajuns. Și pentru noi, nimica nu este îndeajuns! Probabil că 
noi voim să rămânem la ce am fost, pe când ungurii voiesc să 
meargă înainte! Când zic ,,noi”, înţeleg pe compatrioţii noştri 
rătăciţii din jurul dlor Iorga şi Cuza. Pentru aceştia, Dumnezeu a 
împărțit lumea în două feluri de oameni: în Români şi în oameni 
de ceilalți; oamenii ceilalți au facultatea de a se asimila între ei în 
toate felurile, pe când Românii nu; ei rămân veşnic aceiași, 
autohtoni. În vremurile noastre de luptă şi cucerire «veşnic ace- 
iaşi» însemnează însă veşnic în urmă! 

Interesele superioare ale neamului românesc, care bun Ro- 
mân nu vrea să le apere ? Intenția celor mai mulți, nici o îndoială 
nu este, că va fi bună; dar de la intentie la faptă este o lungă cale. 
Mijloacele cari aduc săvârşirea faptei nu stau aşa la întâmplare 
înaintea celui bine intenționat, ci ele trebuiesc alese, fiindcă 
între ele sunt unele bazate pe adevăr și altele bazate pe minciună. 
Şi minciuna, Doamne! de câte ori nu este îmbrăcată în vestmin- 
tele cele mai strălucitoare pentru a ademeni privirea ; și de câte 
ori dar mijloacele bazate pe minciună, nu sunt alese! 

Așa sunt în special pentru apărarea intereselor neamului 
nostru mijloacele alese de Iorga și Cuza ; minciuna stă la baza lor. 

Neamul românesc, de astăzi, împărțit în diferite state, suferă 
din cauze multiple. De o parte, pentru a vorbi numai de trunchiul 
lui principal, în Bucovina și Transilvania, el este obiectul perse- 
cuțiunii nemiloase a unor popoare deosebite care vor să-şi men- 
ţină în contra lui supremaţia în Imperiul babsburgic; de altă 
parte, în Regat, el este în luptă cu sine însuși pentru a se dezbăra 
de deprinderile nepotrivite cu cultura timpului și a-și apropia pe 
cele potrivite: naționaliștii trec cu vederea această diferență şi 
ne vorbesc peste tot locul de lupta de rasă. Întocmai cum șovi- 
niştii unguri alarmează pe compatrioții lor cu spectrul ireden- 
tismului daco-român, tot așa și naționaliștii din România alar- 
mează pe compatrioții lor cu spectrul alianţei universale israelite. 
Vrea un şovinist în Ungaria să se facă indispensabil, atunci nu- 
maidecât ridică chestia iridentei; vree un naţionalist, ca Iorga şi 
Cuza, să se găsească în treabă, apoi numaidecât începe să strige 
că le miroase a bani jidoveşti şi că la noi partidele politice, pro- 
fesorii, judecătorii, armata, presa, în sfârșit, toate instituţiunile 
ţării sunt corupte cu banii alianței israelite! 

Şi acum consecinţa : Vor asupriţii Români din Transilvania şi 
Bucovina să protesteze contra asupritorilor lor şi să facă apel la 
sentimentele Europei culte, atunci numaidecât le răspund un- 
gurii că ei nu fac nici pe sfert din aceea ce predică naționaliștii 
români din Regat, şi că acei ce protestează să se mulțumească 
că la ei, în Ungaria, nu s-a ajuns încă la sălbăticia care transpiră 
din publicația Neamul Românesc ! (ce blasfemie, Dumnezeule! 
acest. cuvânt pus pe pamfiletul ce apare în Vălenii de Munte!). 
Vor, de cealaltă parte, bunii Români din Regat să întreprindă o 
operă trainică de regenerare a sufletului național; să desvălească 
-putrigaiul şi să dea posibilitate corpului nostru social să se însă- 
nătoșeze, atunci încep ţipetele desperate ale naționaliștilor au- 
tohtoni: că se calomniază ţara, că se strică bunele obiceiuri bă- 
trâneşti, că bietul Român nu se mai recunoaşte într-atâta străi- 
nătate! La orice inovaţie dorită şi plănuită, se răspunde cu ace- 
laşi gest de neîncredere: tot ce se plănuieşte este după îndemnul 
jidanilor! 

Naţionaliştii români din jurul dlor Iorga şi Cuza nu pot con- 
cepe pe Români decât sub înfătișarea de ţărani naivi, cari au 
veşnic nevoie de epitropie. Că nez mul acesta, dacă este menit 
şi el să aibă un rol în Orientul Europei, este dator să lupte şi să 
“cucerească, după cum fac şi alte neamuri, aceasta nu poate să 
intre în capul lor! Ei doresc pentru Români mijloace excepțio- 
nale. Românii să învingă sorbind din lulea, şi privind cum nourii 
se mişcă pe cer... 


Și în credinţa aceasta, naționaliștii noștri au fixat şi un pro- 
gram de acțiune: un program de soluțiuni pozitive la durerile 
neamului! Acest program, opera dlui A.C. Cuza, este publicat 


în Neamul Românesc de la 30 ianuarie 1905. 

Ce găsim în acest program ? 

În afară de câteva idei luate din programul partidelor demo- 
<ratice, găsim câteva naivităţi demagogice, bune numai pentru a 

ademeni pe alegătorii de colegiul al II-lea şi al III-lea, și o sin- 
gură idee pozitivă, care însă este exprimată timid prin subîn- 
ţelesuri. 

Asupra ideilor democratice nu insistăm. Este evident că nici 
un om serios din această ţară nu va discuta cu dnii Iorga şi 
Cuza, când și cum să se revizuiască opera de împroprietărire 
din 1864, „să se creeze şcoli de administrație”, „să se organizeze 
autonomia clerului”, „să se organizeze școala”, să se creeze un 
credit industrial și alte câteva de acestea. Asemenea idei fac 
parte integrantă din programul partidelor serioase. 

Trecem la naivitățile demagogice: Să se lichideze moşiile 
împovărate ale particularilor, pentru a fi împărţite ţăranilor. 
Să se hrănească capitalul Casei Rurale cu tot excedentul buge- 
tului! Să se desființeze capitaţia. Să se desființeze prestațiile. Să 
se îmbunătăţească situația materială a corpului didactic! (De 
ce numai a corpului didactic ? A tuturor!) Să se înlăture străinii 
de la furnituri şi lucrări! Să se încurajeze mişcarea artistică na- 
ţională! Să se înmulțească numărul soldaţilor pentru ca armata 
noastră să fie cel puţin îndoită ca a oricărui stat balcanic! etc... 
Toate acestea, pentru a fi realizate, presupun mijloace bugetare. 
Ele sunt dar simple naivităţi pe cât timp nu se indică aceste mij- 
loace. De unde bani pentru a plăti moşiile particularilor ? pentru 
a avea un excedent în buget ? pentru a te lipsi de capitaţie şi de 
prestații ? pentru a îmbunătăţi soarta profesioniştilor ? pentru a 
înlătura concurența de la darea furniturilor şi lucrărilor publice ? 
pentru a îndoi numărul soldaţilor ? Ah! uitasem. Statul, ce treabă 
are decât să plătească ? Dacă este stat, să ia el bani de unde ştie! 
vorba personajului, care a anticipat mentalitatea dlui A.C. Cuza, 
în cunoscuta comedie a lui Caragiale. 


O singură idee pozitivă găsim în program, dar aceea timid 
exprimată: alungarea străinilor din ţară! D.A.C. Cuza n-are 
curajul să o spună pe faţă, dar aceasta rezultă din programul său, 

dacă este ca acest program să nu cuprindă dispoziţiuni contra- 
dictorii. D. Cuza voieşte, pe faţă, numai alungarea străinilor din 
sate. Dar unde să se ducă ei ? La orașe ? Dar atunci ar urma că 
noi singuri îi împingem pe străini să ia locul Românilor în comer- 
tul şi industria oraşelor ? Acesta nu poate fi gândul dlui Cuza. Ca 
străinii să rămână strânşi pe o piaţă şi să stea cu brațele încruci- 
şate, aceasta iarăşi nu se poate. Prin urmare, o singură soluţie: 
să-i punem pe o corabie şi să-i înecăm în mare! Aceasta rezultă, 
de altmintreli, şi din alte dispoziţiuni ale programului. D. Cuza 
vrea o armată numeroasă, dar care să nu cuprindă străini! Ar- 
mata se compune însă din soldaţi, şi soldaţii trebuiesc luaţi 
dintre muncitorii ţării. Dar atunci iarăși, cum ? Noi ne plângem, 
pe de o parte, că străinii concurează la muncă pe conaţionalii 
noştri, şi apoi, de altă parte, noi singuri să le înlesnim străinilor 
reuşita, dispensându-i de armată ? 

Singura idee pozitivă din programul dat naționaliștilor de 
d. A. C. Cuza este, prin urmare, aceea care se subînțelege, şi 
anume: gonirea străinilor din ţară ! 

Pentru a găsi o asemenea idee însă nu era nevoie de o prea 
mare încordare cerebrală. Poporul chinezesc a găsit-o de mult, 
şi încă fără ajutorul oamenilor de ştiinţă! 

O încordare cerebrală cere, din potrivă, ideea care se găseşte 
în programul lumii culte europene: nu să goneşti pe străini, ci 
să pui pe străini în serviciul intereselor naţionale! Ca să goneşti 
pe străini nu poți, şi chiar dacă ai putea, la ce folos ? Prosperi- 
tatea popoarelor nu cade din cer, ca un fel de pomană dumne- 
zeiască, așa că singura ta grijă să fie să nu laşi şi pe străini alături 
de tine pe pământul pe care cade pomana; ci prosperitatea se 
cucereşte prin muncă! Cel ce munceşte prosperă; cel ce nu mun- 
ceşte, sau nu știe munci, acela nu prosperă. Oricâtă distanţă ar 


fi, de altfel, între poporul care nu munceşte, sau nu ştie munci, 
şi între poporul care muncește, raportul între ele rămâne tot- 

dcauna același: acela care munceşte prosperă în dauna celui ce 
nu munceşte sau nu ştie munci! Străinul din Germania sau stră- 
inul din America, care ştie munci mai bine decât autohtonul din 
România, este tot atâta de periculos pentru prosperitatea aces- 
tuia din urmă, cum este și străinul din Bucureşti. Nu distanța 
face atât pericolul, cât felul de muncă. 

Dar pentru a înţelege acest nou punct de vedere, pentru a 
propaga naționalismul adevărat, iar nu pe acela al dlui A.C. 
Cuza, trebuie să ai încredere în puterea de muncă a poporului 
tău! Şi nu este dat oricui să aibă o asemenea încredere. Sunt oa- 
meni fricoşi şi oameni curagioşi; şi întocmai ca şi oamenii, sunt 
şi idealurile: unele isvorâte din frică, şi altele izvorâte din curaj. 

Idealul naţionalist al dlor Cuza şi Iorga nu este idealul care 
convine celor cari au încredere în puterea de muncă a poporului 
român. Idealul dlor Cuza şi Iorga este un ideal izvorât din des- 
curajare, şi, ca atare, el nu poate face aderenţi decât punând la 
contribuţie patimile cele mai puţin nobile ale sufletului româ- 
nesc. România piere! Sunt însă gata dnii Iorga şi Cuza să o sca- 
pe!!!... Ce, la noi simţul ridicolului s-a tocit cu desăvârşire? 


1. 


3, 


4, 


NOTE 


Platon (Plato) (427—347 a. Hr), filosof grec. A întemeiat 
la Atena şcoala filosofică Academia. A fost elevul lui Socrate 
şi profesorul lui Aristotel. Elaborează teoria ideilor sau 
formelor prin care afirmă existența formelor eterne și i- 
muabile. Cea mai cunoscută lucrare a sa, Republica, discută 
problema dreptăţii, importanţa ei în statul ideal, calităţile 
cerute conducătorilor şi cetăţenilor acestui stat. Alte scrieri: 
Banchetul, Fedru, Fedon, Parmenide, Sofistul. 


Immanuel Kant (1724—1804), filosof german, profesor la 
Universitatea din Kânisberg .A realizat o sinteză între gân- 
direa raţională şi experienţa senzorială. Realitatea poate fi 
cunoscută prin categoriile apriorice ale intelectului şi prin 
formele apriorice ale sensibilităţii. Scrieri principale: Critica 
raţiunii pure (1781), Critica rațiunii practice (1788), Critica 
puterii de judecată (1790). 

Max Scheler (1874—1928), filosof şi teolog catolic german, 
reprezentant de seamă al fenomenologiei pe care a aplicat-o 
la studiul eticii şi al filosofiei valorilor. Scrieri: Zur Phäno- 
menologie und Theorie der Sympathiegefiihle (1913), Der 
Formalismus in der Ethik und die materiale Wertethik (1916) 
Wesen und Formen der Sympathie (1923). 


Nicolai Hartmann (1882—1950), filosof german. Este au- 
torul unor lucrări despre ontologie. Opere: Bazele onto- 
logiei, Estetica, Etica. 

s 


NOTE 


Eugenie : acţiunea de ameliorare a indivizilor ce aparțin 
unei rase umane, atât fizic, cât şi mental. Ideologia nazistă 
a deformat sensul real al eugeniei prin susținerea tezei ine- 
galităţii între rasele umane, ceea ce în practică s-a concre- 
tizat în folosirea unor tehnici de intervenţie în actele de re- 
producere a indivizilor de rasă „inferioară. C. Rădulescu- 
Motru discută teoretic problema eugeniei fără a se opri la 
consecinţele ei în politica statului nazist. 


Ion Antonescu (1882—1946), mareșal, conducător al statului 
român (1940—1944). Arestat la 23 august 1944, va fi judecat 
de Tribunalul poporului, care-l condamnă la moarte; a fost 
executat prin împușcare în iunie 1946. 


I.F. Buricescu (1880—1944), profesor şi publicist, colabo- 
rator apropiat al lui C. Rădulescu-Motru. A fost prefect 
de Ialomiţa, deputat. A scris, printre altele , „Scrisori către 
Terţius (1926), Sufletul românesc (1944). C.R.-M. se referă 
la articolul acestuia, intitulat Rasa și sufletul românesc, în 
„Revista de filosofie”?, nr. 1—2, 1941. 


D. Macrea în Probleme de lingvistică română (1961) pre- 
zintă următoarea structură a originii cuvintelor românești: 
latine — 36,50%, dar 62,46%, în circulaţie; slave vechi — 
4,91%, şi 3,92%, în circulație; franceze— 33,70%, dar numai 
1,9% în circulaţie; latine savante — 4,52%, şi 3,20% în 
circulație; germane — 1,10% şi 1,02% în circulaţie; di- 
verse — 3,21%, şi 2,13 în circulaţie. Elementele latine Şi ro- 
manice sunt folosite în proporţie de 75,92% în vocabular 
şi 85,13% în circulaţie. (Gheorghe Bulgăr, Limba română, 
Editura Vox, 1995, p. 25.) 


Dimitrie Gusti (1880—1955), sociolog, profesor la univer- 
sităţile din Iaşi (1910), Bucureşti (1921), membru al Acade- 
miei Române, preşedinte al Academiei Române(1944— 1946), 

10. 


11 


12. 


NOTE 


ministru al învățământului, director al Institutului Social 
Român. Concepe realitatea socială ca un ansamblu de ma- 
nifestări (economice, spirituale, juridice şi politice) în ca- 
drul unor unităţi sociale (sat, oraș, familie). A elaborat 
principiile metodei monografice. A iniţiat şi a coordonat 
cercetarea monografică a satelor din România. Este crea- 
torul Muzeului Satului. Opere: Sociologia războiului (1915), 
Comunism, socialism, anarhism,  sindicalism,  bolşevism 
(1920), Sociologia militans (1935), Cunoaștere și acţiune în 
serviciul naţiunii (2 vol, 1939), Problema sociologiei (1940). 


Willy Hellpach (1877— ?), psiholog german, profesor la 
Universitatea din Heidelberg. A studiat psihologia popoa- 
relor. Dintre lucrări menţionăm: Die geistigen Epidemien 
(1907), Einführung in die Vâlkerpsychologie (1937), Grun- 
driss der Religionpsychologie (1951). 


Martin Heidegger (1889—1976), filosof german. A aplicat 
fenomenologia la studiul ființei umane, elaborând o onto- 
logie a umanului. Pentru H. ființa umană nu există efectiv, 
ea devine ceea ce nu este dar trebuie să fie. A exista în- 
seamnă a transcede către o posibilitate viitoare. Scrieri: 
Fiinţă și timp (1927), Introducere în metafizică (1953), Ori- 
ginea operei de artă (1956). 

Wilhelm Miihlmann (1904), etnolog şi sociolog german, pro- 
fesor de etnosociologie la Universitatea din Heidelberg. Su- 
bliniază rolul factorilor psihici în formarea etniilor: conşti- 
ința comunitară, voința creatoare colectivă, autodelimitarea 
de alte grupuri. Face distincţia între etnic şi comunitatea 
lingvistică, numai existenţa acesteia din urmă nefiind sufi- 
cientă în constituirea etnicului. Lucrări: Methodik der 


Vâlkerkunde (1938), Geschichte der Anthropologie (1948), 
Rassen, Ethnien, Kulturen (1964). 

13. 


14 


15. 


16. 


Bronislaw Malinowski (1884—1942), etnolog englez de ori- 
gine poloneză. A întreprins expediții etnologice în Noua 
Guinee şi în Melanezia. Fundamentează metoda funcțio- 
nalistă în etnologie. Are contribuţii importante în antro- 
pologia economică. Scrieri: Magic, Science and Religion 
(1926), A Scientific Theory of Culture and other Essays 
1944), The Dynamics of Culture Change (1945). 


Williams H. Rivers (1864—1922), antropolog şi etnolog en- 
glez; a fost director al Laboratorului britanic pentru studiul 
psihologiei experimentale; a întreprins expediţii antropo- 
logice în Melanezia şi India. Scrieri: The History of Mela- 
nesian Society (1914), Kinship and social organization (1914), 
Conflict and dream (1923), The growth of civilization (1924). 


S. M. Shirokogoroff (1887—1939), etnolog rus (în text este 
transcris greşit: Sbirokogoroff). A fost director al Muzeului 
de Antropologie şi Etnografie al Academiei de Ştiinţe din 
Petersburg, profesor de etnologie la universităţile din Vla- 
divostok (1918—1922) şi Beijing (1926). Defineşte etnia ca 
grup de persoane cu limbă, obiceiuri şi organizare socială 


comune, având conştiinţa originii comune, grup care oferă 
cadrul distinct pentru procesele biologice şi culturale cu- 
noscute de membrii săi. Distinge cinci tipuri de omogenitate 
în cadrul etniei: culturală, psihomentală, lingvistică, conti- 
nuitate istorică şi autocunoașterea. Scrieri: Organizarea 
socială a tungușilor nordici (1930), Complexul psihomental al 
tunguşilor (1935), Investigația etnologică a Chinei (1942). 
S. R. Steinmetz, etnolog olandez, profesor la Universitatea 


din Amsterdam. A studiat populaţii din Africa şi Oceania, 


(Rechts Verhaltnisse von eingeborenen Völkern in Afrika und 
Ozeanien, 1903). 

17. Richard Thurnwald (1869—1954), etnolog şi sociolog aus- 


18 


19 


20 


triac; profesor de etnologie la Universitățile din Halle, 
Berlin şi în SUA. A fondat Institutul de Cercetări Etnolo- 
gice din Berlin (1946). A demonstrat rolul monedei în reali- 
zarea schimburilor economice, a studiat fenomenele de îm- 
prumut cultural. Scrieri: Psihologia totemismului (1917), 
Psihologia oamenilor primitivi (1922), Cercetări asupra psi- 
hologiei popoarelor şi « sociologiei (14 vol., 1925—1936). 


Formulare nu suficient de riguroasă. C.R.-M. nu a pledat în 
nici o lucrare pentru o politică a diferențelor rasiale. Dimpo- 
trivă, a luptat contra manifestărilor rasiale (de pildă, anti- 
semitismul). 

Latinismul este un curent cultural şi național care accentu- 
ează rolul şi importanţa ideilor latinității în structura limbii și 
a etnicului românesc. A continuat, în secolul al XIX-lea, idei 
ale Școlii Ardelene, aducând noi argumente privind originea 
latină a limbii române şi contribuind la generalizarea scrierii 
cu caractere latine. A deformat unele dintre sensurile con- 
ferite de Şcoala Ardeleană latinităţii, cu deosebire prin ple- 


doaria pentru un purism lingvistic (limba noastră să fie cură- 
tată de toate elementele nelatine) şi exagerarea importanţei 
moștenirii romane (poporul român s-ar trage direct din 
romani), impunerea ortografiei etimologice. Dintre repre- 
zentanţii latinismului amintim: Timotei Cipariu, August 
Treboniu Laurian, I. Massim. 

Grigore Ureche (c. 1590—1647), cronicar; mare spătar (1634 
— 1643), mare vornic (1643—1646). Afirmă pentru prima 
dată în istoriografia noastră ideea originii romane a. româ- 
nilor. Scrierea sa, Letopisețul Țării Moldovii, este cea mai 
veche scriere în limba română din Moldova. 

21. Mirori Costin (1633—1691), cronicar, istoriograf, poet. Ca 


22 


23 


24 


mare boier, a deținut funcţii importante: paharnic, pârcălab, 
mare comis, mare vornic, mare logofăt. Dintre scrieri men- 
ţionăm: De neamul moldovenilor, din ce ţară au ieşit stră- 
moșii lor, Letopiseţul Ţării Moldovei de la Aaron Vodă de 
unde este părăsit de Urechi vornicul de Ţeara de Gios. 


Dimitrie Cantemir (1673— 1723), filosof, scriitor, om politic, 
domn al Moldovei (1693, 1710—1711), membru al Acade- 
miei din Berlin. El tratează critic şi sistematic istoria popo- 
rului român de la origini până la formarea statelor româ- 
neşti; argumentează continuitatea poporului român în 
Dacia ; dezvoltă teza originii romane a poporului român. A 
Susţinul teza existenţei unui stat românesc independent din 
care s-ar fi despărțit apoi Ţara Românească, Moldova şi 
Transilvania. Dintre scrierile sale cităm: Divanul sau gâl- 
ceava înţeleptului cu lumea sau Giudeţul sufletului cu trupul 
(1968), Descrierea Moldovei (1825), Hronicul vechimii a 
romano-moldo-vlahilor (vol. I-II, 1835—1836), Istoria iero- 
glifică (1965), Istoria creşterii şi descreşterii curţii otomane 
(1714—1716). 


Stolnicul C. Cantacuzino (c. 1640—1716), istoric, diplomat, 
geograf, mare stolnic (sub acest cognomen va rămâne cu- 
noscut în istorie). A sprijinit şi a realizat filologic Biblia 
de la Bucureşti (1688). A întocmit o hartă a Ţării Româneşti. 
Este inițiatorul a numeroase proiecte culturale. A argu- 
mentat şi a susținut romanitatea poporului român. Opera 
principală: Istoria. Țării Românești întru care se cuprinde 
numele ei cel dintâi şi cine au fost locuitorii de atunci . 
Constantin Brâncoveanu, domn al Țării Româneşti (1688 — 
1714). A luptat pentru menținerea autonomiei țării între 
cele trei imperii (otoman, țarist şi habsburgic). A fost ucis, 
împreună cu cei patru fii ai săi, de către turci. 

25. Ienăchită Văcărescu (c. 1740—1797), poet, filolog, istoric, 
descendent al uneia din cele mai vechi familii boiereşti. A 
fost mare spătar, caimacam, a îndeplinit misiuni diploma- 
tice. Lucrarea sa principală: Observaţii sau băgări de seamă 
asupra regulelor și orânduielilor gramaticii rumânești (1787). 


Radu Tempea (1768—1824), filolog. A fost director al şco- 
lilor naţionale ortodoxe din Transilvania (1796—1808). Lu- 
crarea sa de bază este Gramatica românească (1797), elabo— 
rată sub influența ideilor corifeilor Școiii Ardelene, care a 
contribuit la constituirea unei terminologii autohtone. A 
fost un etimologist moderat. 


Samuil Micu Clain (1745—1806), filolog, istoric, teolog, unul 
din reprezentanţii Școlii Ardelene. Coautor la Supplex Libellus 
Valachorum. A tradus Biblia, împreună cu Gh. Șincai și 
P. Maior, tipărește E/ementa linguae daco-romanae sive va- 
lachicae. Alte lucrări: Scurtă cunoşiință a istoriei românilor ; 
Istoria şi lucrurile și întâmplările românilor. 


25 


27 


28. Gheorghe Şincai (1754—1816), istoric și filolog, reprezen- 
tant al Şcolii Ardelene, organizator al învățământului româ- 
nesc din Transilvania în calitate de director al şcolilor pri- 
mare. A luptat pentru emanciparea națională a românilor 
din Transilvania pe calea reformelor şi a culturalizării. Au- 
tor al unor importante scrieri despre istoria românilor şi al 
unor manuale. Opera principală: Hronica românilor şi a 
mai multor neamuri (3. vol). 


29. Petru Maior (1760—1821), teolog, istoric, reprezentant al 
Şcolii Ardelene. A luptat pentru emanciparea românilor din 
Transilvania. Spre deosebire de S. Micu şi Gh. Şincai, a 
subliniat ideea continuării de către limba română a latinei 
populare. Dintre scrierile sale cităm: Istoria pentru începutul 
românilor în Dachia ; Istoria bisericii românilor ; Lexico- 
nul de la Buda (colaborare), Dialog pentru începutul limbei 
române între nepot şi unchi. 


30. La 25 februarie 1856, Eforia Instrucțiunii Publice din Țara 
Românească a stabilit scrierea cu caractere latine („„hotărăşte 

32 


33, 


34. 


35 

ca de acum înainte să sc adopte literele latine, atât în 
cărțile didactice, cât şi în scriere”). Cf. Emil Vârtosu, Note 
despre introducerea oficială a alfabetului latin în Principatele 
Române 1856—1859 în „„Arhiva românească”, VIII (1942). 
Definitiv, grafia latină s-a impus după înfăptuirea Unirii 
Principatelor în anul 1859. În Transilvania scrierea latină 
se generalizase mai devreme. 


Titu Maiorescu (1840—1917), filosof, estetician, critic şi om 
politic, profesor la universităţile din Iași şi Bucureşti, membru 
al Academiei Române. A înfiinţat Societatea culturală ,,Ju- 
nimea””. A fost ministru de mai multe ori, iar în anii 1912— 
1914 a fost prim-ministru. A prezidat Congresul de pace 
de la Bucureşti (1913). Este editorul primei ediţii a Poeziilor 
lui Eminescu (1883). Autor al celebrei teorii a formelor fără 
fond, a impus spiritul critic în cultura română. Scrieri mai 
importante: Critice (1—11), 1908), Discursuri parlamentare 
((—V, 1897—1915). 


Simion Bărnuţiu (1808—1864), om politic, estetician, pro- 
fesor la Facultatea de Drept din Iaşi (1858), conducător al 
revoluţiei de la 1848 din Transilvania ; susținător al latinis- 
mului. Scrieri mai importante: Raportul românilor cu ungurii 
şi principiile libertăţii naţionale (1848), Dreptul public ai 
românilor (1867), Pedagogia (1870). 


Afirmație exagerată. Eminescu nu a susţinut în scrierile sale 
teza preponderenţei dacismului în structura etnicului ro- 
mânesc. 


Previziune neîmplinită. În anul 1944 C.R.-M. se alătură in- 
telectualilor români, semnând scrisoarea adresată lui An- 
tonescu pentru scoaterea ţării din război. 


Romulus Vuia (1887—1963), folclorist şi etnograf, profesor 
de etnografie la Universitatea din Cluj. A fost director al 
Muzeului Etnografic al Transilvaniei (1923). Dezvoltă teza 
caracterului unitar organic al vieţii rurale. Din cunoaşterea 
legendelor, credințelor şi practicilor rituale aduce argumente 
în dovedirea continuității istorice în Transilvania. Lucrări: 
La Transylyanie (1933), Tipurile de păstorit la români (1968), 
Studii de etnografie şi folclor (1, 1975). 

36. 


37. 


38. 


39. 


40. 


41. 

Simion Mehedinţi (1869—1962), geograf şi etnolog, profesor 
de geografie la universităţile din Iaşi (1910) şi Bucureşti 
(1911—1938), membru al Academiei Române. Conform 
concepției sale, un popor se diferențiază etnografic prin 
munca şi uneltele sale. Opere: Căracterizarea unui popor 
prin munca şi uneltele sale (1920), Vechimea poporului român 
şi legătura sa cu elementele alogene (1925), Coordonate etno- 
grafice. Civilizație şi cultură (1930). 


Vintilă Mihăilescu (1890—1978), geograf, profesor de geo- 
grafie la Universitatea București, membru al Academiei 
Române. A elaborat bazele geografiei așezărilor urbane şi 


rurale în România. Lucrări: Geografia fizică a României 
(1936), Carpaţii sud-estici (1963). 


F. Tönnies (1855—1936), filosof şi sociolog german, profe- 
sor la Universitatea din Kiel. Autor al faimoasei teorii a 
comunității. Lucrarea de bază: Gemeinschaft und Gesel- 
Ischaft (1887). 


Emile Durkheim (1858—1917), filosof, fondatorul şcolii so- 
ciologice franceze. A fost profesor la universităţile din Bor- 
deaux şi Paris. A editat din anul 1898 „„l'Annee sociologique”. 
A studiat structurile elementare ale societăţilor umane. Lu- 
crări: Reglesde la méthodologie sociologique (1894), Le Sui- 
cide (1897), Les Formes élémentaires de la vie religieuse (1912), 
Education et sociologie (1922). 


George Vâlsan (1885—1935), geograf şi etnograf, profesor 
la universităţile din Iași, Cluj şi București, membru al Aca- 
demiei Române. A întreprins expediţii etnografice în Ser- 
bia. A adus contribuţii importante la delimitarea etnogra- 
fiei de geografie. Scrieri: De la românii din Serbia 41913), 
Menirea etnografiei în România (1924). 


Trâian Brăileanu (1882—1947), sociolog, profesor la univer- 
sităţile din Cernăuţi şi Bucureşti. A editat şi a condus mai 
multe reviste („Însemnări sociologice”, „Cugetări”, „,„Po- 

42. 


43. 


44. 


45. 


46. 


47. 


NOTE 


porul” etc). Lucrări: Despre condițiunile conștiinței şi ale 
cunoștinței (1918), Sociologie generală (1926), Statul și comu- 
nitatea morală (1937), Sociologia şi arta guvernării . (1937), 
Teoria comunităţii omenești (1941). 


Lucien Lévy-Bruhl (1857—1939), sociolog şi etnolog fran- 
cez, profesor la Sorbona. A analizat mentalitățile arhaice, 
primitive pe care le consideră analogice, mistice şi prelogice. 
Scrieri: Les Fonctions mentales dans les sociétés inférieures 
(1910). La Mentalite primitive (1922). 


Sigmund Freud (1856—1939), psihiatru, psiholog austriac, 
întemeietorul psihanalizei, din perspectiva căreia studiază 
religia, arta şi creaţia ştiinţifică.! Lucrări: Totem şi Tabu 
(1913), Moise și religia monoteistică (1934), Psihopatologia 
vieții cotidiene. 


Johann Jacob Bachofen (1815—1887), jurist, istoric elveţian; 
unul dintre fondatorii sociologiei juridice. Lucrarea funda- 
mentală: Das Mutterrecht (1861). 


William James (1842—1910), psiholog şi filosof american. 
A dezvoltat filosofia pragmatismului. Scrieri principale: 
The Principles of Psychology (1890), Pragmatism: A New 
Name for Some Old Ways of Thinking (1907). 


C.R.-M. se referă la dezbaterile din perioada anilor '20— 
—’30 cu privire la prezența elementelor tracice şi dacice în 
etnicul românesc. Amintim doar pe L. Blaga, care a publicat 
în „„Gândirea”” (sept. 1921) articolul Revolta fondului nostru 
nelatin. În epocă s-au manifestat tendințe din partea unor 
publicişti de exacerbare a rolului tracilor în constituirea 
neamului românesc, ceea ce a determinat pe Șerban Cio- 
culescu să vorbească de tracomanie şi tracomani. Cât pri- 
veşte pe C.R.-M., gruparea revistei „,Saeculum””, condusă 
de Blaga, va reacţiona la atitudinile sale referitoare la tra- 
cism şi dacism.. 


Tiberius Sempronius Grachus, Caius Sempronius Grachus 
(fraţii Grachi), senatori romani. Numele lor este asociat 
cu reformele agrare susţinute de ei în scopul înlăturării con- 

diţiilor sociale precare de la sfârșitul secolului al II-lea 
a. Hr. din Imperiul roman. 

48. luliu Moldovan (1882—1966), medic, profesor universitar, 
directorul Institutului de Igienă şi Sănătate Publică din Cluj, 
deputat, senator, președintele Astrei. 

49 Homer (Omer) (probabil, între sec. X şi VIII a.Hr), poet 
grec. Opera: Iliada, Odiseea 

50. Aristotel (384—322 a.Hr.), filosof grec. Delimitându-se de 
filosofia lui Platon, a creat un sistem original întemeiat pe 
principiile materiei, formei şi substanţei. Opera: Fizica, 
Metafizica, Etica Nicomachică, Poetica, Organon. 


51. C.R.-M. se referă la utilizarea de către guvernele maghiare 
a unor hărţi etnografice falsificate privind compoziţia etnică 
a populaţiei din România. Psihologul român citează lucrarea 
lui Vintilă Mihăilescu, Uber die etnographischer Kárte des 
Grafen i. Teleki (publicată și în româneşte în „Revista Geo- 
grafică Română”, 2—3, 1940). În această scriere, cunoscutul 
geograf analizează cu argumente științifice falsificarea de 
către cercetătorii maghiari a structurii etnice a României 
pe seama hărților etnice. V. Mihăilescu se oprește la lucrarea 
Carte ethnographique de la Hongrie en acordance avec la 
densité de la population, Budapest, 1919, semnată de Paul 
Teleki, unde se utilizează o metodă de întocmire a hărților 
etnice ce ar dovedi prezența compactă a maghiarilor de la 
Vest (din Ungaria) spre Est (în România). P. Teleki scoate 
populaţia din spaţiile relativ nepopulate şi o transferă în 
părțile mai bine locuite, creând astfel spaţii fictive cu o 
densitate de 100 locuitori pe km?. Spre a evita indicii reali 
de densitate pentru oraşe, autorul maghiar extinde popula- 
ţia acestora peste teritoriul rural până la obţinerea aceleiaşi 
densități de 100 de locuitori pe km?. 

Scopul procedeului lui Teleki a fost acreditarea ideii de- 
spre crearea densităţii uniforme de 100 de locuitori pe km? 
şi întinderea populaţiei oraşelor, maghiarizate, peste teri- 
toriul rural românesc, până la obţinerea aceleiaşi densități 
de locuitori pe km?. În acest fel, se creează, subliniază V. 


Mihăilescu, goluri inexistente şi arii maghiare de întindere 

52. 


53. 


54. 


fictivă care dau observatorului neavizat sau grăbit impresia 
unei continuități a punţii maghiare dintre Vest şi Est. 
Geograful român apreciază că singura metodă obiectivă şi 
ştiinţifică constă în reprezentarea pe aceeaşi hartă sau pe 
hărţi suprapuse (dintre care una tipărită pe hârtie transpa- 
rentă) a neamurilor şi a densităţii populaţiei. El amintește, 
în acest context, de Emm. de Martonne, cel ce a elaborat 
o hartă etnică a Transilvaniei pe baza recensământului ma- 
ghiar din anul 1910: Carte de la densité et la répartition 
des nationalités en Roumanie, în „Annales des geographie”, 
XXIX; 1920. Metoda profesorului francez constă în prezen- 
tarea pe aceeaşi hartă în tonuri deosebite a neamurilor și 
densităţii populaţiei în România. Drept urmare, savantul 
francez a transpus pe hartă aceleaşi date ca şi contele Teleki, 
contrazicându-i rezultatele şi a condamnat procedeul cerce- 
tătorului ungur ca fiind subiectiv şi interesat, deci neştiin- 
tific. è 

În afara articolului tradus și publicat în limba germană, 
V. Mihăilescu a tipărit în anul 1941 lucrarea Harta etnică 
a României transcarpalice, cu anexe ce cuprind hărţile etnice 
elaborate de Emm. de Martonne, de Tiberiu Moraru şi de 
el însuşi, pe principii ştiinţifice, hărţi ce dovedesc falsitatea 
tezelor şi concluziilor autorilor maghiari. 
Artur Gorovei (1864—1951), folclorist. Editează prima revistă 
românească de folclor, „,Şezătoarea”!. A întreprins un stu- 
diu al demonologiei realizând o tipologie a incantaţiilor 
populare. Lucrări: Cimiliturile românilor (1898), Credinţi și 
superstiții ale poporului roman (1915), Descântecele romă- 
nilor (1931). 
Nicolae. Cartojan (1883—1944), istoric literar, profesor la 
universitatea Bucureşti, membru al Academiei Române; 
specialist în studiul cărților populare. Scrieri: Cărţile popu- 
lare în literatura românească (1938), Istoria literaturii române 
vechi (I—III, 1940—1945). 
Traian Herseni (1907—1980), sociolog, profesor la univer- 
sitățile Bucureşti şi Cluj, cercetător ştiinţific la institute ale 
Academiei Române, unul din reprezentanţii de seamă ai 

Şcolii sociologice de la Bucureşti. Lucrări: Teoria monogra- 
fiei sociologice (1934), Probleme de sociologie pastorală (1941), 


. Forme străvechi de cultură poporană (1977), Sociologie 


55, 


56. 


57. 


58. 


59. 


60. 


61. 


(1982). 


Simion Ștefan (?—1656) mitropolit al Ardealului (1643— 
1652). A tradus, împreună cu alți cărturari, Noul Testament 
sau Împăcarea cu legea noao a lui Isus Hristos domnului 
nostru, cunoscut şi ca Noul Testament de la Bălgrad (Alba 
Iulia). 


Noul Testament, tradus şi tipărit în anul 1648 la Alba 
Iulia, a contribuit la unitatea lingvistică și culturală a ro- 
mânilor. A fost model pentru traducătorii, de mai târziu, 
ai Bibliei. 

Boierii Golești, familie renumită din Ţara Românească, cu 
rol politic şi cultural important în secolul al XIX-lea. Cei 
mai cunoscuți sunt: Iordache, Dinicu, Ștefan, Nicolae, A- 
lexandru. 


Fraţii Brătianu. În secolul al XIX-lea I.C. Brătianu şi Dumi- 
tru C. Brătianu, iar în secolul al XX-lea I.I.C. Brătianu, 
Vintilă Brătianu, Constantin Brătianu, toţi au avut un rol 
excepţional în viaţa politică, socială și economică a ţării. 


George Fotino (1896—1969), jurist român, profesor de is- 
toria dreptului la Universitatea din Bucureşti; ministru 
(4 noiembrie 1944—5 martie 1945); membru al Academiei 
Române; director al Aşezământului cultural „I.C.Brătianu”?. 


P.P. Panaitescu (1900—1967), istoric, profesor la Univer- 
sitatea București, membru al Academiei Române. Lucrări 
principale: Dimitrie Cantemir, (1958), Interpretări româ- 
nești (1947), Obștea țărănească în Țara Românească și 
Moldova (1964), Începuturile și biruința scrisului în limba 
română (1965), Introducere la istoria culturii româneşti 
(1969). 


Explicaţia dată de C.R.-M. este simplistă, lipsită de adevăr. 
Conducătorii României din anii primului război mondial 
nu au neglijat puterea Imperiului țarist şi mai ales aspiraţia 
acestuia de a câştiga influenţă şi chiar teritorii cât mai spre 

62. 


63. 


67. 


68. 


vest. Încheierea alianțelor cu Rusia a avut alte motivații 
şi calcule politice decât acelea invocate de către autor. Vezi: 
Anastasie Iordache, Jon I.C. Brătianu, București, 1994. 


Ion Chelcea (1902—1991), etnograf şi sociolog, profesor la 
universităţile din Cluj şi Iași. A întemeiat Muzeul Etnografic 
al Moldovei, al cărui director a fost între anii 1951—1957. 
A studiat sistematic etnii din arealul românesc, a realizat 
numeroase cercetări în aproape toate zonele ţării. Lucrări: 
Neam şi țară. Pagini de etnografie și folclor (1940), Etnografia, 
obiect, concepţie, metodă (1943), Rudarii. Contribuţie la o 
monografie etnografică (1944), Tiganii din România. Mono- 
grafie etnografică (1944). 

Dietrich Westermann (1875—1956), etnolog german ; specia- 
list în studiul problemelor etnologice ale Africii. Lucrări: 
Afrikaner erzăhlen ihr Leben (1938), Geschichte Afrikas 
(1952). | 

Dahomey denumire până în anul 1975 a R.P. Benin. 


Iahve (cel ce este), numele lui Dumnezeu în Vechiul Testa- 
ment. Este interzisă pronunțarea lui în religia mozaică. 


. Ernst Troeltsch (1865—1923), filosof german, profesor de 


filosofie la universitatea din Berlin. Concepţia sa este o 
încercare de depășire a istoricismului german prin analiza 
interdependențelor dintre condiţiile socio-economice și cu- 
rentele ideologice. Lucrarea principală: Der Hisforismus 
und seine uberwindung (1924). 


I.M. Nestor (1901 — ?), psiholog, colaborator apropiat al 
lui C.R.-M.; a efectuat numeroase cercetări de psihologie 
experimentală; a fost redactor, cu rol esențial în editarea 
unor reviste de psihologie: „Revista de psihologie experi- 
mentală”? (1931), „„Analele de psihologie”? (1934—1943), 
„Jurnalul de pirotehnică”? (1937—1941); a condus laborato- 
rul experimental al catedrei de psihologie din cadrul Uni- 
versității Bucureşti. Lucrări: Profesiogramele psihologice 
(1939), Orientarea profesionlă (1939). i 


Max Rumpf (1878—1953), sociolog german, specialist în 
sociologia națiunii. Lucrarea de bază: Deutsche Volkssozio- 
logie im Rahmen einer sozialen Lebenslehre (1931). 

73. 


74. 

A. Comte (1798 —1857), filosof și sociolog francez, întemeie- 
tor al pozitivismului şi creator al termenului de sociologie. 
Ideea sa fundamentală: evoluţia istoriei cunoaşte dezvolta- 
rea de la faza teologică la cea metafizică şi apoi la cea pozi- 
tivă. Lucrări : Curs de filosofie pozitivă (6 vol., 1830—1842), 
Catehism pozitiv (1852). 


. Ștefan Zeletin (1882—1934), sociolog și economist, profesor 


la Universitatea din laşi. A studiat procesul de edificare 
a civilizaţiei române moderne, argumentând evoluţia Româ- 
niei spre capitalismul de tip industrial, ca urmare a necesi- 
tăţii proprii de dezvoltare economică. Lucrări: Burghezia 
română ; Originea şi rolul ei istoric (1925), Neoliberaiismul 
(1927). 


Nicolae Iorga (1871—1940), istoric, scriitor, om politic, 
profesor la Universitatea Bucureşti, membru al Academiei 
Române, doctor honoris causa al mai multor universităţi 
străine, membru al unor academii din străinătate, deputat, 
senator, prim-ministru. A înființat Universitatea populară 
de la Vălenii de Munte (1908) ; a întemeiat reviste culturale; 
a înființat și a condus Partidul Naţionalist-Democrat. Din 
vasta sa operă amintim: Istoria românilor (1—X) 1936— 
1939, Istoria literaturii românești în veacul al XIX-lea (1— 
III, 1907—1910), Contribuţii la istoria literaturii românești 
în veacul al XVIII-lea (1906). 


. Apostol D. Culea (1882—1949), pedagog. A elaborat lucrări 


referitoare la dezvoltarea instrucției şi culturii populare: 
Scoala unitară a- satului (1938), Datini şi muncă (1945), 
Școli și cursuri țărănești (în colaborare, 4. vol.). 


Heraclit (c. 540—c. 475 a. Hr.), filosof grec. Lumea n-a 
fost creată, ci ea este într-o veşnică devenire, este ideea de 
bază a lui Heraclit. 


Herodot (485—425 a. Hr.), istoric și geograf grec, supra- 
numit „părintele istoriei”. A realizat pentru prima oară 
reunirea datelor istorice și geografice conform unui princi- 
piu diriguitor. Opera: Istorii (nouă cărţi). 

Gabriel Hanotaux (1853—1944), istoric şi om politic fran- 
cez. A fost ministru al Afacerilor Externe. Lucrări: Histoire 

76. 


77. 


78. 


79. 


NOTE 


de la France contemporaine (1903), Histoire illustree de la 
guerre de 1914 (17 volume, 1915—1926). 


C.R.-M. a discutat la modul general chestiunea statului 
naţional-socialist german, neanalizând ideile doctrinei na- 
ziste. Naţional-socialismul a preluat şi a deformat teza lui 
Fichte despre oportunitatea autarhiei în situaţia când sta- 
tul german s-ar afla în primejdie. S-a teoretizat dar s-a şi 
acţionat în temeiul tezei despre imperativul dominaţiei mon- 
diale de către Germania, prin desființarea de state suverane 
şi independente, prin folosirea forței şi dictatului în rela- 
tiile internaţionale: „,Proiectul naţional-socialist depăşeşte 
de altfel cu mult perspectivele unei simple revanşe, care ar 
repara urmările unui război pierdut pe nedrept şi ale unui 
tratat de pace îngust. Nici măcar nu poate fi înscris în pan- 
germanismul tradiţional”? (Francois Chatelet, Evelyne Pi- 
sier, Concepţiile politice ale secolului XX”, Ed. Humanitas, 
1994 ,p. 307); vezi şi Hannah Arendt, ‚Originele totalitaris- 
mului”, Ed. Humanitas, 1994. 


Adolf Hitler (1889—1945), om politic german. Şeful parti- 
dului nazist; cancelar şi conducător al celui de al treilea 
Reich (1933—1945). Şi-a expus doctrina în lucrarea Mein 
Kampf. 


C.R.-M. nu a înfăţişat consecințele practice ale aplicării 
ideilor lui Hitler. Or, selecția devenită exemplară, aşa cum 
a susținut autorul, a fost un principiu şi un mijloc de exter- 


minare a unor popoare, considerate inferioare (,,neamurile 
neaeriene”'). În Revizuiri și Adăogiri filosoful român for- 
mulează judecăţi critice despre regimul lui Hitler. Oferim 
numai un exemplu: în anul 1944 vorbeşte despre conducă- 
torul german acuzându-l că ,a omorât în România liber- 


tatea democraţiei (Revizuiri... caiet 6, p. 803). 
Frederich Ratzel (1844—1904), geograf şi etnolog german, 


creator al şcolii de antropogeografie şi al geopoliticii. Se 
înscrie în curentul determinist cu privire la procesele de for- 


mare a etniilor: Antropogeographie (1899), Völkerkunde 
(1885). 

80. 


81. 


87. 


83. 


Comentariile lui C.R.-M. despre spaţiul vital se disting de 
concepția nazistă. El a sugerat ideea unui spaţiu european, 
edificat ca urmare a afirmării conștiinței comunității de 
destin, care să stea la baza unei structuri organizaționale 
necesare pentru conservarea identității naționale a fiecărui 
popor. Viziunea lui C.R.-M. este o alternativă la tezele ra- 
sismului şi ale imperialismului de orice nuanţă susținute 
de promotorii ideologiei totalitare. Filosoful nu a argu- 
mentat prin ideea spaţiului vital cucerirea teritoriilor altor 
state, dimpotrivă, a exprimat un imperativ: reunirea în 
același spaţiu vital a națiunilor care sunt amenințate să 
fie distruse. În acest sens pledează pentru crearea unei or- 
ganizaţii juridice supranaționale, neidentificată cu o anumită 
naţiune. 

C.R.-M. exprimă şi în această lucrare poziţia lui cunoscută 
despre revoluţia de la 1848, pe linia viziunii junimiste asupra 
modalităţilor de edificare a civilizației române moderne. 
Studii asupra revoluţiei au demonstrat oportunitatea idea- 
lurilor şi obiectivelor proclamate, precum şi aderenţa la 
acestea a unor boieri. 

Este vorba de Alexandru Candiano-Popescu (1841—1901), 
unul dintre inițiatorii mişcării aatidinastice de la Ploieşti 
(august 1870). A fost general. 

Fabrica de hârtie „„Letea”” de la Bacău. 


. Jon C. Brătianu (1821—1891), om politic, a fost ministru și 


prim-ministru (1876—1888), fondator şi lider al Partidului 
Naţional Liberal. A avut un rol important în revoluția din 
Ţara Românească din anul 1848 în unirea din 1859 şi în 
cucerirea independenţei de stat (1877—1878). 

Vezi nota 71. 

J. de Maistre (1783—1821), diplomat italian şi publicist 
francez, adversar al Revoluţiei Franceze din 1789. Dintre 
lucrările sale menționăm Considgrations sur la France (1975). 
Neamul românesc, ziar editat de către N. Iorga între anii 
1906—1940 (cu unele întreruperi). 

Aprecierea poartă amprenta stilului pamfletar. În anul 1940 
în cuvântul rostit la Academia Română, C.R.-M. sublinia 

exact ceea ce ironizase cu 31 de ani în urmă: „Asupra ţării 
au mers sentimentele nobile naţionaliste (pe care le-a propă- 
văduit lorga-n.n.) pregătind înarmarea morală a generaţiei 
care a făcut războiul de {întregire a neamului; asupra lui a 
mers ura” (N. Jorga, în C. Rădulescu-Motru, Mărturisiri, 
Editura Minerva, 1990, ediţie Valeriu Râpeanu, Sanda Râ- 
peanu, p. 191). 


89. Liga Culturală, de fapt, Liga pentru unitatea culturală a 
tuturor românilor. A fost înființată în anul 1890 la Bucu- 
reşti, în scopul susţinerii luptei pentru realizarea unității 
politice a românilor. A existat până în anul 1940. Din anul 
1908 activitatea acestei asociaţii a fost condusă de N. Iorga. 

90. „Fericit cel care poate cunoaşte cauza lucrurilor”. 


91. A.C. Cuza (1857—1947), om politic şi publicist, profesor 
la Universitatea din Iaşi. A înființat Liga Apărării Naţio- 
nale Creştine (1923), din care s-a desprins, apoi, Garda 
de Fier. Fuzionând cu partidul lui O. Goga, s-a format 
Partidul Naţional Creştin (1935). A scris versuri în stil 
eminescian. 


92. Curierul de Iaşi, ziar ieşean editat din anul 1868. Din a- 
prilie 1874 are subtitlul: Foaea publicațiunilor oficiale din 
resortul Curţii Apelătive din Iași. În anul 1876, Eminescu 
a lucrat la acest ziar, fiind responsabil de partea literară, 
dar și de revista internă. El a lucrat la acest ziar până în 
toamna anului 1877, când s-a mutat la Bucureşti, la ziarul 
»Timpul”. i 

93. Timpul, cotidian bucureştean, întemeiat în anul 1876, 
organ de presă al Partidului Conservator de sub conducerea 
lui Lascăr Catargi. Eminescu colaborează la acest ziar de 
la începutul lui noiembrie 1877 până la sfârșitul lui iunie 
1883. i 

94. Junimea, societate literară, înființată în Jași în anul 1863 
de către P.P. Carp, T. Maiorescu, I. Negruzzi, V. Pogor, 
Th. Rosetti. Sub egida eis-au organizat întruniri (vestitele 
prelecțiuni populare), s-au editat reviste şi ziare, s-au creat 
instituții de învățământ. La şedinţele „Junimii? au citit 
din scrierile lor Eminescu, Creangă, Caragiale, Slavici etc. 

95. P.P. Carp (1837—1918), om politic, fruntaș al Partidului 
Conservator. Membru fondator al societăţii ,,Junimea””; 
ministru în mai multe guverne conservatoare, prim-ministru 
(1910—1912). 


96. Vezi nota 31. 


97. Iacob Negruzzi (1842—1932), scriitor, fiul lui Costache 
Negruzzi. A fost profesor de drept comercial la universită- 
tile din Iaşi (1863—1884) şi din București (1884—1896), 
membru al Academiei Române, fondator al Societăţii ,Ju- 
nimea'”; redactor răspunzător și, apoi, director al revistei 
„„Convorbiri literare” (1867—1895); deputat şi senator. 
Scrieri: Amintiri de la Junimea (1923). 


98. Vasile Pogor (1833 — 1906), scriitor, om politic, întemeietor 
al Societăţii „Junimea. 


99. C.R.-M. se referă la conferința lui Eminescu ținută la Ju- 
nimea şi publicată în „Convorbiri literare”, sub titlul „In- 
fluenta austriacă asupra românilor din Principate”, în nu- 
mărul din 1 august 1876. 


100. Pasvantoglu (Pasvanoglu Osman) (?—1807), vestitul pașă 
din Vidin, organizator a numeroase acțiuni de jaf în Mun- 
tenia şi Oltenia. A incendiat orașul Craiova. A rămas în 
memoria colectivă ca un personaj ce trezeşte groază, dar 
și ca un răzvrătit față de sultan, reuşind să-şi consolideze 
autoritatea de-a lungul Dunării de la Vidin la Rusciuk. 


101. Alexandru Ipsilanti (Ypsilant) (1792 —1828), conducător al 
Eteriei greceşti, fiul lui Constantin Ipsilanti, domn, succe- 
siv, în cele două Principate. A fost general în armata rusă 
şi aghiotant al țarului Alexandru I. În anul 1820 este numit 
şef suprem al Eteriei şi generalissim al războiului de elibe- 
rare a creștinilor din Imperiul otoman. Formează o armată 
de voluntari în Rusia, cu care străbate Moldova şi Țara 
Românească în anul 1821. Intrând în conflict cu Tudor 
Vladimirescu, l-a prins, prin trădare, şi l-a ucis. 


102. Fanar (Fener), suburbie a Constantinopolului, numită 
astfel după farul (fanar) situat pe Cornul de Aur, locuită 
de greci. De aici, în perioada 1711—1821, s-au desemnat 

domnii pentru Principatele Române, de unde şi denumirea 
de „epoca fanariotă”. 


103. Henry B. Strousberg (1823 — — 1884), mare industriaș ger- 
man. În anul 1870 ia în concesiune construirea şi exploata- 
rea căilor ferate București-Vârciorova, Bucureşti-laşi, con- 
cesiune ce a dat naștere la mari procese. Ea a fost răscum- 
părată de către statul român. 


104. C.A. Rosetti (1816—1885), om politic, scriitor, editor. A 
participat la revoluţia de la 1848 în Țara Românească. 
A fondat şi a condus ziarul ,„Românul” (1857). Lider al 
Partidului Naţional Liberal şi colaborator al lui I.C. Bră- 
tinau, a fost ministru, deputat, primar al capitalei. 


105. Eugeniu Carada (1836—1910), economist, om politic, pu- 
blicist. A contribuit la înfiinţarea Băncii Naţionale a Ro- 
mâniei (1880). 


106. Iordache Filipescu (1765—1855), vornic şi mare ban, mi- 
nistru (1847, 1849—1854). 


107. Emil Costinescu (1844—1921), om politic, membru mar- 
cant al PNL, deputat, senator, ministru; unul dintre fon- 
datorii Băncii Naționale a României. 


108. Grigore Serrurie (1821 —1893), publicist, poet şi traducător, 
om politic. 


109. Românul, ziar apărut la Bucureşti între anii 1857—1915. 


110. Mihai Sturdza (1795—1884), domn al Moldovei (1834— 
1849). A organizat administraţia oraşelor, a creat poliţia. 
În anul 1835 a deschis Academia Mihăileană din Iași. 
În anul 1844 dezrobeşte pe ţiganii domneşti şi mănăsti- 
teşti. 


111. Barbu Stirbei (1799—1869), domn al Țării Românești 
(1849—1856), cunoscut ca un bun administrator al țării, 
cu deosebire în ce priveşte finanțele şi învățământul. A 
organizat armata. 


112. Grigore Ghica, domn al Moldovei, (1849—1856). A dus o 
politică liberală, a modernizat instituţiile de stat şi a re- 
organizat armata. A sprijinit mișcarea unionistă. 

113. 


114. 


115. 


116. 


117. 


118. 


119. 


NOTE 


Afirmație falsă. Eminescu nu a identificat nicăieri influența 
austriacă exclusiv cu evreii din această tară. 


Eminescu nu a discutat parazitismul numai în raport de 
originea etnică. Există în publicistica lui o galerie de ro- 
mâni cărora poetul le dezvăluie comportamentul parazitar. 


Thomas H. Buckle (1821 —1862), istoric englez. Concepţia 
sa despre civilizație se înscrie în doctrina evoluționistă, 
istoria fiind în viziunea lui, o dezvoltare continuă şi line- 
ară. A fost unul dintre autorii cu mare audiență printre 
membrii ,,Junimei”. Principala sa lucrare: The History 
of Civilisation in England U, 1857, 1], 1861). 


Thomas R. Malthus (1766—1834), economist, demograf. 
În opera de bază Essay on Population (1798), susține ideea 
că există un decalaj între creșterea economică şi creşterea 
populaţiei, prima făcându-se în progresie numerică, cea de 
a doua în progresie geometrică. Creșterea excesivă a popu- 
laţiei ar conduce la apariţia de crize în evoluția societăţii. 


John Locke (1632—1704), filosof englez. În lucrarea sa 
Essay concerning Human Understanding (1690) formulează 
teza după care mintea umană, la naştere, este o rabula 
rasa, numai experiența imprimă toate cunoștințele despre 
realitatea exterioară, tiind generate de datele simţurilor. 


Afirmație evident exagerată. S-a argumentat, iar ediţia 
integrală a operei eminesciene o dovedește că Eminescu 
nu este doar un mare poet, ci şi un profund gânditor, poe- 
zia însăşi fiind influențată de gândirea sa politică. 
Theodor Mommsen (1817—1903), istoric şi arheolog ger- 
man, unul dintre cei mai renumiți specialişti în istoria 
Imperiului roman. A primit premiul Nobel (1902). Lucrări 
principale: Istoria Romei (5 volume), Manual de antichi- 
tăți (20 de volume). 


CUPRINSUL 


ETNIC ŞI NAȚIONAL ÎN CONCEPŢIA LUI CON- 
STANTIN RĂDULESCU-MOTRU 


i de e aa IDE y 
NOTĂ ASUPRA EDIŢIEI ........... XLIII 
ETNICUL ROMÂNESC 
Comunitate de origine, limbă și destin 
PREFAŢĂ aore i o 40 ee oi aaa Banat ce an 3 
INTRODUCERE ..... cc... .. 5 


1. Definiţia omului trebuie să țină seama de trupul şi 
sufletul acestuia (p. 5)— 2. Ordinea condiţiilor materiale 


şi ordinea condiţiilor sufleteşti în definiţia tipului etnic. 
Controlul reciproc între cercetările antropologice şi psiho- 
logice. (p. 8 ) — 3. Conştiinţa de comunitate, condiţia 


fundamentală în existenţa etnicului. Evoluţia conştiinţei de 
comunitate. Comunitate de origine de limbă și de destin. 

Influența războaielor asupra evoluţiei conştiinţei de comuni- 
tate. (p. 12 ) — 4. Virtualităţile din etnicul românesc care 
înlesnesc conștiința comunităţii de destin. Obiceiurile de 
familie. Ortodoxismul. Geniul limbii române. (p. 16) 


CAPITOLUL 1 


PROBLEMA ETNICULUI. CONSIDERAȚII PRE- 
LIMINARE. oo eee ee e a dat 


1. Obiectul etnopsihologiei. Descrierea și explicarea 
etnicului. Etnopsihologia. ştiinţă auxiliară pentru educația 
şi conducerea politică. (p. 21) — 2. Conştiinţa socială. 
Definiţia sufletului după psihologia ştiinţi fică. Viaţa este 
una. Condiţionarea vieţii sufleteşti de ordinea dinamică a 
faptelor biologice. (p. 27) — 3. Sufletul şi mediul său 
de viaţă. Rolul imitaţiei în formarea etnicului sătesc. 
(p. 32 ) — 4. Etnicul nu este o biogeneză animală. Obi- 
ceiurile etnicului sătesc în ierarhia lor. Oamenii model în 
sate. Diferenţierea etnicului prin cultivarea limbii. Rolul 
oamenilor de vocaţie. (p. 35 ) — 5. Etnicul de oraş. Rolul 
instituţiilor culturale de oraş. Ajutorul dat de ideea latină 
pentru susținerea etnicului românesc. (p. 41 ) —6. Ca- 
racterizarea etnicului de destin. (p. 45) 


CAPITOLUL II 


ETNICUL ROMÂNESC, COMUNITATE DE ORI- 
GINE, DE LIMBĂ ȘI DE DESTIN. ....... 


1. Satulromânesc la prima vedere. Uniformitatea lui nu 
este datorită instinctului de imitație. (p. 50) — 2. Greşita 
teorie a unei gândiri magice, opusă gândirii logice (p. 54) 
— 3. Punctul de vedere al etnopsihologiei, alături de acela 

21 


49 


al antropologiei şi sociologiei. (p. 58) — 4. Înţelesul pe 
care-l are „„lumea”” în mintea săteanului. Etnicul se caracteri- 
zează ținând seamă de toate manifestările lui. Sunt uni- 
laterale caracterizările care ţin seamă numai de etnicul 
sătesc. (p. 62) — 5. Eul colectiv al satului. (p. 68 ) — 6. 
Condiţiile pentru constituirea unei bune hărți etnogra- 
fice. Înnoirile în tehnica muncii sătești. Lupta lor cu tra- 
diţia. Sărbătorile. Întovărășirile dintre săteni. (p. 71) — 7. 
Așa-numita pasivitate a săteanului. Etnopsihologia şi” prac- 
tica educaţiei. (p. 77) — 8. Limba, ca factor în consti- 
tuirea naţiunilor moderne. Greutățile întâmpinate în tre- 
cut la cultivarea limbii românești. Urmele lăsate de aceste 
greutăţi. (p. 80) — 9. Noţiunea de destin în ştiinţa con- 
timporană. Cauza specială pentru producerea comunității 
de destin. Ea poate diferi de la un secol Ia altul. Nevoia de 
conducător politic în etnicul de destin. (p. 84) — 10. 
Avantajele pe care le are studiul etnicului din întreitul 
punct de vedere: al originii, al limbii şi al destinului. 
(p. 90 ). 


CAPITOLUL III 


DE LA ETNIC LA ETICUL CREȘTIN. . 


1. Descrierea etnicului african după cartea lui Diedrich 
Westermann. Deziluzia negrilor africani față de europeni 
şi de creştinism. (p. 93) — 2. Influenţa eticului asupra etni- 
cului. Limitele acestei influenţe. Eticul creştin depăşeşte ca- 
drele etnicului. (p. 97) — 3. Împrejurările istorice în 
care a apărut eticul creştin. Caracterul de reveiaţie al 
acestuia. (p. 101) — 4. Eticul creștin fundează etnicul de 
destin, a cărui realizare se urmăreşte în istoria popoarelor 


europene. (p. 103). 

CAPITOLUL IV 
ÎNDRUMĂRI NOI ÎN ETNOPSIHOLOGIE .. 106 


1. Etnic şi naţional au acelaşi înţeles. (p. 106)— 2. Etnicul 
nu se reconstituie din piesele de muzeu etnografic, el este în 


actualitatea naţiunii (p.108)—3. Ştiinţa etnicului, un îndrep- 

dreptar pentru politica și cultura unei națiuni. Conștiinţa 

de comunitate este pentru viaţa socială aceea ce este eul 

pentru viaţa individuală. Conştiinţa de comunitate, cheia 

de boltă a statului naţional european. (p. 110) — 4. Ro- 

lul pe care-l are ştiinţa etnicului în viața naţiuoilor. Aju- 

torul pe care-l dă la interpretarea datelor antropologice şi 

sociologice. Activitatea școlară trebuie înrădăcinată pe 

cunoștința etnicului. Valoarea de circulaţie a însuşirilor şi 

a scăderilor din sufletul unei națiuni. (p. 113) — 5. A- 

plicarea ştiinţei etnicului la raportul dintre naţiuni. Reali- 

zarea pe teren politic a comunităţilor de destin. Condiţiile. 
în care această realizare s-a făcut în Germania şi Italia. 
(p. 123) — 6. Etnicul de destin pe linia politicii internaţio- 
nale. Spaţiul vital şi problema minorităţilor. (p. 127) 

